
Abstract 


Introducere 


Cu cat vorbim mai mult despre guvernare, cu atat intelegem mai putin ce este ea. 
Continutul notiunii ni se sustrage si avem din ce in ce mai mult senzatia ca ne invartim in 
jurul unui loc gol. Aceasta este constatarea pe care am facut-o dupa sase luni de reflectie, 
împreună cu autorii care au contribuit la acest volum, la diferitele fatete ale problemei 
guvernáni. Un paradox, daca ne gándim cá problema guvernarii se aflá in centrul 
reflectiei despre stat si/ sau despre societate: este problema principalá a stiintei politice, a 
filosofiei politice, si, in mod indirect, ea infuzeazá si fundamentul altor discipline, precum 
dreptul. Ea subsumeazá problematica relatiilor care se stabilesc in societate: intre stat si 
cetáteni, intre cetáteni intre ei, si intre puterile publice intre ele. 

Desi problema guvernării este adesea adresată, chiar si in mod indirect, in 
majoritatea cercetárilor de stiintá politica, istorie sau drept, ea este arareori asumatá 
constient si explicit. Prin propunerea acestei directii de cercetare incercám tocmai 
scoaterea la lumină a ceea ce este implicit, prin provocarea la o reflecţie asupra 
implicatiilor problemei guvernării într-o paletă cát mai largă de aspecte investigate de 
cercetătorii din ştiinţele umane. Deoarece credem că toate aceste cercetări, adesea fără să 
o afirme în mod direct, se ocupă, subiacent, şi de problema guvernării. Astfel, obiectivul 
urmărit în cadrul acestei cercetări este înţelegerea raporturilor între stat şi cetăţean prin 
examinarea mecanismelor şi practicilor asociate guvernării. La prima vedere, pare că este 
vorba de două paliere diferite ale politicului: raporturile dintre stat şi cetăţean se declină 
sub specia legitimitatii, fiind impregnate de considerente ce tin de putere şi autoritate, 
precum şi de cadrul juridic ce reglementează exercitarea acestora. Pe de altă parte, 
guvernarea se declină prin intermediul operaţiunilor tehnicizate de administrare a 
teritoriilor, indivizilor și populațiilor. După cum vom încerca să sugerám, cel de-al doilea 
palier se dovedește o cheie de lectură extrem de interesantă a problematicii legate de 
legitimitate. 

Emergenta statului modern în secolul al XVI-lea, prin dezmembrarea structurilor 
feudale, centralizarea statală și reconfigurarea structurilor de putere în Europa conform 
modelului statului teritorial cu frontiere precise, în interiorul cărora puterea se exercită în 
mod uniform, duce şi la o schimbare de paradigmă în ceea ce priveşte gestionarea, de 
către autoritatea politică, a supușilor. Este momentul când se conturează problema 
guvernării moderne si când se poate sesiza o mutație in reflectia asupra actului guvernării: 
corpusul de literatură medievală cunoscut sub numele de „oglinzi ale prinților” se 
transformă într-un corpus de tratate și manuale ale artei de a guverna. Aceasta devine din 
ce în ce mai mult o ştiinţă cu reguli precise. Fenomenul este strâns legat de transformarea 
modului de exercitare a autorităţii politice și de trecerea de la piramida medievală la statul 
suveran centralizat. Scopul guvernării devine perpetuarea statului, dar şi gestionarea unui 
nou tip de subiect (bio)politic: populaţia. 

Cu certitudine, problema guvernării isi modifică formele de manifestare din 
secolul al XVI-lea până astăzi, dar nu îşi schimbă, în linii mari, miza. Mai cu seamă 

transformările legate de globalizare, apariţia unor forme de comunităţi politice 
deteritorializate, chiar virtuale, permeabilitatea crescândă a frontierelor schimbă 
modalităţile de gestionare a guvernării. Apare ideea de „guvernanţă”, încă mai tehnicizata 
şi, declarativ cel puţin, mai apolitică decât aceea de guvernare, deoarece trimite la o 
guvernare fără guvern. În acest context, ipostazele actului de guvernare se ramifică într-o 
multitudine de direcţii, de strategii şi de tehnici care se cer investigate pentru înţelegerea 
raporturilor dintre stat si cetăţean. 

Astfel, direcţia de cercetare pe care o propunem reuneşte cercetări din domeniul 
istoriei, ştiinţelor politice, filosofiei politice, economiei politice, dreptului şi relațiilor 
internaţionale, care aduc o perspectivă asupra modului în care se manifestă operaţiunile 
de guvernare. Cum evoluează istoric practicile de guvernare? Cum se construiesc 
raporturile dintre guvernanti si guvernati? Cum operează discursurile de putere pentru a 
produce şi menţine aceste raporturi? Care sunt instrumentele folosite de stat pentru a 
produce legitimitatea guvernării? Ce înseamnă guvernarea și cum apare termenul, din ce 
în ce mai utilizat astăzi, de „guvernanţă”? Ce tip de raporturi sociale instituie aceasta? 
Când devine o guvernare opresivă, care sunt instrumentele sale și care sunt formele de 
rezistenţă la opresiune ale cetăţenilor? lată câteva întrebări la care proiectul nostru de 
cercetare şi-a propus să găsească răspunsuri. 

Câmpul semantic al noţiunii de guvernare este destul de vast şi variază în funcţie 
de perioada istorică asupra căreia ne îndreptăm atenţia. De la potestas şi auctoritas până 
la contemporanul guvernanfá, sensul noțiunii de guvernare se suprapune partial, fără însă 
a coincide vreodată, cu o serie de termeni care desemnează forma de exercitare a puterii 
într-un anumit moment istoric. Etimologic, termenul de „guvernare” are o rădăcină 
comună cu gouvernail, care înseamnă cârma unei corăbii. Ambele derivă însă din 
grecescul xo6epva c (kubernao)': a cârmui/ a pilota/ a dirija/ a conduce, inclusiv 
latinescul ulterior (în latina medievală) gubernare. Referinta implicită, conținută in 
etimologia termenului, la cârma unei corăbii nu este lipsită de importanță; dimpotrivă, 
metafora comunităţii politice care, asemenea unei corăbii în furtună, are nevoie de o 
direcţie fermă (metaforă prezentă deja la Platon, în Republica) este una ce survine adesea, 
mai ales în imaginarul medieval. Sensul medieval al lui „a guverna” este, aşadar, acela de 
„a cármu?". Cu toate acestea, multiplicitatea de sensuri către care evoluează termenul mai 
târziu nu contribuie deloc la clarificarea sa, ba, dimpotrivă, stabileşte doar zone de 
contaminare: o reflecţie asupra acestora este de natură să ne dea o idee despre plaja 
semantică a termenului. Astfel, „a guverna” poate trimite la a dirija; a reglementa/regere; 
a administra; a exercita autoritate; a exercita puterea politică; a exercita funcţia executivă. 
Or, între exerciţiul puterii politice si cel al funcţiei executive în stat, diferenţa este, de 
fapt, una de natură: distincţia este (dacă ne raportăm la secolul XX) între capacitatea de a 
emite legislaţie pe baza mandatului reprezentativ şi cea de a administra treburile cetăţii în 
conformitate cu această legislaţie. Mai mult, termenul „a guverna” este folosit şi cu 
trimitere la capacitatea omului de a-și stăpâni afectele (guvernarea pasiunilor), precum si 


la educarea copiilor (de unde şi termenul de „guvernantă”). In linii mari, termenul pare să 


! Un amănunt interesant si poate nu lipsit de semnificaţie în contextul discuţiei despre guvernare este că 


x? 


termenul ,,cibernetica” are aceeasi provenienta etimologica. 

se refere la capacitatea de a imprima un curs, o directie, unui obiect care poate fi o nava, 
un copil, un stat sau propriul suflet. 

Michel Senellart observă pe bună dreptate că tipul de „cârmuire” la care se referă 
termenul medieval de „guvernare” are în vedere mai ales binele public, dar cá termenul 
va suferi o deplasare semantică la intersecţia dintre evul mediu si perioada modernă, mai 
precis odată cu Machiavelli. După acest moment, guvernarea devine asociată cu 
dominaţia, deoarece Machiavelii „a redus guvernarea la ansamblul metodelor care să-i 
permită principelui să se apere de supușii lui” (Senellart 1998, 16). Pentru a exemplifica, 
Senellart citează o frază din Discursul asupra primei decade a lui Titus Livius: „Un 
governo non e altro che tenere in modo i sudditi che non ti possono o debbano offendere" 
(Machiavelli, Tito Livio, II, 23). Articularea a douá paliere distincte ale exercitarii puterii 
devine din ce în ce mai vizibilă in secolele următoare: la Hobbes, de exemplu, „se 
schiteazá o dublá tendintá: una constánd in a reduce guvernarea la suveranitate, prin 
intermediul obligativitatii supunerii, cealaltá constand din a separa riguros nivelul lor de 
functionare in termeni de drept — capacitatea de a enunta legea — si exercitare — aplicare la 
niste realitati specifice" (Senellart 1998, 31). Se contureazá astfel distinctia intre o ordine 
politico-juridicá, căreia îi corespunde guvernarea înţeleasă ca exercitare a autorităţii, si o 
ordine economică, in care guvernarea trimite la capacitatea de a administra oameni si 
lucruri, distincţie pe care Rousseau o va enunta explicit. Este vorba de o din ce în ce mai 
mare „autonomizare a activității guvernamentale în raport cu funcţia suveranului” 
(Senellart 1998, 32) pe care Adolphe Thiers o va enunta cu precizie în celebra sa butadă 
din 1830: „regele domneşte, dar nu guvernează”. 

Reflectând asupra aceleiaşi problematici a multiplicitatii sensurilor termenului de 
»guvernare”, Michel Foucault sustine că cele două paliere ale noţiunii coexistă în paralel 
timp de mai multe secole (Foucault 2009). Pe de o parte, este adevărat că Machiavelli 
formulează un indrumar pentru principi care să-i ajute pe aceştia să-şi impună şi să-și 
menţină dominaţia asupra principatelor lor. Pe de altă parte, există un corpus de lucrări 
care se opun, explicit sau implicit, tezelor lui Machiavelli despre exercitarea autorităţii 
principelui (una dintre cele mai cunoscute fiind chiar cea redactată de Frederic al II-lea, 
Anti-Machiavelli). Este vorba însă de două probleme diferite pe care cele două poziţii le 
tratează. Principele lui Machiavelli, spune Foucault, este complet exterior şi separat fata 
de principatul său; scopul său este guvernarea sau stăpânirea teritoriului şi a supuşilor 
(Foucault 2009, 84-88). Cei care au criticat poziţia lui Machiavelli au făcut-o însă în 
numele unei idei despre guvernare ca fiind imanentă şi ca având drept scop gestionarea 
relaţiilor dintre „lucruri” (în sens larg), si dintre oameni si lucruri. Dincolo de nevoia de a 
așeza autoritatea principelui pe un fundament de legitimitate care poate, la nevoie, să fie 
chiar forța, avem „o pluralitate a formelor de guvernare şi imanentá a practicilor de 
guvernare în raport cu statul” (Foucault 2009, 85). Această guvernare, fidelă pluralitatii 
sensurilor sale etimologice, are trei dimensiuni inseparabile, pe care Foucault le identifică 
pornind de la o oglindă a prinților scrisă in 1653 de Francois de La Mothe Le Vayer, în 
care acesta se referă la conducerea de sine, adică morala, conducerea familiei, adică 
economia, şi conducerea treburilor statului, adică politica. De aici înainte, „introducerea 
economiei în interiorul exerciţiului politic (...) va fi miza esenţială a guvernării (...). 
Guvernarea unui stat va însemna, deci, activarea economiei la nivelul statului întreg, 
adică exercitarea fata de locuitori, de bogății, fata de conduita tuturor şi a fiecăruia, a unei 

forme de supraveghere, de control, nu mai putin atentá decát cea a tatálui de familie 
asupra persoanelor casei si a bunurilor sale” (Foucault 2009, 87). 

Tot in tradiţia anti-machiavelliană se situează și lucrarea iezuitului italian 
Giovanni Botero, Della Ragion di Stato, elaboratá in jurul anului 1589 (Botero 2013). 
Aceasta este o alta sursá ce documenteazá penetrarea economicului in sfera politicului. 
Desi punctul de plecare este acelasi ca la Machiavelli, Botero considerand cá ,,ratiunea de 
stat inseamná cunoasterea mijloacelor menite sá intemeieze, sá mentiná si sá extindá o 
stápánire" (Botero 2013, 41), el insistá asupra unor aspecte ce tin de gestionarea treburilor 
cetăţii, printre care asigurarea alimentelor pentru populaţie si favorizarea natalității, 
chestiuni atinse și în lucrarea sa anterioară, Delle cause della grandezza delle cită. 

Intervine aşadar un hiatus între reflectia asupra suveranităţii, fondată pe un corpus 
de filosofie politică şi juridică, şi cea care are ca obiect elementele bunei guvernări. 
Aceasta din urmă împrumută din ce în ce mai mult problematica economicului şi se 
traduce prin emergenta teoriilor mercantiliste si fiziocrate, precum şi prin apariţia 
»populatiei" ca obiect şi în acelaşi timp scop al guvernării: „trecerea de la un regim 
dominat de structurile de suveranitate la un regim dominat de tehnici de guvernare se face 
în secolul al XVIII-lea în jurul populaţiei şi, în consecinţă, în jurul naşterii economiei 
politice” (Foucault 2009, 97). 

Pornind de la constatarea acestui hiatus, Foucault elaborează o istorie a formelor 
de guvernare, identificând o formă de putere pastorală, specifică creştinismului şi care 
continuă să subziste după debutul modernităţii în paralel cu rațiunea de stat, care ar fi cea 
de-a doua formă pe care o ia noţiunea de „guvernare”. Acestea fac obiectul cursului la 
College de France din 1977-1978, Trebuie să apărăm societatea (Foucault 2009). 
Sfârşitul secolului al XVIII-lea si emergenta ,populatiilor" este însoţită de o nouă 
paradigmă de guvernare: cea liberală, în care piaţa devine un „loc de formare a 
adevărului”, urmată în secolul XX de paradigma neoliberală: acestea fac obiectul cursului 
din 1978-1979, Naşterea biopoliticii (Foucault 2007). 

Observatia că opera lui Foucault legată de guvernare şi guvernamentalitate 
infuzează o bună parte din contribuţiile incluse în volumul de fata este corectă şi asumată 
de autori. Sperăm, de altfel, că acesta ar putea fi unul din elementele de unitate ale 
volumului, deoarece reflectia noastră iniţială a vizat chiar exemplificarea modului de 
articulare a practicilor guvernării moderne prin câteva posibile studii de caz. De altfel, 
unii din autorii care au contribuit la acest volum s-au ocupat de această problemă si 
anterior (Demetrescu şi Tăut 2014). Ei au schiţat chiar o tentativă de a defini guvernarea 
contemporană: „a guverna înseamnă, înainte de orice, operaţia de structurare a unui spaţiu 
de intervenţie a puterii” (Demetrescu şi Tăut 2014, 12). 

În cursul său despre stat la Collége de France, Pierre Bourdieu identifică două 
sensuri suprapuse ale noţiunii de „stat”: unul, restrâns, ar desemna aparatul administrativ 
şi ministerial, forma de guvernare, pe când celălalt ar face referinţă la „teritoriul naţional 
şi ansamblul cetăţenilor” (Bourdieu 2012, 211). Ambiguitatea noţiunii de „guvernare” 
rezidă tocmai în dificultatea de a articula cele două nivele ale definiţiei şi de a identifica, 
de fapt, unul din cele două sensuri ca fiind primordial în raport cu celălalt. Ori, spune mai 
departe Bourdieu, ar fi o formă naivă de fetişizare să credem că statul ca ansamblu al 
cetăţenilor ar fi cel care generează statul ca guvernare. Dimpotrivă, „suntem în 
permanenţă nevoiţi să constatăm modul în care invenţia unor proceduri, a unor tehnici 

juridice, a unor tehnici de colectare a resurselor, a unor tehnici de concentrare a 
cunoasterii — modul in care aceste inventii, venind de la centru, duc la transformári 
profunde, pe termen mai lung sau mai scurt, in ceea ce priveste teritoriul si populatiile” 
(Bourdieu 2012, 212). Tocmai această relație ambivalentá face obiectul abordării pe care 
ne-am propus-o în acest volum, care se constituie ca un panoptic menit să infátiseze 
diferite ipostaze ale guvernării, într-un demers pe care nu-l dorim, și care nici nu ar putea 
fi, exhaustiv. 

După constatarea lipsei unui conţinut substantial al noţiunii de guvernare, cartea a 
fost concepută ca o tentativă de investigare arheologică a modului în care guvernarea este 
produsă şi operează a nivelul societăţilor umane, pentru a identifica anumite elemente de 
structură a acesteia. Confruntati cu dificultatea de a construi o narațiune unitară si 
coerentă care să dea seama de evoluţia guvernării moderne, autorii acestei cărți au optat 
pentru o construcție subiectului din instantanee — sau ipostaze — ale guvernării. Cu 
siguranţă, acestea nu vor produce un efect de unitate a privirii asupra subiectului, însă 
sperăm că vor indica, cel puţin, câteva direcţii de reflecţie pe care le are la dispoziţie 
cineva care se preocupă de problema guvernării. Astfel, cele două contribuţii din prima 
parte a volumului surprind două modalităţi prin care anumite tipuri de societăţi, 
contextualizate istoric, produc mecanisme de guvernare. Este vorba, în contribuţia 
semnată de Vasile Pleşca, despre societatea românească a secolului nostru, şi de modul în 
care un anumit tip de luare a deciziilor — ceea ce este îndeobște cunoscut sub numele de 
„democraţie deliberativă” - poate fi instituit. Apoi, articolul semnat de Mihai Lupu 
adresează problema transformărilor pe care moștenirea post-totalitară le imprimă 
proceselor de democratizare. 

Partea a doua a volumului se ocupă de modul in care guvernarea isi produce 
propriile obiecte. Relaţia dintre societate şi Stat este una cu dublu sens: pe de o parte, 
societatea produce Statul, împreună cu instituţiile sale şi mecanismele de guvernare. În 
acelaşi timp însă, procesul de guvernare își produce la rândul său și își ordonează 
conform logicii sale interne anumite tipuri de obiecte guvernabile. Mutatiile survenite în 
procesele de guvernare din societățile moderne au fost documentate în multe din lucrările 
lui Michel Foucault; asupra acestora se apleacă şi reflectia lui Mihai Laurenţiu Fuiorea, 
care adresează aceste noi forme de guvernamentalitate. Fie că este vorba de producţia de 
cetăţeni adecvati ideologic de către guvernarea comunistă, ca în capitolul semnat de 
Emanuel Copilas, fie că este vorba de tehnici de guvernare a riscurilor, ca în contribuţia 
lui Codrin Táut, sau de translatia proceselor de guvernare de la nivel national la nivel 
global, prin internationalizarea guvernării, ca în contribuţia Lianei Ionita, obiectele 
guvernării urmează o traiectorie deja înscrisă în logica internă a necesităţilor de 
gestionare a unor fenomene şi procese specifice unor contexte istorice la un moment dat. 

Una din aceste necesităţi, căreia orice tip de guvernare trebuie să-i facă faţă, este 
propria supravieţuire şi perpetuare. De aceea, cea de-a treia parte a volumului de fata se 
ocupă de câteva modalităţi prin care guvernarea se reproduce. Acestea îmbracă forme 
specifice în societăţile totalitare, după cum o demonstrează contribuţia Ecaterinei 
Artiomov, dar nu lipsesc nici în societățile democratice, în care există mecanisme de 
asigurare a continuității elitelor, fapt documentat în articolul semnat de Ciprian Negoiţă, 
care surprinde evoluţia practicii imunitatii parlamentare, şi în cel al Roxanei Marin, care 

se ocupá de structura retelelor de putere la nivel local in orasele mici din Europa centralá 
si de Est. 

În sfârşit, ultima parte a volumului prezintă câteva elemente care pot sta la baza 
unui demers critic de abordare a guvernárilor moderne. Interpretarea criticii guvernárii la 
Marx si Nietzsche face obiectul contributiei semnate de Dan Cuzmici, in timp ce Matei 
Demetrescu investigheazá modul problematic in care subiectul politic se auto-redefineste 
in postmodernitate intr-un mod care pare sá scape autoritátii politice. In sfársit, articolul 
care incheie volumul, semnat de Ruxandra Ivan, surprinde o contradictie a sistemelor de 
guvernare din democratiile liberale in care privatizarea atinge insusi nucleul ratiunii de a 
fi a statului náscut din contractul social. 


Ruxandra Ivan, Vasile Plesca 

Partea I 
Mecanisme ale guvernarii 


Guvernam sau suntem guvernati? Despre democratia 
deliberativa si posibilitatile ei de manifestare in societatea 
românească a secolului XXI 


Vasile Plesca 


Introducere 


Ceea ce este urmárit in acest studiu este sansa democratiei deliberative in Romania. 
Prezumtia de la care se porneste este cá, de cele mai multe ori, cetáteanul obisnuit este 
irelevant in decizia politicá din democratia románeascá. Cetáteanul obisnuit are ocazia foarte 
rar de a influenta aceastá decizie, influenta sa este coruptá de foarte multe ori, iar capacitatea 
sa de limitare a abuzului politic este practic nulá. In aceste conditii, a vorbi despre sansa 
democratiei deliberative, ultima forma de dezvoltare a democratiei occidentale, poate párea 
prematur. Pentru a se consolida însă, democraţia românească trebuie să înveţe să îmbine în 
mod armonios mai multe viziuni deja testate ale politicii mileniului trei. Prezentul studiu 
încearcă să propună o modalitate — dintr-un șir de multe alte propuneri viabile — de creştere 
substanţială și relativ rapidă a participării politice prin înmulţirea momentelor instituţionale de 
întâlnire dintre decizia politică și contestarea ei publică. 

Democraţia este proiectul politic câştigător al contemporaneității din mai multe 
motive. În primul rând, aceasta se datorează viziunii asupra naturii umane pe care o are. Omul 
este văzut, în acelaşi timp, ca o făptură profund morală, interesată de propriul bine, dar şi de 
binele celorlalţi, şi ca o făptură raţională, una capabilă să treacă peste diferenţele superficiale 
între oameni. Că este o viziune optimistă asupra naturii umane este mai mult decât evident — 
şi din faptul că realitatea contrazice flagrant această viziune aproape de fiecare dată rezultă 
problemele democratice şi inadecvarea propriului discurs —, dar, ca ideal, democraţia 
răspunde unor aspirații împărtăşite la o scară neegalatá. Altfel spus, democraţia pornește de la 
individ si are ca finalitate individul, iar principalele probleme, interne sau externe, ale 
democraţiei, pornesc tocmai din ignorarea acestei realități. O democraţie este cu atât mai 
puternică cu cât individul-cetátean este mai puternic şi mai vizibil, sau, cu alte cuvinte, cu cât 
este mai apropiată de viziunea unei societăţi compuse din oameni liberi. 

Ínteleasá aşa, ca loc în care se împletesc aspiraţiile politice ale tuturor indivizilor, 
democraţia reuneşte mai multe discursuri, dintre care cel etimologic, despre domnia 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

poporului, este cel mai incomplet. Discursul pluralist, in sensul cá nu existá o singurá 
viziune monopolistá asupra societatii, ci aceasta e creatá dintr-o multitudine de abordari 
aflate in competiţie, şi discursul institutional, care vede democraţia ca locul in care norma 
şi procedurile de aplicare ale ei sunt obligatorii si egal accesibile pentru oricine, împlinesc 
— dar nu epuizează înţelegerea democraţiei. Mai mult decât orice, însă, democraţia, 
punând în centrul discursului sáu individul-cetátean, este suspicioasa faţă de orice formă 
de concentrare a puterii politice (Dahl 2000). 


Democraţia românească pe drumul greșit în căutarea consolidării 

Cel care se aşteaptă să citească definiția cuvântului ,,democratie” în dicţionare sau 
tratate de specialitate si apoi să ridice ochii şi să o vadă întruchipată în realitate trăieşte, 
de cele mai multe ori, o deziluzie profundă. Aceasta se întâmplă, de obicei, pentru că 
nicăieri nu este vizibilă acea „putere a poporului” prezentă în însăși structura lingvistică a 
cuvântului. lar problemele nu se opresc aici. Sartori (1999, 46) enumeră nu mai putin de 
şase posibile interpretări ale termenului „popor”, acesta desemnând „toată lumea”, „mare 
parte a mulţimii”, „clasele inferioare”, întreaga societate ca „întreg organic”, „poporul ca 
mare parte exprimată prin principiul majorităţii absolute”, „poporul ca mare parte 
exprimată prin principiul majorităţii limitate”. Acest aspect, al pluralismului discursurilor 
despre cine este acest „popor” care guvernează, e mult mai important decât pare, şi 
aceasta, în fapt, pentru că o lume este definită mai degrabă de oamenii care o compun 
decât de instituţiile ei fundamentale. Lucru banal de evident, de altfel, şi aceasta pentru că 
oamenii compun o societate, nimic altceva, însă, din cauză cá este tot timpul uitat, acest 
adevăr banal trebuie repetat. Altfel spus, atitudinile specifice unui anume comportament 
politic determină valoarea unei instituţii și nu invers. Începutul anilor 90 ai secolului 
trecut, contemporan prăbuşirii regimurilor comuniste, a adus un optimism în analiza 
democraţiei capabil să nege aceste puternice evidente: 


„instalarea democraţiei nu trebuie să fie precedată de existenţa unor adepţi autentici 
ai democraţiei. Întrucât constituie un mijloc de facilitare a unei coexistente care 
altminteri este greu de menţinut, normele democraţiei pot fi imbratisate ca 
expediment necesar. ” (di Palma 1992, 29) 


Succesul lecturii în cheie hegeliană a fenomenului democratic-liberal, realizată de 
către Francis Fukuyama, în acea perioadă, nu a fost însă deloc folositoare înţelegerii 
evenimentelor sfârşitului de mileniu doi. În acei ani, procesul de democratizare era considerat 
ca decurgând de la sine tocmai pentru că ar fi permis afirmarea demnității umane. Ceea ce era 
fundamental greşit în această interpretare era că, într-o populaţie cu conştiinţa politică distrusă 
în totalitarism, nu există, la acest nivel, demnitate. Constiinta că eşti unic, dar și că împreună 
cu ceilalți formezi o lume, faptul că persoana ta, ca si a celor apropiaţi tie, are valoare în sine, 
şi nu prin raportare la anumite comandamente si cerințe politice, toate acestea pot fi — și au 
fost — anihilate de teroare, indiferență şi înregimentare. În fapt, fără exerciţiul libertăţii, 
democraţia nu poate fi percepută, înțeleasă şi construită. Pentru că este un construct rațional, 
democraţia, ca instituție modernă, suferă, pentru că individul uman este departe de a fi 

exclusiv un animal rational. El poate să asiste la triumful libertăţii, poate vedea cá, pentru alții, 
exercitiul democratic poate deveni cea mai facilá cale de a tinde spre fericire, dar nu poate 
trece in mod direct peste prejudecátile si cutumele impuse nu in primul rand de o traditie 
normalá — lucru absolut normal, dealtfel, si care nu constituie o problema, deoarece marca 
democratiei sunt tocmai toleranta si dialogul cu alteritatea —, ci de un sistem de opresiune 
expert in manipulare. 

In fapt, ultimul sfert de secol nu a facut decát si confirme un lucru pe care 
spiritele critice l-au stiut dintotdeauna: mult mai usor decát sá se dezvolte, o democratie 
poate muri foarte repede. Dacá fundamentele ei sunt subrede, dacá lipseste o traditie 
democraticá serioasá, daca existá alte valori dominante in societate decat cele legate de 
cultura politicá a democratiei, dacá drepturile fundamentale ale omului sunt ingropate de 
tradiţii nedemocratice, de corupţie sau, pur si simplu de indiferenţă — şi putem enumera n 
alte condiţii ușor de îndeplinit si in același timp suficiente pentru moartea democraţiei —, 
este foarte uşor ca drumul unui regim democratic să fie frânt. Istoria ultimului secol a 
arătat că aceasta se întâmplă şi prin metode, cel putin partial si contextual — democratice. 
Germania începutului anilor 30 ai secolului trecut, parţial România anului 1947 şi 
Ungaria prezentului sunt tot atâtea exemple ce confirmă adevărul simplu al afirmațiilor de 
mai sus. Si mai mult decât atât, nu doar „nevrednicia” celor guvernati este vinovată. 
Huntington este unul dintre cercetătorii fenomenului democratic ce pune punctul pe i: 


„Este probabil ca amenințările la adresa democratiilor din al treilea val să nu vină 
din partea generalilor şi revoluţionarilor care nu simt pentru democraţie altceva 
decât dispreţ, ci mai degrabă din partea celor implicaţi în procesul democratic. 
Aceştia sunt lideri politici şi grupări politice care câştigă alegerile, preiau puterea, 
iar apoi manipulează mecanismele democraţiei pentru a o afecta sau chiar distruge. 
În cazul democratiilor din al treilea val, problema nu este răsturnarea regimurilor 
democratice, ci eroziunea lor, adică slăbirea intermitentă sau treptată a democraţiei 
de către cei care câștigă alegerile.” (Huntington 2004, 45) 


Ultimii ani au cunoscut o evoluţie interesantă. Foarte multe tari au cunoscut fiorii 
încercării de a fi democrate, fie pe cont propriu, fie ajutate din exterior. Înlăturarea de la 
putere a unor dictatori ai căror mandat părea a se întinde la nesfârşit, „Primăvara arabă”, 
„Euromaidanul” și multe alte evenimente au creat impresia că există un nou val al 
democratizării. Nimic mai greşit. Fenomenul este exact invers, iar după fiecare pas 
înainte a existat un recul puternic, situaţia inráutátindu-se aproape de fiecare dată. Iar 
acest lucru se întâmplă de atâţia ani, astfel încât nu e de mirare că The Economist nu ezită 
să-şi intituleze ultimul raport asupra democraţiei, „Democracy Index 2013”, pur şi 
simplu, „Democraţia în uitare.” (Democracy Index 2013). Acesta vine dintr-o evoluţie, 
din păcate, foarte clară: analiza din 2008 (Democracy Index 2008), observa că după 
decenii întregi de avânt al democratizării, răspândirea democraţiei s-a oprit, analiza din 
2010, cu un subtitlu revelator, Democracy in retreat (Democracy Index 2010), 
concluziona ca existá deja un model dominant ce vorbeste despre faptul cá democratia 
este in regres la nivel mondial, iar analiza anului 2011 nu poate decát sá constate 
prelungirea declinului. 

Si pentru Larry Diamond, de exemplu, lucrurile sunt destul de clare (Diamond 
2015: 141-155): el vorbeste, continuánd o serie de alte abordári (Diamond 2008: 36-48; 

Puddington 2009: 93-107; 2010: 136-50) de o incidenţă din ce în ce mai mare a 
„avariilor” democraţiei in multe colţuri ale lumii, de faptul cá noile democraţii nu dau 
decát exemple de proastá guvernare, iar vechile democratii par a fi inchistate intr-o 
stagnare democraticá determinatá de un statut incert al libertátii, dar si de probleme 
structurale ale guvernarii. 

Bineinteles, involutia din 2008, din momentul in care evolutia democratica se 
opreste, pana in prezent, cand democratia aproape nu mai este locul comun al discursului 
politic, iar in lume sunt foarte multe locuri unde valoarea ei este pusá la indoiala, se 
suprapune peste o crizá economicá globalá, dar aceasta este doar una dintre explicatiile 
posibile, si nu cea mai importantá. Sunt enorm de multe cauze ale acestei evolutii si nu 
este scopul acestui studiu de a le atinge pe toate. Dar una dintre cele mai importante cauze 
trebuie subliniata: distanta mare dintre ceea ce este si ceea ce ar trebui sa fie democratia 
face ca funcționarea ei, nu doar în societatea românească — ci si in cele mai dezvoltate si 
mai vechi democratii ale lumii —, sá cunoascá rateuri majore. Existá multe explicatii ale 
acestor rateuri. Una dintre ele ar fi aceea cá vechiul ideal al „puterii poporului” s-a 
dovedit a fi o minciună („a vorbi despre puterea poporului e foarte periculos pentru că 
fiecare dintre cei care compun poporul ştie că nu porunceşte şi de aceea are impresia că 
democraţia este o escrocherie” (Popper 1998, 76-77). Dintr-un alt punct de vedere însă, 
unul complementar, tocmai încercarea de a înţelege democraţia ca „putere” a cuiva este 
marele defect al acestui sistem.! Prin abordarea democraţiei ca un discurs despre felul în 
care se câştigă şi se păstrează puterea,” aceasta nu e văzută decât ca un sistem politic ca 
oricare altul, unul în care cineva deţine puterea asupra altcuiva, diferenţa nefiind decât 
cantitativă fata de o oligarhie de orice fel: majoritatea își exercită puterea asupra 
minorităţii. În fapt, democraţia este mult mai mult decât un răspuns la întrebarea „cine 
deţine puterea?”, iar încercarea de a înţelege democraţia în altă paradigmă este una dintre 
liniile directoare ale acestui studiu. 

În acest cadru, răspunsul la întrebarea „unde este România în procesul 
democratizării?” e, deloc de mirare, mult mai complex decât am vrea să fie. Ultimul secol 
este, la nivel global, unul în care, marșul democraţiei a fost extrem de puternic. Mai mult 
chiar, odată cu înfrângerea Germaniei naziste la sfârşitul celui de-al doilea război 
mondial, discursul democratic a devenit singurul legitim în gândirea politică occidentală. 
România nu a fost niciodată în acest marş, nici măcar în pluton. În secolul XX, în oricare 
dintre cele mai îngăduitoare sensuri ale sale, democraţia românească nu a existat. În 
perioada interbelică, mai ales în condiţiile în care discursul democratic oricum era 
obnubilat la nivel european, regimul politic românesc avea elemente ce ţineau de un 
autoritarism riguros, de la lipsa egalităţii în faţa legii, până la un regim al guvernării 
discretionar, trecând printr-un antisemitism organic, toate sub umbra unei sărăcii cronice. 
În perioada postbelică, România a fost în avanposturile atacurilor la adresa democraţiei, 
perioada comunistă nefiind decât una pe care o putem considera drept una în care absolut 
toate elementele definitorii ale unei democraţii contemporane, pluralism, drepturi ale 


' „Este foarte regretabil că acest cuvânt, democraţie, a ajuns indisolubil legat de concepţia puterii nelimitate a 
majorităţii în chestiuni particulare.” (Hayek 1991: 23). 

> „Democraţia este acel aranjament institutional pentru a ajunge la deciziile politice, prin care indivizii 
dobândesc puterea de a decide prin mijloacele luptei competitive în scopul de a câştiga votul populaţiei” 
(Schumpeter 1943: 263). 

omului, separarea puterilor in stat etc. au fost nu doar ignorate, ci incontinuu atacate. Nici 
perioada post 1989 nu a adus democratiei romanesti o renastere. Discursul democratic a 
cápátat putere doar in conditiile in care a fost, pana la urmá, singurul discurs legitim, iar 
directia la nivelul Europei de Est, a fost, cel putin o vreme, chiar la inceputul mileniului 
III, strict in direcția democratiilor cu model occidental. Această direcţie însă a fost tot 
timpul, în cazul României, plină de ambiguitate, iar după anul 2008 cu adevărat 
problematică, aşa cum reiese şi din tabelul de mai jos, ce adună notele acordate în 
ultimele patru Democracy Index: 


Year Rank Overall I II II IV V 
score Electoral Functioning Political Political Civil 
process of participation culture liberties 
and government 
pluralism 
2007 50 7.06 9.58 6.07 6.11 5.00 8.53 
2010 56 6.60 9.58 6.43 5.00 3.75 8.24 
2011 59 6.54 9.58 6.07 4.44 4.38 8.24 
2013 60 6.54 9.58 6.07 4.44 4.38 8.24 


Ceea ce e îngrijorător în datele de mai sus este faptul cá nu există o cifră îmbunătățită 
de la începutul evaluării până acum, iar datele la zi sunt, în continuare, îngrijorătoare. 

În ianuarie 2015, Curtea Constituţională a respins ca neconstitutionalá în integralitatea 
ei Legea privind securitatea cibernetică a României. Deşi este o temă foarte importantă în 
cadrul discuţiilor despre problema democraţiei în România, nu tema principală a legii ne 
interesează în acest loc, ci un anume fragment din Motivația CCR care vorbeşte, tangential, 
despre o problemă cel putin la fel de gravă. Acest fragment spune: 


„Curtea constată că întregul act normativ suferă de deficiențe sub aspectul 
respectării normelor de tehnică legislativă, a coerentei, a claritatii, a previzibilitatii, 
de natură a determina încălcarea principiului legalităţii, consacrat de art.1 alin.(5) 
din Constituţie. Astfel, legea face trimiteri în mai multe cazuri la reglementarea unor 
aspecte esenţiale în economia domeniului reglementat, la acte legislative secundare, 
precum hotărâri de Guvern, norme metodologice, ordine sau decizii sau “proceduri 
stabilite de comun acord’.” (CCR 2015) 


Practic, Curtea Constituţională spune că în România decizii politice foarte 
serioase, care afectează nu doar administrarea societăţii, ci fundamente de bază ale 
regimurilor democratice, se bazează pe acte legislative secundare care nu au fost 
niciodată supuse unei dezbateri publice. Însăşi această problemă nu atinge decât 
tangential dezbaterea publică. Din această cauză, înainte de a vedea cum o democraţie 
liberală are şanse să fie deliberativă, o privire, chiar şi lacunară, asupra felului în care se 
ia decizia politică în România va sublinia importanţa, nevoia implicării cetăţeanului 
obişnuit în decizia politică. 

Un Raport al Comisiei de la Veneţia, publicat în decembrie 2012 spune: „Ideea de 
bază [în politica românească] e aceea că majoritatea politică poate face orice, din simplul 
motiv că e majoritară. Aceasta este, evident, o înţelegere greşită a democraţiei. Democraţia 

nu poate fi redusă la regula majorităţii, aceasta fiind necesar a fi limitată prin Constituţie si 
prin lege.” 

Ironic este faptul că, chiar şi atunci când o anumită facțiune politică are o 
majoritare parlamentară stabilă, diferite facţiuni politice au preferat mai degrabă să evite 
calea legislativă normală și să guverneze, de multe ori direct, prin intermediul 
ordonantelor de urgenţă. Factual, numărul acestora a cunoscut un maximum în anul 2000 
(300 la număr), alte vârfuri fiind în 1999, 2002, 2005, 2008, în fiecare dintre aceşti anin 
înregistrându-se peste 200 de ordonanţe de urgenţă, însă ceea ce ne interesează în acest 
moment este caracterul nociv al lor, atât în sine, cât și ca simptom al unui anumit model 
de guvernare. În anii în care democraţia românească a cunoscut un recul, guvernele Boc 
au emis nu mai puţin de 10 ordonanţe de urgenţă care, mai apoi, au fost declarate 
neconstitutionale, guvernul Ponta 1 a încercat să modifice printr-o ordonanţă de urgenţă 
însăşi Constituţia, în momentul în care a încercat să limiteze atribuţiile Curţii 
Constituţionale printr-o asemenea ordonanţă. Nu doar abuzul este o marcă a actului 
politic situat în afara dezbaterii, ci şi incompetenta. Astfel, OUG 96/ 2012, prima a 
guvernului Ponta 2, a fost modificată succesiv prin ordonantele 6 și 15 din 2013, si prin 
două rectificări publicate în „Monitorul Oficial”, iar legea de adoptare a ordonanţei a 
cunoscut și ea modificări majore. La fel, OUG 21/ 2013, prin care guvernul 
reglementează desemnarea reprezentantului României la CEDO, a ignorat total 
prevederile constituţionale, ajungându-se ca însăşi guvernul să solicite Avocatul 
Poporului ca acesta să sesizeze CCR cu privire la neconstitutionalitatea propriei 
ordonanţe (Monitorul oficial) Încununarea prin abuz s-a petrecut prin intermediul 
ordonanţei nr. 55 din 28 august 2014, prin care s-a suspendat, pentru o perioadă de 45 de 
zile aplicarea prevederilor unei legi, mai exact prevederile stipulate prin art. 9 alin. (2) lit. 
h1) şi art. 15 alin. (2) ht. g1) din Legea nr. 393/2004 privind Statutul aleşilor locali, cu 
modificările şi completările ulterioare. Ordonanţa şi-a făcut efectele, favorizând o 
facțiune politică în cadrul scrutinului din noiembrie 2014. Faptul că, între timp, legea de 
adoptare a ordonanţei a fost declarată neconstitutionalá este irelevant atâta vreme cât totul 
este tardiv. În sfârşit, tautologic, legislaţia secundară este o marcă a opacitütii. Guvernele 
Ponta au emis, în doi ani consecutivi, 2013 şi 2014, două ordonanţe de urgenţă ce 
modificau legea învățământului. Ambele ordonanţe au fost emise între Crăciun şi Anul 
Nou, tocmai când opinia publică era mai puţin atentă asupra dezbaterilor politice și aveau 
în vedere modificări sensibile, ce necesitau o dezbatere publică (discuţia despre Legea 
învățământului merită şi ea o precizare, măcar, aici: şi ea a fost adoptată prin procedura 
de asumare a răspunderii de către guvernul Boc, evitându-se cu obstinatie orice dezbatere 
publică. Aceste fapte, exemplare, dar care nu reuşesc nici pe departe să cuprindă întreaga 
amploare a fenomenului, nu fac decât să confirme faptul că analize precum cea realizată 
în cadrul „Global Competitiveness Index,” unde, la capitolul „Transparency of 
government policymaking”, România este plasată pe poziţia 114 din 144 de ţări analizate 
(Global Competitiveness Index 2014-15) sunt corecte. 

Datele de mai sus nu fac decât să ateste faptul că acel individ aflat în centrul 
discursului democratic este lucrul cel mai ignorat în ceea ce numim democraţia românească. 
Mai grav este însă altceva: acest fapt nu este o preocupare nu doar pentru clasa politică — 
lucru evident, dealtfel —, dar nici pentru grupuri reprezentative din societate. 

Democratie deliberativa. Aspecte teoretice si practice 


„În anumite condiţii de egalitate, includere si transparenţă, un proces 
comunicational bazat pe rațiune (forța argumentului just) reuşeşte să transforme 
preferinţele individuale şi să ajungă la nişte decizii ce au în vedere binele public.” spune 
Donatella della Porta reuşind să surprindă faptul că, departe de România, în ultimele 
decenii, în toate democratiile consolidate ale lumii, o preocupare constantă pentru o 
creştere a nivelului implicării a dus la o transformare serioasă a viziunii asupra 
democraţiei, una în care acest regim politic se transformă, dintr-un joc anost al câștigării 
şi păstrării puterii, într-unul care are în vedere incluziunea şi cooperarea (della Porta 
2005: 340). 

Totul se bazează pe o încredere legitimă în capacitatea indivizilor de a-şi decide 
felul în care îşi coordonează viaţa într-o societate democratică (Parkinson 2006). O 
comunitate întreagă de cercetători (Gutman, Thomson 1997, 2004; Benhabib 1996; 
Besson, Marti 2005; Fisckin, Lasslet 2003; Goodin 2005, MacMahon 2009; Tallise 2009) 
au construit un model care, în timp a devenit definitoriu pentru democraţia occidentală. 
Pornind de la valorile oamenilor obișnuiți, democraţia deliberativă este locul dialogului si 
al înţelegerii, excluzând elitismul şi dominaţia unei minorităţi. Mai mult decât orice însă, 
apariția democraţiei deliberative este rezultatul unei nemulțumiri. Democraţia liberală 
este acuzată de artificialitate şi de impuneri nerealiste ale unor constrângeri pentru 
cetăţeni. După nemulţumire, vorbim de creionarea credinţei că doar un model deliberativ 
poate reuși să integreze diferitele viziuni particulare ale cetăţenilor. În sfârşit, democraţia 
deliberativă apare din preocuparea pentru lipsa de satisfacție fata de comunitatea 
democratică şi fata de nivelul redus de implicare civică (O’ Flyin 2006). 

Un decalog al lui Sydney Hook (Hook 2002, 294-295), în afara caracterului 
normativ evident pe care-l are, descrie mai bine decât orice, cadrul în care democraţia 
deliberativă poate funcţiona: 

1.Nimic şi nimeni nu este imun la critici. 

2.Toti cei implicaţi într-o controversă au o responsabilitate intelectuală de a se 
informa cu privire toate la datele disponibile. 

3.Critica ar trebui să fie îndreptată în primul rând spre politici, iar împotriva 
persoanelor numai atunci când ele sunt responsabile pentru aceste politici 

4.Chiar dacă anumite cuvinte sunt permise din punct de vedere legal, asta nu 
atrage şi moralitatea folosirii lor. 

5. Înainte de a infirma motivele unui adversar, chiar şi atunci când pot fi contestate 
şi din punct de vedere legal, trebuie oferit un răspuns argumentelor sale. 

6.Nu trata un adversar de idei ca şi cum ar fi un inamic personal sau al 
democraţiei. 

7.Deoarece o cauză bună poate fi apărată de argumente proaste, dacă observi 
aceste argumente, trebuie să le prezinti şi pe cele bune. 

8.Nu ezita să recunosti lipsa de cunoştinţe sau să-ţi suspenzi judecata atunci când 
temeiurile unui argument sunt insuficiente. 

9.Numai în logica pură şi matematică, nu şi în ştiinţele socio-umane, se poate 
demonstra că ceva este strict imposibil. 

10. Păcatul cardinal este refuzul de a discuta sau acţiunea de a bloca discuţia. 

Habermas (Habermas 2006: 25) vede in democratia deliberativá locul unei 
societáti descentralizate, in care, spre deosebire de modelele pe care el le numeste liberale 
sau republicane, ratiunea va cunoaste o utilizare publicá prin implicarea directá a 
cetátenilor autonomi. Toate acestea ar face ca o societate democraticá sá cunoascá nu 
doar un salt in calitatea discursului si a practicii politice, ci si o crestere a nivelului 
epistemic al unei comunităţi, de vreme ce schimbul de argumente si informaţii ar fi liber 
şi condiţionat doar de imperative legate de procesul cunoașterii (Elster 1998: 11). 

Întorcându-ne la Habermas, el pune în spatele deciziilor luate în cadrul unui 
proces deliberativ o teorie morală. Pe drumul convingerii celuilalt sau, din contră, pe 
drumul propriei convingeri de către celălalt prin forța argumentativă a deliberării, se 
exclud, de la sine înţeles, coercitia sau manipularea. Aceasta înseamnă că dialogul 
presupune egalitate de poziţii, fiind astfel cea mai apropiată situaţie de idealul egalităţii în 
fata legii. Pornind de la aceste consideraţii, Habermas construieşte o teorie centrată pe 
următorul principiu: normele în societate au validitate morală dacă şi numai dacă sunt 
construite discursiv în urma unui proces deliberativ ce trebuie să respecte anumite 
condiţii: 1) o asertiune poate fi introdusă de către oricine într-un dialog (aceasta 
presupune, apriori, lipsa discriminării de orice fel, ca şi, cum subliniam mai sus, 
egalitatea in fata legii); 2) oricine poate contesta orice asertiune (acesta presupune 
prezenţa libertăţii, a celei politice, în primul rând); 3) nimeni nu poate fi împiedicat din 
interiorul sau din exteriorul procesului deliberativ să-şi exercite drepturile specificate mai 
sus (aceasta presupune absenţa coercitiei de orice fel) (Habermas 1990: 62). Toate acestea 
înseamnă, în viziunea lui, că, într-o democraţie, propriile proceduri au validitate si 
legitimitate doar dacă contribuie in mod real si întăresc practica permanentă a 
dezbaterii în societate. 

Democraţia deliberativă s-a aşezat, de la începuturile sale teoretice, pe o poziţie 
antagonică față de modelul liberal al democraţiei, imputându-i acestui model ruptura 
dintre cei guvernati şi cei care guvernează. Aportul liberalismului la construcţia 
democratică contemporană este însă altul, tocmai acela prin care cetăţeanul obişnuit are 
un control total asupra celui care guvernează. Din această cauză, paradoxal, modelul 
deliberativ al democraţiei, posibil în România, este tocmai cel care împlineşte dezideratul 
liberal al contestării. 


Votul ca liant al participării 


Dacă într-o societate democratică, oamenii au autoritatea de a-și alege 
reprezentanţii, ar părea normal ca aceeaşi oameni să aleagă si procedurile prin care isi 
aleg reprezentanţii. Or, peste tot în lume, procedura este stabilită de funcţionari sau, în cel 
mai fericit caz, de aceeaşi reprezentanţi (Thomson 2008: 20). Peste tot în lume acest 
deziderat este pus în discuţie pentru a avea în vedere o democraţie mai inclusivă, în care 
fiecare voce contează într-un discurs armonios. 

În momentul în care este scris acest articol funcţionează în cadrul Parlamentului 
României o Comisie de cod electoral ce are în vedere revizuirea întregului pachet de legi 
electorale, pornind de la premisa că actualele proceduri electorale sunt deficitare. În fapt, 
acesta nu este decât forma actuală, departe de a fi ultima, a nesfarsitelor dezbateri asupra 


22 


A guverna/ a fi guvernat. Ipostaze ale raportului dintre stat si cetatean 


diferitelor modele electorale. In 2008 s-a produs o mini-reformá electoralá ce a dus, in 
alegerile parlamentare, la abandonarea reprezentarii proportionale in favoarea scrutinelor in 
circumscriptii uninominale (Sorescu 2006), iar in cadrul alegerilor locale, la alegerea 
primarilor și a şefilor de consilii judeţene într-un singur tur. Consecintele nedorite ale acestui 
sistem electoral, concretizate în primul rând în posibilitatea lipsei de legitimitate a aleşilor, au 
dus la o respingere aproape totală a actualului sistem electoral în societatea românească. 

Această respingere ignoră însă un lucru evident în mai toate democratiile 
consolidate: legătura dintre tipul modelului electoral şi calitatea democraţiei este mult mai 
slabă decât se consideră în cadrul dezbaterilor din societatea românească. Dacă nivelul 
democraţiei ar depinde major de felul alegerilor, democraţii precum cele din Statele Unite 
sau din Marea Britanie, construite pe majorităţi pure, ar fi mult mai fragile decât 
democraţia românească, acolo unde reprezentativitatea este respectată cu stricteţe, astfel 
încât echilibrul puterii din Parlament să fie reprezentarea procentuală a rezultatului de la 
urne. Evident, acest lucru nu se întâmplă, pentru simplul fapt că nivelul de consolidare 
democratică depinde, alături de tipul de vot, de foarte multi alti factori. Mai mult, 
paradoxal, un sistem majoritar vorbeşte mai mult despre sănătatea pe termen lung a 
democraţiei decât unul proporţional. Aceasta se întâmplă pentru că sistemul majoritar 
oferă mai multă putere. În cazul in care o facțiune politică ajunsă la putere printr-un 
sistem majoritar pierde această putere, acesta e un semn important că democraţia în care 
se întâmplă acest fapt e sănătoasă: cei de la putere pleacă de acolo chiar dacă au avut 
mecanisme în plus care să le permită să rămână acolo. Existenţa alternantei la putere într- 
un sistem ce inhibă această alternanță este semn de calitate. Lipsa calității democratice ar 
duce la lipsa alternantei. 

Pe de altă parte, însăşi ideea reprezentativitatii este abordată greşit, din mai multe 
puncte de vedere. Astfel, în primul rând, cele mai multe discuţii despre reprezentativitate 
presupun că o comunitate e reprezentată de un politician ca şi cum această comunitate ar 
fi un bloc unitar, cu concepţii clare şi uşor de decelat, netransformabile de-a lungul unui 
mandat reprezentativ. În fapt, reprezentantul politic al unei comunităţi trebuie, măcar ca 
deziderat, să vorbească în numele tuturor membrilor comunităţii, deci inclusiv al celor 
care nu l-au votat. În acelaşi timp însă, niciun mandat nu este imperativ, astfel încât, 
absolut democratic, un reprezentant, de orice fel, al unei comunităţi, odată ales, poate 
vota aşa cum crede de cuviinţă — inclusiv împotriva opiniei publice din comunitatea 
reprezentată (Birch 2007: 134). În sfârşit, ca o încununare, este greu de supralicitat 
problema reprezentativitatii în condiţiile în care peste tot în lume prezenţa la urne este din 
ce în ce mai redusă, făcând ca, de cele mai multe ori, un politician să aibă în spate cel 
mult 30% din votantii comunităţii pe care o reprezintă. 

Aceste realități duc la apariţia unei îndoieli în însăşi valoarea în sine a procesului 
electoral: „dacă reprezentativitatea întâmpină atâtea probleme, care mai este rolul 
alegerilor democratice?”. Or, și o asemenea întrebare este fundamental greșită. În primul 
rând, votul democratic, chiar dacă poate fi putin reprezentativ pentru opțiunile politice 
într-o comunitate umană oarecare, asigură legitimitate. Actul politic nu poate exista în 
lipsa acesteia. Trimiterea la divinitate a dispărut odată cu modernitatea occidentală, asfel 
încât votul rămâne încă unica referinţă a legitimitatii politice. Mai mult decât atât însă, 
votul este instrumentul suprem de contestare politică în democraţie. Popper nu ezită să 
definească însăşi democraţia tocmai prin capacitatea de a înlocui pașnic si regulat 

oamenii politici aflati la putere (Popper 1998). Ideea este în aceeași măsură împărtăşită de 
Dahl, care vede în a sa poliarhie un regim în care „puterea asupra oficialităților este 
împărtăşită... pe scară largă printr-un nivel destul de înalt de control exercitat de 
cetăţeanul obişnuit asupra conducătorilor săi” (Dahl 1963: 73). Altfel spus, manifestarea 
opţiunilor politice prin vot este forma supremă, în democraţie, a contestării politice. Şi nu 
doar atât. Forma cea mai evoluată a înţelegerii democraţiei, una prin care aceasta încearcă 
să răspundă provocărilor mileniului trei, este cea a deliberării. Or, una dintre cele mai 
serioase probleme ale democraţiei deliberative este transpunerea în practică a rezultatelor 
deliberării, votul fiind calea cea mai evidentă. Altfel spus, operațiunile electorale sunt 
cele mai dezvoltate şi mai profunde medii prin care deliberarea se manifestă. Cu nicio 
altă ocazie, inclusiv în România, o democraţie incompletă ce păcătuieşte în primul rând 
prin nivelul redus al participării și printr-o cultură politică pasiv-parohială, în termenii lui 
Almond și Verba, nivelul deliberării nu este atât de ridicat. Perspectiva confirmării 
politicianului aflat deja la putere de către cetăţenii mulțumiți de el sau a contestării lui de 
către cetăţenii nemulțumiți asigură dinamica cea mai serioasă a deliberării. 

Rezumând, votul este mediul propice al deliberării în societate, instrumentul 
suprem al sanctionarii democratice si cel care face ca orice act politic în democraţie să 
aibă legitimitate. În termenii lui Habermas, votul este prima procedură ce întăreşte 
practica dezbaterii în societate. 

În acest context, o altă întrebare apare mai mult decât legitimă: dacă votul este 
atât de important în democraţie, de ce repetarea lui nu aduce de la sine consolidarea 
democratică, de ce, de cele mai multe ori, termenul de „democraţie electorală” defineşte, 
în primul rând, o democraţie fragilă? Votul este un instrument, nimic altceva. Permite 
cetățeanului obişnuit să-şi manifeste opțiunea sa, dar nu garantează că acea opţiune este 
mai bună decât cea anterioară. Mai mult, oferă o falsă justificare morală: „sunt un bun 
cetăţean pentru că am votat” şi o sofistică autoritate a politicianului: „deciziile lui x sunt 
bune pentru că a fost votat cu o largă majoritate” (Samons 2004: 79). Votul poate crea 
confuzie şi dezamăgire, pentru că există o ruptură majoră între nivelul de așteptare al 


varianta în care acesta ar exista) (Unger 1998: 4). În nişte termeni mai plastici, 


„We find ourselves barbarized by an empty public culture, intimidated by colossal 
bureaucracies, numbed into passivity by the absence opportunities for meaningful 
deliberation, inflated by absurd habits of consumption, deflated by the Leviathans 
that surround us, and stripped of dignity by a way of living that far exceeds a human 
scale.” (Beiner 1992: 34) 


Mai mult decât atât, experienţa democraţiei româneşti ridică o serie de alte 
probleme în plus: alegerile electorale sunt cu adevărat alegeri? Nu cumva, mai degrabă, 
avem de a face cu o simplă rotaţie a cadrelor în care taberele politice se succed la putere 
nu datorită propriilor calităţi, ci, mai ales, faptului că cel aflat la putere este incompetent, 
corupt, sau şi una şi alta? Practic aceste întrebări definesc realitatea democratică 
românească. Alternanta la putere s-a realizat de fiecare dată, la nivel national, dar 
impactul, atât la nivelul bunei guvernări, cât si la nivelul consolidării democratice a fost 
de fiecare dată dacă nu nul, cel puţin insignifiant. Alegerile nu au oferit niciodată garanţia 
sfârșitului abuzului de putere, a manifestării ei discretionare sau o reducere a nivelului 

corupţiei. Acestea fac ca întrebările de mai sus să fie mai mult decât rezonabile si să ne 
transpuná intr-o realitate pe care nu ne-o dorim. 

Toate acestea, in cazul románesc, s-au intámplat, in primul ránd din cauza lipsei 
unei competitii politice reale. Sistemul electoral románesc este presárat mai degrabá de 
bariere in calea intrárii in competitie decát de cái favorizante. Legea partidelor (14 din 
2003) contine prevederi ce fac practic imposibil accesul unui outsider in politicá. Acest 
acces este completat de existenta pragului electoral, care nu doar cá impiedicá intrarea 
unor nume noi, dar favorizeazá pe cei mai puternici, pentru cá voturile acordate noilor 
intrati care nu aduná cinci procente se transferá direct celor din sistem. Din aceastá cauzá 
primenirea clasei politice este imposibilá. Aceastá imagine spune un adevár banal: 
simplul cetăţean este mai degrabă nerelevant în ecuaţia electorală. Atâta vreme cát un 
politician pleacă de la putere maximum patru ani,’ atâta vreme cât avem de-a face cu un 
cadru rigid în care alternanţa la putere este formală, sunt de înţeles şi mișcările pentru 
boicotarea votului. Din păcate, cum anularea votului sau absenţa de la vot nu au 
consecinţe asupra echilibrului electoral de la un moment dat şi, mai grav, o anume 
prezenţă la vot întotdeauna favorizează întotdeauna o facțiune politică în defavoarea 
alteia, boicotul nu este o opţiune valabilă. Aceasta cu atât mai mult cu cât e îngrijorător 
faptul că tocmai o pătură inteligentă şi raţională de cetăţeni (căci boicotul este mai puţin o 
alegere instinctuală, cât una deliberată raţional, în urma dezamăgirilor acumulate) decide 
să devină inactivă politic. 

Aceste elemente care vorbesc despre lipsa competiţiei reale sugerează că, practic, 
calea dezirabilă, si extrem de simplă în profitarea la maximum de calităţile votului şi 
reducerea efectelor sale negative este legată de cointeresarea cetăţeanului. Pare a fi 
singura cale prin care democraţia isi poate isi poate îndeplini rolul de „political machinery 
that translates public preference into public policy.” (Inoguchi 1998: 3). 

În acest context, în continuarea unor propuneri mai vechi (Pleșca 2012: 21-27), 
vom dezvolta un model ce are în vedere o minimă complicare a procesului electoral. 
Acest model porneşte de la premisa că ceea ce diferențiază democraţia faţă de orice alt 
regim politic e ceva mult mai subtil şi ţine nu atât de cantitatea indivizilor implicaţi în 
acțiunea politică (întregul corp electoral într-o democraţie versus o elită aristocratică 
sau un individ autocrat), cât de calitatea deciziilor lor. La modul ideal, într-o 
democraţie, deciziile luate de către cei mulţi sunt superioare calitativ deciziilor luate de o 
minoritate sau de un individ, tocmai prin faptul că într-o comunitate, pentru ca aceasta 
să funcţioneze, trebuie să primeze dialogul şi puterea argumentului celui mai bun, alături 
de incluziune şi cooperare. La modul practic, democraţia are cele mai bune proceduri şi 
principii, deşi nu perfecte, dintre toate regimurile politice, prin care greşelile celor care 
conduc pot fi — şi sunt — sancţionate. Altfel spus, modelul propus vizează o creştere a 
numărului proceselor electorale prin decalarea alegerilor pe diferite paliere ale puterii. 
Trebuie spus, această propunere este în totală contradicţie cu discuţiile şi argumentele 
dezbătute în societatea românească, unde există mai degrabă tendinţa de a reduce 
procesele electorale. În 2012, la un moment dat, au existat discuţii foarte serioase asupra 


? Există, în întreaga istorie postdecembristă, un singur partid important, PNŢCD, ce odată înlăturat de la 
putere, a devenit insignifiant. Restul partidelor importante din România adună, în forme diferite, cel puţin 
două reveniri la putere. 

comasarii alegerilor, iar, in opinia SAR, unul dintre pericolele majore la adresa 
democratiei romanesti in viitorul apropiat era considerat tocmai numárul mare de alegeri 
din anii urmátori: ,,sistemul politic románesc a demonstrat cá este incapabil sá se adapteze 
unui sistem de alegeri frecvente si continue. Cu genul de resursá umaná de care dispun in 
momentul de fata, partidele noastre nu pot sá facá simultan si luptá electoralá si guvernare 
rezonabilá, optánd pentru una din ele, de regulá prima." (SAR Policy Brief 2009: 3). Ceea 
ce trebuie spus e cá observatia e corectá, in sensul cá, in 2009, ca si in 2015, resursa 
umană a diferitelor facţiuni politice este incapabilă să gestioneze, in același timp, 
guvernarea și alegerile, sau chiar opoziţia politică şi alegerile. Aceasta nu face însă 
concluzia asumată şi corectă: nu putem reduce standardele democratice la nivelul de 
competenţă al partidelor româneşti ci, exact invers, trebuie demarate procedurile astfel 
încât competențele la vârf din cadrul diferitelor facţiuni politice să fie la nivelul 
exigenţelor democratiilor contemporane. Faptul că o voce importantă a societăţii civile 
româneşti vede într-o anume frecvenţă a alegerilor un pericol la adresa democraţiei e un 
fapt îngrijorător, dar tocmai acesta este discursul dominant în spaţiul românesc. Din 
această cauză trebuie repetat: votul este una dintre componentele de bază ale democraţiei, 
iar fiecare punere a lui la îndoială nu face deloc bine însăşi democraţiei. 

În modelul propus, plecăm totuşi de la de la observaţia celor de la SAR privitoare 
la calitatea capitalului uman din diferitele partide politice românești. Acestea sunt 
organizaţii private, felul în care îşi decid echipele de conducere şi programele politice tine 
strict de interesul lor particular. În momentul în care partidele intră în competiţia 
electorală națională ne confruntăm însă cu un prim paradox: expresia vot uninominal pur, 
atât de des folosit în România, nu doar că este nesustinuta de teoria politică, dar denota si 
o realitate care nu există: alegătorul nu alege o persoană, ci tot un partid. Asupra 
candidaturii persoanei, ca reprezentant al unui partid, un alegător nu are nicio putere. 
Altfel spus, un alegător poate alege să voteze doar partidul x, dar nu poate alege între 
candidaţi a, b sau c ai acelui partid. Partidul impune candidatul, nu există nicio competiţie 
în alegerea lui, iar de aici derivă probleme cu capitalul umane evidenţiate de către SAR. 
Singura modificare faţă de votul pe liste, unde se vota o anumită ordine pe o lista, e doar 
că nu mai există lista, în rest, alegătorul are aceeaşi lipsă totală de putere asupra omului 
care va fi trimis să decidă pentru el. Neputând controla candidatura, care este un cadou al 
partidului, nu al alegătorului, cetăţeanul obişnuit nu va avea, bineînţeles, nicio modalitate 
de control nici în timpul exercitării mandatului a celui ales. Toate aceste consideraţii 
impun primul punct al propunerii noastre: 1) orice candidat al unui partid va fi selectat 
exclusiv în cadrul unor procese electorale preliminare interne. Dacă vorbim de orice 
candidat, ne referim la orice palier al puterii, de la candidatul pentru postul de consilier 
local până la cel de preşedinte al ţării, iar aceste alegeri primare trebuie să aibă caracter 
deschis (în sensul că poate vota orice persoană interesată din raza teritorială al postului 
pentru care se candidează, indiferent de opţiunile politice prezentate la votul final, nu 
doar membrii de partid), pentru că orice reprezentant ales reprezintă întreaga comunitate, 
nu doar pe proprii alegători. Bineînţeles, procedurile evoluează în funcție de numărul de 
alegători, astfel încât, la un anumit nivel, se impune delegarea votului, dar acestea sunt 
detalii tehnice ce nu afectează principiul de bază. 

Următorul punct al propunerii noastre vizează ca 2) președintele ţării să fie ales o 
dată la 5 ani, maximum două mandate posibile. Este modelul actual, diferenţa fiind legată 


26 


A guverna/ a fi guvernat. Ipostaze ale raportului dintre stat si cetatean 


de integrarea intr-un anume model si de faptul cá motivatiile diferá profund. Caracteristicile 
actuale ale mandatului prezidential au fost definite de motive politicianiste, si nu de ceea ce 
este urmărit în acest studiu, capacitatea alegătorului de controla deciziile politicianului. 
Principala critică asupra acestui model este critica generală la adresa principiului decalării 
alegerilor: aceea că acest model generează instabilitate politică. Această analiză presupune 
ideea că un anume nivel al contestării și al lipsei de consens este inacceptabil în democraţie, 
or, din punctul nostru de vedere, tocmai contestarea deciziei politice — în orice formă a sa — 
este benefică democraţiei, finalitatea contestării fiind concretizată în reducerea abuzului și 
într-o calitate a guvernării superioare. Alt contraargument important, de data aceasta specific 
României, este acela că, odată cu debranșarea alegerilor prezidenţiale de cele parlamentare, 
prezenţa la vot la acestea din urmă s-a prăbușit dramatic, procentul de prezenţă din 2008 şi 
2012 fiind cu aproximativ 20 de puncte procentuale mai mic decât procentul prezenței la 
parlamentarele din 2004 (Cerkez 2013: 33). Corelatia nu înseamnă implicatie însă, prăbuşirea 
prezenţei la vot din 2008 şi 2012 arătând, de fapt, cu totul altceva: că procentele prezenţei la 
vot pentru parlamentare erau, până în 2004, artificiale, fiind trase în sus de procentele 
prezenţei pentru alegerile prezidenţiale, şi nu de calităţile intrinseci ale alegerilor 
parlamentare. Altfel spus, cetățeanul român participă în procent redus la alegerile 
parlamentare pentru că înţelege că votul acordat contează mai puţin decât votul pentru 
alegerea preşedintelui (acesta fiind văzut, de cele mai multe ori, ca îndeplinind, cumulativ, 
atribuţiile şefului executivului şi ale unui lider autoritar al majorităţii legislative), iar aşa se 
explică şi prezenţa și mai redusă la alegerile europarlamentare. Deficitul democratic astfel 
reliefat are, de fapt, cauze mult mai profunde decât corelatia cu alegerile prezidențiale. Aceste 
consideraţii duc la următoarea propunere a proiectului nostru: 3) mandatul unui senator 
durează şase ani; o treime dintre senatori fiind aleşi odată la 2 ani; mandatul unui deputat 
durează patru ani, la fiecare doi ani, jumătate dintre posturile de deputaţi fiind reînnoite; 
prerogativele membrilor celor două camere legislative sunt în general diferite, ale senatorilor 
reducându-se la adoptarea bugetului, afaceri externe si rezolvarea la nivel central a 
problemelor din colegiile electorale. Doar în condiţii total deosebite, deciziile unei camere 
vor fi cenzurate de către cealaltă, conform unei proceduri foarte clare ce ar conţine implicarea 
Curtii Constituţionale si a Instituţiei Prezidenţiale. În cadrul alegerilor locale, 4) mandatul 
unui primar este de patru ani (alegerile au loc în anii pari); mandatul unui consilier județean 
durează cinci ani (alegerile nu trebuie să fie în acelaşi an cu cele prezidenţiale); mandatul 
unui consilier local durează trei ani. 

Conform acestui model este realizată mult mai uşor de realizat contestarea 
politică. Pe diferite paliere și diferite laturi ale puterii politice, devine foarte greu pentru o 
anume facțiune politică să câştige o putere extinsă, şi, în acelaşi timp, devine foarte uşor 
ca aceeaşi facțiune să piardă puterea politică. Creşterea competiţiei va atrage creşterea 
cetăţeanului asupra politicianului devine demnă de luat în seamă. 

În formele actuale, oricare dintre variantele electorale promovate în România nu 
au făcut decât să mărească arbitrariul actului politic si nu să-l supună unui control riguros 
din partea corpului electoral. Or, un asemenea model precum cel conturat de mai sus, 
adăugat cererilor clasice ale societăţii civile — renunţarea la pragul electoral de orice fel, 
reducerea piedicilor la înfiinţarea noilor partide, alegerea primarilor si a preşedinţilor de 
consilii judeţene în două tururi de scrutin, rezolvarea problemei finanțării transparente a 

partidelor (vezi, de exemplu, contributiile platformelor Politica fara bariere si AMPER) 
ar crea condiţiile în care consolidarea democratică în România ar căpăta sens. Prin acest 
model creşte capacitatea cetăţeanului obişnuit de a influența decizia politică, iar acest 
lucru va angrena în spirală creşterea deliberării în spaţiul public, cu consecinţe pozitive 
atât la nivelul participării politice, cât și la cel al contestării. În paralel, tarele majore ale 
sistemului electoral românesc, indiferent de model — mita electorală şi migraţia politica — 
vor fi serios diminuate pentru că nu se vor putea susţine prin orice analiză costuri— 
beneficii: orice ales nu va căuta de fiecare dată să fie de partea la putere, pentru că această 
putere va deveni mult mai fragmentată şi mai iluzorie decât acum. La fel, cumpărarea 
votului prin diferite mijloace va deveni imposibil de susţinut odată cu creşterea 
participării politice. 

Bineînţeles, există şi contraargumente care pot fi aduse acestui model. De unul 
dintre ele am pomenit mai sus: instabilitatea politică. Aceasta este însă o slabă 
întâmpinare, chiar dacă Platon pomenea de ea încă în cartea a VI-a din Republica, de 
vreme ce, pe lângă avantajele enumerate, o anume instabilitate contează prea puţin. Nu 
doar atât însă: instabilitatea este mai mult un mit, de vreme ce niciuna dintre instituţiile 
vizate nu-şi reduc activitatea, iar cea mai scurtă perioadă de deţinere a puterii 
parlamentare ar însemna, totuşi, doi ani. Mai mult, o asemenea structură cu alegeri 
decalate ar favoriza dialogul şi colaborarea între politicieni şi nu doar alianţe 
conjuncturale. Alt neajuns major al acestui program ar fi legat de costurile ridicate ale 
organizării alegerilor, practic aproape în fiecare an. În acelaşi timp însă, pentru că vorbim 
de bani publici, aceştia vor fi mult mai bine cheltuiţi de o clasă politică supusă unui 
control electoral explicit decât una care este indiferentă la orice control. 


Concluzii 


Parafrazându-l pe Kwame Anthony Appiah, democraţia este, dincolo de orice, un 
set de dezbateri (Appiah 2005: VIII). Mai mult decât atât, este supremaţia dezbaterii şi, în 
România contemporană, votul este cea mai bună ocazie a dezbaterii. În nicio altă ocazie, 
întreg mecanismul de funcţionare a democraţiei nu este pus în discuţie atât de aprofundat 
şi la un asemenea nivel al implicării indivizilor. 

Acesta este contextul în care vedem cum atuurile democraţiei liberale 
consolidează o democraţie deliberativă, pentru că modelul de vot descris mai sus 
privilegiază fiecare opinie, pentru că fiecare cetăţean are posibilitatea, de mult mai multe 
ori, de a decide în plus în chestiunile care îl interesează, ajutând dezvoltarea simțului 
civic, al participării si al autonomiei acestuia. 

În cadrul acestui model de vot, dezbaterile vor căpăta amploare şi profunzime, vor 
fi continue $i importante, pentru că cetăţenii vor sti, de fiecare dată, că opiniile lor se vor 
concretiza în politici publice, iar câştigurile deliberării, prin faptul că fiecare opinie 
trebuie susținută prin soliditatea şi temeinicia propriilor argumente, vor fi foarte mari. Un 
alt deziderat de bază al deliberării, acela că „adevărurile individuale”, interesele, valorile, 
de multe ori edificate prin prisma unor viziuni ce pot fi catalogate ca fiind egoiste, vor fi 
transformate, în cadrul diferitelor dezbateri prilejuite de ocazia votului, prin acţiunea 
argumentului cel mai bun în direcţia unei acţiuni pozitive ce să vizeze un interes mai 

general care să reflecte cu adevărat participarea politică, are mari șanse să se concretizeze 
prin intermediul acestui model. 

Participarea politică nu se confundă cu angajamentul civic (Ekman, Amnă 2012: 
284), şi aceasta face ca, deşi cel puţin în mediul urban mare din România, să existe foarte 
multe acţiuni civice, participarea politică să fie extrem de redusă. Pentru ca aceasta să 
crească, ea trebuie să aibă o finalitate la nivelul guvernării, trebuie ca decizia deliberată a 
celui guvernat să se transforme în acţiuni ale celor care guvernează, iar presiunea 
continuă din cadrul unui sistem electoral cu alegeri dese și care permit încontinuu 
pierderea puterii pe un anumit palier poate fi o soluţie de luat în seamă. 

Postcomunismul in Romania. Influente ale ideologiei 
anterioare asupra sistemului de drept" 


Mihai Lupu 


„Partea cea mai rea a comunismului e ceea ce vine după el.” 
Adam Michnik 


1. Ideologia în cadrul sistemului de drept 


Postcomunismul în România, abordat atât ca o simplă perioadă istorică, dar si din 
punct de vedere instituţional, prin prisma corpus-ului de idei şi de comportamente ce-i 
sunt definitorii, este o temă aprig dezbătută în România în ultimul sfert de veac. De la 
analiza îndeplinirii previziunilor specialiștilor până la studierea realitatilor prin mijloace 
de investigaţie empirice, furnizând date exacte, cercetătorii din domeniul ştiinţelor sociale 
au încercat să explice perioada care a urmat schimbării de regim politic din decembrie 
1989. 

Orice etapă istorică nu poate fi înțeleasă decât dacă este tratată din perspectiva 
mai multor ştiinţe, într-o abordare care să includă reflecţii asupra comportamentului 
guvernatilor, activităţii guvernantilor si a efectelor acestei activități. Cercetarea 
concentrată, determinată de şi inducând o singură perspectivă poate fi doar utilă într-un 
demers de cercetare integrativ care presupune o abordare interdisciplinară. 

În prezentul studiu, ne propunem găsirea unor răspunsuri la întrebarea în ce 
măsură, după 1989, a fost construit un sistem de drept capabil să asigure tranziția către un 
stat de drept democratic, deziderat proclamat în 22 decembrie? 

Obiectivele cercetării sunt legate de răspunsurile la întrebările: a fost creat un 
sistem normativ coerent in România după 19897; a răspuns acest sistem nevoilor si 
așteptărilor guvernatilor?; cum a fost transpus sistemul normativ în sistemul de drept?; s-a 
manifestat ideologia comunistă și după momentul decembrie 1989 şi la ce nivel?; a 
generat o contradicţie manifestarea ideologiei comuniste în funcţionarea noului sistem de 
drept, având la bază principiile democraţiei plurale?; această contradicţie a fost 
solutionata? 

Ipoteza de lucru este constituită de asertiunea cá românii au înlăturat regimul 
Ceausescu pentru a edifica un stat de drept democratic. Concluzia, la inceputul studiului 


* Aceastá lucrare a fost realizatá in cadrul proiectului POSDRU/159/1.5/S/133675 ,,Inovare si dezvoltare in 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 


31 


Mihai Lupu 


doar intuitiva, este ca, relativ facil de indeplinit in plan teoretic, printr-un sistem normativ 
care sá-i transpuna principiile, in practicá, statul de drept a fost subminat de ideologia 
comunistă, manifestată atât in comportamentele guvernantilor, cát şi in cele ale 
guvernatilor. Ideologia a venit in contradictie cu normele juridice sanctionate de stat, 
compromitándu-le finalitatea. Astfel, s-a generat instabilitate si insecuritate la nivelul 
sistemului de drept, cu generarea unor intarzieri majore in consolidarea democratiei. 

Ín privinta metodologiei, datá fiind intinderea articolului, am ales cáte o institutie 
juridicá; cum ar fi dreptul de proprietate, abordatá prin deconstructia sistemelor de 
activitate concepute potrivit teoriei cultural-istorice a activităţii, care va fi expusă în 
studiu. Recurenta ideologiei comuniste va comporta și alte exemple menite să evidentieze 
contradictia dintre principiile democratice şi utilizarea lor sub influenţa unor impulsuri 
determinate de educarea personalităţii sub alte tipuri de regim, non-democratice. 

Buna guvernare înseamnă, din perspectivă juridică, mai ales în cazul unor schimbări 
radicale de regim politic, după o lungă perioadă de timp, un sistem de drept coerent, 
functional, fără contradicții majore. Dacă geneza, existența şi remedierea contradictiilor 
constituie apanajul guvernantilor, rolul decisiv în asigurarea funcţionării acestuia, a sesizării 
contradictiilor şi, eventual — deşi acest fapt se întâmplă mai ales în statele cu o democraţie 
consolidată —, a sanctionárii lipsei acţiunii de înlăturare a contradictiilor de către guvernanti, le 
revine guvernatilor. De aceea, în descendența unei întregi şcoli de gândire ce cuprinde nume 
de la Dahl la Sartori, de la Arendt la Lijphart si de la Held la Putman, imbrátisez ideea că între 
guvernanti si guvernati trebuie să existe o permanentă „tensiune”, care să responsabilizeze 
ambele categorii, in sensul îndeplinirii funcţiilor specifice. Există unele elemente care 
anihilează această „tensiune”, uniformizând comportamentele, în termeni de acceptare, 
încurajare sau revoltă nemanifestă. Un astfel de element este ideologia. Dacă ideologia 
include drept caracteristică pluralismul, atâta timp cât nu devin contrare sistemului de drept, 
curentele divergente favorizează vigilenta actorilor. Când însă, împreună, cele două categorii 
sunt marcate de aceeaşi ideologie şi ideologia este contrară sistemului de drept, rezultatul 
momentan nu poate fi decât impredictibilitatea comportamentelor şi instabilitatea instituţiilor. 

Abordarea temei prezentului studiu presupune, în primul rând, lămurirea 
conceptului de sistem de drept. Hart (1961, 15) considera că sistemele de drept cuprind: 
reguli care interzic sau impun anumite tipuri de comportament sub ameninţarea cu 
pedeapsa; reguli care cer oamenilor să acorde compensaţii persoanelor cărora li s-au adus 
prejudicii; reguli care specifică ce urmează a se face pentru a întocmi testamente, 
contracte sau alte acorduri ce oferă drepturi sau impun obligaţii; instanţele de judecată 
care constată ce sunt regulile, când aceste reguli au fost încălcate şi stabilesc pedepsele 
sau cuantumul compensatiilor; un organ legislativ pentru elaborarea regulilor noi şi 
abrogarea celor vechi. Funcţiile principale ale statului sunt îndeplinite prin activități 
corespunzătoare care poartă aceeaşi denumire: legislativă, executivă şi judecătorească 
(Muraru şi Tănăsescu 2001, 285). Preluând aceste elemente, am considerat (Lupu 2011, 
231-238) că sistemul de drept poate fi definit ca un ansamblu unitar şi coerent structurat 
de activităţi desfăşurate de subiecţii de drept (participanţii la raporturile juridice), care 
folosesc anumite instrumente (interpretarea, competențele), după reguli prestabilite 
(actele juridice normative sau individuale), având un obiect determinat şi urmărind un 
rezultat. Activităţile pot constitui, la rândul lor, sisteme sau subsisteme. Unele elemente 
ale sistemului de activitate au o stabilitate mai mare decât altele. De exemplu, în 

legiferare, o stabilitate mai mare în privinţa limitării legislativului o are constituţia şi 
elementul mai puţin stabil este legea, rezultat al activităţii. Legea, ca nivel intermediar în 
ierarhia lui Hans Kelsen (1960, 271), construită ca o piramidă în vârful căreia se situează 
constituţia, după care urmează legile, actele administraţiei centrale, baza piramidei fiind 
alcătuită din acte administrative si jurisdictionale cu caracter individual, se adaptează 
realitatilor sociale, fiind în permanentă schimbare, in timp ce constituţia trebuie să 
constituie un punct fix, de raportare, în lipsa căruia se poate crea un dezechilibru, 
manifestat prin criza de autoritate a statului. Legile prezintă, în contemporaneitate, 
tendinţa de a întrebuința clauze generale, cu un conţinut foarte elastic, care să permită 
funcţionarului din administraţie şi judecătorului o mare libertate în alegerea soluţiei 
pentru executarea legii sau aplicarea legii în cazuri concrete (Drăganu 1992, 192). 
Această flexibilitate contribuie la stabilitatea legii, necesară cu atât mai mult constituției. 

Activităţile pot fi privite, la rândul lor, ca sisteme autonome. Prin raportarea la 
funcțiile principale ale statului, vom avea, în principal, următoarele sisteme constituite: 
legiferarea, executarea legii şi aplicarea legii. Subiectele care desfăşoară aceste activităţi sunt 
autorităţile care exercită puterea legislativă, puterea executivă şi puterea judecătorească. Sfera 
nu este limitată, însă, existând discuţii cu privire la existenţa altor puteri/ funcţii. Se mai poate 
vorbi, de exemplu, de activități cu influenţă importantă asupra guvernării, cum ar fi cele 
desfăşurate de: mass-media, partidele politice, curţile constituţionale. 

Într-un regim politic totalitar, sistemele de activitate aproape se confundă între 
ele, rolul unificator fiind exercitat de partidul unic şi ideologia proclamată. La polul opus, 
în statul de drept democratic, sistemele funcționează separat, relaţiile dintre ele fiind de 
colaborare şi control reciproc. Separarea, în orice relație socială, trebuie constituită, în 
primul rând, la nivel de subiect. Legislatorii sunt aleși de electorat pe criterii politice, 
înalții demnitari sunt numiţi de legislatori pe același criteriu, funcţionarii publici sunt 
investiti pe criteriul profesionalismului, asemeni magistraţilor, care sunt numiţi. Ultimele 
două categorii trebuie să se bucure de stabilitate, indiferent de partidul care câştigă 
deşi sistemele sunt formal separate, datorită relaţiilor constituite paralel, informal, 
rezultatele activităţii vor fi compromise. Ideologia influenţează activitatea politică a 
legislatorilor. Legea, până la adoptare, este un act cu un pronunţat caracter politic, iar 
după adoptare şi promulgare devine act juridic. Pentru administraţie si justiţie, ideologia 
nu mai are relevanță decât, eventual, ca un simplu criteriu de interpretare, importantă 
fiind legea, care trebuie executată/ aplicată dincolo de orice ideologie. Cu această 
motivaţie, o coerență a sistemului de drept, lipsit de contradicții majore, este foarte 
importantă. 


2. Teoria cultural-istorică a activităţii ca metodă de cercetare 


Formularea teoriei cultural-istorice a activităţii (Engestrom 2001, 134-136), 
metodă de cercetare consacrată în ştiinţele sociale, a presupus dezvoltarea a două metode 
de cercetare în psihologie concepute de savanții ruşi Lev Vigotsky şi Alexei Leontiev. 
Destinată iniţial explicării învăţării ca activitate umană, teoria lui Yrgo Engestrom şi-a 
găsit vaste aplicaţii în ştiinţele sociale. 

Premisa de la care se pleacá este aceea cá omul nu mai poate fi inteles ca 
personalitate în afara culturii, cultură care include si sistemul juridic. La rândul ei, 
societatea trebuie explicată prin contribuţia individuală, cu folosirea şi crearea de 
instrumente utilizate în activitate (instrumentele, în ştiinţele juridice, sunt: competențele 
atribuite de lege, mecanismele instituţionale, regulile de interpretare), exprimând 
achiziţiile personale şi instituţionale privite ca ansamblu. Prin drept este creată sau 
restabilită ordinea în societate. Crearea şi restabilirea ordinii sunt realizate prin activităţi 
desfăşurate de autorităţi de stat şi cetăţeni, după anumite reguli. Rezultatele sau 
finalitatile în crearea şi restabilirea ordinii se pot prevedea sau nu, pentru că, într-un 
conflict juridic, fiecare parte poate considera că are dreptate. De asemenea, aplicarea 
dreptului poate evidentia soluţii contradictorii. Activităţile, din punct de vedere formal, 
sunt exprimate în acte şi fapte juridice. Regulile sunt, în cazul nostru, legi, în sensul larg 
al cuvântului. 

Acţiunile asupra unui obiect sunt întotdeauna explicit sau implicit caracterizate de 
ambiguitate, surpriză, interpretare, căutarea unui sens şi potenţialul de schimbare. 

Metoda de cercetare bazată pe teoria cultural-istorică a activităţii presupune 
respectarea unor principii, între care există numeroase legături, principii ce urmează a fi 
detaliate. 

I. Ca primă unitate de analiză este luat un sistem de activitate colectiv, mediat de 
(în care sunt utilizate anumite) instrumente şi care este orientat spre obiect pentru 
obţinerea unui rezultat urmărit. Sistemul este considerat în relaţiile cu alte sisteme. 

Activitatea ar putea fi confundată cu raportul juridic, relaţia socială reglementată 
de norma de drept. Raportul juridic este doar componenta de bază a activităţii. Activitatea 
există prin multiplele raporturi care se stabilesc între participanţi. Prin urmare, raportul 
juridic nu este identic activităţii, aşa cum ar putea părea la o primă analiză. În funcţie de 
sfera de cuprindere, activitatea se realizează pe diferite paliere: activitatea statală (privită 
ca un întreg), activitatea corespunzătoare celor trei funcţii ale statului, activitatea unui 
funcţionar sau demnitar etc. 

Pentru descrierea unei activităţi am ales legiferarea, modelul propus fiind, 
deocamdată, pur teoretic. Parlamentul (subiectul care desfășoară activitatea) 
reglementează o relaţie socială sau un ansamblu de relaţii sociale (obiectul activității) 
rezultatul urmărit fiind o lege, ca act juridic având anumite caracteristici (supremație, 
generalitate, obligativitate). Subiectul include, pe de o parte, parlamentarii imbratisand 
diferite programe politice, iar, pe de altă parte, structurile organizatorice ale 
parlamentului (organe de conducere, comisii, direcţii, servicii). Instrumentele pot fi 
normele de tehnică legislativă şi regulamentele parlamentului, principii de interpretare 
juridică, doctrina juridică. Rezultatul, legea, este regulă în cadrul altor sisteme, cum ar fi 
înfăptuirea justiției. 

II. Activitatea este desfăşurată într-o comunitate cu multiple puncte de vedere, 
tradiţii şi interese. Exercitarea atribuţiilor specifice în activitate creează diferite poziţii 
pentru participanţi în sistemul marcat de reguli, convenţii şi istoricul activităţii. 

Comunitatea este reprezentată de popor, care delegă parlamentului puterea 
legislativă, fiind, în acelaşi timp, şi beneficiarul legii. 

Exercitarea atribuţiilor (Kelsen 1960, 340) se constituie pe două paliere distincte: 
în cadrul parlamentului, grupurile parlamentare promovând proiecte de lege inspirate, în 

principiu, de programe politice diferite; in general, parlamentul si seful de stat, care 
promulgá legea. Exercitarea atributiilor specifice este privitá, pe aceste paliere, intr-un 
mod simplist, ca pur exemplu. Aceastá diviziune poate avea in vedere aparatul tehnic care 
contribuie la transpunerea ideii politice in act normativ sau ansamblul autoritátilor 
implicate in procesul legislativ. 

Activitatea se desfășoară după anumite reguli (constituţie, norme de tehnică 
legislativă, regulamente) şi are un anumit istoric (relația socială sau ansamblul de relaţii 
sociale a mai fost reglementat, s-a mai încercat reglementarea, dar nu s-a ajuns la o 
finalitate etc). 

III. Trebuie analizată istoricitatea, înţeleasă ca diferite stadii de evoluţie de-a 
lungul timpului. 

Istoricitatea priveşte evoluţia relaţiei sociale sau a ansamblului de relații sociale 
de reglementat, a normelor juridice care le-au reglementat şi a modului în care au fost 
aceste norme interpretate şi aplicate. 

IV. În cadrul activităţii, rolul central este ocupat de o contradicţie care împiedică 
funcţionarea sistemului și, implicit, obținerea rezultatului urmărit. Această contradicție 
devine o sursă de schimbare şi declanșează un proces de transformare. 

Contradictia poate fi, în cazul nostru, opoziţia dintre concepția politica care a stat 
la baza elaborării legii, influenţată de ideologia regimului politic totalitar (e.g. favorizarea 
unei anumite clase/categorii sociale) şi valorile democratice (principiul egalităţii) 
consacrate constitutional. Totodată, contradictia se poate naşte între rezultatul urmărit si 
reguli. În sistemele totalitare, rezultatul este prestabilit, regulile fiind adaptate. 

V. Procesul de transformare, declanşat de rezolvarea contradictiei, generează o 
transformare calitativă a sistemului de activitate. 

Dacă principalele activităţi statale (crearea, executarea şi aplicarea legii) sunt 
evaluate după acest model, contradictia relevantă pentru demersul de cercetare poate lua 
naştere între reguli, în cazul nostru legile, expresia unei concepţii democratice asupra 
statului, şi artefacte, incluzând o morală „dobândită” anterior instaurării regimului 
democratic, care se manifestă ca rezistenţă pasivă. Riscul este de a fi compromise regulile 
şi, implicit, rezultatul activităţii (legea, actul administrativ sau hotărârea judecătorească). 

În studiul de faţă, voi analiza influenţa ideologiei totalitare, manifestată de actorii 
implicaţi, asupra rezultatului dezirabil/predictibil al activităților statale într-un regim 
democratic. Tranzitia generează disensiunea între drept, sancționat formal și bazat pe 
principii de guvernare opuse celor anterioare, şi morală, determinată de educaţia şi 
adaptarea la condiţiile vechii ideologii. Astfel, sistemul de drept comportă contradicții pe 
relaţia subiect — reguli — comunitate — artefacte. 

Democraţia, în contemporaneitate, nu mai este percepută doar ca o putere a 
poporului. Conceptul a devenit, cu timpul, din ce în ce mai complex. În principiu, 
democraţia, ca ideal cel puţin, presupune câteva elemente a căror configurare comportă 
trasarea unor linii de demarcaţie destul de subțiri, un sistem incluzând actori în multiple 
ipostaze, care desfășoară diverse activităţi pentru atingerea unor obiective. În mod firesc, 
sistemul este guvernat de reguli. În societate, regulile se circumscriu celor două principale 
sfere: dreptul și morala. 

În primul rând, democraţia, ca regim politic institutionalizat juridic, nu există 
decât într-un stat de drept. Definirea unui stat ca stat de drept excede unei simple 

reglementári intr-o lege fundamentalá. Douá raporturi se cuvin a fi studiate, inclusiv la 
nivelul aplicárii dreptului: stat — drept si stat — cetátean. Astfel, statul creeazá dreptul, dar, 
totodatá, se supune dreptului. Pe de alta parte, rolul conducátor al statului este limitat de 
respectarea drepturilor şi libertăţilor fundamentale. Asa cum au fost concepute, drepturile 
omului, fiind inerente naturii umane, sunt intangibile. Teoretizarea şi, mai târziu, 
reglementarea s-au produs tocmai pentru împiedicarea încălcării lor de către stat. Deci, 
raţiunea lor este, în principal, de a limita exercițiul puterii prin împiedicarea abuzurilor. 

Constituţiile statelor, limitând exercițiul puterii, reglementează drepturile si 
libertăţile fundamentale ale cetăţenilor, ansamblul drepturilor subiective, recunoscute 
persoanelor fizice şi protejate atât contra puterii executive, cât şi contra puterilor 
legislativă şi judecătorească (Debbash 1983, 72). 

Etica încorporează regulile morale după care se conduce o comunitate pentru a-și 
asigura coeziunea. În prezentul demers, nu voi aborda aceste reguli exhaustiv, ci doar 
exemplificând punctual principii şi reguli. Morala reprezintă etica aplicată. Etica se învaţă 
în familie si în comunitatea restrânsă din care face parte familia. Cu timpul, se transformă 
în morală, construind personalitatea umană, ca element intrinsec al acesteia. Drepturile 
fundamentale se învaţă şi, multe dintre ele, se exercită mai târziu, vârsta diferind de la o 
tara la alta. Din punct de vedere juridic, în România, copilul devine responsabil la vârsta 
de 14 ani. Până atunci se bucură de o serie de drepturi pe care însă le exercită prin 
concursul alteritatii (părinți, stat): dreptul la educaţie, dreptul la protecţie socială, dreptul 
de proprietate. Odată cu schimbarea de regim politic, ceea ce reprezenta înainte regulă de 
drept, se contopeşte cu vechea morală, devenind o nouă morală, opusă noului sistem de 
drept. În timp ce sistemul de drept se poate modifica radical foarte repede, morala se 
constituie într-un timp îndelungat şi, prin urmare, rezistă schimbărilor intervenite în 
domeniul dreptului. 

În manifestarea drepturilor și libertăţilor fundamentale, specifică democraţiei este 
limitarea impusă de principiul egalității: libertatea individuală se opreşte atunci când este 
încălcată libertatea celuilalt. Concilierea celor două principii, aparent antagoniste, 
reprezintă un ideal al democraţiei. Limitele sunt mai stricte decât în cazul eticii. De cele 
mai multe ori, în cazul unui diferend care implică încălcarea unei reguli din sfera eticii, 
nu este implicat un tert, cele două parti aflate în conflict, apelând la principiile moralei 
universale, ajung singure la o soluţie. Odată găsită, soluţia acceptată este însuşită la nivel 
individual. Conflictul de natură juridică, privind încălcarea unui drept, implică statul, care 
impune cu forța sancţiunea neacceptată de una din parti. Calea concilierii între indivizi va 
fi blocată, separându-i. Comportamentul viitor, fără îndoială, va avea punct de reper 
dreptul, şi nu morala. Dacă, într-o comunitate mică, condusă de principii etice, un individ 
care nu respectă aceste principii este izolat, fiind silit, în cele din urmă, la integrare, 
drepturile si libertăţile fundamentale îi conferă acestuia un trai cel putin liniştit. În 
virtutea principiului egalităţii, prezenţa lui se impune celorlalți membri ai comunităţii, 
care pot fi sanctionati de stat pentru discriminare. 

Un alt element definitoriu pentru democraţie este relaţia stat — societate civilă. 
Societatea civilă este greu de configurat: comunitate, individ, reprezentanţi cu o conştiinţă 
civică superioară? Este societatea civilă institutionalizata? Consider că poate fi numai dacă 
avem în vedere personalitatea umană cu drepturile şi libertăţile fundamentale garantate. O 
majoritate nu va putea încălca drepturile şi libertăţile fundamentale ale unui singur om. O 

buna guvernare are ca reper garantarea drepturilor si libertatilor fundamentale pe termen cel 
putin mediu. Raportat la societatea civilá, statul isi poate exercita rolul conducátor sau pe cel 
al unui stat social care doar „preia” nevoile societăţii si răspunde acestora. 

Cand oamenii au ca punct de reper doar dreptul, comportamentul tinde sá nu mai 
reflecte codul interior, ci numai regula exterioară. Limita este impusă de frica suportării 
consecinţelor. 

Valorile morale exprimate în regulile etice devin instrument, ca mijloc de 
interpretare, în special atunci când este aplicat dreptul. În acest sens, este de menţionat 
dilema celui chemat să interpreteze și să aplice legea atunci când aceste operaţiuni 
presupun încălcarea unor norme etice, adânc înrădăcinate în propria conştiinţă si în 
conştiinţa comunității. „A face dreptate” poate însemna în acest caz o nedreptate. 
Avantajul democraţiei este existența constituţiei ca vârf al piramidei normative (Kelsen 
1960, 271). Normele constituţionale au o dublă valoare: principiu si forță juridică. Astfel, 
pot fi aplicate direct sau ca o schemă de interpretare (Kelsen 1960, 16). Cum normele 
constituționale ar trebui să reflecte valorile poporului, inclusiv cele morale, recursul la 
acestea pentru rezolvarea problemei poate fi o soluţie. Cel chemat să administreze 
dreptatea, cu restabilirea echilibrului social, în ultimă instanţă, judecătorul, nu mai este 
limitat de „ecranul legislativ”, pe care îl poate lesne depăși. Morala poate servi ca 
justificare a unor activităţi prin care este încălcat dreptul. 

Ținând cont de trei categorii principale, stat de drept, personalitate, democraţie, 
cetăţenii se pot găsi în trei ipostaze: alegător/ales, guvernat/guvernant, titular de drept/cel 
care încalcă dreptul subiectiv. 

Raportul guvernat/ guvernant este sub semnul jocului între profesarea drepturilor 
şi limitele moralității. Puterea isi trage seva din exprimarea voinţei poporului, prin alegeri 
si, în mod exceptional, prin revoluţii. Poporul este întreaga colectivitate sau suma 
indivizilor care alcătuiesc această colectivitate. Interesele de apărat sunt multiple si 
variate. De la instituirea puterii până la modul direct în care cetăţeanul simte guvernarea 
este drum lung. 


3. Tranzitia postcomunistă 


Guvernarea presupune, in primul rand, o legitimitate a celor care guverneazá, 
legimitate justificatá, de-a lungul timpului, in varii moduri. Discursul dominant, in 
contemporaneitate, consideră că legitimitatea guvernantilor este conferită de alegerile 
libere. La polul opus, o organizaţie, cu argumentul situaţiei excepţionale şi pretenţia de 
reprezentativitate a intereselor generale, își apropie puterea prin mijloace care tin mai 
mult de forța brută decât de convingerea fermă a guvernatilor. 

Un rol foarte important în proces îl joacă conştiinţa guvernatilor: educaţia, 
convingerile, accesul la informaţii, capacitatea de a învăţa din trecut şi de a lua decizii în 
funcţie de toate elementele care pot influenţa esenţial decizia. Elementele sunt incluse în 
categoria de „cultură civică”, teoretizată de Almond si Verba (1963). 

De precizat este şi situaţia, din punctul nostru de vedere ideală, în care elitele care 


wel AA 


Desigur, personalităţi vizionare singulare, fără contribuţia unui aparat care să pună în practică 

deciziile, nu pot actiona intr-un mod determinant si, de aceea, nici nu pot fi apreciate facandu- 
se abstracţie de cei care îi înconjoară (Mosca 1939, 50-59, 108-119; Pareto 1916, 551). 

Programul politic al organizatiei care va guverna urmeazá a fi pus in aplicare prin 
másuri de ordin legislativ. In timp ce schimbárile de regim politic presupun schimbári de 
sistem radicale, alternanta partidelor politice la guvernare implicá o continuitate, dar, in 
acelasi timp, si o adaptare a legislatiei la nevoile prezente si viitoare ale societátii, a celor 
guvernati. Prin constituție se stabilesc liniile directoare, in timp ce legislaţia 
infraconstitutionalá, executarea şi aplicarea legii asigură adaptarea. 

Totodată, o societate trebuie să cunoască şi nişte mecanisme de echilibrare, care 
să exceadă voinţei politice a guvernantilor temporari. Aceste mecanisme devin 
funcţionale prin acţiunea eșaloanelor inferioare ale administraţiei şi prin puterea 
judecătorească, menite a executa, respectiv a aplica, deciziile organismelor politice. 

Cine trebuie să aibă responsabilitatea actului de guvernare: guvernanţii sau 
guvernatii care deleagă primilor puterea? O schimbare de regim nu poate şterge cincizeci 
de ani de practică într-un anumit spirit al subordonării fata de un singur partid. 

Prezentul studiu foloseşte o clasificare simplă a regimurilor politice, utilizând 
sensuri dintre cele mai consacrate. Astfel, democraţia este „acel aranjament instituţional 
de luare a deciziilor politice în care indivizii dobândesc puterea de a decide ca urmare a 
unei lupte concurentiale pentru voturile oamenilor” (Schumpeter 1942, 269). Robert Dahl 
(1971, 3) enumeră caracteristicile alegerilor libere ca fiind: libertatea de asociere, 
libertatea de expresie, votul universal pentru adulţi, dreptul politicienilor de a concura 
pentru voturi, accesul liber la informare şi libertatea de expresie. 

Totalitarismul, potrivit lui Carl Friedrich şi lui Zbigniew Brzezinski (1956, 9-10), 
se înfăţişează ca o formă de dictatură cu o „ideologie oficială” la care trebuie să adere, cel 
puţin pasiv, întreaga societate. Pe scena politică joacă un partid de masă unic, condus, în 
mod tipic, de către un singur om, fie superior față de organizaţia birocratică 
guvernamentală, fie în strânsă legătură cu aceasta. Guvernarea se exercită cu ajutorul unui 
sistem de control polițienesc îndreptat nu numai împotriva „dușmanilor” demonstrabili ai 
regimului, ci si împotriva unor segmente de populaţie selectate arbitrar. Statul deţine un 
monopol aproape complet asupra comunicaţiilor în masă şi al luptei armate şi realizează 
conducerea centralizată și controlul întregii economii. Aș mai adăuga o intruziune 
sufocantă în viata privată de la restrângerea excesivă a proprietăţii până la interzicerea 
avortului şi recomandarea numărului ideal de copii pentru fiecare familie. 

În fine, cel de-al treilea, regim politic, autoritarismul, era considerat de Juan Linz 
(1975, 264) sistemul politic cu un pluralism politic limitat, lipsit de responsabilitate, în 
care un conducător sau un grup restrâns, exercită puterea în cadrul unor limite care nu 
sunt bine definite din punct de vedere formal, dar care sunt previzibile. Post-totalitarismul 
e o formă de autoritarism. 

Studiul modalitatilor in care s-au constituit ideologiile ce au influenţat sistemul 
juridic românesc anterior momentului decembrie 1989 nu constituie o preocupare 
fundamentală pentru lucrarea de fata, ci voi încerca doar conturarea „conţinutului” 
ideologiei. De aceea, importantă este perioada ulterioară schimbării de regim politic. Nu 
voi intra nici în disputa privind natura evenimentelor politico-juridice care au dat naşterii 
tranziţiei spre un regim democratic, desi ,,revolutie” ar fi totuşi cel mai potrivit termen, 
dacă acceptăm revoluţia ca „formă neconstitutionala, nenegociata de schimbare politică, 


38 


A guverna/ a fi guvernat. Ipostaze ale raportului dintre stat si cetatean 


in care sunt implicate elita si masele, si care are ca rezultat o schimbare a tipului de 
regim" (Topor 1994, 9). 

La o analiza succintá a situatiei din Romania dinainte de decembrie 1989, peisajul 
se înfăţişează în felul următor: un partid unic; lipsa alegerilor libere; educaţia politica 
începând de la cea mai fragedă vârstă, prin înrolarea în organizaţii „ataşate” sistemului 
educativ care pregăteau tinerii pentru intrarea în partidul comunist; reprimarea, în forme 
de o duritate variabilă, a tuturor celor care îndrăzneau să critice sistemul; controlul 
economiei prin planuri cincinale si întreţinerea cvasi-majoritatii bunurilor în proprietatea 
statului; structuri sociale paralele: reţele sociale constituite pe baza intereselor individuale 
primare, cu încălcarea regulilor ce reglementează activitatea statală; încălcarea regulilor 
constituia, de fapt, o regulă, asigurând un minim pentru dezvoltarea personalităţii umane; 
existenţa unei culturi oficiale canonice, ritualizate. 

Ideologia comunistă, aplicată în practică, a dus la crearea unui aparat birocratic 
care a folosit aparatul de stat în scopul satisfacerii intereselor personale, în special a 
dorinţei de putere. Aşa cum observa V. Tismăneanu (1997, 65), cu privire la divergentele 
dintre potentatii sistemului si cei care încă mai credeau în comunism, „în cele câteva 
documente teoretice publicate de comuniștii iugoslavi la începutul anilor 50, modelul 
sovietic era descris ca o dictatură controlată de o uriaşă maşinărie birocratică. Aceste 
publicaţii susțineau că Partidul Comunist al Uniunii Sovietice nu mai reprezintă 
avangarda proletariatului mondial, ci o clica de birocrati a căror supravieţuire depindea de 
perpetuarea epurărilor. Sistemul sovietic degenerase într-un capitalism de stat administrat 
de o nouă clasă de potentati birocrati. Pentru a se evita repetarea erorilor lui Stalin, Tito şi 
tovarășii lui au decis în 1950 să experimenteze tranziţia spre un model în care muncitorii 
puteau exercita control direct asupra mijloacelor de producţie”. 

Alina Mungiu-Pippidi (2002, 208) definea tranziția post-comunistă ca pe un 
proces prin care instituţiile formale ale regimului comunist - proprietatea de stat, 
economia planificată, sistemul monopartinic, organizarea administrativă strict ierarhică, 
subordonarea vieţii economice, sociale şi politice unei ideologii oficiale — sunt înlocuite 
cu alte instituţii formale, cu dogme noi si norme oficiale, care sunt ale democraţiei 
liberale şi economiei de piaţă. Direcţia ar fi crearea unei democraţii consolidate, o 
democraţie în care niciun actor politic nu mai contestă regulile principale ale jocului, 
adică alegerile democratice. 

Potrivit lui Dahrendorf (1990, 76), în timp ce perioadele de normalitate presupun 
existenţa mai multor alternative si, întotdeauna, cel putin o a treia cale, în politica 
constituțională nu poate exista decât opţiunea între o societate deschisă liberală și o 
societate închisă. Prin urmare, schimbările de regim politic din 1989 nu puteau să vizeze 
decât o singură finalitate: înlocuirea statului de tip comunist cu statul de tip democratic. 
Politica, la nivel constituţional, poate institui societatea deschisă numai dacă asigură, pe 
lângă drepturi fundamentale și guverne legitime, principiile de bază ale unei economii de 
piaţă: libertatea proprietăţii private, libertatea contractuală si libera concurenţă. Economia 
de piaţă trebuie instituită înainte de a se pune problema unor modalităţi de a compensa 
efectele negative. 

Andrew Arato (1993, 28), aruncând o privire critică teoriei expuse mai sus, isi 
pune câteva întrebări legitime. În afara purului contrast cu totalitarismul, are sens ca 
singura opţiune la nivel constituţional să fie considerată societatea deschisă? Dacă s-a 
hotărât întemeierea unei societăţi libere, nu ar trebui negociate unele probleme esenţiale, 


39 


Mihai Lupu 


in loc sa se transfere pur si simplu sarcina redactarii unei constitutii legiuitorilor, oricat de 
creativi ar fi? Ar trebui copiate prevederile constitutiilor altor state cu traditie sau ar 
trebui instituite unele prevederi noi? Care este cadrul electoral cel mai democratic? Ar 
trebuie sá existe o curte constitutionalá? Trecerea la o economie bazatá pe proprietatea 
privatá se va realiza prin privatizare sau reprivatizare si cine vor fi responsabili de acest 
proces? Deschiderea noului sistem de proprietate trebuie mentinutá prin incurajarea si 
protejarea unei pluralitati de forme de proprietate? Odatá cu aceste intrebári, Arato 
constatá cá simpla institutionalizare a regulilor constitutionale poate fi o premisá, dar nu 
garanteazá dezvoltarea unei societati civile puternice, capabilá sá contrabalanseze puterea 
discretionará a statului. 

Potrivit lui Jon Elster (citat in Arato 1993, 36), sarcinile istorice ale regimurilor 
post-comuniste sunt crearea unei economii de piaţă în contextul dezafectării unui sistem 
industrial de comandă şi înfiinţarea unor instituţii liberale într-un cadru strâns de 
democratizare rapidă. Pentru ca o astfel de transformare să aibă loc, există patru 
imperative obligatorii: instituirea unor autentice preţuri de piaţă, a proprietăţii private, a 
democraţiei politice şi a constitutionalismului. 

Alina Mungiu-Pippidi (2002, 210) constata, 12 ani de la evenimentele din 
decembrie 1989 că, din punct de vedere formal, tranziţia politică luase sfârşit, fapt la care 
a contribuit: a doua alternanță politică petrecută cu respectarea regulilor democratice, cu 
întoarcerea partidului post-comunist principal la putere în anul 2000; depăşirea 
dihotomiei partide comuniste — partide anticomuniste, ca reflecţie a vechii opoziții 
nomenclaturisti/disidenti şi recunoaşterea faptului că de acum avem de a face cu o singură 
clasă politică; încheierea războiului simbolic care a durat aproape 10 ani, cu admiterea 
rolului pozitiv jucat de monarhie şi a celui negativ jucat de securitate; încheierea 
divergenţelor fundamentale privitoare la instituţiile economice esenţiale, prin votarea şi 
punerea în aplicare a unei legi de restituire a proprietăţilor confiscate de regimul comunist 
agreată de toate partidele, precum şi privatizarea către investitori străini a unor unităţi 
economice-simbol ale economiei comuniste. România însă a rămas, într-o foarte mare 
măsură, în zona informală prin neasimilarea instituţiilor formale. Societatea a rezistat 
ficţiunii instituţionale a comunismului, dezvoltând instituţii reale, contra celor declarate, 
în zona informală, fapt ce tinde să se cronicizeze (Mungiu-Pippidi 2002, 213). 

Tranzitia spre dezirabila societate democratică, proclamată, de altfel, prin actele 
juridice adoptate imediat după 1989, a fost marcată de numeroase ezitări, lipsa unui 
program coerent şi inertia culturii politice anterioare. Iniţierea primelor acţiuni, 
fundamental contradictorii, a avut efecte negative, imprimând societăţii româneşti o 
direcţie greşită pentru următorii, aşa cum s-a dovedit, zeci de ani. 


4. Primele semne ale încălcării statului de drept 


Debutul noilor guvernanti în direcţia edificării statului de drept democratic a fost 
promiţător, prin emiterea primului act cu valoare constituţională, cu un pronunţat caracter 
programatic, „Comunicatul Consiliul Frontului Salvării Naţionale” (Monitorul Oficial al 
României, Partea I nr. 1 din 22.12.1989). O analiză a conţinutului acestuia scoate în 
evidenţă câteva aspecte demne de luat în seamă. 

În primul rând, este de remarcat încercarea de culpabilizare exclusivă pentru 
regimul totalitar a familiei Ceauşescu si inducerea ideii cá, prin eliminarea acestuia, cei 
vinovaţi pentru tot ce însemnase exercitarea puterii de stat înainte de acel moment au 
suportat consecințele juridice pentru faptele lor, pe de o parte, iar noua conducere, 
responsabilă pentru aplicarea pedepsei, este învestită legitim la conducerea ţării, pe de 
altă parte. 

Apoi, este de observat că structurile de putere dizolvate erau ale statului şi nu ale 
clanului Ceausescu. S-au avut in vedere doar legislativul si executivul, nu si puterea 
judecătorească. Deşi aparent puţin relevant, pentru că partidul controla tot aparatul de 
stat, organizat potrivit legii fundamentale pe principiul subordonării ierarhice, faptul că 
puterea judecătorească a rămas neatinsă de schimbări are o relevanţă majoră în evoluţia 
sistemului de drept postcomunist. În comunism, judecătorii apărau statul sau îi justificau 
abuzurile. La polul opus, în democraţie, rolul judecătorului este tocmai de a apăra 
cetăţeanul împotriva abuzurilor statului, desigur, când statul, sub diferite forme, este 
acţionat în justiţie pentru apărarea drepturilor si libertăţilor cetăţeneşti. 

În continuarea  justificării legitimitátii, prin comunicat se pretindea 
reprezentativitatea formaţiunii proaspăt constituite: „în acest moment de răscruce am 
hotărât să ne constituim în Frontul Salvării Naţionale, care se sprijină pe armata română şi 
care grupează toate forțele sănătoase ale ţării, fără deosebire de naţionalitate, toate 
organizaţiile şi grupările care s-au ridicat cu curaj în apărarea libertăţii şi demnităţii în 
anii tiraniei totalitare”. Componenţa demonstra însă tocmai contrariul: cu excepţia unei 
minorităţi alcătuite din cei care s-au remarcat în anii dictaturii prin poziția anticomunistă, 
care şi-au dat demisia imediat ce au realizat că ai lor proaspeţi colegi nu prezintă nicio 
garanţie pentru viitoarea democraţie, restul erau foşti membri de partid cu poziţii 
importante în trecut, dar percepuți ca posibili concurenţi de conducerea partidului 
comunist, cum ar fi: Dumitru Mazilu (profesor de drept la Academia de Ştiinţe Politice si 
Sociale „Ştefan Gheorghiu” din Bucureşti, profesor de drept internaţional la Şcoala de 
ofițeri de Securitate de la Băneasa, diplomat la ONU, dizident din 1986), generalul Stefan 
Guse (şef al Marelui Stat Major al Armatei Române în perioada 1986-1989), generalul 
Victor Stănculescu (prim adjunct al Ministerului Apărării Naţionale în perioada 1986- 
1989), Comeliu Mănescu (ministru al afacerilor externe în perioada 1961-1972), 
Alexandru Bîrlădeanu (ministru, membru al Comitetului Central al Partidului Comunist 
Român), Silviu Brucan (comunist în ilegalitate până în 1945, ambasador al României în 
Statele Unite ale Americii şi la ONU). 

Principiile statuate erau neechivoce şi ferme: instaurarea democraţiei, libertăţii şi 
demnităţii poporului român; abandonarea rolului conducător al unui singur partid; 
statornicirea unui sistem democratic pluralist de guvernământ; organizarea de alegeri 
libere; separarea puterilor în stat; eliminarea dogmelor ideologice care au provocat atâtea 
daune poporului român şi promovarea adevăratelor valori ale umanităţii; reinstaurarea 
societăţii civile în România, garantând triumful democraţiei, libertăţii şi demnităţii tuturor 
locuitorilor ţării; trecerea la proprietatea privată. 

Teoretic, poporul român se îndrepta spre democraţie. Cu un sens stabilit, 
pronosticurile asupra duratei erau variate. Treptat au început să apară semnele restauratiei 
unui regim cel puţin autoritar, în schimbul celor specifice unei revoluţii. 

Doua dintre aceste semne, care demonstreazá in mod evident cá practicile nu 
aveau sá se schimbe, meritá mentionate: regizarea evenimentelor din decembrie 1989 in 
scopul prezentárii acestora intr-o luminá ideologicá si executarea cuplului Ceausescu. 
Primul nu are prea mare relevantá juridicá, asa incát voi mentiona pe cei care se pare cá 
au fost realizatorii: Adrian Sárbu si Sergiu Nicolaescu (Comunicatul Consiliul Frontului 
Salvárii Nationale", Monitorul Oficial al Romániei, Partea I nr. 1 din 22.12.1989). Ambii 
inclusi in CFSN, au avut cariere remarcabile si inainte si dupa 1989. Singurul element 
concret specific unei revolutii au fost cei aproximativ opt sute de morti dupa 22 
decembrie. Restul elementelor prezentate la televiziunea naţională s-au dovedit a fi regie: 
teroriștii, pericolul revenirii clanului Ceausescu la putere etc. 

În România nu a existat o opoziţie organizată, care să preia puterea imediat după 
înlăturarea regimului Ceauşescu. 

Cel puţin teoretic, organismele asigurând tranziţia (crearea unor instituții 
democratice) trebuiau alcătuite nu pe baza reprezentativitatii (invocată în textul 
comunicatului), ci pe baza a două criterii: persoane care s-au afirmat ca opozanți ai 
regimului, susţinători ai pluralismului politic, şi specialisti care să dea formă actelor 
normative tranzitorii pentru exercitarea guvernării tranzitorii și asigurarea alegerilor 
libere. Este posibil, în anumite condiţii, aşa cum s-a întâmplat în fosta Cehoslovacie. 

Prima încălcare a statului de drept, proclamat prin comunicatul Frontului Salvării 
Naţionale, a fost judecarea procesului prin care Nicolae şi Elena Ceauşescu au fost 
inculpati pentru o serie de infracţiuni foarte grave. Legea a fost încălcată atât sub aspect 
procedural, prin instituirea tribunalului extraordinar, încălcarea dreptului la apărare, 
imposibilitatea exercitării unei căi de atac, cât şi pe fond, acuzaţiile (genocid — peste 
60.000 de victime; subminarea puterii de stat prin organizarea de acţiuni armate împotriva 
poporului şi puterii de stat; distrugerea bunurilor obşteşti, subminarea economiei 
naţionale; încercarea de a fugi din ţară pe baza unor fonduri de peste un miliard de dolari 
depuse la bănci în străinătate) fiind false sau nedovedite. 

Ceauşescu a fost judecat pentru faptele săvârşite în exercitarea mandatului de 
Preşedinte al RSR. Potrivit art. 76 alin. (1) din Constituţia din 1974 a RSR (Buletinul 
Oficial al României nr. 167 din 27.12.1974), Preşedintele RSR era răspunzător în faţa 
Marii Adunări Naţionale pentru întreaga sa activitate. Cum niciun organ de stat nu 
preluaseră formal funcţiile fostului organ deliberativ, tragerea la răspundere a 
Preşedintelui nu putea fi inițiată. 

Din punct de vedere procedural, Tribunalul Militar Exceptional care l-a judecat pe 
Ceausescu nu era legal constituit. Emitentii pretinsului decret de numire nu aveau nicio 
calitate sau competenţă legală. Competența de judecată ar fi aparţinut Tribunalului Militar 
Teritorial [art. 28 alin. (2) lit. c) din Codul de procedură penală]. În plus, actul juridic nu a 
fost publicat în Monitorul Oficial al României, fiind inexistent. Ca o a treia observaţie, 
într-un stat de drept democratic, instanţele extraordinare sunt interzise prin legea 
fundamentală, instituirea lor fiind considerată un abuz. 

Al treilea comunicat al CFSN (Monitorul Oficial al României nr. 3 din 
26.12.1989) făcea un rezumat al procesului lui Nicolae şi al Elenei Ceauşescu, conţinutul 
infracţiunilor nefiind detaliat, dar, în schimb, fiind menţionată executarea sentinţei. 

Unul din principiile statului în care separatia puterilor este recunoscută 
(comunicatul CFSN din 22.12.1989) este legalitatea. Or, aşa cum am arătat mai sus, cei 

care au preluat puterea in decembrie 1989 au abandonat fara niciun scrupul principiile pe 
care le statuasera doua zile anterior. 

Codul de procedură penală (Buletinul Oficial al României nr. 58-59 din 
26.04.1973) a fost menţinut în vigoare până în 1997. Toate principiile reglementate în 
Partea generală, Titlul I, Capitolul I, având denumirea marginală „Scopul şi regulile de 
bază ale procesului penal” au fost încălcate. Mentionez doar câteva: 

- aflarea adevărului (art. 3): „În desfăşurarea procesului penal, trebuie să se 
asigure aflarea adevărului cu privire la faptele şi împrejurările cauzei, precum şi cu 
privire la persoana făptuitorului”; 

Adevărul avut în vedere este adevărul obiectiv, perceput nemijlocit sau dovedit cu 
probe. În cursul procesului, nu s-au administrat probe în sensul Titlului III, Capitolul III, 
din acelaşi act normativ, condamnarea făcându-se doar pe baza unor speculaţii. 
Interpretarea rezultă din ambiguitatea caracterizării faptelor: „peste 60.000”, „peste un 
miliard”. 

- dreptul la apărare (art. 6) din cuprinsul căruia mentionez doar „dreptul 
inculpatului de a administra probele în apărare”. 

Inculpatii nu au beneficiat de acest drept, deşi l-au invocat în cursul procesului. 

Întrebarea este dacă cei care au decis executarea soţilor Ceauşescu au făcut-o 
deliberat sau în virtutea unor obişnuite pe care le dobândiseră în exercitarea funcțiilor ce 
implicau autoritatea de stat anterior evenimentelor din decembrie 1989. Evenimentele 
ulterioare par să confirme a doua ipoteză, a impunerii intereselor grupurilor pe care le 
reprezentau prin exerciţii de putere şi cu ignorarea legalității. Majoritatea membrilor 
nomenclaturii comuniste nu a avut sentimentul răspunderii juridice. 

Procesul poartă toate caracteristicile proceselor politice din ţările comuniste 
desfăşurate mai ales în perioada 1945-1965: acuzaţii nedovedite; aplicarea pedepsei 
capitale sau a închisorii de exterminare; lipsa procesului sau un proces simulat; scopul 
constând în eliminarea potenţialilor adversari sau în justificarea fata de masele populare. 

Singurul argument pentru executarea dictatorilor a fost starea de necesitate care 
reclama o acţiune urgentă şi fermă. Se pare totuşi că această stare de necesitate, intitulată 
„revoluţie”, termen consacrat juridic prin art. 1 alin. (3) din Constituţia României din 
2003 (Monitorul Oficial al României, Partea I nr. 767 din 31.10.2003) a fost mai mult o 
regie menită a crea aura de salvatori a celor care au condus-o. 

Ulterior, semnalele date de putere, în special în perioada 1990-1996, au consfințit 
haosul în toate domeniile: politic, economic, social. Guvernarea a indus ideea unei 
libertăţi exercitate cu o singură limită: susținerea grupării aflate la putere (manifestatiile si 
contra-manifestatiile din 28-29 ianuarie 1990, manifestatiile de la Tg. Mureş din 15 
martie 1990, mineriada din iunie 1990). 


5. Legiferarea 


Functia legislativa revine, de regula, autoritatii statale deliberative. Alegerea 
candidatilor propusi fiind o optiune politica a fiecárui alegátor, statele au legiferat practici 
sau tehnici electorale potrivit condiţiilor economice şi social politice, tradiţiilor 
democratice specifice acestora. În pofida diversităţii, s-au sintetizat şi formulat patru 

principii directoare sau cerinţe fundamentale ale oricărui sistem de votare (Ionescu 2003, 
307), respectarea sau nerespectarea acestor principii conferind sistemului electoral 
caracterul democratic sau nedemocratic: fiecare candidat are o şansă egală cu a altuia de a 
fi ales; actul votării trebuie să fie real, sincer şi în conformitate cu concepţia politică, 
conştiinţa civică şi interesele alegătorului; legalitatea sau corectitudinea verificării şi 
anuntarii rezultatelor alegerilor, contenciosul electoral. Modalitatile practice de respectare 
şi înfăptuire a acestor principii sunt diferite de la un stat la altul. 

Alexandru Dragomir (1992, 175), cu referire la statele postcomuniste, observa 
paradoxul relaţiei dintre puterea economică şi puterea politică în contextul democraţiei. 
Puterea economică este trambulina de lansare spre puterea politică, pentru ca, mai apoi, 
cea din urmă, odată câștigată, să fie utilizată pentru a o consolida si dezvolta pe prima. 
Diferenţa enormă de statut economico-social între aleşi şi cei care îi reprezintă indică 
faptul că cel de-al doilea principiu director menţionat mai sus, potrivit căruia alegătorul 
trebuie să aibă conştiinţa actului votării, este serios pus sub semnul întrebării. 

Ce îi determină pe candidaţi să participe la alegeri? Este o întrebare care frământa 
gânditorii din cele mai vechi timpuri. Răspunsul poate fi: interesul personal sau urmărirea 
realizării unui bine comun. Ambele categorii sunt configurate de sistemul activităţilor în 
care a fost implicat subiectul până la momentul depunerii candidaturii si tin de domeniul 
moralei. Desi, aparent, interesul personal e, prin natură, negativ, iar, binele comun, 
pozitiv, o reprezentare falsă a ceea ce înseamnă bine comun sau a mijloacelor prin care 
acest bine comun poate fi atins a generat în cursul istoriei cele mai negre experienţe ale 
umanităţii (e.g. Holocaustul, Gulagul). Un interes personal ancorat bine în principiile 
morale este salutar fata de cele două exemple de mai sus. 

Greu de desluşit este şi motivul pentru care alegătorii au o anumită opţiune. Ideal 
ar fi ca electoratul să aibă credinţa fermă că cel ales va reprezenta cel mai bine 
comunitatea reprezentată: locală, regională, naţională, supranationalá. Cel putin trei 
elemente se cuvin a fi amintite. Un prim aspect vizează o informare prealabilă asupra 
funcţiilor şi atribuţiilor pe care viitorul demnitar le va îndeplini/avea. Am în vedere 
exemplul alegătorului care se întreabă ce a făcut parlamentarul din adunarea legislativă a 
statului pentru comunitatea locală, fără a avea cunoştinţă de faptul că, acel parlamentar, 
odată ales, reprezintă interesele poporului, nu doar ale comunităţii și că principala funcţie 
a parlamentului este cea legislativă, de adoptare a normelor generale, impersonale şi 
obligatorii la nivelul întregii ţări. Alt element foarte important este cunoașterea de către 
alegător a condiţiilor economice, sociale, culturale şi politice ce caracterizează 
comunitatea în momentul alegerii. În fine, este necesară o bună informare asupra 
personalităţii alesului si a implicării acestuia în proiectele comunitare. Raportat la 
modelul sistemului de activitate care stă la baza metodologiei cercetării, toate aceste 
pasaje se referă la ceea ce înseamnă subiectul legiferării marcat de artefacte, reprezentate 
de ideologia anterioară (aici, comunismul). 

Astfel, se constituie subiectul care isi va orienta acţiunea spre obiect pentru a 
atinge rezultatul, legea. 

În elaborarea sistemului normativ post-totalitar, din punct de vedere al scopului 
urmărit, s-au conturat trei direcţii principale: reglementarea unor măsuri reparatorii fata 
de abuzurile regimului trecut; elaborarea unui cadru normativ pentru asigurarea tranziţiei; 
măsuri legislative specifice noului regim politic. 

Abordarea procesului legiferarii, in prezentul studiu, se centreazá numai asupra legii 
in sens restráns. Intr-o clasificare consacratá, legile pot fi, in functie de importanta relatiilor 
sociale reglementate si procedura de adoptare, constitutionale, organice si ordinare. Tinand 
cont de aceasta clasificare, procesul legiferárii are loc pe mai multe paliere. 

Legile constitutionale, in tranzitia de la o societate totalitará la o societate 
democraticá, sunt relativ usor si repede de adoptat. De regulá, adunarea constituantá 
imprumuta, cáteodatá fara o cenzurá prealabilá, prevederile din constitutiile statelor cu o 
tradiție democratică mai bogată. Consultarea poporului in adoptarea constituţiei, in 
perioada imediat următoare schimbării de regim, nu ridică mari probleme. În entuziasmul 
revoluţionar, o critică obiectivă, mai ales fără un exerciţiu prealabil, e greu de realizat. 
Contradictiile apar odată cu guvernarea si aplicarea normelor constituţionale. 

Mai problematică, se pare, este „construirea? sistemului normativ 
infraconstitutional. Divizarea socială specifică regimului totalitar, cu toate ,,achizitiile” 
personale si de grup, abia acum se face simțită. Tendinţa este, pentru o parte însemnată a 
societății, spre menţinerea status quo — ului. Exprimată formal, această tendinţă presupune 
eliminarea primelor două direcții menţionate mai sus şi focusarea spre măsurile legislative 
specifice noului regim. Motivatiile pot fi imposibilitatea reparării greșelilor trecutului si 
necesitatea unor transformări imediate menite a estompa decalajele fata de statele cu 
democraţii consolidate. Elaborarea legilor infraconstitutionale relevă, pregnant, 
contradicţiile între valorile democratice consacrate constituțional şi manifestarea ideologiei 
specifice regimului totalitar anterior. Contradictiile se vor accentua în executarea si 
organizarea executării legilor si în aplicarea legii prin înfăptuirea justiţiei. 

Principalul drept fundamental de natură economico-socială al omului este 
proprietatea privată. Cum în comunism acest drept a fost drastic limitat, principala formă 
de proprietate fiind proprietatea socialistă de stat, una dintre problemele pe care le-a 
ridicat post-comunismul a fost revenirea/trecerea la proprietatea privată. Criteriile însă au 
fost arbitrare, avantajând unele categorii sociale. 

Primul pas în noua reglementare a dreptului de proprietate ar fi fost inventarierea 
bunurilor aflate în proprietatea statului. Căile erau simple: o reglementare clară a 
dreptului de folosință a bunurilor proprietate de stat; realizarea cadastrului general si 
întocmirea unui istoric al dreptului de proprietate, ţinându-se cont de evidenţele din 
perioada 1945-1962; elaborarea unei legislații unitare bazate pe principiul justei 
despăgubiri şi pe cel al egalității de tratament; adoptarea legislaţiei pentru privatizarea 
întreprinderilor de stat; crearea unor mecanisme eficiente de control. 

Cadastrul general nu a fost realizat nici în prezent, iar inventarierea bunurilor a 
fost dispusă abia după obligarea României la adoptarea unei legislații bazată pe 
principiile enunțate mai sus (octombrie 2010), justa despăgubire şi respectarea 
principiului egalităţii, prin Legea nr. 165/2013 (Monitorul Oficial al României, Partea I, 
nr. 278 din 17.05.2013). 

O analiză nu foarte profundă demonstrează strânsa legătură între lumea 
politicá/administratie şi evoluţia dreptului de proprietate privată. 

În scop electoral, au fost făcute 1 000 000 de constituiri de proprietate pe 
suprafeţe de 0,5 ha pentru membrii CAP (Legea fondului funciar nr. 18/1991, republicată 
în Monitorul Oficial al României, Partea I, nr. 1 din 05.01.1998), fapt ce a avut consecinţe 
nefaste asupra retrocedărilor, care nu au mai putut fi făcute pe vechiul amplasament si 

asupra exploatarii prin divizarea excesiva fara a asigura o bazá economica celor in 
favoarea carora s-au facut. 

Pentru menţinerea privilegiilor economice ale nomenclaturii comuniste din 
domeniul agricol, IAS-urile au fost păstrate până în anul 2000 (au fost desfiinţate prin 
Legea nr. 1/2000, Monitorul Oficial al României, Partea I, nr. 8 din 12.01.2000), cu 
aceeaşi consecință a împiedicării reconstituirii pe vechiul amplasament și favorizarea 
inginerilor agronomi, prin constituirea dreptului de proprietate, mai ales în imediata 
apropiere a localităţilor (prin Legea nr. 18/1991). Terenurile nu au mai servit exercitării 
profesiei, ci au creat premizele speculațiilor imobiliare pentru construire. Apoi, în 
perioada 1991-1997, cei care au avut terenuri în IAS-uri au primit acţiuni (Legea nr. 
18/1991). Acţiunile, nefurnizând beneficii satisfăcătoare, au fost tranzacţionate astfel 
încât, din 2000, restituirea în natură nu s-a mai făcut, de multe ori, în favoarea foştilor 
proprietari sau a urmașilor acestora, ci în favoarea noilor acţionari, pe amplasamente 
alese în complicitate cu administraţia locală învestită cu atribuţii în domeniul 
retrocedărilor. Regula vechiului amplasament a fost instituită prin Legea nr. 1/2000 - art. 
2 alin. (1) - dar, din 2001, reglementarea a fost modificată, reconstituirea făcându-se, din 
nou, arbitrar (Ordonanţa de urgenţă nr. 102/2001, Monitorul Oficial al României, Partea I, 
nr. 350 din 29.06.2001). 

Neadoptarea unei legislații unitare și neexecutarea legilor de organisme comune 
constituite la nivelul administrației publice au adâncit haosul care guverna regimul 
proprietăţii. 

Mult după adoptarea legii privind retrocedarea terenurilor, a fost adoptată legea 
privind casele naţionalizate, în 1995 (Legea nr. 112/1995. Monitorul Oficial al României, 
Partea I nr. 279 din 29.11.1995), o lege trunchiată, care, in mod evident, avantaja foștii 
chiriaşi sau persoanele cu influenţă în administraţie. Fără a nega dreptul chiriaşilor la 
protecţie, cu privire la această susţinere, voi face doar trei observaţii. 

Cele mai valoroase imobile au fost ocupate de membrii aparatului de stat din 
perioada comunistă în calitate de chiriași. Prin urmare, legea a reglementat dreptul la 
restituirea în natură doar foştilor proprietari care ocupau imobilele în calitate de chiriaşi. 
În condiţiile în care ocupau numai o parte din imobil, era restituită numai acea parte, și nu 
tot ce statul preluase abuziv, iar dacă nu mai locuiau în imobil, nu aveau dreptul la 
restituirea în natură. 

Legea, a consfințit, în schimb dreptul chiriasilor de a cumpăra imobilele închiriate 
la preţuri infime. 

Ca o a treia observaţie, legea a intrat în vigoare la 60 de zile de la publicare (art. 
29), creând posibilitatea încheierii unor contracte de închiriere în scopul cumpărării în 
condiţiile legii. 

Legea care a reglementat cuprinzător situația foştilor proprietari a fost adoptată 5 
ani mai târziu, dar cu validarea actelor încheiate în baza legii anterioare. 

Întârzierea privatizărilor întreprinderilor de stat, fie că a fost vorba de fabrici sau 
instituţii bancare, a constituit premiza devalizării şi distrugerii multor active care ar fi 
putut fi valorificate eficient în profitul Statului Român. 

Protecţia dreptului de proprietate a constituit o preocupare a Curţii Constituţionale 
încă de la începutul activităţii sale (Decizia nr. 6 din 11.11.1992. Monitorul Oficial al 
României, Partea I nr. 48 din 04.03.1993). Curtea a constatat că art. 41 (după vechea 

numerotare) din Constitutie garanteaza dreptul de proprietate cu toate dezmembramintele 
sale. Datorită importanţei sale, regimul general al proprietăţii este de domeniul legii 
organice. Pe cale de consecintá, interdictia de instráinare a unor bunuri, inláturánd dreptul 
de dispozitie al proprietarului, nu poate fi instituitá decát tot prin lege organicá. 

Încercarea de legiferare a abuzurilor comuniste împotriva proprietăţii private, prin 
considerarea imobilelor preluate fárá titlu ca fiind proprietatea statului, a fost sanctionatá 
de Curtea Constituţională printr-o decizie istorică (Decizia nr. 73 din 19.07.1995. 
Monitorul Oficial al României, Partea I nr. 177 din 08.08.1995). Instanta a reţinut că, în 
cazul locuinţelor care au fost preluate de stat printr-un act administrativ ilegal, ori pur şi 
simplu în fapt, fără titlu, în lipsa unei reglementări legale care să constituie temeiul juridic 
al constituirii dreptului de proprietate al statului, dreptul de proprietate al persoanei fizice 
nu a fost desfiinţat legal, astfel încât, statul nefiind proprietar, asemenea imobile nu pot fi 
incluse în categoria celor avute în vedere într-o lege al cărei obiect este reglementarea 
situaţiei juridice a locuinţelor trecute în proprietatea statului. Astfel, măsurile cuprinse în 
lege nu sunt aplicabile acelor locuinţe cu privire la care statul nu a dobândit, legal, dreptul 
de proprietate. A considera, într-o dispoziţie a legii, că şi imobilele preluate de stat, fără 
titlu, fac obiectul dreptului său de proprietate ar însemna să se recunoască acestei legi un 
efect constitutiv de drept de proprietate al statului, ceea ce ar presupune fie un efect 
retroactiv al legii, fie recurgerea la un mod de transformare a proprietăţii persoanelor 
fizice în proprietate de stat, pe care Constituţia din 1991 nu îl cunoaşte şi care, prin 
urmare, nu poate fi acceptat. Legea menţionată încălca, prin obligaţia impusă cetăţenilor 
români domiciliati în străinătate de a-şi stabili domiciliul in România, ca o condiţie pentru 
a beneficia de prevederile legii, şi principiul egalităţii în drepturi, reglementat de art. 16 
din Constituţie. 

Cu privire la trecerea unor bunuri din proprietatea privată a statului şi a unităţilor 
sale administrativ-teritoriale în proprietatea publică a acestora, Curtea Constituţională a 
decis că se poate face numai în condiţiile în care statul şi entităţile sale administrativ- 
teritoriale au în proprietate bunurile pe care le transmit în proprietatea publică. Astfel, nu 
pot dispune trecerea fără plată în proprietatea publică a statului a unor imobile intrate 
legal, pe calea privatizării, în proprietatea exclusivă a unor persoane juridice de drept 
privat. O asemenea operaţiune se poate face numai prin expropriere, pentru o cauză de 
utilitate publică, stabilită, potrivit legii, cu dreaptă şi prealabilă despăgubire (Decizia nr. 
121 din 16.10.1996. Monitorul Oficial al României. Partea I nr. 101 din 27.05.1997). 

Într-o practică abuzivă, societăţile agricole au inclus terenul agricol în capitalul 
social, pentru ca, după privatizare, dreptul de proprietate asupra acestora să fie transferat 
din patrimoniu public în patrimoniu privat. Această practică a fost considerată nelegală de 
instanţa de contencios constituţional (Decizia nr. 206 din 17.10.2000, Monitorul Oficial al 
României, Partea I, nr. 653 din 13.12.2000). S-a constatat că în mod legal terenurile 
agricole şi cele aflate permanent sub luciu de apă nu au fost niciodată incluse în capitalul 
social al societăţilor comerciale agricole. Astfel, deşi prin Legea nr. 15 din 7 august 1990 
privind reorganizarea unităţilor economice de stat ca regii autonome şi societăţi 
comerciale (Monitorul Oficial al României, Partea I, nr. 98 din 08.08.1990), lege 
preconstitutionala, societățile comerciale constituite prin transformarea unităţilor 
economice de stat au preluat tot patrimoniul acestora, iar la art. 20 alin. 2 din acea lege s- 
a prevăzut că „Bunurile din patrimoniul societății comerciale sunt proprietatea acesteia, 

cu excepţia celor dobândite cu alt titlu”, totuşi terenurile agricole nu puteau intra in 
componenţa patrimoniului societăţilor comerciale, întrucât situaţia juridică a acestora, 
reconstituirea sau constituirea dreptului de proprietate asupra lor, urma să fie 
reglementată prin acte normative ulterioare. Anterior, la 31 iulie 1990, Parlamentul 
adoptase Legea nr. 9 privind interzicerea temporară a înstrăinării terenurilor prin acte 
între vii (Monitorul Oficial al României, Partea I, nr. 95 din 01.08.1990). Pentru 
reglementarea dreptului de proprietate asupra terenurilor agricole, precum şi a situaţiei 
juridice a acestor terenuri au fost adoptate ulterior o serie de acte normative: Legea 
fondului funciar nr. 18/1991, republicată în Monitorul Oficial al României, Partea I, nr. 1 
din 05.01.1998; Legea arendării nr. 16/1994, publicată în Monitorul Oficial al României, 
Partea I, nr. 91 din 07.04.1994; Legea 54/1998 privind circulaţia juridică a terenurilor, 
publicată în Monitorul Oficial al României, Partea I, nr. 102 din 04.03. 1998. 


6. Executarea legii 


Executarea legii se realizează prin acte administrative, de către guvern, la nivel 
central, şi de către organele administraţiei publice locale. În subordinea acestora pot fi 
înfiinţate agenţii, departamente, direcţii etc. 

Raportat la tema prezentului studiu, am ales ca exemplu necesitatea respectării 
stabilităţii funcţiei publice, funcţionarii fiind, în sistemul de activitate, subiecţii. Într-un 
stat de drept, funcţia publică administrativă se bucură de stabilitate. În România, partidul 
ajuns la putere înlocuiește persoanele aflate în funcţiile publice de pe diferite paliere, fapt 
care generează instabilitate si o stare tensionată în comunităţile guvernate. In loc să 
execute legea, funcție stabilită prin Constituţie, funcţionarii publici, dependenţi de partid, 
vor satisface interesele de grup, constituite într-o ideologie proprie, specifică unui regim 
totalitar. 

Ultima schimbare a partidului de guvernământ în România a avut loc în vara 
anului 2012. Odată cu aceasta, la nivel central, a fost înlocuit Avocatului Poporului, şi, la 
nivel local, au fost mutaţi pe poziţii inferioare directorii Agenţiilor Judeţene pentru Plăţi 
şi Inspectie Socială. 

Domnul Gheorghe Iancu a fost revocat din funcţia de Avocat al Poporului prin 
Hotărârea Parlamentului nr. 32/2012 (Monitorul Oficial al României, Partea I, nr. 445 din 
04.07.2012), aducându-i-se acuza de a fi „demonstrat prin acţiunile sale că utilizează 
prerogativele sale constituționale şi legale în scopuri politice, mai ales pentru a servi 
interesele acelei forte politice care l-a promovat în această funcţie, respectiv Partidul 
Democrat Liberal, atacând la Curtea Constituţională acte normative adoptate de actualul 
Guvern învestit după demiterea printr-o moţiune de cenzură a Guvernului Ungureanu”. 
Acţiunile menţionate în cuprinsul hotărârii sunt atacarea din oficiu la Curtea 
Constituţională a: art. V alin. (1) teza I din Ordonanţa de urgenţă nr. 15/2012 privind 
stabilirea unor măsuri financiare în domeniul asigurărilor sociale de sănătate şi al 
finanțelor publice, reglementare care avea un caracter financiar-bugetar, ţinând de 
domeniul finanţelor publice, şi nu avea o legătură cu drepturile şi libertăţile cetăţeneşti, 
având drept scop contracararea unei măsuri de redresare a bugetului de stat luate de 
Guvernul Ponta, pentru a menţine efectele unei măsuri politice discriminatorii şi partizane 

luate de Guvernul Ungureanu; Ordonantei de urgentá a Guvernului nr. 27/2012 prin care 
s-au luat unele másuri cu privire la organizarea Institutului Cultural Román, másuri care 
nu afectau in vreun fel drepturile si libertátile cetátenesti. 

În plus, acelaşi Avocat al Poporului s-ar fi „pronunţat în mai multe rânduri asupra 
unor probleme politice fără să fi fost sesizat în cadrul competenţelor constituționale, iar, 
uneori, s-a adresat autorităţilor publice solicitându-le măsuri cu privire la modul de 
soluţionare a unor chestiuni administrative concrete”, caz exemplificat prin adresele din 
oficiu către ministere cu privire la aplicarea taxei clawback. 

Instituţia Avocatului Poporului este reglementată la nivel constituțional în art. 58 
— 60. Legea nr. 35/1997 (Republicată în Monitorul Oficial al României, Partea I, nr. 844 
din 15.09.2004, modificată prin Legea nr. 383/2007, Monitorul Oficial al României, 
Partea I, nr. 900 din 28.12.2007 si Legea nr. 258/2010, publicată în Monitorul Oficial al 
României, Partea I, nr. 847 din 17.12.2010) detaliază prevederile constituţionale, stabilind 
organizarea și funcționarea instituţiei. 

Interpretarea dată de Parlament textelor de lege enunțate mai sus a surprins corect 
spiritul reglementării instituţiei în cauză. S-a reţinut că „aceste prevederi care definesc 
instituția plasează mandatul ei constituțional şi întreaga activitate sub spectrul 
obiectivitatii, impartialitatii şi în afara oricărei ingerinte si a oricărei implicări politice, 
mai ales partizane. În aceiaşi parametri trebuie privită şi competenţa instituţiei Avocatul 
Poporului de a ridica în fata Curţii Constituţionale excepţia de neconstitutionalitate 
privind legile şi ordonantele. Această atributie importantă i-a fost conferită pentru a-şi 
îndeplini menirea sa fundamentală: apărarea drepturilor şi libertăţilor persoanelor fizice, 
şi nu pentru a transforma Avocatul Poporului într-o putere care să poate fi utilizată ca 
armă politică.” 

Înainte de a trece la analiza convergentă a textelor de lege, a interpretării, a 
exemplificărilor încălcării constituţiei de către Avocatul Poporului, se cuvine a reda si 
conţinutul sesizărilor pe care acesta le-a înaintat Curţii Constituţionale cu privire la 
neconstiutionalitatea ordonantelor de urgenţă. 

Exceptia de neconstitutionalitate a art. V alin. (1) teza I din Ordonanţa de urgenţă 
nr. 15/2012 privind stabilirea unor măsuri financiare în domeniul asigurărilor sociale de 
sănătate şi al finanţelor publice a fost întemeiată pe garantarea dreptului cetăţenilor dintr- 
o anumită unitate administrativ teritorială la un nivel de trai decent. Autorul excepţiei a 
conturat mai întâi noţiunea de autonomie locală care „prezintă 3 aspecte, cel financiar, cel 
organizatoric şi cel regulamentar, iar în cauza de fata se pune problema sub aspectul 
autonomiei financiare. Unele referiri la autonomia locală se regăsesc în Legea 
administraţiei publice locale nr. 215/2001, iar autonomia locală financiară presupune 
gestionarea resurselor prin constituirea şi planificarea de venituri. În temeiul autonomiei 
locale financiare numai autorităţile administrativ-teritoriale pot rectifica bugetul local. 
Scopul Hotărârii Guvernului nr. 255/2012 privind alocarea unor sume din Fondul de 
rezervă bugetară la dispoziția Guvernului, prevăzut în bugetul de stat pe anul 2012, pentru 
unele unități administrativ-teritoriale este acela de a acoperi plata unor arierate aferente 
unor cheltuieli curente şi de capital, precum şi pentru cofinantarea unor proiecte finanţate 
din fonduri externe nerambursabile. Retragerea unor asemenea sume reprezintă o 
încălcare a dreptului la un nivel de trai decent al cetăţenilor ce locuiesc pe teritoriul 
respectivelor unităţi administrativ-teritoriale. De asemenea, criteriul folosit pentru 

restituirea sumelor alocate, acela al neutilizárii acestora, este neconstitutional.” Curtea 
Constitutionalá a admis exceptia de neconstitutionalitate (Decizia nr. 558 din 24.05.2012. 
Monitorul Oficial al României, Partea I nr. 382 din 07.06.2012) considerând cá 
dispoziţiile criticate „sunt constituţionale in măsura în care se aplică numai sumelor 
alocate prin Hotărârea Guvernului nr. 255/2012 şi neutilizate de către unităţile 
administrativ-teritoriale care nu au înregistrat arierate aferente unor cheltuieli curente şi 
de capital si nu au avut în derulare cofinantari de proiecte cu finanţare externă 
nerambursabilă până la data intrării în vigoare a Ordonanţei de urgenţă a Guvernului nr. 
15/2012”. 

În motivarea excepţiei de neconstitutionalitate a Ordonanţei de Urgenţă nr. 
27/2012 (Curtea Constituţională a României. Decizia nr. 737 din 31.07.2012. Monitorul 
Oficial al României, Partea I nr. 684 din 03.10.2012), Avocatul Poporului a arătat ca 
„ordonanța de urgenţă criticată, prin care Institutul Cultural Român a fost trecut sub 
control parlamentar, prin dobândirea de către Senat a unor atribuţii legate de organizarea 
şi funcţionarea acestuia, încalcă dispoziţiile art. 115 alin. (4) şi (6) din Constituţie. În 
opinia autorului excepţiei de neconstitutionalitate, urgenţa reglementării nu a fost 
justificată în mod corespunzător de către Guvern şi nici nu se poate constata existenţa 
unei situaţii extraordinare, deşi Guvernul, prin Nota de fundamentare care a însoţit 
ordonanța de urgenţă, a prezentat situaţia ca fiind una extraordinară, a cărei reglementare 
nu putea fi amânată.” 

Analizând acţiunile Avocatului Poporului care au stat la baza revocării din 
funcţie, se poate observa lesne că motivele invocate nu se circumscriu încălcării 
Constituţiei, ci au la bază mai mult o motivaţie politică, de evitare a cenzurii ordonantelor 
de guvern de către Curtea Constituţională. În sesizările formulate, au fost invocate 
încălcări ale unor drepturi fundamentale sau au fost solicitate informaţii de la unele 
autorități publice, atribuţii stabilite prin lege. Una din sesizări a avut și efectul scontat, 
instanţa de contencios constitutional constatând o interpretare posibil neconstitutionala. 

Deşi controlul de constitutionalitate asupra ordonantelor se poate realiza la 
sesizarea opoziţiei parlamentare după adoptarea legilor prin care sunt aprobate, în cazul 
unor măsuri urgente, menite a consolida poziţia majorităţii în special înainte de alegeri, o 
posibilă sanctionare de către instanţa de contencios constitutional ar fi tardivă. 

Fără a avea informaţii despre angajamentele si convingerile domnului Gheorghe 
Iancu, acuzat „a face jocurile” Partidului Democrat Liberal, în opoziţie, se putea judeca 
lesne orientarea politică a domnului Valer Dorneanu, deputat al Partidului Social 
Democrat în perioada 2000 — 2008, care a asigurat interimatul până la numirea de către 
Parlament a unui nou Avocat al Poporului. 

Practica descrisă mai sus, cvasi-unanimă în perioada post-revolutionara, foarte rar 
sanctionata, este departe de constitutionalism ca o stare de stabilitate indusă societăţii şi 
implicit vieţii politice de constituţie, ca lege fundamentală. Fiecare astfel de acţiune isi 
are germenii în conduita forţei politice care a guvernat anterior si care, la rândul ei, şi-a 
impus opinia si oamenii, fără deschidere către un minim consens care să garanteze 
stabilitatea instituțională. Decizia impusă, și nu negociata, tine de sfera abuzului politic. 

În luna iunie a anului 2012, directorii executivi ai agenţiilor judeţene pentru plăţi 
şi inspecţie socială au fost obligaţi, indirect, să completeze o cerere cu următorul conţinut: 
„În conformitate cu prevederile art. 87 alin. (2) lit. d) şi art. 91 alin. (2) lit. b) din Legea 

nr. 188/1999 privind Statutul functionarilor publici, vá rog a-mi aproba mutarea definitiva 
din functia publica de conducere de director executiv gradul II in functia publica de 
inspector social. Va solicit acest lucru avánd experienta mea profesionalá de ... si din 
motive personale." 

Mutarea definitivá avea drept obiectiv instalarea noilor directori, simpatizanti ai 
partidului de guvernámánt. In toatá tara, doar doi directori au rezistat. Impotriva lor au 
început să se facă presiuni prin evaluări subiective, aplicarea de sancțiuni si sesizări 
pentru săvârşirea unor infracţiuni (Raportul de evaluare a performanţelor profesionale 
individuale înregistrat la Agenţia Naţională pentru Plăţi şi Inspectie Socială sub nr. 
2005/19.02.2013; Decizia Agenţiei Nationale pentru Plăţi si Inspectie Socială nr. 377 din 
20.08.2013). 


7. Înfăptuirea justiţiei 


Înfăptuirea justiţiei este una din cele trei funcţii ale statului şi presupune, ca 
activitate, soluţionarea conflictelor sociale născute prin încălcarea normelor de drept. 
Noţiunea este inclusă în termenul general de jurisdicție. Justitia este o funcţie, în timp ce 
prin jurisdicție se înţelege mai mult organul sau sistemul de organe care aplică dreptul. 
Incluziunea se face raportat la criteriul organic şi la criteriul formal. Înfăptuirea justiţiei 
este activitatea realizată de instanţele judecătoreşti, în timp ce jurisdicția poate fi realizată 
şi de alte organe de stat sau chiar private. Pe de altă parte, înfăptuirea justiţiei este 
materializată într-o hotărâre judecătorească irevocabilă, in timp ce alte acte 
jurisdictionale, emise de autorităţi cu o competenţă administrativ-jurisdictionala, pot fi 
cenzurate de instanţele judecătoreşti. 

Preocupări pentru o definire a noţiunii de jurisdicție au existat încă din antichitate, 
etimologia dezvăluind originea latină. Jurisdictio în limba latină înseamnă a pronunța dreptul, 
cuvântul rezultând din îmbinarea lui jus, care înseamnă drept, şi dicere — a spune. 

Giorgio del Vecchio (1940, 228) considera jurisdicţia ca fiind activitatea realizată 
de judecător, care urmăreşte soluţionarea conflictelor ce se nasc în raporturile 
intersubiective. Judecătorul dă viaţă legii, prin interpretare şi apoi prin aplicare, 
transformând norma juridică adoptată de organul legislativ. 

Într-o primă acceptiune, termenul de jurisdicție desemnează puterea de a decide 
asupra conflictelor ivite între diferitele subiecte de drept, persoane fizice sau juridice, prin 
aplicarea legii (Radu 1983, 287). Din această definiţie rezultă că jurisdicţia se identifică 
cu a treia putere în stat, puterea judecătorească. Criticii au susţinut că jurisdicţia este mai 
mult decât o putere, este o putere — datorie, judecătorul neavând doar facultatea de a 
judeca, ci fiind obligat să se pronunţe asupra litigiilor cu soluţionarea cărora a fost învestit 
(Leş 2001, 30). Critica este susţinută şi la nivel legislativ de art. 3 din vechiul Codul civil: 
„Judecătorul care va refuza a judeca, sub cuvânt că legea nu prevede sau că este 
neîndestulătoare, va putea fi urmărit ca culpabil de denegare de dreptate”. 

Un al doilea înţeles al noţiunii de jurisdicție include totalitatea organelor prin care 
statul distribuie justiția. Există şi aici o remarcă de făcut. Constituţia României 
reglementează înfăptuirea justiţiei în Secţiunea I, Capitolul IV, Titlul III, intitulată 
Instantele judecătoreşti: justiţia se înfăptuieşte în numele legii. De aici concluzia ca 

justitia se infaptuieste numai de cátre instantele judecátoresti. Cu toate acestea, in 
limbajul juridic, întâlnim termenii de justiţie si jurisdictie însoţiţi de numeroşi 
determinanti (jurisdicție administrativă, jurisdicția muncii, justiție constituţională, 
jurisdicții internaţionale), fapt ce ar putea da naştere confuziilor. Interpretarea sistematică 
a legii înlătură aceste confuzii, dacă luăm în considerare reglementarea accesului liber la 
justiţie în art. 21: „orice persoană se poate adresa justiţiei pentru apărarea drepturilor, a 
libertăţilor şi a intereselor sale legitime”. Înfăptuirea justiţiei revine, în final, instanţelor 
judecătoreşti care oferă toate garanţiile de independenţă, impartialitate şi egalitate. 

În interpretarea principiului separaţiei puterilor în stat (Considerentul I al Deciziei 
Curţii Constituţionale a României nr. 322 din 20.11.2001. Monitorul Oficial al României, 
Partea I nr. 66 din 30.01.2002), instanţa de contencios constitutional din România a 
reținut că statul de drept implică exercitarea funcţiei de jurisdicție, constând în 
soluţionarea litigiilor dintre subiectele de drept, persoane fizice sau persoane juridice, cu 
privire la drepturile lor subiective, prin judecători impartiali şi independenţi care se supun 
numai legii. 

Ținând cont de cele menţionate mai sus, este exclusă posibilitatea desfăşurării 
activităţii de înfăptuire a justiţiei de către alte structuri sau de către persoane ori instituţii 
private. Activitatea de judecată se înfăptuieşte, în numele legii, exclusiv de către 
judecători, întrucât doar cu privire la aceştia se proclamă, prin art. 124 alin. (3) din 
Constituţie, că sunt independenţi şi se supun numai legii. 

În activitatea de înfăptuire a justiţiei, subiectul este instanța judecătorească, 
alcătuită conform normelor de organizare judecătorească. 

Exercitarea atribuţiilor specifice se produce atunci când completul de judecată 
este alcătuit din mai mulţi judecători (de principiu la judecata într-o cale atac), fiecare 
judecător fiind independent atât cu privire la soluţie, cât şi cu privire la motivarea ei. 

Comunitatea este alcătuită din justitiabili, alti participanţi la proces (procurori) şi 
persoanele auxiliare instanţelor judecătoreşti (grefieri şi experţi autorizaţi). 

Obiectul este litigiul de solutionat. După regulile de desfăşurare şi scopul urmărit, 
voi distinge două mari categorii, litigii de natură civilă (incluzând litigiile de muncă, 
contenciosul administrativ, litigiile comerciale) şi litigii de natură penală (având drept 
scop tragerea la răspundere a celor care au săvârşit fapte antisociale prin aplicarea unei 
pedepse, incluzând plângerile contravenţionale). Pentru această clasificare, criticabilă de 
altfel, am luat în considerare și normele de procedură după care se desfăşoară activitatea 
de înfăptuire a justiţiei. 

Instrumentele sunt mijloacele de probă şi calităţile personale ale judecătorului în 
administrarea lor — cunoştinţe lingvistice, psihologice, economice, sociologice, tehnice. 
Ele vizează două parti ale activităţii de infaptuire a justiţiei distincte: administrarea 
probelor pentru stabilirea stării de fapt şi aplicarea textului de lege, principalul instrument 
fiind interpretarea, completată de raționamentul logic. 

Regulile sunt de două categorii: materiale, reglementând raporturi juridice 
generatoare de drepturi şi obligaţii, devenit litigios, şi procesuale, reglementând 
raporturile dintre participanţii la activitate, după declanşarea procesului penal sau civil. 

Atunci când unul din aceste elemente este viciat, în mod firesc, şi rezultatul va fi 
viciat. Când activitatea se realizează în mod normal, există prezumția unui rezultat legal 
exprimând adevărul şi corespunzând sentimentului uman de dreptate. 

Contradictia care formeaza obiectul investigatiei se produce la nivelul subiectului, 
care, sub influenta unor artefacte constánd intr-o serie de elemente specifice ideologiei 
socialiste, contrare spiritului legii, inteleasá de astá datá nu ca act normativ, ci ca intreg 
sistem normativ, pronuntá o solutie nelegala, dar justificabilá prin insusi textul legal, care 
se manifesta ca ,,ecran legislativ" fie cá e vorba de norme de procedurá, fie cá este avut in 
vedere dreptul material. De exemplu, in aplicarea directá a normelor constitutionale, 
principalul obstacol este aşa-numitul ecran legislativ (Muraru s.a. 2002, 78-79), tehnică 
folosită mai ales în justiţia administrativă. Astfel, se refuză examinarea unui act 
administrativ sub aspectul constitutionalitatii pe motivul cá acest act corespunde unei 
dispoziţii legislative, iar aceasta joacă rolul de ecran între actul administrativ şi 
Constituţie. Raționamentul este continuat în sensul că judecătorului îi este imposibil să 
facă un control căci, astfel, ar trebui să aprecieze constitutionalitatea legii, ceea ce îi este 
interzis. Acest procedeu este uneori utilizat de judecători, deşi ecranul legislativ a fost şi 
este un pretext pentru a nu aplica Constituţia. 

Un exemplu elocvent de influenţă a ideologiei comuniste în materia aplicării 
dreptului după 1989 este validarea actelor abuzive săvârșite de regimul comunist prin 
preluarea proprietăţii private. Fără a cerceta dacă dreptul de proprietate a fost constituit 
legal, deși era de notorietate trecerea abuzivă în proprietatea statului si, în drept, faptele 
sau acte notorii nu este necesar a fi probate, statul, prin autorităţile administrative sau 
regiile autonome, a înstrăinat bunurile preluate abuziv, iar instanțele judecătoreşti au 
validat actele de înstrăinare fondate, în mod evident, prin abuz de drept. Statul a fost 
poziţionat astfel pe o poziție supraordonată în raport cu persoanele de drept privat, fizice 
sau juridice, în apărarea dreptului fundamental de proprietate, poziţionare specifică 
ideologiei comuniste si în contradicție cu principiile statului de drept: legalitatea si 
egalitatea în drepturi. 

Cazul pe care îl consider relevant pentru argumentatia de mai sus a fost judecat de 
instanţele judecătoreşti din România în perioada 2006-2011(Judecătoria Sectorului 1 
Bucuresti. Dosarul nr. 33/299/2006; Tribunalului Bucureşti. Dosarul nr. 36996/3/2007). 
Într-o prezentare succintă, imobilul aparţinând unei unităţi de cult religios, dobândit prin 
act de vânzare-cumpărare şi construire, prin desfiinţarea abuzivă a cultului în 1948, a 
trecut în proprietatea statului. Deși, imediat după înlăturarea regimului Ceaușescu, a fost 
recunoscută ilegalitatea desființării şi, implicit, a preluării bunurilor de către stat, imobilul 
a fost înstrăinat către foştii chiriași, în baza Legii nr. 112/1995. Soluţia instanţelor a fost 
favorabilă acestora din urmă, pe trei considerente principale: foştii chiriaşi au fost 
cumpărători de bună credinţă; reclamanta nu are un drept de proprietate recunoscut 
ulterior anului 1989; reclamanta are dreptul la despăgubiri potrivit legii speciale. 

Două precizări prealabile se impun: pentru protejarea identității voi folosi 
termenii de „cult”, „unitate de cult”, „reclamantă” pentru fostul proprietar, respectiv 
„pârâţi” pentru actualii proprietari, foşti chiriaşi; din punct de vedere al dispozitiei legale 
aplicabile, se pune problema unui concurs de legi între prevederile de drept comun, art. 
480 din Codul civil din 1864 şi art. 1 al Protocolului 1 la Convenţia Europeană pentru 
Apărarea Drepturilor Omului si a Libertăţilor Cetăţeneşti, protejând dreptul de 
proprietate, si cele adoptate printr-o lege specială, reglementând, în cazul cultelor, 
acordarea de despăgubiri pentru imobilele preluate abuziv şi care nu se mai află în 
proprietatea statului. 

Astfel, titlul reclamantei din 1934, provenind de la adevăratul proprietar şi fiind 
transcris în Cartea funciară, era valabil. 

Imobilele revendicate au fost preluate fără titlu de către stat, prin desfiinţarea 
cultului, potrivit Decretului-Lege nr. 358/1948 privind stabilirea situaţiei de fapt a 
fostului cult, publicat în Monitorul Oficial al României, Partea I nr. 281 din 02.12.1948, 
intrat în vigoare în aceeaşi zi. 

Actul normativ încălca toate principiile şi drepturile garantate chiar de Constituţia 
comunistă din 13.04.1948: „Proprietatea particulară şi dreptul de moştenire sunt 
recunoscute şi garantate prin lege. Proprietatea particulară, agonisită prin muncă şi 
economisire, se bucură de o protecţie specială.” (art. 8); „Pot fi făcute exproprieri pentru 
cauză de utilitate publică pe baza unei legi şi cu o dreapta despăgubire stabilită de 
justiţie.” (art. 10); „Toţi cetăţenii Republicii Populare Române, fără deosebire de sex, 
naţionalitate, rasă, religie sau grad de cultură, sunt egali in fata legii.” (art. 16). 

Caracterul abuziv al acestui act normativ a fost constatat de Decretul-Lege nr. 9/1989 
al Consiliului Frontului Salvării Nationale, publicat în Monitorul Oficial al României, Partea I 
nr. 9 din 31.12.1989, articol unic pct. 20, prin care s-a abrogat Decretul-Lege nr. 358/1948 
privind stabilirea situaţiei de fapt a fostului cult. În preambul s-a recunoscut emiterea 
decretului „în scopul înlăturării imediate din legislaţia ţării noastre a unor reglementări legale 
emise de fostul regim dictatorial care prin caracterul lor discriminator, nedrept, au adus grave 
prejudicii materiale şi morale poporului român, intereselor legitime ale tuturor cetăţenilor, 
desfăşurării unor relații normale cu celelalte state". 

Prin urmare, la data înstrăinării, Statul nu mai avea un titlu valabil, fiind încălcate 
dispoziţiile Legii nr. 112/1995. 

Legea nr. 112/1995 din 25.11.1995 pentru reglementarea situaţiei juridice a unor 
imobile cu destinaţia de locuinţe, trecute în proprietatea statului, publicată în Monitorul 
Oficial, Partea I nr. 279 din 29.11.1995, act intrat în vigoare la data de 28 ianuarie 1996, 
avea ca obiect de reglementare numai imobilele care au fost proprietatea persoanelor 
fizice, preluate cu titlu valabil, după cum se poate deduce din interpretarea art. 1 („Foştii 
proprietari - persoane fizice - ai imobilelor cu destinaţia de locuinţe, trecute ca atare în 
proprietatea statului sau a altor persoane juridice, după 6 martie 1945, cu titlu, şi care se 
aflau în posesia statului sau a altor persoane juridice la data de 22 decembrie 1989, 
beneficiază de măsurile reparatorii prevăzute de prezenta lege.”) şi ale art. 9 alin. 1 
(„Chiriaşii titulari de contract ai apartamentelor ce nu se restituie în natură foştilor 
proprietari sau moştenitorilor acestora pot opta, după expirarea termenului prevăzut la art. 
14, pentru cumpărarea acestor apartamente cu plata integrală sau în rate a preţului.”). 

Hotărârea Guvernului nr. 20/1996 din 17.01.1996 pentru stabilirea Normelor 
metodologice privind aplicarea Legii nr. 112/1995 pentru reglementarea situației juridice a 
unor imobile cu destinaţia de locuinţe, trecute în proprietatea statului, publicată în Monitorul 
Oficial al României, Partea I nr. 16 din 23.01.1996 califică drept just titlu numai actele 
ulterioare anului 1950. În plus, este încălcat principiul separaţiei puterilor în stat, numai 
puterea judecătorească având dreptul să califice un act drept just titlu, aşa cum, în 
considerentele unui decizii, a statuat Curtea Constituţională a României atunci când a fost 
sesizată cu obiectia de neconstitutionalitate asupra art. 1 din Legea nr. 112/1995. 

Nu se poate afirma că, între situaţia reclamantei — fără o posibilitate reală a 
reparatiei abuzului suferit în urmă cu 60 de ani şi perpetuat si în prezent, doar cu 

„speranţa” unor despăgubiri potrivit unor dispoziţii legale care nu isi ating finalitatea nici 
după aproape 10 ani [art. 5 alin. (5) si art. 6 alin. (1) din O.U.G. nr. 94/2000 (Monitorul 
Oficial al României, Partea I nr. 308 din 04.07.2000) şi Legii nr. 247/2005 (Monitorul 
Oficial al României, Partea I nr. 653 din 22.07.2005)] — și situația párátilor al cărui titlu 
este fondat pe încălcarea flagrantă a drepturilor omului există o respectare a principiilor 
enunțate mai sus, la care se adaugă securitatea raporturilor juridice. 

Interpretarea cu privire la concursul de legi este contradictorie. Pe de o parte, se 
susţine de către instanţele judecătoreşti că, între art. 480 Cod civil (art. 1 din Protocolul 1 
la Convenţie) si O.U.G. nr. 94/2000, trebuie să se aplice legea specială, iar, pe de altă 
parte, instanţele recunosc ineficienta dispoziţiilor legii speciale atunci când „indică” 
reclamantei calea pretinderii unor despăgubiri directe, ineficienta mecanismelor de 
despăgubire din România fiind constatată la nivelul Curţii Europene a Drepturilor Omului 
(Curtea Europeană a Drepturilor Omului. Hotărârea în cauza Gingis împotriva României. 
Monitorul Oficial al României, Partea I nr. 458 din 02.07.2009). 


8. Concluzii 


Cu toate că nu a fost creat un sistem normativ coerent în România după 1989, ci 
unul bazat în mare măsură pe interesele anumitor categorii sociale, în detrimentul altora, 
au fost instituite sau recunoscute norme juridice menite a institutionaliza statul de drept 
democratic, în special la nivel superior (e.g. Constituţia României, Convenţia Europeană 
pentru Apărarea Drepturilor Omului si a Libertatilor Cetatenesti). Sistemul de drept însă, 
privit ca un ansamblu de sisteme de activităţi, a răspuns mai mult nevoilor unor grupuri 
interesate în a-și menţine privilegiile anterioare, pe care să le valorifice în noul context. 
Transpunerea sistemul normativ în sistemul de drept a fost compromisă, printre altele, şi 
de manifestarea în continuare a ideologiei comuniste în special la nivelul executării si 
aplicării legii. Contradictia dintre spiritul legii specific statului de drept democratic si 
ideologia comunistă a împiedicat funcţionarea sistemului de drept, încetinind procesul de 
schimbare a societăţii românești. Remarcabil este că pluralismul, dând șansă alegerii între 
mai multe opţiuni, a încurajat şi soluţionarea contradictiei prin valorificarea prioritară a 
noilor principii, factor ce a determinat evoluţia pozitivă în direcția consolidării 
instituţiilor statului de drept democratic. 

Obiecte ale guvernării 


Cetatenii si revolutia: tehnici de producere a cetateniei in 
România comunistă, 1965-1989" 


Emanuel Copilas 


In loc de introducere: resorturi discursiv-ideologice ale cetateniei 


Calitatea de cetăţean, de membru cu drepturi depline al unui polis, nu este o 
inventie recentá. A fost conceputa in antichitate, desi intr-un sens mult mai restrictiv si 
exclusivist decát cel utilizat in prezent. Impresionanta democratie atenianá, de exemplu, 
conta doar pe cáteva mii de cetáteni, bárbati cu statut social si o anumitá avutie; marea 
majoritate a populatiei (sclavii, femeile, copii) reprezentau instrumentele pasive aflate la 
discretionarul decizional al cetátenilor, in ciuda faptului cá munca lor asigura existenta si 
continuitatea polis-ului. În perioada modernă, sensul cetăţeniei s-a modificat, in strânsă 
interdependenta cu cel al democraţiei. Ultima a devenit, pe măsură ce comunităţile umane 
se extindeau, reprezentativă, indirectă, direcţia de manifestare transformându-se corelativ 
din orizontală (democraţia directă) în verticală (democraţia reprezentativă) (Sartori 1999, 
39-40). Corelativ, noul tip de democraţie opera cu subiecţi care doreau mai degrabă 
limitarea puterii politice decât gestionarea sau exercitarea ei, aşa cum se întâmpla in 
antichitate: „libertatea modernă era libertatea persoanei private, nu a cetăţeanului, şi era 
libertate față de politică în aceeași măsură ca libertate în politică” (Miller 2000, 104). 
Însuşi termenul „privat”, observa Sartori, îşi schimbă radical sensul. Dacă în democratiile 
antice absenţa calităţii de cetăţean era percepută de cei care se considerau indreptatiti să o 
obţină ca o privare, ca o lipsire a persoanei de un bun inalienabil, în democratiile moderne 
„privat” înseamnă preponderent personal, un spaţiu intim şi protejat de imixtiunile 
arbitrare ale politicului (Sartori 1999, 260). 

Oarecum de la sine înţeles, în noile democraţii ponderea fiecărui cetăţean în 
decizia asupra problemelor obşteşti nu avea cum să nu se diminueze. Pentru a compensa 
acest neajuns, dar şi din multe alte motive, democratiile liberale au extins calitatea de 
cetăţean asupra tuturor rezidentilor adulţi ai unui stat. Noile forme ale puterii, observa 
Michael Foucault, sunt mult mai eficiente şi insidioase deopotrivă, având ca unic scop 
prezervarea si optimizarea funcționalități statului ca instituție, spre deosebire de 
perioadele istorice în care puterea era masiv personalizată (Foucault 2005a, 88). La 
rândul său, guvernarea (preponderent teritorială) se transformă in „guvernamentalitate”, 
adică „ansamblul format din instituţiile, procedurile, analizele şi reflectiile, calculele şi 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

tacticile care permit exercitarea acestei forme absolut specifice, desi complicate, de putere 
care are ca fintá principalá populatia, ca forma majorá de cunoastere economia politica, iar ca 
instrument tehnic esential dispozitivele de securitate" (Foucault 2005a, 71). Puterea politicá 
moderna „ştiinţificizează” de asemenea si dreptul: pedepsele devin mai putin atroce, mai putin 
spectaculoase, in schimb ele se adreseazá acum individului ca atare, nu faptei penale. Noile 
tehnologii ale puterii produc criminalitatea ca forma de reglementare a comportamentului 
populaţiei prin impunerea unor standarde de normalitate care funcționează administrativ, in 
direcţia creşterii productivităţii economice (Foucault 2005b). 

Cetăţenia, termen pe care îl utilizez în sens filozofico-politic, nu este, aşa cum voi 
încerca să argumentez pe parcursul studiului, o categorie politică trans-discursivă. În ciuda 
faptului că există o indeniabilă contiguitate între cetăţenie în sensul liberal, respectiv cetățenie 
în sensul leninist al termenului, ambele fiind forme de adaptare la un anumit status quo. Dar, 
dacă regimurile liberale doreau păstrarea şi perfecționarea acelui status quo, cele leniniste 
urmăreau fără doar şi poate depăşirea lui. În intensul conflict ideologic desfăşurat de-a lungul 
Războiului Rece, regimurile liberale şi cele leniniste au concurat agresiv pentru a impune 
propriul sens particular-privilegiat, generator al unui comportament politic aferent — 
cetăţeniei. Numai că, în timp ce în cadrul relaţiei liberale putere-individ, ultimul, în calitate de 
cetăţean, era, deşi preoponderent semnificat în discursul oficial, la rândul său semnificant, 
chiar dacă întreaga relaţie avea și are la bază o evidentă asimetrie semantico-politică — în 
cadrul relaţiei leniniste putere-individ, asimetria si diferenţa dintre cele două parti nu era 
recunoscută decât ca o temporară anomalie. În acest discurs, cetăţeanul era un permanent si 
vehement semnificat. Raportarea Republicii Socialiste România (RSR) la problematica 
cetăţeniei o dovedeşte fără doar şi poate. 

Prezentul studiu porneşte de la ipoteza că tehnologia puterii existentă în România 
comunistă între 1965 şi 1989 relevă ambiția unei republici omniprezente de a-şi produce 
cetățenii cât mai minuţios posibil, fără a fi la rândul său produsă de ei. Dimensiunile 
principale ale acestei tehnologii politice, urmând a fi hașurate pe parcurs și analizate 
explicit la finalul textului, sunt: angajarea materială (industrie, agricultură — tehnica 
material-coercitiva) si deopotrivă simbolică (propagandă, festivități și spectacole publice, 
toate având rolul de a ameliora „conștiința politică” și patriotismul cetăţenilor — tehnica 
simbolic-remunerativă) a populaţiei în marele semnificant gol numit „construcţia 
socialismului”, respectiv excluziunea politico-ideologică urmată de reeducare („elemente 
bolnave”, „descompuse”, „trântori”, „leneşi” şi „nebuni” - tehnica punitiv-psihiatrică de 
producere a cetăţeniei). Până atunci, se impune însă o discuţie preliminară amănunțită a 
problematicului concept de cetăţenie în accepțiunea discursului leninist, a celor trei 
ipostaze ale subiectului politic (comunist, cetăţean, patriot), respectiv luarea în 
considerare a câtorva elemente specifice de biopolitică national-comunista. 

Nu în ultimul rând, trebuie menţionat faptul că prezentul studiu se integrează în 
economia tematică generală a volumului prin faptul că evidenţiază raportul dintre stat şi 
cetăţean într-un interval de timp specific prin intensitatea şi unicitatea practicilor 
disciplinare destinate integrării subiecţilor politici, cetăţenii RSR, în ordinea discursului 
oficial. Ca idee, respectiv ca practică politică, guvernarea este cum nu se poate mai 
diferită în regimurile liberale în raport cu cele leniniste. În primele, a guverna înseamnă 
autogestionarea politică a unei societăţi care îşi autoinstituie, prin mijloace democratice, o 
conducere colectivă şi astfel reprezentativă. Ca guvernati, cetăţenii au acces, prin 

intermediul reprezentanţilor lor, guvernanţii, la influențarea procesului decizional. 
Desigur, guvernanţii au tendința să reprezinte din ce în ce mai putin, odată cu trecerea 
timpului, interesele guvernatilor, concentrându-se cu predilecție pe propriile interese. Aici 
intervine alternanţa politică, alegerile libere periodice menite să revitalizeze sistemul politic în 
sensul de prevenire a creşterii coruptibilitatii facțiunii care s-a menţinut prea mult timp la 
putere şi care dă semne că este tot mai puţin interesată de soarta polis-ului în ansamblu în 
raport cu propria ei soartă. Sau, aşa cum simplu si percutant s-a exprimat Churchill, 
„democraţia este cel mai rău sistem politic din lume cu excepţia tuturor celorlalte”. 

În regimurile leniniste în schimb, guvernarea nu înseamnă numai administrarea 
unei societăţi, ci şi permanenta ei (re)producere într-o direcţie transformatoare, militantă, 
noua. Sigur, s-a scris enorm despre faptul că si regimurile liberale ar proceda în acest fel. 
Michel Foucault cu a sa „guvernamentalitate”, Herbert Marcuse si a sa „toleranţă 
represivă”, Antonio Gramsci şi „cultura guvernantilor” versus „cultura guvernatilor" — 
pentru a lăsa la o parte vechile critici marxiste la adresa societăţii civile, înţeleasă ca 
insidios mecanism de autoperpetuare si de legitimare al capitalismului — toţi aceşti autori 
au considerat că între regimurile liberale şi cele leniniste există o diferenţă de grad, nu 
una de natură: practicile guvernamentale liberale ar fi doar mai ,,50/?", obţinând în schimb 
rezultate mult mai durabile decât cele obţinute de către şi în interiorul regimurilor 
leniniste. Din punctul meu de vedere, între cele două forme de guvernare există o 
diferenţă de natură, nu una de grad, această diferenţă fiind sesizabilă în primul rând în 
ceea ce priveşte raportarea ambelor tipuri de regimuri la prezent, relaţia fiecăruia cu un 
anumit tip de status quo. 


Cetatenie si luptă de clasă: o contradicţie antagonică? 


Spre deosebire de regimurile liberale, cetăţenia în regimurile leniniste conţine o 
contradicţie majoră, contradicţie ce reflectă însăşi natura divizată, schizoidă chiar, a 
acestor regimuri. În cazul regimurilor liberale, cetăţenia este un element de legitimare a 
status quo-ului. Toate criticile la adresa puterii venite din partea societăţii civile 
acţionează ca un fel de supapă de detensionare care eludează, prin interiorizare, orice 
punere în problemă de anvergură a ordinii politico-economice existente, confirmând-o în 
acelaşi timp. Capacitatea hegemonică a discursului liberal este în această privinţă net 
superioară discursului leninist, care nu și-a oferit o astfel de supapă de detensionare, un 
astfel de mecanism de reglementare internă care să prevină acumularea unor tensiuni cu 
potenţial subversiv major. Regimurile leniniste urmăresc să abolească distanţa dintre 
societate şi politică, considerând că socialul este perfect transparent în raport cu sine 
însuşi şi politica se poate topi în societate într-un întreg armonios, lipsit de contradicții şi 
exploatare. Acest deziderat se reflectă în ambiția ultimă a leninismului de a suprapune si 
ulterior identifica proletariatul, clasă generică în sine, cu întreaga societate și ulterior, 
după ce revoluţia mondială va fi avut loc, cu întreaga lume. 

Jowitt (1993) distinge între mișcări leniniste (partide revoluţionare) și regimuri 
leniniste, partide revoluţionare ajunse la putere si constrânse să acționeze si pe filieră 
guvernamentală, statală. Numai că partidele leniniste se comportă ca niște ,,fortarete” in 
raport cu societatea pe care urmăresc să o modeleze în conformitate cu propriile principii 

revolutionare. Intransigenta ideologicá si militantismul se pot dilua la o expunere 
prelungitá a partidului in raport cu ,,masele sováielnice" si tributare unei mentalitati 
retrograde și oportuniste, „mic-burgheze” într-un cuvânt. Asta pe lângă faptul cá partidul 
ca organizaţie poate fi infiltrat şi erodat din interior, pe lângă „carierişti”, de tot felul de 
agenţi ai puterii. Odată ajunse ele însele la putere, partidele leniniste au, pe lângă 
responsabilitatea fata de propriii membri, şi responsabilităţi statale. Iar societatea, la care 
se raportează cu o permanentă neîncredere, dacă nu chiar ostilitate, este abordată 
(asaltată, mai bine spus) printr-o complexă strategie: insulare-penetrare-transformare. 
Pentru Jowitt, partidul ,,fortareata” se izolează în primă fază relativ la tendinţele 
ideologice dizolvante ale societăţii, încercând să îşi păstreze şi consolideze ceea ce în 
limbaj propagandistic era numit „puritatea rândurilor”, pentru ca apoi să demareze un 
lung şi laborios proces de „penetrare” a acesteia, de difuzare a propriului discurs astfel 
încât să devină tot mai familiar publicului larg — proces având ca finalitate transformarea 
societăţii „după chipul şi asemănarea” partidului. Numai atunci când aceasta se va 
comporta si va acţiona ca un gigantic şi monolitic partid la rândul ei, numai atunci se 
poate pune vechea problemă marxistă a dispariţiei statului și implicit partidului. Adică a 
încheierii revoluţiei. În acest context trebuie subliniat că marxismul diferă profund de 
leninism din multe puncte de vedere, aşa cum se evidenţiază de altfel în literatura de 
specialitate (vezi Kubalkova şi Cruickshank 1980, 31-34, 99-100, 115-121; Tucker 1969, 
10-11; Copilas 2012; Copilas 2013). 

Radicalismul partidului, o grupare fanatică şi ultra-militanta, formată din ceea ce 
Lenin numea „revoluționari de profesie”, este invers proportional cu succesul său politic 
(Tucker 1969, 187-188). Aici rezidă, aşa cum vom vedea, una din marile probleme ale lui 
Nicolae Ceauşescu, dezamăgit si îngrijorat de faptul că Partidul Comunist Român (PCR) 
se transforma progresiv într-un partid de „funcţionari”, incluzând tot mai puţini „activişti 
revoluționari” (Ceaușescu 1989, 233). Birocratizarea si rutina reprezintă inamicii 
principali ai regimului leninist, catalogat pertinent de către Robert Tucker drept „regim 
revoluţionar dinamic de masă sub auspicii monopartinice” (1971, 7). Birocratizarea este 
însă inevitabilă deoarece, așa cum am amintit deja, regimurile leniniste au responsabilităţi 
nu numai pe linie de partid, ci si pe linie de stat. Iar cu timpul, ultimele tind să devină 
prioritare în raport cu primele, fenomen tradus în termeni leninisti prin diminuarea 
„vigilenţei” şi/sau a ,,combativitatii revoluţionare” si echivaland cu invadarea si lenta 
dezagregare a partidului de către influenţe externe, „mic-burgheze”, provenite atât din 
propria societate, cât şi din afara graniţelor ţării (Ceauşescu 1989, 222). 

Dilema fundamentală în acest caz este că regimul leninist are nevoie, din punctul 
de vedere al partidului, de cât mai multi „activişti revoluționari”, comunişti devotați, 
patrioţi, în timp ce, pe filieră statală, este nevoit să aibă de-a face cu simpli şi banali 
cetăţeni, cărora încearcă în permanenţă să le insufle o „nouă” conştiinţă politică, 
revoluţionară, o nouă moralitate, o nouă etică, pe scurt, să îi transforme în celebrii 
„oameni noi”. Nikita Hruşciov era perfect conştient de acest problematic aspect: „Noi 
suntem comuniști. Nenorocirea este cá am preluat puterea si am înlăturat pe capitalisti si 
mosieri şi prin aceasta am devenit ostaşi ai revoluţiei mondiale şi purtăm răspundere pe 
linie de stat. Noi purtám răspundere nu numai ca comunişti (sic!), ci avem şi o răspundere 
naţională. În această situaţie se află toţi cei care au luat puterea” (Buga 2012, 210). Cum 
transformi cetăţenii în comuniști? Sau cum îi împiedici măcar să devină membri de partid 

pe cei mai putin ,inaintati" ideologic, dar în același timp deosebit de pragmatici, cum 
obstructionezi birocratizarea partidului, mentinerea lui pe coordonate revolutionare, 
dinamice, militante, prevenind osificarea birocratică, cum previi transformarea unei 
organizații având tradiţii politice „ilegaliste” și subversive, contestatare la adresa status 
quo-ului politic, într-un comod şi până la urmă mic-burghez partid de guvernământ? Cum 
şi până unde să faci concesii unui prezent politic indezirabil, unui temporar stat, pe care 
eşti nevoit să îl conduci în condiţii ostile sau cel puţin nefavorabile atât în plan intern, cât 
şi extern, stat alcătuit, până la definitivarea revoluţiei globale, din temporari şi imaturi 
ideologic cetăţeni? Sunt câteva din întrebările pe care sunt sigur că Ceauşescu şi le punea 
frecvent, chiar dacă altfel formulate, și la care nu a încetat să răspundă nici până în 
ultimul moment altfel decât în maniera unei inflexibilitati ideologice debordante 
(Ceauşescu 1989, 223). 

Un partid al comuniştilor, nu al cetăţenilor, cel puţin nu al cetăţenilor ca cetăţeni, 
ci ca viitori comunişti, ca oameni care vor fi renunţat la îndoială, duplicitate, la 
mentalitatea individualista şi la prevaricatiunile specifice birocratilor, dar reverberând la 
nivelul întregii societăţi. Deși era practic imposibil de distins, în cadrul regimurilor 
leniniste, partidul de stat, primul se afla în raport cu ultimul într-o relație de subordonare. 
„Organele de partid” nu aveau dreptul să înlocuiască organizaţiile „obşteşti” sau „de 
masă”, nici „consiliile oamenilor muncii”, colective ale muncitorilor din fabrici care 
răspundeau pentru calitatea producţiei şi îndeplinirea planurilor de producţie pe linie de 
stat, muncitorilor incumbându-le deci în acest caz obligaţii în calitatea lor de cetăţeni. Pe 
de altă parte, „membrii de partid din aceste organisme şi din toate sectoarele de activitate 
răspund, în fata organelor de partid, de activitatea lor şi a organismelor din care fac parte" 
(Ceausescu 1989, 204; vezi şi Ionescu 2009, 61-74). 

Partidul acţiona deci, în termenii lui Foucault, ca un instrument de „păstorire” a 
constiintelor individuale, pe care le dorea revoluţionare, permanent orientate spre 
angajament şi sacrificiu in favoarea unui bine colectiv suprapus rigid cu interesele 
regimului. Simplul civism nu putea asigura o astfel de mobilitate, voluntară şi asumată 
deopotrivă; conştiinţa cetáteneascá, în măsura în care exista, reprezenta un inamic 
ideologic; purtătorii ei erau în schimb indispensabili construirii socialismului. Lenin 
afirmase fără echivoc: „Noi putem (şi trebuie) să începem construcţia socialismului nu cu 
un material uman imaginar sau anume creat de noi, ci cu un material uman pe care ni l-a 
lăsat moştenire capitalismul” (Lenin 1954, 593). Acest „material” era însă mai dificil de 
modelat decât se anticipase în primă instanţă. Pe de altă parte, în regimurile leniniste nu 
se poate discuta de cetăţeni în accepțiunea liberală a termenului, deoarece conceptul de 
societate civilă este aici, aşa cum am discutat deja, total absent. În primul caz cetăţenii 
sunt subiecti juridici, inamici indispensabili partidului „fortăreață” în procesul de 
transformare revoluţionară a societăţii, peremptoriu semnificati. În al doilea caz, cetăţenii 
sunt şi subiecţi juridici, dar şi parteneri, cu drepturi minimale, ce-i drept, ai guvernării. 
Deşi sunt în mare măsură semnificati, semnifică la rândul lor guvernarea, „instanţa 
hegemonică” (Laclau) producătoare a discursului oficial. Chiar dacă Marx a considerat 
acest aspect un simplu truc al perpetuării şi legitimárii democratice a capitalismului, el s-a 
dovedit de o importanţă capitală în procesul gradual al contestării și emancipării civice, 
oricât de redusă şi incompletă ar putea fi considerată. 

Alocand orice mijloc obiectivului general de a reduce si ulterior elimina distanta 
dintre partid (politic) si populatie (social), regimurile leniniste dislocau sensul liberal al 
cetăţeniei, propensiunea sa anti-nationalista, anti-rasista, anti-xenofobá, într-un cuvânt, 
anti-discriminatorie si egalitará in sens civico-democratic (vezi Oommen 1997, 234-235) 
— pentru a o transforma intr-un mijloc de discriminare a subiectilor politici, creator de 
inegalitate. „Cetăţenii cei mai înaintați si mai conștienți din rândurile muncitorilor, 
ţăranilor, intelectualilor şi ale celorlalte categorii de oameni ai muncii”, putem citi în 
Constituţia RSR din 1969, „se unesc în Partidul Comunist Român, cea mai înaltă formă 
de organizare a clasei muncitoare, detașamentul ei de avangardă” (1969, 9). Cetăţenia nu 
reflectă o legitimitate prezentă, aşa cum se întâmplă în regimurile liberale, ci o situaţie 
inevitabilă juridic şi indezirabilă politic, o stare temporară care se va finaliza prin 
transformarea fiecărui cetăţean într-un comunist devotat: ,,...intr-o anumită etapă, însuşi 
partidul va dispărea. Dar aceasta se va realiza nu prin crearea unui vid, ci tocmai prin 
simbioza între membrii de partid şi cei ce nu sunt membri ai partidului, în care toţi vor 
acţiona după principii comuniste...”. Altfel spus, „trebuie să dezvoltăm valorile morale si 
virtuțile umane specifice fiecărui cetăţean, în strânsă concordanţă însă cu gândirea 
filozofică şi etica socială revolutionara...”; „Comuniştii (...) trebuie să acţioneze pentru a 
ridica pe toti cetăţenii la nivelul cerințelor care se pun în fata unor constructori ai 
societății comuniste”, obiectiv care face necesară „recompensarea fiecărui cetăţean după 
meritele în lupta pentru progresul societăţii socialiste” (Ceaușescu 1989, 241, 314, 294- 
295). Nu numai partidul, ci şi statul ar fi dispărut la un moment dat, pe măsură ce 
revoluţia era dusă la bun sfârşit. Dar „chiar şi în comunism, când va dispărea statul, 
societatea nu va admite decât ceea ce va considera cá îi este util !” (Rolul conducător al 
partidului... 1972, 180; Activitatea ideologică... 1972, 93). 

Cetăţenia era o categorie atât de ambiguă în comunism deoarece contrasta direct 
cu principiul luptei de clasă. Pentru partidul leninist, lupta de clasă — preluată din 
vocabularul marxist, unde „istoria tuturor societăţilor de până azi este istoria luptelor de 
clasă” (Marx, Engels 2006, 11) — reprezintă mijlocul indispensabil de construire a unei 
societăți omogene şi de înfăptuire în acest fel a revoluţiei, pentru regimul leninist, 
acţionând în calitate de stat, o anumită preocupare pentru bunăstarea cetăţenilor se 
impune de la sine. Cetăţenia este, în interiorul discursului liberal care a produs-o, un 
principiu egalizator in sens civic, un concept si o practică prin definiţie statice, 
revendicându-se de la păstrarea şi ameliorarea unei anumite ordini social-politice; 
leninismul doreşte tocmai abolirea acelei ordini, iar lupta de clasă este un principiu 
dinamic, centrat pe militantism şi „transformări revoluţionare”, pe înlocuirea „vechiului” 
retrograd şi mic-burghez cu ,,noul” înţeles ca anticameră a revoluţiei. 


Comunist, patriot, cetăţean — ipostaze ale subiectului politic 


În tradiţia izolationist-agresiva tipică partidelor leniniste, PCR adoptase o poziţie 
mefientă fata de populaţie, numită, în funcțiile de oscilatiile ideologice ale momentului și 
de aşteptările/dezamăgirile partidului, fie „oamenii muncii”, „masele populare”, „masele 
largi”, „popor”, fie „masele fără de partid”. RSR în schimb, dimensiunea statală a 
regimului, era obligată juridic să trateze toţi rezidenții țării drept cetăţeni. O parte din 

ambiguitatile acestei situatii le-am constatat in paginile de mai sus. Categoria cetáteni 
punea statul intr-o postura sensibilá, la fel de dependenta de fluctuatiile ideologiei ca 
partidul căruia îi era de altfel subordonat — dar îl obliga în acelaşi timp să păstreze o anumită 
stabilitate, un compromis cu prezentul, chiar dacă strategic şi incomplet. Ceauşescu emite o 
teorie interesantă în această privință, aparent contradictorie cu militantismul solicitat în 
permanenţă populaţiei: „trebuie să se renunţe complet la concepţia greșită, care se manifesta 
pe timpuri, că dictatura proletariatului este neîngrădită de lege”. Ideologia, transformată într-o 
anexă a juridicului, partidul într-o anexă a statului? Cel putin asta reiese din continuarea ideii. 
„Este neîngrădită de legile societăţii vechi, burgheze, dar puterea clasei muncitoare, a 
oamenilor muncii nu se poate întări şi dezvolta decât pe bază de lege, asigurându-se 
respectarea strictă a legilor societăţii noastre socialiste!” (Rolul si locul omului... 1978, 107; 
vezi şi Statutul partidului... 1974, 17). Natura duală a regimului, partid dinamic/transformator, 
respectiv stat, static/birocratic, isi spune din nou cuvântul. Putem considera însă că Ceaușescu 
nu făcea decât să condamne, prin sintagma „concepţie greșită, care se manifesta pe timpuri”, 
perioada interbelică, în care minusculul partid comunist din România era subordonat 
Cominternului, a treia internaţională comunistă fondată de Lenin în 1919 şi perfecționată de 
Stalin în deceniile următoare, înainte de a fi desfiinţată in 1943 ca un gest de bunăvoință fata 
de aliaţii occidentali nemulțumiți de propaganda subversivă a Moscovei şi prea puţin dispuşi 
să asiste Uniunea Sovietică în respingerea invadatorului nazist — perioadă în care partidul a 
fost constrâns să adopte poziţii explicite împotriva integrității României Mari (Constantiniu 
2001, 31-32; vezi, pentru critici explicite la adresa Cominternului, Națiunea socialistă... 1972, 
103; Fischer 1989, 31; Tismăneanu 1984, 78; Preda şi Opriş 2009, 341; Verdery 1991, 118). 
Este posibil ca afirmaţia să fi reprezentat si o strategie de pacificare a cetățenilor ostili politicii 
oficiale, urmată de o eventuală înregimentare a lor. 

Cert este că, nevoit să se comporte în măsură tot mai mare ca stat, pe măsură ce 
industrializarea masivă și ,,revoluti agricolă” antrenau o augmentare corelativă a 
segmentului birocratic, PCR devine un partid tot mai „individualist”. Ceauşescu identifică 
soluţia în „organizarea timpului liber al activului nostru de partid şi de stat”, acesta din 
urmă trebuind să își desfăşoare cea mai mare parte a sarcinilor într-o relaţie tot mai 
apropiată cu „masele de oameni ai muncii”, proces de natură să consolideze „spiritul de 
viata colectivă” şi să demanteleze „spiritul individualist care începe, din păcate, să se facă 
simţit”. Asta deoarece comuniştii, revoluționarii autentici, „trebuie să fie duşmani 
neimpacati ai individualismului mic-burghez” (Rolul si locul omului... 1978, 97, 117). 
Comunist nu era acela care accepta mecanic deciziile partidului, recunoscandu-i in orice 
împrejurare „rolul conducător”, deoarece asa procedează „fiecare cetăţean al patriei 
noastre”, comunismul înseamnă mult mai mult, devotament autentic, neprecupetirea 
niciunui efort pentru „înfăptuirea liniei partidului” pe toate planurile, în special în domeniile 
în care îşi desfăşoară activitatea. „Aceasta este o problemă — ca să spun aşa — a A.B.C.-ului 
comunismului”, indispensabilă pentru revoluţia national comunistă. „Şi acest lucru trebuie 
înţeles de toti tovarășii” (Dezvoltarea și perfecţionarea... 1972, 317). Devine tot mai clar un 
mare paradox al „Epocii de Aur”, având în centru un lider mefient şi din ce în ce mai anxios 
în relaţie cu propriul partid, invadat de „individualism mic-burghez” — lider care, în același 
timp, urmărea prin toate mijloacele creşterea excesivă a productivității în industrie și 
agricultură şi eliminarea integrală a şomajului („trebuie să ne preocupăm serios ca fiecare 
cetăţean să fie încadrat în muncă” - Rolul si locul omului... 1978, 99) — procese necesitând o 

inevitabilá circumscriere birocratica si deci statalá. Era practic imposibil pentru un regim 
leninist sá aiba si un partid dinamic, militant, revolutionar, si o centralizare statala depliná a 
economiei şi societăţii, generatoare de mecanisme birocratice statice, stabile, tot mai 
comode si inevitabil „mic-burgheze” prin însăşi natura lor. 

Portretul comunistului, al „omului nou” necesar construirii socialismului, se 
conturează tot mai clar. El este „luptătorul de avangardă împotriva vechiului”, atât în plan 
intern, cât si international, însuşindu-şi activ concepţia revoluţionară, nu ascunzándu-si 
imobilismul ideologic şi politic după „anumite teze şi idei generale, enunțate la timpul lor 
de clasicii marxism-leninismului"; comunistul este de asemenea „cinstit, curajos, demn” 
şi nu se compromite prin „manifestări de admiraţie si de ploconire față de tot ce vine 
peste hotare, fie că este valoros, fie că nu”, este convins că trebuie să privească numai 
„înainte, împreună cu partidul, spre făurirea comunismului în România”, dispune de o 
morală nouă, „ce serveşte la distrugerea societăţii vechi, exploatatoare şi la unirea tuturor 
celor ce muncesc în jurul proletariatului”, afirmă si dezvoltă prin toate mijloacele posibile 
„spiritul revoluţionar (...) în toate sectoarele de activitate”, inclusiv, sau mai ales, în etică, 
deosebită de moralitatea individuală prin amploare, o etică a „întregii societăţi”, capabilă 
să ofere „o autentică conştiinţă (sic!) a participării” tuturor cetăţenilor la configurarea 
„socialismului multilateral dezvoltat”, la dezvoltarea unei concepţii adecvate „faţă de 
proprietatea socialistă” căreia îi sunt străine „furturile, delapidările, sustragerile de orice 
fel” din bunul public, infracţiuni „ce lovesc în interesele tuturor oamenilor muncii” şi 
„sunt acte ostile construcţiei socialiste”, in ultimă instanţă „acte contrarevolutionare” 
(Activitatea ideologică... 1972, 89; Ivan 2009, 108-128; Rolul științei... 1972, 86; 
Plenara... 1971, 53, 74; Rolul conducător la partidului... 1972, 156; Lenin apud Grigoraş 
1974, 137; Damian 1975, 38; Zanc 1975, 37-38; Pantazi 1975, 36; Perfecţionarea 
relaţiilor de producţie... 1972, 46; Turtoi 1979, 46). Pentru a identifica forme cât mai 
Loi" si „eficiente? de pedagogie socială, comunistul trebuia să se preocupe de 
perfecţionarea și fortificarea atitudinii critice, de „creşterea continuă a spiritului ofensiv” 
relativ la tarele societăţii, la imobilismul ei funciar şi în esenţă ,,contrarevolutionar” 
(Bobocea 1973, 48). În acest sens, propaganda asiduă la nivel central si local era chemată 
să devină un real „mijloc de combatere a fenomenelor negative” din sfera economico- 
socială, extirpându-le pe cât posibil, şi ulterior, într-un viitor tot mai nebulos și mai incert, 
integral „din comportamentul cetăţenilor” (Paranici 1973, 59). 

Nedispunând de prea multi comunişti, nici de suficienţi patrioţi, PCR se vedea 
limitat şi subminat în proiectul său revoluţionar de către aceiaşi recalcitranti şi terni 
cetăţeni. Asa că a utilizat diferite organizaţii paravan, „obşteşti”, pentru a îi tine sub 
permanentă observaţie. Chiar dacă partidul, reprezentând poporul „prin cei mai buni fii ai 
săi”, avea în 1981 aproximativ trei milioane de membri (Ceauşescu 1989, 228-309), 
marea majoritate a populaţiei o alcătuiau tot „masele fără de partid”. În acest sens, a fost 
înfiinţat încă din 1968 Frontul Unităţii Socialiste (FUS), redenumit în 1980 Frontul 
Democratic al Unităţii Socialiste (FDUS, probabil pentru a atenua criticile occidentale 
referitoare la nerespectarea drepturilor omului de către regim) ca „expresie a întregului 
popor” (Buzatu 1975, 19; Cuciuc 1986, 85). Pe măsură ce proiectul revoluţionar al PCR 
devenea tot mai caduc, eşuând în impulsionarea mobilităţii voluntare şi a creării noii 
conştiinţe ideologice, national-comuniste, regimul insista tot mai des pe importanţa 
factorului politic, în ultimă instanţă represiv, în „construirea socialismului”. Inversând 

integral relaţia marxistă structură-suprastructură, PCR argumenta cá „perfecționarea 
democraţiei socialiste”, ca „fenomen suprastructural complex” şi continuu, „nu rezultă 
automat din natura bazei economice a socialismului, ci depind(e) în mod hotărâtor de acţiunea 
factorului subiectiv, înainte de toate de factorul politic, reprezentat de partidul comunist din 
fiecare ţară socialistă” (Buzatu 1975, 20; vezi şi Florea şi Moraru 1973, 30-31). Înlocuind 
transformarea socială, firească si de durată, cu o transformare politică artificială şi alertă, PCR 
îşi propunea, prin intermediul FUS, formarea „cetăţenilor patriei în spiritul înaltelor idealuri 
ale socialismului, al devotamentului netármurit față de patrie şi partid”, împreună cu 
„respectul şi dragostea pentru minunatele tradiții de luptă ale poporului nostru pentru 
eliberarea socială și naţională”, respectiv „pentru triumful cauzei libertăţii, independenţei și 
suveranităţii nationale” si „respectarea neabătută a legilor țării” (Buzatu 1975, 42, 47; 
Olteanu, Ceausescu în Statul socialist... 1976, 248-252; Florea şi Moraru 1973, 38, 41; 
Congresul al X-lea... 1969, 71; Perfecţionarea organizării... 1972, 187-189). 

Pentru că ne aflăm deja la jumătatea capitolului, se impune o revizuire succintă a 
materialului parcurs până acum, sub forma tripartită a tehnologiei discursive pe care am 
anuntat-o în secţiunea introductivă. Pe cale de consecinţă, consider că raportul putere- 
cunoaştere în România anilor 1965-1989 poate fi compartimentat în trei părți 
interdependente şi mutual constitutive: 

Corectitudinea în muncă, sau tehnica material-coercitivă de producere a 
cetăţeniei, a fost abordată tangential în secţiunea referitoare la cele trei ipostaze ale 
subiectului politic din RSR. Producţia naţională, bunurile publice, infrastructura, toate 
acestea trebuiau tratate cu respect şi deferentá de către toţi cetăţenii. Nimic neobişnuit 
până aici: și în regimurile liberale se negociază permanent consensul asupra interesului 
public, numai că guvernatii, sindicatele au acolo un cuvânt de spus în acest proces, chiar 
dacă având o pondere mai redusă decât cea a patronatelor, edililor, guvernantilor. Si chiar 
dacă importanţa acestui cuvânt se diminuează vertiginos în prezent. În regimurile 
leniniste însă, cu precădere în RSR, se urmărea, asa cum ne amintim, tocmai suprimarea 
distanţei între social şi politic, între guvernati și guvernanti deoarece „chiar și propriile 
noastre neajunsuri si imperfectiuni pot dăuna cuceririlor revoluţionare”, acestea din urmă 
reprezentând „valori fundamentale ale societăţii socialiste”, atât materiale, cât şi ideatice 
(Popa 1987, 109, 166). Bunurile publice şi interesul colectiv nu reprezentau deci nimic 
altceva decât o perenă formă de coercitie, de disciplinare a cetăţenilor pentru a-i 
reinventa, pe termen scurt şi mediu, ca patrioţi, iar pe termen lung ca autentici 
revoluționari, comuniști convinși, nu pragmatici, „oportuniști”, așa cum deseori reproşa 
Ceauşescu subminarea din interior a PCR, atribuind-o individualistilor „mic-burghezi” si 
„tovarăşilor” cu un spirit practic deosebit de dezvoltat, interesaţi exclusiv de posibilităţile 
de „căpătuială”. 

„Munca este o îndatorire de onoare pentru fiecare cetăţean al ţării”, fiecăruia 
dintre aceştia oferindu-i-se „posibilitatea de a desfăşura, potrivit pregătirii sale, o 
activitate în domeniul economic, administrativ, social sau cultural, remunerată după 
calitatea și cantitatea ei” (Perfecţionarea repartifiei... 1972, 34). Posibilitatea însemnând 
desigur obligaţia. Numai că munca depusă de cetăţeni pentru „construcţia socialismului” 
îl indispunea pe Ceauşescu din mai multe motive. În primul rând, deoarece prea puţini 
dintre aceştia dovedeau că înţeleg necesităţile momentului şi sacrificiile aferente, impuse 
de însuşi ritmul accelerat al dezvoltării economice. Unii ar dori să fie retribuiti ca si când am 

fi ajuns in comunism, in sensul de a primi de la societate dupa nevoi, dand in schimb dupa 
capacitate — sau chiar mai puțin”. Astfel de atitudini „egalitariste”, imposibile de altfel si dupa 
emergenta comunismului, „nu au nimic în comun cu principiile după care se ghidează azi 
societatea noastră”. Angajaţii nu pot fi însă remunerati decât în funcţie de „aportul fiecăruia la 
munca generală”, pe de altă parte, diferitelor categorii de „oameni ai muncii” le corespund 
necesități diferite (Perfecţionarea repartitiei... 1972, 54) ,rational", ,,stiintific” validate, 
printre alţii, şi de către doctorul Iulian Mincu, mai sus citat. În acest sens, PCR, împreună cu 
toţi cetăţenii ,,inaintati”, avea ca misiune principală înmulţirea eforturilor „împotriva oricăror 
tendinţe de egalitarism mic-burghez” (Ceausescu 1989, 299), de egalitarism al comoditatii, 
suficientei si individualismului consumerist, ireconciliabil cu ,,eroismul” şi „romantismul 
revolutionar", pentru care nimic nu este imposibil. 

„Totul pentru patria noastră socialistă!”, sau tehnica simbolic-remunerativa 
de producere a cetáteniei, sintetizeazá dezideratul regimului de a suprapune si de a 
inlocui remanentele individualiste, mic-burgheze ale cetatenilor cu propriile aspiratii, 
practice si si in acelasi timp ideologice. ,,Totul pentru socialism, totul pentru popor, totul 
pentru patria noastră socialistă — Republica Socialistă România!” (Nafiunea socialistă 
1972, 141). Transformarea fiecărei întreprinderi într-o „puternică cetate de muncă 
revoluţionară”, într-un „colectiv revoluţionar”, era imposibilă, aşa cum am observat, în 
absenţa unei transformări ideologice radicale, alcătuită dintr-o osmoză aproape perfectă 
între leninism şi nationalism, tocmai în sensul xenofob şi agresiv pe care PCR pretindea 
că l-a eradicat o dată pentru totdeauna, înlocuindu-l cu „patriotismul revoluţionar 
socialist” (Ceauşescu 1989, 70; Răducu şi Deliman 1983, 47). Avertizând împotriva unei 
„posibile false sau partial false conştiinţe patriotice” a unor cetăţeni insuficient maturizati 
ideologic sau chiar a unor membri de partid, a burgheziei naţional comuniste anterior 
discutată, Constantin Răducu şi Ecaterina Deliman erau de părere că libertatea specifică 
societăților capitaliste echivalează cu „negarea oricărei supuneri a individului fata de 
comandamentele societăţii, cu spontaneitatea gândirii $i acţiunii, cu carierismul (sic!)", in 
timp ce în societăţile socialiste libertatea este organic împletită cu interesele colective, 
transformându-se astfel în „responsabilitate politică” şi fiind „de nedespartit de atitudinea 
patriotică a cetățeanului”, pe care o completează şi o ridică la un nivel superior (Răducu 
şi Deliman 1983, 122, 125). 

Pentru promovarea patriotismului (aparent) dincolo de canonul discursului oficial 
au fost create gigantice competiţii sportive, cum a fost cazul „Daciadei”, în ultimul 
deceniu de existenţă a regimului, sau a intens mediatizatului festival artistic anual intitulat 
„Cântarea României”. Daciada, denumire aleasă de însuşi Ceauşescu, se dorea a fi o 
atotcuprinzătoare competiţie sportivă, pornind de la nivel local şi încheindu-se la nivel 
national. Nedezmintindu-si propensiunea biopolitică, regimul justifica întrecerea având 
loc o dată la doi ani prin necesitatea îmbunătăţirii stării de sănătate a populaţiei, a ridicării 
spiritului de competitivitate şi a disciplinării patriotice a tinerilor cetăţeni. Daciada, 
precum şi Cântarea României, aşa cum vom constata în rândurile de mai jos, era evaluată 
în termenii aportului pe care îl aducea la cauza national-revolutionara. Printre multele 
sarcini trasate competiţiei — impulsionarea activităţii sportive la nivel social, optimizarea 
sportului de performanţă românesc, consolidarea controlului asupra întregii activităţi 
sportive, ralierea sportului românesc la cele mai înalte standarde internaţionale (se pare că 
unul dintre motivele pentru care Ceaușescu a decis înfiinţarea Daciadei este copleşitorul 

succes al gimnastei Nadia Cománeci, intens mediatizat la nivel global) sau dezvoltarea si 
imbunatatirea infrastructurii sportive la nivel national — regásim probabil si cea mai 
importantă marotá a regimului: ,,Daciada va trebui să lege mai mult pe sportivi de locurile 
natale” (Necula 2002, 77-82). Daciada a fost precedată, începând cu anii 1950, de 
competitii sportive cum ar fi ,,Cupa tineretului muncitor", ,,Cupa unitatii tineretului" sau 
„Cupa satelor”. Aproximativ şase milioane de tineri au luat parte la prima ediţie a 
Daciadei, concurând prin intermediul unor probe de gimnastică, lupte greco-romane, 
caiac-canoe, tenis de masă, tenis de câmp, nataţie, handbal, sah, box sau fotbal, printre 
altele. „Spre noi victorii și in sport şi-n muncă/ Sportivi ai României socialiste ne 
încolonăm,/ Cinsti-vom tricolorul cu adâncă/ Putere de a birui — Jurăm!/ Din milioanele 
de piepturi creste/ Credinţa ce partidului purtám;/ Sá ne intrecem si sá-nvingem 
voiniceşte,/ Cinstit şi ne-nfricat — Jurăm!”. Altă lozincă a competiţiei, mai personalizată, 
de data aceasta, era următoarea: „Tovarăşului Ceausescu, cu credinta/ Neincetat îndemnul 
i-l urmăm; / Să urce tricoloru-n biruintá/ Prin «Daciada», peste veac — Juram!” (Mitroi în 
Almanahul Scânteia 1979, 257-263). 

Inspirată, ca şi Daciada, de iniţiative sovietice anterioare în domeniul disciplinării 
active, angajante a cetăţenilor, prin gigantice şi continue dinamizări ale socialului 
utilizând grandioase spectacole apelând la emoţiile şi sentimentele populaţiei, aparent 
dincolo de accesibilitatea discursului oficial (vezi Necula 2002, 83) — Cântarea României 
urmărea acelaşi scop: crearea „noii” conştiinţe, patriotice pe termen scurt şi mediu, 
respectiv comuniste pe termen lung. Pentru secretarul general al PCR, era evident că 
artiștii, poeţii, scriitorii sau muzicienii care „nu cântă patria si poporul” nu se pot califica 
şi nu merită titulatura „de scriitor(i) $i poe(ti) a(1) României socialiste” (Ceaușescu 1989, 
281). Participarea la festival era condiţionată de performanţele obţinute în muncă si astfel 
de contribuţia adusă la consolidarea, prezentă şi în perspectivă, a regimului. Cei care 
doreau să participe trebuiau să îndeplinească următoarele condiţii: „să aibă rezultate bune 
în producție si la învăţătură sau în activitatea artistică”, „să aibă o comportare socială 
si etică exemplară”, „să promoveze o artă revoluționară, eficient educativă”, si în sfârşit 
„să desfăşoare o activitate cultural-artistică susţinută în rândul oamenilor muncii, in 
special al tineretului”. Scopul principal al Cântării României era acela de a „contribui la 
educarea întregii societăţi, a tineretului, în spiritul muncii neobosite dăruite făuririi 
socialismului pe pământul românesc, al patriotismului înflăcărat, al devotamentului faţă 
de partid, al umanismului revoluţionar”. În fiecare an, evenimentul era organizat de către 
FUS împreună cu numeroase alte instituţii si „organizaţii obşteşti” , ministere (Internele si 
Apărarea), sindicate, uniuni ale femeilor, ale tineretului comunist, a studenţilor, a 
pionierilor si „Radioteleviziunea Română”. Festivalul era de asemenea etapizat după cum 
urmează: o „etapă de masă”, o „etapă judeţeană si a sectoarelor din capitală”, o „etapă 
interjudeteana”, care avea loc în marile oraşe şi o „etapă republicană”, finalizându-se cu 
„galele artiștilor amatori şi profesioniști laureati". Întregul demers organizatoric dura 
aproximativ nouă luni. Cântarea României era de asemenea defalcată pe două domenii 
majore, creaţie și interpretare. Prima categorie includea „concursuri de poezie, proză, 
dramaturgie, publicistică, muzică (revoluţionară și patriotică, uşoară, de fanfară), 
coregrafie (balet, dans nou cu temă), artă plastică (pictură, sculptură, grafică, arte 
decorative, cineamatorism şi artă fotografică), artă populară (costume, ţesături, cusături, 
ceramică, crestături în lemn, împletituri, lucrări în piele, picturi pe sticlă)”, în timp ce al 

doilea domeniu, interpretarea, consta in ,,intreceri de teatru, muzica revolutionara si 
patrioticá, fanfare, muzica de camera, muzica usoará, muzica populara, balet si dans cu 
tema, dans popular, estradă, satiră si umor, brigăzi artistice, teatru de păpuşi si 
marionete”, respectiv „montaje literare şi recitaluri de poezie”. Rolul de perspectivă al 
giganticei manifestări culturale era acela de a produce „manifestări noi, rod al insufletirii 
şi fanteziei oamenilor muncii”, urmând „să aducă, de-a lungul etapelor sale, sub cupola 
întregii tari, pe fundalul cântecului și versului înaripat, raportul, esenţial, al împlinirilor 
constructiv-productive” („Organizarea şi desfăşurarea...” în Almanahul Scânteia 1977, 
69-72; subl. în orig.). Ediţia din 1977 a festivalului a marcat centenarul independenţei şi 
totodată şapte decenii de la răscoala rurală din 1907, ultima manifestare de proprortii a 
țărănimii la nivelul întregului continent european. Ca „perpetuă mișcare spre superior” şi 
„emulaţie permanentă spre mai mult şi spre mai bine”, festivalul era considerat de 
Ceauşescu, în viziunea propagandiştilor, „o sursă permanentă de elevaţie a vieţii 
spirituale a poporului” (Popescu-Bogdanesti în Almanahul Scânteia 1978, 131-132). 

Pe măsură ce regimul eșua flagrant in toate sarcinile majore pe care si le 
propusese, atât materiale cât şi ideologice, şi pe măsură ce, începând cu finalul anilor 
1970, climatul geopolitic şi economia mondială îi subminau la rândul lor planurile — 
naționalismul xenofob devine ultima redută a partidului-fortareata încarnat acum, datorită 
tendinţelor ideologice nefaste care începuseră să îl dezintegreze, în persoana secretarului 
general al PCR. Invocându-l ritualic pe Eminescu, Ceauşescu amintea că poetul „i-a urât 
pe cei care s-au rupt de popor şi s-au pus în slujba străinilor”, recitând celebrele versuri 
din poezia Doina, până la finalul anilor 1980 pusă la index datorită xenofobiei și 
antisemitismului debordant pe care le conţinea: „Cine-a îndrăgit străinii/ Mânca-i-ar 
inima câinii/ Mânca-i-ar casa pustia/ si neamul nemernicia” (Ceauşescu apud Cernat 
2005, 526). Un mesaj mai clar de atât nici că se putea transmite: comunismul românesc 
era impregnat de xenofobie până în cea mai intimă fibră constitutivă (Shafir 1989). 

Elemente bolnave, descompuse, trantori, leneşi, nebuni, sau tehnica punitiv- 
psihiatrică de producere a cetăţeniei aduce în discuţie ultimul aspect al tehnologiei 
discursive tripartite de inscriptionare a cetăţeniei în densul, copleşitorul şi inclementul 
raport putere-cunoastere functional în „Epoca de Aur”. „Fiecare cetăţean”, era de părere 
Ceauşescu, era dator să conştientizeze faptul că, deşi „nu există pădure fără uscături”, „la 
noi nu este loc pentru trântori, pentru leneși, pentru cei care încalcă normele de 
convietuire socială, pentru cei care fac abuzuri, pentru cei ce îşi insusesc prin furt munca 
altora” (Ceauşescu 1989, 155). Încadrarea sistematică a tuturor cetăţenilor în activităţi 
publice era creditată, încă o dată, ca având capacitatea de a atenua progresiv „deosebirile 
între comunişti si necomuniști” ajungându-se în cele din urmă „la dispariția lor” 
(Ceauşescu 1989, 217-18). Comunismul putea fi şi trebuia creat la nivel naţional, fie și, 
sau mai ales prin „eforturi prometeice” (Răducu si Deliman 1983, 128). Dar pentru a se 
plasa cu fermitate pe traseul revolutionar, comunistii aveau ca sarciná chiuretajul 
ideologic nu numai al intregii populatiei, ci mai ales al propriilor constiinte, tot mai putin 
revoluţionare si mai „îmburghezite”, mai comode, mai autosuficiente, mai birocratice şi, 
spre exasperarea secretarului general al PCR, invariabil mai individualiste. Revoluţia 
naţională era însă imposibilă „fără a rupe hotărât cu conservatorismul (sic!) în toate 
domeniile” in care membrii de partid si cetăţenii in general erau încadraţi profesional 
(Ceausescu 1989, 246). Demonstrandu-si încă o dată mefienta profundă fata de partid, vizibilă 

în special dupa enuntarea „tezelor din iulie” 1971, care anunțau intensificarea activităţii 
ideologico-propagandistice — Ceausescu se exprima in sedintele de partid si de stat intr-un 
mod care nu admitea replică: „când mă refer la indicaţii, numai de la secretarul general al 
partidului le primiti. Nimeni nu poate sa se adreseze si sá dea vreo indicatie. Oricine ar 
încerca, să nu luați în seamă. Aceasta este disciplina de partid si este lege pentru toti 
comunistii, oriunde sunt pusi sa lucreze" (Pavelescu si Dumitru 2007, 314). 

Amenintat in permanentá de imixtiuni ideologice ,,burgheze” atát din interior, cát si 
din exterior, PCR, nucleul revoluționar al „patriei”, între partid şi patrie nemaiexistand practic 
nicio distinctie si mai mult, discursul oficial maculandu-le in asa másurá incat orice pozitie 
anticomunistă echivala automat cu lipsa patriotismului, cu „trădarea ţării” (Fischer 1989, 145- 
6) )- forta limitele tehnologiei discursive national-comuniste pentru a aduce la ordine o 
realitate, un câmp discursiv divers si tot mai departe de posibilităţile reale ale regimului de a-l 
circumscrie. „Orânduirea noastră este puternică, de neclintit, ea se bazează pe voinţa de fier a 
poporului, căruia nimeni nu-i mai poate smulge máretele cuceriri revoluţionare, care-şi 
făureşte azi destinul liber şi neatârnat”. Mecanismul represiv, considera Ceauşescu, era 
ireversibil, chiar dacă perfectibil. „Faţă de cei care ar îndrăzni să ridice mâna împotriva 
socialismului, poporul, orânduirea noastră dispun de toate mijloacele necesare pentru a-i face 
inofensivi. lată de ce aceste elemente nu prezintă niciun pericol pentru societatea noastră 
socialistă” (Rolul conducător al partidului... 1976, 76). 

Modalitatile în care societatea modernă, industrială, a internalizat şi reprodus în 
conformitate cu propriile cerinţe structurale nebunia este judicios analizată de Foucault pe 
parcursul întregii sale opere. Autorul lucrării [storia nebuniei ín epoca clasică este de 
părere cá, în Evul Mediu european, ca si în societățile arabe, nebunii erau tolerati si 
acceptaţi, îndeplinind chiar, în funcţie de împrejurări, funcţii magice, ludice, religioase 
sau patologice. De abia în societatea industrială sunt nebunii marginalizati, când nu mai 
corespund noilor cerinţe de reproducere structurală, ba chiar le obstructioneaza. Neputând 
fi disciplinati, angrenati în ceea ce Herbert Marcuse numea „toleranța represivá" specifica 
regimurilor politice moderne, în imensul aparat de producere a lucrătorilor ca cetăţeni și a 
bunurilor ca mărfuri, nebunii sunt treptat marginalizati și închiși in ospicii. Și alte 
categorii sociale neproductive le împărtăşesc soarta: bătrâni, infirmi, leneşi, prostituate, 
şomeri bolnavi — toţi cei care puteau atenta la „cuceririle revoluţionare” ale capitalismului 
aflat în plină ascensiune. „În aceste stabilimente”, ne informează Foucault, „nu exista nici 
cea mai vagă intenţie terapeutică, toti erau supuşi la munci silnice". Pe de altă parte, „în 
spitalele psihiatrice moderne”, întocmai ca în societatea socialistă multilateral dezvoltată, 
„tratamentele prin muncă sunt frecvent practicate”. Pentru Foucault, nebunia si alienarea 
mintală nu au fost descoperite de medici printr-un proces ştiinţific firesc, ci inventate, 
produse de însăşi logica social-economică a capitalismului (Foucault 1996; 2005a, 5-10). 

Să vedem în continuare câteva exemple de diagnostice psihiatrice din RSR. În 
primul rând, după constatarea condiției impunând măsuri de acest gen, „făptuitorul”, în 
cazul în care era considerat, datorită bolii în sine, a excesului de alcool şi/sau de droguri, 
pericol public, „era obligat a se prezenta în mod regulat la tratament medical până la 
însănătoşire. Dacă refuza, putea fi internat în absenţa consimtámántului prealabil. În cazul 
în care respectivul era încarcerat, tratamentul nu era întrerupt. În general, „elementele 
bolnave” erau abuzate psihiatric, medicalizate, în terminologia lui Foucault, sub eticheta de 
„periculozitate faţă de societate". Dizidentii, isi amintește fostul psihiatru Florin Alexandru 

Stanescu, erau intimidati fie prin strategia psihiatrica, fie, in cazul in care dizidentul atragea o 
atentie mediatica nedoritá in Occident, ,,prin emiterea unui pasaport" de care acesta putea face 
uz pentru a párási tara. Cum decurgea o examinare psihiatricá? ,,Militia sau reprezentantii 
sectiior de cercetári penale ale Securitátii aduceau, odatá cu prezentarea unei persoane la 
comisie, multe acte medicale, analize, examene psihologice etc. Ín multe cazuri, pe baza 
actelor medicale, comisia nu putea decát sa retina diagnosticele mentionate, de multe ori 
verificarea lor fiind practic imposibilá in cursul unei intrevederi de obicei de cáteva minute, 
care rareori putea fi prelungita la 1-2 ore". Nu de putine ori, cei aflati in neplácuta situatie erau 
spitalizati in vederea unei analize mai detaliate a datelor prezentate. Adicá a intensificarii 
represiunii, în cazul în care „nebunul” nu înțelegea cá nu are alternativă decât aceea de a 
deveni cooperant. Cazul unui muncitor care a protestat individual împotriva penuriei 
alimentare şi a fost internat într-un ospiciu pe motiv că a acţionat în baza unei traume psihice 
din trecut este elocvent. La fel și acela al mult mai cunoscutului dizident Vasile Paraschiv, 
care a încercat să organizeze un sindicat independent, şi-a prezentat demisia din partid, 
numindu-l ,,mincinos" şi a trimis diferite scrisori de protest la posturi de radio externe ca 
Europa Liberă sau Vocea Americii. Diagnosticul acestuia, „structură dizarmonică caracterială 
(sic!) hipertimică paranoică cverulentă cu delir sistematizat persecutat” suferind de „psihoză 
delirant-revendicativă sistematizată”, vorbeşte de la sine. Alte diagnostice, la fel de 
„Ştiințifice”, puse în această perioadă, sunt: „psihoză paranoidă”, „psihopatie polimorfă, 
predominent explozivă (sic!), paranoică, cu frecvente decompensări”, „sindrom interpretativ- 
reactiv”, „paranoia de involutie" sau „personalitate accentuată”, ultima nefiind nici măcar o 
condiţie psihiatrică (Stănescu 2003, 194-202). De fapt, întreaga RSR şi Godot-ul revoluţiei 
nationale se transformaseră de acum într-un simptom colectiv al megalomaniei Tovarăşului. 


Egalizare, disciplinare, transformare: funcţia plurivalentă a cetăţeniei în 
Epoca de Aur 


Subiectii politici la care am făcut referire de-a lungul întregului studiu — cetăţeni, 
patrioţi, revoluționari (comunişti) — sunt supuşi unui dublu și în același timp 
contradictoriu proces de politizare. Într-un discurs în care politica este exacerbată direct şi 
militant până într-acolo încât este dificil, dacă nu chiar imposibil să identificăm un câmp 
exterior ei — politizarea iradiază atât de la instanţa hegemonică, producătoare privilegiată 
a sistemului oficial de semne şi practici aferente, PCR, dar si de la reticenta populaţiei de 
a se lăsa interpelatá în discurs, reticentá rareori manifesta, dar care prin însăşi pasivitatea 
şi enorma ei inerție „mic-burgheză” reprezenta o enormă contrapondere, politică si 
ideologică prin rezistenţa ei involuntară, mai degrabă decât voluntară, la discursul oficial. 
Regimul era captivul unei insurmontabile contradicții: aceea dintre eforturile PCR de a 
produce comunişti, pe de o parte, şi propensiunea industrială a PCR-RSR care nu putea 
funcţiona, într-un regim centralizat, decât prin sporirea ponderii numerice și politice a 
birocraţiei, proces soldat cu amplificarea puterii de stat, producerea de cetăţeni 
individualişti, obtuzi, „mic-burghezi” - şi cu erodarea în cele din urmă a partidului care a 
creat statul ca instrument de dinamizare-disciplinare, dar s-a lăsat traversat si finalmente 
învins de imobilismul si rutina unei instituţii „contrarevoluţionare” prin însăşi natura ei. 
În termenii lui Max Weber, putem considera că partidul a încercat să inoculeze subiecţilor 

politici o „etică a convingerii”, unde moralitatea individuală recuperată la nivel colectiv 
sub formă de etică să fie anterioară comportamentului acestora — în timp ce statul a 
urmărit să le imprime o „etică a responsabilitatii” faţă de bunurile publice si interesele 
aşa-zis colective, o etică bazată în primul rând pe considerente empirice, nu motivationale 
(Weber 1992, 47-48). Chiar dacă, aparent, cele două etici erau complementare, pe termen 
lung ele s-au dovedit a fi totuşi mutual exclusive, pe măsură ce etica cetáteneascá a 
responsabilitatii o înlocuia pe cea a convingerilor revoluţionare. Dar nici măcar etica 
responsabilitatii nu a funcţionat eficient în sensul colectiv dorit de stat, fragmentându-se 
la rândul ei în funcţie de constiintele ostentativ individualiste, ,,mic-burgheze” ale 
cetăţenilor interesaţi de bunăstarea lor şi a familiilor lor. Revoluţia nu a fost niciodată mai 
puţin posibilă şi în același timp mai ardent dorită, chiar dacă de o singură şi tot mai 
îndepărtată de realitate persoană. 

Chalmers Johnson distinge între două tipuri de regimuri leniniste: „autonome”, 
instalate la putere prin forte proprii, respectiv „derivate”, formate în jurul unor partide 
minuscule, incapabile politic si aduse la guvernare de către regimurile autonome 
(Johnson, 1970, 1-32). Aş adăuga că, de obicei, regimurile autonome sunt cele mai 
ideologizate, cele mai revoluţionare în sensul internationalist, originar al termenului, cel 
puţin la început. Regimurile derivate, alcătuite din partide mai fragile, având experienţe 
revoluţionare incomparabil mai reduse, sunt de obicei mai pragmatice, mai orientate 
înspre stabilitate politică, înspre consolidare statală, înspre o „viață? mai „calmă”, aşa 
cum se întâmplase, în opinia fostului ministru de externe sovietic din perioada stalinistă, 
Viaceslav Molotov, și cu primul partid comunist care a reuşit înfăptuirea revoluţiei, 
Partidul Comunist al Uniunii Sovietice (PCUS). În 1971, cu ocazia celui de-al XXIV-lea 
congres al PCUS, secretarul general Leonid Brejnev a afirmat: „«Putem acum să respirăm 
liber, să lucrăm bine şi să trăim calm». Partea cu «trăitul calm» era adresată în particular 
bolşevicilor. Bolşevicii nu au putut accepta asta. Dacă oamenii beneficiază de o viaţă 
calmă, bolşevicii nu mai sunt necesari. Ei devin total inutili. Bolşevicii sunt întotdeauna 
în fruntea evenimentelor, conducând oamenii, depăşind obstacolele. La ce ar mai fi 
folosiţi ei dacă viata ar deveni calmă? Social-democratii ar fi mult mai potriviti. Ar fi 
perfecţi. Ei s-ar supune, să spunem aşa, acestei mişcări spontane a capitalismului” (Chuev 
1993, 222). Viaţa calmă, stabilitatea, rutina, birocratizarea, toate acestea echivalează cu 
suprimarea fermentului revoluţionar, atât în cazul regimurilor derivate, unde este oricum 
mai perisabil, cât și în cazul celor autonome, și ele vulnerabilizate prin expunerea 
prelungită la uzura politicului. 

PCR contrazice însă flagrant asertiunea de mai sus. Flerul său revoluţionar nu a 
scăzut odată cu trecerea timpului. Dimpotrivă, s-a amplificat, într-o polarizare de 
proporţii între o tensiune revoluţionară limitată gradual la persoana secretarului general al 
partidului, dar deloc redusă ca intensitate, respectiv inevitabila si recalcitranta inerție 
burgheză a unui social insensibil, teluric, nereceptiv, în ciuda fantasticelor eforturi 
propagandistico-ideologice, la romantismul revoluţionar. Resemnându-se să aibă de-a 
face din ce in ce mai des cu cetăţeni şi funcţionari, în loc de patrioţi şi revoluționari, 
regimul a dezvoltat strategia discursivă tripartită de producere a cetăţeniei discutată în 
paginile anterioare. Cel puţin asta am încercat să afirm de-a lungul întregului capitol şi cu 
precădere în a doua parte. Rolul cetăţeniei a avut atât o dimensiune egalizatoare sub 
aspect juridic — preţul plătit de PCR pentru obligaţia de care nu se putea şi nici nu şi-a 

propus vreodată să se dispenseze, aceea de a acţiona şi ca stat, nu numai ca partid — cât şi 
o dimensiune disciplinară, angajantă (muncă, ample festivități publice) și deopotrivă 
coercitiv-punitivă, respectiv o dimensiune dinamică, transformatoare sub aspect ideologic 
— cea mai perseverent urmărită şi totodată cea mai putin realizată de către regim. În final, 
nu ne rămâne decât să ne miram, împreună cu inepuizabilul Foucault, de amploarea si 
capacitatea de penetrare socială a mijloacelor de disciplinare existente nu numai în 
regimurile occidentale, asupra cărora autorul şi-a aplecat predilect atenţia, ci şi, sau mai 
ales, de tehnologia discursivă, mult mai agresivă şi mai rudimentară în nuditatea ei 
ideologică, produsă în interiorul regimurilor leniniste; cum să poti fi altfel decât „frapat 
de atenţia pe care statul o arată indivizilor” şi nu în ultimul rând „de toate tehnicile care 
au fost instituite si dezvoltate pentru ca individul să nu scape în niciun fel puterii, şi nici 
supravegherii, controlului, invatatilor, redresării, corectării”? (Foucault 2005a, 38). 

Noi forme de guvernamentalitate biopolitică” 
Mihai-Laurentiu Fuiorea 


"Statul nu este altceva decát efectul variabil al 
unui regim de guvernamentalitate multiplu. " 
(Michel Foucault, Nasterea Biopoliticii) 


«Trăim în era guvernamentalitatii, 
cea care a fost descoperită în secolul al XVIII-lea” 
(Michel Foucault, Securitate, Teritoriu, Populatie) 


Introducere 


Asistám astázi la o inflatie terminologicá in ceea ce priveste problematica 
guvernáni. Se vorbeste din ce in ce mai mult de guvernantá, de guvernabilitate, 
guvernamentalitate. La originea acestei explozii de termeni si de analize, se aflá cu 
sigurantá o urgentá. Aceastá urgentá este legatá, dupá párerea noastrá, de problematica 
generalá a guvernárii oamenilor. Cu toate acestea, desi o analizá exhaustivá a acestor 
termeni ar fi utilă, nu ne vom propune o analiză completă a acestor noţiuni, ci ne vom 
limita la cel de guvernamentalitate, asa a fost el teoretizat de cátre Michel Foucault, 
pentru ca, in cele din urmá, sá examinám terenul sáu de aplicabilitate politico-filosofic. 
Ne propunem asadar sá realizám o genealogie a formelor de guvernamentalitate moderne 
apárute spre sfárgitul celui de-al doilea rázboi mondial, concomitent cu dezvoltarea unor 
noi structuri economice derivate din neoliberalismul german și american. Pentru aceasta, 
vom intrebuinta cu prioritate instrumentarul conceptual foucauldian, dar ne vom folosi si 
de unele extensii conceptuale ale operei sale realizate de cátre alti autori. Obiectivul 
central al acestui studiu va fi este acela de a examina, pornind de la operele lui Foucault 
de la sfárgitul anilor 1970 - in special cele douá cursuri de la College de France, Sécurité, 
Territoire, Population si Naissance de la  Biopolitique - noile forme de 
guvernamentalitate din societatea contemporaná, mai precis, ceea ce desemnám astázi ca 
fiind guvernamentalitatea neoliberalá. Este important de mentionat pentru inceput faptul 
cá preocuparea lui Foucault pentru problematica guvernamentalitatii se suprapune cu 
momentul debutului studiului genealogic al biopoliticii si al rationalitatii sale politice si 
care era de fapt o replica obiectiilor aduse problematicii puterii disciplinare. Asemenea 
obiecţii se refereau atât la viziunea sa asupra subiectivitatii, mai precis, la faptul cá 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

individul fabricat de puterea disciplinará este inainte de toate un subiect pasiv, cat si la 
subestimarea rolului statului în analiza puterii. Cu ajutorul noţiunii de disciplină, Foucault 
încercase în primul rând să se debaraseze de ceea ce putem numi sistemul legii specific 
vechilor suveranitati, ceea ce numise sistemul juridico-discursiv fundamentat pe 
autoritate şi pe legitimitate, pe interdicţie şi pe lege. Cu toate acestea, începând cu 
sfârşitul anilor 1970, chiar şi această abordare i se pare insuficientă, întrucât are o 
dimensiune negativă, constrângătoare, care nu poate să explice o serie de transformări 
survenite în câmpul puterii. Foucault va elabora aşadar un alt concept, cel de 
guvernamentalitate, care îi serveşte la teoretizarea unui altfel de dispozitiv, diferit atât de 
sistemul legii şi, în mare măsură, de cel disciplinar, pe care îl numeşte dispozitiv de 
securitate. Aşadar, problematica guvernamentalitatii trebuie înţeleasă nu doar ca o 
prelungire, ci şi ca o deplasare a analizelor puterii disciplinare. Ca şi în cazul disciplinei, 
Foucault menţine o abordare antiesentialista a puterii, a tipurilor de practici, a actelor şi 
tehnologiilor de putere istoric determinate, prin care se operationalizeazá guvernarea 
oamenilor. El operează în schimb o deplasare, în sensul ca tehnicile de putere nu mai sunt 
gândite ca fiind constrângătoare şi/ sau represive, exercitate prin presiuni ale unor 
instrumentelor normative, ci sunt gândite pozitiv, ca incitare la conformitate. Foucault 
abandonează astfel conceptul de putere înţeles în principal că instanţa represivă, şi 
introduce în schimb o concepţie productivă, relationala. Consecința acestei deplasări 
conceptuale este ca puterea nu ar trebui înţeleasă doar ca manifestare a unei autorităţi 
exterioare şi violente, ci mai ales prin funcţiile sale pozitive de stimulare normativă. În 
articolul „Subiectul şi Puterea” Foucault îşi precizează încă odată viziunea sa asupra 
puterii: „puterea nu se exercită decât asupra unor subiecţi liberi, doar în măsura în care 
sunt liberi” (Foucault 2001, 1056). Reiese de aici faptul că libertatea subiectului este 
primă în raport cu puterea. Din acest punct de vedere, subiectul poate şi trebuie să fie 
capabil de alegerea unor conduite posibile. În această perspectivă, guvernamentalitatea 
presupune o modalitate activă de subiectivare şi nu doar un subiect pasiv, simplu derivat 
al obiectivării. Ea acţionează asupra indivizilor doar în măsura în care aceştia devin 
subiecţii capabili să-şi alinieze propriile acţiuni obiectivelor guvernamentale. Prin urmare, 
libertatea este condiţia exerciţiului puterii şi suportul său permanent de funcţionare. 

Ținând cont de această definiţie a guvernamentalitatii, ne propunem sa analizăm 
geneza şi evoluţia tehnicilor şi practicilor de guvernare, adică, mai precis, a „artelor” de a 
guverna conduitele, începând cu primele manifestări de la începutul secolului al XVII-lea 
şi până la guvernamentalitatea biopolitică de astăzi. În acest interval istoric apar noi 
rationalitati politice, dar şi noi tehnici şi strategii de putere ce vor avea ca obiectiv, pe de 
o parte, constituirea indivizilor subiecţi, iar pe de altă parte, structurarea acţiunilor 
colective. Astfel de tehnici şi tehnologii de putere vor avea ca obiect numai corpul 
indivizilor ca unitate, cu scopul de a disciplina si de a susţine productivitatea, ci şi 
populaţia, cu scopul de a regulariza şi de a securiza. 

Foucault avansează odată cu acest concept de guvernamentalitate şi o nouă 
schemă de inteligibilitate referitoare la stat, abandonând dezbaterile clasice de filosofie 
politică cu privire la natura şi la legitimitatea statului, pentru a se concentra mai degrabă 
asupra materialitátii puterii, a modurilor si a tehnicilor sale de acţiune. În opinia lui 
Foucault, puterea nu este localizată doar în aparatul de stat; transformările din societate şi 
din mecanismele de putere se regăsesc şi la o scală mai redusă. Din acest punct de vedere, 
statul nu trebuie gândit doar ca o entitate universală sau ca o structură autonomă de 
putere, ci ca un proces continuu de etatizare. Cu alte cuvinte, statul este un „un regim de 

guvernamentalitate". Foucault sugereazá ca valoarea explicativa a conceptului de stat a 
fost adesea supralicitatá de analisti, fara sá se tina cont de evolutia sa istoricá. Dar de ce 
ar trebui studiată mai degrabă chestiunea guvernamentalitatii şi nu cea a statului? Si cum 
se explică faptul că guvernamentalitatea este primă în raport cu statul? Aşa cum vom 
arăta în continuare, odată cu geneza problematicii guvernamentalitatii apare şi un nou tip 
de raționalitate politică. Această raționalitate este examinată de către Foucault, in mod 
paradoxal, în principal în raport cu discursul economiei, înţeleasă nu neapărat ca teorie a 
schimburilor sau ca producţie de bogatii, ci mai ales ca „manieră de a face" şi ca tehnică 
de guvernare a populațiilor. 


Anatomopolitica şi biopolitica 


Pentru a înţelege emergenta acestui nou tip de raționalitate, trebuie revenit asupra 
uneia dintre problemele cele mai importante ale modernității politice, aceea a 
transformării subiecţilor de drept în forte ale statului. În viziunea lui Foucault, originea 
acestei transformări se datorează apariţiei a două forme de putere complementare care se 
exercită asupra vieţii: 


Timp de milenii întregi, omul a rămas ceea ce vedea în el filosoful Aristotel: un 
animal viu şi, în plus, în stare să aibă o existenţă politică; omul modern este un 
animal în a cărui politică este vorba de viaţa sa ca fiinţă vie (Foucault 2004a, 134) 


Pe de o parte este vorba de puterea disciplinară, iar pe de altă parte de bioputere. 
Vom proceda, mai întâi, la o scurtă prezentare a acestor două forme de putere, pentru ca 
apoi să examinăm raționalitatea politică a guvernamentalitatii liberale şi neoliberale. 
Pornind de la analizele filosofului francez cu privire la societatea modernă, ne vom opri la 
acest concept cheie, care este disciplina. Puterea disciplinară este un dispozitiv care, prin 
intermediul unor instituţii precum şcoala, armata, atelierul, spitalul, închisoarea, caută să 
segmenteze, să serializeze şi să supravegheze orice gest, orice comportament, adică să 
fabrice indivizi utili şi productivi. Pentru Foucault, această putere este forma generală de 
dominație în societatea modernă. Acest lucru se datorează faptului că societăţile moderne 
industrializate încetează să funcţioneze în primul rând prin intermediul legii ci mai 
degrabă prin intermediul normelor de utilitate a populaţiei. Odată cu apariţia disciplinei, 
puterea încetează să mai fie ceremonială, simbolică, violentă său arbitrară, aşa cum se 
întâmpla în vechiul regim, ci începe să investească din ce în ce mai mult însăşi procesele 
vitale, imanente ale forţelor sociale, intrebuintand o întreagă panoplie de mecanisme de 
supunere. Din această cauză, statul va înceta sa gestioneze corpul economic și politic al 
societății pe fundalul strict al legii, dar va face apel din ce în ce mai mult la normă. Or, 
această putere a normei, spre deosebire de legalismul formal, face parte dintr-o viziune 
dinamică și pozitivă a unui regim de putere devenit producător de utilitate şi eficiență. 

Foucault identifică în această schimbare paradigmaticá două tehnologii 
complementare de putere: anatomo-politica şi biopolitica. Prima se exercită asupra 
corpului, este individualizantă şi are o dublă finalitate, economică şi politică: majorează 
utilitatea şi productivitatea forțelor corpurilor, politică, diminuând în acelaşi timp forțele 
de rezistentă politică 

„Această investire politică a corpului este legată, prin relații complexe şi reciproce, 
de utilizarea lui economică; într-o mare măsură, corpul este investit cu raporturi de 
putere şi dominație, tocmai în calitatea lui de forță de producţie; în schimb, 
constituirea sa ca forță de muncă nu este posibilă decât dacă este angrenat într-un 
sistem de aservire (în interiorul căruia şi nevoia este un instrument politic organizat, 
calculat şi întrebuințat cu multă grijă); corpul nu devine o forţă utilă decât dacă este 
în acelaşi timp corp productiv şi corp aservit” (Foucault 2005a, 34) 


În ceea ce priveşte biopolitica, această nu se exercită asupra corpului individual, aşa 
cum era cazul disciplinei, ci asupra omului-corp, omului-specie, omului-natură. Această nu 
este individualizantă, ci globalizantă, iar tehnologia sa nu este nici disciplinară, nici 
normatoare (normation), ci normalizatoare (normalisation), regularizatoare şi securitara. 
Norma, şi nu legea, este cea care articulează tehnologia disciplinară și tehnologia securitara în 
sânul societăţii moderne. În consecinţă, represiunea politică devine o funcţie printre altele. 
Evenimentul care a făcut posibilă, în cele din urmă, ajustarea puterii asupra forţelor de 
producţie este apariţia a ceea ce Foucault numeşte bioputere. Bioputerea face ca fenomenele 
specifice vieţii să pătrundă pentru prima dată în istorie în rețelele de cunoaştere şi putere, 
adică, în domeniul tehnicilor şi tehnologiilor politice: 


„În mod concret — spune Foucault — această putere asupra vieţii s-a dezvoltat 
începând din secolul al 17-lea în două forme principale — ele nu sunt antitetice, 
constituind mai curând doi poli de dezvoltare legati printr-un întreg mánunchi 
intermediar de relaţii. Unul din poli — primul se pare, care s-a format — a fost centrat 
pe trup considerat ca maşină: dresarea acestuia, potentializarea aptitudinilor sale, 
extorcarea forțelor sale, creşterea în paralel a utilității şi docilitatii sale, integrarea lui 
în sisteme de control eficace şi economice, toate acestea au fost asigurate prin 
proceduri de putere care caracterizează disciplinele: se constituie o anatomo-politică 
a corpului uman. Al doilea pol, constituit ceva mai târziu, pe la jumătatea secolului 
al 18-lea, este centrat pe trupul-specie, pe trupul străbătut de mecanică viului şi 
slujind drept suport proceselor biologice: proliferarea, naşterile şi mortalitatea, 
nivelul de sănătate, durata vieţii, longevitatea cu toate condiţiile ce pot să o facă să 
varieze; luarea lor în seamă are loc în cadrul unei întregi serii de intervenţii şi de 
controale regulatoare: o bio-politică a populaţiei” (Foucault 2005b, 23). 


In timp ce în vechiul regim puterea se exercită asupra vieţii, în mod paradoxal prin 


intermediul „dreptului de a face să moară”, în epoca modernă, dimpotrivă, puterea se va 
exercita din ce în ce mai mult prin intermediul „dreptului de a-i face pe indivizi să trăiască”. 


„lată de ce consider că una dintre cele mai masive transformări ale dreptului politic 
din sec. al XIX-lea a constat, tocmai, n-aş spune în înlocuirea, ci în completarea 
vechiului drept al suveranităţii - acela de a-i face pe oameni să moară şi de a-i lăsa să 
trăiască - cu un drept nou, care nu-l va anula pe primul, ci îl va invada, traversa, 
modifica, şi care va fi un drept, sau mai curând o putere exact opusă: puterea de a-i” 
face” pe oameni să trăiască şi a-i” lăsa” să moară” (Foucault 2009b, 190) 


Acest drept va deveni în modernitate un drept de a interveni şi de a gestiona în 
mod pozitiv viata, cu obiectivul explicit al menţinerii şi prelungirii acesteia. Din 
momentul în care puterea se exercită în mod pozitiv asupra vieţii, ea poate extrage cea 
mai mare forță productivă posibilă din populaţie, devenind astfel un element 

indispensabil in apariţia si dezvoltarea proceselor economice ale capitalismului. 
Bioputerea a fost cea care a inventat 


(...) metode de putere susceptibile să amplifice corpurile, aptitudinile, viata in general, 
fără a le face totuşi mai greu de suspus: dacă dezvoltarea marilor aparate de stat ca 
instituţii de putere a asigurat menţinerea raporturilor de producţie, rudimentele de 
anatomo şi de biopolitica inventate în secolul al XVIII-lea ca tehnici de putere prezente 
la toate nivelurile corpului social şi utilizate de instituţii foarte diverse (familia şi armata, 
şcoala şi politia, medicina individuală ori administrarea colectivitatilor, au acţionat la 
nivelul proceselor de economice al dezvoltării lor, al forțelor care acţionează si le susţin, 
ele vor opera de asemenea ca factori de segregare şi de ierarhizare social, acţionând 
asupra forţelor respective ale unora şi ale altora, garantând raporturi de dominație si 
efecte de hegemonie (...) (Foucault 2004a, 132-133) 


Aşa cum am mai spus, în timp ce anatomo-politica se preocupă de dresajul 
permanent al corpurilor pentru a augmenta atât forţele productive, cât şi docilitatea 
politică, în mod corelativ biopolitica este cea care asigura regularizarea şi controlul 
proceselor biologice aleatorii şi inerente unei populaţii umane, cum ar fi, de pildă, 
procesele naturale legate de igienă, de mortalitate, de natalitate, de longevitate, 
pandemiile, dar şi contra proceselor artificiale care tin de infractionalitate, dezechilibrele 
de mediu, etc. Cu alte cuvinte, această putere se exercita asupra fenomenelor legate de 
mediul unei multiplicitati de indivizi. Biopolitica, în schimb, reglează probabilitatea 
generală a acestor fenomene colective. Esenţial de înţeles este aici faptul că biopolitica nu 
supune comportamentele normelor definite din exterior, cum se întâmplă în cazul 
anatomopoliticii, ci este o tehnologie de putere care controlează procesele din interior, 
adică procesele „naturale ” aparţinând realităţii. În timp ce disciplina este o tehnologie de 
identificare, care investeşte în totalitate timpul de viaţă al indivizilor în vederea guvernării 
la maximum posibil, biopolitica este o tehnologie masificată care se exercită asupra 
fenomenelor globale ale unei multiplicitati cu scopul de a reduce nivelul de morbiditate, 
dar şi de extindere a longevitatii vieţii prin stimularea natalității. În acest caz nu mai este 
deci vorba de dresaj individual, ci de o acţiune globală în vederea obţinerii echilibrului şi 
regularităţii speciei vii, iar miza nu este docilizarea indivizilor, ci regularizarea populaţii. 
In acest mod trebuie înţeleasă ideea că puterea nu este atât represivă, cât pozitivă. 

Aşa încât, statul modern, pentru a putea gestiona şi regla aceste mutații apărute în 
câmpul puterii, a trebuit să inventeze — însă, aşa cum vom vedea, nu este vorba de o 
invenţie propriu-zisă —, o nouă tehnologie de putere. Or, această nouă tehnologie de 
putere este, conform lui Foucault, guvernamentalitatea. Dar mai întâi poate că nu este 
lipsit de importanţă să specificăm faptul că Foucault inversează problematica clasică a 
raportului stat-guvernare. Altfel spus, guvernamentalitatea nu este studiată de către 
Foucault exclusiv ca o tehnologie a statului, ci ca o economie de putere singulară şi 
dinamică, care deţine, în plus, o istorie proprie, diferită de cea a statului. In cele din urmă, 
Foucault nu analizează emergenta statului modern în sensul de dominație politică, sau ca 
matrice de transcendentă, sau în sensul nietzschean de «monstru rece», ci în special în 
interiorul istoriei guvernamentalitatii. Tematica artelor de a guverna în secolul al XVI-lea 
nu se referea doar la guvernamentalitatea statului, ci era, de fapt, doar una dintre alte 
multiple forme de guvernare, cum ar fi, de pildă, reluarea temei stoice a guvernării de 
sine, guvernarea sufletelor în creştinism, guvernarea copiilor în pedagogie. Foucault 

recurge la analiza guvernamentalitatii moderne luând in calcul, mai întâi, noile arte de a 
guverna intr-o formula opusa celei a lui Machiavelli, criticat pentru legatura artificiala, 
exterioara, pe care acesta o stabileşte intre principe şi teritoriu. Dacă pentru Machiavelli a 
guverna însemna a câştiga, dar mai ales a conserva puterea, noile arte de a guverna presupun 
un proces de rationalizare şi de tehnicizare a practicii politice. Nu mai este aşadar vorba de a 
câştiga şi de a poseda teritorii precum în vechile suveranitati, ci, din contră, de a produce, de a 
suscita, de a organiza populaţia, înţeleasă ca totalitate de resurse şi de nevoi: 


(...) toate aceste guvernări sunt interioare societăţii insesi său statului. În cadrul 
statului îşi va conduce tatăl de familie familia, superiorul mânăstirii mânăstirea etc. 
Sunt, în același timp, pluralitate a formelor de guvernare si imanentá a practicilor de 
guvernare în raport cu statul, multiplicitate şi imanenta a practicilor de guvernare in 
raport cu statul, multiplicitate si imanenta a acestei activităţi, care o opun radical 
singularitátii transcendente a Principelui lui Machiavelli (Foucault 20093, 85). 


Puterea pastorală si guvernamentalitatea 


Vom rezuma în cele ce urmează o genealogie a guvernării oamenilor plecând de 
la articularea a trei mari tehnologii de putere, respectiv puterea pastorală, raţiunea de stat 
şi poliția, care răspund ideii conform căreia guvernarea este în principiu specifică 
domeniului politic. Foucault găseşte originea acestor noi tehnici de guvernare, în mod 
paradoxal, în puterea pastorală. Modelul puterii pastorale creştine, şi nu cel grecesc, se 
află la baza guvernamentalitatii moderne. Guvernamentalitatea, ca artă de a guverna, 
derivă mai degrabă din modelul arhaic al pastoralei creştine decât din modelul grec. Dacă 
pentru greci scopul guvernării este de a asigura unitatea cetăţii, în pastorala creştină 
scopul guvernării este mântuirea fiecărui individ. Această putere nu se exercita nici ea 
asupra unui teritoriu sau a unor supuşi, aşa cum se întâmpla în cazul puterii de 
suveranitate, ci asupra unei „turme” în mişcare, în deplasarea dintr-un punct la altul. 
Puterea pastorală caută să dirijeze totalitatea conduitelor unui individ printr-o 
individualizare maximă a subiecţilor, astfel încât nimeni să nu scape cunoaşterii şi grijii 
bunului păstor. Aceasta putere implica o grijă permanentă faţă de toti indivizii pe întreaga 
lor durata de viaţă. „Puterea pastorală nu se ocupă de sufletele indivizilor decăt în 
măsura in care această călăuzire a sufletelor implică de asemenea o intervenţie 
permanentă în conduita cotidiană, în gestiunea vieților, dar si în bunuri, bogății si în 
lucruri” (Foucault 2009a, 135). Ea se preocupa de salvarea atât a turmei în ansamblul ei, 
cât şi a fiecărei oite în parte, fiind în mod fundamental o putere binefăcătoare, salvatoare. 
În sfârşit, este şi o putere care ghidează oamenii aşa cum se ghidează animalele, lucrurile. 
Dimpotrivă, în antichitate, existau mai degrabă relaţii de tutelă, sau de consiliere, ce 
presupuneau nu atât individualizarea subiecților, cât autonomia lor. În gândirea greacă şi 
romană, puterea s-a manifestat prin strălucire, prin capacitatea sa de a câştiga şi de a 
triumfa, prin cucerire. Spre deosebire de aceasta, puterea pastorală se exercita fără 
strălucire, fără superioritate, ea va manifestă mai degrabă ca zel, solicitudine, devotament. 
Ea asigura protecţia în faţa inamicilor exteriori şi interiori. Puterea pastorală este o putere 
sacrificială atât pentru fiecare oitá in parte, cât şi pentru întreaga turmă. Ea va solicita 
fiecărei oite sacrificiu de sine dar şi pentru binele celorlalți. Spre deosebire de puterea 
pastorală, puterea politică elenistică şi romană presupunea înainte de toate protecţia polis- 

ului. Era o putere cu aspect onorific iar scopul acestei puteri era unitatea superioará a cetatii, 
integritatea teritoriului. Cetáteanul era protejat de legi: fie, de pilda, prin legile lui Solon la 
greci, fie prin tabla celor 12 legi la romani. Cu toate acestea, in mod evident, tema pástorului 
nu este ignoratá de cátre ei. O gásim de pildá in Odiseea, in ideile lui Pitagora, sau la Platon, 
de pildă in Republică, in Critias, în Legile, sau in Politicul. Însă esenţial este faptul că puterea 
pastorală pentru greci nu este un element fondator al cetăţii si nici reprezentativ pentru arta de 
a guverna. Chiar dacă este o temă importantă la Platon, ea a fost mai degrabă recuzată de 
acesta. Platon prefera în locul ideii de zeu-păstor său de rege-păstor ca fundament al 
guvernării şi al comandării mai degrabă imaginea ţesături: „care va fi atunci activitatea 
politica propriu-zisă, esenţa politicului, omul politic sau mai degrabă acţiunea omului 
politic? Aceasta va fi de a lega, aşa cum fesatorul leagă bătătura si urzeala.” (Foucault 
2009a, 127) Şi chiar dacă, de pildă, omul politic trebuie să posede cunoaşterea specifică artei 
de comandă, el trebuie să facă destul de multe distincţii: intre comanda pe care ne-o dăm nouă 
înşine, comenzile pe care le dăm ființelor vii, cele pe care la dăm unui singur individ său 
animalelor gregare. Arta politică însă nu este cea a păstorului, ci este mai degrabă o artă 
analoagă tesáturii, adică o artă care constă in asamblajul diferitelor existente într-o singură 
comunitate şi care presupune raporturi de prieteniei, de concordie, de armonie. Pastorala, ca 
schemă de organizare politică, este introdusă în câmpul politicii de către Biserica Creştină. Ea 
se alătura, iar acest lucru este fundamental pentru istoria puterii, în formele instituţionale ale 
imperiului roman. Din punct de vedere istoric, acest proces apare în momentul în care 
creştinismul devine religie imperială in timpul împăratului Constantin, si este unic în istoria 
Occidentului, întrucât prin acesta comunităţile religioase ale bisericii acced la puterea politică. 
Or, specificul noii puterii este acela că îmbina determinatiile individualizante ale puterii 
pastorale cu cele totalizante ale puterii imperiale. Însă ceea ce se schimbă în mod fundamental 
este principiul supunerii: 


„pastorul creştin a organizat, cred, ceva cu totul diferit, străin, mi se pare, practicii 
greceşti, iar ceea ce a organizat el este cea s-ar putea numii instantă „supunerii 
pure”, supunerea ca tip de conduită unitara, conduită valorizata pe fata, care 
constituie esenţa raţiunii sale de a fi ea însăşi” (Foucault 2009a, 149) 


Pe scurt, acest fenomen apare prin instaurarea un raport de supunere circular, 
adică unul care nu-şi găseşte în el însuşi propriul fundament. Supunerea încetează să fie 
un principiu de recunoaştere maieutică ci devine un principiu de descifrare a sufletului 
concupiscent, orgolios. Aceasta se realizează prin obligativitatea mărturisirii şi a 
examenului permanent în faţa directorului de conştiinţă, care nu vizează stăpânirea de 
sine ci instituirea un raport de dependenţa cu directorul de conştiinţă. Există deci o 
diferenţă majoră între direcţia de existenţă din practicile ascetice greco-romane şi direcția 
de conştiinţă obligatorie, exhaustivă şi permanentă în practicile de sine creştine. Ea consta 
in faptul că «punerea în comun» este înlocuită de supunere (soumission), de abnegatie, de 
ascultare permanentă. O alta diferenţă ţine de forma spunerii la lege a polis-ului. 
Obligatia nu mai este înţeleasă ca obligaţie de sine, ci ca formă de reflexiva de a te obliga 
pe tine însuţi său ca drept al subiecților. Astfel, problema procesului istoric al 
individualizării umane apar strâns legată de problemă guvernării sufletelor în Occident. 
Ideea guvernării oamenilor nu este însă o idee grecească sau romană, ci mai degrabă 
parvine din civilizaţia ebraică prin apariţia economiei de putere de tip pastoral. Este vorba 

de momentul in care acesta putere se va distinge din ce in ce mai mult de sacru si incepe 
sá penetreze ansamblul raporturilor sociale in Occident. Puterea pastoralá va modifica 
structura guvernárii. Astfel incepe lungul proces in care se va pune problema in Occident 
de a guverna totalitatea vietilor oamenilor. Guvernamentalitatea pastoralá va elabora o 
arta de a conduce oamenii, de a-i dirija, de a-i face sá vorbeascá despre ei insisi, de a a-i 
ghida, in mod individual şi colectiv, pe întreaga durată a vieţii şi până in viata lor 
cotidiană, „nu se guvernează niciodată un stat, nu se guvernează niciodată un teritoriu, 
nu se guvernează niciodată o structură politică. Cei guvernafi sunt lumea, oamenii, sunt 
indivizii, colectivitáfile" (Foucault 2009a, 108). Treptat, aceasta artă de guverna nu va 
mai funcţiona în raportare la modele transcendente, ci în funcţie de formele imanente ale 
activităţii, astfel încât vom asista odată cu perioada modernă un eveniment major din 
punct de vedere politic, acela în care guvernarea se disociază de cadrul religios. Această 
putere va cunoaşte, începând cu secolul al XVIII-lea, o nouă organizare şi o nouă 
distribuţie în întreg corpul social. În locul obiectivelor religioase se instaurează obiective 
de igienă publică, de medicină socială, au loc campanii de moralizare. În acest cadru 
conceptual apare la Foucault problematica statului providenta cu originile sale pastorale. 
Altfel spus, problematica guvernamentalitatii nu este analizată de Foucault pe modelul 
explicatiei juridice sau instituţionale, deoarece acestea îi apar destul de restrictive, ci mai 
degrabă pe modelul proceselor de obiectivare şi de subiectivare, procese pozitive şi 
productive născute în formele de direcţie creştine. În plus, va fi vorba, în Europa, de o 
situaţie geopolitică nouă: trecerea de la administrarea « creaţiei » divine de către biserică 
la administraţia regatului suveranului, de la arta de a guverna specifică prinţului (bazata 
pe prudenţă, pe justiţie etc.) la o artă de a guverna (regatul) după necesităţile de moment. 
Va fi vorba şi de o nouă economie de cunoaştere ce îşi face apariţia odată cu noile 
principii ale naturii, odată cu noile inovaţii tehnice şi ştiinţifice specifice modernităţii. 
Toate aceste evenimente vor bulversa în mod evident principiile pastorale. 


Rațiunea de stat si politia 


În fond, putem identifica două tipuri de evoluţie istorică: pe de o parte, 
constituirea unei cunoasteri pozitive înţeleasă ca Rațiunea de Stat, pe de altă parte, 
constituirea unor tehnici noi de guvernare; politia. Rațiunea de stat mai întâi. Naşterea 
unei ştiinţe a guvernării înţeleasă ca rațiune de stat. De pildă Botero (1540-1617) la care 
se referă în mod explicit Foucault: statul este dominație fermă asupra popoarelor (...) 
raţiunea stat este cunoştinţa mijloacelor potrivite să întemeieze, să păstreze şi să mărească 
o atare (Foucault 2009a, 201). 

Rațiunea de stat, în sensul de guvernare raţională, vizează înainte de toate 
creşterea puterii statului prin intermediul anumitor tehnici şi cunoaşteri concrete, precise - 
statistica. Rațiunea de stat intră în opoziţie cu formele de suveranitate ale vechiului regim, 
cu cutumele, tradiţia dar principiul teologico-cosmologic de legitimitate al suveranului, 
provenit din voinţa divină. În ceea ce priveşte spaţiul public, violenţei, autorităţii absolute 
a suveranului sau rationalitatii arbitrare li se substituie tehnici pozitive de intervenţie. 
Aceasta artă de a guverna statul se distinge atât de legea divină, cât şi de legea naturală 
izvorâtă din raţiunea universală şi imuabilă. Dacă în cazul puterii suverane era importantă 
căutarea supunerii stricte a subiecţilor în fata suveranului de sus, dar şi suveranului de jos, 

in ceea ce priveste ratiunea de stat, nu se mai guverneazá nici teritorii, nici supusi, ci 
lucruri, sau, mai bine spus, se guverneazá raportul dintre oameni si lucruri, adicá 
bogăţiile, resursele, subzistentele. O astfel de guvernare face apel nu atât la lege, cát mai 
degrabá la norme, la tactici, la strategii. Legea este doar un instrument prin altele. 
Guvernarea nu se mai referá decat la stat, la nimic altceva decát la esenta si la cunoasterea 
lui, la necesitatea de a mentine integritatea statului. Contrar ideii lui Toma de Aquino 
pentru care arta politicii are ca scop beatitudinea celestá sau fericirea eterna ratiunea de 
stat are ca scop statul insusi (Foucault 2009a, 197). 

Odatá cu aparitia ratiunii de stat asistám la o deplasare de la problema legitimitátii 
şi originii guvernării înspre practica ei concretă. Arta de a guverna oamenii încetează sa 
fie tranziţia spre o judecată finală, ci este timpul indefinit aici pe pământ, încetează sa se 
refere la vreo formă de transcendentá şi devine o formă autonomă limitată la însăşi 
exerciţiul ei. Mai mult decât atât, odată cu tratatul de la Westphalia, ideea de imperiu şi 
de biserică universală este înlocuită cu problematica echilibrului între state plurale. Acest 
tratat încheie visul european al imperiului, în timp ce apare importanta problematică a 
guvernării şi a păcii perpetue între state. Pe de altă parte, contractualiştii îşi reîncadrează 
teoriile lor întocmai pe aceste chestiuni, şi anume pe contractul social, adică pe 
problematicile legate de legitimitatea şi originea guvernării. Noi problematici îşi fac 
apariţia în noua guvernare, cum ar fi: prezervarea terestră, productivitatea indivizilor, 
securitatea interioară şi exterioară, prosperitatea şi asigurarea bogățiilor statului si 
cetăţenilor. Ideea balanței europene isi are originea in aceasta transformare. În noua 
rațiune de stat este vorba nu doar de a asigura ordinea şi de menţinerea structurilor 
ierarhice ale societăţii, ci şi de cunoaşterea şi încadrarea în detaliu a indivizilor, cu scopul 
dezvoltării şi menţinerii bunăstării tuturor prin tehnici preventive de securitate. 
Extrapolând, obiectivul unei astfel de rationalitati este maximizarea productivității si 
creşterea bogățiilor nationale în sânul unei Europe cu mai multe state. Pe de altă parte, in 
ceea ce priveşte poliţia, ea trebuie înţeleasă în sensul pe care îl avea în epoca clasică, 
adică echivalentul civil al religiei în instaurarea unui stat perfect. Ea devine una dintre 
tehnicile interne de guvernare proprie statului, cu scopul întăririi acestuia. Poliţia se 
preocupa de creşterea forţelor statului, de dezvoltarea relaţiilor de muncă şi a comerțului, 
populaţiei, altfel spus ea este dispozitivul care asigura echilibrul dintre ordinea interioară 
şi creşterea puterii statului (Foucault, 2009a, 262-263). 

Poliţia înglobează în exerciţiul ei raportul om-lucru, oamenii vii, activi, 
productivi, prin intermediul unei supravegheri şi unui control continuu. Domeniul său de 
intervenţie privilegiat este viul, populaţia. Poliţia este si instrumentul de control al 
comerţului, al condiţiilor de sănătate şi de igienă publică, al muncii şi al activităţilor 
productive, al circulaţiei mărfurilor şi a oamenilor în spaţiul urban, etc. Astfel, pe urmele 
lui Foucault, Ranciére va afirma că poliția este înainte de toate o instanţă de ordine, dar 
care se întinde dincolo de instituţii sau de tehnici specializate. Ea nu este atât o putere de 
disciplinare a corpurilor ci mai degrabă regulile apariţiei şi a distribuţiei lor în comunitate 
„(...) o regula a modului lor de a apărea, o configuraţie a ocupărilor si a proprietăţilor 
spațiilor in care aceste ocupări sunt distribuite” (Ranciere 2000, 52). Poliţia desemnează 
deci ansamblul unui nou domeniu prin care statul intervine cu scopul „de a sávársi 
miracolul subsumării individualitatilor în totalitate, a voinţei tuturor în voinţa generală”. 
(Hardt, Negri 2000, 122). Populaţia devine pentru stat vectorul său de putere ce va 

presupune o cunoastere si un control precis a proceselor vitale ale populatiei. In cele din 
urmá, politia administreazá tehnicile bioputerii asupra indivizilor considerati nu atat ca 
subiecti de drept ci mai degrabá cá forte ale statului. Vedem astfel ca in noua rationalitate 
politica se exprima o intreagá solicitudine cu privire la actiunile si motivatiile indivizilor, 
calcule si practici care vizeazá reglarea conduitele indivizilor pe toatá suprafata vietii 
sociale. Statul însuşi devine, in modernitate, noul păstor. Însă, spre deosebire de păstorul 
creştin, „ noul păstor” nu se mai sacrifica el însuşi pentru oitele sale, ci solicita sacrificiul 
acestora pentru a-şi asigura propria salvare. Statul modern ajunge să ceară, atunci când 
necesitatea de a salva Statul însuşi devine urgentă, o maxima vigilentá care depăşeşte 
dreptul natural, pozitiv, universal său divin. 


Spre o guvernamentalitate economică 


Putem spune deci ca ideea de raționalitate guvernamentală nu însemna nici 
instituţia guvernării şi nici guvernarea ca activitate, ci este vorba de practici, de tehnici, 
de tehnologii de putere. Guvernamentalitatea devine modelul după care trebuie gândit 
exerciţiul statelor modern. După ce principii interne se limitează însă exerciţiile de 
guvernare? 


„(...) aş vrea să vă arăt doar care este instrumentul intelectual, care este formă de 
calcul şi de raționalitate care a putut să permită astfel, autolimitarea unei raţiuni 
guvernamentale înţeleasă ca o autoreglare generală, intrinsecă operaţiunilor înseşi 
ale guvernării, si care poate face obiectul unor nesfârșite tranzacţii. Ei bine, acest 
instrument intelectual, tipul de calcul, forma de raționalitate care i-a permis, astfel, 
raţiunii guvernamentale să se autolimiteze nu este dreptul. Care va fi însă, începând 
de la jumătatea secolului al XVIII-lea, acest instrument? Evident, economia 
politică.” (Foucault 2007, 23) 


Problema fundamentală este, pentru Foucault, cum devine economia o piesă 
importantă în guvernarea politică. Aceasta întrebare deschide spre problematica 
liberalismului şi neoliberalismului. El va interoga aceste doctrine politice nu plecând de la 
teoriile clasice ale individualismului şi libertății, ci de la faptul ca ele sunt înainte de toate 
dispozitive efective de guvernare. Ar trebui precizat, mai întâi, ca termenul economie 
vine de la oikos, care însemna casă, şi de la nomos, care înseamnă lege. Cuvântul 
guvernare provine din latinescul gubernăre, derivat din grecescul xvfepvâo, care 
înseamnă a conduce o navă, a pilota, a dirija un vas. La început putem surprinde trei 
semnificaţii ale termenului guvernare: guvernarea sinelui, care ţine în primul rând de 
morală; guvernarea familiei, care trimite la sfera economica; guvernarea statului, care tine 
de politică. În perioada clasică, termenul de guvernare nu se raporta la teritoriu, sau la 
gestiunea statului, ci mai ales la maniera de a conduce conduitele indivizilor, grupurile, 
sinele: «trăim în era guvernamentalitatii, aşa cum a fost ea descoperită în secolul al- 
XVII-lea » (Foucault 2005, 72). Cu ajutorul acestei noţiuni complexe, Foucault încearcă 
în acelaşi timp să regândească apartenenţa indivizilor la ordinea socială dar şi să repună 
în discuţie problematică libertăţilor politice, a conduitelor şi contraconduitelor, a 
rezistentelor politice, a autonomiei. Guvernamentalitatea este un dispozitiv extreme de 
complex. Ea este în acelaşi timp ansamblu constituit de instituţii, proceduri, analize şi 

reflectii, calcule si tactici care drept tintá populatia. Forma ei de cunoastere este economia 
politica 1ar dipozitivul sau tehnic este securitatea (Foucault 2009, 98-99). 

Vom rezuma in cele ce urmează caracteristicile guvernamentalitatii. 
Guvernamentalitatea isi gáseste locul intre alte multiple forme de putere: suveranitate, 
disciplină, poliţie, puterea pastorală, bioputere, etc. Contrar suveranităţii şi disciplinei, 
care operează prin supunere - prima prin lege, a doua prin normă - guvernamentalitatea 
operează mai degrabă prin conducerea conduitelor. Tehnicile ei tin de domeniul 
calculului şi al gestiunii, al statisticii. Dacă suveranitatea operează prin prelevare asupra 
supuşilor, iar disciplina prin supravegherea corpurilor individuale, guvernamentalitatea 
procedează, din contră, prin articularea mai multor procedee statistice de obiectivare a 
populațiilor. Însă, contrar puterii disciplinare, guvernamentalitatea nu îşi doreşte un 
control total şi absolut, nu se adresează precum disciplina fiecărui individ în parte 
supunându-l complet, ci presupune o anumită libertate. Însă trebuie spus înainte de toate 
că aceste forme de putere nu trebuie gândite în mod separat, astfel încât nu există o epocă 
e legalului deferita de epoca disciplinarului diferita la rândul ei de epoca securității ci mai 
degrabă este vorba de edificii complexe cu dominante diferite. Ceea ce se schimba de fapt 
sunt tehnicile de intervenţie (Foucault 2009a, 17). 

Guvernamentalitatea este o formă de raționalitate prin care guvernatii încetează să fie 
consideraţi ca simpli subiecți supuşi; ei sunt văzuţi ca o populaţie care trebuie condusă, 
supravegheată, controlată şi care, în măsura în care satisface raţiunea de stat, trebuie să 
întărească puterea statului. Aşa cum am mai spus, ea este însoțită de apariţiei poliţiei şi a 
dispozitivelor de securitate, dar şi de naşterea diplomaţiei europene, a balanței între state. Din 
acest moment se naşte o legătură strânsă între guvernamentalitate şi economie. Ideea 
importantă este că noile arte de a guverna statul modern este o puterea care se exercită după 
modelul economiei. De exemplu, în articolul « Economia politică » din «l’Encyclopédie», 
Jean- Jacques Rousseau desemnează economia ca “infeleapta conducere a casei pentru 
binele comun al întregii familii ». Foucault sugerează că problema lui Rousseu este: “cum va 
putea această inteleapta conducere a familiei, mutatis mutandis, cu discontinuităţile ce se vor 
observa să fie introdusă în cadrul gestiunii generale a statului » (Foucault 2009a, 87). Înainte 
de fiziocrati şi de economia politică este perioada mercantilismului. În acesta perioadă, 
raţiunea de stat este infinită în interior, dar limitată la exterior, cu scopul explicit de a menţine 
şi de a creşte puterea statului. Însă, odată cu fiziocratii şi cu naşterea economiei politice, apare 
pentru prima oară în câmpul guvernării logica lui « laissez-faire. » Pentru a satisface raţiunea 
de stat, statul nu trebuie să mai intervină în piaţă, nu trebuie să mai controleze preţurile, iar 
piaţa trebuie să se ghideze după legi naturale. Natura devine pentru liberalism calculul efectiv 
al guvernării, natura inteleasa nu ca element originar, ci mai degrabă ca rezultat al acţiunii 
guvernamentale: 


Pentru economia politică, natura nu este o regiune rezervată şi originară căreia 
exerciţiul puterii n-ar trebui să-i aducă nicio atingere, dacă nu vrea să devină 
nelegitimă. Natura este ceva care circulă pe sub, prin şi în însuşi exerciţiul 
guvernamentalitatii. Este dacă vreţi, hipoderma ei indispensabilă. (...) Nu fundal, ci 
corelativ permanent (Foucault 2007, 26). 


Mai mult, guvernamantalitea obţine, induce şi orientează comportamente, fie că e 
vorba de comportamente economice, sanitare, sexuale. Insă ea nu obţine acest rezultat 
prin control sau prin disciplină, ci prin utilizarea unor tactici educative, prin persuasiune 

şi instigare, prin gestiune şi incitare, cu ajutorul noilor strategii motivationale, prin 
competiţie. A guverna prinde aici alt sens. Nu mai este vorba de a comanda în sensul 
clasic al termenului, adică a impune legi si norme prin coercitii, prin constrângeri, ci de o 
manieră de a dirija în mod pozitiv conduitele. Asta înseamnă că a-i conduce pe oameni 
înseamnă în acelaşi timp a-i învăţa să se conducă singuri, a-i motiva, a-i incita, a-i 
stimula., deci a guverna într-un fel propria lor guvernare de sine. Guvernamentalitatea 
încearcă să producă în individ un anumit raport determinat la sine. Didier Fassin şi 
Dominique Memmi propun la rândul lor noţiunea de guvernare a corpurilor: 


Transformările reprezentărilor şi comportamentelor se operează, mai mult decât în 
raporturile de autoritate, în jocurile de normalizare „uşoare”. Somatiei în numele 
legii tinde să i se substituie o obligaţie de a interioriza norma. Şi mai bine: adesea 
legea însăși îşi dă concursul la transferul de legitimitate permiţând individului să 
decidă el însuşi asupra celei mai bune maniere de a se administra — de a-şi proteja 
sănătatea, de a-şi controla reproducerea, de a-şi construi viaţa, de a-și alege moartea” 
(Fassin, Memmi 2004, 25). 


Am trecut de la funcţiile negative ale poliției la mecanismele mai « uşoare » de 
incitare şi de regularizare a fenomenelor, de la disciplinare la gestiune. Termenul de 
incitare pare a fi aici cel mai potrivit: incitare la consum, incitare la natalitate, inducând, 
creând comportamente sexuale, familiale etc. Dispozitivele de guvernamentalitate sunt 
cel mai adesea invizibile. Chiar şi « libertatea » devine şi ea o tehnică de guvernare. Ea va 
fi înţeleasă de acum nu doar ca drept legitim al indivizilor in fata puterii ci si ca imperativ 
practicii guvernamentale (Foucault 2009a, 297). 

Pentru a asigura jocul fenomenelor naturale, al procesele economice, al 
dispoziţiile populaţiei, se vor crea o multitudine de tehnici care să asigure gestiunea 
populațiilor: examenele medicale, psihologice, testele, evaluările, incitárile, sondarea 
opiniei publice cu scopuri politice dar şi comerciale. Punerea în practică a unor etici ale 
sinelui, cum ar fi de pildă injonctiunile autenticităţii, să fii tu însuţi, să fi diferit, altfel, 
etc. Este vorba de noi forme de dominație plecând de la incitare prin publicitate, incitare 
la consum. Însă, aşa cum am mai spus, miza majoră a lui Foucault este de a explica cum a 
devenit economia forma de guvernare prin excelenţă, odată cu liberalismul şi cu naşterea 
economiei politice. Economia politică şi gestiunea biopolitică sunt cele două forme de 
guvernamentalitate care normează « procesele naturale » ale populaţiei, mobilizând 
anumite forme de veridicitate şi norme. 


Guvernamentalitatea liberală şi neoliberală 


In viziunea lui Foucault, statul liberal este, pe de o parte, continuarea „statului 
poliţiei” care cuprindea un dispozitiv diplomatico-militar, o poliţie de stat. Apariţia 
acestuia este însoţită de mai multe transformări cruciale. De pildă, în ceea ce priveşte 
reglementările poliţiei, acestea devin inutile deoarece în concepţia liberalilor exista o 
reglementare spontană a lucrurilor. Reglementările şi intervenţiile guvernului în cursul 
proceselor economice trebuie reduse la maxim. În cazul liberalismului, populaţia nu mai 


este valoare în sine; „societatea civilă” devine in schimb pandantul unei practici 
guvernamentale din ce în ce mai putin interventioniste. Pentru fiziocrati, de pildă, spre 

deosebire de mercantilisti, populatia nu este de sine státátoare, ea exista in raport cu 
munca, cu preturile márfurilor sau cu consumul. Acestea nu ar trebui influentate in mod 
autoritar de cátre guvern deoarece s-ar regla in mod spontan. In locul reglementárilor 
sistematice ar funcţiona o economie a puterii centrate în jurul nevoilor individuale, chiar 
dacă acestea intră în concurenţă unele cu altele în interiorul pieţei. Actorii individuali ar 
trebui lăsaţi să joace pe piaţă, astfel încât statul şi colectivitatea să beneficieze de o 
situaţie economică optimală, deoarece comportamentele individuale sunt înclinate în mod 
natural spre căutarea maximizării propriului profit. Astfel, gânditorii liberali vor căuta să 
determine limitele guvernării în funcţie de legile naturale ce guvernează indivizii şi 
populaţia. Vor critica aceasta artă de a guverna care caută să controleze toate variabilele 
guvernării, cum este cazul, de pildă, în interventionismul statului poliţiei, deoarece aceste 
proiecte li se par irealizabile. Ei propun in schimb ideea unei societăţi civile 
autoproducătoare de ordine şi prosperitate. Pentru liberali, contrar chiar şi calculelor 
fiziocratilor, care căutau o adecvare completă între cunoaşterea economică a 
guvernantilor şi libertatea guvernatilor, o astfel de cunoaştere rămâne inaccesibilă 
guvernantilor. Aceasta ar produce doar un echilibru fragil, iar guvernarea nu ar avea ca 
rol decât asigurarea securităţii cetăţenilor, libertatea comerțului, respectul angajamentelor 
comerciale. În acest sens, liberalii sunt primii care vor ridica problema limitelor puterii. 

Rațiunea de stat şi statul poliției sunt înlocuite treptat de o nouă rațiune politica si 
economică, care pune sub semnul întrebării limitele propriei arte de a guverna. Ea nu se 
opune Însă complet raţiunii de stat, deşi aduce un nou conţinut şi noi forme. Principiul 
naturalitatii în liberalism se opune artificialitatii interventionismului politic. Mutatie 
importanta fata de ratiunea de stat si in ce priveste populatia: in locul subiectilor de drept, 
liberalii vor lua in seamá cu precádere subiectii economici. Economistii reclamau o stiintá 
capabilá sa ghideze deciziile politice nu prin procese de reglementare politicá, ci de 
gestiune economicá. Nu va fi vorba de actiona in mod direct asupra indivizilor, ci asupra 
mediului în care ei înşişi se guvernează. Din perspectiva liberală, individul trebuie să-şi 
guverneze în mod adecvat propriul interes, să-şi calculeze bine propriul interes. De unde 
urgenţa unui sistem de legi care trebuie să ajute indivizii să calculeze in mod anticipat 
recompensele promise şi riscurile de sancţiune. Liberalismul este analizat de Foucault nu 
doar ca teorie şi nici doar ca ideologie, ci mai degrabă ca practică, ca formă de 
rationalizare a exerciţiului guvernării. Liberalismul presupune deci o ruptură fata de 
raţiunea de stat. În timp ce pentru raţiunea de stat scopul guvernării era întărirea statului, 
pentru liberali exerciţiul guvernării nu presupune un scop în sine. 

Însă, înainte de toate, liberalismul ridică întrebări de natură critică: de ce 
guvernăm? Problema liberalismului critic poate fi formulată şi astfel: guvernăm 
întotdeauna prea mult. Liberalismul, pe de o parte, pune sub semnul întrebării chiar 
existenţa statului şi a formelor sale de intervenţie. Pe de altă parte, liberalismul este 
înţeles şi ca o instanţă de legitimare a noului discurs economico-politic. Liberalismul 
intervine asupra populațiilor, este promotorul unei noi forme de raționalitate politică. În 
concepţia lui Foucault, liberalismul este străbătut de la un capăt la altul de tensiunea 
dintre problema juridică a egalităţii şi problema socială a inegalitatii. Avem, pe de o 
parte, un proces constant de individualizare, de punere în concurenţă, de conflict 
coroborat, pe de altă parte problematica coeziunii sociale, a solidarităţii si perenitatii 
ordinii sociale. Astfel, liberalismul se va dezvolta pe articularea a două figuri ireductibile: 
pe de o parte este vorba de ,, homo civicus”, înţeles ca subiect de drept, iar pe de altă parte 

este vorba de „homo economicus”, înţeles ca subiect egoist, interesat de maximizarea 
profitului. 


Oarecum tocmai la intersecţia dintre aceasta concepţie empirica despre subiectul 
interesului si analiza economiştilor se va putea definii un subiect, un subiect care 
este un subiect al interesului si a cărui acţiune va avea o valoare in acelaşi timp 
multiplicatoare si benefica prin intensificarea însăşi a interesului si tocmai asta îl 
caracteriza pe homo economicus. Homo economicus reprezintă, după părerea mea, in 
secolul al XVIII-lea, o figura absolut eterogena si nesuperpozabila fata de ceea ce 
am putea, daca vreţi, sa numim, homo juridicus sau homo legalis (Foucault 2007, 
252-253) 


Problema fundamentală a liberalismului devine astfel crearea unui spațiu social 
comun. Însă trebuie precizat de la început faptul că liberalismul poate fi înţeles, dincolo 
de ideologia sa politică şi economică, şi ca pol critic. Întrebarea critică, pe urmele lui 
Kant, a liberalilor: de ce trebuie să guvernăm? Care sunt limitele guvernării? Sau, mai 
bine zis, „se guvernează întotdeauna prea mult”. Însă, în acelaşi timp, liberalismul este şi 
tehnologie politică şi de justificare doctrinară, care presupune un ansamblu de cunoasteri 
cu ajutorul economiei politice a populațiilor, o intervenţie asupra populațiilor, asupra 
conduitelor. În guvernamentalitatea liberală se vor gestiona conduitele indivizilor, 
înţelese ca autonomie. Nu va fi vorba de coercitie, ci mai degrabă de modelul unei etici a 
întreprinderii si a  responsabilității. Astfel, economia politică devine noua 
guvernamentalitate. Instaureazá dispozitive de securitate care trebui să asigure, să 
gestioneze naturalitatea fenomenelor, adică a proceselor economice şi biologice ale 
populațiilor. Ideea de libertate traduce aici nu doar în sensul unui drept al subiecţilor fata 
de suveranitate, ci devine un principiu operatoriu de guvernare. Libertatea exprimă 
tendinţele naturale individuale şi colective pe care trebuie să le cunoaştem pentru a 
guverna drept. Astfel, liberalismul nu se reduce la constitutionalism, la contractul social si 
la principiul proprietăţii private ca fundament al politicii. Liberalismul este ceva mult mai 
complicat, el este un dispozitiv politic care reconfigurează în profunzime concepţia 
despre subiectivitate, libertate, despre guvernare. Odată cu doctrina lui „laisser faire” 
pentru a reduce interventionismul, guvernarea trebuie să respecte, să protejeze şi să 
amenajeze naturalitatea populațiilor. 

Neoliberalismul este în acelaşi timp o maximizare a liberalismului, însă există şi 
câteva diferenţe. Mai întâi, neoliberalismul presupune o incitare continuă ca indivizii să 
se raporteze sub forma omului economic, adică să-și calculeze la maximum interesul 
egoist. Cum? Prin crearea unor dispozitive din ce în ce mai complexe de incitare şi 
dezincitare, aşa cum vom găsi, de pildă, în „managementul performanței”. Este vorba de 
două tehnici complementare: rivalitatea şi frica. Rivalitatea presupune competiţie, motivări, 
accentul pus pe responsabilitate. Individul trebuie să se confrunte în permanenţă cu 
nelimitarea alegerilor exterioare, dar şi cu alegerea de sine însuşi, cu optimizarea perpetuă a 
sinelui la noile exigente. Pe de altă parte apare frica: frica continuă de a fi greşit evaluat, 
culpabilizarea, dar şi precarizarea muncii; este vorba de alternativa de a se vinde pe piaţa 
muncii său de a muri. Este vorba, deci, de punerea în scenă a unei tehnologii de evaluare 
inspirată din managementul întreprinderilor. Frica, în mod evident, nu va fi înţeleasă aici în 
sens totalitar. Nu este vorba de o logică a terorii, ci va fi gândită în logica performanţei. Dar 
care este totuşi diferenţa dintre liberalism şi neoliberalism? Este vorba, după părerea noastră, 

despre limitele intervențiilor guvernamentale. Daca, pentru liberalismul clasic, exista deja o 
ordine spontană a ordinii economice, iar acţiunea guvernamentală nu trebuia decât să creeze o 
ordine juridică, neoliberalismul face din intervenţia guvernamentalitatii transformarea în 
întregime a societăţii. Logica pieţei se extinde la toate activitățile umane. Astfel, prin logică 
întreprinderii se introduce logica concurenţei în toate raporturile sociale. Statul însuşi ia forma 
unei întreprinderi. În neoliberalism se incită individul să gândească doar ca om economic. 
Neoliberalismul, la rândul său, presupune o extensie a guvernamentalitatii liberale, o 
dezetatizare a guvernării. 

În neoliberalism, politicile guvernamentale se vor exersa asupra omului 
economic, asupra omului calculator care îşi ghidează conduita urmându-şi interesul 
egoist. Neoliberalismul va deveni o legitimare a noii rationalitati manageriale, a gestiunii 
manageriale în spațiul acţiunii politice, adică o dominație a capitalului în toate domeniile 
vieţii. Apar noi norme şi valori: calculabilitatea şi rentabilitatea. Ceea ce este important 
aici este cum această practică de gestiune a conduitelor unui ansamblu de indivizi s-a 
înserat în exerciţiul suveranităţii. Legătura dintre politică şi economie nu va mai fi nici de 
subordonare funcţională, nici de separare formală. Înainte de toate, trebuie spus că această 
logică apare în principal ca răspuns dat spectrului totalitarismului, adică intervenţiei şi 
planificării absolute a statului. 

Mai întâi, în neoliberalism piaţa încetează să fie înțeleasă ca un loc al schimburilor de 
mărfuri fondat pe cuplul producător-consumător, ofertă-cerere. Ea devine un loc concurential 
fondat mai degrabă pe cuplul pret-intreprindere. Individul devine acum un veritabil 
întreprinzător. De exemplu, în ordoliberalismul anilor °30 s-a încercat înlocuirea logicii lui 
, laisser-faire". Nu trebuie înlocuit statul din piaţă, ci, din contră, Statul realizează ordinea pieței 
prin control, vigilent, astfel încât toată lumea poate să joace pe piaţă. Intervenţia Statului trebuie 
să se petreacă doar în domeniul juridic şi în cel al politicilor sociale. El trebuie să constituie 
regulile jocului, dar doar ca reguli de conduită formale. Din contră, neoliberalismul american 
gândeşte individul ca întreprinzător, producător de satisfacţii personale. El devine un capital 
uman. Statul nu mai intervine în mod direct asupra indivizilor, intervine asupra mediului, însă 
nu doar asupra mediului economic, ci mai degrabă prin incitare asupra acţiunilor individuale. 
Nu creează dispozitive disciplinare, ci de securitate. Este vorba de intervenţie pozitivă. Asistăm 
astfel la o extensie fără precedent a discursului economic şi la o totalizare a pieţei în toate 
domeniile vieţii, atât prin depolitizarea, cât şi prin economizarea întregului societăţii. Riscul 
constituie fundamentul diferitelor guvernamentalitati. Va fi vorba de problema pericolului şi a 
apărării societății, dar si de problema imprevizibilitatii individuale şi colective. Orice sursă de 
venit poate fi capitalizată, până și capacitările indivizilor sunt un capital. Insistenta pe investiţie 
se aplică chiar şi în problema instrucției şi a formării. Orice alegere poate fi codată ca investiție a 
capitalului uman, de pildă Becker: „acuplarea persoanelor având caracteristici ereditare 
similare sporește utilitatea produsului total dacă se caută o certitudine mai mare cu privire la 
calităţile copiilor ” (Becker, 1993, p. 96) 

Omul contemporan: capacităţile umane sunt un capital, iar individul este un 
antreprenor de sine, un investitor de sine. Corelativă creşterii puterii întreprinderilor 
private, a reţelelor si fluxurilor financiare. O nouă schemă de inteligibilitate a relațiilor 
dintre stat şi societatea civilă. Se vorbeşte astăzi din ce în ce mai mult de o privatizare a 
modurilor de guvernare şi de o nouă gestiune publică. Este vorba, după părerea noastră, 
de o modificare în profunzime, de o nouă teorie asupra statului şi aparatelor statale 
inspirate de teoriile manageriale ale întreprinderii, cum ar fi descentralizarea 

responsabilitatilor, anticiparea deciziilor, atentia pe rezultat si nu pe procese. Ipoteza 
noastră este cá privatizarea puterii, a statului, este un efect al instrumentării liberale, a 
rationalitatii sale politice. Transformare a statului după formele întreprinderilor 
multinaționale. Puterea este cea care reglementează aceste reţele, însă nu autoritar, ci prin 
punere în joc, prin crearea unei dinamici colective de incitare, de distribuţie cu ajutorul 
negocierii, aranjamentelor. 

Pe scurt, Foucault purcede la o genealogie a statului modern nu pornind de la o 
ontologie instituţională, ci de la raționalitatea guvernamentală. Astfel, problema tehnicilor 
puterii, a tipurilor sale de fictionare devine primordială, şi nu funcţiile sale represive 
inspirate de modelul juridic. Pasaj deci de la instituţiile disciplinare la tehnologiile puterii 
de stat, dar şi de la liberalism la neoliberalism, înţeles că stadiu prezent al liberalismului. 
Dacă Marx vedea în teoriile economice liberale şi producţia capitalistă nu atât bogăţia 
naţiunilor, ci mai degrabă bogăţia abstractă, adică plus valoarea, Foucault vede în 
liberalism o politică asupra vieţii, a populațiilor, bogățiilor şi societăţii. Pentru Marx, 
obiectul producţiei capitaliste nu este bogăţia, ci profitul, adică bogăţia abstractă. Pentru 
Foucault, liberalismul, înainte de a fi o ideologie economică, este inventarea 
guvernamentalitatii moderne şi contemporane, adică a rationalitatii noastre politice. 
Liberalismul, introducând forma guvernării care vizează procesele naturale ale 
economiei, gestiunea populaţiei înţeleasă, şi ea, ca proces natural, depăşeşte atât vechea 
putere suverană, cât şi raţiunea de stat. Liberalismul nu se ocupă atât de subiecţii supuși și 
nici de administrarea statului, cât de fenomenele populaţiei: natalitate, mortalitate, 
epidemie, producţie, şi de colectiv, înţeles nu ca în contractul social, ci ca 
guvernamentalizare a Statului. 

Neoliberalismul american va merge şi mai mult cu teoria capitalului uman 
investeşte întreg câmpul social, de la conjugal la penal. Schimbare de perspectiva chiar şi 
politicile sociale şi penale, ele vor fi fondate de acum pe raţiuni economice. De exemplu 
în chestiunea penală a furtului, nu vom mai dori să-l eliminăm pe infractor ci la modul 
general, întrebarea care se pune va fi de a şti cum să mentii în fond un tip de criminalitate 
că furtul, înăuntrul unor limite care să fie socialmente şi economic acceptabile şi în jurul 
unei medii care se va considera, să zicem, optimală pentru o funcționare social dată. 
Furtul se va înscrie de data acesta în interiorul unor evenimente probabile şi nu în forma 
binară a permisului de interzis cum era cazul în sistemul codului juridic şi nici în forma 
preventivă a supravegherii şi controlului cum era în forma disciplinară. Un alt exemplu în 
formele de preventiei psihiatrice: 


„Noile politici preventive economisesc acest raport de nemijlocit [al relaţiei între doi 
subiecţi în cadrul represiunii], căci ele nu tratează, cel puţin într-un prim moment, 
indivizi, ci factori, corelaţii statistice.” (Castel 1981, 146). 


Astfel Robert Castel discută problema pasajului de la periculozitate la risc. Dacă 
periculozitatea tine de preventie individuală, riscul de statistică globală. Cu riscul trecem de la 
o politică a populațiilor reglate prin intermediul statistica, prin calcul, la o politică în care 


„un risc nu rezultă din prezenţa unui pericol precis, reprezentat de o persoană său un 
grup de indivizi, ci din punerea în relaţie a datelor generale impersonale sáu a 
factorilor (de risc) care fac mai mult său mai puţin probabilă apariţia viitoare a 
comportamentelor indezirabile”. (Castel, 1981, 145) 

Costul sáu va fi calculat in functie de o valoare optimala care va fixa anumite 
limite de acceptabilitate socialá. Importantá este aici schimbarea de perceptie in ceea ce 
priveste individul. El inceteazá sa fie gándit doar individual, ci incepe sa fie gandit ca 
punere în serie, iar acţiunea individuală în sensul unui flux de populaţii. Nu mai este 
vorba de tehnici disciplinare de normalizare, ci de tehnici care ghidează indivizii plecând 
de la un raport nou între fenomenele naturale şi intervenţie. 


Guvernamentalitate biopolitică 


Adevărata problemă a actualitatii, şi ceea ce face modernitatea noastră, aşa cum 
au subliniat, de pildă, Hardt şi Negri, este trecerea de la paradigma de suveranitate la 
paradigma de guvernamentalitate; mai precis spus, importantă nu este etatizarea 
societăţii, ci guvernamentalizarea statului. Această trecere a fost făcută posibilă mai întâi 
prin organizarea disciplinară a societăţii, adică prin acele 


procese disciplinare — care sunt puse în practică de către administraţie — si care sapă 
atât de profund în societate încât reuşesc să se configureze pe ele însele ca 
dispozitive ce tin cont de dimensiunea biologică colectivă a reproducerii populaţiei. 
Realizarea suveranităţii moderne este naşterea bioputerii. (Hard, Negri 2000, 123). 


Am văzut deja că această guvernamentalizare a statului nu se reduce doar la 
modelul juridic al suveranităţii, şi anume, la sistemul de drept. Foucault consideră că 
sistemul juridic a fost necontenit depăşit şi înlocuit de tehnologiile de securitate şi de 
disciplină. Acestea vor fi de fapt tehnologiile de putere care vor asigura perpetuarea 
dominaţiei sociale, împreună cu care principiile universale ale legalismului și 
formalismului contractual se confruntă cu o expansiune cantitativă fără precedent. 
Această extindere apare în ochii lui Foucault ca o mască de dominație: 


„în comparaţie cu societăţile de până în secolul al XVIII-lea, societatea în care trăim a 
intrat într-o fază de regresiune a dimensiunii juridice; constitutiile elaborate în toată 
lumea, începând cu Revoluţia Franceză, codurile redactate şi modificate, o întreagă 
activitate legislativă permanentă şi zgomotoasă nu trebuie să creeze iluzii: ele sunt doar 
forme ce fac acceptabilă o putere normalizatoare” (Foucault 2004a, 135-136) 


Persistenta teoriei suveranităţii trebuie înţeleasă ca o disimulare a exerciţiului 
eficient al dominaţiei. În cadrul acestei inversări în schema tradiţională a suveranităţii, 
dreptul nu a condus la pacificarea consimtité a indivizilor, dreptul nu este decât o 
prelungire a disimetriei care constituie de fapt dominaţia. În acesta schemă Foucault se 
inspiră din Nietzsche şi se demarcă radical de Hobbes. Pentru Nietzsche „regulă o 
constituie plăcerea calculată a îndârjirii, sângele promis” (Foucault 2001,137). Regula 
nu trebuie înţeleasă nicidecum ca o formă de pacificare, care ar întrerupe războiul tuturor 
împotriva tuturor, ci ceea ce permite violenţei să se perenizeze şi să se maximizeze: 


„Regula este cea care permite ca violenţei să i se răspundă cu violenţă, şi ca o nouă 
dominație să-i poată subjuga tocmai pe cei care domină. In ele însele, regulile sunt 
vide, violente, nefinalizate; sunt făcute pentru a servi unui scop său altuia” (Foucault 
2001, 137). 

Sistemul de drept nu se impune in constiinta indivizilor ca un discurs al 
legitimitatii, ci este mai degrabá locul exercitiului efectiv al dominatiei, este o masca 
pentru anumite forme de supunere polimorfe. Dreptul nu este pentru Foucault decat o 
forma de acceptabilitate a unor puteri care se exercită dincolo de el. Chiar mai mult, 
dreptul devine tolerabil doar pentru cá mascheazá intotdeauna o parte din el insusi. 
Esentialá în cazul acţiunii puterii nu este faptul cá ea spune nu, adică in negativitatea sa, 
ci mai degrabă în productivitatea sa. Nu trebuie să credem pur şi simplu cá puterea 


„Trebuie să încetăm odată pentru totdeauna să descriem efectele puterii în termeni 
negativi: ea «exclude», «reprimá», «cenzureazá», «abstrage», «mascheazá», 
«ascunde». Ín fapt, puterea produce; ea produce realitatea; ea produce domeniile 
obiectelor şi ritualurile adevărului” (Foucault 2005a, 246) 


Din momentul în care mecanismele puterii au preluat trupurile şi vieţile 
oamenilor, se anunţă sfârşitul naturii juridice a societăţii noastre. Pornind de la analizele 
lui Foucault, Deleuze şi Guattari, Hardt si Negri susțin că trecerea de la paradigma de 
suveranitate la paradigma de guvernamentalitate este caracterizată de o sinteză progresivă 
între capitalism și suveranitate. Termenii acestei sinteze sunt de obicei contradictorii. Pe 
de o parte, suveranitatea modernă se exercită prin intermediul unui ,, supracodaj de funcţii 
şi fluxuri sociale” (Hard, Negri 2000, 396), deoarece această presupune un ordin 
transcendent în raport cu domeniul social. Pe de altă parte, capital este un sistem imanent 
care nu încetează să-şi împingă limitele. Capitalul funcţionează pe un plan de imanenta, 
prin intermediul releelor şi reţelelor raporturilor de dominație, fără vreo referinţă la vreun 
centru transcendent de putere. El tinde, din punct de vedere istoric, să distrugă frontierele 
sociale tradiţionale, extinzându-se asupra unor noi teritorii, cuprinzând mereu noi 
populaţii în procesele sale (Hard, Negri 2000, 44). 

Există, deci, o contracție fundamentală între transcendenta suveranității şi imanenta 
capitalului. Întreaga istorie a modernităţii poate fi reflectată ca fiind etape diferite ale 
procesului de repliere continuă între poziţia transcendentă a suveranităţii pe planul de 
imanentá al capitalului. Astfel, procesul mondializării de azi poate fi înţeles ca „un răspuns 
fundamental politic la ceea ce, spre mijlocul anilor '70, s-a numit criza guvernării” (Hard, 
Negri 2000, 396). Această mondializare care caracterizează dezvoltarea capitalismului 
contemporan, Hard şi Negri o reflectează cu ajutorul conceptului de „Imperiu”: 


„imperiul apare astăzi ca fiind centrul care susține mondializarea reţelelor de 
producţie şi tese o pânză extrem de largă pentru a încerca să acopere toate relaţiile 
de putere în ordinea lumii” (Hard, Negri, 2000, 44). 


Imperiul este, în conformitate cu aceşti autori, o nouă formă de suveranitate, fără 
frontiere său centru şi, spre deosebire de imperialism, nu mai funcţionează pe forţele 
centrifuge ale statelor-natiune, ci pe o logică expansionistă și teritorială. Imperiul este un 
aparat descentralizat şi deteritorializat de guvernare care operează o integrare progresivă a 
întregului spaţiu mondial în cadrul „granifelor” sale deschise şi în expansiune. Pentru 
ambii autori, Imperiul este forma politică care realizează proiectul capitalist a 
coincidentei dintre economie și politică. 

Acest proces de mondializare are, ca principală consecinţă, reducerea rolului 
statului-natiune în direcția generală a economiei în favoarea întreprinderii, care va apărea 

acum ca fiind actorul cheie, sursa politicilor economice şi sociale. Statul asigură acum 
competitivitatea corporațiilor transnationale, astfel încât el devine din ce în ce mai 
dependent de ele. Cu alte cuvinte, trecerea de la un capitalism naţional la un capitalism 
mondial inaugurează un nou tip de guvernamentalitate prin care statul, în continuă 
dezintegrare, nu se va legitima decât prin funcționarea acestor întreprinderi. Acest lucru 
este confirmat, aşa cum am văzut şi în cazul lui Foucault, de o serie de lucrări critice cu 
privire la succesul neoliberalismului și consecinţa lui majoră, procesul de demantelare a 
Statului social, stat care a abandonat cele mai multe dintre funcţiile sale care altă dată 
fondau legitimitatea. Odată cu apariţia neoliberalismului, suveranitatea statului devine o 
simplă menţinere a ordinii şi legii, nu devine decât simpla poliţie. Datorită alianţei sale cu 
întreprinderea, rolul său nu este astăzi decât acela de a asigura securitatea fluxurilor 
deteritorializate de producţie. Astfel, în acest context mondializat, rolul statului nu se va 
manifesta decât sub forma monopolului violenţei legitime. Etienne Balibar consideră că 
dereglementarea economiei mondiale a condus, în cele din urmă, la 


„regresiunea statului bunăstării (...) spre o combinaţie, în nimic „organică”, de 
practici de securitate si de practici umanitare, fie guvernamentale, fie 
nonguvernamentale, la scară internaţională, ca şi la scară locală. O astfel de 
combinaţie, continuă el, chiar când se bazează pe tehnologii avansate, pare să ne 
readucă la o fază „primitivă” a constituirii spaţiului public în societatea burgheză. Ea 
poate, uneori, pretinde la mai multă eficacitate decât maşinăriile instituţionale ale 
Statului social în criză. Dar ca se traduce, în orice caz, printr-o descalificare a ideii 


politice de solidaritate ca mijloc şi scop al ,,cetateniei” (Balibar 1995,193). 


Într-adevăr, prin limitarea capacităţilor sale de intervenţie în câmpul social si 
economic, statul şi-a limitat într-un fel dramatic capacităţile sale de a răspunde la problemele 
insecuritatii existenţei ce rezultă firesc din procesul de mondializare. În timp ce în cadrul 
vechilor dispozitive ale modernităţii structurile de securitate se structurau în jurul valorii de 
muncă, asigurând o anumită predictibilitate în relaţiile sociale, această problemă este acum 
considerată doar din perspectivă unică a menţinerii ordinii. Această lipsă de mediere socială 
duce la o raportare individualizata fata de stat, adică, mai precis, la faptul că puterea politica 
nu îşi mai extrage legitimitatea decât din capacitatea sa de a produce siguranță. Această 
securitate este redusă la protecția corpurilor și a proprietăţii, iar acest lucru se traduce printr-o 
apărare a bunilor cetăţeni, adică a cetăţenilor docili, loiali şi împotriva infractorilor care 
continuă să atace spaţiul civilizat al cetatilor-orase. Dar, pentru ca iluzia de securitate să fie 
perfectă, va fi necesară, cu atât mai mult, producerea de insecuritate. Astfel D. Bigo va putea 
vorbi de un nou dispozitiv de securitate, care se referă la construirea unei noi forme de 
guvernamentalitate bazată pe frică. Securitatea de zi poate răspunde unui principiu retoric „a 
înfricoşa pentru a securiza”. La fel ca Foucault, Bigo refuză să vadă retorica securităţii numai 
ca rezultat al unei ideologii politice, ci «structura luptelor în sânul unui câmp al securităţii 
care va antrena diferitii agenţi să între în competiţie pentru a defini diferitele pericole şi ale 
ierarhiza împotriva cărora intenţionează să lupte” (Bigo 1998, 6) pentru că fiecare actor va 
căuta să-şi fructifice capitalul şi să-şi exercite puterea în domeniul în care îşi desfăşoară 
activitatea. Vedem o întreagă pleiadă de oameni de ştiinţă ca profesionişti de securitate, 
vedem mass-media şi politicieni care dezvoltă o imagine complexă şi o retorică a fricii şi a 
războiului. Pentru toti aceşti actori ai securităţii, scopul este acela de a crea ameninţarea unui 
pericol iminent care va necesita o mobilizare socială, pentru a evita haosul. Pe de o parte, 

puterea politică avansează un discurs care a fost întotdeauna al ei, si anume, discursul de 
suveranitate cu conceptele sale caracteristice: ordine publică, identitate națională, teritoriu, 
pentru a-şi constitui ordinea politică legitimă. Pe de altă parte, oamenii de știință si experţii în 
securitate vor promova politicile de securitate, o serie de concepte diferite, cum ar fi violenţa 
urbană, incivismul, barbarismul, sălbăticia etc. 

Pentru Bigo, pornind de la frică, diferitele instanţe de putere, fie publice, fie private, 
vor structura luptele în domeniul securităţii. Amenințarea va fi literalmente e formă de 
manipulare şi de instrumentalizare care rezultă din incapacitatea politicului de a încadra 
deregularizările economice. Aceste instrumente vor fi concepute pentru a relegitima statul în 
lupta împotriva acestor ,amenintári". În cazul in care aceste amenințări nu sunt destul de 
vizibile, strategii de vizibilitate vor consolida practicile politice. Dacă luăm exemplul 
xenofobiei, care introduce o diferenţiere de cultură său de culoare a pielii, construcția 
inamicului devine conţinutul guvernamentalitatii prin frică şi care consolidează ideea unei 
monitorizări atente și continue a corpului social. Această tehnologie politică a fricii şi ca mod 
de gestiune a corpului social este ireductibilă atât la suveranitate, cât şi la disciplină, ea va fi 
anticipativă şi va dori „nici mai mult nici mai putin decât să stăpânească un viitor haotic 
printr-un management minimalist, focalizându-se pe grupuri cu risc” (Bigo 1998, 11) În 
acest cadru, guvernamentalitatea democratică a fost în mare parte acaparată de cei care posedă 
o cunoaştere administrativă a pericolelor şi riscurilor. Pentru aceşti autori, această schimbare 
în tipul de guvernamentalitate şi în gestiunea riscurilor se manifestă în primul rând datorită 
modificărilor aduse în formele legale şi în strategiile poliției. 


În loc de concluzie: o scurtă prezentare a formelor de rezistență la 
guvernamentalizare 


Mai întâi este vorba de atitudinea critică definită ca o formă de raport la sine, la 
alţii şi la lume. Această guvernamentalitate, care reuneşte diversele arte de a guverna, 
stârneşte o anumită îndoială, concretizată într-o atitudine critică. Istoric, prima atitudine 
critică apare în opoziţie cu formele pastorale creştine de guvernamentalitate. Așa cum am 
spus mai sus, biserica cerea de la fiecare fidel să se lase condus până la mântuire într-un 
raport de supunere completă prin care fiecare acţiune trebuia supusă unei reguli de 
direcție spirituală. Această artă de a guverna, limitată initial la viata monastică, s-a 
răspândit rapid în societatea civilă prin intermediul instituţiilor. 

Este vorba de o atitudinea morală şi politică, adică de un nou fel de a pune în 
chestiune noile forme de guvernare, cu scopul de a le atenua şi de a ne elibera de ele. A 
rezista supunerii invocând injustitia legilor, cu ajutorul dreptului natural, pentru a 
restrânge guvernarea, refuzând adevărurile transmise de autorităţii, a nu accepta decât 
adevărurile pe care le considerăm noi înşine a fi juste şi raţionale. Pentru Foucault critica 
are o dublă finalitate: pe de o parte, a pune la îndoială adevărul şi efectele sale de putere, 
şi invers, a pune sub semnul întrebării puterea sub efectele sale de adevăr. Mai mult, a 
rezista guvernamentalizării şi afectelor sale de putere înseamnă a chestiona adevărurile 
vehiculate de diversele autorităţi. Rezistând supunerii, critica participă la reevaluarea 
juridicului şi politicului, în acelaşi timp favorizând autonomia subiectului in fata 
sistemelor de normalizare. Pentru Kant, critica trebuie să fixeze limitele pentru a stabilii 
principul autonomiei, cu scopul de a transforma starea de supunere şi de a fonda 

principiul libertăţii, concretizat prin curaj al adevărului, adică curajul de a gândi prin tine 
însuţi, de a fi autonom. Pentru Foucault atitudinea critica nu se reduce la problema 
limitelor cunoaşterii. Aufklarung se caracterizează nu doar printr-un un proces de 
emancipare făcând apel la curaj şi la rezistenţă, ci şi, de asemenea, acompaniază şi 
hrăneşte această atitudine bănuitoare în faţa manifestărilor puterii dominante. Însă este 
vorba şi de anumite atitudini religioase şi spirituale de la sfârşitul evului mediu, epocă în 
care începe să se chestioneze puterea pastorală. Evident, este vorba de Reformă. 

Atitudine critică fata de rationalizarea economiei şi a societăţii întreprinsă de sistemul 
statal. Faţă de creşterea mijloacelor de producţie şi de dezvoltarea tehnicilor în execercitiul 
puterii. Toate acestea, dincolo de succesul economic şi cultural, au atras efecte de putere şi de 
dominație care au micşorat exercițiul libertăţii promis de Iluminism. Problemă critică a 
actualitatii, critică în fata nemăsurării puterii şi a rationalitatii prin care ea se legitimeaza. 


Dar ca să nu fie vorba doar de o simplă afirmaţie sau de un vis gol de libertate, mi se 
pare cá aceasta atitudine istorico-criticá trebuie sá fie si o atitudine experimentala. 
Vreau sá spun cá acest travaliu efectuat la limitele nouá ingine trebuie pe de o parte 
sa deschidá un domeniu de anchete istorice, si pe de alta parte sá se supuná la proba 
realitatii si a actualitatii, in acelasi timp pentru a surprinde punctele in care 
schimbarea este posibilá si de dorit, si pentru a determina forma precisá care se 
cuvine datá acestei schimbári. Ceea ce este totuna cu a spune cá aceastá ontologie 
istorică a nouă înşine trebuie să-şi abată privirile de la orice proiect care se pretinde 
global şi radical. Căci, de fapt — şi ştim asta din experienţă —, pretenţia de a evada 
din sistemul actualitatii pentru a oferi programe de ansamblu pentru edificarea unei 
altfel de societăţi, a unui alt mod de a gândi, a unei altfel de culturi, a unei viziuni 
superioare asupra lumii n-a dus, în realitate, decât la o continuare a celor mai nefaste 
tradiţii. (Foucault 2004b, 72) 


Problema supunerii şi a libertăţii rămâne încă de actualitate. Critica trebuie 
reactualizată, pusă în faţa oricărei cunoaşteri care se pretinde universală cu scopul de 
permite transgresiunea, posibilitatea de a se desprinde de sine pentru a gândi altfel. 
Atitudinea critică trebuie să fie sensibilă vis a vis de aceste spaţii concrete de liberate, 
aceste spaţii de posibile transformări. Mai mult, genealogia istorică trebuie să pună în 
evidenţă faptul că diverse forme de raționalitate specifice unei epoci nu sunt decât 
rezultatul unor practici contingente în care au luat formă. Însă, chiar dacă câmpul de 
analiză este foarte complex, câmpul puterii este un element determinant pentru a înţelege 
legătura între subiect şi discursul de adevăr. De fapt, analiza puterii nu se face pentru ea 
însăşi, ci, mai degrabă, este legată de problema discursului de adevăr asupra sieşi. Pentru 
Foucault, nodul critic se găseşte în relaţiile subiect, putere, adevăr, chestiune care 
deplasează vechea problemă a legăturii dintre subiect şi adevăr, astfel încât critica trebuie 
să reconstruiască istoria care e traversată de structura rationalitatii ce articulează discursul 
de adevăr şi mecanismele de supunere care îi sunt legate. Putem astfel înţelege 
discursurile revoluţionare şi libertare care doresc să rupă legătura de supunere cu statul nu 
doar în termeni juridici, ci ca răspuns la o raționalitate politică care se gândeşte ca titulara 
adevărului, adevăr construit pe noile cunoașteri pozitive ale ştiinţelor umane. Relaţiile de 
putere nu sunt pură violență, nu sunt doar consimtámánt politic de tip contractual, original 
şi definitiv. Relaţiile de putere sunt dinamice, permutabile, sunt moduri de acțiune mai 
degrabă decât moduri de a fi. Ele sunt mai degrabă în modul guvernării, chiar dacă ele 

tind sa devina relatii de dominatie. Este vorba de trei forme: aserviri etice, morale si 
religioase, exploatări economice, dominatii politice. Dominatii politice: supuneri sociale. 
Exploatări economice: separatia indivizilor de ceea ce produc. Aserviri etice şi morale: 
supunerea la alţii, ruperea legăturii individului cu el însuşi; supuneri identitare, supuneri 
culturale, supuneri religioase. Fiecare epocă cu plusurile şi cu minusurile ei.. De pildă, 
epoca feudală va fi dominată de supunerea etică şi religioasă. Secolele XIX şi XX de 
exploatarea muncitorilor. Secolul XXI va ridica probleme identitare, de recunoaşterea 
homosexualității dar mişcările feministe. Cu toate acestea, problemă majoră rămâne statul 
cu a sa combinaţie complexă a tehnicilor de individualizare născute în instituţiile creştine, 
puterea pastorală până la mutatiile lor în ştiinţa economică şi politică operând asupra 
populațiilor şi procedurile totalizante ale suveranitatilor. Va fi vorba de practici din ce 
mai guvernamentalizate şi etatizate adică rationalizate, centralizate cu funcţii pastorale 
dar nu în sensul salvarea sufletelor în altă lume ci va fi vorba de gestiunea, de salvarea lor 
aici pe pământ. Va fi vorba în ultimă instanţă de gestiunea fericirii lor, de boală, de 
batranetea, de moartea lor. Or, această etatizare a relaţiilor de putere reprezintă astăzi 
adevăratul risc al dominație care merge până in profunzimile cele mai ascunse ale 
societății. Adevăratul pericol este dominaţia printr-o singură structură, iar problema este 
de a determina ce forme noi de rezistență puteam crea noi în structura de 
guvernamentalitate de astăzi. 

Termenul de guvernare nu suportă o definiţie unilaterală. În această noţiune se 
aglomerează un fascicul de practici și proceduri diverse: a guverna poate însemna, 
deopotrivă, a conduce, a dirija, a edicta norme, a supune sau a gestiona. De asemenea, o a 
doua dificultate pe care o implică conceptul este legată de imposibilitatea de a-i trasa 
cadrul de acţiune. Este guvernarea o practică juridico-normativă, este aceasta o manieră 
de exercitare a autorităţii politice sau, pur si simplu, o tehnică economică de menţinere a 
echilibrelor generale ale societăţii? 

Articolul de faţă isi propune să răspundă, fie si partial, acestor dificultăţi. 
Demersul nostru are nevoie, întâi, nu atât de o definiţie, ci de o primă reperare a cadrului 
conceptual. Astfel, prin guvernare vom înțelege un set de tehnici care vizează 
amenajarea unui spaţiu de intervenţie, configurarea unor obiecte, mobilizarea unor 
instrumente de cunoaștere si de intervenţie si stabilirea unor finalităţi specifice. Cu 
aceste elemente, nu avem încă o definiţie satisfăcătoare a guvernării, aceasta putând 
apărea doar odată cu desfășurarea argumentelor de care se ocupă prezentul text. Cu toate 
acestea, ele ne ajută să semnalăm, de la început, orientarea generală a parcursului nostru. 
Astfel, vom încerca să analizăm problematica guvernării din perspectiva tehnicilor și 
practicilor pe care ea le generează şi nu din unghiul reprezentărilor sau al ideologiilor. De 
asemenea, nu ne vom ocupa decât incidental de formele instituţionale pe care le îmbracă 
aceste tehnici. De exemplu, aşa cum vom argumenta în paginile următoare, utilizarea 
instrumentelor statistice a reconfigurat, după cea de a doua jumătate a secolului al XIX- 
lea, în mod radical, formele şi raporturile de guvernare. Or, interpretarea acestui proces de 
transformare a spaţiului guvernării trebuie să pornească de la examinarea acestor tehnici 
probabilistice. Faptul că ele au fost încadrate de anumite dispute ideologice între marile 
familii politice europene sau faptul că au căpătat, la un moment dat, un anumit echilibru 
instituțional, reprezintă, fără îndoială, teme importante pentru istoria ideilor, însă 
secundare pentru studiul de fata. 

În al doilea rând, trebuie să specificăm scala cronologică a intervenţiei noastre 
teoretice. Un asemenea cadru, precum cel prezentat mai sus, ar putea fi aplicat, cu 
ajustările necesare, unor epoci diverse. Cu toate acestea, ne vom concentra, cu precădere, 
asupra momentului modern, situat la jumătatea secolului al XIX-lea, odată cu care 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

guvernarea isi dobandeste autonomia. Prin autonomie, intelegem capacitatea guvernárii 
de a se constitui într-un câmp de imanentá, cu alte cuvinte capacitatea acesteia de a-şi 
formula, fără un sprijin din afară, domeniul, instrumentele şi finalitatile. 

În al treilea rând, parcursul nostru s-ar dovedi anevoios fără determinarea acelui 
element în jurul căruia să graviteze întregul demers. În interpretarea pe care o propunem, 
acest element central este noţiunea de risc. Teza generală pe care vom încerca să o 
argumentăm în aceste pagini este următoarea: Formarea nucleului autonom al guvernării 
a devenit posibilă odată cu transformarea riscurilor în orizontul general de interpretare 
a societăţii. 

Prima parte a textului schifeazá un scurt parcurs istoric al conceptului de 
guvernare, prezentând totodată două direcţii interpretative: teoriile guvernantei şi pe cele 
ale guvernamentalitatii. Lacunele pe care le comportă cele două abordări ne vor conduce 
spre revizitarea teoriei foucaldiene din Securitate, teritoriu, populație (Foucault 2009). 
Odată preluate de la acest autor o serie de instrumente analitice, ne vom îndrepta atenţia 
asupra problematicii riscurilor. Angajând un dialog cu teoriile unor autori precum Jacques 
Donzelot sau François Ewald (Donzelot 1984; Ewald 1986), textul nostru îşi propune să 
identifice trei tipare de funcționare a riscurilor împreună cu matricile de guvernare 
corespondente. Astfel, vom începe cu identificarea unui prim registru în care riscurile 
sunt individualizate si care corespunde liberalismului clasic. Analiza continuă cu 
investigarea mecanismului de mutualizare a riscurilor care corespunde politicilor statului 
social. Textul se încheie cu o scurtă repertoriere a principiului precautiei care corespunde 
guvernării post-etatice. 


Guvernare, guvernanta, guvernamentalitate 


I. guvernarea 

Precum numeroşi alti termeni ai vocabularului politic occidental, noţiunea de 
guvernare ne confruntă cu o semantică oscilantă. Pentru a preciza sensul pe care îl vom 
atribui acestui concept îi vom schiţa parcursul istoric, pentru ca, într-un al doilea moment, 
să analizăm două dintre mecanismele interpretative ale fenomenului: guvernanta si 
guvernamentalitatea. 

Filoanele lexicale latineşti (regere/gubernatio) ne indică două aspecte constitutive 
ale acestui termen. La origine, guvernarea definea un tip de exerciţiu al puterii opus 
despotismului si tiraniei. În al doilea rând, acţiunea de a guverna se referea, cu precădere, 
la conducerea ambarcatiunilor nautice. Astfel, privit dinspre originea sa latinească, 
conceptul de guvernare viza, mai degrabă, o finalitate: a conduce un vas până într-un 
anumit punct şi abia secundar o structură ierarhică — distincţia guvernanti/guvernati. 
Orientarea în direcţia finalitatilor a făcut ca, din antichitate până în zorii Evului Mediu, 
teoriile guvernării să fie formulate în limbajul religiei creștine. Pentru o întreagă tradiţie a 
Sfinţilor Părinţi a guverna însemna exercitarea unui control permanent asupra sufletelor 
credincioşilor în vederea perfecționării lor morale. 


(...) actul de a conduce a fost definit, codificat şi analizat înainte de a se fi putut 


concepe o res publica în limitele unui teritoriu. (...) Pe vremea aceea regimentul nu 
se înscria în perspectiva puterii, ci în orizontul escatologiei: pentru Sfinţii Părinţi ai 

Bisericii, arta artelor, ars artium, era pástorirea sufletelor, regimen animarum. 
Guvernarea de cátre rege nu a fost multá vreme decát un auxiliar destul de neslefuit, 
servind doar la mentinerea ordinii si a disciplinei trupurilor (Senellart 1998, 19). 


Si totuşi, ca urmare a unor contradicții şi complicații apărute în interiorul dogmei 
şi practicii creştine, forma guvernării politice a reuşit progresiv, de-a lungul Evului 
Mediu, să-şi impună supremaţia în fata coordonării ecleziastice a sufletelor. Fără ca 
accentele teologice să dispară complet, guvernarea ajunge să fie absorbită în sfera 
suveranităţii, în timp ce practica acesteia începe să fie formulată în limbajul juridic care 
trasează raporturile dintre supuşi și casta conducătorilor. 

Odată cu sfârşitul secolului al XVII-lea, guvernarea şi suveranitatea ajung din nou 
să fie tratate drept noţiuni distincte. Acest eveniment nu a fost determinat de reîntoarcerea 
paradigmei religioase, ci de emergenta unui nou câmp discursiv, cel al economiei politice. 
Ecourile acestei distincţii se regăsesc, de exemplu, în avertismentul pe care Rousseau îl 
adresează cititorului în Discursul asupra economiei politice: 


hi rog pe cititorii mei să distingă cu atenţie între economia publică despre care 

urmează să vorbesc şi pe care o numesc guvernământ si autoritatea supremă pe care 
: 1 

o numesc suveranitate (Rousseau 2002, 83) . 


Acestei etape i-a urmat o a doua reunificare a suveranitátii si guvernarii, astfel cá, 
pana cátre deceniul opt al secolului trecut, in teoria politica conceptul de guvernare era 
sinonim cu exercitarea functiei statului de coordonare a spatiului public, impreuná cu 
prerogativa acestuia de a face uz de coercitie, avand drept scop principal mentinerea 
ordinii publice (Stoker 1998, 17). 

Dimensiunile acestui articol nu ne permit o descriere amănunţită a transformărilor 
guvernării. Putem totuşi să extragem o concluzie din schiţa istorică prezentată mai sus. 
Noţiunea contemporană de guvernare închide în ea tensiunea istorică între componenta 
dinamică, care stabilește anumite finalitati, împreună cu mijloacele şi mecanismele pentru 
atingerea acestora şi o componentă statică, ce determină ierarhii şi prerogative. lată de ce, 
în tratatele de științe politice, guvernarea este privită atât din perspectiva unei analize a 
statului, a ierarhiei care se instituie între aparatele acestuia și a modului de fabricare a 
autorității şi legitimitatii, cât și din perspectiva măsurilor efective care structurează 
condiţiile de posibilitate ale acţiunilor particulare ale indivizilor. 


II. guvernanta 

Unul dintre obiectivele noilor teorii ale guvernantei, termen din ce în ce mai 
popular azi în mediile academice, a fost acela de a elimina ambiguitatile conceptului de 
guvernare şi de a restabili prioritatea sensului dinamic asupra celui static. Meritele acestor 
abordări nu sunt deloc neglijabile. Un prim aspect care trebuie remarcat îl reprezintă 
lărgirea plajei de analiză. Guvernarea, adică gestiunea efectivă a indivizilor cu corelate 
sale (sănătate, educaţie, statut economic) şi a colectivitátilor cu problemele lor specifice 
(amenajare urbană, mediu şi poluare, securitate publică), nu mai poate fi investigată 
plecând de la nucleul exclusiv al statului (Stoker 1998). În al doilea rând, teoriile 
guvernantei au investigat dependenţa guvernării fata de anumite tehnici manageriale, cum 


! Toate traducerile textelor în limbi străine ne aparţin. 

este, de exemplu, auditul (Power 1999), precum şi consolidarea rolului experţilor. În al 
treilea rând, aceste discursuri au reperat caracterul pretins neutru şi depolitizant al 
proceselor de guvernare (Fukuyama 2013; Rhodes 1996). 

Evolutiile recente ale teoriilor privitoare la guvernanta au scos la iveală şi o serie 
de limitări ale acestei perspective. Astfel, guvernanta isi pierde treptat statutul de unealtă 
analitică, pe care îl avusese iniţial, pentru a se transforma într-un etalon incontestabil al 
bunei guvernări. În al doilea rand, teorile guvernantei mizează din ce în ce mai mult pe 
cooperarea spontană a actorilor evacuând definitiv din câmpul investigaţiei orice referință 
supărătoare la conflictele politice (Enroth 2014; Offe 2009; Walters 2004). 


III. guvernamentalitatea 

Perspectivele limitate pe care le oferă teoriile guvernantei ne conduc spre 
investigarea celei de-a doua abordări, cea a studiilor despre guvernamentalitate. Noţiunea 
de guvernamentalitate a fost introdusă de Michel Foucault în două dintre cursurile sale de 
la College de France: Securitate, teritoriu, populaţie (1978) (Foucault 2009) şi Nașterea 
biopoliticii (1978) (Foucault 2007). Chiar dacă perspectiva propusă de Foucault a fost 
imbrátisatá întâi de auditorii acestor cursuri (Castel 1983; Donzelot 1984; Ewald 1986), 
conceptul de guvernamentalitate a cunoscut consacrarea abia odată cu difuzarea sa în 
spaţiul anglo-saxon. Apărut în 1991, volumul intitulat Efectul Foucault. Studii despre 
guvernamentalitate (Burchell, Gordon şi Miller 1991) a consfințit o relativă autonomie a 
studiilor privitoare la guvernamentalitate. 

Operând o sinteză a curentului anglo-saxon, putem extrage două trăsături 
principale ale acestei direcţii. Întâi, spre deosebire de abordările clasice ale sociologiei 
sau ale ştiinţei politice, analitica guvernamentalitatii îmbrățișează o metodologie 
constructivistă. Astfel, interpretarea raporturilor de guvernare nu poate pleca de la 
examinarea unor instituţii predefinite (de exemplu: statul, parlamentul, guvernul etc.), ci, 
din contră, de la tehnicile efective cu ajutorul cărora se configurează domeniul, actorii, 
instrumentele si finalităţile guvernării (Dean 1999; Walters 2012). În al doilea rând, 
abordarea anglo-saxonă a guvernamentalitatii se concentrează, cu precădere, asupra unui 
moment istoric determinat, cel al liberalismului şi al evoluţiilor sale contemporane 
(Miller şi Rose 2008). Orizontul istoric al liberalismului reprezintă principalul motiv 
pentru care interpretările foucauldiene privind caracterul disciplinar al puterii si 
mecanismele de supraveghere, care îi sunt ataşate, sunt progresiv abandonate în favoarea 
definirii guvernării drept o formă de coordonare a conduitelor (the conduct of conduct) 
(Rose, O’Malley si Valverde 2006). Această sintagmă poate fi descompusă în cele două 
componente ale sale. În primul rând, guvernarea definește un tip de putere care acționează 
de la distanţă, care nu vizează în mod direct individul, ci spaţiul în care acesta se mișcă. 
În al doilea rând, procesele de guvernare nu sunt puse în mişcare numai de mecanisme 
externe individului. Acesta din urmă participă la proiectul guvernării, angajând propria sa 
libertate. Sintetizând, se poate afirma că, pentru şcoala anglo-saxonă, guvernarea privită 
prin lentila guvernamentalitatii nu descrie un tip de exerciţiu al puterii bazat pe coercitie, 
ci din contră, un raport de putere care incită și care modifică comportamentele, fără să 
recurgă la violenţă. 

La fel ca în cazul teoriilor guvernantei, se pot detecta și aici o serie de limitări. 
Așa cum a fost deja remarcat de unii comentatori (Lemke 2013, 38-39), această direcţie 
conţine un filon evolutionist, netematizat explicit, care transformă liberalismul în stadiul 

final al raporturilor de guvernare. In al doilea rand, teoretizarea guvernárii in termenii 
aproape exclusivi ai unei “puteri blande” dezactiveazá potentialul critic al acestei 
abordari. Din aceste ratiuni si pentru a contura spatiul analizei pe care o propunem, ne 
vom indrepta atentia asupra teoriei initiale a lui Michel Foucault. 


Securitate si guvernare 


In mod curent, explicitarea conceptului foucauldian de guvernamentalitate trece 
prin referinta obligatorie la cea de a patra sedintá a cursului Securitate, teritoriu, 
populafie, tinut de Foucault la Collége de France in 1978 (Foucault, 2009). Fara a fi 
eronată, această indicatie se sprijină pe existenţa, iluzorie in opinia noastră, a unui 
concept gata constituit, pe care autorul n-ar fi făcut decât să-l dezvolte, să-i indice 
articulațiile şi să-i analizeze transformările. În opoziţie cu această linie interpretativă vom 
încerca să arătăm că, în fapt, noţiunea de guvernamentalitate este rodul unei metamorfoze 
incomplete a unui alt instrument analitic şi anume securitatea”, în jurul căruia gravitează 
doi sateliți: populaţia şi economia politică. 

Începutul cursului din 1978 se plasează în descendența cercetărilor cu privire la 
biopolitică şi bioputere, angrenate deja în prelegerile anterioare reunite sub titlul Trebuie 
să apărăm societatea (Foucault 2009b) si în primul volum al Istoriei sexualității 
(Foucault 2004): 


Anul acesta aş vrea să încep studiul a ceva ce am numit, puţin cam năstruşnic, bio- 
puterea, adică seria de fenomene care mi se pare destul de importantă, adică ansamblul 
mecanismelor prin care ceea ce, în specia umană, constituie trăsăturile sale biologice 
fundamentale va putea intra în interiorul unei politici (Foucault 2009, 11). 


Ultimul capitol al Istoriei sexualității, cât şi şedinţa din 17 martie 1976 a cursului 
Trebuie să apărăm societatea operaseră deja o serie de deplasări în raport cu montajul 
teoretic din A supraveghea și a pedepsi (Foucault 2005). Dacă în această din urmă lucrare 
miza lui Foucault era aceea de a analiza puterea disciplinară în opoziţie cu puterea 
suverană, demersurile invocate mai sus completează dezbaterea cu un al treilea termen. 
Astfel, un prim strat al analizei este constituit din ansamblul raporturilor de putere 
specifice suveranităţii, cu instrumentele sale privilegiate: interdictul şi legea. Al doilea 
strat este constituit de puterea disciplinară care nu lucrează cu entităţi juridico-politice 
(cetăţeni sau subiecţi de drept), ci cu corpuri şi comportamente. Ea este o anatomo- 
politică care disciplinează corpurile, le face să devină eficiente și să răspundă prompt 
comenzilor sau solicitărilor. Penitenciarele, fabricile şi atelierele, şcolile sau 
amplasamentele militare sunt, potrivit analizelor lui Foucault, tot atâtea spaţii în care 
indivizii sunt standardizati şi făcuţi să corespundă unor şabloane comportamentale. În 
sfârșit, cel de al treilea element este bio-puterea, adică ansamblul de tehnici al căror scop 
nu mai vizează nici subiectul juridic nici corpurile şi comportamentele, ci viaţa însăşi a 
speciei umane. Bio-puterea nu se exercită nici asupra supuşilor — precum suveranitatea si 


? Pentru o interpretare in extenso a raportului securitate-guvernare în cursurile lui Michel Foucault a se vedea 
Demetrescu şi Tăut 2014a, 19-54. 

nici asupra individualitatilor care trebuie inscrise intr-un mecanism functional — ca in 
cazul disciplinei, ci asupra unei multiplicitati mobile, adicá asupra populatiei. 

Oricât de seducătoare ar părea, la o primă lectură, ipotezei bio-puterii îi lipsește o 
analiză detaliată a modului său specific de instituire si de funcţionare. lată de ce în 
Securitate, teritoriu, populaţie, după numai câteva paragrafe, tema bio-puterii este 
abandonată pentru a lăsa locului unei anchete privind mecanismele de securitate. În 
opinia lui Foucault, trei trăsături principale constituie specificitatea mecanismelor de 
securitate. Întâi, mecanismele de securitate nu operează cu fenomene predeterminate care 
ar putea fi supuse unui control absolut, ci cu serii deschise de probabilitáti. În al doilea 
rând, eventualele intervenţii asupra fenomenelor vor fi acompaniate de calcule de cost 
menite să determine utilitatea și eficacitatea anumitor măsuri. În fine, în locul opoziţiei 
juridice între permis şi admis, între legal si ilegal, vom avea de-a face cu constituirea a 
două serii: pe de o parte o serie normală care reunește gama de fenomene considerate 
acceptabile şi, de cealaltă parte, curbele deviantei. 

Scurtul inventar al trăsăturilor specifice mecanismelor de securitate ne poate 
conduce de pe acum în direcţia formulării unei concluzii: securitatea reprezintă o tehnică 
generală de guvernare care vizează nu numai indivizii ci şi o serie de fenomene globale 
precum: natalitatea, penuria economică, criminalitatea, pandemiile etc. 

Dificultatea majoră pe care o ridică descrierea mecanismelor de securitate o 
reprezintă determinarea planului în care acestea acționează. Potrivit lui Foucault, acest 
plan este cel al realităţii. Cu alte cuvinte, securitatea este un tip de guvernare al cărui scop 
nu este transformarea realităţii, ci, acolo unde este necesar, reechilibrarea ei din interior. 


(...) securitatea, spre deosebire de lege, care lucrează în imaginar, si de disciplină, 
care lucrează în complementul realităţii, va încerca să lucreze în realitate, făcând să 
acţioneze, datorită şi prin intermediul unei întregi serii de analize şi de dispoziţii 
specifice, elementele realităţii unele faţă de altele (Foucault 2009, 50-51). 


Citatul de mai sus ne obligă să adăugăm că „realitatea” despre care discutăm aici 
reprezintă un artefact fabricat de dispozitivele de putere specifice securităţii. „Realitatea” 
nu este un câmp extern guvernării, un simplu domeniu de aplicare, ci un element corelativ 
al acesteia. 

Un foarte scurt excurs istoric ne poate ajuta să conturăm acest raționament. 
Astfel, până la sfârșitul secolului al XVII-lea dominante au fost acele discursuri care 
fixau procedurile și finalitatile guvernării plecând de la tipuri de reflecţie religioasă, etică 
sau juridică. Odată cu secolul al XVIII-lea, acest peisaj se transformă radical în momentul 
apariţiei unui nou instrument de cunoaştere si anume economia politică’. Alături de 
instrumentele de investigare a mecanismului de formare a bogățiilor, economia politică în 
varianta sa clasică introduce o nouă noţiune importantă, şi anume populaţia. Mai trebuie 
adăugat că populaţia nu a reprezentat, pentru primii economişti, o simplă colecţie de 
indivizi înscriși într-un teritoriu, ci, în primul rând, un plan de analiză. Populaţia este, 
înainte de toate, o suprafaţă pe care devin vizibile variabile si regularitáti, precum si 
intersecţia între ele. În interiorul populaţiei, elemente eterogene precum: clima, calitatea 


3 Pentru o analiză a rolului economiei politice în transformarea raporturilor de guvernare a se vedea 
Demetrescu şi Tăut 2014b. 

solului, natalitatea si mortalitatea, circulația epidemiilor, ajung să comunice si să se 
ordoneze în configurații specifice. 


(Populaţia) nu este deci o colecţie de obiecte juridice, în raport individual sau colectiv cu 
o voinţă suverană. Populaţia este un ansamblu de elemente în interiorul căruia se pot 
remarca constante si regularități până si în accidente (Foucault 2009, 73). 


Odată ce am explicat si reunit cele trei elemente: securitatea, economia politică şi 
populaţia ne putem întoarce la definiția foucauldiană a guvernamentalitatii. Aceasta 
comportă trei registre: 


Prin “guvernamentalitate” înţeleg un ansamblu constituit de instituţii, proceduri, 
analize şi reflecţii, calcule şi tactici care permit exercitarea acestei forme specifice, 
deși foarte complexe de putere, care are drept ţintă principală populaţia, ca formă 
majoră de cunoaştere economia politică, ca instrument tehnic esenţial dispozitivele 
de securitate (Foucault 2009, 98). 


Această definiţie analitică este însoţită de o foarte scurtă descriere a dinamicii 
guvernamentalitatii. 
in al doilea rand, prin “guvernamentalitate” inteleg tendinta, linia de fortá care, in 
intreg Occidentul, n-a incetat sa conducá si inca de foarte mult timp, spre 
preeminenta acestui tip de putere care poate fi numit “guvernare” asupra tuturor 
celorlalte: suveranitate, disciplina, si care a adus, pe de o parte, dezvoltarea unei serii 
intregi de aparate specifice si, pe de alta parte, dezvoltarea unei serii intregi de 
ştiinţe (Foucault 2008, 98-99). 


La rândul ei, dinamica guvernamentalitatii face obiectul unei explicaţii restrânse 
privind evoluţia formelor de statalitate. 


În sfârșit, prin “guvernamentalitate” cred că ar trebui să se înțeleagă procesul, sau 
mai degrabă rezultatul procesului prin care statul de drept al Evului Mediu, ajuns in 
secolele al XV-lea si al XVI-lea stat administrativ, a devenit putin câte putin 
“guvernamentalizat”(Foucault 2009, 98-99). 


Să încercăm acum să așezăm într-o sinteză componentele acestei definiţii. Cu 
termenul de guvernamentalitate, Foucault definește un proces de îngustare a domeniului 
general al raporturilor de guvernare. Această îngustare poate fi recunoscută în raport cu 
temele anterioare care marcau spaţiul guvernării. Odată cu secolul al XVIII-lea a guverna 
începe să însemne, mai degrabă, a gestiona condiţiile materiale de existenţă a unei 
populaţii şi mai puţin a respecta imperativele religioase sau preceptele moralei. Actul 
guvernării ajunge să fie formulat într-un limbaj specific și exercitat cu ajutorul unor 
tehnici care depășesc cadrele legalitati suverane sau pe cele ale procedurilor disciplinare. 
Însă, privind dintr-o perspectivă generală, se poate afirma că teoria guvernamentalitatii 
propusă de Michel Foucault reprezintă în egală măsură o încercare de a surprinde 
momentul de autonomizare a guvernării, moment în care aceasta părăsește servitutile si 
subordonările față de alte discursuri și îşi formează propriul domeniu și tehnicile 
specifice. În cheie foucaldiană, autonomia guvernării va însemna transformarea acesteia 

într-un plan de imanentá: mecanismele de guvernare nu se mai confruntă cu o realitate 
sălbatică pe care ar trebui mai întâi să o domesticeascá, ci,doar cu propriile sale proiecţii. 

Atenţia pe care am acordat-o modelului foucaldian semnalează opţiunea noastră 
metodologică pentru această abordare. Cu toate acestea, considerăm că linia interpretativă 
propusă de Foucault conţine o serie de lacune. Astfel, în Securitate, teritoriu, populaţie, 
autorul francez considera că emergenta populaţiei drept un nou obiect de studiu si de 
intervenţie ar fi reprezentat impulsul decisiv pentru formarea unei guvernări politice 
autonome. Fără a nega validitatea acestei afirmaţii vom încerca să suplimentăm acest 
parcurs argumentativ cu o teză complementară: spațiul autonom al guvernării a fost 
delimitat cu ajutorul tehnologiilor de gestiune a riscurilor. 


Problema definirii riscurilor 


Chestiunea definirii riscurilor comportă o serie de dificultăţi simetrice cu cele pe 
care le-am întâlnit atunci când am discutat sensurile oscilante ale noţiunii de guvernare. 
De exemplu, Dicţionarul explicativ al limbii Române defineşte riscul drept: „o 
probabilitate de a ajunge într-o primejdie, de a avea de înfruntat un necaz sau de suportat 
o pagubă, pericol posibil”. Dincolo de limbajul uşor arhaizant al acestei definiţii, pot fi 
detectate două straturi semantice care transformă noțiunea de risc într-una dependentă de 
context. Întâi, riscul nu face parte din gama certitudinilor, ci din cea a probabilităților, 
probabilitati care, la rándu-le, sunt definite plecând de la frecvenţa cu care se produc 
anumite evenimente. În al doilea rând, dimensiunea probabilistă a riscurilor este 
completată cu un inventar al pierderilor şi pagubelor posibile. $i aici întâlnim aceeaşi 
mişcare de contextualizare: se poate vorbi de pagube doar în măsura în care un obiect sau 
o anumită gamă de obiecte au fost învestite cu o anumită valoare. Așadar, în uzul curent 
al limbii, noţiunea de risc este deschisă interpretării şi dependentă de o întreagă reţea de 
definiţii prealabile. 

Peisajul descris mai sus nu îşi modifică cu mult relieful atunci când ne îndreptăm 
atenţia către limbajele specializate. Încercările cele mai numeroase de stabili o 
metodologie cât mai riguroasă a determinării riscurilor provin din domeniul financiar. 
Însă, aceste demersuri nu fac altceva decât să rafineze tehnicile (majoritatea importate din 
matematici) de contextualizare. Spre pildă, un credit are un grad mai mare sau mai mic de 
risc în funcţie de mai mulţi factori: disponibilitatea băncii de a credita, statutul celui care 
împrumută, perspectivele pe care le are sectorul economic în care funcţionează debitorul, 
stabilitatea monedei, politicile fiscale etc. Cât despre „certitudinea” pe care o furnizează 
aceste rafinate instrumente de calcul, este suficient să ne reamintim că aşa numitele sub- 
prime care au generat criza financiară din 2008 erau evaluate de agenţiile de rating 
financiar cu calificativul triplu A (AAA), calificativ care defineşte, printre altele, 
bonitatea superioară a unui produs financiar (creditworthiness). Aceeaşi operaţie de 
intersectare a contextelor poate fi regăsită şi când vine vorba de riscurile de mediu sau de 
cele medicale. Dezbaterile aprinse despre încălzirea globală, despre pericolele ascunse în 
organismele modificate genetic sau cele privind caracterul (potenţial) nociv al unor 
tratamente medicamentoase (cum ar fi vaccinurile care se administrează copiilor în primii 
ani de viaţă) ne arată că nu suntem în fata unor corelaţii cauzale certe, ci în prezenţa 
orizontului deschis, şi adesea contradictoriu, al probabilităților. 

Aceasta scurtá incursiune conduce la concluzia cá riscurile nu se constituie ca o 
regiune obiectivá s1 determinatá, o datá pentru totdeauna, a lumii noastre. Determinarea 
acestora este legatá in permanentá de evaluári si de practici sociale de definire. Tocmai 
acest caracter de construct a orientat, incepánd cu deceniul opt al secolului trecut, o serie 
de programe de cercetare, un prim exemplu fiind demersul lui Mary Douglas (Douglas 
1982; 1992), care a investigat schemele sociale de perceptie a riscurilor si rituarile de 
excludere a indivizilor sau grupurilor considerate periculoase. Un alt exemplu 
semnificativ il reprezintá abordarea lui Peter Bernstein care, intr-o lucrare devenitá best- 
seller intitulatá /mpotriva zeilor (Bernstein 1996), a analizat riscul drept o trasáturá 
comportamentală, care i-a împins pe oameni să refuze ideea unui fatum al sorții. 

Fără a nega aportul semnificativ al acestor cercetări, vom adopta în paginile care 
urmează o altă rută care să ne permită analizarea raporturilor pe care riscurile le intretin 
cu problema guvernării. Astfel, alături de incontestabilele trăsături sociologice si 
antropologice, riscurile sunt legate de tehnici de ordonare a realității (cum sunt 
determinate riscurile? potrivit căror proceduri de cunoaștere?) si de gestiune a acesteia 
(cum pot fi reduse riscurile? potrivit căror proceduri de interventie?). 


Riscul este o manieră — sau mai degrabă, un set divers de maniere — de ordonare a 
realităţii, de transformare a acesteia într-un element calculabil. Riscul este o manieră 
de reprezentare a evenimentelor, astfel încât acestea să devină guvernabile (Dean 
1986, 25). 


Perspectiva sintetică propusă de Mitchell Dean reprezintă un bun punct de pornire 
pentru cercetarea noastră, care ne permite să formulăm o primă ipoteză: tehnicile de 
gestiune a riscurilor trec de la un regim periferic și specializat, care se adresa doar 
anumitor obiecte si fenomene (cum ar fi transportul maritim) la un regim general, care 
colonizează structurile guvernării. Mai trebuie să adăugăm că tehnicile la care ne referim 
aici sunt în primul rând mecanismele de asigurare. 

Validitatea acestei ipoteze poate fi uşor verificată prin datele istorice. Astfel, se 
poate urmări modalitatea în care încep să funcţioneze primele instituţii de asigurare 
pentru transportul maritim, precum faimoasa tavernă a lui Edward Lloyd de la sfârșitul 
secolului al XVII-lea sau Camera de asigurări înfiinţată de Colbert. De asemenea, pot fi 
trasate începuturile tehnicilor de asigurare în domeniul imobiliar, cu marile sale date: 
incendiul de la Londra din 1666, în urma căruia a apărut un birou de asigurare a 
locuinţelor sau înfiinţarea de către Benjamin Franklin a instituţiei intitulată Philadelphia 
Contributionship for the Insurance of Houses from Loss by Fire. Această enumerare ar 
putea continua cu apariţia primei companii consacrate asigurărilor de viaţă în Anglia, 
Amicable Society for a Perpetual Assurances (1706), cu înfiinţarea în Franţa a instituţiei 
denumită Compagnie royale d'assurance vie (1787), sau cu proliferarea de-a lungul 
secolului al XIX-lea a nemerselor birouri de asigurări şi de ajutor mutual. Ultimul 
segment al acestui arbore genealogic este reprezentat de transformarea tehnicilor de 
asigurare în politici de stat şi apariția aşa numitelor drepturi sociale (de exemplu: sistemul 
de pensii și de asigurări de sănătate introduse în Germania de către Bismark către 1880, 
asigurările în caz de accident din Franţa (1898), asigurările de şomaj în Anglia apărute 
odată cu National Insurance Act (1911). 

Aceasta foarte scurta si lacunará istorie a functionárii mecanismelor de asigurare 
verificá ipoteza pe care am formulat-o. Numai cá simpla examinare a fenomenului de 
multiplicare si de generalizare a mecanismelor de asigurare nu ne ofera decat o 
perspectiva limitatá asupra procesului prin care tehnicile de asigurare a riscurilor se 
transforma in structuri de guvernare. Prin urmare, este necesar sa formulám o a doua 
ipoteza: Asigurarea riscurilor s-a putut transforma intr-o tehnica de guvernare prin 
disolutia principiul liberal al responsabilitatii. 


Individualizarea riscurilor. Principiul responsabilitatii 


Liberalismul clasic poate fi privit drept o teorie si o tehnologie de individualizare 
a riscurilor. Fiecare individ este ráspunzátor de propria sa soartá, chiar si atunci cánd se 
confruntá cu fenomene accidentale sau cu consecintele neintentionate ale unor fapte. 
Noţiunea de responsabilitate poate fi descompusá în cele două componente ale sale. Întâi, 
responsabilitatea împiedică transferul social al fenomenelor negative. Într-o manieră care 
aduce aminte de doctrina păcatului originar, fiecare individ trebuie să-și asume rolul de 
punct de condensare a răului. O formulă sintetică o găsim în Cursul de economie politică 
a lui Jean-Baptiste Say: 


Riguros vorbind, societatea nu datorează membrilor săi niciun fel de sprijin şi niciun 
fel de mijloc de subzistență. Reunindu-se într-o asociaţie, fiecare membru este 
obligat să se îngrijească de propriile sale mijloace de existenţă (Say 1837, 474). 


Acestă perspectivă poate fi completată cu poziţia lui Adolphe Thiers: 


Principiul fundamental al oricărei societăţi este acela că fiecare individ trebuie să îşi 
asigure existenţa siesi si familiei sale prin propriile sale resurse dobândite sau 
moştenite. Fără acest principiu, orice activitate socială ar înceta, căci dacă individul 
ar putea să se bazeze pe munca altuia pentru a subzista, acesta s-ar sprijini cu 
bucurie pe umerii acestuia pentru a parcurge dificultăţile vieţii (Thiers 1850, 12). 


Însă, pe lângă această componentă negativă, care blochează din start orice transfer 
social, există şi un versant pozitiv. Tocmai pentru că este expus conjuncturilor 
accidentale, care îl pot plasa în situaţii şi circumstanţe nedorite, şi pentru faptul că nu 
poate transfera nimic din ceea ce i se întâmplă, individul trebuie să exerseze în 
permanență o disciplină a prevederii. Putem repera aici unul dintre nucleele originare ale 
doctrinei privind limitele guvernării politice. Statul se poate mărgini să asigure doar 
securitatea indivizilor și respectarea legilor, tocmai pentru că fiecare individ își produce 
regimul său personal de disciplină. În acest caz, noţiunea de accident capătă o coloratură 
morală. Evident, accidentele se produc în afara indivizilor și cel mai adesea fără 


^ Poziţia lui Say nu trebuie confundată cu vreo formă de insensibilitate față de problematica sărăciei. De 
altfel, cu câteva excepții, liberalismul clasic a avut întotdeauna în vedere acest fenomen. Numai că, din rațiuni 
doctrinare, nu a transformat asistența acordată celor nevoiaşi în obligaţie, aceasta rămânând doar o datorie 
morală, a cărei expresie o regăsim în instituţiile caritabile ale epocii. 

participarea lor voluntará. Cu toate acestea, accidentele sunt trecute prin filtrul 
subiectului. 


(...) filosofia liberală converteşte orice eroare în culpă. Mai mult, raţiunea liberală 
este raţională cu condiţia să înregistreze orice eroare drept o culpă. Rațiunea liberală 
defineşte o anumită manieră de gestionare a cauzalitatii evenimentelor care se 
supune categoriilor morale (Ewald 1986, 79). 


Teorie morală a accidentelor, liberalismul este în egală măsură şi o tehnologie 
juridică de individualizare a riscurilor. Expresia fidelă a acestei tehnologii poate fi 
regăsită, spre pildă, în articolul 1382 din Codul Civil Francez, care afirmă că: “Tout fait 
quelconque de l'homme, qui cause a autrui un dommage, oblige celui par la faute duquel 
il est arrivé, à le réparer". Urmátorul articol, 1383, subliniazá incá si mai bine 
mecanismul de individualizare al faptei: “Chacun est responsable du dommage qu'il a 
causé non seulement par son fait, mais encore par sa négligence ou par son imprudence”. 
Aceste expresii par a fi doar niste locuri comune, demult inglobate in morala publica. 
Ínsá, o privire mai atentá ne va dezvalui, in spatele acestor sedimente, un intreg angrenaj 
etico-juridic. Ín primul ránd, un angrenaj al dreptului care trebuie sá producá 
individualizarea culpei si sá determine, cu cea mai mare precizie, efectele acesteia. Pentru 
judecátor, personajul principal al acestui mecanism, aplicarea legii nu se poate rezuma la 
justa cumpánire a faptelor. El trebuie, în plus, să refacă traseul cauzal al evenimentelor si 
să analizeze modalitatea în care acestea se ordonează şi converg către o cauzá-subiect. 
Acest prim versant juridic este dublat dispozitivul etic pe care l-am întâlnit şi mai sus. 
Articolul 1382 înscrie în interiorul mecanismului responsabilitatii nu numai actul voluntar 
sau conştient, ci şi pe cel săvârşit prin imprudenta, convertind astfel accidentul in culpă. 

Funcționarea acestui principiu liberal al responsabilităţi explică ratiunile pentru 
care instituţiile şi mecanismele de asigurare au rămas, aproape pe tot parcursul secolului 
al XIX-lea, periferice si oarecum rudimentare în funcționarea lor. Pentru raționalitatea 
liberală, asigurările nu puteau juca decât rolul de aparat extern al masináriei morale a 
prevederii. 

Odată stabilite limitele principiului responsabilitatii si modalitatea acestuia de 
funcţionare, rămâne să vedem care au fost acele procese care au condus la dezactivarea 
sa. O istorie ușor rutinată ne-ar putea indica drept fir principal fenomenul industrializării 
împreună cu dublul său negativ, pauperitatea masivă a claselor de jos. Astfel, odată cu 
descoperirea sărăciei drept o condiţie structurală, produsă nu de lipsa de prevedere a 
indivizilor, ci tocmai de funcţionarea normală a raporturilor de producţie şi odată cu 
organizarea primelor mișcări muncitorești, principiul responsabilităţi şi-ar fi întâlnit 
limita obiectivă şi s-ar fi văzut nevoit să cedeze teren în fata altor maniere de gestiune 
socială. Or, chiar dacă admitem că problema sărăciei a avut un impact major si sunt 
argumente numeroase pentru a o face (Procacci 1978; 1983; Walters 2000), aceasta nu 
reprezintă cheia completă a transformării principiului responsabilitatii. Alături de 
chestiunea pauperitatii stă un alt eveniment major, şi anume constituirea unei imagini a 


? Orice faptă a cuiva care cauzează altuia o pagubă îl obligă pe cel din vina căruia a fost produsă paguba să o 
repare. 

é Fiecare este responsabil pentru paguba pe care a produs-o, indiferent că fapta s-a petrecut cu bună știință, 
sau din neglijență ori imprudenta. 

societatii plecánd de la instrumentele probabilitatii. Abia odatá cu aceasta transformare 
epistemica, accidentul si hazardul au putut fi extrase din sfera individului pentru a fi apoi 
capturate în spaţiul societăţii. O analiză completă a acestui proces ar necesita o 
investigaţie de proporţii care ar excede spaţiul acestui capitol. De aceea, ne vom rezuma 
aici la un scurt inventar al poziţiei lui Adolphe Qustelet”, autor care ne permite să avem o 
perspectivă sintetică asupra problemei pe care o studiem. 


Quételet si teoria omul mediu 


Istoria canonică a sociologiei leagă numele lui Adolphe Quételet de un episod 
anecdotic. Una dintre lucrările acestuia, publicată în 1835, conţinea în titlu sintagma 
Fizică Socială”, adică exact denumirea pe care intenţiona să o dea Auguste Comte 
cercetărilor sale. Urmarea este cunoscută: nedorind să treacă drept un epigon al unui 
savant belgian, Comte şi-a redenumit disciplina Sociologie. Dincolo de acest element de 
culoare, opoziţia dintre cei doi autori este instructivă pentru demersul nostru, mai cu 
seamă dacă privim modalitatea în care aceștia se raportează la problematica legilor 
sociale. 

Teoria lui Auguste Comte este susținută de un raționament circular. Există legi 
sociale, tocmai pentru că epoca în care ne aflăm, cea pozitivă”, a făcut posibilă depăşirea 
reprezentărilor inexacte ale epocilor anterioare: cea religioasă și metafizică. Cu alte 
cuvinte, reprezentarea societăţii drept un mecanism care funcţionează potrivit unor reguli 
imuabile este posibilă ca urmare a unei evoluţii progresive a raţiunii, care devine capabilă 
acum, după numeroase peripeții si rătăciri istorice, să înțeleagă lumea aşa cum este ea, 
fără a mai chema în sprijin iluzoriile structuri ale transcendentei. Această circularitate 
care face ca adevărul unui enunţ să fie dependent de evoluţia istorică este suspendată în 
abordarea lui Quételet. Desigur, privită din unghiul veşmântului său retoric, și aceasta 
teorie pare să fie marcată de afirmarea dogmatică a legilor societăţii. Însă, în contrast cu 
optimismul epistemologic al lui Comte, accesul la aceste legi nu poate fi unul imediat, ci 
rodul unei strategii de cunoaştere. Un prim pas al acestei strategii este acela de a stabili 
perimetrul obiectului de studiu. Acesta, așa cum apare și în titlul lucrării fundamentale a 
lui Quételet, este omul'?. Astfel, societatea si eventualele sale legititi nu sunt nimic 
altceva decât elemente corelative ale unei anumite maniere de a privi individul. Cel de al 
doilea pas al strategiei este de a specifica modalitatea în care omul poate fi studiat. 
Examinarea directă a fiecărui individ nu ar putea conduce decât la o colecţie de date 
dispersate. Pentru a le putea ordona, individul trebuie trecut prin filtrul multiplicitati: ca 
să studiem individul trebuie să îl raportăm la grupul căruia acesta îi aparține. 


7 Lambert Adolphe Jacques Quételet (1796-1874), astronom, matematician si statistician de origine belgiană. 
* Este vorba de Sur l'homme et le développement de ses facultés, ou Essai de physique sociale(1835). În acest 
capitol vom urma ultima editie, cea din 1991. 

? Potrivit legii" celor trei stadii ale umanităţii formulată in Cursul de filosofie pozitivă, lege care afirmă că 
epocii religioase, dominată de reprezentări fetişiste şi animiste, îi succede o epocă metafizică, în care credința 
religioasă se abstractizează, pentru ca acesta din urmă să fie depăşită de stadiul pozitiv, bazat pe cunoaşterea 
ştiinţifică. Pentru o sinteză a prolixului Curs de filosofie pozitivă a se vedea Discurs asupra spiritului pozitiv 
(Comte 1999). 

V Vezi supra, nota 9. 

Trebuie, înainte de orice, să pierdem din vedere omul considerat în izolarea sa si să 
nu-l examinăm decât ca reprezentând o fractie a speciei. Despuindu-l de propria sa 
individualitate vom elimina toate acele elemente care nu sunt decât accidente 
(Quételet 1991, 37). 


Însă, trebuie să adăugăm imediat, această lectură a specificitatii individului 
plecând de la grupul căruia îi aparţine nu este formulată în termenii ontologiei 
esentialiste. Ceea ce poate dezvălui grupul cu privire la trăsăturile individului nu este 
esența acestuia, ci doar unansambu de regularitati care îl încadrează si care pot fi 
obţinute cu ajutorul instrumentelor statistice şi ale calculului probabilistic. 


Reunind indivizii de aceeaşi vârstă şi având acelaşi sex şi calculând media 
trăsăturilor lor particulare, se obţin anumite constante pe care le atribui unei fiinţe 
fictive, pe care o denumesc omul mediu (Quételet 1991, 49). 


Ce înseamnă că acest punct de concentrare a variabilelor statistice, reprezentat de 
omul mediu, este o ficțiune? Evident, nu faptul că acesta ar fi o simplă plăsmuire a minţii 
savantului, căci acesta din urmă nu face decât să observe şi să clasifice datele care îi sunt 
furnizate de realitatea socială. Termenul de ,,fictiune” nu semnalează aici, ca în ontologia 
clasică, un element inexistent, ci, mai degrabă un decalaj între ceea ce poate fi observat 
cu instrumentele statisticii și realitatea socială. Pentru Quételet, oricât de mult ne-am 
perfecționa instrumentele, societatea şi legile sale nu vor putea face obiectul unei 
cunoașteri integrale, ci doar a uneia probabile. Sociologia lui Quételet este organizată 
aidoma unei industrii de extracţie a legilor sociale, numai că aceste legi ne sunt accesibile 
doar prin intermediul canalului îngust şi supus variațiilor care este omul mediu. Cu alte 
cuvinte, cunoaşterea pe care o putem obţine privitor la legile care guvernează societatea 
nu mai poate urma modelul determinist al mecanicii clasice (Hacking 1990). În fapt, 
observatorul nu va putea determina legi, în sensul restrâns al acestui termen, ci doar 
tendinţe, curbe, raporturi de variaţie şi de corelare. Omul mediu este ficțiunea care 
permite articularea unui discurs de adevăr despre societate. 


Omul pe care îl am vedere este, pentru societate, analogul centrului de greutate 
pentru corp, el reprezintă media în jurul căreia oscilează elementele sociale 
(Quetelet 1991, 437). 


Citatul de mai sus reprezintă încă un pas în direcţia disolutiei modelului 
ontologiei clasice. Omul mediu nu reprezintá o esentá in raport cu care elementele 
factuale ar juca rolul de copie si nici un model ideal fabricat de omul de stiintá. Mai 
degrabă, omul mediu funcţionează drept normă, adică drept referinţă comună a 
diverselor puncte și straturi ale societății. 


Există un tribut pe care omul îl achită cu o regularitate mai mare decât cel pe care îl 
datorează naturii sau trezoreriei statului, este cel pe care îl plătește crimei! Tristă 
condiţie a speciei umane! Putem enumera în avans câţi indivizi îşi vor pata mâinile 
cu sânge semenilor, câți vor deda la escrocherii si fraude, câți vor recurge la otravă ca să- 
şi îndepărteze adversarii aproape cu aceeaşi precizie cu care putem enumera nasterile şi 
decesele care urmează să se succeadă. Societatea închide în sine germenii tuturor 

crimelor care se vor comite. Într-o oarecare măsură, societatea pregătește aceste crime, 
iar vinovatul nu este decât instrumentul care le execută (Quételet 1991, 449). 


Câteva elemente pot fi extrase din citatul de mai sus. Întâi, distincţia 
normal/anormal nu mai trimite la o perspectivă religioasă sau metafizică. Distincția între 
aceste două categorii se sprijină acum pe analiza frecvenţelor si a regularitatilor. Cu cât 
fenomenele au o frecvenţă mai mare, cu atât ele vor fi clasate în rubrica normalului. În al 
doilea rând, cauzele deviantei sunt de ordinul multiplului. Individul sau faptasul nu este 
decât o verigă dintr-un lant mai larg, inteligibilitatea deviantei nu poate fi lecturată decât 
plecând de la ansamblul de corelaţii al variabilelor, adică de la societate. În fine, în al 
treilea rând, putem observa cum se articulează cunoaşterea şi ignoranta. Se poate 
determina, cum o spune Quctelet, “câţi indivizi îşi vor pata mâinile cu sângele 
semenilor”, dar nu vom putea stabili, cu exactitate, cine vor fi aceştia. Regularitatile 
statisticii nu individualizează, ele nu pot anticipa identitatea personajelor care îi vor 
popula rubricile. 

Spre deosebire de alte analize sociologice elaborate pe parcursul secolului al XIX- 
lea, teoria lui Quételet nu este marcată de fatalism; legile sociale, inclusiv cele care pot fi 
reperate în domeniul conduitelor deviante, nu sunt dotate cu atributul necesităţii. 
Regularitatile pe care le descoperă statistica sunt contingente, chiar dacă inertiale. De 
aceea, unele transformări ale societăţii sunt posibile, însă ele nu pot îmbrăca forma unei 
rupturi revoluţionare. 


Consider că omul dispune de o forță morală capabilă să modifice legile care îl 
privesc, însă această forță nu acţionează decât într-o manieră foarte lentă, astfel încât 
cauzele care acţionează asupra sistemului social nu pot cunoaște o alterare bruscă 
(Quetelet 1991, 397). 


Putem extrage acum din această teorie a lui Quételet un nou tip de funcţionare a 
riscurilor, diferit de cel impus de tiparul liberal al responsabilitatii. În primul rând, riscul 
este o entitate calculabilă statistic, acesta nu are de-a face cu aleatoriul pur sau cu acele 
întâmplări care, aidoma miracolelor, întrerup în mod singular ordinea cauzală curentă; 
riscul are o anumită regularitate și este caracterizat de serialitate. 

În al doilea rând, riscul este colectiv sau social. Fiecare individ, luat în parte este 
purtătorul unui ansamblu de factori de risc, factori care nu sunt distribuiţi în mod 
omogen. Spre deosebire de mecanismul individualizant al responsabilitatii, noua 
diagramă a riscului funcționează atât ca practică de individualizare, cât şi ca tehnică de 
înscriere a individului într-o structură colectivă. În al treilea rând, riscul reflectă o 
legătură particulară cu problematica capitalului: pierderile suferite în urma diverselor 
accidente trebuie să poată fi acoperite. Numai că aici nu vorbim de o restitutio in 
integrum. Gestiunea riscurilor nu îşi propune să repare ireparabilul; pierderea unei vieţi 
omeneşti sau alterarea ireversibilă a sănătăţii și a capacităţii fizice a individului nu pot fi 
compensate în realitatea lor substanţială. Pagubele vor putea face obiectul unei 
despăgubiri doar în măsura în care acestea din urmă se referă la elemente funcţionale, 
care pot fi cuantificate din perspectiva utilității lor sociale. Cu aproape un secol înainte ca 
Scoala de la Chicago să decreteze că „omul este un capital”, această echivalență era 
confirmată de teoriile clasice ale riscului. 

Aceste noi caracteristici ale riscurilor ne permit sá másurám distanta care separa 
această perspectivă de modalităţile de funcţionare a principiului responsabilitatii. Întâi, 
gestiunea riscurilor funcţionează într-un registru diferit de cel al rațiunii juridice. Acolo 
unde judecătorul încearcă să descrie o întreagă reţea cauzală, care putea conduce, în 
final, la determinarea culpei, gestiunea riscurilor descoperă un ansamblu de elemente 
regulate, care constituie profilul normal al societăţii. Acolo unde mecanismul juridic 
încercă să individualizeze faptele, tehnica riscului îi contrapune un ansamblu de relaţii si 
de raporturi de corelare și de influenţă. Astfel, responsabilitatea individuală se vede golită 
de sensul său practic. Desigur ea va putea popula în continuare discursurile moralistilor si 
reflectiile filosofilor. Însă, din perspectiva guvernării societăţii, această problematică a 
responsabilitatii devine auxiliară. Reglementarea efectivă a riscurilor nu va însemna o 
intervenţie directă asupra indivizilor, ci asupra factorilor generali care generează 
amplificarea factorilor de risc. 

În al doilea rând, gestiunea riscului produce în jurul indivizilor, între indivizi, un 
efect de societate. Trebuie adăugat imediat că acest tip de societate nu are nimic 
substanţial, ea nu are forma unei familii lărgite sau a unei mari corporaţii. Fără îndoială, 
ea incită, ghidează sau interzice comportamente, fără însă ca prin aceasta să creeze un tip 
de apartenenţă solidă la comunitate. 

Liniamentele generale ale teoriei lui Quételet ne indică şi o serie de transformări 
ale raporturilor de guvernare. În primul rând, guvernarea va gravita în jurul a două mari 
obiective: pe de-o parte menţinerea echilibrelor generale ale societăţii, de cealaltă parte, 
modificarea sau reducerea efectelor negative. Această structură se află la o distanţă 
considerabilă de preceptele machiavellismului sau de doctrina clasică a Ratiunii de Stat, 
care vizau doar conservarea puterii. Aici nu mai este vorba de procedurile prin care 
principii îşi pot păstra prin violenţă sau şiretenie prerogativele, ci de menţinerea unor 
echilibre globale, care depăşesc perimetrul îngust al leadership-ului politic. În egală 
măsură, ne aflăm departe şi de impulsurile revoluţionare care pretindeau că un act politic 
bine tintit ar putea transforma radical societatea. 


»Politica universala”. Mutualizarea riscurilor 


Trecerea gestiunii riscurilor de la un regim de functionare periferic la unul central 
pentru guvernare se află în centrul lucrării manifest a lui Émile de Girardin'' intitulată 
Politica universală. Decretele viitorului. Sensul acestui titlu, cu evidente rezonanţe 
hegeliene, este explicitat de autor chiar din prefata lucrării: “Politica universală, aşa cum 
o înţeleg eu, înseamnă asigurarea universală” (de Giradin 1852, 17). Universalitatea 
asigurărilor nu trebuie înţeleasă aici numai pe latura extensiunii. Nu este așadar vorba 
numai de faptul că fiecare membru al comunității politice ar trebui să beneficieze de 
statutul de asigurat". Mecanismul de asigurare poate fi considerat drept universal 
deoarece reprezintă în egală măsură şi un principiu de inteligibilitate cu ajutorul căruia 
putem lectura geneza şi funcţionarea instituţiilor. 


!! Emile de Girardin (1802-1881), jurnalist francez care și-a dobândit celebritatea pentru introducerea in 
paginile gazetelor pe care le conducea a romanelor-foileton. Girardin a utilizat această tehnică editorială, 
inedită în epocă pentru a publica numeroşi autori precum Balzac, Chateaubriand, Lamartine sau George Sand. 
12 În cartea sa, Emile de Girardin solicita înlocuirea documentelor de identitate cu un număr unic furnizat de 
un birou al asigurărilor sociale. 

Nu exista, in mod efectiv, decát riscuri impotriva cárora omul, ascultand de legea 
conservării care este înscrisă in el, încearcă să se asigure, potrivit mijloacelor de care 
dispune. Plecând de la riscul de a fi atacat s-a născut necesitatea apărării, din 
necesitatea apărării s-a născut ideea de asociere, din ideea de asociere au apărut, sub 
diverse nume, comunităţile si naţiunile. (...) Plecând de la riscul de a fi ucis sau furat 
s-au născut instituţiile justiţiei şi organizarea puterilor publice. Astfel, fiecare tip de 
risc a generat un mijloc corespunzător de reducere a sa (de Giradin 1852, 17). 


Din această relocare a riscurilor în spaţiul universalitatii, de Girardin extrage si 
unicul imperativ al guvernării, acela de a elimina zonele de obscuritate şi de a face 
societatea transparentă sieși. lar o societate transparentă funcţionează ca un mecanism 
care permite, dintr-o privire, lecturarea modului în care se grupează factorii de risc. Chiar 
şi războaiele sau revoluțiile, aceste forte cataclismice, care ameninţă masinaria 
guvernamentală cu destructurarea, pot face obiectul unei examinări riguroase. 


Calculul probabilităților aplicat vieţii naţiunilor, chiar şi în caz de război sau 
revoluţie, este fundamentul oricărei politici mari. În funcţie de cum este acest calcul, 
riguros sau fals, politica este glorioasă sau funestă, mare sau mică. A guverna 
înseamnă a prevedea (de Giradin 1852, 39). 


Am început această analiză încercând să determinăm procesele care au condus la 
dezactivarea mecanismului liberal al responsabilitatii. Am enumerat până acum punctele 
nodale ale acestei transformări: interpretarea riscurilor drept elemente seriale, 
înregistrarea acestora drept factori constitutivi ai societăţii, reducerea guvernării la 
proceduri de asigurare. Rămâne acum să schitám ultimul episod al acestei mutații, episod 
care se configurează odată cu apariţia aşa numitei doctrine a solidarismului (Audier 
2007). Acest vast plan de acţiune, care este legat cu precădere de numele lui Leon 
Bourgeois, îşi propunea să transforme în realități efective ideologia egalitaristă a 
Revoluţiei Franceze, depăşind opoziţia între liberalism şi socialism. Ideea de solidaritate 
propusă de Bourgeois însemna regândirea contractului social, implicând acceptarea 
obligaţiei fiecărui individ de a participa la bunăstarea generală şi la progresul societăţii. În 
centrul acestei viziuni se afla un plan de măsuri care prevedea, printre altele, instituirea 
salariului minim, înfiinţarea unui sistem public de asigurări sociale (şomaj, sănătate) si 
impunerea unor impozite pe venit pentru a susține funcţionarea acestor mecanisme. 
Aceste propuneri nu au rămas în stadiul de simple programe sau propuneri, membrii 
mișcării solidariste au contribuit, în Franţa, la apariţia unor importante dispoziţii legale: 
legea privind asistența medicală gratuită pentru persoanele nevoiase (1893), legea privind 
accidentele de muncă (1898), legea privind dreptul la pensie (1901). Această scurtă 
caracterizare a mişcării solidariste pare să confirme la o primă vedere diagnosticul sever 
pus de Ludwig von Mises, care vedea în această orientare o formă de socialism mascat 
(von Mises 1938, 224-237). Un asemenea diagnostic este de o importanţă limitată pentru 
studiul nostru. Am arătat mai sus că odată cu declinul principiului liberal al 
responsabilităţi, dreptul și funcţia judecătorului își pierd poziţia hegemonica în favoarea 
diverselor expertize care pot determina cu mai mare fineţe profilurile de risc. Astfel, 
doctrina solidarităţii poate fi privită drept o încercare de a reașeza, într-o sinteză 
funcţională, mecanismele juridice si tehnicile de risc. De aici rezultă $i importanţa unor 
expresii precum: “datorie” sau “obligaţie socială”. A interpreta aceste formule drept 

artificii ale retoricii socialiste ar însemna să ignorám o dublă mișcare: pe de-o parte, în 
mod evident, este vorba de încercarea de a le asigura o consistenţă juridică, de cealaltă 
parte, este vorba de efortul de a-i furniza dreptului un fundament social, astfel încât acesta 
să nu mai fie o simplă tehnică externă de pacificare socială, ci o instituţie care să reflecte 
arhitectura internă a comunității. Astfel, pentru Bourgeois, nu numai că dreptul trebuie să 
“socializeze” înglobând așa numitele “drepturi sociale”, dar, în același timp, el trebuie să 
funcţioneze ca un mecanism care produce consens cu privire la mutualizarea riscurilor. 


Viaţa socială nu se limitează numai la respectarea drepturilor celorlalți. Nu există 
viata socială decât în măsura în care asigurarea mutuală împotriva riscurilor sociale 
este consimtita şi acceptată de toţi asociaţii (Bourgeois 1907, 50). 


Se poate constata că principiului liberal al responsabilitatii îi corespunde, într-un 
raport de simetrie inversă, un principiu al solidarității. Acest principiu nu se limitează 
exclusiv la doctrina şi practica solidarismului lui Léon Bourgeois, ci vizează o modalitate 
generală de funcţionare a aparatelor de guvernare, modalitate specifică ce a fost numită 
„stat social”. Lecturat din perspectiva ideologică a criticilor săi, apariţia Statului social a 
reprezentat o expresie a dictaturii planificării și reducerea ponderii iniţiativei private, pe 
scurt nefastul triumf al socialismului si omniprezenta ameninţare a basculării în 
totalitarism. În schimb, din perspectiva pe care am propus-o aici, statul social constă în 
articularea şi contaminarea reciprocă a noţiunilor de guvernare şi risc: guvernarea devine 
progresiv o tehnică de gestiune a riscurilor; riscurile ies din sfera vocabularului teologic 
sau moral, care vorbeşte de hazard şi de şansă, pentru a deveni un corelat al tehnicilor de 
guvernare. Principiul solidarității și ideea mutualizării riscurilor reprezintă gramatica de 
adâncime, plecând de la care s-au dezvoltat modalităţile de intervenţie ale statului 
contemporan. Astfel, politicile sanitare vizau reducerea riscurilor apariţiei unor pandemii 
şi menţinerea corpului social într-o stare de echilibru funcţional, politicile şcolarizare 
finteau marginalizarea socială, legislaţia protectionista a muncii îşi propunea să reducă 
efectele negative ale şomajului si ale precaritatii salariale, politicile penale încercau să 
gestioneze cát mai riguros fenomenele deviantei. 

Asa cum am argumentat deja, din perspectiva acestui principiu al solidarității 
societatea este configurată ca un angrenaj supus unei lizibihtáti integrale. Asigurarea 
riscurilor poate îmbrăca astfel forma anti-revolutionara a transformării graduale a 
societăţii, eliminând treptat marile disfunctionalitati sau dezechilibre. În al doilea rând, 
tehnicile de guvernare sunt alimentate de un nesecat optimism ştiinţific: faptele umane si 
evenimentele sunt de ordinul calculabilului. 

Aceste două trăsături pot arunca o lumină inedită asupra mult dezbătutei crize a 
statului social. Fără îndoială, această temă poate fi atacată dintr-o diversitate de unghiuri: 
începând cu manifestarea crizelor fiscale și terminând cu mutaţiile comportamentale ale 
individualismului, care gripează mecanismul solidaritati. Rămânând fideli demersului 
nostru de până acum, vom lectura acest episod al crizei plecând de la cele două mutații pe 
care le suferă regimul de funcţionare a riscurilor: pe de o parte, acestea ajung să se 
detaseze de suprafaţa de înscriere a socialului, de cealaltă parte, ele își pierd caracterul de 
regularitate. 

Investigarea acestui proces de transformare a modalităţii de funcţionare a 
riscurilor ar necesita o serie de analize care exced cadrele acestui articol. Din rațiuni de 

economie a explicatiei vom urma, nu fără anumite distantari critice, linia interpretativă 
propusa de Ulrich Beck. 


Societatea riscurilor si principiul precautiei 


Cartea lui Ulrich Beck intitulatá Societatea Riscurilor. Catre o noud modernitate 
a apárut in Germania in 1986 si a devenit rapid o lucrare de referintá in domeniul 
sociologiei. Aláturi de receptarea elogioasá a acestei lucrári, de-a lungul timpului, s-a 
acumulat si o impresionantă masa de întâmpinări critice. Acuzatia cea mai des întâlnită 
adresatá lui Beck priveste tendinta acestuia de a generaliza in mod nepermis o serie de 
fenomene locale ale societátilor contemporane si de a recalibra analiza sociologicá intr-un 
stil care aminteste de abordárile secolului al XIX-lea (Mythen 2004). Dacá o parte 
consistentă a acestor critici sunt alimentate de o perspectivă limitată asupra sociologiei, 
căpătând nu de puţine ori supărătoare tonuri si accente scolaresti, trebuie să recunoaştem 
că Societatea Riscurilor suferă de un pronunţat deficit de sistematicitate. Problematica 
statutului contemporan al riscurilor este încadrată de o serie întreagă de alte teme precum: 
evoluţia structurilor modernităţii, noile procese de individuale, declinul societăţii claselor, 
criza instituţiilor politice tradiţionale sau funcţionarea şi circulaţia paradoxală a 
cunoaşterii şi a enunturilor ştiinţifice. Alături de această diversitate tematică, un al doilea 
set de dificultăţi este dat de oscilatia autorului între perspectiva descriptivă și cea 
normativă, care propune soluţii pentru depăşirea crizelor actuale, precum apelul la 
cosmopolitanism (Beck 2008) sau la reinventarea unui angajament politic cetátenesc 
(Beck 1996). 

În ciuda acestor dificultăţi, Societatea riscurilor conţine o serie de elemente 
importante pentru ancheta noastră. Sintagma „societatea riscurilor”, care dă titlul 
volumului, reprezintă o încercare de cuprindere sintetică a specificului societăţilor 
contemporane, în care conflictele legate de distribuţia economică a resurselor sunt dublate 
de mecanisme și proceduri de interpretare și distribuire a riscurilor. 


În modernitatea avansată, producţia socială a bogăției este însoţită sistematic de 
producţia socială a riscurilor. În consecință, problema şi conflictele legate de 
distribuţie specifice unei societăţi a resurselor rare se suprapun peste problemele şi 
conflictele care izvorăsc din producerea, definirea şi distribuirea riscurilor fabricate 
pe cai tehno-stiintifice (Beck 1992, 19). 


Întâlnim aici o cu totul altă hartă conceptuală, diferită de cea cu care am lucrat 
pînă acum. În formula clasică a principiului solidarităţii, planul de obiectivare şi de 
funcţionare a riscurilor era societatea. În schimb, pentru Beck riscurile sunt legate în mod 
explicit de progresele tehnicii. Specificitatea poziţiei riscurilor în societăţile 
contemporane este determinată de Beck plecând de la trei elemente. Întâi, este vorba de 
un proces care erodează raporturile tradiționale de clasă pentru a le dubla cu o expunere 
cvasi-omogenă la risc. Evident, această afirmaţie nu înseamnă că structura clasică a 
societății moderne se șterge în favoarea egalitarismului negativ al riscului. Mai degrabă, 
intenția lui Beck este aceea de a sublinia faptul că expunerea la factorii de risc nu 
urmează vechile linii de diviziune socială, poziţie care nu exclude, totuși, inegalitatea în 
faţa riscurilor. 

In al doilea rand, configuratia contemporaná a riscurilor transforma contururile 
modernitatii. Aceasta nu mai poate fi reprezentatá drept un mecanism de coordonare 
liniará a progresului neintrerupt. Cu alte cuvinte, riscurile nu au alta sursá in afara 
procesului de modernizare. 


Riscul poate fi definit drept o manieră sistematică de confruntare cu hazardul si cu 
insecuritatile induse si introduse chiar de modernizare. Riscurile, in opozitie cu mai 
vechea definitie a pericolelor, sunt consecinte legate de forta amenintátoare a 
modernizarii si de efectul de globalizare a indoielii (Beck 1992, 21). 


La aceste douá determinatii externe ale riscurilor — faptul cá acestea nu pot fi 
lecturate plecând de la hărţile clasice ale diviziunilor de clasă si faptul cá ele sunt 
constitutive proiectului modernităţii — se adaugă un al treilea element important, o 
transformare din interior a modalităţii lor de funcţionare. Această transformare poate fi 
urmărită pe mai multe paliere. Întâi, este vorba de trecerea riscului de la un regim al 
localizabilului la unul delocalizat; riscurile nu mai pot fi capturate în interiorul graniţelor 
etatice și nici nu mai pot fi înscrise într-un anumit sector social privilegiat. În al doilea 
rând, riscurile trec de la un registru al calculabilului la un regim incalculabil. Această 
afirmaţie a atras violente critici (O’Malley 1999a; 1999b; 2000) care contestau, plecând 
de la numeroase exemple empirice, această pretinsă incalculabilitate a riscurilor. Cu toate 
acestea, dacă urmărim cu atenţie formulările lui Beck din Societatea riscurilor, vom 
constata că teza autorului nu afirmă dispariţia tuturor mecanismelor de înregistrare şi 
contabilizare a riscurilor. Mai degrabă este vorba de faptul că, în epoca contemporană, 
riscurile capătă forme latente, ele funcționează la un nivel indetectabil, iar raza lor de 
răspândire este indeterminabilă. Spre pildă, riscurile asociate organismelor modificate 
genetic se află sub raza de perceptibilitate directă. Ingerarea hranei alcătuită din aceste 
organisme nu produce efecte imediate şi nu îmbracă forme specifice, nu există maladii 
noi dezvoltate de ele, ci, doar, evoluţii ceva mai rapide ale unora deja cunoscute. 

În fine, cel de al treilea element se află în directă corelaţie cu precedentul: 
riscurile trec de la un regim asigurabil la unul inasigurabil. Și aici trebuie remarcat că 
afirmaţia lui Beck nu vorbeşte despre disoluția mecanismelor de asigurare, ci de sfârşitul 
paradigmei mutualizării riscurilor pe care am prezentat-o mai sus. Cele trei puncte 
menţionate pot fi strânse într-o formulă sintetică: noul regim de funcţionare a riscurilor le 
plasează atât dincolo de orizontul perceptibilului si al experienţei nemijlocite, cât si 
dincolo de perimetrul de funcţionare al mai vechilor tehnici statistice; noua formă de 
expresie a riscurilor este cea incertitudinii: „În societatea riscurilor consecinţele 
necunoscute şi neintentionate se transformă într-o forță dominantă a istoriei şi a 
societăţii” (Beck 1992, 22). 

Faptul că riscurile glisează, tendential, sub pragul perceptibilului face ca acestea 
să fie dependente de o reţea densă de discursuri cu pretenţie de cunoaştere (care pot 
îmbrăca o formă ştiinţifică sau anti-stiintificá), fiind, prin acest fapt, deschise diverselor 
proceduri de definire şi de redefinire. 


Riscurile de tipul celor produse în modernitatea târzie (...) sunt bazate pe o 
interpretare cauzală. Ele există în primul rând în termenii pe care îi furnizează 
cunoaşterea (ştiinţifică sau antistiintificá). Riscurile pot fi transformate, dramatizate 
sau minimalizate, fiind astfel deschise definiţiei si construcţiei (Beck 1992, 23). 

Consecința directă a acestei porozitati a riscurilor, a faptului cá ele depind de 
suprafeţe discursive de înscriere este aceea că distincţia între structuri obiective şi 
percepţia lor devine insignifiantă: „deoarece riscurile sunt înainte de toate înscrise în 
cunoaştere, percepţia riscurilor şi riscurile ca atare nu reprezintă două lucruri, ci una şi 
aceeași entitate” (Beck 1992, 55). O a doua consecinţă majoră priveşte inversarea ordinii 
cauzale. În societăţile tradiţionale si în cele ale primei modernitáti, trecutul reprezenta 
platforma care influenţa prezentul. În schimb, în societatea riscurilor viitorul este cel care 
determină momentul actual. 


În societatea riscurilor, trecutul îşi pierde puterea de a determina prezentul. Locul 
său este luat de viitor, adică de ceva care încă nu există. Suntem obligati să actionám 
astăzi pentru a preveni sau împiedica crizele de mâine (Beck 1992, 34). 


Investigatiile teoretice ale lui Ulrich Beck explică marea transformare pe care au 
suferit-o riscurile în ultimele decenii ale secolului trecut. Acestea s-au deplasat de la un 
registru al regularitatilor, accesibil cu instrumente probabilistice, la un registru al 
incertitudinii. De aici şi explozia conflictelor privind definirea şi eventuala gestiune a 
acestora. Însă, poziţia lui Beck oferă puţine indicaţii cu privire la transformările pe care 
această mutație a riscurilor o antrenează în ordinea raporturilor de guvernare. Urmând o 
sugestie a lui François Ewald (Ewald 1999; Ewald er al. 2001), putem afirma că, după 
principiul liberal al individualizării riscurilor şi după cel al mutualizării acestora, se naşte 
o a treia diagramă sau configuraţie importantă, cea a principiului precauţie. 

Principiul precautiei își are originea în discuţiile privind noile dezechilibre 
ecologice ale sfârşitului secolului XX. Una dintre primele formulări poate fi găsită în 
documentele care au rezultat după Conferinţa Organizaţiei Naţiunilor Unite de la Rio de 
Janeiro în iunie 1992. Punctul 15 al declaraţiei de la Rio stabileşte că „în cazul în care 
există riscul unor pagube grave sau al unor distrugeri ireversibile, absenţa unor certitudini 
ştiinţifice absolute cu privire la aceste situaţii posibile nu trebuie să servească drept 
pretext pentru a amâna adoptarea unor măsuri efective care să prevină degradarea 
mediului”. De aici a început o prodigioasă carieră juridică a acestui principiu. În Franța, 
spre pildă, noua lege privind protecţia mediului din 1995 stipulează că „absenţa 
certitudinilor, ţinându-se cont de cunoștințele științifice si tehnice ale momentului, nu 
trebuie să întârzie adoptarea măsurilor efective şi proporţionale care vizează prevenirea 
distrugerii grave și ireversibile a mediului, având în vedere un cost economic acceptabil”. 
În fine, noul Tratat al Uniunii Europene din 2005 prevede la articolul 191 că politicile de 
mediu ale spaţiului comunitar trebuie ghidate, între altele, de principiul precautiei. 

Una dintre foarte mediatizatele aplicaţii ale principiului precautiei a reprezentat-o 
o decizie a Curţii Europene de Justiţie, care a interzis, în 1998, importurile de carne de 
vită din Marea Britanie, în contextul scandalului legat de encefalopatia spongiformă 
bovină, cunoscută popular sub denumirea de boala vacii nebune. Juristii Uniunii 
Europene şi-au motivat decizia arătând că: “trebuie admis că, atunci când există 
incertitudini cu privire la riscurile pentru sănătatea persoanelor și la gravitatea acestora, 
instituţiile pot lua măsuri de protecţie, fără să trebuiască să aştepte ca realitatea şi 
gravitatea acestor riscuri să fie pe deplin confirmată” (CEJ 1998). 

Criticii principiului precautiei s-au grăbit să-l denunțe, arătând că acesta nu este 
decât încă una din complicațiile birocratice, care ameninţă buna desfăşurare a raporturilor 

economice. Altii au vázut in afirmarea acestui principiu doar o scamatorie ecologistá, prin 
care ONG-urile de profil si anumiti oameni de stiintá, cu rezultate de altfel contestabile, 
ajung să-şi impună prin fraudă propria lor versiune despre natură. In fine, criticii mai 
putin implicaţi în dezbateri ideologice au remarcat caracterul arbitrar al precautiei, 
propunând în schimb ca eventualele limitări ale unor activităţi considerate ca periculoase 
să se bazeze pe mecanismul mai puţin vag adus de analizele cost-beneficiu. Fără îndoială, 
o bună parte a acestor critici este justificată. Problema este că oponenții precautiei 
decriptează acest principiu ca şi cum el ar fi limitat doar la domeniul ecologiei şi ca şi 
cum el ar avea o formă unică de expresie, cea juridică. Or, o lectură a exemplelor pe care 
le-am prezentat mai sus ne arată că dincolo de chestiunea mediului, principiul precautiei 
se constituie plecând de la decalajul între cunoaştere şi acţiune. 

“A guverna înseamnă a prevedea!” Această maximă a lui Emil de Girardin isi 
conservă în contextul actual doar învelişul retoric. Noile tehnici ale prevederii nu mai au 
drept interlocutor fenomenele seriale, care îşi confirmă existenţa prin repetiţie. Din 
contră, aceste tehnici tintesc, din ce în ce mai mult, acele fenomene cu un grad de 
probabilitate incert. Putem întâlni funcţionarea principiului precautiei în diversele 
programe nationale si transnationale de apărare împotriva terorismului. A combate 
terorismul înseamnă a acţiona chiar şi în lipsa unei cunoașteri adecvate, iar războiul din 
Irak, început în 2003, ilustrează din plin această teză. Loviturile preventive nu sunt 
justificate de masivitatea statistică a riscului, ci, din contră, de unicitatea pericolului — 
chiar şi un singur atac terorist pregătit în Irak ar fi putut avea consecinţe incalculabile. 
Dincolo de domeniul militar si al securităţii regăsim o modalitate specifică de funcţionare 
a principiului precautiei în politicile economice ale statelor avansate. De exemplu, noul 
pact fiscal la care s-au angajat membrii Uniunii Europene şi care prevede, printre altele 
menţinerea unor deficite reduse, nu vizează atât riscurile economice cu densitate statistică 
mare, cum este de exemplu şomajul, ci evenimentele singulare, cum ar fi intrarea unui 
stat european in incapacitate de plată. În fine, dispozitivul precautiei poate fi întâlnit şi în 
spaţiul cotidian al comportamentelor indivizilor. Noua artă a prudentei cere din partea 
acestora să ia măsuri corespunzătoare împotriva fenomenelor rare, de exemplu: 
participarea la fondurile private de sănătate sau pensii, în eventualitatea dispariţiei 
sistemului public corespondent sau alegerea unui parcurs profesional (şcolarizarea iniţială 
plus elementele de formare continuă) luând in calcul emergenta sau dispariția anumitor 
sectoare de activitate. 


Incheiere 


Textul nostru a încercat să elucideze o dublă poziţionare a riscurilor. Pe de-o 
parte, acestea au devenit obiectele privilegiate ale guvernării, de cealaltă parte, orizontul 
general de articulare al acesteia. Odată cu consolidarea imaginarului probabilist al 
riscurilor, societatea a putut fi reprezentată drept un perimetru calculabil, care poate fi 
supus unor intervenţii continue. Remarcam la începutul acestui articol fluctuațiile logice 
ale noţiunii de risc, indicând faptul că aceasta nu trimite la un referent stabil, ci la un 
ansamblu de contexte. Însă, tocmai această plasticitate a contribuit la transformarea 
riscurilor într-un dispozitiv de guvernare. Se poate afirma că riscurile funcţionează ca 
nişte reguli de cuplare a ansamblurilor eterogene; ele fac să comunice regularitatile 

deviantei cu ritmurile nasterilor si mortilor, oscilatiile climei cu graficele sinuoase ale 
tranzactionárii márfurilor. 

Din ratiuni de economie a argumentárii am fácut o serie de concesii unei anumite 
reprezentări liniare a proceselor istorice. Astfel, pare cá principiul solidarităţii ar veni să-l 
înlocuiască pe cel al responsabilităţi, fiind, la rândul său înlocuit de precauţie. Or, asa 
cum o sugerează titlul articolului nostru, aceste „principii” sunt „tipare”, adică entităţi 
abstracte şi nu epoci istorice. Aceste tipare pot funcționa simultan. O demonstrează din 
plin momentul prezent, în care, alături de precauţie, a cărei înscriere în contemporaneitate 
am dezbătut-o mai sus, putem repera, la nivelul vieţii cotidiene, un proces de 
(re)individualizare a riscurilor si apariţia unui nou imperativ al responsabilitatii. În egală 
măsură, regăsim focare de activitate ale principiului mutualizării riscurilor nu numai în 
politicile sociale, ci şi în domenii mai austere, precum cel penal. Se vorbeşte, de mai bine 
de trei decenii, de un nou regim penal, care s-ar aplica, cu precădere în Statele Unite ale 
Americii. Specificitatea acestei orientări este aceea că lucrează nu cu indivizi, ci cu 
eşantioane. Astfel, condamnarea sau eliberarea condiţionată nu sunt hotărâte numai în 
funcţie de gravitatea faptei sau de comportamentul făptașului, ci şi de constituţia grupului 
din care acesta face parte. Cu cât grupul a acumulat un inventar de criminalitate mai 
consistent, cu atât pedeapsa aplicată individului va fi mai severă. 

Abia o lectură care tine seama de articularea tiparelor de risc, de intersectarea sau 
colizinea lor ar putea elucida profilul contemporan al guvernării. 


Referinţe bibliografice: 


Audier, Serge. 2010. Leon Bourgeois. Fonder la solidarite. Paris: Michalon. 

Beck, Ulrich. 1992. Risk Society: Towards a New Modernity. London: Sage. 

Beck, Ulrich. 1996. The Reinvention of Politics.Rethinking Modernity in the Global 
Social Order. Cambridge: Polity Press. 

Beck, Ulrich. 2008. Cosmopolitan vision. Cambridge: Polity Press. 

Bernstein, Peter. 1996. Against The Gods: The Remarkable Story of Risk. New York: 
John Wiley & Sons. 

Bourgeois, Léon. 1907. Essai d'une philosophie de la solidarité: conférences et 
discussions. Paris: Alcan. 

Burchell, Graham; Gordon, Colin; Miller, Peter (eds). 1991. The Foucault Effect: Studies 
in Governmentality. London: Harvester Wheatsheaf. 

Castel, Robert. 1983. “De la dangerosité au risque". in Actes de la recherche en sciences 
sociales, 47-48: 119-127. 

Comte, Auguste. 1999. Discurs asupra spiritului pozitiv. Bucureşti: Editura Ştiinţifică. 

Cour Européenne de Justice. 1998. Arrât de la Cour du 5 mai 1998, affaire C-180/96: 
Mesures d'urgence contre l'encéphalopathie spongiforme bovine (http://eur- 
lex.europa.eu). 

Dean, Mitchell. 1999. Governmentality. Power and Rule in Modern Society. 
London/Thousand Oaks/New Delhi: Sage. 

Dean, Mitchell.1986. “Calculable and Incalculable" in Soziale Welt, 49(1): 25-42. 

Demetrescu, Matei; Táut, Codrin. 2014a. Guvernamentalitatea. Forme si tehnici ale 
puterii în occident. laşi: Adenium. 


120 


A guverna/ a fi guvernat. Ipostaze ale raportului dintre stat si cetatean 


Demetrescu, Matei; Taut, Codrin. 2014b. “Une science latérale? Economie politique et 
limites du gouvernement chez Michel Foucault” in Studia Europaea, 59(3): 173-196. 

Donzelot, Jacques. 1984. L'invention du social: essai sur le déclin des passions 
politiques. Paris: Fayard. 

Douglas, Mary. 1992. Risk and Blame: Essays in Cultural Theory. London: Routledge, 
1992. 

Douglas, Mary; Wildavsky, Aaron. 1982. Risk and Culture: An essay on the selection of 
technical and environmental dangers. Berkeley: University of California Press. 

Enroth, Henrik. 2014. *Governance: The art of governing after governmentality" in 
European Journal of Social Theory, 17(1): 60—76. 

Ewald, Frangois, Gollier, Christian, Sadeleer, Nicolas de. 2001. Le principe précaution. 
Paris: PUF. 

Ewald, Frangois. 1986. L'Etat providence. Paris: Grasset. 

Ewald, Francois. 1999. “The return of the crafty genius: an outline of the philosophy of 
Precaution" in Connecticut Insurance Law Journal 6(1): 47-79. 

Foucault, Michel. 2004. Istoria sexualității. Vol. I: Voința de a sti. Bucuresti: Univers. 

Foucault, Michel. 2005. 4 supraveghea si a pedepsi: Nasterea ínchisorii. Bucuresti: 
Paralela 45. 

Foucault, Michel. 2007. Nasterea biopoliticii. Cluj-Napoca: Idea Design&Print. 

Foucault, Michel. 2009a. Securitate, teritoriu, populaţie. Cluj-Napoca: Idea 
Design&Print. 

Foucault, Michel 2009b. Trebuie să apărăm societatea. Cluj-Napoca: Idea Design& 
Print. 

Fukuyama, Francis. 2013. “What Is Governance?" in Governance, 26(3): 347-368. 

Lemke, Thomas. 2013. “Foucault, Politics and Failure" in Jakob Nilsson & Sven-Olov 
Wallenstein (eds.), Foucault, Biopolitics, and Governmentality. Stockholm: 
Sódertórn Press: 38-39. 

Miller, Peter; Rose, Nikolas. 2008. Governing the Present: Administering Economic, 
Social and Personal Life. London: Polity Press. 

Mythen, Gabe. 2004. Ulrich Beck: A Critical Introduction to the Risk Society. London: 
Pluto Press. 

O'Malley, Pat. 1999a. “Volatile and Contradictory Punishment" in Theoretical 
Criminology, 3: 175-196. 

O'Malley, Pat. 1999b. *Governmentality and the Risk Society" in Economy and Society, 
28: 138-148. 

O'Malley, Pat. 2000. “Configurations of Risk" in Economy and Society. 29: 457-59. 

Offe, Claus. 2009. “Governance: an empty signifier?” in Constellations. 16: 550-62. 

Power, Michael. 1999. The audit society: rituals of verification. Oxford: Oxford 
University Press. 

Procacci, Giovanna. 1978. “Social economy and the government of poverty” in Ideology 
and Consciousness. 4: 55-72. 

Procacci, Giovanna. 1993. Gouverner la misére: La question sociale en France (1789- 
1646). Paris : Seuil. 

Quételet, Adolphe. 1991. Sur l'homme et le développement de ses facultés ou Essai de 
physique sociale. Paris: Fayard. 


121 


Val Codrin Taut 


Rhodes, R. A. W. 1996. “The New Governance: Governing without Government” in 
Political Studies, 44(4): 652-667. 

Rose, Nikolas; O'Malley, Pat; Valverde, Mariana. 2006. “Governmentality” in Annual 
Review of Law and Social Science, 2: 83-104. 

Rousseau, Jean-Jacques. 2002. Discours sur l'économie politique. Paris: Vrin. 

Say, Jean-Baptiste. 1837. Cours complet d'économie politique pratique. Bruxelles: H. 
Dumont Editeur. 

Senellart Michel.1998. Artele Guvernárii. De la conceptul de regimen medieval la cel de 
guvernare. Bucuresti: Meridiane. 

Stoker, Gerry. 1998. “Governance as theory: five propositions” in International Social 
Science Journal, 50: 17-28. 

Thiers, Adolphe. 1850. De l'Assitance et de la Prévoyance publiques. Bruxelles: Meline, 
Cans & Cie. 

von Mises, Ludwig. 1938. Le Socialisme. Étude économique et sociologique. Paris: 
Éditions M.-Th. Génin-Librairie de Médicis. 

Walters, William. 2000. Unemployment and Government. Genealogies of the Social. 
Cambridge: Cambridge University Press. 

Walters, William. 2004. “Some Critical Notes on “Governance”, in Studies in Political 
Economy, 73: 27-46. 

Walters, William. 2012. Governmentality: Critical Encounters. London and New York: 
Routledge. 


122 


Internationalizarea guvernarii 

Liana Andreea Ionita 


Studiul de faţă propune o analiză interdisciplinara — din perspectiva științelor 
politice, economiei şi dreptului - asupra tendinţelor evolutive ale fenomenului guvernării 
globale, definit ca o „guvernare fără guvern” (Rosenau, Czempiel 1992) sau o „guvernare 
economică” (Dixit 2008), în strânsă relaţie cu globalizarea şi fragmentarea dreptului 
international. Adoptând o perspectivă bidimensională, empirică si teoretică, vom reflecta 
asupra mutatiilor survenite în actul de guvernare în contextul internationalizarii acestui 
proces, initial specific eminamente statului suveran gi ulterior adaptat schimbărilor 
generate de globalizare, de fragmentarea dreptului internaţional şi de apariţia regimurilor 
juridice speciale. Astfel, se conturează întrebarea de cercetare în jurul căreia se 
construieşte studiul de față: Cum influenţează fenomenul fragmentării dreptului 
internațional guvernarea globală? 

În urma procesului de fragmentare a dreptului international, internationalizarea 
guvernării se produce în cadrul regimurilor juridice fragmentate, care impun forme de /ex 
specialis şi un grad din ce în ce mai mare de autonomie fata de normele internationale. 
Plecând de la această ipoteză, studiul propune următoarele direcţii de cercetare. Primo, 
vom identifica elementele definitorii şi cadrul juridic al guvernării globale în regimurile 
speciale, analizând interdependenta dintre guvernare globală, fragmentarea dreptului 
international şi globalizare. Secundo, vom analiza mutatiile care apar în procesul de 
legiferare dincolo de statul suveran, în regimurile juridice deteritorializate, în care statele, 
care se confruntă cu dezmembrarea suveranităţii lor, realizează împreună cu ceilalţi actori 
internaționali guvernarea globală, prin intermediul unor „reţele guvernamentale” 
(Slaughter 2004). Fie că analizăm guvernarea exercitată prin instituţii şi organizaţii 
internaționale, comitete sub forma unor instituţii sau organizaţii (Klabbers 2012), fie prin 
reţele guvernamentale (Slaughter 1997; 2000a; 2000b; 2004), grupări ale statelor şi 
comisii informale, se impune o reflecţie asupra rolului statului suveran în guvernarea 
regimurilor fragmentate. 

Regimurile fragmentate, apărute şi consolidate din punct de vedere juridic odată 
cu fragmentarea dreptului internaţional, se organizează în jurul unor aspecte problematice 
sectoriale care sunt prioritare pentru state și pentru celelalte entităţi internaţionale în 
același timp. Astfel de Regimuri juridice speciale privesc drepturile omului, migrația, 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

mediul inconjurátor, Uniunea Europeaná, comertul international, dreptul márilor etc. O 
caracteristicá importantá este faptul cá aceste regimuri fragmentate reprezintá o formá de 
lex specialis si in acest sens dispun de propriul set de reguli s1 norme cu un grad de 
autonomie din ce in ce mai proeminent (Koskenniemi 2006). Mai mult, cooperarea dintre 
state si actorii non-statali si consolidarea parteneriatului public-privat reprezintá o 
condiţie sine qua non in vederea guvernării si creării stabilității politice, economice și de 
securitate. Mecanismele specifice acestui tip de guvernare în cadrul regimurilor speciale 
se caracterizează printr-o intensificare a transferului de autoritate dinspre state către 
instanţele internaționale, ceea ce ne determină să reconsiderăm puterea statului ca 
entitate şi subiect central de drept internaţional. Ce rol vor mai avea statele suverane în 
performarea actului de guvernare, cum se va fragmenta suveranitatea statelor și care vor 
fi funcţiile pe care acestea le vor delega instanţelor internaţionale (instituţii sau 
organizaţii ale guvernării globale)? 

Cercetarea privind dimensiunea internaţională a guvernării face referire la modul 
în care actorii statali şi non-statali gestionează problemele globale, schimbările si 
procesele tehnologice şi informaţionale. Actorii statali şi non-statali modifică, prin 
interacţiunile lor şi prin diverse forme de institutionalizare a dialogului politic, natura 
guvernării. Dar, pentru a construi o analiză temeinică a guvernării globale, este nevoie 
mai întâi să definim termenul de „guvernare”. Natura interdisciplinară a dezbaterilor cu 
privire la definirea acestui concept duce la dificultăţi în identificarea acceptiunilor sale 
curente. Guvernarea, aparţinând iniţial câmpului semantic și operaţional al actorului 
statal, s-a extins ulterior în sfera relațiilor internationale si a interacțiunilor dintre actorii 
statali și non-statali. Deși un proces complex, guvernarea poate fi conturată ca „un set de 
tradiţii şi instituţii care determină modul în care autoritatea este exercitată într-un stat” 
(Kaufmann et al. 2000). Exercitarea acestei autorităţi se realizează la nivel economic, 
politic şi administrativ şi implică „mecanisme, procese si instituţii prin care cetățenii si 
grupurile de cetăţeni isi articulează interesele proprii, isi exercită drepturile legale, isi 
îndeplinesc obligaţiile şi își soluţionează diferendele” (UNDP 1997). Guvernarea face 
referire la interacțiunile dintre actorii statali şi non-statali, la reţelele care se formează 
între structurile publice si private (Grote şi Gbikpi 2002), la „reţelele de influenţă dincolo 
de guvern, precum societatea civilă, sectorul privat şi organizaţiile non-guvernamentale”, 
la „instituţiile şi normele, reglementările, politicile şi acţiunile cu ajutorul cărora sunt 
gestionate resursele naturale” (UNDP 1997). 

Exportarea câmpului semantic al guvernării din spaţiul restrâns al statului către 
spaţiul extins, la nivel global este determinată de recunoașterea pe scară tot mai mare a 
proliferării actorilor non-statali si a importanţei lor în procesul decizional (Weiss T. 
2000). Guvernarea globală propune o „reinventare a schemei clasice de guvernare” 
(Kennedy 2009) şi o redefinire a naturii şi rolului statului suveran în societatea 
internațională. Conceptul de guvernare globală caracterizează tipul şi nivelul de 
reglementare în cadrul procesului de luare a deciziilor şi de soluționare a problemelor 
globale, într-un sistem lipsit de ierarhie si autoritate centrală, dominat de actori statali şi 
non-statali şi caracterizat de cooperarea dintre mediul public si privat (Bórzel si Risse 
2005, 195-216). Altfel spus, putem privi guvernarea globală ca un proces continuu de 
negocieri purtate între state, pieţe, cetăţeni, organizaţii şi instituţii ce operează la nivel 
internațional, în scopul articulării intereselor globale colective. 

Analiza guvernarii globale trebuie plasatá in contextul tendintelor societatilor 
actuale spre globalizare. In secolul al XXI-lea suntem martorii unei integrári la nivel 
global a statelor suverane, a pietelor si a tehnologiilor intr-o piatá liberá capitalista, 
caracterizată de erodarea barierelor tradiţionale dintre politică, cultură, tehnologie, 
finanţe, securitate naţională și ecologie și interdependenta dintre toate aceste sectoare ale 
societăţii (Friedman 2000, 22-23). În acest context, societăţile fac eforturi de a 
reconfigura sistemul internaţional pentru a se alinia schimbărilor produse de fenomenul 
globalizării. Astfel, globalizarea este privită ca noul sistem internaţional care înlocuiește 
sistemul Războiului Rece şi îşi impune noua sa logică, odată cu căderea zidului Berlinului 
(Friedman 2000, 7). Globalizarea este, aşadar, cadrul care precizează contururile studiului 
nostru asupra guvernării dincolo de stat. 

A defini globalizarea ca fenomen ce produce la scara întregului glob schimbări 
substanţiale în societăţi este un exerciţiu complex. Literatura de specialitate a propus de-a 
lungul timpului numeroase formule de interpretare, din perspectivă geografică, culturală, 
politică, juridică sau instituțională, în definirea acestui concept care, în pofida unui 
anumit caracter de generalitate ce îl caracterizează, produce efecte în sfere specifice ale 
societăţii. Pentru a identifica efectele pe care le produce asupra guvernării globale, vom 
privi globalizarea ca pe „un proces prin care aranjamentele sociale de bază (precum 
puterea, cultura, pieţele, politica, drepturile, normele, ideologia, identitatea, cetăţenia, 
solidaritatea) transcend contextul lor spaţial (mai ales statul naţiune) datorită accelerării, 
masificării, flexibilizarii, difuzării și expansiunii fluxurilor transnationale de oameni, 
produse, finanţe, imagini si informaţii”! (Beerkens 2004, 222). 

Pe baza explorării elementelor definitorii descrise mai sus, identificăm 
următoarele consecinţele pe care globalizarea le produce asupra guvernării: 

a. Ordinea internaţională este redefinită odată cu emergenta actorilor non-statali şi 
implicit a noilor centre de putere dincolo de statul suveran. Fenomenul globalizării a 
încurajat guvernarea problemelor internationale si de către alte instante non-statele, 
precum rețele transguvernamentale şi transnafionale, organizații şi instituții 
internationale, organisme juridice si actori privati care, potrivit lui Wapner, constituie per 
ansamblu „societatea civilă globală” (Wapner 1996). 

b. Gestionarea problemelor complexe ale umanităţii (crize economice, mediul 
înconjurător, terorismul, crima organizată etc.) devansează capacitatea statelor de acţiune 
şi decizie în mod individual (Gordenker si Weiss 1996), impunând o abordare colectivă. 
Această tendinţă a determinat un export al conceptului de guvernare în sfera politicii 
internaționale, astfel că guvernarea globală a anumitor domenii converge cu interesele 
colective ale actorilor internaționali și se produce dincolo de statul suveran. 

c. Globalizarea modelează regulile guvernării - cadrul juridic al normelor - si 
produce mutații ale guvernării dincolo de statul suveran, pe care le vom analiza în studiul 
de fata. 

d. Statul suveran este condiţionat de schimbare în vederea continuității. Principiile 
fundamentale ale statului - suveranitatea și teritorialitatea - se transformă odată ce actorii 


! Forma originală a textului citat: „globalization as a process in which basic social arrangements (like power, 
culture, markets, politics, rights, values, norms, ideology, identity, citizenship, solidarity) become 
disembedded from their spatial context (mainly the nation-state) due to the acceleration, massification, 
flexibilisation, diffusion and expansion of transnational flows of people, products, finance, images and 
information”. 

non-statali igi revendicá un rol din ce in ce mai accentuat, iar statul pierde monopolul 
asupra procesului decizional. Asistăm, așadar, la dezmembrarea sau fragmentarea 
suveranităţii statului şi la apariţia unor sisteme juridice deteritorializate. 

e. Asistăm la „globalizarea dreptului international” (Pellet 2000), care se manifestă 
prin expansiunea şi diversificarea structurilor juridice, a reglementărilor şi normelor 
internaţionale. Aceste schimbări au condus la fragmentarea dreptului internaţional și, în 
consecinţă, la apariţia unor regimuri juridice speciale (sisteme juridice deteritorializate), în 
cadrul cărora operează multitudinea actorilor internaţionali, statali şi non-statali. 

Disciplinarea globalizării, înţeleasă în sensul digerării tuturor transformărilor de 
natură juridică, politică, economică, socială si culturală şi armonizării dinamicilor aferente 
spectrului politic şi economic, se află sub semnul guvernării, întrucât pe fondul marilor 
probleme ale umanităţii, „provocarea devine guvernarea însăşi” (Kissinger 2014, 369). 
Așadar, globalizarea influențează, pe de o parte guvernarea care se produce dincolo de statul 
suveran cu participarea deopotrivă a actorilor non-statali, şi pe de altă parte, evoluţia dreptului 
internaţional care stabileşte drepturile şi obligaţiile internaţionale ale tuturor entităţilor (statale 
sau non-statale), determinându-le în mod decisiv calitatea juridică (Moca 1988, 223). 

Globalizarea produce schimbări fundamentale în conceptualizarea aşa numitei 
„cartografii a guvernării” (Dhanapala 2001), în ceea ce privește structura policentrică a puterii 
la nivel internaţional, între diferiți actori statali şi non-statali. Asistăm la apariţia fenomenului 
de internationalizare a guvernării. Spre deosebire de perioada Războiului Rece, caracterizată 
printr-un sistem mai puţin complex, având în centru statele naţiune, Thomas Friedman 
observă trei dimensiuni contemporane ale balanței de putere: în primul rând, între statele 
suverane, ulterior, între statele suverane și pieţele globale şi într-un final, între statele suverane 
şi indivizi (Friedman 2000, 13-14). Aşadar, diminuarea puterii statului suveran şi libera 
circulaţie au condus la redefinirea sensului termenilor de „comunitate” şi chiar „stat” sau 
„formă de guvernare” (Mégret 2009, 4). Aceste schimbări în statutul si rolul statului suveran 
pe fondul fenomenului globalizării au implicaţii considerabile asupra evoluţiei dreptului 
internaţional, care înregistrează tendinţe tot mai accentuate de fragmentare. Din perspectiva 
lui Paul Schiff Berman, dreptul internaţional, așa cum a fost definit în termeni tradiţionali, 
necesită o codificare în concordanță cu complexitatile pe care globalizarea le generează în 
materie de drept, astfel că „într-un climat juridic global, fragmentele transguvernamentale ale 
societăţii formează regimuri juridice speciale” (Berman 2007, 1164). Martti Koskenniemi 
consideră că dreptul international „s-a diferențiat în regimuri funcţionale precum dreptul 
comerțului, dreptul drepturilor omului, dreptul mediului și aşa mai departe, astfel încât să 
gestioneze problemele globale într-un mod eficient”. Koskenniemi explică emergenta acestor 
regimuri juridice făcând analogie cu „ascensiunea statelor naţiune de la sfârşitul secolului al 
XIX-lea” (Koskenniemi 2007, 1-2). 

Discursul, de altfel sofisticat și complex, asupra guvernării globale lansează o 
provocare paradigmaticá pentru ştiinţa politică si relaţiile internationale, dar si pentru 
ştiinţele sociale în general, înglobând argumente realiste, institutionaliste, constructiviste 
şi pluraliste privind percepţia transformărilor în societate, generate de globalizare. Având 
în vedere faptul că problemele globale ale umanităţii depăşesc graniţele statului națiune, 
fenomenul globalizării a redefinit în primul rând, sistemul global în întregime și a lansat o 
serie de procese complexe de luare a deciziilor la nivel sub-national, national, regional si 
global. Se pregătește, astfel, terenul pentru consolidarea unui sistem de guvernare 
multidimensional (Bertucci si Alberti 2001, 9), guvernarea globală. În al doilea rand, a 

generat o ordine internațională caracterizată de noi centre de putere și autorităţi dincolo 
de stat (O’Brien et al. 2000, 16), odată cu emergenta actorilor non-statali. Aceştia diferă 
din punct de vedere al naturii (instituţii şi organizaţii internaţionale, alianţe continentale, 
grupări de state, regimuri etc.), al caracterului (public sau privat), al ariei de acţiune şi al 
obiectivelor (universale sau sectoriale). În al treilea rând, sunt notabile expansiunea şi 
diversificarea structurilor juridice, a reglementărilor şi normelor internaţionale. Potrivit 
Raportului Comisiei de Drept Internaţional a ONU din 2006, „Fragmentarea dreptului 
internațional: dificultăţi decurgând din diversificarea şi expansiunea dreptului 
internaţional” (finalizat sub coordonarea lui Martti Koskenniemi), toate aceste procese 
evolutive au condus la fragmentarea dreptului internaţional. Evoluţia dreptului 
internaţional, în centrul căruia gravitau exclusiv state suverane ale secolului al XIX-lea, a 
condus la emergenta regimurilor fragmentate caracterizate de co-existenta actorilor 
internaţionali, statali şi non-statali. Spre deosebire de guvernarea din cadrul statului, ale 
cărui suveranitate și teritoriu sunt clar definite, guvernarea produsă în cadrul regimurilor 
fragmentate, uneori sistematic, alteori echivoc delimitate, este caracterizată de mutații 
care pun sub semnul întrebării „natura graniţelor dintre [...] forme de guvernare”, 
„scopurile guvernării internaţionale şi a naturii polis-ului internaţional” (Motoc 2012, 
109), precum și rolul pe care statul suveran îl mai deţine în acest proces de guvernare. 

Guvernarea globală menţine, din perspectiva lui Emmanuelle Jouannet, ideea de 
coerenţă a ordinii juridice internaţionale, întrucât „ansamblul normelor, reţelelor şi practicilor 
juridice traduce emergenta unei noi forme de reglementare a societăţii internationale care 
asociază într-o negociere permanentă actori publici și privaţi, puteri formale și informale” 
(Jouannet 2013, 61). Literatura de specialitate cu privire la evoluţia normelor internaţionale și 
fragmentarea acestora în domenii diferite este în strânsă corelaţie cu literatura despre 
guvernare globală, astfel că „atenţia nu mai este îndreptată asupra actorilor şi asupra cui are 
dreptul de a participa, ci mai degrabă asupra dreptului internațional, în particular: ce este şi 
cum funcţionează” (Knop 2012, 108-109). Dreptul internaţional stabileşte de cele mai multe 
ori limbajul guvernării în diferite contexte, produce tehnici si defineşte regulile şi terenul in 
interiorul căruia acţionează actorii statali şi non-statali. În cadrul acestui tip de guvernare 
internationalizata, dreptul international a devenit puternic institutionalizat, în sensul în care 
instituţiile şi organismele internationale deţin un rol esenţial în dezvoltarea normelor 
internaționale (Klabbers 2012). Acestea devin, desigur, instrumente indispensabile pentru 
realizarea guvernării globale, dar acţiunea şi rolul lor nu substituie decizia comunităților 
politice, adică a statelor, care reprezintă, în dreptul internaţional, instanţele care stabilesc 
obiectivele guvernării (la orice nivel) şi controlează modalitatea în care aceasta este pusă în 
practică. Tendinţa actuală este mai degrabă îndreptată spre consolidarea capacităţii statelor de 
reprezentare în grupuri, organizaţii si instituţii internationale şi de a influenţa procesul de 
creare a normelor internaţionale. 


Delimitarea câmpului conceptual al guvernării globale 
In prima parte a studiului sunt necesare câteva precizări referitoare la noţiunile de 
guvernare globală şi regimuri fragmentate. Se impune, aşadar, o delimitare a câmpului 


conceptual al guvernării în contextul globalizării și implicit a efectelor pe care acest 
fenomen le produce asupra sistemului de state suverane. Această secţiune a studiului este 

dedicatá urmátoarelor aspecte: (1) fragmentarea dreptului international si aparitia 
regimurilor speciale si (2) identificarea acceptiunilor curente ale termenului de guvernare 
sub influenta puternicá a globalizarii si a elementelor sale definitorii (multiplicarea 
numárului de actori, gradul de cooperare transnationalá sau la nivel de integrare, intre 
state şi ceilalţi actori non-statali - organizaţii, agenţii, instituţii, actori privati). 


(1) Fragmentarea dreptului international si aparitia regimurilor speciale 

Evolutia dreptului international se confruntá actualmente cu ,,o crizá de identitate" 
(Jouannet 2013, 30), odată cu schimbările majore apărute în realitatea internaţională privind 
permeabilizarea frontierelor dintre state, redefinirea actorilor internaţionali, cedarea de 
suveranitate din partea statelor în scopul guvernării anumitor domenii la nivelul organismelor 
internationale, precum si dinamicile societăţilor globalizate care fac necesară redefinirea 
normelor și reglementărilor juridice. În elaborarea unei ordini juridice, se discută din ce în ce 
mai intens despre dezordinea provocată de fenomenul globalizării odată cu emergenta noilor 
actori şi a domeniilor de acţiune. Impactul globalizării asupra dreptului internațional este 
vizibil atât la nivelul subiecţilor, obiectelor şi în însăşi natura dreptului internațional (Megret 
2009, 5). Dreptul internaţional creează cadrul juridic al relaţiilor internaţionale pe care 
entitatea statală sau non-statală le conduce în vederea atingerii intereselor şi obiectivelor 
comune în domenii cât mai diverse, fiind recunoscută ca subiect de drept internaţional și 
„titularul de drepturi şi obligaţii internaționale, participant la relaţiile reglementate de normele 
dreptului international" (Moca 1988, 223). Însă, dreptul international reprezintă voinţa in 
unanimitate exprimată a statelor suverane şi independente, în calitatea lor de cei mai 
importanti subiecti de drept international. Fenomenul globalizării a produs efecte majore pe 
de o parte, asupra multiplicării subiecţilor de drept internaţional de natură non-statală, care de 
altfel au o capacitate juridică de acţiune diferită de cea a statelor, și pe de altă parte, asupra 
procesului de creare a normelor naţionale şi internaţionale, „influențând normele care 
guvernează, in special, comerțul mondial, transporturile, protecția mediului înconjurător” 
(Dhanapala 2001, 2). Statele însele, ca entităţi suverane, determină și stabilesc normele și 
reglementările internationale si, implicit, calitatea și capacitatea juridică a celorlalte entităţi 
non-statale (organizaţii si instituţii internationale, mişcări, reţele sau asocieri de state etc.). 

În ceea ce priveşte diversificarea reglementărilor în domenii extinse la nivel 
global, precum şi multiplicarea instanţelor juridice internaţionale cu privire la aspecte 
bine delimitate (diverse curţi ale drepturilor omului, tribunale de soluţionare ale 
diferendelor economice etc.), observăm faptul că normele internaţionale, prin intermediul 
cărora este guvernat astăzi fiecare domeniu în parte, guvernează de altfel şi relațiile dintre 
statele suverane gi actorii non-statali, publici sau privati, precum si relaţiile dintre aceşti 
actori non-statali care au fost creaţi prin acordul statelor suverane. 

Specialiştii în domeniul juridic au identificat în anii 1980 „tendința de 
fragmentare” a regimului juridic international, care ameninţă coerenţa si calitatea 
dreptului international. Consecințele acestui fenomen de „separare a dreptului în 
compartimente” dau naştere unor conflicte şi tensiuni între principii de drept şi norme 
(Brownlie 1988, 15). În ultimele decenii s-a observat faptul că fenomenele diversităţii și 
diferentierii dreptului international (Koskenniemi 2006) au fost înţelese în sensul proliferării 
instituţiilor şi organizaţiilor internaţionale, numărului din ce în ce mai mare de tribunale și 
curți internaționale, dezvoltate atât în cadrul unor regiuni geografice, cât şi în domenii diferite, 
interpretând normele internaţionale după propriile reguli (provocând deseori conflicte între 

norme). Aceste fenomene au fost privite, in prima instanta de catre judecatorii de la Curtea 
Internationala de Justitie — Stephen M. Schwebel, Gilbert Guillaume, Robert Jennings - si 
ulterior de cátre juristi in general, ca o sursá de ,,anxietate postmoderna” si au fost identificate 
ca fiind principalii factori care au provocat fenomenul fragmentarii (Koskenniemi si Leino 
2002). Daca percepem dreptul international, conform lui Koskenniemi, ca fiind produsul unei 
combinatii intre sistemul normativ si sistemul politic, conflictele dintre normele juridice pot fi 
explicate prin prisma prioritatilor politice. 

Toate aceste evolutii au condus cátre ceea ce juristii participanti la sesiunile CDI 
au enuntat in Raportul final din 2006, si anume trecerea in etapa de fragmentare a 
dreptului international. Impactul globalizării fiind din ce în ce mai vizibil in evoluţia 
normelor si regimurilor juridice, observăm aşa numita „globalizare a dreptului 
international” (Pellet 2000), care se manifestă prin fragmentarea acestuia. Identificand 
principalii factori care au determinat fragmentarea, vom observa diversitatea cadrelor 
instituționale şi a organismelor juridice, precum și diferenţierea sau specializarea 
domeniilor dreptului internaţional (Treves 2009, 213-253). Apare următoarea întrebare: 
Cum influenţează fragmentarea dreptului internaţional guvernarea globală? 

Pentru a formula un răspuns cuprinzător este nevoie să observăm efectele produse 
de fenomenul fragmentării. Potrivit lui Gerhard Hafner, care a avut o contribuţie 
substanţială la Raportul CDI din 2000, ideea de fragmentare a dreptului internaţional s-a 
intensificat după sfârșitul Războiului Rece şi a condus ulterior la nașterea unor regimuri 
atipice de guvernare globală (Hafner 2000, 143). Pe măsură ce procesul de gestionare a 
problemelor globale a început să antreneze eforturi din ce în ce mai mari şi aplicate în 
domenii cât mai diverse, în funcţie de natura problemelor (economică, de mediu, de 
criminalitate, de dezvoltare, de securitate sau de drepturile omului), vechile norme, 
principii si instituții nu mai răspundeau eficient în fata noilor provocări. Astfel, „scopul 
emergentei dreptului international penal sau a dreptului international al drepturilor omului 
(sau al oricărui drept special) este de a institutionaliza noile priorități apărute în fiecare 
domeniu în parte” (Koskenniemi 2007, 4-5). 

Deşi utilizată de-a lungul timpului în diverse contexte şi cu diferite înţelesuri 
juridice, accepțiunea curentă a regimurilor speciale, aşa cum reiese din Raportul CDI din 
2006 face referire la „sisteme sau subsisteme de norme care reglementează o anumită 
problemă in mod diferit faţă de maniera in care ar fi fost reglementată sub incidenţa 
dreptului general”, si anume printr-o „formă puternică de lex specialis" (Koskenniemi 
2006, para. 128). Raportul menţionează faptul că aceste regimuri pot fi înţelese în termeni 
restrânşi, precum este „regimul de cooperare juridică între Curtea Penală Internaţională şi 
statele parti în temeiul Statutului de la Roma” sau în termeni extinşi, precum este „tehnica 
de interpretare a Convenţiei Europene a Drepturilor Omului ca fiind un instrument al 
ordinii publice europene (ordre public) pentru protecţia ființelor umane individuale"? 
(Koskenniemi 2006, para. 128). 


? Forma originală a textului citat: „systems or subsystems of rules that cover some particular problem 
differently from the way it would be covered under general law.” 

? Forma originală a textului citat: „the regime of judicial cooperation between the International Criminal 
Court and States Parties under the Rome Statute or [....] the technique of interpreting the European 
Convention on Human Rights as "an instrument of European public order (ordre public) for the protection of 

individual human beings’. 

Regimurile speciale au aparut odatá cu identificarea unor nevoi de ordin tehnic sau 
functional in comunitatea internationalá. Potrivit lui Charlesworth, procesul international de 
legiferare moderna sau post-moderná impune tendinta de a dezvolta in anumite domenii noi 
concepte si tehnici specializate (Charlesworth 2012, 187-203). De exemplu, legislatia 
internațională în materie de drepturile omului, comerţ international, drept penal sau mediu 
este considerată a fi un regim autolimitativ sau „a self-contained regime”, aşa cum este 
cunoscut în literatura de specialitate. Mai mult, M. Noortman realizează o listă a regimurilor 
calificate ca (cvasi) autonome, exemple care se regăsesc şi în Raportul coordonat în 2006 de 
Martti Koskenniemi: imunitatile diplomatice, tratatele privind drepturile omului, Uniunea 
Europeană, Organizaţia Mondială a Comerţului, tratatele cu privire la mediu, tratatele de non- 
proliferare, mecanismele de rezolvare a diferendelor şi instrumentele componente ale 
organizaţiilor internaţionale care permit suspendarea sau înlăturarea calității de membru 
(Noortman 2005, 141). 

Conceptul de regim special sau ,self-contained" îşi are originea în jurisprudenţa 
Curţii Permanente de Justiţie Internationale care, prin hotărârea emisă în 1923 în cauza S.S. 
Wimbledon cataloga anumite reglementări din același tratat ca fiind autolimitative si 
aplicabile în mod special doar unor conjuncturi aparte, astfel încât să nu își piardă acel raison 
d'étre (Cauza S.S. Wimbledon 1923, 23, para. 32). În anii 1960, Curtea de Justiţie a Uniunii 
Europene, desi nu utiliza aceiaşi termeni de mai sus, s-a pronunţat în cauzele Van Gend en 
Loos şi ulterior Costa c. ENEL cu privire la existenţa unui sistem juridic propriu pe care 
Comunitatea Europeană l-a creat prin guvernarea la nivel comunitar a unui număr inițial 
restrâns de domenii în care erau limitate implicit drepturilor statelor suverane. Astfel, Curtea 
s-a pronunțat cu privire la Comunitatea Europeană ca fiind „o nouă ordine juridică de 
drept international” (Cauza Van Gend en Loos 1963, 12). În 1980, conceptul de „self: 
contained regime” apare în jurisprudenţa Curţii Internaţionale de Justiţie, în hotărârea cu 
privire la cauza SUA c. Iran, care a statuat că normele dreptului diplomatic reprezintă un 
self-contained regime” (Cauza SUA c. Iran 1980, 40, para. 86). 

„Problema descompunerii dreptului international în cutii specializate, care se 
diferenţiază din punct de vedere funcţional” (Koskenniemi 2007, 17) presupune acordarea 
de (cvasi)autonomie acestor regimuri juridice în vederea creării şi aplicării regulilor 
speciale de drept internaţional. În Raportul asupra fragmentării din 2006, Koskenniemi 
atrage atenția asupra faptului că niciun regim juridic nu poate fi creat în afara sferei 
dreptului internaţional general. De exemplu, nicio reglementare cu privire la dreptul UE 
sau la comerţul mondial nu este izolată de dreptul internaţional. „Chiar şi în cazul unor 
regimuri foarte dezvoltate, dreptul general are cel puţin două tipuri de funcţii. În primul 
rând, delimitează cadrul normativ de acţiune [....]. În al doilea rând, regulile de drept 
general se aplică dacă regimul special nu reuşeşte să funcţioneze în mod corespunzător” 
(Koskenniemi 2006, para. 192). Aceste considerente determină specialiştii să aprecieze 
faptul că, deşi cele mai dezvoltate regimuri juridice precum UE sau OMC au atins un 


^ Versiunea originală si completă a textului citat: „Even in the case of well-developed regimes, general law 
has at least two types of function. First, it provides the normative background that comes in to fulfil aspects of 
its operation not specifically provided by it. In case of dissolution of a State party to a dispute within the 
WTO dispute settlement system, for instance, general rules of State succession will determine the fate of any 
claims reciprocally made by and as against the dissolved State. This report has illustrated some of the ways in 
which this supplementing takes place. Second, the rules of general law also come to operate if the special 
regime fails to function properly.” 

grad foarte ridicat de independentá fata de dreptul international general, nu pot fi 
considerate regimuri autonome în adevăratul sens al cuvântului, întrucât acest set de lex 
specialis nu exclude in totalitate reglementárile generale cu privire la responsabilitatea 
statelor (Simma, Pulkowski 2006, 516-523). 


(2) Identificarea acceptiunilor curente ale termenului de guvernare sub 
influenta globalizárii 

Transformările pe care fenomenul globalizării le generează în societatea 
contemporană privind, pe de o parte, evoluţia dreptului internațional, şi pe de altă parte, 
proliferarea instituţiilor şi organizaţiilor internaţionale influenţează guvernarea la nivel global. 

Termenul de guvernare are propria istorie conceptuală. Apartinand initial 
domeniului de ştiinţă politică datorită utilizării sale în cadrul politicii nationale, 
guvernarea a devenit un concept aplicabil politicii dincolo de statul naţiune şi folosit de 
disciplina relaţiilor internaţionale pentru a înţelege dinamicele şi transformările de pe 
scena globală. Termenul de „guvernare globală” a devenit în ultimele decenii foarte 
dezbătut în literatura de specialitate, dezvoltându-se numeroase teorii care explică 
complexitatile fenomenului şi perspectiva pe care o propune asupra ordinii internationale. 
Guvernarea într-un sistem dincolo de stat (Hoffman 1995) şi în absenţa unei autorităţi 
politice clar definite — „guvernarea fără guvern” (Rosenau si Czempiel 1992) — 
semnalează, de fapt, o trecere de la statalitate la diverse forme de integrare, bazate pe 
cooperarea între actori şi globalizarea intereselor şi obiectivelor comune. Rosenau 
identifică „sistemul ONU şi guvernele nationale ca fiind esenţiale în gestionarea 
guvernării globale, dar acestea reprezintă doar o parte a întregului” deoarece „guvernarea 
globală nu face referire doar la instituţiile formale și la organizaţiile prin care se conduc 
afacerile internaţionale”, ci la toate nivelurile de activitate umană — local, subnational, 
national, regional, transnational, international (Rosenau 1995, 13). 

Observând diferenţa dintre guvernarea politică globală și guvernarea economică 
globală, Paul James şi Nevzat Soguk propun următoarele caracterizări: „aproape în 
aceeaşi manieră în care guvernarea economică globală este un domeniu contestat al 
multiplelor organizaţii, guvernarea politică globală este compusă din diferite regimuri 
politice şi jurisdicții care rămân relativ necoordonate” (James şi Soguk 2014, xxvi). 
Totuşi, cei doi autori enunţă faptul că în cadrul guvernării economice globale, piaţa 
capitalistă globală este cea care asigură ordinea la nivel central pentru întreaga activitate 
economică, insistând asupra lipsei unui sistem contemporan de relaţii politice globale 
care să prezinte o formă de organizare politică dominantă. 

Guvernarea globală are un puternic impact asupra rolului pe care statul suveran il are 
în contextul multiplicării numărului de actori si instituţii in interiorul statului şi dincolo de 
stat, precum şi în cazul dezvoltării din ce în ce mai proeminente a regimurilor juridice din 
diverse domenii. Puterea nu mai aparţine exclusiv statelor, ci a fost dispersată la nivelul 
sistemului global între noile structuri dincolo de stat, fie că este vorba de instituţii 
internationale precum Fondul Monetar International (FMI), Banca Mondială, curți 
internationale, organizaţii precum ONU, UE, OMC, reţele transnationale ori mişcări sociale 
globale (O’Brien er al. 2000, 12-17). Pe de o parte, ONU reprezintă o creaţie a sistemului de 
state suverane la nivel international, care a dezvoltat un aparat inovator al guvernării globale, 
în vederea reglementărilor la nivel internaţional a principalelor domenii şi regimuri 
fragmentate. Pe de altă parte, UE reprezintă unul din cele mai importante regimuri 


131 


Liana Andreea Ionita 


fragmentate, care schimbă totodată concepția tradițională asupra guvernării si se 
caracterizează printr-un nou tip de guvernare sui generis şi o manieră proprie de elaborare a 
politicilor în Europa contemporană. UE reprezintă un teren fertil pentru analiza variațiilor în 
guvernare, fiind singurul sistem politic din lume caracterizat de un proces decizional sui 
generis şi 0 guvernare pe mai multe niveluri — internaţională sau interguvernamentală, 
supranationala si infranationalá (Weiler 2009, 121-128), bazată pe un model inovativ de 
colaborare în vederea atingerii obiectivelor şi îndeplinirii intereselor care depăşesc, de cele 
mai multe ori, granițele statelor suverane membre ale Uniunii. 

Conexiunea logică între globalizare şi stat-natiune se produce pe fondul evoluţiei 
conceptului de suveranitate (Dhanapala 2001, 2). În contextul globalizării politice, 
observăm schimbări în interiorul regimurilor fragmentate, cu privire la puterea politică, la 
reglementări juridice internationale şi implicit o modificare a acceptiunii tradiţionale a 
termenului de „suveranitate”, în care aceasta se referea la ordinea în interiorul statului şi 
delimita puterea şi autoritatea acestuia. Suveranitatea nu mai poate fi înţeleasă în termenii 
unei puteri efective a statului, ci este o suveranitate fragmentată. Asistând la expansiunea 
dreptului international si implicit a regimurilor fragmentate, statele se angajează să 
respecte un set de reglementări şi norme stabilite de comun acord la nivel internaţional, 
fapt ce conduce la recunoașterea unor limitări a suveranităţii lor. 

Odată clarificate conceptele cheie, vom investiga în cele ce urmează modalitatea 
în care procesul de guvernare este realizat în regimurile speciale. Vom lansa o reflecţie 
asupra tendinţelor de metamorfozare a actului guvernării din spaţiul naţional în spaţiul 
internațional al regimurilor speciale, caracterizat însă de absenţa unui guvern propriu şi 
clar definit. Acest proces a generat o readaptare a teoriilor şi practicilor în vederea 
acomodării noilor mutații ale guvernării, dincolo de statul-natiune. Se conturează 
următoarele întrebări adiacente: Cum este realizată guvernarea la nivel global? Ce rol mai 
are statul în procesul de guvernare în aceste regimuri speciale? 


Mutatii ale guvernării dincolo de statul suveran 


Delimitarea graniţelor dintre diversele forme de guvernare reprezintă un real 
exerciţiu teoretic. Putem afirma că linia de demarcaţie dintre guvernarea în interiorul 
statului şi guvernarea în interiorul regimurilor juridice fragmentate, așadar dincolo de 
statul suveran (de altfel dificil de trasat din cauza intersectării obiectivelor, mecanismelor 
şi instrumentelor de guvernare), propune o regândire a rolului pe care statul însuşi îl mai 
posedă în procesul de guvernare per se. Studiul îşi propune să identifice unde se 
realizează guvernarea globală, cum se realizează guvernarea globală si, pe fondul acestor 
transformări, să identifice care mai este rolul statului suveran în sistemul internaţional 
contemporan. O primă schiță de răspuns la aceste întrebări ne îndreaptă către ipoteza 
regimurilor juridice speciale ca /ocus privilegiat al guvernării globale si către rețelele 
guvernamentale ca mecanisme prin care aceasta este pusă în practică. Cât despre rolul 
statului suveran în acest context general, acesta va face obiectul concluziilor noastre 
derivate din analiza guvernării globale. 

Guvernarea globală se produce în cadrul unor regimuri juridice speciale 

Schimbările de ordin economic şi politic determinate de fenomenul globalizării au 
transformat atât natura capitalismului, care „a devenit puternic neguvernat”, cât şi rolul 
statului, care „pierde din suveranitate [...] şi devine parte a aranjamentelor de guvernare 
multilaterală” (Weiss L. 2000, 2). Tocmai datorită faptului că se produce în cadrul 
diverselor regimuri fragmentate, guvernarea globală modifică în mod implicit 
suveranitatea statului, odată cu transferul de putere dinspre stat spre actorii non-statali, în 
special instituţiile internaţionale. În acest fel, ordinea mondială este mai degrabă definită 
de reţele de guvernare globală (Slaughter 1997, 184) si acorduri dintre state. Cooperarea 
globală între aceste reţele în vederea soluționării provocărilor comune statelor ne 
determină să credem că este vorba de „dezagregarea statului în părţi distincte funcţional” 
(Weiss L. 2000, 8), în funcţie de interesele economice, juridice sau politice. Aceste parti 
distincte funcţional, împreună cu alte entități de aceeaşi natură, formează reţele 
transguvernamentale, amortizând astfel ideea de dizolvare completă a statului. 

Dacă privim în esenţă proiectul european gândit în anii 1950 de către Jean 
Monnet şi Robert Schuman, vom observa faptul că la baza creării UE se află cooperarea 
statelor în vederea guvernării dincolo de stat în domeniul economic. Acest domeniu 
conducea către îndeplinirea obiectivelor comune într-un mod mai eficient, la nivel 
precum este, de exemplu, politica externă sau politica de apărare. Proiectul european a 
continuat să se extindă printr-un proces de spill-over şi în alte domenii ale guvernării 
proprii statului suveran. În acest fel, actori supranationali, precum UE, devin instante care 
pe de o parte, redefinesc rolul statului suveran în era globalizării, iar pe de altă parte, 
afirmă totuşi „durabilitatea formei statale” (Mégret 2009, 4). 

Statul suveran își dobândeşte calitatea de principal actor al sistemului 
internaţional, cu o suveranitate absolută, în urma primului Război Mondial, odată cu 
destrămarea imperiilor multinaționale. Pentru state, suveranitatea rămâne în prezent un 
atribut inerent și intangibil prin care acestea se manifestă independent și în plenitudinea 
competenţelor lor în relaţii internaţionale, astfel că nu ne putem imagina un stat fără 
suveranitate. Însă, nu putem ignora faptul că de la apariţia statelor naţiune în secolul al 
XIX-lea şi până la reconfigurarea spaţială și identitară a statelor, generată actualmente de 
globalizare, atributul suveranităţii a înregistrat o evoluţie direct proporţională cu evoluţia 
entităţilor cărora le aparține. O primă schimbare care survine in această logică se petrece 
în momentul creării Ligii Naţiunilor, fapt ce conduce către o limitare a suveranităţii 
statului, odată cu supunerea benevolă faţă de interesele comune ale tuturor statelor, cu 
precădere cel de menţinere a păcii mondiale. O a doua schimbare majoră este produsă de 
fenomenul globalizării, manifestându-se în toate aspectele vieţii economice, politice şi 
sociale ale statului. Acest fenomen influenţează radical perspectiva asupra guvernării, atât 
din punctul de vedere al acceptiunilor și sensurilor pe care le capătă, cât şi din punctul de 
vedere al dimensiunilor şi nivelurilor la care se produce (locală, naţională, regională, 
europeană, globală, pe mai multe niveluri, în diferite domenii, în diferite spaţii). 
fragmentare, astfel încât să fie posibil un transfer de competenţe dinspre stat spre alte 
forme de guvernare, în cadrul organizațiilor sau instituţiilor internaţionale. Odată cu 
înfiinţarea ONU sau Băncii Mondiale (care se bazează pe Acordurile de la Bretton Woods 
din 1945), suveranitatea statelor nu mai este absolută, întrucât aceste entităţi 

supranationale au preluat de la statele suverane o parte din competentele lor. De exemplu, 
in cazul ONU, transferul de competente s-a produs in domeniul politicii externe, in ceea 
ce priveste reglementarea folosirii fortei in relatiile internationale si in numele respectárii 
drepturilor omului. Ín cazul Comunitátilor Europene, dezbaterea privind transferul de 
competente dinspre statele membre spre entitatile supranationale a demarat inca din anii 
1960, moment in care procesul de integrare europeaná a permis statelor unica posibilitate 
de a participa, prin intermediul instituţiilor comunitare şi în numele intereselor comune, la 
exercitarea unui set de competenţe originale şi proprii acestei forme sui generis de 
guvernare europeană (Pescatore 1967, 108-153). 

Așadar, identificăm o schimbare majoră în dogmatica juridică clasică a statului 
naţiune, globalizarea determinând o așa-zisă ,,internationalizare a statului”, în termenii lui 
Panitch (Panitch 1996, 85). Se transformă atât teritorialitatea, cât $i suveranitatea, in 
sensul unei atenuări a identității statului suveran şi a capacităţilor sale de a decide asupra 
problemelor economice cu impact global. Altfel spus, statele nu mai sunt singurele 
entități care decid asupra afacerilor lor interne şi relațiilor internaționale, ci există o 
„distribuire a elementelor autorităţii tradiționale a statului către alte centre de autoritate 
publică, privată, supranationalá, subnationalá sau internaţională” (Teló 2006, 107). 
Identificám două cauze: guvernarea globală se adresează si altor tipuri de actori în afară 
de stat şi se produce în interiorul unor regimuri fragmentate care operează în diverse 
domenii. 

Spre deosebire de structura ierarhică piramidală a sistemului internaţional al 
secolului al XX-lea, în centrul căreia se aflau statele, dreptul internațional contemporan, 
puternic fragmentat, construieşte o ordine juridică fracționată din punct de vedere 
funcţional, în domenii cât mai diverse și în regimuri juridice ce devin din ce în ce mai 
independente fata de dreptul general. Regimurile fragmentate, apărute ca o consecinţă a 
fragmentării dreptului internaţional general, prezintă sisteme juridice (cvasi) autonome 
care permit dezvoltarea unor norme de drept şi practici speciale în domenii diferite, 
îndepărtându-se, prin specializarea normelor, de direcţia generală a dreptului 
international. Acestea includ participarea atât a statelor, cât şi a instituţiilor, 
organizaţiilor, agenţiilor, curților şi tribunalelor internationale. 

Un element care a influențat semnificativ poziţia statului suveran este emergenta 
altor actori non-statali, fie dincolo de stat, fie în interiorul statului, ceea ce a diminuat 
rolul central pe care statul suveran îl deţinea în procesul de guvernare, precum si 
monopolul acestuia asupra instrumentelor folosite în implementarea deciziilor. Astfel, 
principalele instanţe care influenţează actualmente procesul de guvernare globală sunt, în 
primul rând, ONU, apoi cele trei organizaţii cu caracter economic, Banca Mondială, 
Fondul Monetar Internaţional şi Organizaţia Mondială a Comerţului, dar şi entităţi 
organizate regional sau cu caracter special, care scot în evidenţă preferinţele statelor 
pentru alianțele strategice, precum UE si MERCOSUR, NATO și G8 — grupul elitelor 
economice, şi, nu în ultimul rând, corporaţii internaționale şi organizaţii 
nonguvernamentale cu activitate internaţională, precum Greenpeace, Transparency 
International, Amnesty International sau Médecins sans frontiéres, care adesea devin 
singurele instante ce furnizează servicii şi asistenţă in spatii in care statele suverane 
întâmpină dificultăți de gestiune a activităţilor și problemelor interne, externe sau globale. 

Înfruntând fenomenul globalizării si asistând la un melanj produs natural între 
sfera politică și sfera economică, statul suveran se află, așadar, în postura în care necesită 

o redefinire mai clară a competenţelor sale într-o „lume fără granite" (Ohmae 1999). 
Kenichi Ohmae, strategul japonez al globalizării, demonstrează cá revoluția 
comunicationala si informaţională a generat schimbare în ceea ce privește capacitatea 
statului suveran de a garanta în exclusivitate, pentru creşterea sa economică, cele patru 
variabile: investiţiile, industria, informaţia şi indivizii sau forţa de muncă (Ohmae 1995, 
142). Mai mult, Ohmae subliniază faptul că, în termeni de economie globală, statele au 
înregistrat de-a lungul istoriei diverse „forme de organizare pentru gestionarea afacerilor 
economice” (Ohmae 1995, 141), dar în economia fără granite de astăzi, statele suverane 
au devenit „motoare ineficiente de distribuire a bunăstării economice”, astfel că „pendulul 
economic s-a înclinat dinspre naţiuni înspre regiuni” (Ohmae 1995, 12). 

Având în vedere emergenta altor tipuri de actori, în special de natură economică, 
şi dinamicele internationale contemporane (globalizarea, regionalizarea, integrarea 
statelor suverane în structuri suprastatale, rolul important al instituţiilor $i organizaţiilor 
internaționale în gestionarea problemelor internaţionale, conflictele încă nerezolvate, 
crizele economice şi interdependenta din ce în ce mai accentuată dintre diverse sectoare 
ale societăţii), statul suveran nu mai deţine monopolul în procesul de guvernare. 

De exemplu, globalizarea contemporană a comerţului a determinat o redefinire a 
autonomiei pe care statul suveran o deţinea în procesul de guvernare, în sensul diminuării 
acesteia şi implicit o schimbare a modalităţii de construcţie a politicilor la nivelul statului, 
în sensul alinierii acestora la reglementările internaţionale asupra cărora chiar statele au 
convenit. Atâta timp cât logica politicului are o puternică componentă economică, avem 
toate motivele să susţinem afirmaţia lui Helmuth Berking, conform căreia „guvernele 
statelor nu mai sunt stăpâni în propria casă” (Berking 2004, 53). Cum statul nu mai este 
principalul actor în sistemul internaţional, identificăm limitări ce i se impun statutului în 
procesul de guvernare din partea diverşilor actori non-statali care influenţează procesul de 
luare a deciziilor în diferite domenii. Este vorba, fie de organizaţii internaţionale sau 
alianţe de state, fie de instituţii internaţionale economice, politice sau culturale, fie de 
agenţii, comitete, comisii specializate, ONG-uri internationale, corporaţii multinaționale 
sau curţi si tribunale internationale. 

În acest context, este legitim să ne întrebăm care va mai fi rolul statului suveran. 
Literatura de specialitate revendică adesea declinul statului suveran odată cu ascensiunea 
regimurilor speciale sau a noilor entități politice sau economice regionale, pe care 
Kenichi Ohmae le numeşte „statele regiuni” și care s-au dezvoltat ca urmare a procesului 
continuu de integrare a economiei globale (Ohmae 1995). Formarea acestor regimuri 
speciale revolutioneazá organizarea politică si administrativ-teritoriala a statelor. Teoria 
lansată de Manuel Castells sustine relativizarea criteriului teritorialităţii — element 
definitoriu pentru statul suveran — în contextul în care dezvoltarea tehnologiilor 
informaţionale (comunicațiile, Internetul etc.) a condus către erodarea limitelor spatiale 
ale statului şi a determinat formarea unei lumi fără graniţe (Castells 1996). Mai mult, 
globalizarea politică a punctat interdependenta dintre state şi celelalte tipuri de actori non- 
statali din sistemul internaţional. Teoreticieni precum Joseph Nye sau Robert Keohane 
folosesc în analiza relaţiilor dintre actorii internaţionali termenul de ,,interdependenta 
complexă” (Keohane şi Nye 1997). 

Statele au construit de-a lungul timpului forme institutionalizate de cooperare, iar 
organizaţiile şi instituţiile internationale au devenit cadrul institutionalizat al acestei 


? Forma originală a textului citat: „governments are no longer the masters of their own houses”. 

intense cooperări interstatale. Manifestandu-si „aportul in momentul în care statele 
identifică interese şi obiective comune” (Klabbers 2012, 228), acestea devin un element 
central al guvernării globale. Aceasta este perspectiva pe care o propune Jan Klabbers, 
explicând trecerea „de la politică la management în societatea internaţională” (Klabbers 
2012, 229). Ascensiunea și rolul organizaţiilor internaţionale sunt în strânsă conexiune cu 
dezvoltarea dreptului internaţional şi recunoaşterea acestor entități formate dincolo de 
statele naţiune. Mai mult, Ruffert şi Walter proclamă ,,institutionalizarea dreptului 
internațional” (Ruffert şi Walter 2014), pe motivul că se produce și evoluează în ritm 
accelerat, în cadrul organizaţiilor internaţionale şi creează implicit un sistem de 
constrângere (Kritsiotis 2012) pentru statele însele. Dreptul internaţional produce o ordine 
legală coercitivă şi posibilitatea constrângerii prin intermediul obligaţiilor și deciziilor 
internationale — cel mai notabil, în cadrul Consiliului de Securitate al ONU -, în fata 
cărora statele suverane au ales să se supună în momentul formării acestor entități sau 
manifestării apartenenţei lor la organizaţiile internaţionale. Nu putem ignora totuşi o 
întrebare esenţială pe care decidentii, juristii, teoreticienii în relaţii internationale şi drept 
o lansează în mod constant: de ce statele, în ciuda absenței unor mecanisme clare de 
constrângere, se supun normelor de drept international în construirea politicilor si 
direcțiilor de guvernare ? Un posibil răspuns îl putem regăsi în paradigma realistă a 
relaţiilor internaţionale care explică comportamentul statului ca fiind raţional şi constant 
ghidat de interesul naţional, iar statul priveşte astfel normele internaţionale ca un 
instrument prin care își atinge obiectivele şi bunăstarea si îşi menţine implicit puterea pe 
scena globală. Pe de o parte, coordonarea față de reglementările internationale creează 
beneficii, dezvoltă cooperarea și relaţiile dintre state, precum și avansarea în integrarea 
acestora în diverse structuri instituţionale. Pe de altă parte, se evită impunerea unor 
eventuale sancţiuni de ordin politic sau economic din partea celorlalte state, care de altfel 
sunt decise în cazul nerespectării normelor de comun acord stabilite la nivel internaţional. 

Pe fondul transformărilor generate de fenomenul globalizării politice si 
economice, guvernarea problemelor globale se confruntă cu dificila misiune de a delimita 
în interiorul acestor regimuri juridice fragmentate „autoritatea într-un sistem compus 
deopotrivă din elemente de unitate ierarhică, dar şi din multiple structuri de reţea create în 
diverse domenii” (Simma şi Pulkowski 2006, 484). Tendinţa actuală în guvernarea 
globală este formarea unor reţele guvernamentale, compuse din oficiali guvernamentali, 
comitete legislative, curți etc. (Slaughter 2004). 


Guvernarea globală se produce în cadrul unor regimuri juridice speciale, prin 
intermediul rețelelor de guvernare. Ce rol mai are statul suveran? 

Anne-Marie Slaughter propune o nouă teorie privind procesul de creare a 
dreptului international de către aşa-zisele rețele guvernamentale, „governmental 
networks”, (Slaughter 1997; 2004), care sunt în continuă dezvoltare şi care devin în acest fel 
esafodajul care subîntinde guvernarea globală. Ceea ce adesea se reproşează guvernelor 
naționale, instituţiilor și organizaţiilor interguvernamentale este dificultatea cu care ajung la 
un consens şi găsesc soluţii pentru aspecte problematice atât la nivel local, cât şi global. Deşi 
recunoaşte puterea statului de a decide asupra eventualitatii unui război, creării unor noi 
instituţii internaţionale sau lansării de negocieri, Slaughter consideră totuşi că orice „concepţie 
asupra statului unitar este o ficţiune” în contextul actual, încetinind procesul guvernamental 
(Slaughter 2004, 32). Astfel, singura modalitate prin care statele vor putea ţine pasul cu 
schimbările produse de globalizare şi emergenta actorilor non-statali din diverse sectoare 

rămâne dezvoltarea acestor reţele guvernamentale. Aşadar, prin intermediul acestor reţele 
cu caracter informal, „guvernarea globală va determina oficialii guvernelor naţionale să 
abordeze problemele internaţionale” (Slaughter 2004, 32). 

Modalitatea de constituire a rețelelor în cauză, pe baza unui sistem juridic 
deteritorializat, conduce la însăși transformarea principiilor fundamentale ale statului modern, 
teritorialitatea si suveranitatea (Sassen 1995). Apar, aşadar, întrebări cu privire la centralitatea 
statului în sistemul internațional și a statutului său în dreptul internaţional. Saughter atrage 
atenţia asupra „dezmembrării suveranităţii” care va permite cooperarea la nivel global pe 
diferite sectoare de activitate si va ,,imputernici instituţiile guvernamentale [precum curţi, 
agenţii guvernamentale, legislator sau comitete legislative] din statele membre să coopereze şi 
să formeze rețele de guvernare care să le îmbunătățească capacitatea de a-și îndeplini 
obiectivele guvernamentale atât individual, cât si colectiv” (Slaughter 2004, 34). 

Desi nu deţin un statut formal în dreptul international, rețelele guvernamentale își pot 
formaliza activitatea prin „negocierea în cadrul organizației internaționale 
interguvernamentale, prin tratat şi prin reconstituirea unei reţele existente ca un comitet al 
organizaţiei” (Slaughter 2004, 34). În acest sens, notăm cazurile comitetului de guvernare al 
FMI format din guvernatori, grupului G20, Comitetului de la Basel de Supraveghere Bancară 
(Basel Committee on Banking Supervision), Organizaţiei Internationale a Reglementărilor de 
Valori Mobiliare (IOSCO), Reţelei Internationale pentru Educaţie Financiară (INFE), 
Institutului Francofon de Reglementare Financiară (IFREFI), Asociaţiei Internaţionale a 
Supraveghetorilor în Asigurări (IAIS), Organizației Internationale a Supraveghetorilor în 
Pensii (IOPS), etc. Principalele reţele guvernamentale operează, de regulă, în domeniul 
reglementărilor financiare, punând accent pe schimbul de informaţii şi asistenţă tehnică. 

Pentru a exemplifica modalitatea de acţiune a acestor reţele, să observăm câteva 
exemple. Comitetul de la Basel, din Elveţia, este un forum care asigură cooperarea cu 
privire la problemele de supraveghere bancară, fondat în 1974 de către guvernatorii 
băncilor centrale ale grupului G10 (Belgia, Canada, Franţa, Germania, Italia, Japonia, 
Luxemburg, Olanda, Spania, Suedia, Elveţia, Marea Britanie şi Statele Unite). Deși nu 
deţine nici autoritate supranationala formală de supraveghere și nici putere legală, 
Comitetul de la Basel a devenit mai degrabă o entitate supranationala care stabileşte toate 
standardele cu privire la supravegherea bancară şi oferă recomandări de bune practici în 
vederea unor abordări comune a acestor aspecte. Înclinarea statelor spre grupări în funcţie 
de interesele şi obiectivele lor, în interiorul sau dincolo de cadrul oferit de ONU, a condus 
la crearea Grupului celor 20 (G20), care include 19 state şi UE, a Grupului celor 8 (G8) 
sau a Grupului de Guvernare Globală (3G)°, la iniţiativa statului Singapore (Chowdhury 
2010). De exemplu, Grupul de Guvernare Globală este un grup informal creat in iunie 
2010 de 28 de state care nu făceau parte din G20, în contextul crizei economice globale și 
al implicatiilor pe care deciziile şi acţiunile G20 le aveau dincolo de spaţiul statelor 
membre. Scopul dezvoltării acestui grup este de a favoriza schimbul de informaţii şi 
cooperarea dintre liderii G20 şi ceilalți lideri 3G în privinţa aspectelor de interes comun 
(Press statement by the Global Governance Group 2012). 


$ Grupul de Guvernare Globală (3G) cuprinde următoarele state membre ale ONU: Bahamas, Bahrain, 
Barbados, Botswana, Brunei Darussalam, Chile, Costa Rica, Elveţia, Emiratele Arabe Unite, Finland, 
Guatemala, Jamaica, Kuwait, Liechtenstein, Luxembourg, Malaysia, Monaco, Montenegro, Noua Zeelandă, 
Panama, Peru, Philippine, Qatar, Rwanda, San Marino, Senegal, Singapore, Slovenia, Uruguay şi Vietnam. 

Dincolo de stat a apárut interesul pentru noi forme de reprezentare in societatea 
civilá globalá, fie in domeniul economic, politic, cultural sau de apárare. Literatura de 
specialitate cu privire la interesul pentru construcția unei societăţi civile globale, cu 
precădere reprezentată de P. Wapner la sfârșitul anilor 1990 și Keane în anii 2000 (Keane 
2005), punctează importanţa acestor noi forme de reprezentare. Instituţiile şi organizaţiile 
internaționale, grupurile sau comitele informale și reţelele de guvernare sunt instrumente 
indispensabile pentru procesul de luare a deciziilor la nivel global. Totuși, ar fi eronat să 
afirmăm că acestea sunt construite în mod independent fata de statele membre, deoarece 
ele nu pot compensa contribuţia politică a statelor suverane. Statele sunt cele care 
formulează, în primă instanţă, obiectivele majore de guvernare si își impun tradițiile si 
opţiunile de politică externă, chiar dacă ulterior, în procesul deliberativ, ajung sau nu la 
concesii şi poziţii comune în privinţa guvernării într-un anumit domeniu, pe care trebuie 
să şi le asume ca parte a organizaţiilor sau instituţiilor respective. 

Totuşi, dreptul internaţional priveşte statul ca entitate suverană, în sensul în care 
acesta deţine autoritatea pentru acţiunile sale interne, externe sau în interiorul regimurilor 
fragmentate. Atâta timp cât statul rămâne „singurul legiuitor legitim şi unicul actor ce poartă 
responsabilitatea în cazul încălcării dreptului international” (Dunoff şi Trachtman 2009, 83), 
nu va exista niciun drept global care să se situeze în afara consimtámántului statului. 

Așadar, un alt tip de logică devine cadrul de referinţă: statele suverane nici nu 
sunt dizolvate, nici nu sunt acaparate de celelalte entităţi care participă la procesul de 
guvernare şi nici nu-şi pierd calitatea de actori internaţionali. Având în vedere faptul că 
guvernarea globală se realizează în cadrul unor regimuri fragmentate prin diverse reţele 
de guvernare, statele suverane, fiind puternic motivate de interese economice şi de 
eficienţa implementării unor politici la nivel regional sau global, avansează spre 
internationalizare, cedând, astfel, o parte din suveranitate, în vederea consolidării şi 
dezvoltării acestor regimuri speciale. Aşadar, în ceea ce priveşte guvernarea globală, 
statele se află în situaţia de a accepta o suveranitate din ce în ce mai fragmentată datorată 
internationalizarii problemelor cu care se confruntă, de la aspecte economice la aspecte 
legate de mediu, crimă organizată sau terorism si datorată în egală măsură necesității 
guvernării acestor domenii prin reţele transnationale, care să contribuie într-un mod mai 
eficient la îndeplinirea obiectivelor comune statelor. 

Statul suveran este condiţionat de schimbare în vederea continuității în era 
globalizării. De fapt, participând la guvernarea din cadrul regimurilor juridice 
fragmentate, prin intermediul unor reţele transfrontaliere, statul intră într-o etapă de 
modernizare. Chiar dacă suveranitatea îi este fragmentată şi se atenuează graniţele 
teritoriului în interiorul căruia îşi exercita autoritatea, statul suveran își reorganizează 
aceste două elemente definitorii în vederea adaptării la schimbările determinate de 
globalizare: integrarea într-o piaţă capitalistă a statelor suverane, a pieţelor si a 
tehnologiilor, multiplicarea actorilor internaționali non-statali, stabilirea unor noi centre 
de putere dincolo de statul suveran, fragmentarea dreptului internaţional şi a normelor 
care reglementează fiecare domeniu de activitate la nivel global. 

Cert este faptul că rolul statului în procesul de guvernare se diminuează, fie că 
este vorba de nivelul local, regional sau global. Însă, pentru a nu intra într-un proces de 
totală marginalizare, statul este condiţionat de fragmentarea suveranităţii şi integrarea 
instrumentelor si reglementărilor care decurg din regimurile juridice deteritorializate, prin 
intermediul reţelelor transfrontaliere. De exemplu, reglementările cu privire la domeniul 

finantelor sau justitiei dintr-un stat sunt interconectate cu cele din alte state sau entitati 
non-statale din care acesta face parte. Pentru a beneficia de avantajele cooperárii pe care 
reţelele transfrontaliere le pun la dispoziția statelor suverane in vederea soluționării 
problemelor internaţionale, precum crizele bancare sau financiare sau crima organizată, 
statele cooperează şi negociază soluţii colective. Mai mult, suveranitatea statelor se 
manifestă în capacitatea lor de a pleda pentru o cauză sau de a se impune în cadrul 
regimurilor fragmentate şi reţelelor transfrontaliere. În acest fel, din perspectiva lui Anne- 
Marie Slaughter, „aceste reţele la nivel global vor întări statul în calitatea lui de actor de 
primă mărime în sistemul internaţional” (Slaughter 2000b). 

Așa cum regimurile juridice fragmentate reprezintă cea mai recentă evoluţie a 
dreptului international (Koskenniemi 2006), aceste rețele transguvernamentale sunt 
privite la rândul lor ca „un punct de referinţă pentru arhitectura internaţională a secolului 
al XXI-lea” (Bari 2001, 35). 


Concluzii 


Acest capitol a surprins, printr-o analiză interdisciplinară, dimensiunea globală a 
guvernării. Ipoteza în jurul căreia am construit întreg studiul enunță ideea cá 
internationalizarea guvernării se produce în cadrul regimurilor juridice fragmentate, 
apărute ca o consecinţă a fragmentării dreptului internaţional și impunând un grad din ce 
în ce mai mare de autonomie faţă de normele internationale generale. 

Actul de guvernare este de regulă conturat în spaţiul delimitat al statului suveran. 
Koskenniemi observă, însă, că „acest spaţiu a fost acum ocupat de regimurile 
deteritorializate” (Koskenniemi 2007, 28). Globalizarea a avut efecte rapide asupra 
multiplicării problemelor şi amenințărilor cu care se confruntă sistemul international, la 
scară globală, fie că este vorba de domeniul economic, de securitate, sănătate, energie sau 
dezvoltare. Alături de interconectarea problemelor şi provocărilor internationale, 
observăm de altfel şi interdependenta dintre state în vederea îndeplinirii obiectivelor şi 
distribuirii resurselor, precum şi valența internaţională pe care o incorporează din ce în ce 
mai pregnant politica naţională a statelor (de exemplu, privind crizele economice sau 
lupta împotriva terorismului), datorată integrării în diverse structuri globale şi cooperării 
în diverse domenii. 

Aşadar, guvernarea globală este noua tendinţă de gestionare la nivel internaţional 
a problemelor comune statelor, în cooperare cu actorii non-statali de tipul organizaţiilor, 
instituţiilor internationale, reţelelor guvernamentale etc. 

Având în vedere faptul că însuşi statul a fost puternic fragmentat din raţiuni ce tin 
de funcţionalitate şi de gestiune coerentă a problemelor din diverse domenii, formarea 
regimurilor juridice speciale s-a produs ca un fenomen natural, în urma diversificării şi 
expansiunii dreptului internaţional. În interiorul acestor regimuri juridice fragmentate se 
produce guvernarea globală, fie că este vorba de guvernarea problemelor legate de 
drepturile omului, mediu, securitate, criminalitate, dezvoltare, UE, FMI, OMC etc. Cum 
se produce guvernarea globală? Prin intermediul reţelelor guvernamentale, care în opinia 
lui Anne-Marie Staughter reprezintă „o formă de guvernare globală” (Slaughter 2004, 4). 

În cadrul acestor regimuri juridice speciale si rețele guvernamentale, rolul statului 
se schimbă odată cu redefinirea principiilor fundamentale ale statului modern, 

teritorialitatea si suveranitatea. In primul rand, aceste regimuri speciale sunt sisteme 
juridice deteritorializate, care opereazá dincolo de statul natiune si in al doilea rand, 
suveranitatea statului se dezmembrează pe diverse paliere, astfel încât să permită 
cooperarea la nivel global în vederea soluționării mai eficiente a problemelor sectoriale. 
Având în vedere, concluziile finale cuprinse în Raportul CDI asupra fragmentării 
dreptului international, finalizat si coordonat de Martti Koskenniemi în 2006, aceste 
regimuri juridice speciale, deşi reprezintă o formă de /ex specialis, revendicând o 
(cvasi)autonomie faţă de principiile generale, nu sunt create în afara dreptului 
internațional general. Aşadar, acestea se supun dreptului internaţional general, întrucât 
răspunderea internaţională a statului rămâne o instituţie juridică ce caracterizează orice 
ramură a dreptului general. Aceste considerente ne determină să afirmăm, chiar dacă 
sistemul internațional contemporan este caracterizat deopotrivă de actori statali şi non- 
statali, că statele sunt în prezent singurii subiecţi de drept internațional cărora le sunt 
aplicate regulile generale ale răspunderii internaționale (Simma și Pulkowski 2006, 529). 
Altfel spus, în cazul încălcării obligaţiilor care decurg din normele juridice imperative ale 
dreptului internaţional general, fie că este vorba de actori statali sau non-statali, se 
declanșează răspunderea internaţională a statelor, chiar dacă sunt caracterizate de o 
suveranitate fragmentată în contextul guvernării globale în cadrul regimurilor juridice. 

Rolul statelor, deși partajat împreună cu celelalte entități distincte de pe scena 
internațională, rămâne decisiv în ordinea juridică internaţională şi implicit în procesul de 
guvernare a problemelor globale. Cert este că emergenta noilor structuri globale 
(organizaţii, instituţii, comitete, curți etc.) a anunţat începutul declinului statului suveran 
şi a perspectivei clasice asupra dreptului internaţional, centrate eminamente pe stat. 
Actualmente, sub influenţa globalizării, dreptul internaţional a devenit „un fenomen 
juridic multicultural, multinational si multidisciplinar” (Le Golf 2007, 126), puternic 
fragmentat în regimuri juridice speciale. 

Aceste regimuri juridice răspund necesităţii statelor de integrare economică sau de 
cooperare şi nevoii de guvernare a problemelor globale din diferite domenii, precum 
drepturile omului sau comerţul, dincolo de statul naţiune. Guvernarea globală ce se 
produce în interiorul acestor regimuri speciale transformă și concepe un nou înţeles 
termenului de guvernare clasică, schimbă maniera de guvernare a domeniilor de 
activitate, iniţial restrânse spaţiului statului suveran, într-o cooperare în cadrul reţelelor de 
guvernare specifice fiecărui domeniu în parte. Astfel, discuţia cu privire la guvernarea 
dincolo de stat, va pune sub semnul întrebării acceptiunile clasice ale celor mai 
importante concepte politice în jurul cărora este organizat statul: teritoriu, suveranitate, 
autoritate şi legitimitate democratică (Dingwerth şi Pattberg 2006, 200). 

În ceea ce priveşte rolul pe care îl mai deţine statul suveran în guvernarea globală 
în cadrul regimurilor fragmentate, se impun două mari perspective. Acest studiu cuprinde 
expunerea argumentelor pe de o parte, ale lui Kenichi Ohmae şi pe de altă parte, ale lui 
Anne-Marie Slaughter, motivând în acelaşi timp preferința pentru cea de-a doua 
perspectivă. Kenichi Ohmae susţine ideea de declin al rolului statului, odată cu apariţia 
multitudinii de actori internaţionali non-statali şi diminuarea suveranităţii statului în 
guvernarea fiecărui domeniu în parte (Ohmae 1995). În sens contrar, Anne-Marie 
Staughter pledează pentru modernizarea statului suveran, condiționat de schimbare şi 
adaptare la contextul actual internaţional şi pentru întărirea calităţii sale de principal actor 
în sistemul international (Slaughter 2000a; 2000b). 

Partea a III-a 
Reproducerea guvernării 


Guvernarea totalitara din perspectiva teoriei clasice si a 
studiilor sociale revizioniste” 


Ecaterina Artiomov 


Studiul regimurilor politice merge mână în mână cu studiul societăţilor în care 
acestea se impun. Înțelegerea sistemelor politice în toată complexitatea lor implică atât 
analiza mecanismelor şi practicilor guvernării, cât şi analiza comportamentului observabil 
al indivizilor şi al diferitelor structuri sociale din acel sistem. Astfel, în această lucrare îmi 
propun să analizez atât mecanismele şi practicile guvernării în regimurile totalitare, cât şi 
dinamica societăţii, a relaţiei sale şi a modului în care interacționează cu puterea politică, 
a felului în care societatea este modelată de către politicile regimului şi, la rândul său, 
cum societatea influenţează regimul. Acest studiu este motivat de faptul că, într-un sens 
larg al noţiunii, regimurile totalitare pot fi considerate drept cele mai intruzive regimuri, 
care au pretenţia de „dominație totală” a indivizilor, de subordonare şi transformare a 
societăţii în funcţie de aspiraţiile lor ideologice. Adesea, totalitarismul a fost definit drept 
regimul care aspiră la „dominaţia totală” asupra cetăţenilor săi şi creează un set de 
mecanisme care, mai mult sau mai puţin, permite realizarea acestui scop, drept regimul 
care distruge linia de demarcaţie dintre stat şi societate, dintre sfera publică și cea privată, 
relaţia dintre individ şi stat din aceste sisteme fiind una de subordonare a individului în 
faţa autorităţii politice. 

În lucrarea de faţă vom realiza o analiză comparativă a două abordări ale 
regimurilor totalitare, realizate din perspective diferite. Pe de-o parte acele abordări 
subsumabile ,,paradigmei clasice” a studiilor totalitarismului. Pe de altă parte, abordarea 
ştiinţelor sociale. Analiza comparativă oferă un spectru mai larg pentru interpretare, 
permiţând sesizarea limitelor, dar şi a avantajelor atât ale abordării clasice, cât și ale celei 
sociologice a sistemelor totalitare. Paradigma clasică a studiilor totalitarismului oferă o 
descriere ,,logico-structurala” a sistemului. Prin urmare, vom utiliza acest tip de abordare 
drept metodă de descriere a structurii, a mecanismelor şi a practicilor de guvernare în 
sistemele totalitare, versiunea clasică a studiilor totalitarismului fiind punctul de referinţă 
a oricărei analize politice a regimurilor totalitare realizate ulterior. De ce abordarea 
totalitarismului din perspectiva științelor sociale? În primul rând, datorită criticilor la 
adresa abordării clasice a totalitarismului, având pretenţia de a infirma această teorie. În 
al doilea rând, științele sociale se bazează pe studiul empiric al realitatilor sociale. 
Acestea descriu relaţia dintre indivizi și stat, modul în care aceștia reacționează la 
politicile statului dar şi cum influenţează ei, la rândul lor, aceste politici. Înțelegerea 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

dinamicii societatii in interiorul acestor regimuri ofera raspunsuri la problema dominatiei, 
la gradul de politizare a societăţii sau la cát de departe merg organizaţiile politice in 
distrugerea liniei dintre stat şi societate. În al treilea rând, bazându-se pe datele empirice, 
abordarea sociologică este mai putin influenţată de conotatiile politice sau normative ale 
conceptului, asa cum este, de exemplu, critica marxistá a conceptului. Consider cá 
abordarea sociologica nu infirmá teoria clasicá a totalitarismului, ci mai degraba vine cu o 
corectie sau o suplinire a acesteia. Cu alte cuvinte, asa cum sugereazá William Odom: 

„Într-adevăr, modelul totalitar vechi ar putea fi completat din plin cu numeroase 
'teorii de nivel mediu'. Marea lor majoritate tind să aibă de-a face cu critica modelului 
totalitar. Ele arată cum puterea este difuză. Ele ajută să anticipăm cum indivizii la diferite 
niveluri ale birocraţiei de stat și partid par mai mult să-și exercite puterea discretionara 
limitată. Ele explică mult din comportamentele deviante care au apărut în perioada 
„stagnaţiei.” Mai degrabă decât să anuntám că modelul totalitar nu a explicat un astfel ce 
micro-comportament si să-l declarám invalid, așa cum au făcut susţinătorii teoriilor 
pluraliste, istoricii sociali sau „group theorists”, ar fi putut păstra mult din perspectiva 
macro a modelului si în același timp să explice 'microbehavior' mult mai precis, sau fiind 
în concordanţă cu acesta sau erodându-i încet aplicabilitatea.” (Odom 1992, 81) 


Delimitări conceptuale 


Încercarea de a defini regimurile totalitare reprezintă o acţiune extrem de 
anevoioasă şi presupune o serie de dificultăţi. În primul rând, pornind de la însuşi 
conceptul de totalitarism, putem spune că acesta reprezintă unul dintre cei mai 
controversati si versatili termeni ai limbajului politic. În al doilea rând, complexitatea 
fenomenului totalitar generează o multitudine de abordări, din perspective diferite şi 
contradictorii, care pun accentul pe un anumit aspect sau altul. În al treilea rând, termenul 
de ,totalitarism" conţine o încărcătură emoţională greu de ignorat, atitudinile si 
prejudecățile politice stând adesea în calea înţelegerii obiective a fenomenului istoric. 


x k k 


Pentru o vizualizare mai concretă a disputelor din jurul noțiunii de totalitarism, 
considerăm binevenită o introducere în istoria evoluției paradigmei totalitare, expunerea 
cronologică a evenimentelor facilitând o înțelegere adecvată a problematicii. Termenul de 
totalitarism a apărut în anii '20 ai secolului trecut, ca reacție la regimul fascist instaurat de 
Mussolini. Apărut inițial pentru a descalifica metodele antiliberale fasciste, termenul este 
preluat ulterior de Mussolini si recuperat în favoarea sa, intrând în doctrina oficială a 
partidului, aşa cum este expus în Enciclopedia Italiană (1932). În anii '30, termenul este 
preluat atât de intelectualii liberali', cât si de marxistii antibolşevici”, care denunță 
identitatea dintre fascism s1 bolsevism (pilon central al paradigmei totalitare) considerând 


! De exemplu, Berdiaev în Originile si sensul comunismului rus (1937) afirmă: „La ora actuală, statul 
comunist rus este singurul exemplu concret de stat totalitar, întemeiat pe baza dictaturii unei anumite 
concepții despre lume, a unei doctrine ortodoxe, impuse întregii populații”. 

? De exemplu, Victor Serge in Russia Twenty Years After (1937) utilizează frecvent termeni precum ,,stat 
totalitar” şi „regim totalitar” pentru a descrie Uniunea Sovietică. 

cá termenul se potriveste perfect pentru a descrie acelasi tip de regim politic. In decursul 
anilor '40- 50, popularitatea termenului creste, fiind preluat de mass-media, scriitori, 
regizori si, bineînţeles, politicieni. Termenul intră in discursul politic” odată cu creșterea 
anxietatii în privința ambițiilor Uniunii Sovietice si devine cuvantul-cheie în jurul căruia 
se construiește opoziția dintre Statele Unite si Uniunea Sovietică. Astfel, în anii '50, 
elaborarea teoriilor asupra totalitarismului devine o necesitate şi o preocupare importantă, 
îndeosebi in literatura anglo-saxonă. Așa-zisa „teorie clasică” a totalitarismului va fi 
elaborată în această perioadă şi cuprinde, în principal, lucrarea Hannei Arendt, Originile 
Totalitarismului (1951) şi lucrarea Totalitarian Dictatorship and Autocracy (1956), de 
Carl J. Friedrich și Zbignew Brzezinski. O critică timpurie a conceptului vine din partea 
sociologului american David Riesman, într-un schimb de corespondenţă cu Arendt, în 
care acesta dintâi îşi exprima nemulţumirea faţă de ideea dominaţiei totale. În aceeaşi 
perioadă, Alex Inkeles deschide drumul abordării empirice a societăţii Uniunii Sovietice, 
în urma studiilor din cadrul Harvard Russian Research Centre. Sociologia, la rândul său, a 
fost dur criticată de Arendt pentru principiul său metodologic sine ira et studio, pentru 
,functionalismul” său şi pentru incapacitatea de a vedea noutatea (Baehr 2002). Oricum, 
până în anii '60, paradigma totalitară a fost în centrul studiilor comunismului. Lucru care 
s-a schimbat în contextul politic al anilor '60 — 70, marcați de evoluţiile Războiului Rece, 
ridicarea Zidului Berlinului, războiul din Vietnam, criza cubaneză a rachetelor. Astfel, pe 
fundalul protestelor multiple din societatea occidentală, termenul îşi pierde din rezonanţă. 
Generaţia intelectuală a acestei perioade, aşa-numita „şcoală revizionistă”, va respinge 
teoria totalitară, considerând că este un instrument al Războiului Rece, dezbaterea în jurul 
totalitarismului având un caracter ideologic. Pe de o parte, este criticată însăşi societatea 
occidentală considerată vinovată pentru menţinerea conflictului, pe de altă parte, este 
revizuită părerea despre Uniunea Sovietică, datorită schimbărilor intervenite în sistem în 
urma morții lui Stalin, schimbări care nu puteau fi explicate prin intermediul teoriei 
clasice. Sub amprenta structuralismului este elaborată teoria modernizării”, care considera 
socialismul sovietic din perspectiva unei „strategii de modernizare”, adică o formă de 
guvernare care urmăreşte, deşi în mod corupt, scopuri de dezvoltare (Mueller 1998). 
Abordarea sistemului sovietic din perspectiva teoriei modernizării se diferenţia clar de 
modelul clasic al studiilor totalitarismului. În anii '60 — '70, sovietologii încep să 
analizeze, de asemenea, schimbarea generaţiilor, compoziţia socială si profesională a 
organelor de partid; se discută despre „pluralismul instituţional” şi „pluralismul elitelor”. 


3 De exemplu, Winston Churchill în discursul “Iron Curtain” din 5 martie 1946 afirmă că: „Partidele 
comuniste, care erau foarte modeste în țările Europei de Est, au fost aduse la putere în ciuda numărului redus 
al membrilor lor şi încearcă, prin orice mijloace, să obțină un control totalitar”. Harry S. Truman în discursul 
“Special Message to the Congress on Greece and Turkey: The Truman Doctrine.” (12 Martie 1947) afirmă: 
„Oricum, noi nu trebuie să realizăm obiectivele noastre dacă nu suntem dispuşi să ajutăm popoare libere să-ți 
menţină instituţiile libere şi integritatea lor națională împotriva mişcărilor agresive care încearcă să le impună 
regimuri totalitare. Aceasta este o recunoaştere sinceră a faptului că regimurile totalitare impuse popoarelor 
libere, prin agresiune directă sau indirectă, subminează fundamentele păcii interne şi, prin urmare, a 
securității Statelor Unite. Popoare din mai multe ţări a lumii au avut, recent, regimuri totalitare care s-au 
instaurat contrar voinţei lor. Guvernul Statelor Unite a protestat frecvent împotriva coercitiei şi intimidării, în 
încălcarea acordului de la Yalta, in Polonia, România si Bulgaria.” 

^ Prima analiză în termenii teoriei modernizării a fost elaborată de Walt Rostow (1953) The Dynamics of 
Soviet Society, a fost dezvoltată de David Apter (1965) The Politics of Modernization, precum şi Talcott 
Parsons, Gabriel Almond, Edward Shill. 

Acest mod de abordare a Uniunii Sovietice câştigă din ce în ce mai mult teren în anii ‘80, 
cercetătorii făcând apel la noțiunea de totalitarism pentru a se referi la schimbarea 
perspectivei asupra studiilor comunismului. Însă colapsul Uniunii Sovietice, declanșat de 
relativa liberalizare a sistemului prin reformele lui Gorbaciov, a fost considerat un 
indicator al ilegitimitatii fundamentale a sistemului. Din acel moment, atractivitatea fata 
de conceptul de totalitarism a crescut din nou. În cercurile istoricilor şi ale sociologilor, 


An 


abordarea prin prisma categoriei totalitarismului a fost „reabilitată” şi uneori considerată 
drept o „pătrundere” în ,,esenta” sistemelor comuniste (Siegel 1998, 10). În fostul bloc 
sovietic, modelul clasic totalitar „a devenit matricea interpretativă dominantă” (Abraham 
2013, 59), interesul cercetătorilor îndreptându-se preponderent spre studiul represiunii si 
al rezistenţei, spre restabilirea adevărului istoric, spre reabilitarea victimelor regimurilor 
comuniste și condamnarea fostului regim. Studiile perioadei 1990 — 2000 încearcă o 
„reevaluare” a conceptului de totalitarism? si a sistemului sovietic“, si extind noţiunea la 


fenomene noi, precum fundamentalismul islamic”. 


x k k 


Dar ce înțelegem prin termenul de totalitarism? Termenul este atât de ambiguu, 
încât necesită câteva precizări preliminarii. Astfel, aşa cum va afirma Enzo Traverso, 
termenul de totalitarism poate desemna un fapt (regimurile totalitare în realitatea lor 
istorică), un concept (statul totalitar ca formă nouă de exercitare a puterii care nu este 
reductibila la tipologiile elaborate de gândirea politică clasică) $i o teorie (un model de 
dominație stabilit prin analiza comparativă a regimurilor totalitate) (Traverso 2001, 5). 
Această delimitare este importantă pentru faptul că oferă o definire concisă a modurilor 
de utilizare a noțiunii de totalitarism. 

Cât despre clasificarea teoriilor asupra totalitarismului, Ernst Nolte identifică în 
„The Three Versions of the Theory of Totalitarianism and the Significance of the 
Historical — Genetic Version”, trei moduri de abordare a totalitarismului: (1) teoria 
istorico-genetica a totalitarismului, care include propria sa viziune, și conform căreia cele 
două ideologii inamice — fascismul şi comunismul — nu numai prin origine, ci şi prin 
evoluţiile lor paralele sunt complementare şi interdependente; (2) abordarea clasică este 
asociată, in general, cu viziunea cercetătorilor din domeniul științelor politice si 
abordează totalitarismul din perspectiva structurii sistemului; (3) si, în final, versiunea 
„socio-religioasă”, reprezentată printre alții de Eric Voegelin si Norman Cohn (Nolte 
1998). Luând această delimitare la modul cel mai general, observăm că paradigma 
totalitară a fost conturată în locul de contingentá a ştiinţelor politice, sociale şi istorice. 

O încercare convenţională de a descrie fenomenul totalitar este prezentarea unor 
serii de caracteristici comune ale regimurilor considerate totalitare, de obicei, Germania 


? De exemplu Sujian Guo, (1998) "The Totalitarian Model Revisited," Communist and Post-Communist 
Studies, Vol.31, No. 3, 271 — 285; Rosemary H.T. O'Kane (2004), Paths to Democracy: Revolution and 
Totalitarianism, (London: Routledge). 

é De exemplu Stepthen Kotkin (1995), Magnetic Mountain: Stalinism as a Civilization, (Berkeley CA: 
University of California Press); Keen, P. (1998) "Reconceptualizing the Soviet System: Pluralism, 
Totalitarianism and Science," Journal of Communist Studies ans Transition Politics, 14 (4), 28 — 50. 

Jeffrey Bale (2009), "Islamism and Totalitarianism," Totalitarian Movements and Political Religions, vol. 
10 (2); Paul Berman (2005), Teroare si liberalism, (Bucuresti: Curtea Veche). 

nazistă, Uniunea Sovietică şi mai putin Italia fascistă. Atât numărul cát și componenţa 
caracteristicilor variază de la un autor la altul, dar există totuşi un „nucleu” de 
caracteristici la care se revine periodic. Vom utiliza, în încercarea de a defini conceptul de 
totalitarism, modelul propus de Lipset în descrierea modelului clasic pentru că se referă la 
patru dimensiuni principale a regimurilor totalitare, si anume: structura regimului, 
metodele de guvernare, ideologia şi impactul asupra societăţii (Lipset 1994). 

Prin urmare, premisa de la care porneşte abordarea din perspectiva totalitară a 
regimului nazist, comunist şi fascist este cea a noutatii fenomenului. Această noutate, după 
Lipset, derivă din patru caracteristici principale. Prima caracteristică este că sub acest tip de 
guvernare, toate organizaţiile şi asociaţiile, fie ele economice, politice, educaționale sau pur şi 
simplu sociale, trebuiau integrate într-o singură ierarhie de control. Paralelismul si rivalitatile 
organizaționale nu au fost eliminate, guvernarea totalitară, dimpotrivă, a prosperat pe seama 
lor. Dar toate grupurile concurente au fost, în cele din urmă, subordonate unui singur centru 
de comandă, întruchipat în persoana dictatorului. 

Al doilea set de caracteristici incluse în modelul originar se referă la metodele de 
guvernare. Exponentii modelului totalitar au subliniat importanţa terorii, dar au pus un 
accent distinct pe metodele de control precum propaganda, mobilizarea, supravegherea 
sistematică, care se bazau pe evoluţiile tehnologice şi organizaționale moderne. 

A treia caracteristică este că toată această mașinărie opera sub îndrumarea 
ideologiei care prevedea transformarea totală a naturii si societăţii umane. Si, a patra 
caracteristică, drept consecinţă a structurii, metodelor şi aspirațiilor ideologice, 
guvernarea totalitară a devenit, inevitabil, mai mult decât un regim politic sau un sistem 
de guvernare în sensul obişnuit al cuvântului. Totalitarismul a implicat de asemenea o 
penetrare și transformare fără precedent a sistemului social. (Lipset 1994) 


Teoria clasică a totalitarismului 


După cum am menţionat anterior, teoria clasică a totalitarismului a fost elaborată 
în anii '50 ai secolului trecut, principalele lucrări care au obţinut statutul de lucrări clasice 
sunt Originile Totalitarismului, de Hannah Arendt şi Dictatura totalitară si autocratia, de 
Carl J. Friedrich şi Zbigiew Brzezinski. In general, teoria clasică a totalitarismului 
presupune, în primul rând, abordarea comparativă a sistemelor considerate totalitare — 
regimul fascist și cel comunist — pornind de la ideea asemănării dintre aceste două 
sisteme, iar, apoi, analiza comparativă dintre totalitarism și celelalte guvernări non- 
democratice. Şi nu în ultimul rând, evaluarea regimului totalitar drept sistemul care se 
află în opoziţie cu cel democrat. În al doilea rând, elaborează o analiză structurală a 
sistemelor descriind atributele lor principale. Includerea acestor lucrări sub acelaşi nume 
presupune elaborarea unor judecăţi generale care duc la înţelegerea greşită şi la 
distorsionarea fiecărei perspective în parte. De exemplu, teoria clasică a fost criticată 
fiind considerată statică, adică nu poate prevedea și explica schimbările sau evoluţiile 
ulterioare ale regimurilor totalitare. Or, Carl Friedrich si Zbigniew Brzezinski vor afirma 
în lucrarea lor că „noi nu presupunem că societăţile totalitare sunt entităţi fixe și statice, 
dimpotrivă, ele au fost şi continuă să fie supuse unei evoluţii constante, care presupune 
atât creşterea cât şi degenerarea” (Friedrich and Brzezinski 1968, 18). De asemenea, 
interpretarea teoriei Hannei Arendt drept statică este eronată; dimpotrivă, putem afirma că 

guvernarea totalitará, din perspectiva autoarei, reprezintá un ,,proces dinamic", ea 
defineşte formațiunile totalitare drept „mişcări” care nu au o structură, ci o ,,directie” si 
care „nu pot rămâne la putere decât atâta timp cát sunt in continuă mișcare şi păstrează 
totul in jurul lor într-o asemenea mişcare”. Prin urmare, limitándu-si teoria doar la 
perioada stalinistă a sistemului sovietic, presupune posibilitatea regimului totalitar de a se 
transforma ulterior într-un regim non-totalitar. 

În lucrarea Originile totalitarismului, Hannah Arendt întreprinde o analiză istorico- 
filosofică a regimului nazist şi a celui stalinist. Hannah Arendt încadrează în sfera regimurilor 
totalitare doar regimul nazist şi stalinist, făcând o diferenţă dintre statele în care s-a realizat 
„mișcarea totalitară” şi „regimul totalitar” propriu-zis. În viziunea Hannei Arendt 
„totalitarismul” desemnează un tip de regim care nu se mulțumește cu scopurile limitate ale 
despotismului, ale dictaturii sau ale tiraniei clasice care tind să îngrădească libertatea 
indivizilor. Totalitarismul tinde să abolească ultima sursă a libertăţii umane şi astfel să 
instituie o „dominație totală” asupra indivizilor. Experienţa istorică a transformării societăților 
tradiţionale în societăți de mase, în cadrul cărora ființa umană, „dezrădăcinată”, este marcată 
de superfluitate şi de creşterea insecuritatii sunt factorii care au făcut posibilă emergenta 
regimurilor totalitare. Mişcările totalitare s-au impus în societăţile de masă, ale căror 
principale caracteristici sunt atomizarea, individualizarea extremă şi lipsa oricăror relații 
sociale normale (Arendt 2006, 396). Guvernarea totalitară domină prin teroarea totală care 
reprezintă însăși „esenţa regimului totalitar” si constituie mijlocul exterior de constrângere a 
indivizilor şi prin ideologie care este „principiul de acţiune” al totalitarismului si reprezintă 
mijlocul de ,,autoconstrangere” a indivizilor atomizaţi. Ideologia totalitară reduce 
complexitatea vieţii într-un singur postulat axiomatic, rezistent realităţii, care nu permite 
disonantá cognitivă şi care corespunde necesităţii maselor de „scăpa de realitate”. Prin 
intermediul poliţiei secrete urmăreşte „dușmanii obiectivi” sau „duşmanii poporului” care, de 
cele mai multe ori, nu sunt adversari subiectivi sau amenințări reale la adresa regimului. 
Teoria Hannei Arendt pune în lumină tehnicile unui aparat extrem de centralizat, care elimină 
orice delegare de putere responsabilă şi nu este relevantă doar ca o teorie a dominaţiei, cum va 
afirma Klaus Mueller, dar are şi o relevanţă sociologică din moment ce afirmă tendinţa 
guvernării totalitare de a dezintegra societatea umană şi de a remodela ființa umană (Mueller 
1993). 

Principalele teze de la care pornesc Friedrich şi Brzezinski în discursul lor sunt 
acelea că regimurile totalitare reprezintă forme absolut noi de autocratie. Totalitarismul ar 
putea fi considerat, într-un anumit sens, drept o adaptare a autocrației la societatea 
industrială a secolului XX şi că sistemul comunist şi cel fascist sunt ,,basically alike”, 
ceea ce nu înseamnă că acestea sunt și ,,wholly alike” (Friedrich 1964). Autorii propun 
şase caracteristici sau trăsături „structurale și operaţionale” care disting dictaturile 
totalitare de vechile autocratii, trăsături care trebuie să se regăsească într-un sistem pentru 
a putea fi calificat drept totalitar. Acestea nu pot fi luate în considerare separat, ele 
intercalându-se și sprijinindu-se reciproc; un sistem poate fi caracterizat drept totalitar 
doar în cazul în care prezintă toate cele şase caracteristici cumulate. Prin urmare, 
caracteristicile regimurilor totalitare sunt: (1) O ideologie elaborată cuprinzând un corp 
doctrinal care să se refere la toate aspectele existenţei umane, la care se presupune că 
aderă, cel puţin pasiv, toţi care trăiesc în acea societate; această ideologie este axată şi 
proiectată în jurul unor teme milenaristice, bazate pe respingerea radicală a societăţii 
existente. (2) Un partid de masă unic, condus de obicei de un singur om, „dictatorul”, 

constánd dintr-un procentaj relativ scázut din populatie (pana in 10%); nucleul acestui 
partid se dedicá pasional si neconditionat ideologiei si face totul ca aceasta sa fie 
acceptatá de toatá lumea; partidul este organizat ierarhic si de obicei se aflá sau deasupra 
administratiei de stat sau se intrepatrunde complet cu aceasta. (3) Un sistem al terorii, fie 
fizicá, fie psihicá, efectuatá prin intermediul politiei secrete a partidului, sprijinind 
partidul si supraveghindu-l totodată în favoarea liderilor săi, care este îndreptată 
caracteristic nu numai împotriva ,dusmanilor" reali ai regimului, dar, de asemenea, 
asupra unor clase sociale selectate mai mult sau mai puţin arbitrar; teroarea, fie a poliţiei 
secrete sau a partidului, utilizează ştiinţa modernă si în special psihologia ştiinţifică; (4) 
Un monopol aproape complet, condiţionat tehnic, al tuturor mijloacelor de comunicare în 
masă, precum presa, radioul, filmul, aflat sub controlul partidului şi ale administraţiei; (5) 
Un monopol aproape complet, condiţionat tehnic, asupra tuturor mijloacelor efective de 
luptă armată; (6) Un control centralizat şi conducerea întregii economii prin coordonarea 
birocratică a unor entităţi cândva independente, în mod obişnuit, incluzând si alte 
asociaţii şi activităţi de grup (Friedrich, Brzezinski 1968, 22). 

Abordarea științelor sociale 

Abordarea ştiinţelor sociale este extrem de vastă şi necesită delimitarea unui 
cadru mai îngust în contextul cercetării de fatá.-Vom aborda, cu precădere, studiile 
istoricilor sociali a Uniunii Sovietice. În cadrul studiilor consacrate Uniunii Sovietice, 
întâlnim abordări „tradiționale? ale sistemului sovietic şi abordări „revizioniste”. 
Abordările ,,traditionale” sunt acele analize întreprinse din perspectiva modelului clasic al 
studiilor totalitarismului. „Revizionismul” la rândul său, se defineşte prin pretenţia de 
„revizuire” a modelului totalitar clasic. Noţiunea de „revizionism” presupune o serie de 
dificultăți, datorate în mare parte implicatiilor sale politice. De altfel, problema majoră in 
analiza Uniunii Sovietice este prezenţa atitudinilor politice în discursul academic, atât 
dreapta cât și stânga, care au dus la elaborare de opinii despre Uniunea Sovietică derivate 
din credinţele politice. Este dificil să tragem o linie clară de demarcaţie dintre atitudinile 
şi preferinţele politice personale ale autorilor şi ideile pe care le susţin. 

Istoricii sociali revizionisti au considerat că pretenţiile modelului totalitar de a 
descrie URSS drept un stat monolitic, supereficient, susținut ideologic şi care deţine un 
control total asupra tuturor sferelor de activitate a indivizilor nu corespundea cu realitatea 
din Uniunea Sovietică. Modelul totalitar, va afirma Michael Geyer, părea prea mecanicist 
şi ar fi fost impus „în mod fraudulos” de către cercetătorii științelor politice. Modelul se 
dovedea a fi insuficient în articularea unor interogatii noi şi ineficient în sistematizarea 
constatărilor empirice. În plus, odată cu escaladarea Războiului Rece revizioniștii au 
considerat conceptul de totalitarism „contaminat” cu conotaţii ideologice (Geyer 2009). 

Revizuirea conceptului de totalitarism porneşte de la afirmarea „limitelor puterii 
totalitare”. Perspectiva revizionistă încearcă să demonstreze că porţiuni importante, atât 
din sfera socială, cât şi din cea publică, nu au fost supuse controlului totalitar. În acest 
sens, istoricii sociali, spre deosebire de teoreticienii clasici, își orientează atenţia pe 
studiul grupurilor sociale, pe analiza relaţiei dintre centru şi periferie, pe influenţa 
nivelelor intermediare ale administraţiei și ale grupurilor profesionale asupra politicilor 
regimului, pe apariţia noilor ierarhii în societate, pe dezvoltarea corupţiei, a pieţei negre 


8 Pentru o viziune retrospectivă asupra revizionismului științelor sociale vezi Fitzpatrick „Revisionism in 
Retrospect: A Personal View”, Slavic Review, Vol. 67, No. 3 (Fall, 2008), pp. 682—704. 

si a sistemelor personale de relatii pentru acces la bunuri si servicii. Revizionismul 
introduce in analiza Uniunii Sovietice notiuni care erau utilizate pana in acel moment 
doar pentru descrierea societăţilor occidentale, noţiuni precum „pluralism”, „mobilitate 
socială”, „grupuri de interes”. 

Sheila Fitzpatrick, unul dintre principalii autori revizionisti, propune in mult 
controversatul articol „New Perspectives on Stalinism” un cadru de sistematizare a 
perspectivelor istoricilor sociali. Autoarea va considera că se poate vorbi despre trei 
perspective principale în lucrările revizionistilor. Prima abordare scoate în evidenţă faptul 
că regimul a avut mult mai puţin control asupra societăţii, recurgând adesea mai degrabă 
la improvizații decât la implementarea strictă a planurilor elaborate minuţios. A doua 
abordare pune politica regimului într-un context social şi asumă că acesta contribuie la 
modificarea politicilor regimului. Altfel spus regimul răspunde la presiunile sociale și 
este susceptibil de a fi modificat. A treia abordare descrie politicile regimului mai 
degrabă drept produsul unor acţiuni al căror sens este „ascendent” (Fitzpatrick 1986). 


Structura sistemului 


În ceea ce priveşte analiza structurală a sistemului, abordarea clasică pune în 
general accent, în primul rând, pe partidul de masă unic şi centralizat, care deţine control 
exclusiv asupra tuturor organizaţiilor şi asociaţiilor fie ele politice, economice, sociale, 
culturale etc. Partidul-stat unic este văzut ca un partid monolitic, bine închegat, care 
deţine o supremație de necontestat, şi care se bazează pe „loialitatea totală” a membrilor 
săi, sau în cuvintele Hannei Arendt „cea mai izbitoare caracteristică externă (a mişcărilor 
totalitare) este impunerea unei loialitati totale, fără rezerve, necondiționată si de 
nezdruncinat a membrilor lor individuali.” (Arendt 2006, 43). În al doilea rând, partidul 
totalitar este condus de un singur om, „dictatorul”, care deţine autoritatea supremă asupra 
deciziilor politice, „autoritarea subliderilor fiind decisiv limitată de suveranitatea absolută 
a conducătorului” (Arendt 2006, 453). Friedrich și Brzezinski vor afirma că regimurile 
totalitare reprezintă, într-un anumit sens, adaptarea autocrației la condiţiile societăţii 
industriale ale secolului douăzeci. Regimul totalitar este o formă de autocratie, în sensul 
în care liderii sunt deţinătorii puterii absolute, puterea de decizie apartinandu-le în 
exclusivitate. În al treilea rând, teoria clasică pune accentul pe capacitatea sistemului de a 
organiza şi mobiliza masele. Pentru Arendt, de exemplu, puterea regimurilor totalitare 
derivă din capacitatea acestora de „organizare”. „Partea proastă cu regimurile totalitare, 
va observa autoarea, nu constă în faptul că aplică puterea politică într-un fel deosebit de 
crud, ci că, în spatele politicilor lor, se ascunde un concept cu totul nou şi fără precedent 
al puterii (...). Puterea, asa cum e concepută de totalitarism, constă exclusiv în forța 
produsă prin organizare” (Arendt 2006, 515). Și nu în ultimul rând, atât pentru Carl 
Friedrich, cât și pentru Hannah Arendt, politia secretă va juca un rol esenţial în cadrul 
sistemului. Pentru Arendt politia secretă este „adevăratul organ executiv al guvernului, 
prin care se transmit toate ordinele” fiind complet independentă de toate celelalte instituţii 
si aflându-se la dispoziţia liderului totalitar. Altfel spus, politia secretă reprezintă 
„adevăratul centru de putere” al regimurilor totalitare, fiind mai presus decât statul si 
„organizaţiile de faţadă”. Cât pentru Friedrich, poliţia secretă reprezintă una dintre 
caracteristicile esențiale ale regimului, ea este forţa care consolidează partidul totalitar. 

Hannah Arendt va descrie guvernarea totalitará drept una in esentá dinamica. 
După cum am menţionat anterior, autoarea defineşte formatiunile totalitare drept 
,miscári" care nu au o structură, ci o „direcţie” şi care „nu pot rămâne la putere decât 
atâta timp cât sunt în continuă mişcare şi păstrează totul în jurul lor într-o asemenea 
mişcare”. Guvernarea totalitară necesită o mobilizare continuă a indivizilor şi niciodată 
nu permite societăţii să se stabilească într-o ordine durabilă şi ierarhică. Datorită 
multiplicării oficiilor, centrul ,,real” al puterii este în continuă schimbare, acesta fiind „un 
mister prin definiţie” până şi pentru membrii clicii conducătoare, ei neputând fi „niciodată 
absolut siguri de propria lor poziţie în ierarhia secretă a puterii” (Arendt 2006, 495). 
Singura certitudine rămânea aceea că, indiferent ce organizaţie exercită la un moment sau 
altul puterea, aceasta derivă din „voinţa conducerii”. 

În discuţia cu privire la aspectele „tehnico-structurale” ale statului totalitar, Hannah 
Arendt, în analiza comparativă dintre regimurile totalitare şi celelalte regimuri non- 
democratice, precum tirania și autoritarismul, recurge la utilizarea imaginilor a trei modele 
reprezentative. Ca imagine pentru guvernarea autoritară, Arendt propune forma piramidei, în 
care sediul puterii este localizat la vârf de unde puterea este filtrată spre bază. Ca imagine 
pentru tiranie, autoarea utilizează aceeași formă a piramidei, însă cu straturile dintre vârf şi 
bază eliminate, tiranul situându-se deasupra tuturor. Cât despre regimul totalitar, imaginea 
utilizată este cea a „structurii de ceapă, în centrul căreia, într-un fel de spaţiu gol se află 
conducătorul; orice face — fie că integrează corpul politic ca într-o ierarhie totalitară, fie că își 
oprimă supușii, ca un tiran — el o face din interior si nu din afară sau de deasupra. Toate 
părţile, extraordinar de multe, ale mișcării: organizaţiile de simpatizanți, diferitele asociaţii 
profesionale, membrii de partid, birocraţia de partid, formarea elitelor si a politiilor, sunt 
legate într-o asemenea manieră încât formează fiecare faţada într-o direcţie şi centrul în 
cealaltă, adică pentru un strat joacă rolul lumii exterioare normale şi pentru celălalt joacă rolul 
extremismului radical” (Arendt 2000, 106). 

Relaţia dintre stat şi partid a fost adesea chestionată de teoreticienii clasici. Ceea 
ce surprinde observatorul statului totalitar, va afirma Arendt, nu este structura sa 
monolitică, ci dimpotrivă ,,coexistenta (sau conflictul) unei autorități duale, partidul si 
statul” (Arendt 2006, 488). „Dualismul precar dintre partid şi stat este, într-adevăr, una 
dintre cele mai mari probleme ale statului unipartid”, va afirma Sigmud Neumann. Una 
dintre cele mai cunoscute teoretizări ale acestei dualitati o găsim la Ernst Fraenkel in 
lucrarea The Dual State, însă acesta consideră că distincţia dintre partid și stat este 
superficială; astfel, propune o „distincţie mai semnificativă”, şi anume distincţia dintre 
„statul normativ” şi cel „prerogativ” (Fraenkel 1969). Statul prerogativ şi cel normativ 
coexistă într-o divergență constantă în regimul national-socialist. „Statul prerogativ" este 
reglementat prin măsurile arbitrare nelimitate si prin violenţa necontrolată de nici o 
dispoziţie legală. „Statul prerogativ” se preocupă de toate problemele de natură politică. 
„Statul normativ” însă îndeplineşte funcţiile administrative şi este menţinut pentru 
protecţia ordinii capitaliste și a proprietăţii private (Fraenkel 1969). În aceeaşi ordine de 
idei, Juan J. Linz, afirmă că numai când un partid este egal sau superior statului putem 
vorbi despre un sistem totalitar, fără tensiunea dintre aceste două formaţiuni sistemul 
degenerează într-un autoritarism birocratic, pierzându-și legătura cu societatea și astfel 
din potenţialul său mobilizational (Linz 2000). 

Revizuirea modelului totalitar va da curs elaborării unor noi grile interpretative 
ale sistemului sovietic. Modele alternative de interpretare a realitatilor sovietice propuse 

de sovietologi sunt, de exemplu, „modelul pluralist”, abordare care îşi găseşte expresia in 
lucrarile lui Hugh F. Jerry, Frederic J. Fleron — ,,cooptative political system", sau ale lui 
Alfred G. Meyer — ,,bureacratic model". Aceste modele nu neagá centralismul partidelor 
totalitare, nici coercitia, epurările sau limitarea cronică a libertăţii umane în sistemul 
sovietic. Dar, aşa cum va afirma Hough F. Jerry, istoria Uniunii Sovietice nu poate fi 
limitată la istoria cenzurii şi a epurărilor regimului, ci şi conţinutul politicilor regimului, 
şi interesele pe care acestea au reuşit sau nu să le satisfacă, trebuie integrate „cronica 
perioadei sovietice” (Hough 1978). Elaborarea acestor noi modele de interpretare a 
sistemului sovietic apare ca urmare a schimbărilor produse în sistem în urma morţii lui 
Stalin. În urma aşa-numitului ,dezghet", Uniunea Sovietică, în opinia autorilor 
revizionisti, nu mai putea fi analizată prin cadrul ,,limitat” al modelului totalitar. În plus, 
generaţia de cercetători a anilor '60, care a iniţiat revizuirea modelului totalitar, spre 
deosebire de generaţia precedentă, a avut posibilitatea de a petrece perioade îndelungate 
în Uniunea Sovietică. Dacă în anii '50 principalele surse ale cercetătorilor sociali erau 
refugiații sistemului sovietic precum și „arhivele de la Smolensk”, după anii "60 acest 
lucru s-a schimbat, cercetătorii având acces direct la societatea sovietică. În acest sens va 
afirma Abbott Gleason că: ,,Evidentele subiective sugerează că, deşi doi ani în Uniunea 
Sovietică aveau, de obicei, un efect devastator asupra opiniilor de stânga şi pro-sovietice, 
ei subminau, de asemenea, şi relevanta modelului totalitar. Statul sovietic era cu siguranță 
intruziv, dar diferenţa dintre intruziune şi viziunea de coşmar din 7984 a fost, evident, 
mare şi nu diminuată”(Gleason 1984, 153). 

Unul dintre elementele majore care a determinat revizuirea modelului totalitar s-a 
datorat accentului pus de sovietologi pe „creşterea importanţei grupurilor în procesul 
politic,” (Skilling 1966, 442) care a determinat unii cercetători să afirme prezenţa unui 
„pluralism”, deşi limitat, în politica Uniunii Sovietice. Interpretarea sistemului sovietic 
prin prisma conceptului de totalitarism, consideră Skilling, a exclus posibilitatea ca 
grupurile de interes să poată contesta sau să poată afecta politicile partidului unic, 
„totalitarismul” excluzând, prin definiţie, orice zonă de comportament autonom al 
grupurilor în afara statului si partidului. „Modelul sistemului totalitar în care partidul 
unic, lipsit în sine de conflicte interne, își impune voinţa asupra societăţii și a tuturor 
grupurilor sociale, este înlocuit de un model care are în vedere grupurile conflictuale care 
exercită o influenţă în elaborarea politicilor de către partid. Acesta nu este un pluralism 
autentic, nici totalitarism pur, ci mai degrabă un gen de monism imperfect în care, din 
multitudinea de elemente implicate, unul — și anume partidul — este mai puternic decât 
celelalte, dar nu este omnipotent” (Skilling 1966, 449). Astfel, deşi sistemul era extrem de 
centralizat, implementarea politicilor depindea de autorităţile locale şi regionale care 
adesea deviau de la regulile stabilite de centru. 

Jerry F. Hough, unul dintre cei mai ferventi susţinători a modelului pluralist, a 
aplicat noţiunea de „pluralism instituţional” în analiza dinamicii şi a fluxului de putere în 


? „Arhivele de la Smolensk” sunt arhive sovietice, aduse în Germania de nazişti în anul 1941. Ele au fost 
accesibile cercetătorilor americani după sfârşitul războiului. Vezi Merle Fainsod (1958), Smolensk Under 
Soviet Rule (Massachusetts: Harvard University Press), Robert Conquest (1968), The Great Terror, 
(Melbourne: Macmillan); Richard Pipes (1954), The Formation of the Soviet Union: Communism and 
Nationalism, 1917 — 1923, (Cambrigde: Harvard University Press). Pentru autorii revizionisti care au utilizat 
mai târziu aceste arhive vezi J. Arch Getty, „Party and Purge in Smolensk: 1933 — 1937,” Slavic Review, Vol. 
42, No. 1 (Spring, 1983), pp. 60 — 79; Roberta Manning (1983), Government in the Soviet Countryside in the 
Stalinist thirties: The Case of Belyi Raion in 1937, (Pittsburg, University of Pittsburg). 

sistemul sovietic. Hough analizeazá structura elitelor politice, procesul de luare a 
deciziilor politice, relaţia dintre partid gsi elitele tehnice în procesul de luare a deciziilor, 
schimbul de generaţii în sistemul sovietic. „Pluralismul instituţional” despre care vorbeşte 
autorul reprezintă un model intermediar dintre „autoritarism” şi „pluralism clasic”. Hough 
va sublinia unele trăsături comune dintre „pluralismul clasic” şi „pluralismul 
institutional”, cum ar fi ,,multiplicitatea de interese” sau faptul că „procesul politic 
gravitează în jurul unor alianţe”, cât şi diferenţele dintre acestea care vizează în principal 
„cadrul în care are loc procesul politic şi tipul de comportament politic tolerat”. Pe de o 
parte, în cadrul „pluralismului clasic” se presupune oportunitatea cetăţenilor de a alege 
între programele diferite ale elitelor concurente. Pe de altă parte, în cadrul „pluralismul 
instituțional” persoanele care vor să efectueze o schimbare politică trebuie să acţioneze în 
cadrul instituţional oficial. Cei care nu reuşesc să efectueze schimbările propuse riscă 
represiuni severe. Hough oferă o imagine a birocratilor care sunt oarecum receptivi la 
apelurile care vin din partea forțelor sociale (Hough 1972). Autorul, revendicándu-se de 
la „modelul pluralist”, va fi principalul promotor al ideii că regimul sovietic ar putea avea 
o evoluţie dinspre un regim autoritar spre unul democratic, teză care va fi infirmată de 
evenimentele ulterioare. 

Juan J. Linz va lua în consideraţie existenţa unui „pluralism limitat” însă in 
descrierea etapei „post-totalitare”. Autorul explică schimbările din regimul sovietic de 
după moartea lui Stalin, prin intermediul noţiunii de „post-totalitarism”. „Post- 
totalitarismul” reprezintă un regim diferit de celelalte regimuri autoritare prin faptul că 
conducerea este recrutată din rândul partidului de masă, depinde de practicile de 
mobilizare şi de ideologia oficială, însă totodată este diferit de regimurile totalitare 
propriu-zise, pentru că are o conducere cu un caracter mai „pluralist”, ideologia nu mai 
este la fel de importantă şi mobilizarea cetăţenilor nu se face doar prin metode coercitive 
şi teroare (Linz 2000). 


Metodele si practicile guvernării 


În prima versiune a definiţiei totalitarismului dată de Carl Friedrich şi Zbigniew 
Brzezinski, una dintre caracteristicile esenţiale ale totalitarismului este prezenţa unui sistem al 
terorii fizice şi psihice care este îndreptat în mod caracteristic nu numai împotriva 
„duşmanilor” regimului, ci şi împotriva unor întregi clase ale populaţiei care sunt selectate în 
mod arbitrar (Friedrich 1956). Ulterior, în ,,Totalitarianism: Recent Trends”, Carl Friedrich va 
reevalua această perspectivă, considerând că importanţa terorii si a poliţiei secrete au fost 
supraestimate (Friedrich 1968). Astfel, teroarea, care a fost considerată iniţial „nervul vital al 
sistemelor totalitare”, nu va mai fi considerată ca fiind o trăsătură esenţială a sistemului. 
Friedrich avea să modifice lista de caracteristici ale totalitarismului, excluzând teroarea din ea, 
păstrând totuşi prezenţa poliţiei secrete care consolidează partidul. Teroarea şi poliţia secretă, 
va afirma Friedrich, au jucat un rol important în toate autocratiile și, prin urmare, nu pot fi 
luate drept atribute esenţiale exclusiv pentru caracterizarea regimurilor totalitare. Oricum, deși 
teroarea şi practicile de supraveghere a regimului nu reprezintă o trăsătură esenţială, nu putem 
exclude prezenţa şi utilizarea lor de către guvernarea totalitară. O trăsătură distinctivă a 
totalitarismului în acest sens, va observa Friedrich, este utilizarea de către guvernarea 
totalitară a tehnologiilor avansate și a cunoştinţelor ştiinţifice, adică a tehnologiilor de spionaj 

si manipulare psihologicá. In plus, o trásáturá specifica politiei secrete totalitare este cá 
aceasta nu poate fi supusá controlului. Tentativa de a controla aceasta institutie poate fi 
considerata, in ultima instanta, drept o incercare de a elimina totalitarismul (Friedrich 1968, 
40). Friedrich mai subliniază în articolul sáu importanţa terorii, nu numai în exercițiul sáu 
fizic, ci si în cel psihic: „teroarea psihologică exercitată de un grup într-o anumită societate 
poate avea, de fapt, un efect mai mare decât teroarea fizică şi simpla existenţă a poliţiei 
secrete, indiferent de ce ar face aceasta, este suficientă pentru a o menţine” (Friedrich 1968, 
40). În plus, teroarea îşi primeşte „justificarea raţională” din intenţiile radicale si revoluţionare 
ale regimului de a transforma societatea şi din „pasiunea pentru unanimitate”. 

Hannah Arendt are o perspectivă totuşi diferită de cea a lui Carl Friedrich, 
perspectivă care se datorează în mare măsură caracterului filosofic şi antropologic al 
analizei sale. Guvernarea totalitară, în perspectiva Hannei Arendt, încearcă să realizeze 
„dominaţia totalitară” prin intermediul îndoctrinării ideologice şi prin „teroarea 
desăvârșită din lagăre.” Dacă există ceva care deosebeşte regimurile totalitare de celelalte 
regimuri, şi nu vorbim doar despre diferenţele de grad, ci şi de „natură”, atunci teroarea 
este acest lucru: „Dacă legalitatea este esenţa guvernării netiranice, iar absenţa legii este 
esenţa tiraniei, atunci teroarea este esenţa dominaţiei totalitare” (Arendt 2006, 572). 

Dacă initial teroarea îndeplinește funcţia de a înfrânge oponenții regimului, lucru 
caracteristic şi celorlalte regimuri non-democratice, ulterior aceasta devine instrumentul 
principal al ideologiei care îşi propune transformarea radicală a societăţii şi a fiinţei 
umane în general. Teroarea totalitară are câteva caracteristici distincte. În primul rând, 
teroarea totalitară începe abia atunci cât oponenții sunt complet eliminaţi. Această 
caracteristică corespunde şi primei etape de consolidare a regimului în care poliţia secretă 
elimină opozantii regimului și înrolează populaţia în organizaţiile de partid. În al doilea 
rând, aceasta nu reprezintă utilizarea arbitrară a forţei și nici o pedeapsă pentru încălcarea 
normelor sau săvârşirea crimelor, ci ea se actualizează odată cu introducerea unei noi 
„categorii”, cea a „duşmanului obiectiv”, în care „vinovăția şi inocenta devin noţiuni fără 
sens”. Instaurarea deplină a regimului şi a terorii totalitare începe odată cu „vânătoarea 
duşmanilor obiectivi”, adică lichidarea unor categorii întregi de populaţie, în dependenţă 
de principiile ideologice şi de „împrejurările date”. „Duşmanii obiectivi” sunt consideraţi 
subversivi nu din cauza acţiunilor propriu-zise, ci prin acţiunile lor potenţiale sau chiar 
prin simpla lor apartenenţă la un anumit grup: „dacă în Germania tipul cu adevărat 
totalitar de lagăr de concentrare, cu enorma sa majoritate de internaţi complet „inocenţi”, 
nu a fost stabilit până în 1938, în Rusia el datează de la începutul anilor 30, întrucât pana 
atunci majoritatea populaţiei lagărelor de concentrare ar consta încă din criminali, 
contrarevolutionari si „deţinuţi politici" (intelegandu-se în acest caz membrii fractiunilor 
deviationiste). De atunci, au fost în lagăre atât de multi oameni nevinovaţi, încât e greu să 
fie clasificați: persoane care avuseră vreun contact cu o tara străină, ruşi de origine 
poloneză (mai ales în anii 1936 până în 1938), ţărani ale căror sate erau lichidate din 
vreun motiv economic, naţionalităţi deportate, soldaţi demobilizati din Armata Rosie care 
se întâmplase să aparțină unor regimente ce întârziau prea mult în străinătate ca trupe de 
ocupaţie sau care deveniseră prizonieri de război în Germania etc.” (Arendt 2006, 555). 
Scopul terorii totalitare, va considera Arendt, nu mai este nici frica, nici constrângerea 
libertăţii, ci transformarea genului uman, eliminând „individul în numele speciei”. 

Lagărele de concentrare şi exterminare ca loc în care teroarea atinge limita 
extremă a bestialitátii umane reprezintă instituţiile centrale reale ale puterii organizatorice 

totalitare, ele fiind mai „utile pentru apărarea puterii regimului decât oricare din celelalte 
instituţii ale sale. Fără lagărele de concentrare, fără spaima nedefinită pe care o inspiră şi 
fără foarte bine definitul teren de instrucție pe care-l oferă in materie de dominație 
radicale), un stat totalitar nu-şi poate nici insufleti cu fanatism trupele totalitare, nici 
menţine un popor în apatie totală” (Arendt 2006, 561). 

Alte mijloace utilizate de mişcarea totalitară sunt propaganda și îndoctrinarea. 
Pentru Arendt, propaganda este principalul instrument al totalitarismului în lupta sa cu 
lumea netotalitară: oriunde totalitarismul ajunge să deţină puterea propaganda este 
înlocuită cu îndoctrinarea iar violenţa este folosită nu pentru a speria oamenii, ci pentru 
realizarea doctrinelor ideologice şi a minciunilor practice (Arendt 2006, 424). Propaganda 
este utilizată astfel doar în etapele iniţiale ale regimului şi depinde de presiunile 
exterioare, pe când indoctrinarea este folosită de „totalitarismul matur” şi forţa sa creşte 
odată cu „izolarea guvernelor totalitare şi securitatea lor faţă de amestecul de afară” 
(Arendt 2006, 427). 

În opinia Sheilei Fitzpatrick, prezenţa ideologiei, conducerea partidului unic, 
birocraţia excesivă, cultul personalităţii, controlul statului asupra producţiei bunurilor și a 
distribuţiei, politicile de inginerie socială, stigmatizarea „duşmanilor de clasă”, controlul 
poliţiei, teroarea, politicile în favoarea lucrătorilor, diferite reţele informale prin care 
oamenii au obțineau acces la bunuri şi se protejau — toate aceste elemente au creat 
caracterul distinctiv al „habitatului” stalinist (Fitzpatrick 2000). Deşi marea majoritate din 
aceste trăsături nu lipsesc nici în „modelul totalitar”, autoarea va refuza să catalogheze 
stalinismul drept un „regim totalitar”. Acest refuz porneşte, în primul rând, din 
imposibilitatea de a concepe un regim care modelează și controlează societatea în mod 
absolut şi, în al doilea rând, din implicaţiile Războiului Rece. În perspectiva autoarei, 
teroarea — ca violenţă a statului împotriva unor grupuri sociale alese in mod aleator — a 
fost atât de frecvent utilizată încât trebuie considerată o componentă sistemică a 
stalinismului. Sheila Fitzpatrick, în lucrarea Stalinism: New Directions, va considera că 
Marea Teroare poate fi cel mai bine înţeleasă ca un punct de convergenţă a mai multor 
fenomene: drept rezultat al tensiunilor din interiorul elitei şi relațiile dintre centru si 
periferie, ca punct culminant al unui deceniu de radicalizare a politicilor împotriva 
„elementelor sociale periculoase”, şi ca rezultat a creşterii „xenofobiei sovietice” 
(Fitzpatrick 2000). Totodată autoarea ţine să accentueze faptul că regimurile totalitare nu 
s-au bazat exclusiv pe coerciţie, teroare și propagandă. Regimul oferea stimulente si 
beneficii anumitor categorii sociale. 

Autorii revizionisti propun o reevaluare a cauzelor si a felului in care a fost 
declanșată teroarea în Uniunea Sovietică. Momentul cel mai controversat în aceste studii 
este interogarea rolului direct a lui Stalin în declanșarea terorii si a epurărilor. J. Arch 
Getty, unul dintre principalii autori ai acestei direcţii, afirmă în „Excesses are not 
permited”, articol care investighează operaţiunea de lichidare a culacilor din perioada 
Marii Terori, că deşi există un consens larg asupra unor puncte importante în înţelegerea 
acestui fenomen și anume: numărul aproximativ de victime; faptul că majoritatea 
victimelor erau oameni obișnuiți selectaţi mai degrabă după categorii, decât după anumite 
fapte comise; victimele erau categorii sociale și politice marginalizate şi stigmatizate 
dinainte; evenimentele din Marea Teroare pot fi înţelese ca un număr de fenomene 
conexe, dar distincte. Totuşi, cauzele şi modul în care s-au realizat acţiunile de eliminare 

a culacilor sunt încă extrem de disputate in rândurile cercetătorilor (Getty 2002, 114). 
Getty nu acceptă teza conform căreia eliminarea culacilor din perioada Marii Terori a fost 
o acţiune planificată si dirijată sută la sută de la centru, sau mai concret, consideră cá o 
astfel de afirmaţie explică doar o parte din structura complexă și contradictorie a politicii 
staliniste (Getty 2002, 115). Astfel J. Arch Getty va încerca să demonstreze importanţa 
rolul liderilor locali si regionali în declanșarea terorii, considerând că aceştia, departe de a 
fi doar simpli executanti ai ordinelor venite „de sus”, au fost „jucători activi” în 
,dezlántuirea" terorii. Getty va mai sublinia cá Marea Teroare a fost anume ,,dezlantuita” 
şi nu „administrată”, în sensul în care aceasta a fost neplanificată, necontrolată şi a 
constituit mai mult o reacție improvizată la amenințările politice percepute de regim. 
Centrul, va afirma autorul, a „îndreptat arma asupra unor ţinte vagi, dând astfel oficialilor 
locali permisiunea de a ucide pe oricine ar crede ei de cuviinţă” şi oficialii nu au întârziat 
să facă exces de zel în această privinţă. Pe scurt, autorul subliniază, în primul rând, că 
noţiuni precum  ,planificare" sau  ,centralizare" par  necorespunzătoare pentru 
caracterizarea sistemului sovietic. În al doilea rând, este subliniată importanța structurii 
sistemului, a relaţiei dintre centru şi periferie, în înţelegerea evenimentelor care au avut 
loc (Getty 2002). 

Christian Gerlach si Nicolas Werth, într-un studiu comparativ al regimurilor 
comunist şi nazist, merg mai departe de „structura” sistemului în înţelegerea violenţei 
naziste şi comuniste. Autorii vor argumenta că, datorită gradului de participare a 
populaţiei (prin denuntari, de exemplu) în persecutarea victimelor şi datorită unor grupuri 
de „beneficiari” de pe urma violenţelor — „cetăţeni care revendicau proprietăţile evreilor; 
soldati care jefuiau prizonieri de război; indivizi care obțineau locuri de muncă atractive 
ale oamenilor arestaţi, deportaţi sau ucişi; muncitori care au avut beneficii profesionale în 
urma arestării, deportării sau execuţiei colegilor de muncă; familii rezidente în 
apartamentele sau casele deportaților” — se poate vorbi nu numai despre „violenţa 
statului”, ci şi despre „societăți? extrem de violente. Bineînţeles cá autorii arată cá 
politicile extreme implementate de către regim au provocat aceste violenţe, statul fiind 
principalul organizator si executor al violenţelor. Panica si frica de a nu părea suspecti si 
încercarea de a mulțumi superiorii au dus la excesul de zel al conducătorilor locali in 
realizarea directivelor venite de la centru, astfel „planul de eradicare a „elementelor 
socialmete periculoase” trebuia să dureze patru luni, dar a durat cinsprezece. Numărul de 
oameni din „prima categorie” (executare prin împușcare) a fost depășit cu 325 % si din „a 
doua categorie” (trimiterea în lagărele de concentrare) a fost depăşită cu 140 %.” 
(Gerlach si Werth 2009, 178). Autorii considera că violențele în Uniunea Sovietică au 
fost utilizate atât în scopul ideologic de a transforma societatea, cât şi ca răspuns la o serie 
de crize provocate de neanticiparea consecinţelor politicilor regimului. 


Ideologia 


Atât pentru Hannah Arendt, cât şi pentru Friedrich, ideologia este una dintre 
caracteristicile principale ale guvernării totalitare. Însuși conţinutul ideologiilor nu este 
important, în această privinţă vedem chiar că principala diferenţă dintre comunism si 
fascism a fost conţinutul ideologic, ele constituindu-se una în opoziţie ireconciliabilă cu 
cealaltă. Important este însă rolul pe care îl joacă ideologiile în aceste regimuri. În 

general, în teoria totalitară, ideologia este considerată forța motrice a regimului si 
importanța majoră a acesteia a fost îndeobşte unanim acceptată. Însă dacă, pentru Arendt, 
ideologia reprezintă elementul central al regimului, care împreună cu teroarea oferă o 
diferenţă calitativă sau de „natură” regimului totalitar în comparaţie cu celelalte regimuri, 
pentru Friedrich caracterul totalitar al unei guvernări este dat de elementele sale 
structural-organizatorice, ideologia ocupând un loc important, dar rolul ei nu trebuie 
supraestimat. Friedrich va argumenta împotriva teoriilor care pun accentul pe ,,esenta” 
regimului, asa cum este teoria Hannei Arendt, și ignoră sau situează pe plan secundar 
aspectele structurale sau mijlocele de guvernare totalitară. După cum am menţionat 
anterior, regimul totalitar reprezintă o formă nouă de guvernare, numai în sensul în care 
combină cele şase caracteristici, a pune un accent mai pronunţat pe o caracteristică sau 
alta, înseamnă a înţelege greşit fenomenul totalitar. Astfel, motivaţia ideologică a 
partidului, deşi este o caracteristică vitală sau esenţială pentru acest tip de guvernare, 
luată separat este insuficientă pentru a explica fenomenul totalitar în complexitatea sa. 

În termeni generali, ideologia totalitară constă dintr-o doctrină oficială care 
respinge radical societatea existentă în favoarea construirii unei societăţi ideale, utopice. 
Friedrich va afirma că perspectivele milenariste şi utopice imprimă ideologiei totalitare 
un caracter „pseudo-religios.” Friedrich consideră că, prin caracterul „pseudo-religios” al 
ideologiei, „tipul nou de stat” se aseamănă cu vechile autocratii ale căror sursă de 
legitimitate emana din „dreptul divin al regelui”; ideologia ar reprezenta, pe cale de 
consecință, sursa de legitimitate a guvernării totalitare. Totalitarismul încearcă să 
„transcendă” statul modern care se bazează pe distincția dintre stat şi biserică şi 
înlocuieşte religia cu ideologia (Friedrich 1968, 6). Totodată, în „Totalitarianism: Recent 
Trends”, Friedrich subliniază aspectul militant al ideologiei, aceasta oferind un program 
pentru acţiune. Ideologia este în același timp si principiu care ordonează şi explică 
realitatea, liderii totalitari fiind cu adevărat convinşi de ideile pe care le susţin. 

Perspectiva Hannei Arendt asupra rolului ideologiei, după cum am văzut, este 
diferită de cea a lui Friedrich. Dacă teroarea reprezintă ,,esenta” regimului totalitar, 
ideologia este „principiul său de acţiune”, va considera Hannah Arendt. Astfel, ideologia 
are un rol esenţial în structura si dinamica sistemului. Ideologiile, în definiţia Hannei 
Arendt, reprezintă perspectiva oficială a regimului asupra realităţii, adică un set de idei 
care „pretind că ele cunosc misterele întregului proces istoric — secretele trecutului, 
complicațiile prezentului, nesigurantele viitorului — datorită logicii inerente a ideilor 
respective” (Arendt 2006, 578). Guvernarea totalitară îşi propune nu doar constrângerea 
libertăţii sau dominaţia individului din „exterior”, ci, mai mult decât atât, ea tinde spre 
abolirea însăşi a surselor libertăţii umane şi dominaţia individului din „interior” şi 
transformarea radicală a societăţii. Dacă, pe de o parte, teroarea duce la „distrugerea 
spaţiului dintre oameni”, sursă a libertății si spontaneitatii umane, pe de altă parte, 
ideologia funcţionează ca un mecanism de „autoconstrângere”, care împiedică mersul 
firesc al gândirii, distrugând toate legăturile cu realitatea: „Pregătirea și-a atins scopul 
atunci când oamenii și-au pierdut orice contact cu semenii lor, ca şi cu realitatea din jurul 
lor; căci laolaltă cu aceste contacte, oamenii își pierd deopotrivă capacitatea de a avea 
experienţe şi de a gândi. Supusul ideal al dominaţiei totalitare nu este nici nazistul 
convins, nici comunistul convins, ci oamenii pentru care deosebirea dintre fapt şi ficţiune 
(adică realitatea experienţei) şi deosebirea dintre adevărat şi fals (adică criteriile gândirii) 

nu mai existá" (Arendt 2006, 583). Astfel, prin intermediul 1deologiei, totalitarismul a 
„descoperit un mijloc de a domina şi teroriza fiinţele omeneşti dinláuntru". 

Hannah Arendt subliniază, de asemenea, şi „forma” ideologiilor, considerând, aşa 
cum am afirmat anterior, că forma ideologiei este mai importantă decât conţinutul său. 
Ideologia fascistă şi cea comunistă sunt, după conţinut, radical opuse, având însă aceleaşi 
atribute „formale”. In sens literal, va afirma autoarea, o ideologie este „logica unei idei”. 
Altfel spus, ideologia reprezintă un sistem de idei deduse logic dintr-o singură premisă. 
Ele au ca punct de referinţă doar pe ele însele, izolându-se astfel de experienţă şi realitate, 
totul fiind cuprins într-o progresie coerentă a deductiei logice: „Primejdia de a schimba 
nesiguranța necesară a gândirii filosofice pe explicaţia totală a unei ideologii și a 
Weltanschauung-ului ei nu este atât riscul de a cădea in asertiuni vulgare si totdeauna 
necritice, cât cel de a schimba libertatea inerentă capacităţii umane de a gândi pe cămașa 
de forță a logicii cu care omul se poate constrânge aproape tot asa de violent pe cát este 
constrâns de vreo putere exterioară” (Arendt 2006, 579). 

Spre deosebire de Friedrich, Arendt subliniază caracterul pseudo-stiintific al 
ideologiilor totalitare. Propaganda totalitară utilizează „aspectul fals ştiinţific” al 
ideologiilor şi „tehnica profetică” pentru a seduce masele, mizând pe credința omului 
modern în caracterul infailibil al ştiinţelor. Scientismul profetic a răspuns nevoilor 
maselor de a-şi descoperi un sens în lume, în condiţiile în care societatea modernă este 
descrisă de Arendt drept „societate de masă” care se caracterizează prin „dezrădăcinare” 
şi „atomizare”. Aşadar, masele îşi descoperă un sens în mişcarea legii eterne a Istoriei 
sau Naturii. 

Problema care este pusă, însă, de cercetările sociale, deşi nu neapărat cele 
revizioniste, şi aici îl avem în vedere pe Juan J. Linz, este raportul dintre elitele 
conducătoare şi ideologie şi dintre populaţie şi ideologie. Juan J. Linz va considera că 
ideologia îndeplineşte într-adevăr o funcţie centrală în sistem, aceasta reprezentând sursa 
de legitimitate a sistemului. Ideologia însă nu trebuie înţeleasă în termeni statici. Evoluţia 
sistemului sovietic poate fi înțeleasă prin schimbarea atitudinii fata de normele impuse de 
ideologie, atât din partea oficialilor, cât din partea populaţiei. Slăbirea și osificarea 
ideologiei şi a organizaţiilor de partid, a dus la transformarea sistemului sovietic totalitar 
într-un sistem „post-totalitar”. 

În unul dintre primele studii care critică modelul totalitar, David Reisman, 
propune analiza unor factori care ar stabili anumite limite dominaţiei totalitare. Unul 
dintre aceşti factori este corupţia. Reisman propune o „reevaluare” a rolului corupţiei în 
societate în sensul în care aceasta poate fi considerată drept un „antidot” servit 
fanatismului (Reisman 1952). În societatea în care, pe de o parte, lipsa bunurilor era 
cronică, pe de altă parte, presiunile sistemului pentru îndeplinirea planurilor erau 
extraordinar de puternice, s-a configurat o conjunctură care a dus la crearea unor reţele 
informale de acces la bunuri şi servicii, la favoritism, şi la încălcarea constantă de către 
oficialii locali a directivelor primite de la centru. În acest sens va afirma şi Sheila 
Fitzpatrick că viata socială în Uniunea Sovietică era „o viata în care conformitatea 
exterioară cu ideologia și ritualurile corespunzătoare contau, însă legăturile personale 
contau și mai mult” (Fitzpatrick 2000, 227). Autorii revizionisti vor recunoaşte la rândul 
lor ambițiile „transformatoare” ale statului, practicile de inginerie socială şi influenţa 
propagandei asupra societăţii. 

Impactul asupra societăţii 

În centrul analizei fenomenului totalitar elaborată de Hannah Arendt se află așa- 
numita „teorie a maselor”. Instaurarea regimurilor totalitare a fost posibilă datorită 
emergentei societăţilor de masă ale secolului precedent. Mișcările totalitare, va afirma 
Hannah Arendt, sunt „posibile oriunde se găsesc mase care, dintr-un motiv sau altul, au 
căpătat gustul de organizare politică” (Arendt 2006, 389). Atomizarea socială şi 
individualizarea extremă sunt atribute ale societăţii de masă. Masele în „dezrădăcinarea 
lor esenţială sunt obsedate de a scăpa de realitate” va afirma autoarea. Astfel, propaganda 
totalitară creează, în scopul seducerii maselor, o lume falsă, dar coerentă, care „este mai 
adecvată necesităţilor minţii omenești decât realitatea însăși”. Puterea propagandei 
totalitare constă în capacitatea ei de a izola masele de realitate, oferindu-le o „lume 
fictivă” în care să creadă mai mult decât în „lumea reală” şi experienţă. 

Guvernarea totalitară fiind condusă de credinţa oarbă în ideologie şi ignorând 
aspectele materiale si utilitare, reuşeşte să mobilizeze şi să uniformizeze masele, să creeze 
acel „Unu” din pluralitatea umană. Atât national-socialismul, cât şi bolşevismul, va 
afirma Arendt, nu au proclamat vreodată o nouă formă de guvernare, nici nu au afirmat că 
scopurile ei ar fi fost atinse prin cucerirea puterii şi prin controlul mașinăriei de stat, ci 
dominaţia permanentă a fiecărui individ izolat în fiecare sferă a vieţii (Arendt 2006, 406). 
Odată ajuns la putere şi odată cu extinderea terorii şi a îndoctrinării, totalitarismul 
încearcă să creeze o societate definită prin uniformizare, dominaţia totalitară tinde să 
„organizeze infinita pluralitate si diferenţiere a fiinţelor omeneşti ca şi când întreaga 
umanitate ar fi doar un singur om” (Arendt 2006, 539). Astfel, societatea totalitară nu este 
numai o societate definită prin atomizare, izolare, distrugerea tuturor relaţiilor sociale, ci 
mai mult decât atât, este „sudată într-o nouă unitate artificială” (Pohlmann 1998, 235). 

Dominația fiecărui individ, atât din „exterior”, cât şi din „interior”, reuşeşte in 
mod special în lagărele de exterminare în care degradarea fiinţei umane depăşeşte orice 
limită a imaginaţiei. Aici personalitatea şi comportamentul uman este redus doar la un 
„simplu obiect, în ceva ce nu sunt nici chiar animalele” sau la un set de reflexe 
condiționate. Lagărele de exterminare distrug treptat „persoana juridică din om”, apoi 
„persoana morală” şi în cele din urmă ajung să distrugă însăși „individualitatea umană”, 
individualitatea fiind sursa ultimă a spontaneitátii si a libertăţii umane. Experienţa 
lagărelor de concentrare, va afirma Hannah Arendt, „arată că fiinţele umane pot fi 
transformate în specimene ale animalului uman si cá «natura» omului este «umană» doar 
în măsura în care deschide omului posibilitatea de a deveni ceva prin excelenţă nenatural, 
adică un om” (Arendt 2006, 560). Hannah Arendt ţine totuşi să limiteze noţiunea de 
„dominație totală” doar la lagărele de concentrare, afirmând că: „societatea morţii 
instituită în lagărele de concentrare este singura formă de societate în care e posibilă 
dominaţia totală a omului” şi că ,,cetateanul” model al statului totalitar „poate fi produs 
doar în chip imperfect în afara lagărului” (Arendt 2006, 561). 

Perspectiva Hannei Arendt asupra „dominaţiei totale” a fost ţinta unor critici dure. 
Ideea că un regim poate avea o putere atât de absolută încât să distrugă toate legăturile 
dintre oameni şi însăşi individualitatea umană a provocat în mare parte aceste critici. 
Hannah Arendt a „supraestimat capacitatea totalitarismului de a restructura personalitatea 
umană”, realizarea „dominaţiei totale” fiind imposibilă nu numai la nivelul societăţii, ci 
chiar şi în condiţiile lagărelor de concentrare. În cadrul societăţii s-au manifestat 
întotdeauna forme variate de opoziţie şi rezistenţă. În plus, societatea şi indivizii au creat 

adesea mijloace de a se sustrage controlului sistemului — piata neagra, dezvoltarea 
relatiilor personale si informale de acces la bunuri si servicii, coruptia — au fost invocate 
de autori drept „limite” a puterii totalitare de a controla si domina complet populaţia. 

Ín editia revizuitá a lucrárii Totalitarian Dictatorship and Autocracy si ulterior in 
„Totalitarianism: Recent Trends", Carl Friedrich va argumenta împotriva opiniilor 
conform cárora ,,esenta” regimului totalitar este de a modifica natura umaná si de a detine 
controlul total asupra societăţii si a individului. Desi afirmă „intenţiile” guvernării 
totalitare de a obţine un astfel de control, acest lucru nu este realizabil. Carl Friedrich 
consideră că acest lucru nu numai că nu este realizat în societate ca întreg sau la nivel 
individual, ci nici chiar în interiorul partidului (Friedrich 1968, 35). Importante, în acest 
sens, sunt metodele specifice utilizate de aceste regimuri în atingerea acestui scop. 
Teroarea, propaganda, îndoctrinarea îşi modifică importanţa şi rolul jucat în sistem odată 
cu evoluţia acestuia și trecerea lui dintr-o etapă în alta. Regimurile totalitare, ca toate 
autocratiile, oscilează pe parcursul evoluţiei lor între perioade cu control mai amplificat şi 
altele mai relaxate. Astfel, „dezgheţul” din Uniunea Sovietică nu înseamnă o deviere de la 
modelul totalitar, ci este în acord cu acesta. 

Juan J. Linz va considera că indivizii care au aderat la mișcările totalitare nu sunt 
neapărat indivizi izolaţi, „dar au făcut acest lucru în calitate de membri ai grupurilor 
„societăţii civile” preluate de către activiștii naziști sau au mers la întrunirile naziste 
împreună cu prietenii” (Linz 2000, 18). „Penetrarea societăţii de către organizaţiile de 
masă controlate de partidul unic şi frica produsă de represiune și teroare a contribuit la 
izolarea indivizilor si a facilitat manipularea si mobilizarea în masă” (Linz 2000, 19). 
Prin urmare, autorul va considera totuşi că societatea de masă este rezultatul regimului 
totalitar, dar nu şi originea sistemului. În plus, regimurile totalitare nu mobilizează doar 
forţat societatea, ci oferă pe lângă stimulente si recompense materiale şi un sentiment de 
participare si apartenenţă. Una dintre principalele caracteristici ale totalitarismului data de 
Linz este „participarea și mobilizarea activă a cetăţenilor în cadrul proiectelor sociale si 
colective care sunt încurajate, solicitate, răsplătite şi canalizate prin intermediul partidului 
unic şi a mai multor grupuri secundare monopoliste. Obedienta pasivă şi apatia, 
retragerea în rolurile de «parohiali» şi «supuşi», caracteristică multor regimuri autoritare, 
este considerată inadmisibilă de către conducătorii totalitari” (Linz 2000, 70). Această 
caracteristică, va afirma în continuare Juan Linz, aduce societatea totalitară aproape de 
idealul celor mai multe democraţii si, bineînţeles, îl deosebeşte de celelalte regimuri non- 
democratice. În acelaşi sens, Walter Laqueur va afirma că dacă vrem o definiţie „brută” a 
sistemului totalitar, putem spune că „orice regim care atrage 99% de voturi în alegeri este 
prin definiţie totalitar. Dictaturile precedente nu ar fi putut să determine practic toată 
lumea să voteze, sau să obţină un astfel de rezultat prin fraude sau presiuni, la drept 
vorbind ele nici nu ar fi simţit nevoia pentru o astfel de pseudo-legitimitate” (Laqueur 
1985). Diferenţa însă dintre „participarea” dintr-un regim democratic şi „mobilizarea” 
dintr-un regim totalitar este că în totalitarism pentru „fiecare domeniu al vieţii, pentru 
fiecare scop există un singur canal de participare în care scopul și direcţia generală este 
stabilită de la centru, care defineşte scopurile legitime ale acestor organizaţii și în cele din 
urmă le controlează” (Linz 2000, 71). 

Proiectul revizionist al Sheilei Fitzpatrick a fost iniţiat, aşa cum afirmă autoarea, 
din imposibilitatea de a concepe ca un regim politic să poată controla şi modela în mod 
eficient societatea, să-i poată planifica toate direcţiile de dezvoltare şi să anticipeze toate 

consecintele actiunilor politice (Fitzpatrick 2008, 683). Nici societatea, la randul sau, nu 
putea sa fie conceputá a fi redusa doar la un obiect ,,inert si inform" in máinile puterii, o 
societate care nu interactioneazá cu regimul, ci doar il suporta. Autoarea va considera cá 
abordarea nediferentiatá si staticá a societatii sovietice duce la o intelegere limitatá a 
fenomenelor care s-au produs in aceste societáti odatá cu instaurarea regimurilor, cu atat 
mai mult cu cât stabilirea deplină a regimului stalinist, la mijlocul anilor '30, a declanșat 
schimbări radicale în structura societății sovietice. Sheila Fitzpatrick va introduce în 
interpretarea dinamicii sociale sovietice noţiunea de „mobilitate socială ascendentă”. 
Introducerea noţiunii de „mobilitate socială ascendentă”, va afirma Sheila Fitzpatrick, a 
provocat o atitudine ostilă în mediul academic, fiind considerată o justificare a 
stalinismului si a sistemului sovietic. Dar acest concept, dincolo de a minimaliza sau 
justifica politicile regimului, pune în evidenţă tendinţele „modernizatoare” ale regimului 
sovietic. Prin urmare, deşi Fitzpatrick afirmă şi existenţa unei „mobilități sociale 
descendente” ca rezultat al Revoluţiei și al epurărilor, în care unele categorii sociale 
privilegiate anterior au fost eliminate sau au trecut la un nivel social inferior, totuşi 
tendinţa generală a mobilităţii sociale în perioada stalinistă a fost ascendentă în sensul în 
care: „În anii '30, zeci de milioane de țărani s-au mutat la oraşe şi au devenit muncitori. O 
porțiune mare din vechea clasă muncitoare a obținut posturi manageriale si 
administrative. Comerciantii privati şi oamenii de afaceri au fost forţaţi să-şi părăsească 
vechile ocupaţii şi să-şi găsească altele; „culacii” au fost deportaţi în regiuni îndepărtate 
unde multi au devenit muncitori în noile întreprinderi industriale. Războiul Mondial si 
demobilizarea armatei de după Război a condus ulterior la o mobilitate socială pe scară 
largă. Dar războiul si politicile regimului care au încurajat tipuri variate de mobilitate 
explică doar parţial fenomenul. Mai mult decât orice altceva, aceasta a fost produsul 
secundar necesar al industrializării rapide a Uniunii Sovietice care a creat mai multe 
locuri de muncă în administraţie (white-collar workers), management şi de specialitate, în 
acelaşi timp a extins forța de muncă a muncitorilor manuali (blue-collar workers) şi a 
atras ţăranii în oraşe” (Fitzpatrick 186, 365). „Mobilitatea socială ascendentă” nu pune în 
lumină doar tendinţele „modernizatoare” ale regimului, ci şi crearea unor noi categorii 
sociale beneficiare şi, prin urmare susținătoare ale regimului. Noţiunea de „mobilitate 
socială” însă devine problematică atunci când Fitzpatrick încearcă prin intermediul 
acesteia să explice fenomene precum „atomizarea”, ,coercitia", „îndoctrinarea” sau 
„aspiraţiile de a transforma societatea”. De exemplu, atunci când afirmă că există o 
conexiune reciprocă dintre coercitie şi mobilitate socială ridicată, în sensul în care, pe de 
o parte, regimul creează prin coercitie (exproprieri, Marea Teroare, deportări) o 
„mobilitate socială involuntară”, pe de altă parte, „mobilitatea socială spontană” a creat 
pentru stat „probleme organizatorice şi de control care au determinat ulterior alte acţiuni 
coercitive, aşa cum a fost cazul măsurilor de disciplină a muncii şi legea pasapoartelor din 
1932 (introdusă pentru a preveni emigrarea în masă a populaţiei din zonele rurale în orașe 
din moment ce foametea a cuprins zonele rurale)” (Fitzpatrick 1986, 366). 

Sheila Fitzpatrick si Alf Lüdtke analizează în lucrarea „Energizing the Everyday: 
On the Breaking and Making of Social Bonds in Nazism and Stalinism” tocmai 
fenomenul ,,atomizarii” in societatile totalitare, care dupa párerea autorilor nu a fost 
niciodatá studiat din punct de vedere empiric cu seriozitate (Fitzpatrick and Lüdtke 2009, 
266). Autorii analizează atitudinile societăţii in raport cu proiectul statului de 
transformare a societăţii şi creare a „omului nou”. În acest sens, ei subliniază, pe de o 

parte, sentimentul de identificare a populatiei, in special a tinerilor, cu regimul si 
entuziasmul în participarea la „construirea noii societăţi”. Si pe de altă parte, procesul de 
„excludere” din societate a unor categorii de oameni. Această ,,excludere” a generat 
simultan ruperea legăturilor anterioare si astfel un proces dureros care a provocat 
„însingurări existenţiale” printre cei excluși şi totodată a consolidat legături sociale noi 
printre cei excluși. De asemenea, în lucrare sunt analizate şi legăturile familiale, relaţiile 
de la locul de muncă şi din afara acestuia. Autorii ajung la concluzia că „«societatea de 
masă» în general, şi «guvernarea totalitară» în particular, au deformat, devalorizat sau 
chiar distrus relaţiile sociale — cum ar fi cele de rudenie, clasă sau mediu - aşa cum a 
argumentat şi Hannah Arendt. Însă, concomitent, atât în societatea nazistă, cât şi în cea 
stalinistă, oamenii au generat noi tipuri de relaţii sociale şi le-au transformat pe cele 
vechi” (Fitrzpatrick şi Liidtke 2009, 299). Prin urmare, autorii vor considera că „noţiunea 
de «atomizare» a Hannei Arendt se dovedeşte a fi prea puţin convingătoare pentru 
istoricii sociali în sensul în care presupune că noi tipuri de legături sociale nu pot fi 
dezvoltate în societăţile «totalitare»” (Fitzpatrick and Liidtke 2009, 299). 

Relaţia dintre stat şi individ în viata sa de zi cu zi a fost analizată in Everyday 
Stalinism: Ordinary Life in Extraordinay Times. Sheila Fitzpatrick analizează o gamă 
largă de aspecte din viaţa zilnică (precum cumpărăturile, glumele, educaţia, locul de 
muncă, evitarea poliţiei secrete etc.) a populaţiei urbane în perioada de vârf a 
stalinismului. Toate aceste lucruri cotidiene implicau într-un mod sau altul statul. Există o 
legătură inextricabilă dintre stat şi viaţa privată a indivizilor, va afirma autoarea, „pentru 
Homo Sovieticus statul fiind omniprezent și central” în viaţa de zi cu zi. În primul rând, 
va afirma Fitzpatrick, pentru că statul era principalul distribuitor $i producător de bunuri, 
în al doilea rând, oamenii erau angajaţi la stat si, în al treilea rând, statul era autoritatea 
care „reglementa neobosit viata, emițând si solicitând un flux nesfârşit de documente fara 
de care cele mai simple operaţiuni ale vieţii zilnice erau imposibile”. 

Fitzpatrick descrie relaţia dintre individ şi stat drept o relaţie de tip paternalist. 
Imaginea lui Stalin era adesea asociată cu imaginea de „tătuc al poporului” care isi avea 
originea mai degrabă în tradiţia ţaristă rusească decât în aşa-numitul „principiul 
Liderului” totalitar. Imaginea statului protector, care are grijă de cetăţenii lui cei mai 
vulnerabili a fost adesea utilizată de retorica oficială. Luând în consideraţie că statul era 
principalul distribuitor de bunuri și servicii, „postura naturală” a cetăţeanului fata de stat a 
fost de „implorare” şi de „dependenţă pasivă”. Cetăţenii, va afirma autoarea, se simțeau 
„la mila oficialilor şi a regimului” speculând adesea despre „surprizele” la care se 
aşteptau din partea regimului (Fitzpatrick 2000). Nesiguranta, insecuritatea si 
imprevizibilitatea au fost resimtite la toate nivelurile societatii. Forta arbitrará a regimului 
putea sá loveascá in orice moment nu numai categoriile persecutate de regim, ci si 
beneficiarii sistemului. 


Concluzii 


Sistemele totalitare s-au remarcat prin intentiile de a transforma societatea, de a 
distruge legáturile sociale, de a suspenda libertatile individuale in favoarea scopurilor 
colective si au utilizat in acest scop metodele cele mai radicale. Aceste intentii au fost 
semnalate atât de autorii paradigmei clasice, cât şi de autorii ştiinţelor sociale. Fenomenul 

„atomizării” sociale, frica, incertitudinea, lipsa de siguranţă si stabilitate erau într-adevăr 
sentimente predominante în societatea sovietică si acestea erau prezente la toate nivelele 
ierarhiei sociale. Deşi intruziunea statului în viaţa privată a individului este semnificativă. 
Totuşi reprezentarea grosolană a societăţilor totalitare este eronată. Această reprezentare 
este rezultatul atât al utilizării nediferentiate şi necumpátate a termenului de totalitarism, 
cât şi a interpretării simpliste a modelului clasic. Într-adevăr în modelul clasic se 
presupune intenţia regimului de a realiza „dominaţia totală” asupra individului, dar 
Hannah Arendt, de exemplu, limitează această ,,dominatie” doar la nivelul lagărului de 
concentrare, considerând că în afara acestuia „dominaţia totală” poate fi realizată doar în 
mod imperfect. De asemenea, Friedrich va considera că deținerea controlului „total” 
asupra societății nu poate fi realizat. Cu toate acestea, autorii din ştiinţele sociale au totuşi 
dreptate atunci când critică modelul pentru abordarea nediferentiata a societăţii. Astfel, 
dincolo de o societate pasivă care doar suportă si se supune regimului, vedem si grupuri 
sociale care aderă benevol şi susțin practicile sistemului. Dincolo de persoanele 
persecutate, de grupurile de ,,exclusi’”, în limbajul Sheilei Fitzpatrick, vedem si grupuri de 
persoane care „beneficiază” pe urma politicilor sistemului. Dincolo de coercitie si 
represiune, vedem şi mijloace de seducţie, mobilizare și integrare a populaţiei în sarcinile 
colective. Dincolo de „controlul total” al societăţii, vedem posibilitatea societăţii de a se 
sustrage controlului şi de a impune limite puterii totalitare. 

Cât despre teoriile abordate mai sus, putem afirma că modelul „clasic” oferă o 
perspectivă de ansamblu asupra guvernării „totalitare”. Susţinătorii teoriei totalitare susţin 
adesea că aceasta trebuie interpretată drept un „tip ideal” care nu corespunde sau nu se 
realizează niciodată cu exactitate în realitate. Studiile sociale sunt dimpotrivă particulare și 
tematice, ele pun în joc societatea și subliniază faptul că nici un regim nu se impune într-un 
„vid social”. În „Revisionism in Restrospect”, Sheila Fitzpatrick va conchide în termenii 
metaforici a lui Isaiah Berlin, că „revizioniştii au fost mai degrabă vulpi care ştiu o mulţime 
de lucruri mărunte, decât arici care ştiu un singur lucru mare” (Fitzpatrick 2008, 17). 

Imunitatea (parlamentará), puterea politica 
si guvernarea. Schimbari conceptuale 
din Evul Mediu si până în epoca modernă” 


Ionuţ - Ciprian Negoiţă 


Acest articol îşi propune să investigheze, într-un mod interdisciplinar, semnificaţiile 
multiple pe care imunitatea (parlamentară) le-a dezvoltat progresiv pe parcursul Evului Mediu 
şi până în contemporaneitate, urmărind îndeaproape relaţiile de putere stabilite între Monarh 
şi clasele care beneficiau de dreptul de imunitate. Pornind de la exemple istorice semnificative 
din istoria politică medievală şi modernă, studiul încearcă să explice maniera în care 
imunitatea a exercitat, la început de Ev Mediu, o influență semnificativă asupra guvernării 
medievale prin reproducerea aproape în oglindă a puterii suverane, de la Monarh la clasele 
privilegiate care beneficiau de imunitate. Mai apoi, vom analiza modul în care puterea politică 
şi atribuţiile Monarhului sunt transferate către un „Nou Suveran'”, poporul, fapt ce reprezintă 
o preconditie a guvernării moderne democratice. 

A avea imunitate sau a fi inviolabil a caracterizat dintotdeauna un statut special 
dobândit de o anumită categorie de persoane sau instituţii aflate în situaţia strategică de a 
exercita puterea politică. Pe parcursul analizei vom observa că imunitatea evocă implicit 
un privilegiu înnăscut, de origine divină, precum este cazul Monarhilor din Evul Mediu 
(Manow 2010), apoi un avantaj fiscal acordat sau recunoscut la cerere şi, în final, un 
drept obţinut de reprezentanţii cetăţenilor şi înrădăcinat în tradiția parlamentară (Hulst 
2000). Prin aceste semnificaţii imanente, concedem că imunitatea reprezintă 
personificarea dinamicilor politice ex eventum pe termen îndelungat, dinamici care au 
transformat-o într-un instrument prin care puterea politică s-a institutionalizat şi legitimat. 


„Acestea sunt legea si privilegiul pe care regii si prinții din Tara Galilor le-au dat 
Bisericii lui Teilo de Llandaff, lui şi tuturor episcopilor care aveau să urmeze dupa 
acesta pentru totdeauna, confirmate de autoritatea papilor de la Roma. Orice lege 
trebuie să se afle la dispoziţia Bisericii şi terenurilor sale, exceptate de orice serviciu 
regal sau secular, de maer sau canghellor (ofiţeri regali), de instanţe publice de 
judecată din tara sau din afara ţării, de serviciu militar, sechestru sau supraveghere. 
Jurisdictia trebuie să se adapteze complet la această situaţie, pe lângă hotia si furtul, 
jaful violent, omorul, uciderea si incendierea în secret, încăierările cu sau fara 
vărsare de sânge” (Davies şi Fouracre, 1995, 147). 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare in 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

: Sintagma „Noul Suveran” este folosită de Manow 2010 şi desemnează autoritatea suverană pe care poporul 
o capătă în urma revoluţia franceze de la 1789. 

Acest pasaj scris la începutul secolului al XII-lea şi publicat in Liber Landavensis? 
(1120 - 1140), unul dintre cele mai timpurii manuscrise ecleziastice din insulele britanice, 
surprinde, fără îndoială, întreaga gândire medievală cu privire la semnificaţiile imunitatii 
şi modul cum puterea (politică) era exercitată în interiorul proprietăților privilegiate. 
Comunitatea episcopală din Llandalf, reprezentată de Biserica lui Teilo aflată la nord de 
Cardiff, pe baza imunitatii acordate de regii și prinții din Tara Galilor, beneficia de 
imunitate în raport cu plata taxelor si impozitelor regale si seculare, cu participarea la 
serviciile publice și militare, posesia deplină a bunurilor materiale şi răspunderea în faţa 
oricărei curți de judecată (Davies 2003, 68). Mai mult, comunitatea episcopală, prin 
imunitatea derivată din autoritatea absolută a regilor galezi, avea putere de jurisdicție 
absolută atât pentru ea, cât şi pentru alte cazuri particulare (hotie, furt, ucidere). Cadrul de 
ansamblu al fragmentului zugraveste $i imaginea unei guvernări monarhice, mai degrabă 
autoritare decât populare, în care regii și principii acordau demnități si beneficii doar unor 
categorii privilegiate şi nu le distribuiau în mod egal tuturor (Senellart 1998, 25), ceea ce 
în concepţia literaturii medievale era echivalent cu dominaţia. 

Privind îndeaproape, putem constata două aspecte esenţiale care vor face si 
obiectul studiului nostru: faptul că noţiunea de imunitate a dobândit semnificaţii multiple 
pe parcursul Evului Mediu (şi până în perioada contemporană), precum şi modul în care 
aceasta devine un instrument prin care se reproduce puterea suverană. Aşadar, imunitatea 
ca instrument de reproducere a puterii suverane reprezintă obiectul nostru principal de 
studiu, care va sta la baza acestei cercetări asupra imunitatii din Evul Mediu până in 
perioada contemporană. În acest context vom analiza puterea politică în diferitele sale 
ipostaze. 

Întrebarea la care acest studiu isi propune să răspundă este următoarea: imunitatea 
(parlamentară) emană din vointa/puterea monarhului suveran sau din cea a poporului 
suveran? Nu trebuie să cádem în capcana subtilitatii acestei întrebări. De fapt, în spatele ei 
înțelegem două mari paradigme de interpretare a exercitării puterii: (1) guvernarea medievală 
în care monarhul acorda, în mod diferențiat si după bunul plac, imunitate marilor nobili, 
mânăstirilor, inaltilor reprezentanţi ai clerului, magistraţilor si funcționarilor publici si (2) 
guvernarea modernă ale cărei puteri suverane, spre deosebire de Evul Mediu, se transferă de 
la monarh către popor, care acordă imunitate (parlamentară), în mod egal, tuturor 
reprezentanților săi legitimi, conform unor proceduri legale. 

Având în vedere atât complexitatea evoluţiei conceptuale, cât si importanţa 
practică a imunitatilor medievale şi moderne în exercitarea guvernării, studiul isi propune 
să construiască două şantiere mari de cercetare. Primul va analiza formele si uzantele 
imunitatii în Evul Mediu, urmând a clarifica de ce imunitatea este un instrument care 
ajută la reproducerea puterii suverane a monarhului. Ulterior, cel de-al doilea şantier va 
analiza dimensiunea pe care imunitatea o capătă în cadrul unei guvernări realizate de 
popor, „Noul Suveran”, transformându-se astfel într-un instrument care 
institutionalizeaza si legitimeaza, in mod democratic, puterea politica. 


? Cf. Davies 2003, Liber Landavensis sau The Book of Llandaff reprezintă o colecție de texte scrisă cu 
aproximație între 1120-1140 si surprinde istoria diocezei din Llandaff, cronicile si poziția bisericii imediat 
după cucerirea normandă a Angliei din 1066. 

Imunitatea in gandirea politica medievala 


Analiza imunitatii parlamentare, prin dimensiunile ei juridicá si socio-politica, 
provoacá o reflectie mai aprofundatá asupra implicatiilor problemei guvernárii. Pana la 
dezvoltarea ei ca mecanism si practicá asociatá guvernári democratice moderne, 
imunitatea a cunoscut mai multe transformári circumscrise schimbárilor vizibile de regim 
politic, practicilor si scopurilor guvernamentale (Senellart 1998, 15). Imunitatea 
dobândită sau acordată de către monarh a reprezentat pe tot parcursul Evului Mediu o 
sursă inepuizabilă de putere. Fie că vorbim despre scutirea de taxe şi impozite sau despre 
participare la anumite operaţiuni guvernamentale (civile sau militare) și conducerea 
individuală a acestora în nume propriu şi nu în numele Regelui, imunitatea a fost 
interpretată ca o „capitulare a conducătorilor în fata supușilor”, transformând puterea de 
facto într-o putere legitimă asupra unor proprietăţi, pământuri sau localităţi (Davies şi 
Fouracre 1995). Astfel, se impune să facem încă de la început câteva precizări 
conceptuale cu privire la originea imunitatii. 

Immunitas,-tis desemna în limba latină un set de privilegii acordate de împărat 
anumitor categorii de persoane, unor colonii particulare sau unei comunităţi de persoane. 
Derivat din adjectivul immunis („scutit de orice sarcini, corvezi, serviciu militar”, „care 
nu contribuie”, „scutit de, neatins de”, „liber de") si substantivul munus (,functie", 
„Slujbă”, „rol”), immunitas indica o separație socială clară între persoane sau un avantaj 
(Guţu 2003). În timpul Republicii romane (510 î. Hr. — 44 î. Hr. ), imunitatea era acordată 
de către Senat atât oraşelor romane, in plus fata de libertatea civilă (/ibertas), cât şi 
aliaţilor şi membrilor Confederaţiei italice (Bunson 1994). Puţine erau oraşele romane 
care se bucurau de acest privilegiu. La acea vreme un număr restrâns de oraşe beneficiau 
atât de autonomie, ius italicum — privilegiu consacrat în dreptul italic, cât şi de privilegiul 
imunitatii, motive pentru care acestea deveneau beneficiarele unor impresionante avantaje 
economice (Geoffrey si Croix 1989). În perioada Imperiului Roman, Senatul și împăratul 
hotărau acordarea sau anularea imunitatilor. Un exemplu concludent este cazul insulei 
greceşti Kos din Marea Egee căreia datorită istoriei sale mitologice i se acordă imunitate 
de către Claudius în anul 54 î. Hr. La fel este cazul Byzantium care beneficiază de 
scutirea de taxe pe o perioadă de 5 ani (Bunson 1994, 203). Mai târziu, coloniile romane 
încep să beneficieze de immunitas şi ius italicum, iar persoanele sau grupurile de 
persoane căpătau imunitate, fie deoarece erau apropiate de împărat, fie pe baza unor 
decrete imperiale. În textele clasice ale lui Cezar, Cicero, Titus Livius si Suetonius, 
conceptul este inseparabil de sfera publică. În Roma antică, imunitatea în sensul apropiat 
celei deţinute astăzi de reprezentanţii politici aparţinea tribunilor, care erau inviolabili, 
fiind considerati sacri si pentru că erau reprezentații demos-ului sacru (Soulier 1966, 12). 
Aşadar, în antichitate, a beneficia de imunitate era sinonim cu un privilegiu economic, 
aspect care presupunea o relaţie inegală între cetăţeni si puterile publice care acordau 
aceste privilegii. 

Preluată de la sistemul roman de guvernare, imunitatea a cunoscut de-a lungul 
Evului Mediu timpuriu (sec. VI-IX), Evului Mediu clasic (sec. X-XIII), Evului Mediu 
târziu (sec. XIV-XV) şi până în perioada Iluminismului, schimbări conceptuale 
semnificative în raport cu exercitarea puterii politice. Regatul franc este primul care 
acordă imunităţi, în condiţiile in care în secolul al VII-lea celelalte regate, Vizigot, 

Lombard, Celtic sau Anglo-saxon nu cunosteau aceastá practicá (Davies si Fouracre 
1994). Monarhul era singura autoritate care acorda immunitas („proprietate imună”, 
„imunitate clericală”, „imunitate juridică”). Mai târziu, acest privilegiu a început să fie 
asociat cu interzicerea intrării pe proprietatea imună a dregătorilor pentru colectarea de 
taxe si impozite. De la jumătatea secolului al VII-lea semnificaţiile imunitátii se extind si 
asupra autorității pe care proprietarii teritoriilor imune o exercitau în raport cu cei care le 
încălcau proprietăţile. 

Carolingienii au schimbat paradigma acordării imunitatilor (Fischer-Drew 1962). 
Dacă la început a beneficia de imunitate era considerat un drept excepţional, aceste 
privilegiu devine treptat un drept comun, inalienabil, și începe să se extindă şi dincolo de 
imunitatile de proprietate. Asa se face că, în Estul Franciei si în Italia, la jumătatea 
secolului al X-lea imunitatea de proprietate a început să fie corelată cu imunitatea 
judiciară şi cu drepturile regale (districtus, bonnus). Astfel, din acest moment, proprietarii 
funciari ai teritoriilor imune încep să institutionalizeze și puterea judecătorească, prin 
crearea unor curţi de judecată, cu jurisdicție locală şi independente de autoritatea centrală 
(Davies şi Fouracre 1995, 53-56). 

În Evul Mediu clasic, imunitatea a dezvoltat un tipar particular al relaţiei dintre 
puterea politică si proprietate. Marii proprietari funciari sau nobilii, prin drepturile de 
imunitate primite de la rege, au transpus autoritatea nu numai asupra proprietăților, ci și 
asupra indivizilor care locuiau pe pământurile imune, asupra cărora deţineau și putere de 
jurisdicție. Transferul de autoritate de la rege către nobili face ca puterea suverană să se 
reproducă, într-un mod similar, dar la nivel local. Imaginea monarhului este înlocuită de cea a 
proprietarului inviolabil, iar teritoriul imun devine un spaţiu al dominaţiei şi al păstrării 
puterii, caracteristici specifice guvernării medievale (Senellart 1998). Controlul exercitat de 
nobili și asupra curților de judecată reprezintă un semnal de diminuare a puterii regale. Dacă, 
la începutul secolului al VII-lea, imunitatea era sinonimă cu scutirea de taxe şi de impozite, 
spre secolele X-XIII, aceasta începe să fie asociată şi cu puterea de jurisdicție, iar nobilii 
imuni încep să se comporte asemenea unor judecători. Aşadar, asistăm la transferarea unei 
parti din puterea suverană către o clasă privilegiată, fapt care a stat la baza apariţiei unor 
conducători independenţi fata de puterea centrală (Davies şi Fouracre 1995). 

Din secolul al VIII-lea si până în secolul al X-lea, imunitatea reuşeşte să isi 
consolideze şi sensul de privilegiu ecleziastic. Wendy Davies şi Paul Fouracre în 
Property and Power în early Middle Ages evidenţiază faptul că odată cu domnia lui 
Ludovic cel Pios (778 - 840) imunitatile acordate bisericilor, clericilor $i organizaţiilor 
religioase încep să se dezvolte treptat. Imunitatea, într-un cadru instituțional reglementat 
de biserică, isi dezvoltă sensuri noi ca „imunitatea personală”, „imunitate de jurisdicție” 
(Rein 2001). Prima semnificație, imunitatea personală era acordată membrilor clerului 
bisericesc şi călugărilor, pe când cea de-a doua, imunitatea de jurisdicție se aplica doar 
bisericilor ca instituţii. 

În corespondenţa dintre Dagobert I (629-634), rege al francilor şi Sfântul 
Rigobert, călugăr benedictin, putem observa statutul privilegiat de care se bucura biserica 
din Reims. Ca urmare a precedentelor existente în Evul Mediu cu privire la imunitatile 
bisericii, Regele franc nu reuşeşte să-şi impună decizia de a nu mai acorda imunitatea de 
jurisdicție proprietăţilor ecleziastice (Michelet 2010). Conciliul Ecumenic de la Trent 
(1545 — 1563) hotărăşte ca imunitatile clericilor şi bisericilor să fie reglementate din 

punct de vedere dogmatic si sa faca parte din dreptul divin. Imunitatea, in prima parte a 
Evului Mediu, a fost legată întotdeauna de problematica proprietății si a puterii. 
Imunitatea de jurisdicție asupra pământului a reprezentat un element important in 
transarea puterii politice din secolul al X-lea si pana in cel de-al XV-lea. Conform lui 
Davies si Fouracre, privilegiile marilor proprietari funciari i-au transformat pe aceştia din 
simpli funcţionari in lorzi si conducători independenţi de drept. În tradiţia medievală, 
acordarea de privilegii fiscale are două interpretări diferite: „fie ne arată că suveranul 
oferă din esenţa puterii sale, fie își păstrează influenţa și controlul asupra resurselor” 
(Davies şi Fouracre 1995). 

Imunitatile clericilor, ale bisericilor și mănăstirilor s-au dezvoltat rapid spre sfârșitul 
secolului al IX-lea, început de secol al X-lea. Prin imunitate, bisericile importante, la fel ca şi 
în cazul bisericii lui Telo din Cardiff, s-au transformat în corporaţii private, interzicând 
accesul dregătorilor sau altor nobili pe teritoriile considerate privilegiate. Puterea politică a 
bisericilor a fost construită prin scutirea de taxe şi impozite, puterea absolută asupra 
teritoriului şi indivizilor, imunitate de jurisdicție si exclusivitate asupra adunărilor și 
solicitărilor publice. Rosenwein (1999) remarcă faptul că puterea transferată de monarh 
bisericilor sau mănăstirilor nu implica și transferul autorităţii acestuia, ca în cazul nobililor. 
Autorul merge mai departe şi argumentează că sub semnul diverselor imunităţi acordate 
autorităţilor clericale stă voinţa regelui de a construi legături sociale strânse între supuşi pentru 
a-Si garanta propria perpetuare a puterii (Rosenwein 1999). Pe de altă parte, Wendy Davies si 
Paul Fouracre invalidează aceste argumente de o manieră mai simplă. De fapt, rolul 
imunitatilor clericale era acela de a conserva autoritatea, care acţiona ca o frână împotriva 
privatizării autorităţii centrale şi nu de a o reproduce aşa cum doreau marii proprietari de 
pământ (Davies și Fouracre 1995). 

Practicile imunitatii reușesc să se extindă rapid în toată Europa medievală. 
Preluate după modelul apărut în Regatul franc la începutul secolului al VII-lea, 
imunitatile, în partea continentală a Europei, au continuat să reproducă autoritatea 
suverană sub diferite forme. În Franţa, pe parcursul Evului Mediu, immunité desemna trei 
tipuri de imunităţi recunoscute de rege bisericilor: imunitate personală a clerului 
bisericesc pentru a fi scutit de taxe şi de serviciul militar, imunitate de jurisdicție asupra 
proprietăților bisericești şi imunitatea călugărilor. Conform lui Auguste Prost (Prost 
1887, 30) toate aceste privilegii au fost menținute până la revoluţia franceză de la 1789. 

Acordarea de imunitate în Evul Mediu traversează graniţele politice şi istorice din 
spaţiul germanic. Aici, ca şi în Franţa, se concretizează o interpretare restrânsă a 
imunitatii, fiind acordată de monarh doar bisericilor şi reprezentanţilor săi legali. De la 
domnia lui Otto I (912 - 973) şi a succesorilor săi, dreptul regal de a acorda imunitate 
bisericilor a prevalat în gândirea politică medievală germană. Mai precis, immunităt era 
asociat cu „protecţie regală”, „scutire de taxe”, „libertate de jurisdicție”, „interzicerea 
funcţionarilor regali pe proprietatea imună” si „dreptul de a acorda amenzi şi pedepse 
pentru ofense minore” (Fuhrmann 1986, 85). Astfel, imunitatea se transformă într-un 
drept prin care clericii exercitau puterea politică a Monarhului. 

Mergând spre centrul şi estul Europei, în Polonia, la sfârşitul secolului al XIII-lea, 
biserica catolică se bucura de imunitate totală asupra tuturor proprietăților (Sedlar 1994, 
80). În acelaşi timp, nobilimea poloneză — szlachta — care exercita o importată influenţă 
politică şi economică, începe să acumuleze un set de privilegii sau libertăţi numite 

wolnosci. Tomasz Gromelski (Gromelski 2014, 215), afirma ca privilegiile de care se 
bucura nobilimea poloneza au reusit la inceputul secolului al XVI-lea sá se transforme in 
dreptul la liberá exprimare si libertáti religioase care s-au transpus si in alte parti ale 
Europei continentale. Pe scurt, imunitatea in gandirea si cultura politica poloneza intre 
anii 1000-1500 s-a construit sub forma privilegiilor de proprietate, a libertatilor politice si 
economice ale nobilimii si a imunitatilor clericale derivate din puterea absolutá a 
monarhului. 

Un caz aparte in evolutia imunitátii in spatiul european l-a reprezentat Ungaria. 
Aici, spre deosebire de celelalte tari, puterea monarhică a exercitat un control mai mare 
asupra nobilimii maghiare, ceea ce a determinat ca procesul de acordare a imunitatii să fie 
partial. La sfârşitul secolului al XII-lea începutul de secol al XIII-lea, imunitatea era 
acordată de către monarh doar anumitor nobili care, spre deosebire de nobilii francezi, 
polonezi sau români, aveau capacitatea de a judeca în domeniul considerat imun cazuri 
minore de încălcare a legii (Sedlar 1994), dar nu şi cazurile grave care implicau acordarea 
pedepsei capitale, ele rămânând de competenţa judecătorilor Curţii regale. Pe parcursul 
secolului al XIII-lea, nobilimea maghiară (nobiles regni Hungariae universi) începe să se 
organizeze în diferite adunări numite comunis sau generali congregatio, favorizând 
apariţia unui precedent istoric si juridic pentru „dieta nobiliară naţională si pentru 
reprezentarea regională a nobililor” care, din acest moment, devine inviolabilă 
(Zászkalinczky 2014, 276). Prin urmare, nobilii nu puteau fi arestaţi sau deposedati de 
bunuri sau proprietăți fără o audiere judiciară preliminară si puteau fi judecaţi sau trasi la 
răspundere doar de alti nobili (Zászkalinczky 2014, 276). În timpul lui Ludovic I al 
Ungariei (1342-1382) privilegiile şi libertăţile nobilimii au fost reconfirmate și „una si 
aceeaşi libertate sa fie acordată nu doar individual, ci si întregii corporaţii a 
nobililor"(Zászkalinczky 2014). 

În Tárile Române, imunitatea medievală descrie realităţi identice cu cele din 
Franţa. Secolul al XIII-lea surprinde prima semnificație pe care imunitatea o îmbracă, și 
anume aceea de privilegiu acordat de autoritatea centrală marilor proprietari de pământ si 
clericilor prin care se interzicea intrarea dregătorilor pe domeniul lor (Constantinescu si 
Constantiniu 1998, 231). Un secol mai târziu, imunitatea ajunge să desemneze atât un 
privilegiu parţial sau total acordat de domnitori unor boieri, cât şi un privilegiu artificial 
care nu mai era acordat de o autoritate politică superioară, ci era construit de marii 
proprietari de pământ care, într-un mod abuziv, „preiau autoritatea suverană în mâinile 
lor” (Constantinescu şi Constantiniu 1998, 231). Conform documentelor oficiale, 
imunitatea era acordată diferențiat, fie pe o perioadă specifică de timp, fie unor 
proprietăţi, sate sau orașe particulare. Astfel, conform lui Nicolae Grigoraș, la 1458 
episcopia Romanului era scutită de plata taxelor si de alte servicii și nimeni în afară de 
mitropolit sau de protopop nu avea voie să exercite puterea juridică în interiorul 
teritoriului imun: 


„să nu plătească nici ilis, nici dare, nici podvoadă, nici la morile noastre să lucreze 
[...], să nu umble între ei nici judecători nici globnici, nici pripăşari, nici osluhari, 
nici perebuti, nimeni altul din slugile noastre să nu-i judece, nici să nu ia gloaba de 
ei, nici tretina si nici nimic altcineva, nici pentru faptă mare, nici pentru mică si alt 
judecător să nu-i judece afară de mitropolit sau de protopopul lui sau de dregátorul 
lui” (Grigoras 1974, 62). 

Istoricul Serban Papacostea, in studiul sáu Oltenia sub stápánire austriaca (1718- 
1739), ne oferă câteva repere cu privire la practica imunitatii. El evidențiază modul in 
care boierimea românească, folosindu-se de imunitate, a reuşit să-și impună interesele in 
raport cu puterea centrală. Din cauza acestui privilegiu medieval, efortul autorităţilor 
austriece de a realiza „conscripția aşezărilor si a populaţiei oltene, întreprindere prin 
excelență temerară” (Papacostea 1998, 46), nu a dat rezultate decât în ultima fază a 
stăpânirii lor. Imunitatea se extindea atât asupra proprietăţilor mânăstirești și bisericeşti 
care erau scutite total de taxe către stat, cât şi a moşiilor boiereşti, fapt pentru care 
realizarea unui recensământ şi pe domeniile imune era dificil de realizat. 

Analiza primelor tipuri de imunitate apărute pe parcursul Evului Mediu subliniază 
în mod direct atât problematica reproducerii puterii suverane pe teritoriile şi proprietăţile 
privilegiate, cât si relaţia simbiotică între puterea politică și proprietate. Acordarea de 
către suveran a drepturilor de imunitate marilor proprietari de pământuri (potentes) şi 
clerului bisericesc nu reprezintă decât un transfer voit de putere politică, înţeleasă în 
sensul lui Talcott Parsons (Parsons 1963), către entităţi corporatiste cu caracter privat 
(private corporate bodies). Aşadar, abia acum putem transa într-un mod clar imaginea 
imunitatilor în Evul Mediu si sursa lor de putere. 

Există două modalităţi prin care putem înţelege rolul imunitatilor în reproducerea 
puterii monarhice. Prima variantă, cea mai simplă şi des întâlnită în literatura de 
specialitate (Davies şi Fouracre 1995; Rosenwein 1999), ar fi să tratăm actul acordării de 
imunitate ca şi cum nu ar fi avut vreun efect asupra relaţiilor de putere. Altfel spus, 
privilegiile acordate de suveran sau dobândite de nobili nu influentau raportul de putere, 
pentru că beneficiarii imunitatilor se foloseau de puterea care le era oferită tocmai pentru 
a susţine, asigura şi consolida autoritatea regală. Însă, această variantă de analiză nu 
satisface demersul reflexiv pe care l-am privilegiat, fapt pentru care vom opta pentru cea 
de-a doua perspectivă: imunitatea produce efecte semnificative asupra autorității regale şi 
schimbă radical natura relaţiilor de putere. Acordarea de privilegii echivalează cu 
transferul de putere dintre monarh si clasele privilegiate și cu reproducerea, în oglindă, a 
autorităţii suverane în teritoriile imune. Astfel, nobilul, titular al dreptului de imunitate, 
devenea suveran asupra proprietăţilor şi oamenilor aflați pe teritoriul privilegiat. 


„[...] stabilea tribunale pentru procesele dintre arendasi sau îi reprezenta în tribunale 
publice; îi era atribuit adesea dreptul de a colecta taxele, veniturile şi taxele rutiere 
de la pământurile oamenilor, care altminteri ar fi mers la vistieria regală” (Davies şi 
Fouracre 1995, 225). 


Imunitatile fiscale şi de proprietate acordate in mod variabil unei clase privilegiate 
şi nu în mod egal tuturor membrilor societății au determinat scăderea autorităţii 
monarhice. Totuşi, aceste privilegii au construit cel mai valoros precedent si anume 
imunitatea parlamentară. De fapt, apariţia privilegiilor parlamentare duce la o schimbare 
de rol, iar sentimentul clasei privilegiate se transformă într-un sentiment naţional 
(Mellwain 1910). Vom vedea, aşadar, că atât imunitatea fiscală şi de proprietate, cât şi 
imunitatea parlamentară vor reprezenta instrumente prin care se va asigura independenţa 
fata de puterea autoritară a monarhului. Cea din urmă va face tranziția către guvernarea 


177 


Ionut - Ciprian Negoiţă 


moderna unde reducerea autoritatii monarhice si independenta legislativá constituie 
premisele unui guvernári democratice. 


De la imunitatea de proprietate la imunitatea parlamentară 


Pe lângă imunitatea asupra proprietăţilor, în Evul Mediu asistăm, de asemenea, la 
apariţia unui alt tip de imunitate, imunitatea parlamentului ca instituţie politică 
fundamentală. Parlamentul, în tradiţia medievală engleză, a preluat imaginea unui corp 
politic care a aparținut încă de la început monarhului (Kantorowicz 2014). Execuţia lui 
Carol I al Angliei în 1649 la decizia ambelor camere ale parlamentului reprezintă punctul 
culminant care declanșează transferul de legitimitate între cele două corpuri instituţionale. 
Acest episod istoric de maximă importanţă, urmat un secol mai târziu de momentul 
decapitării regelui francez Ludovic al XVI-lea în 1793, determină apariţia a două şcoli de 
gândire diferite (anglo-saxonă si continentală) în interpretarea imunitatii parlamentare. 
Apare si „Noul Suveran”, poporul, care capătă astfel unele din atribuţiile vechiului 
Monarh medieval. Așadar, în această parte a studiului ne vom concentra atenţia asupra 
noului tip de imunitate care se reconceptualizeaza şi dă naştere unui nou suveran şi unei 
noi surse de putere politică, unde reprezentanţii poporului preiau corpul politic al 
monarhului”. 

Erskine May sugerează că imunitatea cu semnificaţiile sale medievale reușește 
într-un context politico-strategic să se extindă, paradoxal, și în viaţa parlamentară (May 
2004). Ceea ce May a omis să pună în discuţie este faptul că atât imunitatea de taxe şi 
impozite, cât şi imunitatea parlamentară reprezintă două fete ale aceluiaşi concept. J.G A. 
Pocock, Gordon J. Schochet, Lois Schwoerer, în studiul lor The Varieties of British 
Political Thought, 1500-1800, sustin aceasta ipotezá, argumentánd cá membrii corpului 
legislativ si-au dobandit privilegiile parlamentare conform aceleiasi logici care a dus la 
dobândirea proprietăţilor sau la moştenirea coroanei de către rege (Pocock er al. 1996). 
Imunitatea parlamentará s-a dezvoltat avand la bazá cáteva corpuri de drept din Anglia. 
Un exemplu concludent despre care amintesc Charles Howard Mcllwain si Carl Wittke 
este corpul de drept /ex et consuetudo parliamenti, sub pretexul cáruia fiecare camerá a 
parlamentului pretinde cá şi-a dezvoltat imunitate parlamentară. Pe parcursul Evului 
Mediu această semnificaţie a căpătat noi valente, ajungând să fie interpretată astfel: „ceea 
ce este judecat de Parlament ca Înaltă Curte de Justiţie” nu poate să fie interpelat de nicio 
curte inferioară” (MclIlwain 1910). 


* În gândirea politică si mistica medievală, imaginea Monarhului, aşa cum este ea prezentată şi analizată de 
către Ernst Kantorowicz în studiu său Cele două corpuri ale Regelui. Un studiu asupra teologiei politice 
medievale, este constituită din două corpuri, unul natural, coruptibil şi muritor şi corpul politic, anexat 
corpului natural, care este instituțional nemuritor. În viziunea istoricului german, cele două corpuri ale 
monarhului construiesc o singură structură instituțională indivizibilă care îi conferă superioritate şi elimină 
toate imperfectiunile de natură umană. 

^ Parlamentul a reprezentat încă de la origini o instituţie convocată şi dizolvată prin autoritatea regelui. 
Controversa în cadrul căreia parlamentul a jucat rol de Mare Curte de Justiţie pleacă din secolul al XVI-lea, 
când Camera Comunelor se distanțează de interpretarea tradițională specifică Evului Mediu şi devine 
independentă, având propriile atribuţii. Charles Howard Mcllwain, în studiul său 7he High Court of 
Parliament and its supremacy. An historical essay on the boundaries between legislation and adjudication in 

Motorul dezvoltării imunitatii parlamentare a fost reprezentat de conflictul 
deschis între un parlament fragil, expus influențelor și imixtiunilor politice exterioare si 
executivul reprezentat, de cele mai multe ori, de un monarh autoritar. Acest raport inegal 
de putere ne oferă două tablouri care conturează componentele cele mai importante ale 
imunitatii parlamentare. Primo, nevoia de independenţă şi de libertate pe care parlamentul 
le-a construit prin mecanismele imunitatii parlamentare si secundo, ceea ce John Stuart 
Mill numea în studiul său Despre Libertate, tirania majorităţii, care contrazice spiritul 
libertății (Mill 2014). Imunitatea parlamentară s-a cristalizat odată cu evoluţia 
parlamentului englez si ulterior a celui francez, astfel cá putem deduce că istoria 
privilegiilor parlamentare coincide cu istoria parlamentului. De fapt, această ipoteză se 
regăseşte şi în studiile lui F. W. Maitland, The Constitutional History of England şi A.F. 
Polland, The evolution of the English Parliament, subliniind conflictul inegal dintre 
Camera comunelor si monarhul si Camera lorzilor. Pe fondul acestui moment istoric, se 
dezvolta si primele interpretari ale privilegiilor parlamentare. 

Prima semnificatie pe care imunitatea parlamentara o dobandeste odata cu intrarea 
in spatiul politic parlamentar este aceea de protectie in fata arestarilor abuzive. De aceasta 
forma de imunitate se bucurau membrii — witenagemot - consiliului restráns al 
monarhului din perioada anglo-saxona (Pollard 1926), insá, asa cum ne indica unii istorici 
ai constitutionalismului englez (Mcllwain 1910; Pollard 1926), acest privilegiu proteja, 
mai degrabă, interesele monarhului, și nu pe cele ale membrilor consiliului. Ulterior, sub 
domnia lui Eduard I al Angliei (1239 - 1307), această imunitate, pentru o scurtă perioadă 
de timp, s-a extins și către funcţionarii care participau la întâlnirile parlamentului şi marii 
comercianţi. Conform lui Carl Wittke dezvoltarea imunitatii s-a dovedit a fi pentru 
reprezentanţii Camerei comunelor o sursă de afirmare a autorităţii şi demnităţii, iar pentru 
funcţionari şi marii comercianţi o sursă de injustitie (Wittke 1921). 

Conflictul între Camera comunelor şi monarh prinde contur în timpul lui Richard 
al II-lea (1367-1400), când pe fondul deciziei judecătorilor apropiaţi ai regelui, acesta isi 
proclamă autoritatea absolută asupra parlamentului (regimen parlamenti). Ca urmare, 
decizia reprezentanţilor Camerei comunelor a fost aceea de a solicita obţinerea unor 
privilegii speciale precum ,,inviolabilitatea, neretinerea abuzivă inclusiv a funcţionarilor 
Camerei și cea mai importantă, libertatea de expresie” (Gilia 2010, 55). Astfel, lupta 
pentru obţinerea imunitatii parlamentare a fost transformată într-o practică parlamentară 
specifică Evului Mediu târziu care avea să transforme privilegiile într-un drept. 

În timpul dinastiilor Tudor (1485-1603) şi Stuart (1603-1714), conceptul de 
imunitate parlamentară continuă să fie supus unei ample dezbateri parlamentare. Anul 
1523 reprezintă un moment important pentru libertatea de expresie a membrilor Camerei 
comunelor. La cea de-a patra convocare a sesiunii parlamentare de către Henric al VIII- 


England, folosindu-se de teoriile lui A. F. Pollard şi Sir John Neale, formulează următoarele motive pentru 
care parlamentul a fost considerat curte de justiţie: (1) la origini, parlamentul a avut un caracter de curte şi s-a 
preocupat cu probleme legate de finanţe şi justiție. Ca urmare, a preluat caracterul de Mare Curte de Justiţie, 
fiind cea mai importantă instituţie din domeniul monarhic. În acest context, regele, lorzii și membrii 
comunelor au fost integrați ca elemente distincte ierarhic, puterea pleca de la rege către lorzi şi membrii 
comunelor; (2) schimbarea naturii juridice a parlamentului a fost determinată de dezbaterile din sesiunile 
parlamentare dintre 1529-1536; (3) după această perioadă putem vorbi despre o instituţie legislativă per se, 
un aranjament cu trei piloni separati, rege, Camera lorzilor şi Camera comunelor ca instituţii egale din punct 
de vedere constituțional. 

lea al Angliei, Sir Thomas More, ales speaker al Camerei, a solicitat regelui dreptul la 
libera exprimare pentru intreg parlamentul (Richard 1984). Acordarea acestui drept a 
reprezentat primul pas către definirea traiectoriei libertatea de expresie-privilegiu-drept 
(Gilia 2010, 57). 

Pe termen mediu şi lung, solicitarea lui More a permis ca în 1542 dreptul la libera 
exprimare să fie consemnat în House of Lords Journal’, ca mai apoi, la deschiderea 
sesiunii parlamentare din acelaşi an, speaker-ul Camerei comunelor, Sir Thomas Moyle, 
să declare că fiecare membru al parlamentului poate să vorbească liber conform 
conştiinţei”. Un secol mai târziu, în 1642, în timpul domniei lui Carol I al Angliei, 
conflictul dintre parlament si executiv ajunge la apogeu. Cu toate că ideea privind 
imunitatea membrilor Camerei comunelor era deja implantată în mentalul colectiv, regele 
decide să aresteze o parte din membrii parlamentului, confiscându-le documentele 
personale ca urmare a declaraţiilor din plenul Camerei. Poziţia lui Carol I a fost 
condamnată de Camera comunelor pentru încălcarea imunitatilor parlamentare ale 
membrilor (Gilia 2010, 58). 

Un moment cheie prin care s-a legitimat acţiunea parlamentului în relație cu 
monarhul si care a produs în acelaşi timp si o criză constituţională a fost executarea lui 
Carol I al Angliei la 30 ianuarie 1649 în fata Banqueting Hall din Londra (Wedgwood 
2011). Thomas Hobbes în Leviathan consideră că decapitarea regelui englez a prevestit 
apariția unui nou corp politic, un om artificial şi muritor (Hobbes 1991) care să îi preia 
atribuțiile. Corpul politic al regelui nu suferă schimbări constituţionale importante și nu 
își pierde sau transferă autoritatea politică către nici un alt corp. Kantorowicz, la rândul 
său, sugerează faptul că momentul execuţiei regelui englez a autentificat puterea 
parlamentului să exercite voinţa regelui politic în fata voinţei regelui natural. Dar ce ne 
spune, de fapt, această frescă istorică despre imunitatea parlamentară si care este relaţia 
dintre privilegiile legislative şi execuţia regelui? Conform teoriei parlamentarizării 
dreptului divin, imunitatea (parlamentară) şi inviolabilitatea au aparţinut încă de la 
început monarhului, acesta fiind considerat sacru si divin: 


„Puterea Regelui este puterea lui Dumnezeu. Această putere îi aparţine lui 
Dumnezeu prin natura lui şi Regelui prin intermediul gratiei. Așadar, Regele este si 
el Dumnezeu si Christos, dar datorită gratiei şi orice ar face nu face ca simplu om, ci 
asemenea cuiva care a devenit Dumnezeu şi Christos prin intermediul 
grației” (MGH, Ladl, III, 667, 35, sqq citat in Kantorowicz 2014, 58). 


Condamnarea si executia regelui produce si transferul de suveranitate de la 
vechiul corp politic cátre noul corp politic care i1 preia voinfa si competentele, inclusiv 
sacralitatea si inviolabilitatea. In Anglia, condamnarea pentru inaltá trádare a lui Carol I 
al Angliei în 1649 de către parlament a reprezentat momentul transferului autorității 
politice către un alt corp, respectiv către un nou rege, Carol al II-lea. De aici şi paradoxul, 


5 Colecţie de lucrări şi dezbateri din cadrul sesiunilor parlamentare ale Camerei lorzilor. 

° Pentru fragmente din discursurile lui Sir Thomas More şi Sir Thomas Moyle şi despre alte cazuri particulare 
care au marcat istoria libertăţii de exprimare în Anglia vezi şi studiile propuse de Proiectul History of 
Parliament http://www. history ofparliamentonline.org/volume/1386- 142 1/survey/viii-parliamentary- 
privileges-commons. 

"to fight the King, to defend the king” (Manow 2010, 27; Kantorowicz 2014, 33), ceea ce 
s-ar traduce in cheie de continuitate si anume sa lupti împotriva corpului natural al 
regelui, pentru a apára corpul sáu politic. Acest episod isi va produce efectele abia in 
secolul urmátor in Franta, odatá cu executia lui Ludovic al XVI-lea, care marcheazá 
sfarsitul corpului politic al Regelui si succesiunea unui nou corp politic sacru si 
inviolabil, poporul. 

Odata cu Bill of Rights (1688), prin art. 9 care prevedea faptul ca discursurile si 
dezbaterile membrilor parlamentului sunt protejate de orice imixtiune din exterior, 
imunitatea parlamentará se transforma dintr-un privilegiu cu greu acceptat de monarh 
într-un drept parlamentar. Așadar, in tradiţia anglo-saxonă observăm constientizarea 
necesității unor privilegii parlamentare care să întărească libertatea de expresie şi să 
protejeze membrii parlamentului de orice interferenţă a regelui. 

Pe parcursul Evului Mediu, imunitatea fiscală, clericală şi de proprietate împreună 
cu privilegiile parlamentare au avut o traiectorie comună în tradiţia anglo-saxonă. De 
partea cealaltă, a Europei continentale, imunitatea parlamentară a reușit să se dezvolte ca 
un drept şi practică parlamentară abia un secol mai târziu. Autoritatea absolută a 
monarhului si societatea inegală în care doar nobilimea si clerul beneficiau de drepturi si 
imunităţi au pregătit terenul pentru revoluţia franceză de la 1789, moment de referință 
pentru dezvoltarea imunitatii de tip continental. 

Sub Vechiul Regim, doar membrii clerului, nobilii și reprezentanţii oraşelor, care 
făceau parte din États généraux*, se bucurau de o formă limitată de protecţie împotriva 
aplicării legii. Membrii acestor adunări pre-revolutionare aveau puterea de a decide 
suspendarea proceselor îndreptate împotriva celorlalți membri ai Stărilor cu 15 zile 
înainte de începerea sesiunii legislative, pe parcursul ei si cu 15 zile după terminare 
(Hardt 2013, 138). Regele Ludovic al XVI-lea era singura autoritate absolută care, prin 
lettre de cachet’, putea să aresteze sau să impună măsuri arbitrare împotriva oricărei 
persoane. Aşadar, demantelarea structurilor medievale, când privilegiile nobililor şi 
clerului au fost anulate, iar drepturile privilegiate ale bisericilor, ale provinciilor şi 


7 Este un îndemn puritan care în concepția juristilor englezi reprezintă continuitatea repetitivă a reîncarnării 
corpului politic al Regelui în alte corpuri naturale. Pentru Kantorowicz, to fight the King, to defend the king 
reprezinta o fictiune la care Camera comunelor a recurs pentru inláturarea corpului politic al regelui Carol I si 
pentru a chema armatele sa lupte impotriva corpului sau natural. 

* Stările Generale reprezintă una dintre instituţiile centrale din perioada pre-revolutionará franceză care se 
aseamáná si care s-a transformat, in final, intr-un parlament in sensul modern al cuvantului. Cu toate cá nu 
detinea toate caracteristicile specifice unei institutii legislative din lipsa regulatá a sedintelor, dar si a 
functiilor si puterilor diluate, membrii Stárilor Generale se bucurau de un statut special privilegiat. Totusi, 
aceastá institutie avea puterea de a stabili succesiunea regalá, in cazul in care nu exista un mostenitor si putea 
sá autorizeze noi taxe si impozite sau sá refuze impunerea lor. 

? Lettre de cachet sunt scrisorile semnate de regii Frantei si contrasemnate de un ministru prin care se autoriza 
arestarea, de cele mai multe ori abuzivă, a oricărei persoane. Apărute în secolul al XIII-lea şi recunoscute ca 
un privilegiu regal, scrisorile au devenit un instrument des folosit mai ales în timpul Vechiului Regim. La fel 
ca si lettres de grace sau de grațiere, acestea reprezentau emanatia autorităţii regale şi puterea juridică pe 
care regii o dețineau. Abia odată cu revoluţia franceză, acestea au fost abrogate în martie 1790. Pentru 
exemple de /ettre de cachet şi rolul lor în timpul Vechiului Regim vezi însemnările lui Mirabeau, Enquiries 
Concerning Lettres de Cachet: The Consequences of Arbitrary Imprisonment, and a History of the 
Inconveniences, Distresses, and Sufferings of State Prisoners: Written in the Dungeon of the Castle of 
Vincennes. 

oraselor au dispárut, a condus la o schimbare substantialá in materie de guvernare. Daca 
în primă instanţă guvernarea era realizată de regele suveran, ulterior poporul devine 
„Noul Suveran” care înfăptuieşte guvernarea. Fireşte, revoluţia franceză de la 1789 a 
generat înlocuirea suveranităţii monarhice absolute cu suveranitatea populară realizată 
prin reprezentații cetăţenilor (Hardt 2013, 145). 

Literatura de specialitate oferă două interpretări diferite ale evoluţiei imunităţi 
parlamentare continentale (Soulier 1966; Guérin-Bargues 2011; Hardt 2013). Prima, numită si 
interpretarea istorică realistă, explică emergenta imunitatilor membrilor Adunării Nationale 
prin decretele juridice şi declaraţiile politice îndreptate împotriva guvernării autoritare a lui 
Ludovic al XVI — lea si care au fost adoptate până la prima constituţie franceză de la 1791. La 
iniţiativa lui Mirabeau, se adoptă Decretul din 23 iunie 1789! prin care Adunarea Naţională 
recunoștea fiecare deputat ca fiind inviolabil. Într-un mod absolut similar, un an mai târziu, se 
adoptă şi Decretul din 26 iunie 1790" prin care deputaţii nu puteau fi arestaţi sau judecaţi fără 
permisiunea prealabilă a Adunării Naţionale (Arnould 1972). Această interpretare pune 
apariţia sistemului de imunitatii pe seama contextului juridic favorabil construit în perioada 
revoluţiei. Astfel, limitarea autorităţii monarhice a lui Ludovic XVI-lea şi dobândirea 
independenţei legislativului de executiv au reprezentat preconditii ale dezvoltării imunităţi 
parlamentare (Hulst 2000, 64-65). Astfel, cele două decrete care au stabilit cadrul legal prin 
care imunitatea se reglementa în Franța reprezintă primul pas pe care parlamentul l-a facut 
pentru a se emancipa în raport cu regele (Manow 2010, 56). 

A doua perspectivă prin prisma căreia vom aborda apariţia imunitatii continentale 
este cea de natură filosofică, continuând astfel analiza anterioară cu privire corpul politic 
al monarhului. Sacha Hardt argumentează că pentru a „permite voinţei naţionale suverane 
să se manifeste şi să deţină putere prin reprezentanţii săi, aceştia trebuie să fie protejaţi de 
orice interferenţe, întrucât suveranitatea naţională nu poate să existe fără un set precis de 
imunităţi, pentru că numai acţionând colectiv poate fi protejată integritatea corpului 
reprezentativ al naţiunii” (Hardt 2013, 145). Într-adevăr, argumentul autorului este valid, 
mai ales în contextul revoluţionar în care Franţa se afla la sfârșitul secolului al XVIII-lea, 
însă nu reușește să ne ofere o bază teoretică temeinică menită să ne răspundă la 
întrebările: cum şi de ce suveranitatea a fost transferată la popor şi care este natura 
protecţiei de care se bucură corpul reprezentativ. 

O cheie de lectură care ne ghidează în aflarea unui răspuns preliminar ne oferă 
Pierre Rosanvallon care, în La democratie inachevee. Histoire de la souverainete du 
peuple en France, sustine că revoluționarii de la 1789 din Franţa au asociat ideea de 


10 Varianta originală a Decretului din 23 iunie 1789 : “L'Assemblée nationale déclare que la personne de 
chacun des députés est inviolable ; que tous particuliers, toute corporation, tribunal, cour ou commission, qui 
oseraient, pendant ou aprés la présente session, poursuivre, rechercher, arréter ou faire arréter, détenir ou faire 
détenir un député pour raison d'aucune proposition, avis, opinion ou discours par lui fait aux États-Généraux; 
de méme que toutes personnes qui préteraient leur ministére à aucun desdits attentats, de quelque part qu'il 
soit ordonné, sont infámes et traitres envers la nation, et coupables de crime capital". 

!! Textul original al Decretului din 26 iunie 1790 se regăsește in integralitate in colecţia de decrete ale 
Adunării Nationale Constituante: ,,L' Assemblée Nationale [...] déclare que [...] les députés de l'Assemblée 
Nationale peuvent, dans le cas de flagrant délit, étre arrétés conformément aux ordonnances, qu'on peut 
méme [...] recevoir des plaintes et faire des informations contre eux, mais qu'ils ne peuvent étre décrétés par 
aucuns juges, avant que le corps législatif, sur le vu des informations et des piéces à conviction, ait décidé 
qu'il y a lieu à accusation". 

naţiune cu un „corp colectiv activ” (Rosanvallon 2000, 25) prin care s-a legitimat un nou 
tip de guvernare. Acest corp colectiv devine suveran abia atunci cánd Ludovic al XVI-lea 
este inláturat (Manow 2010, 47). Executia publica a lui Ludovic al XVI-lea la 21 ianuarie 
1793 la Paris reprezintá imaginea sfarsitului Vechiului Regim si incoronarea noului 
suveran, poporul (Dunn 1994). Mai mult, decapitarea regelui a culminat cu aparitia unui 
nou tip de guvernare, bazat pe consens national. Spre deosebire de scopul executiei lui 
Carol I al Angliei, unde s-a dorit inláturarea corpului natural al regelui pentru a proteja 
corpul sáu politic, ideea pe care o putem asocia cu aclamatia puritaná traditionala — 
„Regele a murit, trăiască Regele” -, in Franţa, execuţia reprezintă un act de tranzacţie a 
suveranităţii de la rege la popor, înlocuind vechiului corp politic cu un nou corp politic si 
adoptând un tip special de succesiune, republica - „Regele a murit, trăiască Republica” 
(Manow 2010, 44 ). Putin timp după ce regele Ludovic al XVI-lea este înlăturat din 
mentalul colectiv francez, noul aranjament politic proaspăt construit se distanțează de 
legitimitatea monarhică a Vechiului Regim. Parlamentul devine noua autoritate suverană, 
iar poporul sursa sa de putere politică. Dacă înainte de revoluţie, rolul si funcţiile 
parlamentului erau la discretia monarhului, iar orice legitimare a autorităţii parlamentare 
deriva în mod direct de la rege, transferul corpului său politic într-un nou suveran a 
schimbat şi circuitul puterii politice. 


„[...] fantasma centrală a puterii nu mai era Regele şi cele două corpuri ale sale: 
noul corp dual s-a compus din popor şi reprezentarea parlamentară a poporului. 
Corpul dual a fost desfiinţat de marele corp al cetăţenilor şi de adunarea deputaţilor, 
corpul dual al reprezentării politice moderne” (Manow 2010, 45). 


Ceea ce evidenţiază Philip Manow este faptul că cele două corpuri politice ale 
regelui aflate într-o singură persoană şi care puteau fi separate doar prin moarte au fost 
preluate tot de alte două corpuri. Poporul a devenit „Noul Suveran”, având un corp sacru, 
nemuritor, iar reprezentanţii poporului al doilea corp, inviolabil. Lynn Hunt, în articolul 
său Freedom of Dress in Revolutionary France, remarcă un lucru important şi anume că 
transferul suveranității de la monarh către popor a produs în acelaşi timp şi transferul 
sacralitatii şi inviolabilitatii sale. Caracterul sacru nu mai aparţinea doar unei singure 
persoane, ci unei întregi colectivităţi de indivizi care formau națiunea franceză, preluând 
atât corpul politic al regelui, cât şi atributele sale (Hunt 1998, 230-232). Pe scurt, prin 
revoluţia de la 1789 poporul este încoronat „Noul Suveran” iar voinţa şi autoritatea 
politică sunt transferate către reprezentanţii săi legitimi. Aşadar, inviolabilitatea de care se 
bucura anterior Ludovic al XVI-lea prin dreptul său divin se transmite noului suveran, iar, 
odată cu tranziţia către democrația reprezentativă, se transmite reprezentanţilor 
parlamentari, proces care în literatura de specialitate este prezentat ca „parlamentarizarea 
harului divin şi care include divinizarea poporului ca „Noul Suveran” într-o democraţie” 
(Manow 2010, 51). 

Așa cum reiese din analiza noastră, imunitatea parlamentară a deputaţilor își are 
originile, mai degrabă, în sacralitatea și inviolabilitatea pe care monarhul le transferă 
indirect către popor şi mai puţin în excepţiile pe care acest privilegiu le desemna în 
Evului Mediu. De la privilegiile fiscale și de proprietate pe care le desemna, imunitatea, 
acum de natură parlamentară, se transformă într-un instrument prin care puterea politică 

se institutionalizeazá in mod democratic. Națiunea şi parlamentul, corpul politic 
reprezentativ, „devin noua sursă democratică de legitimare” (Manow 2010, 56). Plecând 
de la aceste considerente de ordin juridic si filosofic, imunitatea parlamentară începe să 
capete centralitate în viaţa constituţională franceză şi, pe parcursul evoluţiei sale istorice, 
începe să devină intim legată de ideile de stat democratic, separarea puterilor in stat, 
reprezentare politică, stat de drept şi drepturile omului (Hardt 2013), preconditii care 
accelerează procesul de democratizare şi construiesc o guvernare democratică modernă. 

Privind cele două evoluţii distincte pe care imunitatea le-a avut în Anglia si 
Franţa, conchidem că avem de-a face cu două tipuri mari de imunitate, anglo-saxonă si 
continentală. Caracteristicile şi atributele diferite pe care reprezentanţii poporului le-au 
dobândit sub influenţa celor două tipuri se datorează modului în care parlamentul a 
relationat cu monarhul. În Anglia, imunitatea parlamentară, alături de alte privilegii şi 
excepţii, îşi are originea în ceea ce Charles Howard Mcllwain, Erskine May, A.F. Pollard 
numeau rolul parlamentului de Înaltă Curte de Justiţie: 


„Privilegiile membrilor Marii Curti de Judecată a Parlamentului, ca oricare alti 
membri ai Curţii Regale, au fost parte din puterea Regelui de care se bucurau si 
supuşii Regelui, dar într-un grad mai special funcționarii lui” (May 2004, 72). 


Se poate spune că prin această interpretare observăm că din moment ce regele se 
bucura de orice fel de protecţie în faţa legii iar parlamentul reprezenta „mâna lui dreaptă”, 
atunci si reprezentanţii în Curțile de Justiţie se bucurau de aceleaşi privilegii ca şi monarhul. 
Parlamentul devine o prelungire a autorităţii si suveranităţii monarhice iar imunitatea 
parlamentară este recunoscută de către rege ca fiind parte a corpului său politic. Aşa se 
explică şi tradiția parlamentară anglo-saxonă, în care la începutul fiecărei sesiuni legislative, 
regele sau regina, după caz, confirmă toate drepturile și privilegiile care au fost acordate sau 
conferite Camerei comunelor (May 2004). Așadar, imunitatea de tip anglo-saxon a continuat 
să reprezinte o dispoziţie a monarhului, cel puţin din punct de vedere formal. 

Spre deosebire de cazul englez, parlamentul în Franţa este instituţia reprezentativă 
a poporului şi nu emanatia monarhului. La fel ca şi în alte tari europene care au adoptat 
tipul continental de privilegii, imunitatea parlamentară este emanatia corpului democratic 
suveran reprezentat de popor. Dacă în Franţa pentru ridicarea imunitatii parlamentare este 
nevoie tot de acordul suveranului, în Anglia, așa cum Erskine May descrie, regele 
legitimează toată sesiunea parlamentară și nimeni nu poate revoca privilegiile unui 
reprezentant al Camerei comunelor. Prin urmare, imunitatea parlamentară rezultă din 
suveranitatea poporului, unde deputatul sau senatorul reprezintă nu doar pe alegătorii săi, 
ci întregul corp al naţiunii (Pitkin 1989). În Franţa, această idee capătă o formă juridică 
încă de la Constituţia de la 1791 care, în mod direct, prevedea în secţiunea III, în art. 7 că 
reprezentanţii poporului aleşi în departamente nu sunt reprezentanţii unui anumit 
departament particular, ei fiind reprezentanţii întregii naţiuni. 

Imunitatea de tip anglo-saxon și imunitatea continentală reprezintă cele două mari 
tipuri de privilegii parlamentare care au fost exportate şi către celelalte parti ale Europei 
occidentale, dar și ale Europei centrale şi de est. Modelul anglo-saxon este întâlnit cu 
precădere în fostele colonii ale Imperiului Britanic şi desemnează un tip de protecţie 
limitată, exclusiv pentru acţiuni şi afirmaţii făcute în calitate de membru al corpului 

legislativ. In schimb, modelul continental de origine francezá, asa cum a fost descris 
anterior, este des intalnit si adoptat de majoritatea democratiilor tinere pentru a evita 
abuzurile savarsite in trecutul lor autoritar (Hulst 2000, 66-68). Asa se face cá multe tari 
au adoptat aproape in integralitate sistemul dual de protectie a membrilor parlamentului 
specific tradiţiei franceze. Germania, in tradiția constituţională, foloseşte imunitatea 
parlamentară cu cele două forme de protecţie, iresponsabilitatea juridică şi 
inviolabilitatea. Conform art. 46 din Constituţie şi art. 107 din Regulile de procedură ale 
Bundestagului, membrii se bucură atât de imunitate pentru voturile și opiniile pe care le 
exprimă pe durata mandatului lor, cât si de inviolabilitate pentru toate acţiunile care se 
pedepsesc prin lege. Imunitatea de tip continental trece graniţele şi în Polonia unde 
membrii Seimului Poloniei beneficiază atât de imunitate pentru voturile şi opiniile lor, cât 
şi de inviolabilitate. Protecţia reprezentanţilor poporului prin cele două straturi juridice 
propuse de societatea franceză după revoluţia de la 1789 se transpune şi în sistemele 
constituționale din România și Ungaria având aceleaşi caracteristici. 


Concluzii 


Studiul de faţă surprinde schimbările conceptuale pe care le suferă termenul de 
imunitate (parlamentară) din Evul Mediu si până in epoca modernă, în strânsă corelaţie cu 
evoluţia puterii politice şi a guvernării. Aşadar, pe fondul acestei evoluţii, vom analiza 
modalitatea în care imunitatea emană din vointa/puterea monarhului suveran (în 
guvernarea medievală) sau a Poporului suveran (în guvernarea modernă). Din Evul 
Mediu și până la începutul perioadei moderne am observat o serie de momente istorice 
care au marcat dezvoltarea mai multor tipuri de imunitate, inseparabile de instituţia 
monarhului. În gândirea medievală, imunitatea a reprezentat întotdeauna o sursă de putere 
politică transferată, în mod direct, între monarh și clasele privilegiate. Imunitatea de 
proprietate sau scutirea de plata taxelor şi impozitelor, preluată de la sistemul roman de 
guvernare, reprezintă privilegiul pe care regele l-a acordat marilor proprietari de pământ. 
Ce însemna, de fapt, această imunitate şi ce legătură exista între privilegii și puterea 
politică în Evul Mediu? Acordarea titlurilor de imunitate nobililor a fost interpretată ca o 
reproducere, la o scară inferioară, a autorității monarhice. Aşa cum am observat, 
imunitatea asupra unei proprietăţi s-a transformat treptat şi într-o imunitate de jurisdicție, 
ce-i oferea nobilului o autoritate sporită. De la a fi imun de taxe și impozite se trece la 
puterea de a judeca supușii aflaţi pe teritoriul şi proprietatea privilegiată. 

Tot pe parcursul Evului Mediu imunitatea se extinde şi asupra bisericii ca 
instituție și asupra corpului clerical. Membrii clerului, împreună cu bisericile si 
mănăstirile, primesc, fără rezerve, imunităţi de jurisdicție, de proprietate si fiscale. 
Tranzactionarea sau partajarea suveranităţii regelui către clerici a dat naştere mai multor 
dezbateri. Pe de o parte, regele recunoştea imunitate clericilor întărind legăturile sociale 
cu supușii săi pentru a-și garanta propria continuitate a puterii, dar pe de cealaltă parte, se 
încerca conservarea autorității monarhice şi nu reproducerea ei în modul în care nobilii o 
doreau. Privind îndeaproape, observăm că acordarea de imunitate echivalează cu 
transferul de putere dintre rege şi clasele privilegiate. Astfel, imaginea monarhului este 
înlocuită de nobili şi marii proprietari de pământ, care devin inviolabili şi suverani asupra 

proprietatilor si supusilor. Interesant este cá aceste privilegii acordate diferentiat si nu in 
mod egal tuturor cetatenilor au scázut autoritatea regelui. Imunitatile fiscale si de 
proprietate reprezintá ratiunea care sta la baza dezvoltarii unui nou instrument important 
pentru guvernarea modernă, adică imunitatea parlamentară. Cu o tradiţie bifurcatá, 
imunitatea de tip anglo-saxon şi continental produce efecte semnificative în sistemele de 
privilegii occidentale. Deconstruind teoria celor două corpuri ale regelui a lui 
Kantorowicz, observăm că execuțiile lui Carol I al Angliei şi a lui Ludovic al XVI-lea al 
Franţei reuşesc să schimbe paradigmele politice şi sociale în care se încadrează 
imunitatea. 

Reconceptualizarea imunitatii parlamentare nu ar fi fost posibilă fără momentul 
revoluţionar de la 1789 care a modificat și întregul sistem politic occidental cu privire la 
sistemul de privilegii. Transferul de suveranitate de la monarhul absolut către naţiune a 
marcat ideea sfârșitului unui corp politic autoritar și apariţia unui corp politic fără formă 
şi cu un număr mare de indivizi egali în faţa legii (Rosanvallon 1998), care preia astfel şi 
atribuțiile Monarhului. Poporul devine Capul, iar reprezentanţii naţiunii preiau Corpul 
politic, sacru şi inviolabil al regelui (Kantorowicz 2014). Aşadar, regele dispare ca 
instituţie, dar nu şi ca funcţie (Manow 2010). În aceste condiţii imunitatea nu mai este un 
privilegiu acordat prin voința monarhului suveran ca în Evul Mediu; imunitatea, acum de 
natură parlamentară, se reconceptualizează și emană din voinţa poporului suveran, 
preconditie a unei guvernări moderne democratice. 

Evoluţia conceptuală a imunitatii nuanteazá două perioade ale guvernării: pe de o 
parte, guvernarea medievală înfăptuită eminamente de regele suveran, iar pe de cealaltă 
parte, guvernarea modernă realizată de popor, „Noul Suveran”. Astfel, în ambele perioade 
ale guvernării, imunitatea (parlamentară) devine un instrument important prin care fie 
monarhul suveran, fie poporul suveran exercită actul de guvernare. 

Retelele de putere, contactele si interactiunile elitelor 
politice 
locale din Europa central-răsăriteană” 


Roxana Marin 


Introducere. Consideratiuni teoretice 


Contribuţia de fata reprezintă o încercare de analiză preponderent cantitativă a 
interacțiunilor, contactelor şi reţelelor de putere rezultante ale elitelor politice locale în 
oraşe mici-spre-medii (30.000-40.000 de locuitori) din Europa central-estică. Procesul de 
guvernare se realizează prin intermediul interacțiunii personale. Guvernarea democrată şi 
cea la nivel local prezintă modele specifice de interacțiuni, cu precădere în spaţiul țărilor 
fostei Europe sovietizate. Schimbarea de regim, dar şi recentele transformări generate de 
procesul de descentralizare în ţările Europei central-estice (ca parte a procesului de 
tranziție către democractie), determină, deopotrivă, schimbări de paradigmă în privinţa 
interacțiunilor, contactelor elitelor locale şi reţelelor de putere. Oricum, în orice formă de 
guvernare şi în orice sistem politic, gradul și formula de integrare a elitelor — manifestată 
prin caracteristicile interacțiunilor elitelor cu alte grupuri si prin forma reţelelor de putere 
— sunt esenţiale in chiar procesul de guvernare (de exemplu, în realizarea scrutinului 
cetatenesc asupra conducerii, în implementarea politicilor publice, în menţinerea 
stabilității guvernării etc.). Mai mult, în privinţa importanţei interacțiunilor elitelor cu alte 
grupuri şi a asigurării unui nivel propice de integrare a elitelor, nivelul local de guvernare 
prezintă o chiar mai directă implicatie, căci nivelul local de guvernare este, conventional, 
primul accesat de cetățean. Prin urmare, analiza formei interacțiunilor și contactelor elitei 
politice locale cu alte grupuri şi instituţii şi a reţelelor de putere la nivel local ce rezultă 
din astfel de contacte are o semnificaţie neindoielnica în peisajul studiilor elitelor locale si 
ale guvernării locale. 

Teoreticienii clasici (cu precădere, Mosca 1939 şi Michels 1962) descriu 
integrarea elitelor politice ca fiind cel mai deplin ilustrată de un grad ridicat al frecvenţei 
interacțiunilor acestora cu alte grupuri si instituţii si de o reţea densă de putere politică. În 
acest sens, Mosca și Michels şi, mai apoi, Meisel descriu elitele ca pe un grup unitar, 
coerent, caracterizat de o coeziune extremă. Meisel (1962, 4) conchide că elitele au drept 
esenţă “cei 3 C”: conştiinţă de grup, coerenţă, conspirativitate. Tocmai de aceea, grupul 
elitar este considerat un tot, piesa centrală a reţelelor de putere și variabila independentă a 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

interacțiunilor guvernării. În genere, elita unitară îndeplineşte condiţiile celor ,,3 C" în măsura 
in care posedă, parafrazând un limbaj marxist, „conștiință de grup elitar”. „Conştiinţa de 
grup” a elitei reprezintă mai mult decât formula exclusivista si exclusiva, de club, de castă, de 
solidaritate între membri, de identitate de valori, interese, idei, origini, atitudini, 
comportamente, adeseori priorităţi. Mai mult, elita are capacitatea primă de prezervare și de 
autoperpetuare, pentru simplul fapt că grupul elitar isi găseşte provenineta dintr-un segment 
foarte îngust şi firav al societăţii: elita unitară este exclusivă, deci nu primeşte membri printr-o 
ecuaţie „liberală” şi ,,democraticá" (recte, din toate straturile, clasele şi categoriile sociale). 
Membrii săi sunt cei ,,privilegiati” din punct de vedere social, cei puternici, deţinătorii de 
resurse (bogăţie, abilități, cunoştinţe, putere, prestigiu, influenţă etc.). O elită coezivá este 
esențialmente şi o elită autonomă, bucurându-se de independenţă în acţiune si, totodată, 
nerăspunzătoare în fata altcuiva pentru consecinţele acestor acţiuni. Aderând la o perspectivă 
vădit critică si la o abordare descriptivă, elitiştii clasici, italieni, echivalează elita cu o 
construcție socială sectariană, unitară, coerentă, iresponsabilă, autonomă. De o importanţă 
deosebită pentru studiul de faţă, teoria clasică a elitelor consideră elita drept un grup izolat 
social, interacțiunile si contactele acestuia fiind aproape exclusiv intra-elitare, iar reţelele de 
putere incluzând doar rareori alte „noduri” (alte grupuri din afara elitei, anume componente 
ale „societăţii civile”). Elitele care prezintă un grad semnificativ de unitate şi coeziune pot fi 
unite pe baza a unuia dintre cele două fundamente: (a) elite unite ideologic, şi (b) elite unite 
consensual. Primele sunt elitele revoluţionare, unificate în jurul unui ideal, elite care nu 
acceptă compromisul, ci ajung în poziţii de conducere doar după ce au suprimat elitele ce le- 
au precedat, cele consensuale ajung în poziţii de guvernare în urma unui compromis, a unei 
negocieri, în circumstanţele unor schimbări fundamentale și a unor transformări structurale și 
atitudinale profunde, iar unitatea lor se realizează in jurul unor valori-preconditii ale 
funcționării sistemului politic (Burton şi Higley 1987; Higley şi Burton 2006). 

Odată cu ascensiunea studiilor poliarhiilor (Dahl 1961), perspectiva elitei ca grup 
unitar pierde din consistență, făcând loc unor analize care se dezvoltă pe baza 
pluralismului din interiorul grupului elitar, privit drept unul fragmentat, împărțit între 
ideologii diferite, interese si priorități diverse, biografii socio-demografice și orientări 
valorice şi atitudinale divergente. Mai mult, fragmentarea elitelor apare drept centrală în 
încercările de explicare a revoluțiilor non-violente din Europa central-estică la sfârșitul 
anilor 90 (spre exemplu, Kitschelt er al. 1999; Szelényi şi Szelényi 1995; Linz si Stepan 
1996). Studiul de fata favorizează tocmai o abordare dinamică, în care fiecare individ 
aparţinând, pozitional, grupului elitar este tratat ca parte per se a unei reţele de putere 
locală, stabilind si intretinand o serie de interacțiuni în numeroasele lui calități (vecin, 
antreprenor, membru al unei comunităţi religioase sau etnice efc.). De cealaltă parte, 
teoreticienii elitelor democratice schimbă centrul cercetării asupra pluralitatii de idei, de 
interese, de valori, de atitudini şi modele comportamentale ale elitelor, conchizând că 
liderii democratici constituie un grup destul de fragmentar, o grupare de facţiuni, adesea 
cu interese divergente (date şi de reprezentativitatea și răspunderea pe care grupul elitar le 
datorează celor cărora le datorează însăşi resursa de putere politică, anume alegătorilor), 
de proveniente varii. Ca urmare, reţeaua de putere ce se formează la nivelul unei 
guvernări (fie ea centrală, regională sau locală) are drept „noduri” atât elite politice şi de 
altă natură (care isi conservă poziţia centrală in schemă), cât şi alte grupuri si instituţii 
care nu sunt parte a elitei (grupuri civice, cetățenești, de reformă, religioase, etnice, 
sindicate și alte organizaţii profesionale, patronate si diverse organizații economice, 

mass-media, susținători, instituţii administrative  etc.). Într-o astfel de schemă 
inextricabilă, timpii decizionali se dilată, căci decizia privind politicile publice si 
guvernarea în genere este rezultatul unei negocieri deopotrivă intra- şi extra-elită (Dahl 
1971). Interacțiunile şi contactele cu diferitele porțiuni ale societăţii se intensifică 
semnificativ — căci ele sunt imperios necesare într-un construct democratic —, gradul de 
integrare a elitelor în societate crescând proporţional. Elita, pentru teoreticienii ce i-au 
urmat lui Schumpeter (1942), încetează să mai fie una izolată — tocmai datorită faptului că 
doar prin deschidere către societate si interacțiune permanentă cu aceasta, cu preţul 
asumării răspunderii guvernării, elita democratică se poate menţine şi reproduce. 

Astfel, rețeaua de putere — sau „triunghiul de fier” (Wright-Mills 1956), cum 
apare în teoria clasică a elitelor — constituie o marcă adiacentă a analizei instituționale. 
Boissevain și Mitchell (1973) discută reţelele de putere chiar din perspectiva structural- 
funcţională, deși îşi construiesc ipoteza pe fundamentul atitudinilor și comportamentelor 
individuale ale actorilor din reţea, comportamente care le-ar influenţa acţiunile si rolurile 
în cadrul reţelei. Totuşi, studiul reţelelor de putere şi al interacțiunilor elitelor presupune o 
abordare dinamică — şi nu una statică — asupra rolurilor actorilor în reţea: actorii din reţea 
(nodurile) sunt esențialmente dependenţi unul de celălalt, ca atare fiecare din actori e 
influenţat, în primul rând, de interacţiunile si contactele pe care le stabileşte şi întreţine. 
Mai mult, in mutatiile continue ale rețelei, între influenţă şi dominație, reţelele de putere 
se reconstruiesc permanent, sunt funciarmente dinamice. Ín egalá másurá, analiza 
retelelor de putere in societatile tranzitionale, in curs de dezvoltare si de consolidare 
democraticá, este cu atát mai importantá cu cát, in astfel de contexte, gradul de 
institutionalizare este scăzut şi, prin urmare, relaţiile informale, personalizate, domină. În 
studiul elitelor politice din Rusia înainte și imediat după căderea comunismului, Anton 
Steen (1997) găseşte analiza reţelelor de putere fortuită pentru speța sa, definind reţeaua 
ca „o legătură nestructuratá, mai putin stabilă”, care completează două modele consacrate 
de luare a deciziilor în formă impersonală: modelul constitutional (i.e. puterea aparţine 
guvernării, legitimată fiind de o adunare formată ca rezultat al votului popular) și cel 
corporatist (i.e. puterea se divide, in mod liberal, între guvernanti si grupuri-cheie, de 
interes, intr-o formula institutionalizata, predictibilá, stabilá). Similar, intr-o colectie de 
eseuri despre retelele de putere din Suedia, Gergei M. Farkas (2012, 11) conchide cá trei 
sunt sferele majore de interes pentru studiul interactiunilor elitelor si al retelelor de 
putere: (1) gradul de integrare a elitelor; (ii) distribuţia de putere a elitelor, (iii) 
semnificatia relatiilor informale, personale intre elite. 

Cu siguranţă, gradul de integrare a elitelor in societate se fundamentează 
deopotrivă pe frecvenţa interacțiunilor pe care le stabilesc şi le conservă şi pe densitatea 
reţelelor de putere pe care le creează în extensia lor. Gradul de integrare a elitelor se 
referă la „întrebarea fundamentală dacă elita, într-un context social particular, este unită 
într-o singură unitate socială coezivă sau ea este fragmentată în câteva facțiuni elitare 
conectate doar aparent unele de celelalte” (Higley et al. 1991, 35-53). Distribuţia de 
putere înseamnă, esențialmente, „cine are putere asupra cui ?”, şi include dihotomia dintre 
influenţă şi dominație. Cât priveşte rolul relaţiilor informale, personale, ale elitelor, acesta 
se referă, îndeobşte, la interconectivitatea dată de legăturile de prietenie, rudenie sau de 
cele maritale, dar si la construcţia de „capital social”. 

Matthew O. Jackson (2010) analizează un caz exponential pentru importanţa rețelelor 
şi a interacțiunilor pentru ascendenta unui anume grup elitar şi pentru monopolizarea puterii: 

ascensiunea familiei de Medici in Italia renascentista. Desi, initial, poseda mai putina avutie si 
capacitate de decizie politica fata de celelalte oligarhii ale Florenței, Cosimo de Medici şi-a 
consolidat treptat Si şi-a extins reţeaua de putere prin căsnicii cu ceilalți potentati ai orasului, 
prin rudenii prin aliantá', prin legături şi schimburi economice si prin patronaj. În fapt, 
monopolizarea puterii în reţea înseamnă că: dacă se consideră P(ij) ca numărul căilor (i.e. 
legătura dintre două noduri) celor mai scurte conectând nodul (actorul) i cu nodul (actorul) și 
P,(ij) ca numărul acelor cái unde actorul (nodul) k se interpune, atunci nodul k monopolizeazá 
rețeaua pe măsură ce P,(ij) este mai mare. Logica monopolizării reţelei de către un actor se 
subscrie ideii „Toate drumurile duc la Roma”: un actor de tipul familiei Medici în Florenţa 
renascentistă reuşeşte să domine rețeaua initial din postura de „interpus”, „intermediar” sau 
„nod conector”. Astfel, pentru ca un actor marginal să stabilească o interacţiune sau un 
contact cu un alt actor al reţelei, primul trebuie să stabilească, mai întâi, o legătură cu „nodul 
conector”, cu cât aceste situaţii sunt mai numeroase, cu atât poziţia „nodului conector” se 
consolidează, acesta ajungând să monopolizeze reţeaua. A se reține, de asemenea, că o astfel 
de situaţie presupune ca interacțiunea cu „nodul conector” (pentru a relationa cu un alt 
nod/actor) să fie cea mai simplă manieră (sau cea mai scurtă cale) pentru stabilirea contactului 
vizat. Prin urmare, fie contactul direct, nemijlocit este inaccesibil, fie „nodul conector” 
creează condiţiile ca acest contact să fie intermediat. Deşi studiul de fata priveşte doar relaţii 
nemediate între membrii Consiliului municipal (elita politică locală) si celelalte grupuri — 
întrucâtva explicabil prin demografia scăzută a orașelor studii de caz (30.000-40.000 de 
locuitori) —, de cele mai multe ori, astfel de relaţii sunt intermediate de un aparat de 
specialitate, functionáresc, destul de consistent. Maniera în care consilierii locali 
interacționează cu alte grupuri din interiorul sau din afara comunității nu este strict 
reglementată de legislatiile privitoare la administratiile locale, prin urmare analiza de fata 
consideră doar reţele egocentrice (anume, centrate pe un actor politic, acela al grupului elitar), 
deşi nu trebuie neglijate acele grupuri (aproape invizibile, la început) care asigură legătura 
între elite si alte grupuri, care asigură (sau stânjenesc) comunicarea între actorii reţelei, care 
facilitează (sau îngrădesc) asumarea responsabilitatilor guvernantilor şi scrutinarea lor de 
către guvernati (tocmai din această perspectivă, Stoica (2003) adaugă studiului interacțiunilor 
şi reţelelor elitelor politice ieșene si grupul funcționarilor publici). 


Diferentieri metodologice 


O serie de distincţii sunt utile în construcția metodologică a reţelelor de putere și a 
interacțiunilor și contactelor elitei politice locale. Prima dihotomie se referă la (a) 
interacțiunile institutionalizate,  formalizate, impersonale si (b) interacțiunile 
neinstitutionalizate, personalizate, informale. Indeobste, chiar şi în democratiile 
consolidate, contactele formate şi menținute în afara cadrului institutional, contactele 
personale, sunt de o importanţă deosebită în procesul de recrutare a elitelor, în construcția 
prioritizării la nivel local, în canalizarea doleantelor variilor grupuri către guvernare etc. 
În astfel de climat, se dezvoltă relaţiile dintre elită şi grupurile de susţinători și prieteni, 


j Padgett si Ansell (1993) descriu rețelele de căsătorii în interiorul marilor familii în Florența anilor 1430. Cei 
doi arată că, departe de puterea economică si de influența asupra legiuitorului, stabilirea si întreținerea unor 
legături cu actori-cheie în economia rețelei de putere au făcut ca familia de Medici să surclaseze influența 
familiei de Strozzi, mai potentá economic si politic. 

vecini etc. De cealaltă parte, in contexte slab institutionalizate, unde regulile „jocului” 
democratic nu au fost complet internalizate, dominanta interactiunilor informale traduce 
relatii de patronaj, clientelism, nepotism etc. Cum dezvoltarea institutiilor democratice 
este încă în proces şi cum eficienţa instituţiilor si a relaţiilor impersonale (in sens 
weberian) este încă scăzută pentru statele fostei Europe sovietizate, interacţiunile 
personale, informale devin cruciale pentru avansarea eficace a intereselor si doleantelor 
unor grupuri-cheie în cadrul reţelei. 


Tip de interacţiune 
Inchisa Deschisa 


Forma de luare Consensual 
a deciziei Conflictual 


Virgil Stoica (2003, 154) propune patru tipuri ideale, asociind variabilei de 
problema pe cea de tip de interactiune a elitei locale. Astfel, primul tip descrie o elitá de 
tip ,,clasic”, o elitá de tip club, o elitá unitará, care decide in manierá consensualá (recte, 
timpi de decizie relativ rapizi), dar care este izolatá, inchisá fatá de restul segmentelor 
societale, cu o frecventá a interactiunilor exterioare evident scázutá. Cel de-al doilea tip 
desenează o elită deschisă, care întreţine relaţii cu exteriorul societăţii, cu cei pe care îi 
guvernează, şi — surprinzător — nu întâmpină relaţii conflictuale cu variile grupuri şi 
instituţii cu care se intersectează. O astfel de circumstanta, în care timpii de decizie sunt 
scázuti şi procesul de guvernare se realizează rapid, chiar şi în situaţia în care frecvenţa 
contactelor cu celelalte segmente din societate este ridicată, coincide mai degrabă cu 
desideratum-ul lui Putnam, în care, într-un climat democratic, interacţiunea continuă, 
frecventă şi coerentă a elitelor cu cei guvernati generează o comunalitate de valori, 
principii şi chiar interese. În practică, scenariul este prea puţin întâlnit, fiind caracteristic 
pentru guvernările de tip clientelar sau pentru interacţiunile cu grupuri precum susținători, 
vecini, familie — interacțiuni importante pentru realegere, spre exemplu. Cel de-al treilea 
tip este specific elitei închise, dar care este pluralistă, conflictuală în procesul de 
guvernare. Este elita poliarhică, de model dahlian, care, deşi este o castă aleasă, având o 
„conştiinţă de grup” puternică şi distantándu-se simbolic şi reprezentativ de restul 
societății pe care o guvernează, nu prezintă unitate, este fragmentară în interese şi 
priorităţi, este factionalistá. Cea de-a patra instanţă se referă la elita democratică de tip 
schumpeterian, modelul ideal de elită democratică şi de luare a deciziilor, de guvernare: 
elita democratică trebuie să interacţioneze cu o multitudine de grupuri şi instituţii, ceea ce 
generează, inevitabil, conflicte între interese, atitudini, priorităţi, comportamente. Aşadar, 
conflictul devine o constantă şi o necesitate a guvernării democratice, iar elita guvernării 
democratice se fragmentează pe jaloanele marcate de interesele ce se ciocnesc într-un 
asemenea conflict. 

Studiul de faţă favorizează o analiză de factor având drept variabile gradul de 
izolare geografică a elitelor locale (anume, frecvenţa interacțiunilor cu grupuri şi instituţii 
din interiorul comunităţii) şi gradul de izolare elitará a elitelor locale (anume, frecvenţa 
interacțiunilor cu grupuri sau instanţe din interiorul elitei politice). Pentru primul tip, elita 
locală izolată atât geografic, cât şi elitar, este un caz extrem de rar în tipologia propusă, 
dar este caracteristică unor comunităţi cu un grad de descentralizare semnificativ, atunci 
când liderii locali se circumscriu întru totul planurilor de dezvoltare şi guvernării 

municipalitatii pe care o reprezinta, iar paleta larga de responsabilitati si atributiuni ii 
ingáduie sá aiba doar interactiuni sporadice cu elita regionalá sau centralá. Mai mult, 
chiar in procesul de recrutare politicá a elitelor locale, rolul jucat de elitele regionale sau 
nationale se diminueazá considerabil, filialele locale ale partidelor sau partidele locale 
jucánd rolul principal in recrutare. Cazurile exemplare pentru studiul de fatá sunt Ceská 
Lipa si Ole$nica, unde scorul mediu al izolării este semnificativ (atât ca izolare 
geografică, cât şi ca izolare elitară). Un al doilea tip este elita locală izolată din punct de 
vedere spatial, dar deschisă din punct de vedere elitar; tipul corespunde situaţiei in care 
guvernarea este descentralizată, însă elita locală are un grad de „conştiinţă de grup” 
ridicat, distanţa dintre guvernati şi guvernanti fiind mare, iar reprezentativitatea — scăzută. 
Tipul al treilea se suprapune unei elite locale deschise geografic, dar închise elitar. 
Cazurile exemplificate în prezentul studiu sunt cele ale oraşelor Tecuci şi Targovishte, 
unde elita locală se dezvoltă într-un context de guvernare centralizat, atribuţiile şi 
responsabilitatile liderilor locali fiind profund afectate (de unde şi simtámántul de 
neputinţă politică şi decizională). Pentru o astfel de elită, frecvenţa interacțiunilor inițiate 
şi desfăşurate în afara comunităţii pe care o conduce se corelează cu o mare distanță 
dintre elita locală şi membrii comunităţii, mai degrabă din pricina „conştiinţei de grup” 
elitar, dar deschisă din punct de vedere geografic, este dependentă de resursele centrului, 
faţă de care se simte subordonată, îndatorată; de altfel, elitele centrale sunt cele care 
asigură recrutarea şi susţinerea celor locale. 


Gradul de izolare elitară 
Elite izolate Elite deschise 


Gradul de izolare Elite izolate 
geografică Elite deschise 


Consideraţii metodologice. Studiile de caz 


Studiul de fata retine tradiţia înregistrată de analiza rețelelor de putere — o tradiţie 
dezvoltată în jurul conceptelor adjuvante de „interacţiune”, „contact”, „legătură”, „nod”, 
„conexiune”, „cale” etc. —, începând cu primele decenii ale secolului trecut. Primele 
cercetări în sfera reţelelor de putere apar odată cu „Şcoala de la Harvard” din anii '30-'40 
şi studiile întreprinse de Mayo (1933) şi Homans (1951). Rămân, însă, centrale şi de-a 
dreptul impresionante multiplele cercetări de pionierat ale lui Robert Warner, în aşa- 
numitul „Yankee City”, începând din 1941 şi terminând cu sinteza publicată în 1963. 
Şcolii de la Harvard îi urmează o serie de lucrări scrise în nota sociometrică, astfel că 
cercetările privind natura şi structura reţelelor de putere se fundamentează pe o formulă 
mai degrabă geometrică, grafică, vizuală, de tip matrice: Moreno (1934) şi Lewin (1951) 
inaugurează sociometria în analiza rețelelor de putere şi a interacțiunilor elitelor politice 
cu alte grupuri şi instituţii, însă epitomul sociometriei în această sferă este atins cu 
lucrările colective ale statisticianului Cartwright şi ale matematicianului Harary (1965). 
Abia în anii '50-'70, paradigma profund matematică şi vădit cantitativă îşi începe evoluţia 
pe o pantă descendentă, odată cu dezvoltările şi perspectivele aduse de „Şcoala 
antropologică de la Manchester”, exponentiale, în acest sens, fiind contribuţiile în 

domeniul retelelor de putere semnate de Nadel (1957) si Granovetter (1974). Analiza 
reţelelor de putere centrate elitar se recalibrează în anii ’70, deceniul de vârf al studiilor 
asupra elitelor politice, deceniu ce nu va fi surclasat nici de literatura dedicată elitelor 
reformatoare initiatoare ale schimbărilor de regim în Europa central-estică, la sfârșitul 
anilor 1980. 

Înainte de a purcede către analiza empirică a interacțiunilor elitelor si a reţelelor 
de putere la nivel local în oraşele mici-spre-medii din Europa central-estică, o serie de 
clarificări conceptuale se reclamă drept necesare. Noţiunea de ,,interactiune” (sau 
„contact”) se referă atât la vectorii pozitivi (susţinere), cât şi la cei negativi (contestare, 
critică). Prin urmare, deşi un număr mare de contacte reflectă neîndoielnic gradul de 
integrare a elitelor în societate/ comunitate, aceeași frecvenţă nu reprezintă un indicator 
pentru susţinerea guvernării de către guvernati. De asemenea, în vederea evaluării 
gradului de integrare a elitelor, un nivel ridicat al interacțiunilor trebuie ponderat cu 
numărul de contacte intra-elită și cu cel al contactelor non-formale de tip familial (rude, 
vecini, susținători etc.). Chiar şi asa, interacţiunile — cu precădere, cele extra-elită —, pe 
care elitele le stabilesc, menţin, intretin, dezvoltă, constituie un indicator valid pentru 
dinamica guvernării şi unul esenţial pentru evaluarea coordonării şi luării deciziilor, în 
special la nivelul comunităţii. Interacțiunea elitei cu o diversitate de grupuri si instituţii 
conduce la cunoașterea şi asumarea intereselor segmentelor societale de către guvernare, 
dar şi la o comunizare (cel puţin, minimală) a valorilor, căci, îndeobşte, interacţiunea se 
fundamentează şi se desfăşoară într-o formulă agreată de ambele parti (Putnam 1976, 80). 
Interacțiunea politică este definită de Robert Vance Presthus, în studiul său amplu Elites 
in the Policy Process, strict drept „contacte fatá-in-fatá cu legislatori şi funcţionari” 
(1974, 176). În convingătorul studiu asupra elitelor ruse după căderea comunismului, 
Political Elites and the New Russia: The Power Basis of Yeltsin 's and Putin 's Regimes, 
Anton Steen priveşte ,reteaua" drept „un continuum de-a lungul căruia interacţiunea 
elitelor poate fi organizată în feluri variate.” (Steen 2003, 146) În continuare, Van 
Warden (1992) atașează noţiunii de „reţea de putere” o serie de trăsături caracteristice 
numite generic „dimensiuni”: numărul de participanţi ai reţelei (i.e. numărul de „noduri”), 
identitatea participanţilor, funcţia rețelei (i.e. schimb de informaţii sau luarea de decizii), 
nivelul de formalizare (institutionalizare). 

Observaţii similare se menţin şi în cazul reţelelor de putere. Astfel, de cele mai 
multe ori, densitatea rețelei de putere nu oglindeste o sinonimie de interese, ci, chiar din 
contră, poate sugera o permanentă contestare, tensiune, presiune între elită şi grupurile de 
contact. În esenţă, dacă se menţine o proporţie optimă de tensiune, opoziţie, control, 
scrutinare, critică şi presiune, reţeaua de putere prezintă trăsăturile caracteristice unei 
poliarhii; sigur, de cealaltă parte, dacă densitatea ridicată a reţelei este dată, în proporţii 
covârşitoare, de contacte şi interacțiuni cu vector negativ, guvernarea devine instabilă şi 
ilegitimă. O guvernare descrisă de o reţea de interacțiuni cu vectori preponderent pozitivi 
nu denotă, în sine, o guvernare democratică, ci mai degrabă una ideală, improbabilă, căci 
sursele de contestare şi opoziție într-o democraţie sunt centrale pentru logica guvernării. 
Acolo unde, în cadrul reţelei de putere locală, nu există „noduri” de contestare şi presiune 
fata de elite, societatea/ comunitatea nu este doar atomizată în raport cu guvernarea, dar, 
cel mai adesea, o astfel de reţea descrie relaţii de patronaj şi clientelism între elite si 
guvernati. O a doua problemă se impune discutată, în cazul reţelelor de putere: limitarea 
analizei reţelei. Lauman et al. (1992, 61-87) amintesc cá literatura diferenteaza 

conventional între: (a) abordarea „realistă” (care se asociază, îndeobşte, perspectivei 
pozitionale de identificare si analiză a elitelor, astfel că este suficient a izola institutional 
grupul elitar, urmând ca formarea reţelei să fie privită tot pe baze instituţionale) și (b) 
abordarea „nominalistă” (care se asociază perspectivei reputationale de identificare şi 
analiză a elitelor, reconstituirea reţelei făcându-se pe baza frecvenţei şi direcţiei 
contactelor elitelor, chiar dacă aceste contacte se sustrag unui cadru instituţional, formal). 
Cum pespectiva prezentului studiu este una dinamică, în analiza reţelelor pentru elitele 
celor şase studii de caz se va utiliza cu precădere abordarea „nominalistă”. Există, de 
asemenea, posibilitatea limitării reţelei în virtutea unui anumit domeniu de legiferare sau 
a unei anume sfere de activitate (policy domain power network), în cadrul căreia elita 
politică locală poate decide (Knoke & Laumann, 1982). Astfel, fiecare domeniu de 
activitate la nivel local şi modul de luare a deciziilor în acel domeniu generează o nouă 
reţea de putere. 

Vom calcula densitatea reţelei după o formulă consacrată de Petru Iluţ si Irina 


Culic (1997): 
D, = (> 2 zi) 


ny, Mg 

, unde ng — numărul elementelor rețelei, i — actorul central al reţelei (in acest caz, 
elita politică locală formată, pozitional, din membrii Consiliilor municipale din cele şase 
oraşe, studiile de caz ale prezentei contribuţii), j — unul dintre actorii reţelei, cu excepţia 
actorului central, 222; — contactele şi interacţiunile din mulțimea contactelor potentiale 
ale actorului i cu actorii din reţeaua sa egocentrică?. 

Aberbach, Putnam şi Rockman (1981) sublinează o serie de aspecte extrem de 
importante pentru studiul rețelelor de putere în Europa occidentală, cu implicaţii, în 
special, în analiza interacțiunilor şi reţelelor elitelor locale. În primul rând, densitatea 
reţelei nu constituie un indicator potrivit pentru situaţiile în care proximitatea spaţială este 
un obstacol pentru noduri; similar, densitatea într-un anume sector al reţelei poate traduce 
chiar simpla proximitate spaţială, si nu coerenţa relaţiilor. În genere, însă, densitatea 
reţelei semnifică faptul că elitele lucrează împreună cu celelalte grupuri pentru rezolvarea 
problemelor, pentru stabilirea agendei de priorităţi şi, câteodată, în luarea deciziilor. În al 
doilea rând, densitatea reţelei între diferitele niveluri de guvernare (elite locale, regionale, 
centrale) poate semnifica varii dependențe, însă este specifică Europei vestice şi nu poate 
fi corelată cu indicatorii guvernării democratice sau eficiente (chiar şi pentru relaţiile 
dintre elita politică şi cea administrativă, birocratică, tehnocrată): în tari precum Statele 
Unite sau Germania, frecvenţa interacțiunilor între diferite niveluri ale elitei sau între 
acestea şi elita administrativă denotă relaţii apropiate şi dese, în timp ce același tip de 
interacţiune se suprapune unor relaţii distante si putin frecvente în cazul Marii Britanii $i 
al Olandei. Dar densitatea reţelei este doar una dintre trăsăturile ei. O distincţie 
suplimentară este instrumentală, în cazul interacțiunilor elitelor şi al reţelelor de putere: 
cea între ,dominatie" şi ,influentà". Knoke (1993), urmând observaţiile făcute de 
Gamson (1968, 60), definește ,influenta" ca tipul de relaţie in care „un actor oferă 
informaţii celuilalt cu intenţia de a altera acțiunile celui din urmă” (p. 24). De cealaltă 


a? 


20 „reţea egocentricá" este acea reţea în care actorul central (recte cel cu care se stabilesc cele mai multe 
contacte) se poate identifica în mod vădit, este evident fără calcule matematice suplimentare (a se vedea Ilut 
şi Culic 1997). 

parte, „dominaţia” este tipul de relaţie în care „un actor controlează comportamentul 
celuilalt actor, oferindu-i sau un anume beneficiu sau pericol” (Knoke 1993, 25). 

O ultimă problemă discutată aici — dar nu si ultima din lista de probleme 
metodologice privind construcţia reţelelor de putere — este cea a identificării actorilor- 
cheie cu care elita politică locală stabileşte și întreţine interacțiuni si contacte de 
netăgăduită importanţă. În identificarea actorilor-cheie ai reţelei de putere se utilizează, în 
genere, patru tehnici (Stoica 2002; 2003; Knoke 1993): (1) abordarea pozitionala 
(identificarea actorilor care se află, la un anume moment, în poziţii de putere sau decizie); 
(2) abordarea decizională (identificarea actorilor care participă în luarea deciziilor sau 
care influenţează nemijlocit procesul de luare a deciziilor, după modelul poliarhic 
dahlian); (3) abordarea reputationalá (identificarea actorilor care sunt priviţi drept 
decizionali de către acei observatori sau elemente ale reţelei care au informaţii necesare 
privind relaţiile de putere, după modelul impus de Floyd Hunter, în anii 50); (4) 
abordarea relationala (identificarea actorilor care, desi nu se bucură de un prestigiu 
deosebit sau sunt putin cunoscuţi altor actori ai reţelei, stabilesc şi intretin relaţii esenţiale 
pentru reţeaua de putere, chiar în afara reţelei per se). Prezentul studiu se concentrează 
asupra a treisprezece grupuri cu care elita politică locală se presupune a stabili şi menţine 
interacțiuni, contacte si legături, în interiorul comunităţii şi în afara ei. Izolarea celor 
treisprezece grupuri nu este, fireşte, exhaustivă, ci constituie o selecţie fundamentată pe 
contribuţia empirică a lui Samuel Eldersveld asupra interacțiunilor activiştilor politici din 
Ann Arbor, Michigan, în anii ‘70, şi publicată drept „Lecture II" in aclamata sa Political 
Elites in Modern Societies (1989). Aceste treisprezece grupuri sunt: (a) grupurile de 
afaceri, (b) grupurile de vecini, (c) grupurile civice şi de reformă, (d) grupurile religioase, 
(e) grupurile etnice, (f) sindicatele, (g) prietenii apropiaţi şi susţinătorii, (h) media locală, 
(i) alti oficiali aleşi la nivel local, (j) legiuitorii la nivel central (senatori, deputati, membri 
ai Parlamentului), (k) alti administratori de orașe (primari, vice-primari), (1) 
administratorii de judet/ regiune/ provincie (prefecti, subprefecti, voievozi etc.) şi (m) 
membrii executivului national (ministri, secretari de stat etc.). Tehnicile de influentá si 
dominatie exercitate de fiecare dintre aceste grupuri sunt departe de scopul acestui studiu, 
însă, în funcţie de frecvenţa interactiunilor elitelor locale cu fiecare dintre aceste grupuri, 
se pot face aprecieri în privinţa tipului de interacţiune: influenţă sau dominație. Din punct 
de vedere metodologic, în studiul empiric al interacțiunilor şi contactelor elitelor politice 
şi al creionării reţelelor de putere, apar o serie de alte dileme, printre care se remarcă: 
necesitatea unui număr foarte mare de răspunsuri din partea unităților de analiză; 
existenţa unui număr foarte mare de noduri în reţea, chiar şi la nivel local şi, ca urmare, 
caracterul nefezabil al desenării reţelei de putere, sub formele clasice (matrice, 
sociograme, alte imagini grafice etc.). 

Pentru analiza interacțiunilor şi a reţelelor de putere, trebuie reținute două aspecte 
de o importanță deosebită, cu precădere la nivel local: caracteristicile generale ale 
interacțiunilor şi forma rețelelor de putere sunt determinate de caracteristicile specifice 
fiecărui grup/ individ/ nod, dar si de formula instituţională — recte contextul, climatul, 
alături de topografia şi mediul biologico-fizic şi economico-social — care precede formării 
de contacte şi, apoi, reţele; de cealaltă parte, dinamica reţelei, o dată formată, influenţează 
şi determină, în special, percepțiile, atitudinile, orientările de valoare, comportamentele 
nodurilor (grupuri sau indivizi), care pot deveni caracteristici ale reţelei sau doar 
indicatori temporari pentru o situaţie dată. Boissevain (1989) identifică două tipuri majore 

de caracteristici ale retelelor sociale: (a) cele care privesc interactiunea (multiplicitatea 
actorului, conţinutul relational, forma relationalá, sensul si intensitatea interacțiunii) şi (b) 
cele care privesc structura (dimensiunea şi densitatea reţelei, centralitatea actorului, 
existenţa clicilor). Petru Iluţ defineşte ,,reteaua” drept ,,regularitati în configuratiile de 
relaţii stabilite între diferitele elemente ale unui sistem social” (Ilut 1997, 114). În fapt, 
aceste „regularități” sunt doar aparente, căci dinamica rețelei şi multiplicitatea 
interacțiunilor şi contactelor elitelor (chiar şi locale) nu îngăduie adesea regularitati. 
Problematica desenării reţelelor de putere contine inerent şi o dimensiune 
spaţială: se pune întrebarea plasării diferiților actori din cadrul reţelei mai departe sau mai 
aproape de nodul principal, ie. grupul elitar. În mod normal, localizarea spaţială, 
geografică a nodurilor reţelei fata de centru se realizează pe baza frecvenţei contactelor 
dintre doi actori sau a intensității interacțiunii dintre aceştia: doi actori care 
interacționează frecvent şi intens ar trebui să fie plasați unul lângă celălalt, fiind 
reprezentaţi ca două noduri alăturate, în timp ce actori care stabilesc ocazional sau rar 
contacte cu elita politică ar trebui tradusi grafic ca noduri marginale ale reţelei, distantate 
de nodul principal. Reprezentarea grafică, spaţială a reţelei capătă astfel două 
caracteristici suplimentare: (a) „diferenţierea sectorială” şi (b) „centralitatea integrativă” 
(Laumann şi Pappi 1976, 142). Studiile privind elitele locale implicând construcţia de 
reţele de putere (sunt ilustrative, în acest sens, cele conduse de Laumann şi Pappi (1976) 
într-un oraş mediu german, şi cel comparativ, al lui Galaskiewicz (1979), asupra a două 
oraşe americane) conchid că grafica normală a reţelei de putere locală este similară unei 
roti (de bicicletă) sau unei sfere, cu intensificarea contactelor şi a legăturilor o dată cu 
avansarea spre centru. O astfel de structură face ca reţeaua să poată fi analizată sectorial: 
„Centrul este dominat de actori guvernamentali cu cele mai cuprinzătoare mandate de 
politici; primul cerc este dominat de marile interese speciale ale anumitor sectoare; iar 
periferiile sunt ocupate de petentii minori. De fapt, grupurile de interese luate ca un tot 
servesc drept filtre intermediare de comunicaţie ce leagă periferiile cu centrul” (Laumann 
şi Pappi 1976, 245). De cealaltă parte, cu precădere în domeniul economic în care domină 
o viziune profund liberală, minimalistă (iar statul e prins într-o formulă de /aissez-faire), 
reţeaua de putere cunoaşte o formă de „sferă cu miez gol”: este ceea ce Heinz et al. 
(1990) conchid în studiul lor asupra legăturilor pe care reprezentanţii mediului de afaceri 
din Washington le intretin cu 72 de notabilitati locale, în luarea deciziilor în patru 
domenii majore (agricultură, energie, sănătate și muncă), mediul privat interacționează 
doar marginal cu notabilitatile politice, iar aceste interacțiuni se fundamentează doar pe 
dinamici clienteliste, pe ideologii economice si pe filiatii partinice. În logica „sferei cu 
miez gol”, se evită astfel mediatorii guvernamentali si procedurile birocratizate, 
impersonale, în favoarea unor contacte statornicite, informale, personalizate, a unor 
scurtături [,,shortcuts”| la limita legalităţii în luarea deciziilor. Ceea ce relevă studiile 
citate este faptul că identificarea contactelor şi interacțiunilor grupului de elite politice cu 
alte grupuri şi instituţii și, apoi, schitarea reţelei de putere pentru grupul elitar, reprezintă 
indicatori pentru analiza procesului de luare a deciziilor: „Analizele de rețea ale 
structurilor elitare sunt finalmente valoroase doar dacă ele ne îmbunătăţesc înţelegerea 
modului în care elitele interacționează pentru a ajunge la decizii privind politicile 
publice” (Knock 1993, 34-35). Prin urmare, dacă legăturile pe care elita politică le 
stabileşte şi le întreţine nu se traduc în creionarea agendei publice şi în procesul de luare a 
deciziilor, chiar existenţa si importanţa acestor legături sunt profund îndoielnice. 

Studiul de fata utilizează experienţele a șase orașe din Europa central-estică, 
similare din punct de vedere demografic (aproximativ 35.000 de locuitori) şi al 
strategiilor de dezvoltare (industrie alimentară şi comerţ): Tecuci (România), Ceskă Lipa 
(Republica Cehă), Olesnica (Polonia), Gyula (Ungaria), Targovishte (Bulgaria) și Levice 
(Slovacia). Metodele de cercetare folosite sunt: administrarea unui chestionar standard 
membrilor Consiliilor locale/ municipale ale acestor şase comunităţi, analiza de document 
(hotărâri, procese verbale, strategii, statute etc.) şi observaţia participativă. În privinţa 
studiului interacțiunilor pe care membrii celor șase Consilii municipale/ locale le intretin 
cu alte grupuri şi instituţii, şi, mai general, a studiului reţelelor de interacțiuni ale elitelor, 
prezenta cercetare va porni chiar de la observaţia lui C. Wright-Mills în privinţa 
conectivitatii strânse, aproape intime, între elitele politice (,,directoratul politic”), cele 
economice („şefii deținători ai corporațiilor”) şi cele militare (,,lorzii de război”) (Wright- 
Mills 1956). Într-adevăr, Wright-Mills argumentează extrem de convingător faptul că 
elita politică este un grup foarte coerent, omogen, de indivizi stabilind conexiuni 
puternice, de nedesfăcut, cu anumite grupuri, la fel de puternice. Legăturile intime dintre 
cele trei grupuri elitare, subliniază Mills, datează din copilăria membrilor acestor elite; 
reprezentanţii celor trei grupuri elitare împărtăşesc aceeaşi origine familială si 
educațională; stabilesc legături încă din perioada liceală sau a studenţiei si, de atunci, 
conservă aceleaşi relaţii personale: se întâlnesc într-o manieră mai degrabă informală, 
decât formală; există chiar şi similitudini psihologice între membrii celor trei grupuri de 
elite (spre exemplu, comportamentul lor este similar în context de criză). 

În ciuda aplicabilităţii presupus universale si a adevărului verificabil empiric, 
acest tipar va fi doar partial considerat de acest studiu asupra elitelor politice locale in 
comunitățile mici-spre-medii din Europa central-estică. Principalul obiectiv va rămâne 
acela al construcţiei unei ierarhii şi a unei clasificări a treisprezece grupuri cu care un 
consilier local obişnuiește să întreţină legături stabile: grupurile de afaceri, grupurile de 
vecinătate, grupurile civice şi de reformă, grupurile religioase, grupurile etnice, 
organizaţiile sindicale, prietenii apropiaţi şi susţinătorii, media locală, alti oficiali locali 
aleşi, legislativul central (senatori, deputaţi), alti administratori de oraş (primari, 
viceprimari), administratori de judeţ (prefecti, voivozi) şi membrii executivului central 
(miniştri, secretari de stat etc.). Selecţia celor treisprezece grupuri se bazează pe cea de-a 
doua prelegere din studiul lui S. Eldersveld Political Elites in Modern Societies (1989) 
(noua din cele cincisprezece grupuri ale sale sunt folosite de prezenta analiza, in timp ce 
celelalte patru, adáugate de studiu, vin ca un rezultat logic al realitatilor legale, observate 
empiric, in cele şase ţări analizate). Mai mult, potrivit gradarii rezultate a semnificației 
acestor interacțiuni, poate fi încercată o evaluare în privința manierei in care consilierii 
locali îşi ghidează interesele şi îşi coordonează activităţile, în cadrul comunităţilor pe care 
le conduc. Adoptăm, astfel, un model dinamic, în care membrii celor şase Consilii locale 
sunt rugaţi să răspundă la întrebarea despre interacţiunile cu alte grupuri, în calitatea lor 
de indivizi (i.e. ca oameni de afaceri, ca vecini, ca membri ai unor familii, ca persoane 
influente în comunitate, ca persoane care încearcă să schimbe în bine situaţia existentă a 
oraşelor lor etc.), şi nu exclusiv ca membri ai Consiliului municipal (în acest punct, 
abordarea pozitionala va fi abandonată temporar). Ca rezultat, cele şase Consilii 
municipale nu vor mai fi privite şi studiate drept instituţii locale comprehensive, 
unificate, ce stabilesc o serie de contacte formale, într-o manieră legală și convenţională, 
cu alte instituţii şi grupuri de indivizi; mai degrabă, consilierii înşişi vor fi priviţi ca şase 

grupuri de indivizi, parte a elitei politice locale, fiecare dintre acesti indivizi mentinand si 
formánd retele de interactiuni cu alte grupuri diferite. In fine, vom opera douá diferentieri 
importante intre cele treisprezece grupuri selectate: (a) una este cea intre interactiuni cu 
grupuri din interiorul elitei politice (conexiunile indeobste formale, mai degraba 
specializate; e.g. administratorii de orase, alti oficiali locali alesi, administratorii de judet/ 
regiune/ district, membrii legislativului si executivului national etc.) si interactiuni cu 
grupuri din afara elitei politice (conexiunile mai personale, de obicei informale; e.g. 
grupurile de afaceri, grupurile etnice si religioase, susținătorii, vecinii, grupurile civice, 
sindicatele, media locală etc.); (b) cealaltă este cea între interacțiuni stabilite şi dezvoltate 
exclusiv sau predominant în interiorul orașului (cele „interne”; e.g. cele cu susţinătorii, 
vecinii, sindicatele, media locală etc.) si interacţiunile care se fundamentează și se 
dezvoltă în afara orașului (cele „externe”, în general la nivel regional şi naţional). 


Rezultatele cercetării. Observaţii preliminare 


Din datele colectate în urma administrării chestionarului asupra membrilor 
Consiliilor locale/ municipale din cele șase orașe, se observă o profundă înclinaţie spre 
local a elitelor politice din aceste comunităţi. Indicii diferă, însă nu semnificativ, ceea ce 
sugerează, pe de o parte, o tendinţă evidentă de izolare geografică a elitei locale, şi, de 
cealaltă parte, o focalizare a intereselor și prioritatilor asupra comunităților conduse. Cele 
mai frecvente interacțiuni cu instituţiile centrale/ regionale şi cu elitele politice din afara 
comunităţii sunt întreţinute de membrii Consiliului local din Tecuci (12,17%), urmate de 
cele ale consilierilor din Targovishte (6,47%), cele mai puţin descentralizate cazuri dintre 
cele şase; ca atare, cât priveşte formulele centralizate de guvernare şi organizare 
administrativă, elitele locale se văd obligate în a spori numărul interacțiunilor cu elitele 
centrale şi regionale, cărora le „datorează” o traducere, în local, a deciziilor luate la nivel 
central. Dependenţa de central se regăseşte şi în formulele de recrutare a elitelor locale şi 
în absenţa unor filiale puternice, bine închegate, ale partidelor politice, capabile să susţină 
independent candidati. Frecvența interacțiunii cu elitele din exteriorul comunității scade 
semnificativ pe măsură ce mecanismele descentralizării operează, cele mai scăzute 
scoruri înregistrându-se în cazul ceh (Ceska Lipa — 1,58%) şi în cel polonez (Olesnica — 
2,63%), acolo unde o elită pragmatică se desprinde de centru pentru a opera independent 
schimbări în dezvoltarea comunităţilor guvernate. 

Pentru democratiile in curs de consolidare şi cele tranziționale, grupuri-cheie 
pentru guvernarea democratică apar extrem de slabe în activitate, presiunea asupra şi 
eventualele interacțiuni cu elitele locale fiind aproape inexistente. Este cazul sindicatelor 
şi al altor organizaţii profesionale, al grupurilor civice şi de reformă, uneori al grupurilor 
etnice şi al celor religioase. Este firesc, aşadar, ca interacţiunile cu aceste grupuri să se 
regăsească într-o pondere insuficientă în comunităţile în care regulile jocului democratic, 
valorile, principiile şi logica instituţională democratice sunt în proces de internalizare. 
Abia în cazul ceh (şi, doar partial, in cel polonez — 21,05% —, cel ungar — 20,35% — si 
slovac — 23,23%), contactele cu grupurile civice şi de reformă capătă o frecvenţă 
semnificativă (25,39%) şi pot constitui un punct nodal al schemei interacțiunii cu elitele 
locale. Cazul Olesnica este unul aparte, căci frecvenţa crescută a interacțiunilor dintre 
membrii Consiliului municipal și societatea civilă organizată (21,05%) se datorează 

originii ocupationale a prezentei elite locale: parte din membrii Consiliului provin din 
randurile societatii civile, fiind anterior membri ai unor organizatii locale de reformá, cu 
precădere în sfera educaţiei şi învăţământului. Aceste legături se menţin şi facilitează o 
permanenţă şi o consistenţă în interacţiunile elitei locale cu cetăţenii organizaţi în grupuri 
civice. Contactele cu grupurile de vecini, dar şi cele de susținători şi prieteni constituie 
două categorii de o însemnătate deosebită pentru dinamica realegerii (şi, deci, a 
conservării elitelor locale”). Cazul polonez este, din nou, grăitor, căci contactele cu 
vecinii, susţinătorii şi prietenii domină paleta de interacțiuni ale membrilor Consiliului 
municipal (49,99%). Prin aceste grupuri, reprezentantul puterii locale poate colecta 
doleante, poate articula interese, poate stabili priorităţi şi o agenda de lucru, pe care să o 
prezinte sau să o înainteze în şedinţele de Consiliu. Prin urmare, deşi aparent marginale, 
interacțiunile cu susţinătorii, prietenii şi vecinii poartă o dublă importanţă: rol esenţial în 
realegere şi conservarea elitei locale (cu precădere, în cazul recrutării extramurale, cum 
este, de altfel, cazul Consiliului municipal din Olesnica), şi rol în transmiterea directă a 
doleantelor, nevoilor, intereselor, exigenţelor şi controlului membrilor comunităţii. 

Asemenea interacțiunilor cu grupurile contestatare în mod traditional (recte 
grupurile de reformă, grupurile civice), interacţiunile elitelor locale cu mass-media sunt, 
de cele mai multe ori, generatoare de presiuni, opoziții, tensiuni, contestare. Ipoteza 
inițială de lucru este aceea că, într-un climat democratic, în interiorul comunităţii, 
interacţiunile elitei politice cu media locală sunt fundamentate pe presiuni similare celor 
exercitate de relaţiile cu grupurile de reformă. Cu toate acestea, pentru democratiile în 
curs de consolidare, contactele cu presa, cu precădere la nivel local, se pot dezvolta şi sub 
forma unui patronaj, dominaţia elitei asupra mijloacelor de informare locală, prin 
sponsorizări sau finanţări, directe sau indirecte, fátise sau voalate, devenind, mai degrabă, 
regula decât excepţia unui reziduu de ,inapoiere"". Europa central-estică postulează 
relaţii locale dintre cele două grupuri care sunt, cel mai ades, informale, de dominație, 
slab institutionalizate. 

Interactiunile cu grupurile de afaceri, cu elita economica — din interiorul sau din 
afara circumscriptiei guvernate — constituie un punct major in constructia agendei de 
prioritati a elitelor locale, pentru strategiile de dezvoltare ale orasului pe care il 
guverneazá. O interactiune constanta si coerentá cu grupul local de antreprenori sau cu 
potentialii investitori externi apare drept sine qua non pentru orice guvernare locala 
eficientá. De cealaltá parte, e un truism faptul cá legáturile informale pe care elita politica 
localá le stabileste si mentine cu elita economicá nu pot fi controlate, in privinta orientárii 
şi a conţinutului lor, de către cetăţeni; ca atare — si, in special, în cazul elitelor 
descentralizate, acolo unde nu există mecanisme restrictive de răspundere de sus în jos 
(downwards accountability) —, contactele dintre cele două tipuri de elite pot genera 
schimburi de influenţă şi putere, ce pot fi fragil controlate de mecanisme de răspundere de 
jos în sus (upwards accountability), exercitate de către cetăţenii oraşului (mecanisme 
care, e adevărat, sunt funcţionale tocmai în contexte descentralizate). Mai mult, pentru 
cazurile unor democraţii în proces de consolidare, structuri de patronaj şi „sponsorizare” 


? Se observă, de altfel, că, în cazurile unde interacţiunea cu aceste trei tipuri de grupuri prezintă o pondere mai 
mare, rata de realegere este ridicată: 42,1% (pentru Tecuci), 48% (pentru Ceskă Lipa), 51% (pentru Olesnica), 
49,6% (pentru Gyula), 46,6% (pentru Levice), 41,5% (pentru Targovishte). 

^ Pentru conceptualizarea noţiunii de ,,inapoiere” [,,backwardness"] pentru „a doua Europa” (M. Malia), a se 
vedea: Ivân Berend (1986; 2003) şi Martin Malia (2006). 

se pot reproduce cu usurintá, asa cum si suprapunerea elitelor politice locale peste cele 
economice poate apárea in situatii de institutionalizare fragilá. O astfel de circumstantá 
este caracteristicá pentru cazurile elitelor din Tecuci si Targovishte, unde consilierii locali 
interactioneazá cu oamenii de afaceri si antreprenorii (cu precádere, locali) tocmai pentru 
că primii sunt ei înşişi membri ai elitei economice: 19,5196 din interacţiunile elitei 
politice din Tecuci şi 14,28% din cele ale elitei politice din Targovishte sunt legate de 
elita economică, în timp ce elitele semnificativ descentralizate din Ceska Lipa si Olesnica 
înregistrează proporţii simţitor scăzute ale contactelor cu grupurile de afaceri (7,93% din 
totalul contactelor, în cazul ceh, şi 13,15% din contacte, în cazul polonez), desi frecvenţa 
lor este constantă. Dacă ponderea din cazul celor două oraşe şi în cele ale oraşelor Gyula 
(10,65%) şi Levice (8,23%) sugerează o relaţie fundamentată pe influenţă, de cealaltă 
parte, în cazul oraşelor Tecuci si Targovishte, întrepătrunderea dintre elita politică locală 
şi cea economică și intensitatea relaţiilor dintre Consiliile locale și grupul de afaceri 
traduc o relaţie fundamentată pe dominație. Deciziile aprobate în Consilii sunt profund 
influențate de calitatea de antreprenori, administratori/ manageri de firmă, patroni, a 
consilierilor. Mai mult, Robert Vance Presthus sublinează importanţa legăturii dintre elita 
economică şi cea politică cât priveşte construcţia agendei de politici publice: „Intim 
legată de timpul petrecut în interacţiunea politică este prioritatea pe care grupurile o 
asociază cu «influențarea guvernului»." (Presthus 1974, 177) 

Un caz particular este reprezentat de contactele consilierilor locali/ municipali cu 
grupurile minoritare (cele etnice şi cele religioase). Pentru modelul consociational, 
consensual de democraţie, - aşa cum apare la Lijphart (1999) -, astfel de interacțiuni 
constituie fundaţia unui tip ideal de guvernare democratică menită să acomodeze 
interesele unor grupuri foarte diverse, care acționează într-o societate/ comunitate 
fragmentată, una a pluralitatilor şi a diversităţii (în special, etnice şi religioase). De 
asemenea, grupurile minorităţilor etnice și religioase pot acţiona ca unele dintre cele mai 
puternice surse de presiune, contestare şi critică, chiar şi pentru guvernarea locală. Sigur, 
este de aşteptat ca acele comunităţi omogene din punct de vedere etnic și religios să fie 
guvernate de elite locale cu interacțiuni slabe, rare, circumstantiale sau ocazionale, cu 
grupurile minoritarilor religioși și etnici. Este, în mare măsură, și cazul celor șase orașe 
selectate, unde grupurile religioase şi etnice, din considerente numerice, nu pot articula 
interese şi cereri către guvernanţii locali. Frecvența interacțiunilor elitelor politice locale 
cu grupurile etnice este, aşadar, nesemnificativă în toate cele şase cazuri: în cazul oraşului 
Tecuci, doar 4,87% dintre interacţiunile elitelor locale sunt stabilite cu grupul etnic al 
populaţiei rrome; in Ceska Lipa, doar 1,58% din interacțiuni sunt rezervate grupului de 
minoritari slovaci; în Gyula, 4,65% dintre interacţiunile elitei locale sunt stabilite cu 
grupurile etnicilor români (3,2% din populaţia comunităţii), germani (3,1%) şi rromi 
(0,3%); în Targovishte, interacţiunile consilierilor locali cu grupurile etnice (în special cu 
etnicii turci, care reprezintă 18% din populaţia oraşului) cuprind 5,19% din totalul 
interacțiunilor elitei (de fapt, cea mai mare pondere dintre cele şase cazuri); în Levice, 
ponderea interacțiunilor elitei locale cu grupurile etnice constituie 4,95% din totalul 
contactelor, cu precădere cu minoritarii unguri, care formează o comunitate de 8,4% din 
populaţia oraşului; în fine, elitele politice locale din Olesnica nu stabilesc niciun fel de 
contact cu grupurile etnice (deşi există un procent foarte scăzut de etnici germani, în urma 
dobândirii „Teritoriilor Recuperate” după 1945). Totuşi, în privința reprezentării 
grupurilor etnice şi a existenţei lor ca nod al reţelelor de putere locală, este de remarcat 

sistemul de reprezentare maghiar, caci in Gyula se formeaza si functioneaza consilii ale 
etnicilor minoritari locuitori ai orasului: rolul lor este, mai degraba, unul consultativ, 
formal, avand o insemnátate, cu precádere, in sfera activitatilor culturale ale citadelei, 
însă existenţa lor (de altfel, obligatorie, din perspectiva legislaţiei administraţiei locale 
maghiare) oferă un veritabil fundament de reprezentare şi cristalizare a intereselor 
grupurilor minoritare la nivel local. 

De cealaltă parte, reprezentarea, în reţeaua de interacțiuni și contacte a elitelor 
politice locale din cele şase oraşe, a grupurilor religioase se plasează pe indicatori 
similari, ponderea acestor grupuri în reţea fiind chiar mai puţin semnificativă decât cea a 
grupurilor etnice (cu o pondere medie de 2,83% din totalul interacțiunilor, fata de 3,54% 
din contacte, în cazul grupurilor etnice). Pentru studiile de caz în discuţie, proporția (si, 
inerent, impactul) interacțiunilor consilierilor municipali cu grupurile religioase 
(îndeobşte minoritare, dar şi cele ale majoritarilor) se prezintă astfel: pentru Tecuci, 
2,43% dintre interacțiuni sunt cele cu grupurile de crestin-ortodocsi şi neoprotestanti 
(adventiști, penticostali); pentru Ceska Lipa, 3,17% dintre contactele elitei locale sunt 
cele cu grupurile minoritare de protestanți (luterani) şi catolici, deşi majoritatea 
membrilor Consiliului municipal şi cea a populaţiei oraşului se identifică drept atee; 
pentru Olesnica, 2,63% dintre interacțiuni sunt constituite de cele cu organizaţiile catolice 
(care au, în mare măsură, un scop caritabil si social, dar și unul ritualic şi ceremonial); 
pentru Gyula, 2,35% dintre contacte sunt stabilite şi menținute cu grupuri religioase 
diverse (de la greco-catolici, romano-catolici, calvini şi luterani), dar reduse şi, deci, fără 
impact simţitor în cadrul reţelei de putere locală; pentru Levice, 2,45% dintre interacțiuni 
sunt reprezentate de cele cu grupurile de catolici şi protestanți (luterani); în fine, pentru 
Targovishte, interacţiunile cu grupurile religioase prezintă cea mai ridicată pondere dintre 
cele şase cazuri (3,89% din totalul interacțiunilor), explicabil doar prin prisma unei 
efervescente culturale între majoritarii crestin-ortodocsi si minoritarii musulmani. 

În privinţa creionării reţelelor de putere în cazul celor şase grupuri de elite politice 
locale, studiul de faţă consideră doar legăturile binomiale (anume, cele stabilite între două 
noduri, cele mai simple „căi ale reţelei”), fundamentând desenarea reţelelor pe 
presupunerea că reţeaua este de tip concentric (premisa „reţelei absolute”, în cadrul căreia 
toate „nodurile” stabilesc legături binomiale cu centrul, însă nu stabilesc contacte 
binomiale între ele). Având în vedere limitările prezentului studiu, densitatea fiecăreia 


13 


dintre cele şase reţele este egală cu: D(K ) = 91 = 0,14, astfel cá sunt considerate doar 


legáturile intre cele treisprezece grupuri selectate si grupul consilierilor municipali, nu si 
interactiunile directe stabilite intre ele. Calcularea densitátii reprezintá un extraordinar 
indicator pentru coeziunea grupului elitar si pentru gradul de integrare a elitelor politice 
în cadrul comunitatii/ societăţii. Pentru o mai bună imagine asupra centralitatii grupului 
de consilieri municipali în cadrul reţelei de putere locală, corelată cu densitatea reţelei de 
tip concentric, se poate calcula densitatea de reţea egocentrică a unui actor, conform 
formulei prezentate anterior. Datorită structurii rețelei și a limitărilor studiului, indicele de 
centralitate absolută a fost stabilit la 1, i.e. proporţia relaţiilor deja stabilite în cadrul 
reţelei care îl implică pe actorul i (membrii Consiliului municipal) este de 100%. 


203 


Roxana Marin 
Olesnica 


ere . Grupuri de afaceri 
Membrii Cabinetului Pisi 
ui — Grupuri de vecini 


national (ministri, 


Grupuri civice si de 


secretari de stat.. , 
Administratori de judeţ 
(prefecti, voievozi, crai B x 
T reforma 
etc.) / 
) Grupurireligioase 
i 


Alţi administratori de oraș 


(primari, viceprimari etc.) 
Grupuri etnice 


Legislativul central 


(senatori, deputați 
Sindicate 


Alţi aleși locali ; 
Prieteni apropiați și 
susținători 


Media locală 


Tecuci 


Grupuri de afaceri 
j i — Grupuri de vecini 


Membrii Cabinetului 
national (ministri, & — 
secretari de stat,. < 


Administratori de judet HOP 
nts MED Grupuri civice si de 
(prefecti, voievozi, crai x 
$ / reforma 


etc.) 
) Grupurireligioase 


Alţi administratori de oraş / 
(primari, viceprimari etc.) | 
| 


| 
Legislativul central | | Grübürieiniee 
(senatori, deputați) ` P 
Alţi aleşi locali — — — Sindicate 
Prieteni apropiati si 


Media locală LP 
sustinátori 


204 


A guverna/ a fi guvernat. Ipostaze ale raportului dintre stat si cetatean 


Ceská Lipa 


" : : Grupuri de afaceri 
Membrii Cabinetului ean 
national (ministri, secretari 


de stat, delegati etc.) 


Grupuri de vecini 


Administratori de judeţ 


x : : e Grupuri civice şi de reformă 
(prefecti, voievozi, crai etc.) \ 3 


Alți administratori de oraş / 
(primari, viceprimari etc.) | 


> Grupurireligioase 


Legislativul central 


(senatori. deputati) y Grupurtemiee 


Alți aleşi locali — — ~ v Sindicate 


\Prieteni apropiati si 


Medialocalá. e 
susținători 


Targovishte 


Grupuri de afaceri 


Membrii Cabinetului pou 
national(ministri, —.—— | —— Grupuri de vecini 
secretari de stat... 


Administratori de județ 
(prefecti, voievozi. crai | 
etc.) 


Grupuri civice şi de 
reformă 


Alti administratori de oraş / 
(primari, viceprimari etc.) | 
| 


) Grupuri religioase 
I 


Legislativul central 


(senatori, deputati) Grupuri etnice 


Alti aleşi locali ^ ^ Sindicate 
Prieteni apropiați şi 


Media locală Eee 
susținători 


205 


Roxana Marin 


Gyula 


eee : Grupuri de afaceri 
Membrii Cabinetului »i 


national (ministri, 
secretari de stat.. „< 


_ Grupuri de vecini 


Administratori de județ 
(prefecti, voievozi, crai 
etc.) 


Grupuri civice şi de 
reformă 


Alţi administratori de oraş / 


. ARSE : ; ) Grupurireligioase 
(primari, viceprimari etc.) | E 


Legislativul central P ul 
" Grupuri etnice 


(senatori, deputati) 
Alti alesi locali Sindicate 
A > ʻi 1 apropiati și 
Media locală Preteni apropiați a 
susținători 
Levice 
- : A Grupuri de afaceri 
Membrii Cabinetului VERG 
national (miniştri. secretari Grupuri de vecini 


de stat, delegati etc.) 


Administratori de judet 


à ; i 2 Grupuri civice si de reforma 
(prefecti, voievozi. crai etc.) Ü 


Alti administratori de oras a TEN 
LA F : : d | Grupuri religioase 
(primari, viceprimari etc.) | | = 


Legislativul central | 


(senatori. deputaţi) Grupuri etnice 


Alti aleşi locali — Sindicate 


Prieteni apropiați şi 


Media locală Rufen 
sustinátori 


Graficele 1, 2, 3, 4, 5 si 6 Reţele de putere locală (Notă: se consideră centrul ca 
fiind elita politică locală.) (Sursă: rezultate obţinute din administrarea chestionarului 
asupra a şase grupuri de consilieri locali/ municipali) 

Graficul 7 Retele de putere locala (Nota: se considera centrul ca fiind elita 
politică locală.) (Sursă: rezultate obţinute din administrarea chestionarului asupra a 
șase grupuri de consilieri locali/ municipali) 


Câteva piste de interpretare rezultatelor 


Interacțiunile şi contactele elitelor politice locale, cu un impact de netăgăduit 
asupra procesului de recrutare, prezintă o importanţă deosebită şi în privinţa prioritizării 
la nivel local: conform clasificării ierarhice a interacțiunilor de către fiecare consilier 
municipal în parte, se pot construi argumente valide asupra manierei în care consilierii 
locali îşi prezintă interesele și îşi coordonează activităţile. În genere, preferința pentru 
anume grupuri denotă un interes al elitei locale spre un anume domeniu de activitate/ set 
de interese; interacţiunile cotidiene pot, astfel, creiona agenda unui decident local, într-o 
proporție semnificativă. Diferenţele dintre cele şase cazuri reclamă câteva încercări de 
explicaţie. Studiul de faţă propune o traiectorie explicativă majoră, recte gradul de 

descentralizare al comunitatii reprezentate de cátre fiecare elitá in parte. Ipotezele 
principale de lucru privind relaţia dintre forma şi natura contactelor şi interacțiunilor 
elitelor politice locale, a reţelelor de putere la nivel local, pe de o parte, şi nivelul de 
descentralizare normat şi practicat de către guvernare, au fost construite după cum 
urmează: Hl: Elita politică locală este mai izolată geografic cu cât gradul de 
descentralizare a comunităţii este mai semnificativ. H2: Elita politică locală este mai 
izolată elitar cu cât cultura politică a elitelor vechiului regim favoriza o distanţă mare 
între guvernanti şi guvernati şi cu cât caracterul guvernării vechiului regim este unul 
monolitic, unitar. De asemenea, apar evidente câteva observaţii care merită subliniate. În 
primul rând, o serie de interacțiuni şi contacte care apar drept esenţiale pentru 
consolidarea unei guvernări democratice — chiar şi la nivel local — cum sunt cele cu 
sindicatele, grupurile de reformă şi cele civice, mass-media locală, se prezintă fragile. 

Din analiza comparată a rezultatelor în urma administrării chestionarului, se 
evidenteaza o serie de regularitati corespunzătoare celor şase cazuri. Prezentul studiu 
propune o serie de diferențieri şi taxonomii menite a sistematiza şi sintetiza discrepantele 
dintre cazuri, dar şi de a schiţa un cadru teoretic, o schemă conceptuală pentru viitoare 
generalizări în privinţa contactelor, interacțiunilor şi reţelelor de putere la nivelul elitelor 
politice locale. Alături de variabila independentă principală a descentralizării pentru 
explicarea diferenţelor şi a regularitatilor dintre cele şase cazuri, studiul de fata utilizează 
şi variabila „moştenirii vechiului regim” (cf. Jowitt 1992; 1999): există o serie de trăsături 
în modelele atitudinale și comportamentale ale elitelor politice locale din Europa central- 
estică ce pot fi identificate ca fiind transmise, replicate, reproduse din „cultura politică a 
(vechiului) regim” si din „cultura politică elitará" sedimentată în timpul jumatatii de veac 
de socialism de stat. În acest sens, maniera în care nodurile sunt poziţionate şi căile, 
conexiunile pe care acestea le stabilesc pot fi explicate, în afara cadrului legislativ- 
administrativ (recte, gradul de descentralizare efectivă specific fiecărei din cele şase 
comunități), şi de către trăsăturile reproduse din structura mai degrabă informală şi din 
trăsăturile comportamentale ale grupului elitar dinainte de căderea regimului. În privinţa 
variabilei descentralizării, se observă un grad semnificativ de izolare cu precădere 
geografică a elitelor descentralizate, contactele şi interacţiunile cu elitele de la celelalte 
nivele de guvernare şi administraţie reducându-se considerabil pe măsură ce paleta de 
responsabilităţi se extinde la nivel local. De cealaltă parte, pentru sistemele de 
administraţie şi guvernare mai putin descentralizate, elitele politice locale retin legăturile 
cu elitele naţionale și regionale, legături care sunt motivate, în special, prin lipsa unui 
cadru legislativ care să responsabilizeze deplin decidentii locali şi a resurselor financiare, 
bugetare, care să confere celor din urmă independenţă în luarea deciziilor. În privinţa 
variabilei „moştenirii vechiului regim”, diferenţele dintre cele şase cazuri cu privire la 
stabilirirea si prezervarea de contacte si interacțiuni ale elitei politice locale si la 
construcţia reţelelor de putere se pliazá pe diferenţierea propusă de Kitschelt et al. (1999) 
între trei tipuri majore de dictaturi comuniste (sau tipuri de socialism de stat): (1) 
,national-acomodative"  [,„national-accommodative”] (Polonia si Ungaria), (2) 
„birocratic-autoritare” [,,bureaucratic-authritarian”| sau „ale bunăstării” [,wellfare"] 
(Jarausch 1999) (Cehoslovacia şi Germania de Est), şi (3) „patrimoniale” [,,patrimonial” | 
sau „naţionalizatoare-modernizatoare” [,,natonalizing-modernizing”| (Petrescu 2010, 48, 
404) (România şi Bulgaria). Fiecare dintre aceste specii de dictaturi comuniste a generat 

un soi anume de „cultură politică” elitara si, pe cale de consecinţă, trei seturi diferite de 

trăsături ce pot fi considerate ca transmise din „cultura politică” a elitelor politice ale 
regimului defunct. Un exemplu la indemáná este caracteristica monolitismului grupului 
de elite politice in cazul fostelor dictaturi comuniste de tip patrimonial, care a generat, in 
contemporaneitate, o elita (chiar si la nivel local) izolata elitar, cu un dezvoltat simt al 
distinctiei (in raport cu populatia comunitátii pe care o guverneazá). A se vedea, in cazul 
oraselor Tecuci si Targovishte, un grad ridicat de interactiuni in interiorul grupului de 
elite (locale) (19,48% si, respectiv, 19,51%), un indicator specific celor două cazuri, 
traducând o potentatá tendinţă de monolitism al grupului de elite politice locale, lipsa 
divergenţelor de opinie în cadrul grupului, evitarea conflictului politic în interiorul 
Consiliului local si prețuirea colegialitatii între membrii Consiliului. De asemenea, 
semnificaţia, în structura retei de putere la nivel local, a unor grupuri poate fi, in parte, 
explicată prin intermediul tipului de „moştenire” rămasă de socialismul de stat: fostele 
dictaturi ,national-acomodative" au acordat, prin dinamica lor, o importanță aparte 
grupurilor civice şi de reformă, dar şi sindicatelor, deci, în genere, grupurilor contestatare 
fata de putere. Cazurile Poloniei şi Ungariei (şi, pe alocuri, al Cehiei), prin elitele locale 
din Olesnica, Gyula şi Ceskă Lipa, arată o pondere ridicată în ceea ce priveşte 
interacţiunile cu astfel de grupuri, neîntâlnită în cazurile fostelor dictaturi ,,patrimoniale": 
20,35% (pentru Gyula) şi 21,05% (pentru Olesnica) — pentru fostele dictaturi „naţional 
acomodative” — şi 23,23% (pentru Levice) şi 25,39% (pentru Ceskă Lipa) — pentru fostele 
dictaturi „autoritar-birocratice” —, în privinţa ponderii contactelor elitelor politice locale 
cu grupurile de reformă şi grupurile civice. De cealaltă parte, tendinţa de patrimonialism 
şi monolitism a fost tradusă, la nivel local şi în cadrul procesului de consolidare 
democratică, printr-o accentuare a legăturilor și contactelor elitei politice cu cea 
economică, ajungându-se astfel la juxtapunerea si confundarea celor două tipuri de elite. 
Grăitoare este, în acest sens, ponderea pe care interacțiunea consilierilor locali cu 
antreprenoriatul local o are în totalul interacțiunilor elitelor locale, în cazul oraşelor 
Tecuci şi Targovishte: 19,51%, respectiv 14,28%. 


Concluzii: Impactul asupra guvernării 


În fapt, miza construcției reţelelor de putere și a identificării si analizării 
contactelor şi interacțiunilor elitelor politice locale cu celelalte grupuri şi instituţii se 
regăseşte nu doar în stabilirea influențelor variilor grupuri asupra agendei politice locale, 
dar si în presiunea asupra şi, mai apoi, in responsabilizarea elitelor politice locale fata de 
comunitatea guvernată. Prin urmare, centrul de greutate al studiilor din perspectivă 
relationala este reprezentat tocmai de obiectul guvernării, de formularea de politici 
publice, de responsabilizarea elitei politice locale. Intensitatea, forța presiunilor 
grupurilor (mai degrabă, contestatare) asupra grupului elitar, în cadrul comunităţii, 
generează un anume grad de impact, de importanţă pe agenda de politici publice şi decizii 
la nivel local, a acelor arii (domenii) de activitate cheie pentru care grupurile au 
interactionat tintit cu elita politică. Este de aşteptat, deci, ca un nivel mai ridicat de 
interacțiuni ale consilierilor locali cu grupurile religioase sau etnice să determine un grad 
ridicat de valorizare, de către elitele însele, a importanţei deciziilor în sfera relaţiilor 
interetnice sau interconfesionale; prioritizarea la nivel local este, poate, dinamica de 

decizie politica cea mai profund influentatá de presiunile, interactiunile, contactele si 
legaturile grupurilor cu elita politica locala. 

Prin urmare, în cele ce urmează, studiul de faţă va încerca să testeze două teorii 
fundamentate pe analiza interacțiunii elitelor cu alte grupuri si pe cea a relaţiilor de 
putere, anume: (1) abordarea potrivit căreia rezultanta relaţiilor de putere si a 
interacțiunilor reprezintă o anumită schemă, strategie, de prioritizare a politicilor la nivel 
local, pe domenii-cheie; (2) perspectiva conform căreia un anume model relational 
determină un anumit tipar valoric, al cărui impact asupra guvernării rămâne un teren 
neexplorat până acum. În cazul celei de-a doua abordări, rămâne, de asemenea, 
problematic sensul cauzalitatii, acesta fiind unul dintre aspectele asupra cărora polemica 
este departe de a fi transata: este încărcătura valorică a personalităţii elitei cea care 
generează orientarea şi frecvenţa interacțiunilor sale sau tocmai intensitatea şi natura 
relaţiilor sale cu alte grupuri determină orientarea valorică a elitei? Mai exact, 
interacţiunea frecventă cu grupurile civice si de reformă este de aşteptat să determine nu 
doar un grad mare de integrare socială a elitelor, dar şi un grad mai mare de pozitivare a 
participării cetăţeneşti ca valoare democratică. Se poate presupune, de asemenea, că o 
frecvenţă sporită şi consistentă cu grupurile de antreprenoriat local (grupurile de afaceri) 
să genereze, în rândurile elitei politice, un nivel mai scăzut de acceptabilitate a egalității 
economice ca valoare a democractiei. 

Pentru cele şase cazuri selectate, studiul consideră prioritizarea politicilor la nivel 
local pe baza răspunsurilor înregistrate, pentru chestionarul aplicat asupra membrilor 
Consiliilor locale/ municipale, calculate ca o medie aritmentică, la întrebările Q4 si Q6: 
„Cărora dintre domeniile de mai jos credeţi cá le trebuie acordată o atenţie specială?” si 
„În care dintre domeniile de mai jos consideraţi că măsuri eficiente şi benefice au fost 
luate deja în oraşul d-voastră, în ultimii doi ani?” De cealaltă parte, în privinţa valorilor 
imbrátisate de elitele politice locale, analiza de față izolează valorile: participare 
cetateneasca, egalitate economică, evitarea conflictului politic. 

Cât priveşte strategiile de prioritizare ale elitelor locale, funcție de frecvenţa 
interacțiunilor cu alte grupuri, se pot observa o serie de regularitati ce pot nuanţa impactul 
contactelor elitelor politice locale asupra stabilirii agendei de lucru. Mai întâi, o 
interacțiune constantă si mai frecventă cu vecinii, susținătorii şi grupurile civice şi de 
reformă poate genera o privire mai pragmatică asupra agendei de lucru la nivel local si 
asupra trebuintelor specifice ale comunităţii. Se presupune că legăturile frecvente cu 
aceste grupuri nu doar informează elita locală asupra nevoilor majore ale oraşului, dar o si 
responsabilizează în luarea deciziilor în acele domenii problematice pentru orice 
administraţie mică (aşa-numitele „hard domains”, în care decizia politică presupune 
investiţii şi schimbări semnificative şi de durată: îmbunătăţiri infrastructurale, siguranţă 
publică, dezvoltare economică, sănătate). Legăturile cu grupurile de afaceri prezintă, din 
nou, o importanţă deosebită, căci ele ar putea genera o prioritizare în direcția unor 
domenii precum dezvoltarea economică şi cea infrastructurală. Din datele colectate în 
urma administrării chestionarului se observă o orientare mai bine conturată a elitelor 
politice care stabilesc si intretin legături cu grupurile mai sus amintite către domeniile 
hard" ale agendei locale (este cazul oraşului Ceska Lipa, dar aceasta tendinta este 
prezentá si in randurile consilierilor municipali din Levice si Gyula). Interactiunile cu 
elitele economice nu genereazá, asa cum s-a presupus initial, o reorientare a elitelor 
politice locale către domeniul dezvoltării economice, de pildă (cazurile cu cele mai 

frecvente interactiuni cu antreprenoriatul local, Tecuci si Targovishte, nu prezinta indici 
ridicati pentru domeniul ,dezvoltare economicá"); in parte, aceasta inconsistenta este 
explicabila prin suprapunerea celor doua tipuri de elite locale, care nu pot reconcilia, 
astfel, interesul privat cu interesul public. De cealalta parte, lipsa contactelor consistente 
cu grupurile etnice in fiecare dintre cele sase cazuri genereazá un impact corespunzátor 
asupra măsurilor la nivel local, in special în privința evaluării importanţei pe care 
politicile în domeniul drepturilor minorităţilor si al relaţiilor interetnice le deţin la nivel 
local. Mai mult, o bună parte din măsurile în acest domeniu se rezumă, la nivel local, la 
activităţi culturale (festivaluri etnice, târguri şi conferinţe ale „dialogului intercultural” 
etc.), aspect care divizează ponderea procentuală a acestui domeniu pe agenda elitei 
locale. Totuşi, sunt de remarcat şi excepţiile, în această privinţă: Tecuci (10.41%) şi 
Targovishte (12.65%), două comunităţi în care ponderea şi frecvenţa interacțiunilor cu 
grupurile etnice, plasate în jurul valorii de 5%, sunt surclasate de importanţa pe care 
presiunea lor o reprezintă pentru elita politică locală şi de locul pe agenda de lucru. 
Altminteri, aceste excepţii, alături de maniera generală în care liderii locali construiesc 
agenda de politici a comunităţii în cele șase cazuri, îşi găsesc explicaţia într-o variabilă 
exogenă (spre exemplu, presiunea jucată de názuinfa întregii regiuni de a se alinia 
cerinţelor de democraţie și societate civilă, impuse de apartenenţa la Uniunea Europeană 
etc.) sau endogenă (de exemplu, activitatea, anterioară mandatului în Consiliu, a unor 
consilieri locali din Olesnica, în sfera serviciilor sociale), care poate fi, în fiecare caz, alta. 

Scopul contribuţiei de faţă este limitat la a verifica aplicabilitatea, pentru cazurile 
selectate, a influenţei pe care o poartă consistenţa interacțiunilor elitei locale cu grupuri- 
cheie în construcţia agendei de politici. Această aplicabilitate se verifică prea puţin, 
pentru situaţiile date, din analiză lipsind şi instrumentele care pot evidentia mai clar 
modul de translație a presiunilor provenite din interacţiune frecventă în importanţă pe 
agenda publică. În ciuda aplicabilitátii scăzute a acestei ipoteze pentru situaţiile scrutinate 
aici, sunt de remarcat o serie de inconsistente ce pot oferi o imagine mai amplă asupra 
modului în care guvernarea se realizează la nivel local: (1) interacţiunile elitei politice 
locale cu elita economică locală nu sunt de tip contestatar, în special în comunităţile cu o 
componentă „patrimonială” (ce va fi discutată în concluziile acestui studiu), ca marcă a 
unui anume tip de regim comunist defunct; (2) interacţiunile cu vecinii, susținătorii şi 
grupurile civice şi de reformă nu sunt, de cele mai multe ori, de tip contestatar, dar pot 
genera presiuni, în special în cazul unor elite de tip „populist, care să conducă la 
sporirea importanţei securităţii sociale pe agenda locală (de altfel, cei mai ridicaţi indici 
de importanţă se înregistrează în acest domeniu); astfel, în urma acestor interacțiuni, se 
presupune că elita politică extrage doleante, nevoi cetăţeneşti şi socio-economice, nu doar 
sprijin electoral; (3) în aritmetica reţelelor de putere, contactele cu grupurile cu potenţial 
contestatar au menirea de a redirija, a reorienta traiectoria agendei locale, cu precădere în 
sfera domeniilor „hard”, unde politicile au o importanţă deosebită (a se vedea, în acest 
sens, că membrii Consiliilor municipale scrutinate aici identifică în mod corect 
semnificaţia prioritară a acestor domenii: dezvoltare economică, îmbunătăţiri în 
infrastructură, servicii sociale), (4) acest tip de identificare a domeniilor-cheie pentru 
bunăstarea la nivelul comunităţii se găseşte, pe alocuri, în contrapunct cu lipsa frecvenţei 
contactelor cu elita politică la celelalte niveluri ale guvernării — regional, dar mai ales, 


> A se vedea modul în care este definit termenul mai jos. 


211 


Roxana Marin 


central —, tocmai pentru ca legislația în privinţa descentralizári şi distribuţia 
competenţelor în fiecare dintre cele șase tari presupun — sigur, în măsuri diferite — o serie 
de dialoguri indispensabile pentru construcţia de politici și luarea de măsuri în mai-sus- 
amintitele domenii; altfel spus, fără interacţiunile dintre elita locală şi cea regională sau 
centrală (cel putin la nivel formal) în domenii precum îmbunătățirile în infrastructură, 
foarte multe măsuri rămân blocate de la implementare, în hatisul distribuţiei 
responsabilitatilor şi atribuţiilor. Lipsa unui contact frecvent cu elitele politice la celelalte 
niveluri de guvernare este simptomatică mai ales comunităţilor unde gradul de 
descentralizare este mai avansat, permiţând o discreţie mai mare elitelor locale în luarea 
deciziilor; chiar şi aşa, măsuri incluse într-o strategie naţională în domenii-cheie, de pildă, 
presupun dialogul nemijlocit între administraţia locală şi cea centrală. (5) În fine, educaţia 
şi sănătatea înregistrează ponderi medii (9-21%, pentru educaţie; 4-12%, pentru sănătate) 
în prioritizarea la nivel local, în cele șase cazuri, însă este un hazard a specula ce tip de 
interacțiuni determină astfel de valori pentru cele două domenii, afară, probabil, de 
aceleaşi relaţii cu vecinii, grupurile civice si, în acele situaţii în care ocupă un rol 
important în comunitate, sindicatele. 

Tabelul 1 Ponderea/ prioritizarea acordată unor domenii-cheie de către elitele 
politice locale în cele şase cazuri (Sursă: rezultatele aplicării chestionarului asupra 
consilierilor locali/ municipali) 


În ceea ce priveşte cea de-a doua perspectivă (cea conform căreia un anume 
model relational determină un anumit tipar valoric al elitelor politice), este de presupus ca 
frecvența si intensitatea unor interacțiuni si contacte să genereze schimbări în orientarea 
valorică a membrilor elitei politice. Acest tip de dependență a orientării valorice a elitelor 
politice a fost teoretizat de Putnam (1976, 80), care diferenteazá, în acest sens, patru 
tipuri de „orientări” în construcția atitudinilor elitare: (a) „orientări cognitive", (b) 
„orientări normative", (c) „orientări interpersonale” (centrale pentru analiza de fata) si (d) 
„orientări stilistice”. Fiind centrată pe studiul interacțiunilor elitelor politice locale si al 
rețelelor de putere rezultate, analiza de față se limitează doar la patru tipuri de „orientări” 
valorice, anume atitudinile fata de: participarea cetáteneascá, conflictul politic, intervenția 
statului în economie si egalitatea economică; doi câte doi, cei patru indici valorici sunt 
analizati ca în tabelul de mai jos, în manieră agregată. Din administrarea chestionarului 
asupra membrilor Consiliilor locale/ municipale din cele şase oraşe, a rezultat următoarea 
distribuţie: Tecuci, Targovishte, Oleśnica, Gyula — ,populisti"; Česká Lipa, Levice — 
,democrati"; Tecuci, Targovishte, Gyula — ,,etatisti-antiegalitaristi”; Oleśnica, Česká 
Lipa, Levice — ,,etatisti-egalitaristi”. Cum se pot explica aceste orientări prin modelul 
relational rezultat? Se pot avansa o serie de ipoteze sau corespondențe: 

IV. elitele politice locale care se suprapun elitelor economice locale sau care au 
contacte frecvente cu antreprenoriatul local dezvoltă o atitudine în genere anti- 
egalitaristă, apreciind, cu precădere, competiția, inițiativa privată individuală (este cazul 
consilierilor locali din Tecuci si Targovishte); 

V. elitele politice locale care intretin interacțiuni frecvente si consistente cu 
grupurile de reformă, grupurile civice, grupurile etnice si religioase, sindicatele (in 
comunitățile unde acestea sunt vocale), sunt mai dispuse a accepta contestatia, opoziția si 
conflictul politic, pe care le văd necesare oricărei guvernări democratice, acceptând, 


213 


Roxana Marin 


aproape ca adjuvant, si participarea cetáteneascá (tipul ,,democratilor", cazul consilierilor 
municipali din Ceská Lípa si Levice); 

VI.elitele politice locale care plasează interacțiunea cu vecinii şi grupurile de 
susținători printre primele cele mai importante legături în comunitatea pe care o 
guvernează au tendinţa de a dezvolta o atitudine de tip „populist”, imbratisand principiul 
sine qua non al participării cetăţeneşti, dar evitând grupurile cu potenţial contestatar (din 
a căror interacţiune conflictul politic este de neevitat), preferând dialogul cu susținătorii 
în detrimentul opozanților (este cazul celor mai multe dintre elitele scrutinate: Tecuci, 
Targovishte, Gyula, Oleśnica, desi fiecare grup de elite, în parte, prezintă motivații 
diferite și fundamente diverse atât pentru încurajarea participării cetăţeneşti în treburile 
publice ale comunității, cât şi pentru evitarea conflictului politic în cadrul aceleiași 
comunităţi); 

VII. elitele politice locale care stabilesc contacte frecvente cu grupurile cu 
vocaţie socială și socio-economică (în special, sindicatele, dar şi grupurile de reformă 
socială), dar şi cu vecinii (atunci când grupul acestora este divers, din punct de vedere 
socio-economic) tind să dezvolte, cel puţin la nivel declarativ, o atitudine favorabilă unui 
aranjament socio-economic mai echitabil şi „justiţiei sociale” (cazurile elitelor din orașele 
ceh, polonez şi slovac); 

VIII. în fine, este de așteptat ca elitele politice locale care prioritizează relaţiile cu 
grupurile de afaceri să prezinte o atitudine refractară în privinţa statului interventionist 
(mai ales, în situaţiile în care cele două grupuri se întrepătrund): observaţiile empirice 
colectate arată, însă, o atitudine pozitivă faţă de „statul bunăstării”, probabil ca rezultat al 
unei variabile exogene, cea a crizei economice, ale cărei efecte s-au resimţit cu precădere 
în oraşele mijlocii ale Europei central-estice, pe tot parcursul efectuării analizei empirice 
(perioada decembrie 2010 — august 2014). Practic, toate cele şase grupuri de consilieri 
locali/ municipali sunt preponderent „etatiste”, aspect simptomatic pentru elita politică 
locală a regiunii, mai degrabă conservatoare din punct de vedere economic, în ciuda 
trecutului de asemenea profund etatic. 


Conflictul politic 


Acceptare Evitare 
Participarea Acceptare Democrati Populisti 
cetáteneascá Respingere Pluralisti Autoritaristi 


Tabelul 2 Tipuri de elite, funcţie de orientarea valorică fata de două principii 
democratice: participarea cetáfeneascá si conflictul politic (Sursă: rezultatele aplicării 
chestionarului asupra consilierilor locali/ municipali în șase orașe mijlocii) 


Egalitatea economică 


Acceptare Respingere 
Intervenţia Acceptare Etatisti-egalitaristi Etatisti- 
statului in antiegalitaristi 
economie Respingere Antietatisti- Antietatisti- 

egalitaristi antiegalitaristi 


Tabelul 3 Tipuri de elite, funcţie de orientarea valorică fata de două principii 
economice: intervenţia Statului în economie şi egalitatea economică (Sursă: rezultatele 
aplicării chestionarului asupra consilierilor locali/ municipali în șase orașe mijlocii) 

Desigur, in cazul unui numár relativ mic de cazuri scrutinate (cu o populatie 
esantionatá de n ~ 120 de consilieri) si confruntand un numár incontrolabil de variabile 
exogene, impactul modelului relational al elitelor politice locale asupra (a) strategiilor de 
prioritizare si a agendei de lucru la nivel local si (b) orientárilor valorice rámáne doar un 
demers exploratoriu, mai degrabá speculativ, decát fundamentat statistic. Intentia 
principală a celor două încercări este aceea de a arăta două dimensiuni din profilul 
guvernării locale asupra cărora specificul interacțiunilor, al contactelor elitelor locale şi al 
reţelelor de putere astfel rezultate poate avea un impact semnificativ şi poate constitui o 
explicaţie validă în interpretarea acţiunilor conducerii locale. Altminteri, distribuţia 
frecvenţelor si a consistentei interacțiunilor elitelor locale cu alte grupuri poate explica 
poziționarea unor actori locali pe o anume treaptă pe scara guvernării şi administraţiei 
locale. Cum studiul avansează doar piste de explicare, rolul modelului relational asupra 
celor două sfere mai sus amintite rămâne o temă neexplorată de cercetare. 

Anexa 1. Frecvența şi importanţa interacțiunilor şi contactelor elitei politice 
locale în şase oraşe cu alte treisprezece grupuri (Sursă: rezultate provenite din 
administrarea chestionarului asupra populaţiei de consilieri locali din cele şase orașe) 


National administrators! members of the Cabinet (ministers, state 
secretaries,etc.) 


County administrators (prefects, deputy prefects, etc.) 


Other city/town administrators (mayors, deputy mayors, etc.) 


State Legislators (senators, deputies, MPs) 


Other Local Elected Officials 


Local Media 


Close friends and supporters 


Q8 


Unions 


Ethnic groups 


Religious groups 


Civic, reform groups 


Neighborhood groups 


Business groups lir (f4, 28% 

Partea a IV-a 
Momente de criză a guvernării 


Marx, Nietzsche si critica guvernării” 
Dan Cuzmici 


Doua intrebari mi-am propus sa ghideze in ansamblu articolul meu $i anume: cum 
se construiesc raporturile dintre guvernanti si guvernati, $i, respectiv, cum opereaza 
discursurile despre putere pentru a deduce si indica aceste raporturi si natura lor? Prin 
restrângerea deschiderii ample oferite de asemenea interogatii, urmăresc doar aria 
demersului critic definit, in prima instantá, ca o maniera care are in vedere dimensiunea 
tacitá si implicitul actului guvernárii. Mai exact, interesul meu vizeazá atitudinea radicalá 
a lui Marx şi Nietzsche, adică modul in care chipurile luate de putere şi raporturile 
specifice impuse ajung sub incidenţa discursului critic al acestora. Prin interogarea şi 
deconstruirea acestei istorii intelectuale a criticii radicale în deschiderea ei față de 
problematica instituirii puterii am în vedere modurile în care această dispoziţie critică se 
orientează, îşi articulează propriile concepe şi reaşază astfel problematica raportului 
dintre guvernanti şi guvernati pentru a ajunge să vorbească despre un obiect numit putere, 
relevându-i valenţe inedite. 

Accentul va fi pus pe felul în care cei doi autori evidenţiază şi construiesc 
momentul de criză al guvernării, înţeles în ansamblu prin afiliere cu ceea ce Nietzsche 
numeşte nihilism al valorilor şi cu contradictia economico-socială la Marx. Câmpul de 
adversitate conturat supus chestionării critice este constituit atât de valorile politice, 
economice şi culturale ale momentului mai mult sau mai puţin liberale, dar aflate în 
descendența spectrului ideilor clasice ale acestui proiect politic, cât şi de emergenta si 
persistenta sentimentelor datorate Revoluţiei Franceze. Pentru a răspunde întrebării ce 
înseamnă a guverna nu intentionez o analiză a unor teorii ale statului sau ale unor modele 
particulare ale artei de a guverna pentru simplul motiv că nici la Marx, nici la Nietzsche 
nu găsim asemenea certitudini în sens pozitiv sau pretenţii de „a analiza în ele însele şi 
pentru ele însele natura, structura şi funcţiile statului” (Foucault 2007, 77), ci mai degrabă 
eboşe ale unor asemenea teorii însumate unor încercări preponderent critice de a deschide 
un sens dat, considerat de aceştia contingent şi chestionabil, nicidecum imuabil şi cu o 
toleranţă scăzută la orice formă de critică. De aceea ipoteza pe care o avansez pleacă de la 
faptul cá în procesul maturării unei instabilitati cronice a raportului dintre criză şi sens 
specific modernităţii în ceea ce priveşte enigma politicii, Marx şi Nietzsche rămân două 
limite critice prin care sunt revizitate resursele gândirii asupra crizei pentru a fi asamblat 
şi fixat cultural un cumul de înţelesuri ale crizei fundamentelor şi valorilor guvernării 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

moderne. Plecând de la acest dublu moment este deschis un spaţiu intelectual şi politic 
radical remaniat in ceea ce priveste contradictiile inerente, dezirabilitatea si sperantele de 
posibilitate ale raportului dintre guvernanti şi guvernati. Această perspectivă poate fi 
sanctionata dacă ţinem seama că interpretările istorice şi politico-filosofice privind 
geneza şi devenirea sistemelor politice puse sub umbrela conceptuală a ceea ce numim azi 
totalitarism, îl decantează conceptual şi îl situează pe acesta cu preponderență în 
descendența ideilor dezvoltate plecând tocmai de la opera celor doi. Însă chiar acest 
ricoşeu hermeneutic retrospectiv care îşi caută genetico-istoric continuitatile introduce, 
prin interpretare abuzivă, repere si criterii politice eterogene concepţiilor lui Marx si 
Nietzsche şi deschide o amplă analiză asupra istoricitatii gândirii celor doi şi mai ales a 
istoriei eficienţei operei acestora. Pentru a nu intra în aceaste dezbateri îi vom considera 
pe cei doi mai degrabă teoreticieni ai crizei statului, în ideea de a reliefa relaţia critică cu 
acute accente radicale şi revoluţionare fata de un sistem dat. 

Prin aceasta, însă, nu propun o suspendare a istoriei şi considerarea moştenirilor 
lui Marx şi Nietzsche ca două obiecte ready-made care aşteaptă să fie instrumentalizate şi 
reproduse prin reluarea proiectelor lor. Ceea ce am în vedere este o chestionare a felului 
în care suntem încă traversaţi de gândirea asupra crizei specifică celor doi în încercarea 
contemporană de a surprinde şi pozitiviza momentul şi elementele modului în care ne 
raportăm azi la criză. O criză caracterizată de mizantropia politicului şi de abulie socială 
căreia i se contrapune, şi poate chiar prin acest fapt este până la urmă constituită, 
încercarea de a cumula disparitatea unor efecte de suveranitate ocultate, datorită 
desolidarizării, de detenta universalizării în lipsa unui orizont de sens hegemonic, altfel 
spus a unei metanaratiuni lipsite însă de ascendentul metafizic. 

Cele două întrebări directoare amintite la început pot părea formale în sensul că 
pot indica necesitatea unor răspunsuri care să formeze o imagine abstractă, strict 
sistemică, despre reprezentarea raporturilor dintre guvernanti şi guvernati. Nici Marx, nici 
Nietzsche nu sunt interesaţi de o arhitectură funcţională a statului sau de un demers care 
să corijeze aspectele deficitare ale sistemului politico-social pentru a-l perpetua. O astfel 
de atitudine este, de altfel, considerată ca simptomatică, indicând un real deficit critic. 
Obiectul criticii lor vizează cu predilecție decolmatarea acelor aspecte şi tendinţe 
inconsistente ale unui sistem care produc criza. Faţă de discursul de putere care 
vehiculează mai mult sau mai puţin conştient un demers şi interese juridico-legale privind 
functionalitatile chiar şi marginale ale statului, discursul despre putere se instantiaza 
plecând de la afirmarea unei exigente. Aceasta priveşte actul de guvernare şi raportul pe 
care îl împlică exclusiv ca posibile constructe social-politice, ale căror legitimări şi 
instrumentalizări juridice specifice pot fi deconstruite urmând nu propria tradiție, ci 
genealogia idiosincraziilor şi a sedimentărilor care determină parcursul devenirii istorice 
a statului. Astfel, atât pentru Marx, cât şi pentru Nietzsche întrebarea ce este guvernarea 
este redeschisă pentru a interoga politicul pornind de la o lectură specifică 
problematizărilor filosofiei germane de secol XIX asupra tendinţelor şi mai ales asupra a 
ceea ce a fost fixat ca gândire politică modernă. Aceasta din urmă îşi află un cadru de 
inteligibilitate în două determinatii care i-au marcat posibilitatea sa de construcţie. În 
primul rând, eludarea machiavelliană a diferenţei dintre tiran şi rege care, pe lângă faptul 
că anunţă arbitrarietatea puterii în raport cu vechiul principiu transcendent al 
fundamentării sale şi coborârea sa la nivelul opiniei, trimite mai ales şi către o postură 

angajată a puterii în a-şi consolida propriul statut prin mijloace mai mult sau mai putin 
agreate. În al doilea rând, ca o altă determinatie, am în vedere soluţia lockeană propusă ca 
mediere politică prin imposibila identitate dintre reprezentarea politică şi suveranitate. 
Acestea ar putea fi două puncte care încearcă să jaloneze liniile de fugă ale gândirii 
asupra raportului dintre guvernanti şi guvernati sub toate aspectele sale, acoperind tot 
spectrul de la problematica constituirii la cea a crizei guvernării, fără a stabili raporturi de 
anterioritate între cele două momente. 

Rodajul istoric în privinţa gândirii şi ieșirii din criză a stabilizat două direcţii între 
care pendulează diversele abordări. Pe de o parte, criza este percepută ca prezenţă 
sistemică, fiind pozitivată tocmai pentru a păstra forma sau cadrul în care aceasta se 
manifestă pentru a suporta remedii instrumentaliste şi reforme sau ponderări de conţinut. 
Acesta ar fi un înţeles care îi reduce crizei efectele pentru a accentua revalorizarea 
continuității date. Pe de altă parte, o abordare radicală a crizei afirmă necesitatea 
valorifica pe viitor datele prezentului şi care propune implicit deschiderea spre 
alternative. Dincolo de prea invocatul denkverbot de către Zizek (Zizek 2005, 7), 
neajunsuri si limite ale constituirii acestora. Cei care promoveazá aceasta dorinta 
considerá cá orice revolutionare a paradigmei este posibilá numai in cazul in care detinem 
deja un anumit capital fix intelectual de la care plecánd putem avea certitudinea unei 
altfel de practici care ar putea fi transpusá in realitate. Foarte aproape de sensul acestei 
prime obiectii inteleasá ca nevoie de implinit de cei care sustin necesitatea alternativei se 
aflá perspectiva criticilor. Acestia tolereazá discutia despre alternativá numai in másura in 
care pornesc de la asteptarea ca aceasta sá fie un proiect functional si sustenabil asemeni 
unui plan de afaceri care să pezinte un calcul detaliat al eventualelor riscuri şi mai ales să 
aşeze profiturile într-un cadru măsurabil. 

Plecând de la aceste consideraţii introductive, ceea ce încerc să argumentez 
porneşte de la lectura laclauniană a constatării crizei postfundationiste a politicului 
(Marchart 2011, 132-3) care priveşte direct actul guvernării în raport cu noua configuraţie 
economico-socială a globalizării. Acest loc de plecare va fi unul marginal în economia 
prezentului demers, considerat strict pentru actualitatea ambițiilor sale de a depăşi 
„orizontul de nedepăşit a secolului XX” după Sartre printr-un examen critico-istoric al 
acesteia şi pentru asumarea şi conturarea unei dorințe politico-hegemonice, ca expresie şi 
moştenire ascunsă a poststructuralismului. După trista eră a extremelor (Hobsbawm), în 
era centrului (Sloterdijk) problema disolutiei sau a crizei constituirii unui pol de 
hegemonie dizidenta sunt marcate de lipsa unui punct de focalizare pe lentila rezistentelor 
izolate, moleculare care să declanşeze cel puţin o palidă flacără a revoltei. Însă, deşi 
resursele post-marxiste ale decriptării si fundamentării acestei crize create prin 
răsturnarea prioritatii dintre politic şi social (Laclau 1990, 160) vizează punctual datele 
imediate ale realităţii prezente pe care încearcă să o surprindă în concept, ele se suprapun 
şi descriu în ansamblu — dacă apelăm la interpretarile lui Karl Lówith (Lówith, 2013), 
Jiirgen Habermas (Habermas, 2000) şi Foucault (Foucault, 2001) —, o persistenta si un 
conţinut al unei crize a cărei emergenta în înţelesul său actual este situată în siajul gândirii 
hegeliene asupra statului. Fără a trasa continuitati forţate şi a indica angajamente politice 
care riscă să deturneze şi să interpreteze unilateral interesele lui Laclau, această constatare 


223 


Dan Cuzmici 


trimite si atrage atentia fata de momentul critic reprezentat de Marx si Nietzsche, ca doua 
dintre modalităţile de a evalua şi gândi criza guvernării, ca răspuns la chestiunea 
hegeliană, modalităţi care au marcat însăşi posibilităţile şi chiar limitările actuale de a ne 
situa în raport cu această problematică. Urmându-i pe cei doi nu putem spera să repetăm 
naiv sau dogmatic răspunsurile la întrebarea ce înseamnă a guverna, ci să conturăm pe cât 
posibil punerea în inteligibilitate a acelui parcurs şi decupaj intelectual dat de procesele 
critice de delegitimare a ficţiunii politicii ale căror efecte trimit către constituirea crizei, 
către delegitimarea ontologică a guvernării. 


Istoricitatea criticii radicale şi teoriile crizei 


O modalitate francă, dar totuşi mai puţin firescă de a plonja în problematica 
operei lui Marx şi Nietzsche este aceea de a surprinde istoricitatea radicalitatii acestora. 
Deşi această abordare are deja propria tradiție punctată de excluderi şi deraieri care au 
marcat o bună parte din exegeza operei celor doi, maniera aceasta poate face posibilă 
chestionarea implicatiilor critice pe care această atitudine radicală o face manifestă in 
ceea ce priveşte puterea şi fenomenul crizei. În procesul decolmatării acestor coerente 
trecute, a motivelor care au făcut posibilă această abordare, acel ce pot să ştiu din Logica 
kantiană care limita trancendental lumea experienţei posibile devine marcat istoric pentru 
a chestiona posibilitatea de indicare, agregare şi înţelegere în prezent a lucrurilor pe care 
le puteau spera cei anteriori noua. lar aici, marele semn de întrebare priveşte lizibilitatea 
acestor lucruri căutate considerate azi iluzii sau erori si a radicalitatii lor în raport cu 
idiosincraziile şi aşteptările noastre actuale. 

Ne putem întreba căror posibile problematici ar fi putut să răspundă şi ce speranţe 
sau angrenaje ar fi pus în mişcare cândva radicalitatea? Însă suita acestor întrebări rămâne 
astăzi indiferentă, atunci când nu inhibă sau contrariază, în mare măsură deoarece uzura 
confiscată politic a radicalitatii este marcată de spectrul a ceea ce evenimentialul sau 
mersul alambicat şi deloc previzibil al istoriei a înfăptuit şi inovat sub auspiciile sale. 
Poate că tocmai banalitatea teoretică a unor răspunsuri cu accese culpabilizatoare sau 
chiar incriminatoare, atunci când nu rezistau tentaţiei determinismului retrospectiv, au 
făcut contemporaneitatii inconfortabilă radicalitatea, de nesustinit sau apanajul exclusiv 
spectacular al unor strategii anarhiste sau populiste. Excluzând acele exacerbări sau 
paroxisme care dau măsura cotidianului, radicalitatea rămâne în consecinţă o specie rară, 
nefrecventabilă, desuetă, eşuată într-un registru minor al unui habitus filosofic (Sloterdijk 
2014, 249) pentru care propriile sensuri şi lizibilitati au rămas colmatate sau blocate in 
marasmul devenirii istoriei sale deja prăfuite. 

Însă, dincolo de aceste consideraţii, trebuie remarcat faptul că posibilitatea de a 
contextualiza nu oferă şi certitudinea motivelor pentru care demersul critic specific lui 
Marx şi Nietzsche se instantiaza, irupe. Stim care au fost rezultatele, dar în privinţa 
motivelor nu putem invoca prestaţia ireală a unei hermeneutici divinatorii care, prin 
pretenţia unui interpret empatic, surprinde desenul din covorul operei celor doi. Nu ştim 
în ce măsură aceştia s-ar fi lăsat influenţaţi de ceea ce noi azi, apelând la o serie de 
grupaje interpretative istorice, considerăm a fi problematicile timpului lor. Deciziile, de 
orice natură ar fi fost acestea, critice sau strategice, îşi asumă cu precădere opţiunile 

contextului, chiar dacă la Marx şi Nietzsche întâlnim încă o lectură a istoriei de 
amplitudinea celei hegeliene. Posibilitatea şi verosimilitatea motivelor şi faptelor acestora 
nu poate fi decât cea dată de ordinea particulară în care acestea se produc. Chestiunea 


făcea ca propriile sale instanţe să fie lucrative şi nu doar simplă anchetă. 

Problemele majore care indică ambiguitatile şi interpretările ireconciliabile ale 
momentului actual sunt legate de moştenirea politică şi intelectuală a celor doi. 
Marxismul este un nume până la urmă imposibil dat multitudinii de direcții mai mult sau 
mai puţin voit ortodoxe care îşi asumă ca origine de cele mai multe ori anumite părți din 
opera lui Marx sau mai de grabă un corpus Marx-Engels. Acest termen, în istoria sa, a 
prilejuit dezvoltarea politică a socialismului de stat şi a comunismului specific pentru a se 
închide total în stalinism. Acest moment declanşează printre o parte dintre intelectualii 
occidentali declinarea apartenenţei ideologice şi începutul disolutiei angajamentului pur 
politic, urmând un traseu care începe cu critica stalinismului continuat de uitarea 
leninismului şi împlinit prin ruptura cu marxismul. Nietzsche, pe de altă parte, se naşte 
postum ca un gânditor în care se originează fascismul sau hitlerismul. Din punct de 
vedere al cercetării istorice, influenţele istorice, afinitatile şi disparitatile dintre comunism 
şi national-socialism rămân obscure în spatele unei abordări la comun, sub umbrela 
conceptuală a totalitarismului, care încearcă să se substituie acelei lipse de înţelegere a 
tiraniilor moderne indicate de Leo Strauss (Strauss 2014, 25). Toate aceste împliniri nu 
privesc doar simpla problemă a ascunderii originalului, a operei lui Marx şi Nietzsche, ci 
atestă ca fapt istoric ceea ce s-a putut experimenta folosind ideatica celor doi. Din punct 
de vedere intelectual putem sesiza o simbioză critică cu accente culturale şi hermeneutice 
a celor două filosofii, făcută cu preţul renuntári resemnate la angajarea politică, în cadrul 
teoriei critice a Şcolii de la Frankfurt şi mai recent în spațiul poststructuralismului 
francez, cu precădere la Foucault sau Deleuze. Fără a mai aminti de eclectismul studiilor 
culturale postbelice, toate aceste prestații intelectuale, atunci când nu eşuează în criticii 
locale ale puterii care rămân discutabile din punctul de vedere al amplitudinii politice, au 
tendinţa de a nuanţa un echilibru liminal între două obiecte pe care însăşi demersul lor 
neo-critic îl consacră: trecutul revoluţionar şi prezentul impersonal al consumismului. 
Etalonul acestei noi articulări critice nu-şi reclamă forţa plecând de la idealul emancipării, 
ci din necesitatea nouă a prezervării. 

Această devenire, care nu se opreşte la ceea ce am schițat mai sus, face posibilă o 
revenire la momentul critic definit de Marx şi Nietzsche plecând de la actualitatea 
diferenţei postfundationistá lansată de Laclau între societate şi social. Asumându-şi 
antologica problematizare heideggerianá a diferenţei ontologice, această situare 
interpretativă, cu o tradiţie deja nuanţată în spaţiul francez al gândirii heideggerienilor de 
stânga, presupune o logică a fundamentului, dar păstrează în acelaşi timp distanţa 
negativă a fixării sale imposibile, adică tocmai valenţele criticii gândirii fundamentului. 
Miza acestuia este reprezentată de către posibilitatea discuţiei despre recuperarea 
universalului ca „un loc gol, un vid care poate fi umplut doar de particular, dar care, prin 
însăşi lipsa sa de conţinut, produce o serie de efecte cruciale în structurarea / 
destructurarea relațiilor sociale” (Laclau 2012a, 94). Negând astfel posibilitatea impunerii 

unui universal dat de sus, Laclau statueazá considerarea universalului ca imposibil, dar 
totuşi necesar, ca fundament pentru o construcţie socială, o democrație radicală văzută ca 
„un proiect politic ce regândeşte strategia hegemonică în noile condiţii istorice ale 
societăților contemporane” (Laclau 2012b, 394). Ceea ce indică Laclau este faptul că 
politicul, ca fundament absent al socialului, a fost şi este sistematic absorbit de social, cu 
înţelesul său de impolitică (Rosanvallon) ca „versiune atomistă a visului totalitarist” 
(Laclau 2012a, 132) prin proliferarea limbajelor şi inflaţia particularismelor lipsite de 
identitate autentică. Si trecând peste soluţiile asociative (Arendt) sau disociative 
(Schmidt) în ceea ce priveşte politicul, Laclau afirmă că multitudinea jocurilor de limbaj 
ale marginalitatilor care nu se lasă cuprinse şi închise ca societate pot produce acea 
omogenitate ca posibil universal, doar în măsura în care înțelegem societatea ca 
universalitate hegemonică, adică aceea universalitate restrânsă, contaminată de particular 
(Laclau 2012a, 85). În consecinţă, Laclau susţine că conceptele de totalitate socială sau de 
universal au intrat istoric în criză, tocmai datorită faptului că nu se mai suprapun realităţii. 

Chiar dacă Laclau resuscitează critic forme metafizice în limitele provocării gândirii 
postmoderne ca ,,semnificanti goi”, consider că indicarea aceastei crize nu este una a cărei 
contemporani privilegiați îi suntem. Aceste concepte, prin însăşi construcţia lor, au fost mereu 
istoric în criză, modernitatea însăşi fiind mediul de constituire, de desfăşurare a liniilor lor de 
fugă şi totodată de încercare de a practica şi înţelege efectele acestora. Fiind cadrul propriu de 
înţelegere a acestei crize, filosofia îşi anulează sfârşitul prin ratarea realizării acestui deziderat. 
În acest sens, lectura pe care o face Habermas discursului filosofic al modernităţii având în 
vedere tema sa predilectă a reluării proiectului iluminist neterminat, vede emergenta plenară a 
acestor probleme interpretative care revelează criza într-o strategie hegeliană ca o cerinţă de 
constituire a unor sensuri pentru modernitatea lipsită de ele datorită tocmai faptului că le 
neagă critic pe cele ale trecutului. De aceea, nevoia de filozofie, ca asigurare în privinţa 
constituirii sensului, clamată de Hegel, va fi conjugată cu faptul paradoxal că „prima încercare 
de a aduce la concept modernitatea e legată, la origine, de o critică a modernităţii” (Habermas 
2000, 33). Iar în privinţa rezolvării acestui moment de criză datorat nevoii de a închide 
hegemonic modernitatea într-un sens de căutat rămânem contemporanii tinerilor hegelieni 
(Habermas 2000, 66). Această şcoală posthegeliană de gândire decriptează criza punând 
accentul pe impasul dat de sentința hegeliană că ceea ce este rațional este real şi ceea ce este 
real este raţional impusă de Hegel în celebra prefaţă a Principiilor filosofiei dreptului (Hegel 
1996, 17), care, în viziunea acestora, joacă rolul unui manifest politic conservator. Aici este 
indicat conflictul interpretărilor în ceea ce priveşte problema guvernării şi criza care o 
defineşte plecând de la contradicţiile evidente dintre realitate şi ceea ce se poate gândi despre 
stat şi societatea civilă, altfel spus dintre este şi cum trebuie să fie. 

Detaliind această perspectivă, Karl Lówith surprinde şi alte implicaţii in amplul 
său studiu asupra valentelor gândirii asupra revoluţiei din secolul al XIX-lea. Acesta îşi 
centrează demersul pornind de la caracterul decisiv al amintitului moment hegelian de 
reconciliere al filosofiei cu statul afirmând că: „Hegel a constituit realmente un sfârşit şi 
un punct de cotitură în istoria [...] culturii europene. În locul medierii hegeliene a apărut 
o voinţă de decizie (sub.m.), care să despartă din nou ceea ce Hegel reunise” în planul 
gândirii (Lówith 2013, 69). Pentru conturarea acestui moment, Lówith pune în oglindă 
două istorii asemănătoare, dar cu efecte diferite. Prima este cea a tânărului Hegel care, 
datorită imboldurilor momentelor de început ale Revoluţiei Franceze şi a unei dispoziţii 

si realitate. Însă, urmele acestei crize rămân mai apoi suspendate în sistemul filosofic de 
maturitate, unde Hegel înlocuieşte critica realităţii cu o înţelegere şi reconciliere cu 
aceasta prin mediere speculativă (Lówith 2013, 236), rezervand filosofiei doar momentul 
postfactum de apariţie „abia după ce realitatea a terminat procesul ei de formare şi este 
gata săvârşită” (Hegel 1996, 19). Cea de a doua istorie urmăreşte parcursul critic al 
tinerilor hegelieni care repetă, fără să aibă cunoştinţă de întreaga operă a maestrului, 
reperele crizei tânărului Hegel, însă pentru a decide în privinţa hiatului dintre concept şi 
existenţă şi a tranşa astfel ruptura din gândirea politicului. Activismul critic al acestora 
era şi o consecință a momentului revoluţionar din iunie 1830 care arăta epocii că „abisul 
căscat de Revoluţia Franceză nu se închisese decât aparent şi că lumea se afla, de fapt, 
abia la începutul unui întreg ev de revoluții” (Lówith 2013, 44). 

Păstrând remanentele unor nevoi definite iluminist, imperativul critic prilejuit de 
această decorticare a intelesurilor de învelişul superstitiei sau al supozitiei constă în a face 
vizibile lucrurile care nu ar fi fost astfel în condiţiile în care firescul şi uzajul acestora ar fi 
făcut ca tocmai „ceea ce e obişnuit [să fie] cel mai greu de recunoscut, de văzut ca problemă, 
deci ca ceva străin, îndepărtat, aflat în afara noastră” (Nietzsche 2006a, 242). De altfel, 
Foucault îi aşază pe Marx si Nietzsche în compania lui Freud pentru a-i introduce pe toti într- 
o istorie particulară, de criză, a interpretării semnului. Aportul celor „trei exerciţii de 
neîncredere” (Ricceur 1999, 140) este indicat de către Foucault prin prezența unei rupturi fata 
de tradiţia hermeneutică generată de considerarea „că există în semn un mod ambiguu şi 
oarecum suspect de a vrea rău şi de a veghea rau” (Foucault 2001, 88). Forţa care întemeiază 
posibilitatea acestei noi téchne hermeneutiké decurge din considerarea faptului că semnul nu 
este prim, ci este deja interpretare, ceea ce trimite către un sens impus. Apoi, că însăşi 
interpretarea este o sarcină infinită a cărei imposibilă concretizare, în sensul împlinirii ei, 
frizează nebunia sau cheamă chiar distrugerea, că există mai degrabă un joc fals al unei 
profunzimi lipsite de adâncime sau chiar plate către care semnul ar trimite constant deoarece, 
în fapt, principiul interpretării este chiar interpretul. Înrudirea lui Nietzsche, Freud şi Marx, 
căci aceasta este ordinea din titlul prezentării lui Foucault în cadrul colocviului de la 
Royaumont, este propusă aşadar ca agregare a unor lizibilitati care evocă o ciudată schimbare 
a polaritatii semnelor, moment care se lasă indicat şi conturat istoric, îşi explică remanentele 
ulterioare lui din lumina intrigii în care Foucault îl introduce, dar nu dă seama şi de forța 
prezenţei sale. Semnul pare doar că are înscrisă în codul său o strategie fatală care îi 
descentrează milenara sa istorie pozitivă printr-o mutație violentă, reîntemeietoare, căreia 
Marx, Nietzsche şi Freud i-au fost martori privilegiați. De ce această răsturnare, exhibare şi 
chiar anatemizare a semnului ca fiind răuvoitor în practica acestui nou gen de interpretare? 
Perspectiva anamorfică a lui Foucault, care dă seama doar de alegerea spontană a acestui nou 
statut al semnului, prilejuieşte iminenta acestui loc gol şi apariţia acestui semn de întrebare in 
ideea că „interpretarea lui |... ] este, în fond, corectă, numai cá ea ratează prealabilul chestiunii 
pe care o tratează. [...], prezentind mutatia produsă [...] ca pe o alternativă faţă de modul 
anterior de a gândi, o alternativă provenind însă din ... nimic” (Bondor 2005, 95). Orbit poate 
de pozitivismul latent al structuralismului, Foucault nu lasă nici o şansă de afirmare. 

Perspectivei care accentuază rolul revoluţiei în soluţionarea crizei i se contrapune 
însă interpretarea lui Furet care constată sfărşitul Revoluţiei Franceze în momentul 
împlinirii revoluțiilor din '89. Prezenţa istorică împlinită a recentelor revoluţii din gulagul 

socialist trage astfel cortina peste scenariul istoric amalgamat al ultimelor doua secole, 
care le subintind genetic devenirea, pe frontispiciul cárora fixeazá embleme deloc 
mágulitoare ca i/uzie sau eroare (Furet 2012, 223). Revolutia Francezá, eveniment care 
rupe istoria in doua, este inteles ca un moment plenar si fascinant mai ales prin impunerea 
fracturii propriei sale istorii ghidatá de sintagma transgresivá Liberté, Egalité, Fraternité 
al cărei tăvălug vrea să şteargă vechile cutume şi moravuri politice perene. In acelaşi 
timp, datorită extraordinarei sale capacităţi de contagiune, a considerării ei duale ca 
origine vinovată, grad zero al erorii sau terorii , această revoluţie devine o moştenire 
ambiguă rămânând prototipul cu care orice altă revoluţie ulterioară ei doreşte să se 
compare, să o continue şi chiar să o depăşească deoarece, pornind de la momentul 
întâmplării sale, au fost diseminate posterităţii idealuri şi mărci niciodată cu înţelesuri 
statuate, dar mai întotdeauna cu intenţia sinceră sau demagogică a recuperării lor. Aceste 
ultime evenimente sosite, aşadar, pe scena istoriei contemporane, pentru a se alătura unei 
salbe deja exotice a conflictelor revoluţionare a căror strălucire a apus de mult, sunt 
percepute de către Habermas ca răspunzînd unei logici aparte care nu mai speră să 
implinească evenimentul originar. Ele par să preia sensul traditional al contrarevolutiilor 
fiind nimic altceva decât revoluţii care ajung sau vin din urmă, cu intenţia de a recupera şi 
nicidecum de a inova, de a încerca o alternativă la ceea ce realitatea şi istoria oferă deja 
(apud. Buden 2012, 56). Acest lucru indică de fapt, tocmai prin încercarea de a repera şi 
recupera „evoluţii ratate”, o închidere de sens, o suspendare. În lectura lui Rorty, 
Habermas înţelege prin această derulare înapoi renunţarea la vocabularul marxist atunci 
când vorbim despre posibile alternative la societatea existentă, fără ca acest fapt să 
însemne şi abandonarea speranţei de emancipare (Rorty 2003, 171). Este astfel afirmat 
finalul unei fabule imposibile prin punerea între paranteze a propriei deraieri, pentru ca 
mai apoi spaţiul lăsat liber, golit de caducele sale balizaje socialiste, să fie traversat şi 
infestat euforic cu brandurile politice ale optimismului candid al sfârşitului istoriei. 

Ca urmare a acestor evenimente se impune o viziune care constată „un uimitor 
consens în privinţa legitimitatii democraţiei liberale — ca formă finală de guvernare —, pe 
măsură ce aceasta învingea ideologii rivale, ca monarhia ereditară, fascismul şi, cel mai 
recent, comunismul” (Fukuyama 1997, 5). Ironic, „ajungem la această concluzie obosiţi 
(sub.n.) [...] să tot căutăm alternative despre care am crezut că trebuie să fie mai bune” 
(Fukuyama 1997, 49), motiv pentru care, în noua coerenţă a Marelui Lant al democraţiei 
liberale, totalitarismul este doar o boală de tranziţie şi nici măcar Holocaustul nu-i 
descentrează continuitatea (Fukuyama 1997, 118-120). Dincolo de rizibilul unei 
asemenea reîncălziri a posibilităţii unei istorii universale pentru care geneza nu e la 
început, ci la sfârşit, rămânem cu pretenţia şi preconceptia evidentă „că prezentul este 
întotdeauna punctul final (şi, implicit, singurul punct final posibil) al naraţiunii” 
(Ferguson 2013, 50) istorice, că toate cauzele şi urmele trecutului trebuie să se închidă cu 
necesitate în punctul incert, dar exclusiv, al explicaţiei prezente pentru care viitorul nu 
mai există, ci, în cazul de fata, doar oboseala de a-l mai privi. 

Simptomul care anunţă criza contemporană este dat de imposibilitatea şi „refuzul 
intelectualilor de a extrage valori pozitive din situaţiile medii” (Sloterdijk 2014, 256) 
specifice actualitatii lipsită de concurenţă politică pe care se vede silită să şi-o 
construiască. Această persistentá face manifestă uzura acelor vocabulare care vehiculau 
valorificarea criticii, revoluţiei sau a alternativei. Din instrument propus şi perfectibil care 

pretindea decolmatarea diverselor particularităţi reziduale ale gândirii şi societăţii pentru 
a desteleni calea alternativelor, critica ajunge la o deposedare a semnificației sale 
operaţionale prin inflaţia conceptului său, devenind astfel un panaceu, un bun comun, o 
prejudecată chiar, care se vrea prezentă în orice prestație intelectuală, sucombind astfel în 
propria sa instrumentalizare si absolutizare. În privința acestui aspect, Boris Groys 
surprinde standardizarea şi omogenizarea date de o acută tendință de comodificare a 
discursului critic prin reglarea acestuia de către piaţa mediatică (Groys 2009, 66). Sensul 
vechiului krísis, legat de cel al termenului critică, a evalua pentru a lua o decizie 
(Koselleck 2013, 129-131), este uitat tocmai prin înțelegerea sa paroxistică. Această 
situare nu încearcă să emuleze radicalitatea în sensul tare al conceptului, ci propune o 
pozitivare a crizei prin transformarea ei în prezenţă sistemică ca revoluţie permanentă, cel 
puţin pe planul economico-social. 


Sfârşitul filosofiei şi al statului 


Interesul plural pe care îl acordăm spectrului larg de problematici cuprins de 
umbrela conceptuală a ceea ce astăzi încă mai putem numi putere, tradiţia îl limita şi 
concepea strict ca analiză şi studiere a formelor juridice care reglementează ceea ce este 
permis şi ceea ce este interzis. Cu toate că nu îl putem numi altfel decât anacronic, un alt 
interes decât cel pur hermeneutic acordat de tradiţie puterii, această modalitate specifică 
de analiză a aparatului juridic şi chiar a jurisprudenţei ar fi ratat două chestiuni importante 
în ceea ce priveşte mecanismul de putere. În primul rând, nu ar fi implinit exigenţele unei 
posibile întrebări nepuse, marcate metafizic — ce este puterea? În al doilea rând, nu ar fi 
reuşit să treacă dincolo de limitele acelui cadru al exerciţiului ritualic al puterii descrise 
profan de norme şi legi pentru a numi chiar puterea şi nu doar efectele de putere. Până la 
urmă întrebările nici nu ar fi avut sens deoarece locul puterii era fix, marcat de corpul 
regelui a cărui prezenţă era sacră. 

În derivarea conceptului modern al puterii şi totodată a gândirii asupra sa, secolul 
al XVIII-lea introduce o ruptură sau inovează prin modul diferit de legitimare 
contractualistă a formelor statale care încep, o dată cu acest moment, să se justifice “mult 
mai mult în termeni de libertate garantată decât de mecanism de putere implantat” 
(Foucault 2005, 37). Din acceptarea acestor două instanţe, prima dintre ele considerată ca 
ideal de implinit, iar cealaltă ca evidenţă de corijat a unor remanente date de preconceptii 
sau de persistente ale unor superstiții ale vechiului regim, se lasă surprinsă o tensiune care 
va marca istoria ce îi va urma cu tumultoasele sale compromisuri politice şi intelectuale 
privind posibilitatea reformei sau a revoluţiei. În cetatea lui Dumnezeu libertatea exista, 
însă nu era un concept lucrativ, dublat şi sancţionat de o posibilă experienţa politică. 
Teodiceea înţelegea şi folosea autonomia omului numai pentru a explica existenţa răului 
în lume. Libertatea exista aşadar, dar nu pentru sine sau pentru a fi realizată, ci pentru a 
explica şi susţine un sistem dat. În timp se naşte o ambiguitate conflictuală între libertate 
şi emancipare, loc în care poate fi situat incipitul criticii radicale care chestionează 
institutionalizarea unor valori, iar prin întrebarea cine? urmăreşte numirea puterii care 
susține acest eşafodaj. Aici nu vom avea de-a face cu o critică a legitimităţii, ci cu un 
partaj al realitatilor ficționale sau ideologice prin critica lumii ca sistem, o deconspirare a 

unei modalități suspecte de subiectivizare. Voi încerca să prezint modalităţile discursive 
prin care se instantiaza critica radicală, felul în care îşi inventează obiectele şi relațiile 
dintre ele pentru a da seama de însăşi natura guvernării. 

Un loc simbolic ca punct de plecare pentru o posibilă lectură a lizibilitatii acestei 
istorii nu atât a crizei în sine, cât a iminentei sale, ar putea fi constituit de două texte, mult 
timp marginale, ale lui Kant, Ce sunt luminile? şi Ideea unei istorii universale în intenţie 
cosmopolită. Foucault, intuindu-le importanţa specifică raportată la modul în care 
interpelează cotidianul, spune că trebuie să vedem în ele „apărînd problema prezentului 
ca eveniment filosofic la care participă însuşi filosoful care vorbeşte despre el” (Foucault 
2004, 82) impunând astfel un raport critic faţă de propria actualitate. Kant impune vechii 
lumi imperativul iluminist sapere aude, accentuând faptul că „luminarea este ieşirea 
omului dintr-o stare de minorat a cărui vină o poartă el însuşi. Minoratul este 
incapacitatea omului de a se sluji de inteligenţa proprie fără a fi condus de un altul” (Kant 
2010a, 57). În acest text nu sunt detaliate şi nici măcar inventariate alte posibile cauze ale 
acestei stări, în afara celor deja impuse de tradiţia iluminismul francez. Sunt indicate 
forțele si uzantele sociale care subintind cadrul artificial constituit sau cătuşele 
minoratului care ingrádesc libertatea omului, considerând că „punctul central al luminării, 
[...] [este, n.m.] situat cu deosebire în chestiunile religioase” (Kant 2010a, 68). Kant 
reiterează necesitatea de a aduce în agora problema religiei, a educaţiei şi a tipului de om 
pe care aceasta le produce în spaţiul culturii germane. Alte idei care se desprind din 
aceste două mici scrieri kantiene pentru a străbate întreg secolul al XIX-lea sunt, in 
primul rând, faptul că istoria poate fi explicată plecînd de la o lege care se lasă decantată 
în propria ei devenire trecînd peste contradicţiile inerente ale existenţei lucrurilor. Kant 
afirmă: 


*[...], faptele omului sunt determinate de legi naturale universale. Istoria care se 
ocupă cu povestirea acestor manifestări, oricât de adânc ascunse ar fi cauzele lor, ne 
lasă totuşi să nădăjduim că, observând jocul libertăţii voinţei omeneşti pe o întindere 
mare, ea va putea descoperi o regularitate a manifestărilor ei.” (Kant 2010b, 91) 


Cealaltă idee, care aminteşte de intenţiile critice cu tentă antiiluministă ale lui 
Rousseau, afirmă existența unui disconfort în cultură care are la bază antagonismul dintre 
omul natural şi cel artificial, constituit în societatea care constrânge patologic omul prin 
dominaţia sa. Aceste idei fixează direcții de urmat la capătul cărora îi găsim pe Marx şi 
Nietzsche. Particularitatea celor două texte kantiene constă în faptul că sesizează şi 
punctează o anumită eficienţă deplasată a unui sistem de gândire şi invită, în acelaşi timp, 
la o considerare critică a acestei normalitati contradictorii. 

Reluând aceste teme, hegelieni de stînga îşi vor concentra aplombul critic 
împotriva iluziilor religiei şi in principal asupra provenientei acelor idei care dau 
atributele lui Dumnezeu. Ludwig Feuerbach, mentorul din umbră al cercului tinerilor 
hegelieni, porneşte torentul de foc prin critica naturalistă a religiei formulată în limbaj 
hegelian, emblemă şi limită a acelor vremuri. Prin critica transformativă a dialecticii 
hegeliene care presupunea că pentru a ajunge la adevăr trebuie inversate propoziţiile 
fundamentale ale lei Hegel (Tucker 2011, 104), Feuerbach ajunge să gândească faptul că 

acel Dumnezeu hegelian înstrăinat de sine nu este decât omul înstrăinat de sine, deoarece 
omul ajunge să-şi obiectiveze propria fiinţă în Dumnezeu: 


„Religia este dezbinarea omului cu sine însuşi: el aşază în faţa sa pe Dumnezeu ca 
pe o fiinţă opusă lui. Dumnezeu nu este ceea ce este omul — omul nu este ceea ce 
este Dumnezeu. Dumnezeu este fiinţă infinită, omul — fiinţa finită, Dumnezeu este 
perfect, omul — imperfect; Dumnezeu este etern, omul — trecător; Dumnezeu e 
atotputernic, omul e neputincios; Dumnezeu e sfânt, omul e păcătos. Dumnezeu şi 
om sunt extreme: Dumnezeu este pozitivul în mod absolut, ansamblul tuturor 
realitatilor, omul e negativul în mod absolut, ansamblul tuturor nimicniciilor.” 
(Feuerbach 1961, 69) 


Noua perspectivă a omului religios înstrăinat de sine, numită antropologie, consideră 
că acţiunea creatoare a omului duce la propria sa alienare prin viaţă religioasă care 


„este o dedublare a omului, a raţiunii şi a sensibilităţii sale, este transferul calităţilor 
lui intelectuale şi afective asupra unei imaginare fiinţe divine, care îşi afirmă propria 
independenţă şi începe să-şi tiranizeze creatorul” (Kołakowski 2009, 99). 


Feuerbach, descurcand itele misticismului rational hegelian, vede o posibilitate de 
a ieşi din acest cerc al alienării în apariţia a ceea ce numeşte om postreligios, emancipat 
de religie, care îşi caută menirea ca omenie în comuniune, în prietenia fata de celălalt. 

Tânărul Marx preia premisele acestei transformări antropologice în care 
Dumnezeu este Om, dar critică rezultatele ei şi mai ales imposibila renunțare a lui 
Feuerbach la idealism, spunînd că acesta: „consideră oamenii nu în conexiunea lor socială 
dată, nu legati de condiţiile lor de viaţă existente care fac din ei ceea ce sunt — el 
[Feuerbach, i.e.] nu ajunge niciodată până la oamenii reali, activi, ci se opreşte la 
abstractia om”, şi în continuare, pentru acest lucru fiind nevoit “să recurgă la o 
contemplare superioară şi la o ideală compensare în specie, deci să cadă din nou în 
idealism” (Marx 1956a, 42 — 43), „Feuerbach nu vede că însuşi sentimentul religios este 
un produs social” (Marx 1956b, 615). Cu toate că textul /deologiei germane grefeaza 
pentru Althusser momentul de ruptură în biografia intelectuală a lui Marx prin ceea ce 
numeşte coupure épistémologique (Althusser 1970, 53), încă sunt evidente aici motivele 
critice ale problematicii antropologice ale înstrăinării datorită acestei referinţe la omul 
generic. Marx imputase formalismul şi limitele date ale abstractizării plate prin care se 
gândeşte asupra omului ca simplu obiect în critica muncii la Hegel în Manuscrisele 
economico-filosofice din 1844: 


„Aşadar, Hegel, care concepe — desi, [...] , numai într-o forma înstrăinată (sub. n.) — 
sensul pozitiv al negatiei raportate la sine însăşi, concepe totodată şi autoinstráinarea 
omului, înstrăinarea esenței lui, dezobiectivarea şi privarea de realizare a omului ca 
dobândire de sine, ca transformare a esenței umane, ca obiectivare, ca realizare. Pe 
scurt, el concepe - în limitele abstractiei (sub. n.) — munca drept actul prin care omul 
se creează pe sine însuşi, iar relația omului cu sine ca relaţie cu o esenţă străină 


(sub. n.).” (Marx 1968, 623) 

Mai târziu Marx va reveni asupra acestei critici, spunând acelaşi lucru, dar fără să 
folosească terminologia hegeliană: „dialectica este limbajul acestei raţiuni atât de pure, 
rupte de individ. La Hegel există acest fel absolut pur al gândirii, minus individul” (Marx 
1963, 127). Dacă critica religiei nu atinsese decât probleme care priveau relaţia om — 
Dumnezeu, la Marx, începând de timpuriu, din crochiul Contribuţii la critica filosofiei 
hegeliene a dreptului. Introducere, eliberarea omului de religie este asimilată ieşirii 
kantiene din minorat. Dincolo de faptul că „religia este opiu pentru popor” (Marx 1960a, 
413) şi reiterarea necesităţii criticii făcute religiei pentru a accentua că omul creează 
religia, ca realizare fantastică a esenței umane, şi nu religia îl creează pe om, Marx afirmă 
că această critică a religiei este fundamentul oricărei critici viitoare, indicând şi făcând 
legătura cu statul. Eliberarea omului de religie presupune suprimarea religiei, adică 
renunţarea la o situaţie care are nevoie de iluzii, iar sarcina de a „demasca forma sfântă a 
înstrăinării de sine şi pe cea din formele ei profane” îi revine filosofiei — „critica cerului 
se transformă în critica pământului” (Marx 1960a, 414). Atât în acest text cât şi în 
Contribuţii la problema evreiască, scris în aceeaşi perioadă, apare o concepţie a relaţiei 
stat — religie la care Marx va renunţa începând cu /deologia germană, atunci când 
tandemul bază — suprastructură o va face inoperabilă, preluându-i din înţelesuri. Curios 
este faptul că în cele două texte amintite statul creează religia ca o concepţie răsturnată 
despre om, exact la fel cum societatea este o lume întoarsă pe dos, unde religia este un 
status quo de moment in devenirea istorică a statului (Marx 1960b, 392). Legătura 
fireascá pe care o putem face, cunoscand deja teoria ideologiei dezvoltatá mai tarziu, este 
cá Marx identifica aici religia exact cu rolul pe care il va atribui mai apoi ideologiei, cand 
va folosi aceeaşi metaforă a camerei obscure pentru a exprima faptul cá „oamenii şi 
relaţiile dintre ei apar cu capul în jos” (Marx 1956a, 22), având deja datele acesteia dar nu 
şi diferenţa dintre forţele de producţie si relaţiile sociale de producţie. Însă, întrebarea 
care rămâne este ce înţelege atunci Marx prin religie? Religia este doar un mijloc de 
dominare pentru stat, unde nu omul contează, ci înstrăinarea acestuia (Marx 1956a, 395). 
În Manuscrisele pariziene este afirmată perspectiva umanistă: „Dacă eu ştiu că religia 
este conştiinţa se sine înstrăinată a omului, înseamnă că ştiu că în ea, ca religie, se afirmă 
nu conştiinţa mea de sine, ci conștiința mea de sine înstrăinată (sub. m.)" (Marx 1968, 
620). 

Urmând gândul tânărului Marx, critica religiei, drept captivitate religioasă, devine 
critica statului, ca emancipare politică. Critica se transformă astfel într-o armă de luptă 
împotriva opresiunii puterii, devine critică de încăierare care face în aşa fel încât 
„apăsarea reală să pară mai apăsătoare, adăugându-i conştiinţa apăsată” (Marx 1960a, 
416), făcându-i pe oameni să-şi conştientizeze situaţia politică. Într-o scrisoare către A. 
Ruge, Marx nota că, în fond, critica este confesiune, adică „autolămurirea prin filozofie 
critică a epocii asupra sensului luptelor şi nazuintelor ei" (Marx 1960c, 381). Noua 
sarcină a criticii astfel conturată îşi va fixa totuşi o exigenta care trimite la Hegel si un 
criteriu care depăşeşte istoria ideală a conceptului dat asupra lucrurilor postume: „critica 
filosofiei dreptului nu se adânceşte în sine însăşi, ci se îndreaptă spre probleme pentru a 
căror dezlegare nu există decât un singur mijloc — practica” (Marx 1960a, 420). 
Trimiterea la Hegel este dată de rezerva acestuia fata de sentimentalismul şi convingerile 
idealiste romantice care îndemnau la revoltă împotriva realului care este rațional — 

„asupra învăţăturii despre cum trebuie să fie lumea, filosofia ajunge la aceasta in 
orice caz prea târziu. Ca gând al lumii, ea apare în timp abia după ce realitatea a 
terminat procesul ei de formare şi este gata săvârşită” (Hegel 1996, 19). 


Practica, văzută ca manieră critică de a acţiona asupra realității sau altfel spus de 
interpretare a realităţii, nu se instituie pe dogme care anticipează viitorul, ci trimite radical 
către rădăcina lucrurilor, către tragedia lumii vechi pentru a găsi lumea nouă. În 
consecință, Marx propune imperativul radical al revoluţiei care constă în „a răsturna toate 
relaţiile în care omul este o fiinţă înjosită, inrobitá, părăsită, dispreţuită” (Marx 1960a, 
421). Astfel, critica se va identifica de fapt cu lupta reală de pe scena statului, care, deşi 
„trăieşte din conservarea tuturor mârşăviilor, fiind mârşăvia la putere” (Marx 1960a, 
416), îşi exprimă contradictia evidentă dintre menirea lui ideală şi premisele sale reale. 
Aceste premise dau măsura vieţii egoiste din sfera societăţii civile, în cadrul căreia omul 
este relevat ca ființă profaná care „acţionează ca persoană privată, ca mijloc al unor nevoi 
şi forte” (Marx 1960b, 390) independente de controlul său, transformându-l în obiect 
manipulabil şi alienabil. În această lume profană, capitalismul este religia necesităţii şi ca 
în orice religie dată, după cum consideră Marx, „omul îşi obiectivează esenţa în ceva 
exterior, străin lui” (Marx 1960b, 412). Acest ceva exterior omului şi noua sursă a 
mistificării este intuit a fi „banul”, zeu al necesităţii şi al egoismului, care transformă totul 
în marfă, ca măsură a înstrăinării omului (Marx 1960b, 410), datorită faptului că până şi 
virtutea, convingerile, conştiinţa, totul este de vânzare şi evaluat la justa lui valoare de 
schimb. În măsura în care Marx va considera apoi că înstrăinarea nu este un concept care 
să explice suficient natura banilor, va reveni, atunci când va face critica valorii, pentru a 
spune că „banii nu sunt lucruri, ci raport social” (Marx 1963, 73, 130). 

Ca o contrapondere faţă de această perspectivă delirantă, Marx umanistul vizează 
emanciparea, ca ieşire din minoratul dat de tutela puterii statului, „ca o readucere a lumii 
omeneşti, a relațiilor la omul însuşi” (Marx 1960b, 405) plecând de la o formă de 
rezistenţă: 


„Omul care şi-a dat seama că în domeniul dreptului, politicii etc. duce o viaţă 
înstrăinată îşi duce, in această viaţă înstrăinată ca atare, viata sa cu adevărat 
omenească. Reiese astfel că adevărata cunoaştere şi adevărata viață este 
autoafirmarea, autoconfirmarea în contradicţie cu sine însăşi” (Marx 1968, 620). 


În acest sens, organizarea forțelor proprii sau simplu fapt al gândirii care tinde să 
realizeze această schimbare nu sunt suficiente, fiind necesare coagularea condiţiilor 
materiale ca premise şi răspuns a unor nevoi radicale, altfel existând riscul ca „această 
suprimare în gând, care lasă neatins obiectul său în realitate, să creadă că l-a depăşit în 
mod obiectiv” (Marx 1968, 622). Nevoia de practică radicală este dată şi de trimiterea pe 
care o face Marx la istoria hegeliană a spiritului, cea care îşi înţelegea devenirea ca fiind 
revoluţionară, dar o refuza în fapt. 

Deşi laconic, încă din primele scrieri şi articole publicate, Marx anunţă aşadar 
marile teme germinative ale interpretării materialiste a istoriei urmate mai apoi. Exigenta 
renunțării de a mai inventa o frazeologie nouă pentru interpretarea lumii şi de a pune 
accentul pe schimbarea ei, exprimată în celebra teză 11 din Teze despre Feuerbach, va fi 
pusă în practică, în primă instanţă, prin critica criticii critice întreprinse în Sfânta familie, 

unde impreuná cu Engels, Marx, intr-un stil ironic si nu de putine ori plin de sarcasm si 
calambururi, se ráfuieste radical cu ideile tinerilor hegelieni pentru a scoate in evidentá 
naivitatea si lipsa de impact real, ca rásturnare practicá, a criticii speculative practicate de 
acestia, inca tributará hegelianismului. A schimba constiinta oamenilor se rezuma, in 
primă instanţă, „la cerinta de a interpreta altfel ceea ce există, adică de a recunoaşte 
existentul prin mijlocirea unei alte interpretări” (Marx 1956a, 16), în speţă cea 
materialistă. În acest fel este diferențiată şi delimitată strict critica pe care Marx o are în 
vedere, care „nu este o critică spirituală care se ocupă de fantome, idei produse ideologic, 
pentru că astfel nu surprinde realitatea” (Marx 1956a, 35). Astfel, este anunţat 
discutabilul moment de turnură intelectuală reprezentat de scrierea /deologiei germane. 

Modalitatea prin care poate fi relevat principiul realității în noua concepție 
materialistă este dată de apelul la istorie, nu numai ca teren real care explică formarea 
ideilor prin practica spontană materială, ci intuind faptul că însăşi producerea şi 
reproducerea vieţii este un produs marcat istoric: 


„Această concepţie a istoriei constă în a dezvolta procesul real de producție luând ca 
punct de plecare producţia materială a vieţii nemijlocite şi în a concepe forma de 
relaţii legată şi produsă de acest mod de producţie, deci societatea civilă pe diferitele 
ei trepte, ca bază a întregii istorii, în a prezenta această societate în activitatea ei ca 
stat şi a explica prin ea totalitatea diferitelor produse teoretice şi forme ale 
conştiinţei, ca religie, filozofie, morală etc., etc., precum şi in a urmări procesul 
naşterii lor din aceste diferite trepte” (Marx 19563, 34 — 35). 


Dacă înainte istoria ignora premisele date de producerea condiţiilor de viaţă şi era 
explicată prin modele exterioare ei fiind scrisă prin apelul la superstiție, acum Marx 
explică superstitia prin istorie (Marx 1960b, 387), adică raportul social al indivizilor este 
constituit istoric de suma forțelor materiale productive şi de condiţiile materiale de 
existenţă, neputând fi înţelese hegelian ca dezvoltare generală a spiritului omenesc. Marx 
va fi mult mai explicit, în acest sens, în celebra Prefafá la Contribuţii la critica economiei 
politice: 


„În producţia socială a vieţii lor, oamenii intră în relaţii determinate, necesare, 
independente de voinţa lor, relaţii de producţie care corespund unei trepte de dezvoltare 
determinate a forțelor lor materiale de producţie. Totalitatea acestor relaţii de producţie 
formează structura economică a societății, baza ei reală pe care se înalţă o suprastructură 
juridică şi politică şi căreia îi corespund forme determinate ale conştiinţei sociale. Modul 
de producţie al vieţii materiale condiţionează în genere procesul vieţii sociale, politice şi 
spirituale. Nu conştiinţa oamenilor determină existenţa, ci, dimpotrivă, existenţa lor 
socială le determină conştiinţa” (Marx 1954, 9). 


Aşadar, istoria reală ne arată că fiecare treaptă a ei este un rezultat material şi un raport 
între indivizi, ambele reluate în succesiunea diferitelor generaţii care continuă în 
împrejurări complet schimbate activitatea transmisă şi pe de altă parte, modifică vechile 
împrejurări într-o activitate complet schimbată. Tradiţia, deşi imprimă istoriei o anumită 
dezvoltare şi prescrie condiţii de viaţă specifice prin faptul că „modul în care oamenii îşi 
produc mijloacele de trai depinde de felul mijloacelor de trai pe care le-au găsit şi pe care 
trebuie să le reproducă” (Marx 1956a, 17) şi prin aceasta „apasă ca un coşmar asupra 

mintii celor vii" (Marx 1966, 207), poate fi modificatá deoarece conditiile formárii sale 
nu sunt imuabile, oamenii creándu-si singuri istoria. 

Senzatia acestei imponderabilitati este dată de ideologie, pentru care relaţiile 
dintre oameni apar cu capul in jos. Dar cum nu constiinta determina viata, toate produsele 
sale, morala, religia, metafizica nefiind independente ca aparitie, ci viata determina 
constiinta, ideologia fiind de aceea considerata de Marx o sublimare necesará tocmai a 
procesului de viata (Marx 1956a, 17), o fictiune necesará. Constiinta fiind un produs 
social nu are cum sa se dezvolte, ideologia neavand alta istorie decát cea strict 
determinatá de conditiile materiale ale fortelor de productie. Aici Marx introduce o 
diferentiere esentialá intre ideologie si limbaj, acesta din urmá fiind considerat adevárata 
conştiinţă practică, deoarece „limba se naşte ca şi conştiinţa tocmai din nevoia si din 
necesitatea de a comunica real cu alti oameni” (Marx 1956a, 27). Tema necesităţii unui 
nou limbaj cumulat cu o nouă conştiinţă, plecând de la care poate fi posibilă alternativa, 
Marx o va dezvolta mai ales în scrierile istorice despre revoluțiile franceze. 

Genealogia valorii şi a apariţiei ideologiei ca o conştiinţă falsă, Marx o va situa şi 
pune pe seama faptului că distanţa instituită prin diviziunea muncii între munca materială 
şi cea intelectuală determină conştiinţa să-şi închipuie că „este altceva decât conştiinţa 
practicii existente, că poate reprezenta realmente ceva fără să reprezinte ceva real” (Marx 
1956a, 28). În acest mod, conştiinţa, metaforic spus, se emancipează de lume pentru a 
construi teorie pură şi până la urmă numai o mistificare a realităţii. Marx nu explică exact 
distanţa care separă acest incipit al emancipării conştiinţei de ideologia propriu-zisă şi 
mai ales legătura dintre ele. Aflăm doar că ideologia este o reflecţie a ideilor clasei 
dominante, care dispun de mijloacele de producţie spirituală, ca expresie ideală a 
intereselor şi relațiilor materiale dominante (Marx 1956a, 44; 1963, 130). Dar, făcând 
apel la teoria revoluţiei, pe care Marx o dezvoltă în continuare introducând pe scena 
istoriei lupta de clasă, vom înţelege că în istorie „orice clasă nouă care ia locul unei alte 
clase trebuie să prezinte interesele sale ca interese comune ale societăţii, să le facă 
generale şi singurele raţionale” (Marx 1956a, 45). Orice clasă revoluţionară devine 
conservatoare atunci când îşi distruge formele tradiționale în cadrul cărora au fost 
produse condiţiile de emergenta a contradictiei din care s-a instituit (Marx 1966, 139 — 
140). În consecinţă, statul se va constitui ca formă care reprezintă ceva iluzoriu ca fiind 
de interes general. Luptele din interiorul statului, susținute de oameni care se lasă vrájiti 
de fantome drapate ca idealuri politice, sunt iluzorii pentru că fiecare clasă vrea 
dominaţia, deci intenţia va fi de a cuceri puterea politică pentru a prezenta apoi propriile 
interese drept cel general, ca ideologie. 

Fata de stat, ca formă iluzorie a unui interes particular desemnat prin forța 
impunerii ca fiind general, omul se simte alienat ca „faţă de o putere străină [...], despre 
care nu ştie de unde provine şi încotro se îndreaptă, care nu poate fi stăpânită de oameni, 
ci suportă o dezvoltare specifică independenţă de voinţa oamenilor” (Marx 1956a, 31). 
De aceea statul devine o existenţă de sine stătătoare ca o comunitate aparentă, o formă de 
organizare impusă, care garantează drepturile şi interesele clasei dominante. În această 
lume orice om este definit ca cetăţean abstract, care există din punct de vedere strict 
juridic, raportul cel mai înalt fiind cel legal (Marx 1960b, 397 — 400), orice drept 
transformându-se în lege. Legislaţia este doar expresia ca suprastructură a datelor şi 
cerințelor bazei, având ca efect generalizarea şi uniformizarea unui mod de producţie 

(Marx 2009, 497, 509). De altfel, pe tot cuprinsul Capitalului sunt prezente mai multe 
micro-genealogii ale legii, iar una dintre ele (Marx 2009, 301) pleaca de la existenta unui 
mod de productie care presupune ca necesará o suprastructurá, niste relati! de productie 
sociale care se dezvoltá in exces si cheamá reactiunea societátii care reglementeazá 
relatiile de productie tocmai pentru a salva baza, de aici efectul de uniformizare a unui 
mod de productie dat pe care doar posibilitatea unui profit mai mare il poate schimba sau, 
dupa cum spera Marx, o revolutie proletará. In Nasterea biopoliticii, ca ecou al acestei 
genealogii marxiste, Foucault vorbeste despre relatia drept versus guvernare a lucrurilor 
şi indică faptul cá dreptul, dincolo de medierea pe care încearcă să o instituie, este o 
formă de opoziţie (Foucault 2007, 16 — 20). Însă, la Marx rămâne posibilitatea acestei 
pendulări între certitudinea cá un mod de producţie este consfințit politic prin amprenta 
legii impusă de clasa dominantă (Marx 1963, 110) şi faptul că legea este acţiune 
conştientă a societăţii asupra dezvoltării spontane, inconştiente a relaţiilor de producţie 
(Marx 2009, 490). 

Îngropând metafizica cu ale sale fantome, ca producţii ale conştiinţei emancipate 
de lume, care au hăituit minţile „industriaşilor filosofiei” pentru a surprinde mişcarea 
reală a bazei, demersul lui Marx se va contura prin concentrarea pe critica ideologiei 
economice şi mai cu seamă pe modalitatea specifică în care este înțeleasă şi folosită 
istoria în determinarea categoriilor care explică economia. Prin realizarea acestei critici, 
Marx intenţiona de fapt să găsească posibilitatea de a „degaja anumite trăsături comune 
ale producţiei şi repartitiei, precum şi posibilitatea de a confunda şi dizolva toate 
deosebirile istorice în legi general-umane” (Marx 1972, 21). Şi pentru a înţelege, dincolo 
de manifestările contingente, mişcarea reală a producţiei, Marx critică tendinţa 
economiştilor de a importa modalitatea prin care ştiinţele naturii îşi gândesc obiectul, 
afirmând „imposibilitatea de a gândi condiţiile generale ale oricărei producţii, [deoarece, 
n.m.| sunt abstracții care nu tin cont de istoria reală” (Marx 1972, 22). 

Încă din Ideologia germană este criticată istoria ca robinsoniadă, o istorie a 
reprezentărilor rupte de fapte şi de procesele reale pentru care realitatea şi viaţa sunt 
condiţii preistorice. În Mizeria filosofiei, Marx va critica metoda de analiză şi de expunere 
a lui Proudhon în privinţa schimbului economic pentru a da la o parte acea metafizică a 
economiei politice pentru care categoriile nu au spontaneitate şi prin funcţionarea lor nu 
dau măsura vieţii (Marx 1963, 133), deoarece se lasă încadrate de legi naturale veşnice, 
pentru care elementul istoric văzut în dezvoltarea sa nu are valoare de explicaţie. Marx 
susține că: 


„În orice ştiinţă istorică, socială trebuie să avem întotdeauna in vedere că subiectul 
(i.e. societatea) este dat şi că, în virtutea acestui fapt, categoriile exprimă forme de 
existenţă, condiţii de existenţă şi de aceea nici pentru ştiinţă societatea nicidecum nu 
începe să existe abia în momentul când prima oară se vorbeşte desprea ea ca atare” 
(Marx 1972, 39). 


Recursul la istoria descriptivă este sancţionat atunci când, în cercetare, este 
presupus deja lucrul care este chestionat, neexplicandu-se de unde şi cum au apărut acele 
nevoi desemnate prin categorii economice de schimb sau diviziunea muncii ca expresii 
teoretice abstracte ale relațiilor sociale de producţie. Economiştii consideră aceste 
categorii fixe şi eterne explicând doar ideologic modul în care funcționează relaţiile de 

productie existente si ratand astfel miscarea realá, adicá exact cadrul in care se produc aceste 
relati de productie in devenirea lor istoricá (Marx 1963, 123 — 126). Pentru a ajunge la 
posibilitatea decriptárii acestui cadru, Marx crede in necesitatea unei genealogii (Marx 1963, 
73), care, inainte de toate, sá considere cá relatiile de productie ale oricárei societáti istorice 
formeazá un intreg, un organism in care aceste relatii coexistá simultan (Marx 1963, 130), 
perspectivă pe care o va reitera şi in prefata primului volum al Capitalului: „societatea [...] nu 
este un cristal solid, ci un organism capabil sá se transforme si aflat in continuu proces de 
transformare" (Marx 2009, 12). Genealogia incearcá sa afle specificitatile unui astfel de ,,bloc 
istoric" (Gramsci 1969, 58, 69) prin chestionarea si conturarea nevoilor existente, a fortelor de 
producţie, a modului de producţie si a relaţiilor sociale (Marx 1963, 134). Toate aceste 
atribute dau másura istoriei reale sau profane, manierele descriptive, dialectice sau comparate 
de a face istorie rămân în umbra acestei „ştiinţe adevărate”, care cu noul său limbaj surprinde 
discursul spontan al vieţii. 

Am încercat până în acest punct să indic constituirea perspectivei lui Marx pentru a 
sublinia faptul că radicalitatea vine din critica iluziei că statul are o realitate specifică ce îşi are 
în ea însăşi propria putere, percepţie sintetizată foarte exact de Foucault astfel: „statul nu are 
esenţă, statul nu este universal, nu este prin el însuşi o sursă autonomă de putere, statul nu este 
altceva decât efectul, profilul, decupajul mobil al unei permanente etatizări” (Foucault2007, 
77). Ulterior Marx va dezvolta şi fixa contradictia capital — muncă tocmai pentru a contura 
mai exact ideea de sistem şi fatetele puterii sale. În această optică, problema guvernării nu 
apare ca un consimtámánt voluntar, ca un concurs de interese arbitrate neutru de stat, ci ca 
impunere a unui sistem abstract, dominat de fetişism. 


Critica sistemului şi invenţia puterii 


Într-o scrisoare către prietenul său Franz Overbeck, Nietzsche, notează: „în cele 
din urmă, ajung cu neîncrederea mea până la întrebarea dacă istoria este în principiu 
posibilă? Ce constatare se doreşte? — ceva care în clipa însăşi în care s-a petrecut faptul 
nu era cert?” (Nietzsche 1992, 253). Pornind de la acest citat plonjăm direct în vertijul 
labirintului care conturează şi implică motivele interpretării la Nietzsche, anunțând faptul 
că semnul, deşi încearcă să dea seama de evidenţa propriei sale realități este, înainte de 
toate, un simptom care trimite către un regim subteran al sensului. După cum am amintit 
deja, Foucault evidenţiază faptul că semnul îşi pierde primordialitatea, pentru a lăsa loc 
altor posibile instantieri care trebuie indicate şi chestionate, semnul rămânând, de aceea, 
doar forma fluidă sau corpul uzat în care au fost încastrate intenţiile acestora. A încerca să 
urmăreşti istoria unui lucru, fără a înţelege că acesta este ceea ce este tocmai datorită 
devenirii sale în acea istorie care i-a subîntins intenţiile, este pentru Nietzsche o 
imposibilitate sau motiv pentru crearea unor fantezii demne de lipsa simțului istoric, 
gratulate drept egiptianism (Nietzsche 2008a, 29). Dincolo de faptul că este criticată 
astfel acea tendinţa devenită obişnuită de a vedea istoria ca o împlinire a unui scop iniţial, 
fapt care este coroborat cu evidenţa că între impunerea primă a unui tel şi conturarea sa 
finală nu există nici o diferenţă (Nietzsche 2006b, 83), Nietzsche afirmă că acest gen de 
istorie nu poate fi avut decât de acele lucruri definibile sau considerate eterne. Orice lucru 
sau valoare nefiind fixe sau imuabile, ci impuse şi folosite de către om, vor descrie, în 

consecinţă, o altfel de istorie, a cărei lizibilitate rămâne să fie aflată şi să contureze 
unitatea lucrului sau a valorii în acele noi rationalitati, cristalizări, chiar sublimări date de 
uzura parcursului istoric (Nietzsche 2006a, 247). Această altfel de istorie, historia 
abscondita, încă nescrisă, ar trebui să aibă în vedere critica acestui cumul de aprecieri 
istorice ale formării lucrurilor. Aici este afirmată o primă necesitate a ceea ce va fi numit 
apoi genealogie, cumulând atribute ale fiziologiei, psihologiei sau filologiei. 

Interpretarea valorii la Nietzsche face obiectul unor aşezări exegetice care 
traversează teme ca păstrarea unor remanente metafizice sau acuzarea unor direcţii 
iraționale. Poate că niciun alt filosof nu a fost aşa de preocupat de problema valorii şi de 
înțelesurile sale multiple aşa cum a fost Nietzsche. Pentru a statua totuşi un înţeles vom 
accepta norma deleuziană care face foarte explicită legătura dintre valoare şi putere: „nu 
vom afla niciodată sensul unui lucru (fenomen uman, biologic sau chiar fizic) dacă nu 
vom şti care e forţa care se înstăpâneşte asupra acestui lucru, îl exploatează, şi-l aserveşte 
şi se exprimă prin el” (Deleuze 2006, 7). Orice instinct al vieţii are în vedere extinderea 
puterii (Nietzsche 2006a, 233) fiind ideea prezenţei universale a vointelor de putere, 
deoarece devenirea este teatrul în care are loc însăşi procesul conflictual al forţelor. 
Fiecare dintre aceste voințe de putere îşi dispută, în propriul proces de creştere sau 
descreştere, impunerea propriilor diferente. În acest topos atopos al universului 
„caracterul general [...] este haos pentru veşnicie, nu în sensul absenței necesităţii, ci al 
absenței ordinii, structurii, formei, frumuseţii, înţelepciunii [...]. Există doar necesităţi; 
aici nu există nimeni care comandă, nimeni care se supune, nimeni care încalcă” 
(Nietzsche 2006a, 126). Dincolo de orice ordine estetizantă, Nietzsche aşază aşadar 
cosmologia într-o anomie necesară şi nu ca asumare a unei legi naturale. 

Considerând cele afirmate, a vorbi despre dreptate sau nedreptate, cu un înţeles 
fix determinat, este un nonsens pentru Nietzsche, deoarece nu există dreptate în sine — 
„Viaţa în existenţă, [...] acţionând vătămând, violentând, jefuind, distrugând şi nici nu 
poate fi închipuită altfel”. Stimulul cel mai puternic al vieţii fiind opoziţia, Nietzsche va 
înţelege dreptatea ca „luând naştere printre oamenii puternici, aproximativ egali, [între ei 
născându-se][...] ideea de a ajunge la o înţelegere şi de a se negocia pretenţiile ambelor 
parti, [...], dreptatea fiind compensație şi schimb” (Nietzsche 2000, 92). Dar aceasta 
situaţie a emergentei dreptului, prin uzură şi crearea unei obisnuinte, duce la apariţia 
juridicului — „dreptul care se bazează pe contracte între egali durează atâta timp cât 
puterea celor ce au căzut la învoială este chiar egală sau asemănătoare, [...] şi când o parte 
a devenit mai slabă decât cealaltă: atunci survine supunerea şi dreptul încetează” 
(Nietzsche 2000, 377), pentru că „din punctul de vedere eminamente biologic, stările de 
drept nu pot fi niciodată decât stări excepționale, ca limitări parţiale ale voinţei de viaţă” 
(Nietzsche 2006b, 82). În spiritul acestei interpretări, Foucault va reevalua teoria 
contractualistă a lui Hobbes afirmând: „ceea ce caracterizează starea de război este un fel 
de diplomatie infinită a unor rivalități care sunt în mod natural egalitare" (Foucault 2009, 
81). În Aurora, Nietzsche va pune în legătură această înţelegere a dreptăţii cu asumarea 
datoriei, nu ca sentiment coercitiv, ci ca păstrare a respectului şi a puterii: „datoriile 
noastre — sunt drepturile altora asupra noastră [...]. Ne îndeplinim datoria — adică: 
justificám acea reprezentare despre puterea noastră în virtutea căreia ne-a fost acordat 
totul, înapoiem cu aceeaşi măsură cu care ni s-a dat.” Dreptatea este aici un joc al 

prudentei prin care ,,se mentine un statut si un grad de putere (sub.m.)” (Nietzsche 2001, 
71 — 73). Dreptatea este aici înţeleasă ca echilibru al forţelor, un limbaj comun al puterii. 

Stim cá Nietzsche acordă excepţiei un rol exclusiv în afirmarea şi sporirea vieții, 
cu specificatia că este bună atâta timp cât nu devine normă sau mască (Nietzsche 2006a, 
93). Ce înseamnă acest lucru şi care este posibila devenire pe care o incriminează? Norma 
este legea, iar aceasta este excepția impusă de impunerea unei voințe dominante. 
Nietzsche oferă o scurtă genealogie a apariţiei statului înţeles tocmai ca excepția din 
anomia puterilor. În lupta forţelor intervine un moment ca ruptură, simţit ca un puternic 
act de violenţă care impune transformarea şi cere ca totul să fie modelat, supus, dominat 
(Nietzsche 2006b, 94 — 95). O dată cu acest nou complex de putere impus, „viaţa prin 
invenţii, ficțiuni îşi justifică răul” (Nietzsche 2006b, 73) necesar. Opera acestei voințe 
cuceritoare, imediat ce se simte puternică, este de a crea instinctiv tipare pentru forme, o 
lege care cere adaptare şi instituie diferenţa dintre drept şi nedrept. Pentru acomodarea 
acestor noi cerinţe este nevoie de o memprie, pe care puterea o dezvoltă şi o imprimă prin 
mnemotehnica durerii. Apariţia acestei puteri care caută să îşi consolideze poziția, duce la 
slăbirea acelor forte care i se opun. În cazul în care acestea nu sunt transformate în forte 
reactive, se dezvoltă, prin interiorizarea omului, conştiinţa încărcată. 

Ceea ce se arată, ceea ce rămâne pentru a putea fi cuprins este fantoma semnului 
care veghează rău. Nietzsche, înainte de a vorbi de Leiblichkeit, va numi Hautlichkeit ca 
acel ceva care ne reţine la „partea cea mai de suprafaţă, cea mai exterioară a existenţei — 
ceea ce este mai vizibil, învelişul şi materializarea sa [şi care nu poate trimite decât spre] 
cea mai săracă ca sens dintre toate interpretările posibile ale lumii” (Nietzsche 2006a, 
168). Acest Hautlichkeit este plăcerea suprafeţei (Nietzsche 2000, 15) pentru care 
profunzimile sunt doar cele ale propriilor cute, țesătura fantomatică în care adevărul se 
deghizează (Nietzsche 2001, 216), formă fluidă, adaptare, simplă reactivitate „care, ca 
orice epidermă, trădează câte ceva, dar mai mult tăinuieşte” (Nietzsche 2011, 47), fiind 
limită şi transparenţă în acelaşi timp. Hautlichkeit, deşi se arată, nu ne poate spune nimic 
deoarece este o stare de fapt, interpretare (Nietzsche 1999a, 172), este amprentă a 
instituirii, a numirii lucrurilor. 

La începutul celei de a doua dizertatii din Genealogia moralei, Nietzsche 
inserează o micro-genealogie in care analizează legătura dintre putere şi mnemotehnica 
durerii pentru a reliefa tocmai devenirea şi instituirea palimpsestului dat de sensurile 
pedepsei ca vinovăţie. Aici amintirea durerii amprentării iniţiale sau a personalizării 
(Nietzsche 2001, 76), prin impunere brutală sau prin repetiţii susţinute, are capacitatea de 
a inhiba orice acţiune care contravine şi este sanctionata prin lege şi creează astfel prin 
frică o anumită obisnuinta dată de un uzaj moral (Nietzsche 2006b, 62 — 65). Nietzsche 
susține că deşi „astăzi durerea este mai chinuitoare, [deoarece este sublimată şi 
subtilizată] să apară mai cu seamă transpusă în plan imaginativ şi sufletesc, împodobită 
cu o mulţime de nume atât de liniştitoare încât să nu poată stârni bănuieli” (Nietzsche 
2006b, 72), durerea ar putea fi şi catalizatorul unei forte active, ca împotrivire a vieţii fata 
de durere (Nietzsche 2000, 254), atunci când în acest raport cu aceeaşi putere, cu 
exercitarea sa, „fiecare suferind caută instinctiv o cauză a suferinței sale”, deoarece 
„durerea caută întotdeauna motivul, în timp ce plăcerea este înclinată să se oprească la ea 
însăşi, fără a mai privi înapoi” (Nietzsche 2006a, 48). Datorită acestei tiranii a durerii este 
inevitabilă „suprema dezmeticire” dată de întrebarea — ce este, de fapt, ceea ce fac eu? 

(Nietzsche 2001, 120) Durerea, trimițând către calea de ieşire din labirint, devine un 
principiu al developării semnului ca fiind răuvoitor, „durerea este marea propovăduitoare 
a suspiciunii, [..]. Ea ne sileşte să coborâm odată în ultimul nostru hau şi să ne 
descotorosim de orice încredere, de orice blandete, valoare, bunătate” (Nietzsche 2006a, 
492), de toate valorile care reprezintá magia invizibila a lui /a folie circulaire (Nietzsche 
1999a, 152). 

Dar ce si cum putem fixa ceva ca fiind o certitudine ca fisură in aceasta /a folie 
circulaire din moment ce, ,,ceva cunoscut este obisnuit, lar ceea ce e obisnuit este cel mai 
greu de recunoscut, de văzut ca problemă, deci ca ceva străin, îndepărtat, aflat in afara 
noastră” (Nietzsche 2006a, 242)? Este momentul nud care instituie valoarea suspiciunii 
ca instinct de a nu accepta un răspuns dinainte fixat şi definitiv — „datorită unei îndoieli 
(sub.m.) care îmi este proprie [...] [care se referă] [...] la tot ceea ce a fost preamărit pana 
acum pe pământ” (Nietzsche 2006b, 9). Datorită suspiciunii ajungem să coborâm în 
subteranele acelor lucruri pe care le consideram drepte, pentru ca, prin luminarea 
neîncrederii radicale (Nietzsche 2000, 101), „să vrem să ne înstrăinăm şi să ne 
depersonalizăm” de această tiranie a legii sau moralității pentru a asculta o altă muzică 
(Nietzsche 2001, 76), pe cea a vieţii. Şi, o dată ce acest văl a căzut, ce adevărul lui /a folie 
circulaire a fost răsturnat, adevărul nu mai este adevăr, iar faptul că „lumea nu valorează 
ceea ce am crezut, este poate lucrul cel mai sigur pe care neîncrederea noastră l-a 
dobândit în sfârşit. Cata neîncredere, atâta filosofie (sub.m.)" (Nietzsche 2006a, 229). 
Această nevoie de o nouă filosofie, ca experimentare a suspiciunii, trimite către 
încercarea de a creea un nou sens, o nouă ficţiune, de a impune un alt gust. lar a 
experimenta nu înseamnă, pentru Nietzsche, nimic altceva decât a încerca şi alte variante 
de a vedea lucrurile, de a explora implicaţiile şi consecinţele acestor noi posibilităţi prin 
care „propria ta viaţă capătă valoarea unui instrument şi a unui mijloc de cunoaştere” 
(Nietzsche 2000, 160) pentru a vedea care alternativă este mai folositoare vieţii. 

Nu de puţine ori, Nietzsche va prezenta moralitatea, creştinismul sau metafizica 
ca pe imagini răsturnate, consecinţe ale unei erori intelectuale, de la care plecând s-a 
constituit o istorie particulară a sensului, „eroarea l-a făcut pe om atât de profund, de 
tandru, de inventiv, încât să dea la iveală o asemenea floare ca religiile şi artele” 
(Nietzsche 2000, 39). Erorile care au pus în mişcare tot acest iureş al istoriei, Nietzsche le 
va inventaria şi va căuta să le pună în raportul lor cu aportul negativ fata de viata, pentru a 
indica renunţarea la ele. În Ecce homo, vorbind despre ateismul său, Nietzsche aduce în 
discuţie înţelesul morţii lui Dumnezeu ca refuz de a accepta viata prin medierea imaginii 
sau a conceptului. Intelegem că ateismul său nu este unul care să fie combativ prin 
argument, ci de natură pur instinctuala: 


„Dumnezeu, nemurirea sufletului, mântuirea, lumea de dincolo, simple noţiuni [...]. 
Nu cunosc defel ateismul ca rezultat, şi mai putin ca eveniment: el rezultă la mine 
din instinct. Sunt prea curios, prea înclinat spre îndoială, prea cutezător pentru a 
accepta un răspuns gata făcut. Dumnezeu este un răspuns gata făcut, [...], doar o 
interdicţie gata făcută pentru noi: nu aveţi voie să gândiţi” (Nietzsche 1999b, 17). 


Metafora morţii lui Dumnezeu reprezintă deschiderea către marea sănătate sau o 
altă evaluare prin ieşirea din religie. Dar această faptă uriaşă a refuzului acceptării 

răspunsului gata facut înseamnă desființarea aprecierilor moralei ducând astfel spre un 
moment de înţelegere opacă asupra vieţii şi a viitorului omului: 


„Cum am putut să bem marea? Cine ne-a dat buretele pentru a şterge întregul 
orizont? Ce-am făcut când am desprins pământul acesta din lanţurile soarelui său? 
Încotro se îndreaptă acum? Încotro ne îndreptăm noi? [...] Mai există oare un sus şi 
un jos? Nu rătăcim ca printr-un neant nesfârșit? [...] Ce ispăşiri, ce jocuri sfinte va 
trebui să inventám? [...] orice se va naşte după noi va pătrunde, datorită acestei 
fapte, într-o istorie mai înaltă decât a fost toată istoria de până acum” (Nietzsche 
2006a, 138). 


Toate cadrele vechii lumii fiind năruite, fumegânde încă, aşază omul într-o poziție 
inconfortabilă, poate tragică, dar care anunţă o nouă nevoie, fiind obligat astfel să-şi 
caute, să-şi inventeze şi să-şi anunţe alte ispăşiri, un nou orizont sau tel. 

Nebunul, un adevărat personaj filosofic în Știința voioasă, care înlesneşte noua 
idee învingând puterea obisnuintei şi a superstitiei (Nietzsche 2001, 21), menit să nu se 
adapteze societăţii, ci să expună adevărul în agora, să exprime tocmai contradictia lui /a 
folie circulaire, spune mai mult: „această faptă uriaşă mai este încă pe drum şi umblă [...], 
faptele au nevoie de timp, chiar şi după ce au fost înfăptuite, pentru a fi văzute şi auzite” 
(Nietzsche 2006a, 138). Anunţul morţii lui Dumnezeu ne instalează într-un regim de 
transparenţă, dar acest fapt nu înlătură total anumite rezistenţe. Trebuie luptat cu umbra 
moralității sau mai bine spus cu umbra acelei moralizări care dă măsura muncii 
moralității omului asupra sa (Nietzsche 2006b, 61), cu remanentele nihiliste ale sale, 
practic o luptă a omului cu omul. Nemaiavând nici un semn de la Dumnezeu, omul 
trebuie să-şi preia sarcina guvernării (Nietzsche 2000, 140). Critica se instituie astfel ca 
noua ştiinţă a conştiinţei care, nu numai că înlătură acel Hautlichkeit pentru a scormoni in 
subterană, dar caută şi cuvintele unui nou limbaj (Nietzsche 2006a, 228 — 229) care să 
poată surprinde această schimbare radicală şi să poată crea o deschidere din care să 
pornească noul sens. Necesitatea unui alt limbaj, ca un felinar care să ne arate tipul om 
(Nietzsche 2000, 372), este avută în vedere deoarece nu vedem acolo unde nu avem 
cuvinte, pentru că limbajul disponibil surprinde doar ceea ce este obişnuit, numai faptele 
împlinite, adică cele deja interpretate. Critica faptei vine cu acest aport al introducerii 
sensului, ca sarcină mereu actuală, modelând fapticul în raport cu țelul (Nietzsche 1999a, 
393). Critica este necesară pentru că „în noi sălăşluiesc forte vii, roditoare, care 
îndepărtează un înveliş. Negăm şi trebuie să negăm, pentru că ceva în noi vrea să trăiască 
şi să se afirme, ceva ce poate nu cunoaştem, nu vedem încă!” (Nietzsche 2006a, 196). De 
aceea noul limbaj nu va chestiona adevărul sau falsitatea unui judecăţi, ci va considera 
măsura în care viaţa este susținută sau ameliorată. Constituirea acestui nou limbaj critic 
presupune pentru Nietzsche o altfel de conştiinţă intelectuală care să gândească asupra sa 
şi asupra condiţiei sale de existenţă, care să lucreze într-un regim conştiinţă încărcată 
activă (Nietzsche 2006b, 96). Drumetul este figura în care Nietzsche va încastra tot acest 
demers. Acesta paraseste orasul, pentru a se afla intr-o anume distantá in sensul unei 
situári dincolo de Bine şi de Rau. Îşi ,,croieste ochi” tocmai pentru a se dezlega de vechea 
lume si pentru a depăşi în el însăşi această epoca (Nietzsche 2006a, 277). Din subterana 
criticii trebuie tintite valorile care conduc societatea şi chestionate în privinţa originii şi 
valorii lor (Nietzsche 2011, 11) instituind un criticism intern sau o destructie psihologică 

(Fink 2003, 111) a acestora, „filosoful trebuie să oglindeascá conştiinţa vinovată a 
timpului său, iar pentru asta i se cere cea mai desăvârşită cunoaştere a epocii” (Nietzsche 
2008b, 8). 

Atât poziţia lui Marx, cât şi critica lui Nietzsche sesizează o anumită disonanta in 
câmpul politic, decriptată prin chestionarea lantului dintre existenţa dată a suveranităţii şi 
dorința contractualistă a reprezentării, dar mai ales prin evaluarea acelor forte care 
subîntind şi menţin ordinea dată. Atunci când este chestionată ordinea dată, nu este 
interogată legitimitatea acesteia, care provine şi este expresie a formelor juridice, ci 
ordinea este considerată un sistem care poate fi gândit, în primă instanţă ca apariţie şi 
dezvoltare spontană şi, apoi, ca impunere dictată de o putere sau un centru de 
raționalitate specifică. 

Chestionarea legitimitatii, spun atât Marx si cât Nietzsche, se referă întotdeauna la 
altceva decât la sine, producând forme ideale de cauzalitate, fără a explica procesul real 
de producție şi mai ales au întotdeauna o detentă transcendentală prin faptul că se 
consideră imuabile, lipsite de istorie. Acestea nu dau seama apariţia lor, sunt suspendate 
în istorie creându-şi propria tradiție pentru a răspunde cerinţelor formale ale acesteia. 
Astfel, înţelegerea ordinii ca spontană este eliminată pentru că sistemul nu mai este doar 
un fapt spontan, de moment, ci devine sistem pentru că este deja sursă a unor definiţii 
juridice şi politice — constituite ca ideologie sau ficţiune, care îşi protejează spaţiul 
ocupat, excepţia impusă sau echilibrul prin faptul că începe să se autoproducă, să-şi 
deducă propriile condiții de existenţă. Marx şi Nietzsche vor vedea transformările juridice 
ca simptome ale modificărilor constituţiei biopolitice a societăţii în care acestea au loc. Şi 
în acest caz vor căuta să înţeleagă această imagine a ordinii căutând alte mijloace care să 
le explice existenţa, indicând condiţiile materiale de existență sau folosind mijloace 
psihologice sau fiziologice pentru a le indica incipitul, emergenta şi a urmării sensul 
intrinsec. Puterea pe care este astfel indicată nu este una transcendentă, ci imanentă, ea 
este pusă la lucru şi făcută vizibilă tocmai de constituirea sistemului. Sistemul este lentila 
prin care vedem puterea. Prin procesul instituţional al normalizării, puterea mai degrabă 
îşi ascunde decât îşi arată mijloacele şi telurile, interpelând (în sensul lui Althusser) 
relaţiile care caracterizează controlul său asupra societăţii şi asupra vieţii. Sistemul îşi 
creează continuu propria autoritate. Puterea organizează şi impune, cât timp nu are o 
contrapondere reală, creiere şi corpuri şi reglează astfel viaţa socială. Viaţa este obiectul 
puterii organizat prin sistemul dat. Puterea este producţie de limbaj care nu numai că dă 
expresie, dar şi organizează mişcările sistemului prin însăşi faptul că îi controlează 
sensul, reglează astfel dimensiunea imaginarului specific, a propriei ideologii sau ficțiuni. 
Critica lui Marx la adresa lumii capitaliste priveşte în primul rând obiectivitatea sa ireală, 
fantasmatică. Nu există nevoi imuabile, există dorință de capital care formează o lume în 
care sunt produse şi au sens nevoile, sensul nu este al sistemului, ci aparţine nevoilor. 
Ieşirea din acest sistem relevă chiar specificitatea acestor nevoi, faptul cá nu pot fi 
înţelese decât în sistem. 

Momentul în care istoria este suspendată este cel al vizibilitatii contradictiei — 
mizeria sau durerea, când viata este negată. Critica aduce la lumina contradictia, criza. Ce 
constată atât Marx, cât şi Nietzsche? Pe măsură ce sistemul îşi consolidează propria 
sutură, el devine vulnerabil, ducând nu numai la apariţia contradictiilor, ci la accentuarea 
acestora, prin faptul că-şi „creează proprii gropari”. Este accentuat faptul că forţa reală de 

productie a puterii, pentru cá puterea din spatele sistemului rámáne totusi doar o iluzie 
(ideologia este o imagine răsturnată a realităţii), este muncitorul sau ceea ce Nietzsche 
numeşte corpul, faţă de care sistemul este doar un aparat de captură, ca să folosim un 
termen deleuzian. Acel „oamenii fac, dar nu ştiu ce fac” al lui Marx trimite către alienarea 
atomizantă a muncitorului, este inconstienta datorată faptului că nu se regăsesc în 
ideologie. Numai prin formarea unei „conştiinţe proletare” (Marx) sau a „spiritelor 
libere” (Nietzsche) poate fi înţeleasă, cu adevărat, situația. Nu este prezentă aici doar o 
dorință profetică, ci deschiderea către o alternativă care este edificată plecând de la 
resursele sistemului dat. 

despre redefinirea subiectului politic” 


Matei Demetrescu 


Introducere 


Pe 17 mai 2013, președintele Republicii Franceze promulgă legea 404/2013, 
adoptată de cele două camere ale legislativului. Acest act normativ, cunoscut sub 
titulatura de „loi ouvrant le mariage aux couples de personnes de méme sexe”, pune 
capăt, cel puţin pentru moment, unei controverse care a scindat societatea franceză a 
ultimelor decenii. Se regăseau angrenati cei care, pe de-o parte, considerau într-o manieră 
pe care am putea-o cataloga, în mod desigur simplist, ca fiind tradiţională, că există o 
finalitate intrinsecă instituţiei căsătoriei, procrearea; cuplurile formate din două persoane 
de acelaşi sex ar fi, pe cale de consecinţă sau ex definitio, excluse din categoria 
beneficiarilor de drept ai acestei instituţii. De cealaltă parte sunt implicate în primul rând 
minoritățile sexuale, ai căror membri militează pentru ceea ce am putea numi, într-o 
manieră (aparent) reductionista, „drepturi egale”. Dar şi alti membri ai societăţii franceze 
care citesc, conştient sau nu, dreptul într-o cheie de factură kelseniană, ca artificiu produs 
de om. Astfel înţeles, dreptul nu ar putea şi nu ar trebui să fie legat în mod indelebil de 
presupozitii care îşi au originea în afara sa. Cu alte cuvinte, dreptul pozitiv nu trebuie să 
funcţioneze ca un instrument al excluderii sau al producerii de inegalităţi sociale statutare 
bizuindu-se pe conformitatea cu un „drept natural” sau cu o viziune globală, întrucâtva 
ontologică, asupra „condiției umane”. Dreptul, în măsura în care participă la producerea 
şi perpetuarea legăturii sociale, nu trebuie să prescrie identități sexuale (logica care 
subintinde acest argument fiind una eminamente pozitivista: nomele, care sunt elementele 
constitutive ale dreptului, nu pot fi inferate din fapte; singura origine posibilă a unei 
norme este o altă normă juridică, care îi este superioară celei dintâi). 

Urmând expunerea de mai sus, am putea fi tentaţi să rezumăm această controversă 
prin analogia cu dezbaterea medievală care opunea teologia scolastică a Sfântului Toma 
monismului unui Duns Scotus sau William Occam (Gilson 1988; Strauss 1994; Villey 
2003). „O lege nedreaptă nu este o lege”, dreptatea legii deducându-se din conformitatea 
acesteia cu dreptul natural (legea divină). Contra-argumentul monist invocă potentia 
absoluta Dei: Dumnezeu este atotputernic si, ca atare, nu poate fi constrâns nici măcar de 
iubirea pe care o nutrește pentru oameni. În fata puterii absolute a divinității, existenţa 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

omului este autoreferentialá: nu există niciun „drept natural" care să constituie sursa 
existenţei în comun a oamenilor. Dreptul, prin urmare, nu poate fi decât pozitiv, artificial, 
emanatie a oamenilor şi, ca atare, perpetualmente amendabil. 

Această filieră interpretativă nu pare a fi cea mai oportună în cazul cercetării 
noastre, problematică fiind însăși pertinenta sa intelectuală. Exploatând-o am ajunge, într- 
un demers euristic de factura straussiană, să încadrăm ,,terenul” cercetării într-o anumită 
cheie de lectură a evoluţiei filosofiei juridice şi politice occidentale. Putem construi un 
argument invocând un contra-exemplu: dacă miza inerentă instituției căsătoriei este 
paternitatea — înţeleasă ca termen generic susceptibil să dea seama de raporturile de drept 
între părinți şi copii — de ce nu am recurge, bunăoară, la referinţa dreptului roman (despre 
care știm că se află la originea codurilor de drept civil continentale), care permitea 
transferul drepturilor de pater familias în vederea desemnării unui moștenitor. 
Mecanismul adopţiei producea astfel anumite situaţii în care adoptatul era mai în vârstă 
decât cel care adopta (cazurile extreme fiind cele în care un copil adopta un adult). 
Această procedură nu avea să se modifice decât în Evul-Mediu, prin introducerea în 
Codul Iustinian a principiului de adoptio sequitum naturam. 

Mai mult decât atât, o atare trasare a unor surse, sau locuri de sens care constituie 
originile intelectuale ale filosofiei juridice contemporane lasă neelucidate două probleme. 
Pornind de la premisa ca subiectul este un produs eminamente juridic, această perspectivă 
ocoleşte problema guvernării pe care o înţelegem, în cheie foucauldiană, ca demers de 
producere a subiectului-obiect guvernat, dar şi a instanţei care guvernează (Foucault 2009 
a). Subiectul politic se constituie ca produs al guvernării moderne (Chevallier 2014). Pe 
de altă parte, investigarea originilor intelectuale nu dă seama de complexificarea 
instanţelor de autoritate care jalonează și modifică ipostaza subiectului. Autoritatea 
politică ca funcţie simbolică a puterii (cazul roman) sau ca punct originar, legitimator, al 
existenţei în comun în cadrul corpului politic (autoritatea politică ca derivat, ca emanatie 
a actului individual de autorizare) nu poate fi suprapusă autorităţii în accepțiunea sa 
contemporană. Aceasta din urmă este una politică doar în măsura în care reflectă o 
dimensiune procedurală, o modalitate rational-legala de instituire a relaţiilor „legitime” de 
comandă si supunere (Weber 1922). Non-politică este autoritatea întemeiată pe expertiză, 
pe cunoaşterea aprofundată a unui anumit domeniu sau a unei anumite probleme. O 
persoană este o autoritate într-un domeniu dacă posedă „expertiză” în domeniul respectiv, 
dar şi în măsura în care există cel puţin o a doua persoană care re-cunoaște atributul celei 
dintâi. Autoritatea apare, în ambele cazuri, ca o structură relationalá, care comportă 
minim trei puncte: posesorul autorităţii, principiul care conferă autoritatea si subiectul 
autorităţii (Bochenski 2006). 

Ceea ce putem retine din dezbaterea asupra originilor si a statutului dreptului 
(filosofia dreptului vs. teoria dreptului, jusnaturalism vs. monism, etc.) ca punct de 
plecare al analizei problemei pe care am putea să o numim a „gestiunii (co)existentelor" 
este conceptul de natură şi multiplele sale acceptiuni. O primă rațiune tine întrucâtva de 
ordinul evidenţei, dar are capacitatea de a pune în lumină o aporie a dreptului 
contemporan care se doreşte universal şi non-exclusiv. Dreptul pozitiv (în cazul de fata 
producţia normativă în spaţiul francez) este legitim în măsura în care este dedus din 
Constituţie şi corespunde, implicit, postulatului universalizant al Declaraţiei Drepturilor 
Omului. Problema apare odată ce se poate constata că dreptul pozitiv nu este întotdeauna 

un „drept la indiferență” (Lochak in Badie, Sadoun 1996, ), ci un mecanism care, din 
diferite ratiuni (adeseori paternaliste), exclude si/sau discrimineazá. Aporia logicá a 
„drepturilor omului” rezultă din însăși pretenţia lor la un caracter universal, care face ca 
figura Celuilalt sá nu existe. Ipoteza universalismului care excede orice diferente implicá 
inexistenţa oricărei linii de demarcaţie care să facă partajul între ,,noi” şi „restul lumii”, 
între subiecţii şi beneficiarii drepturilor şi figura Celuilalt, a exclusului, a celui care nu are 
acces la drepturi. Impasul este unul factual și totodată logic: pentru ca dreptul să se poată 
afirma ca „drept la indiferenţă”, el este nevoit să indice, să numească diferenţele. 

Pe de altă parte, există un alt nivel al realitatilor care ne apare ca fiind relevant in 
problema „gestiunii (co)existentelor" — problema persoanelor transsexuale. Un episod din 
istoria recentă a dreptului francez poate fi menţionat aici ca punct de reper. Este vorba de 
Avizul din 31.07.2013 al Conseil National Consultatif des Droits de l'Homme!, Avis sur 
l'identité de genre et sur le changement de sexe à l'état civil. 

Luând act de existenţa discriminárilor în raport cu orientarea sexuală şi identitatea 
genului, CNCDH face două propuneri: prima propunere se referă la definirea si 
includerea noţiunii de „identitate a genului” în dreptul francez; a doua propunere vizează 
condițiile modificării mentiunii sexului în starea civilă, în sensul unei regândiri si 
amendări. Trei aspecte trebuie reţinute: 

În primul rând, conceptul de transidentitate. Acesta se aplică în cazurile 
persoanelor care resimt un decalaj între sexul lor biologic şi „identitatea lor psihosocială” 
(sau identitate a genului). Conotaţiile conceptului acoperă o serie de realități: persoane 
care au beneficiat de un tratament chirurgical sau hormonal în scopul modificării sexului; 
persoane care, resimtind decalajul mai sus menţionat, aleg să nu recurgă la proceduri 
medicale pentru modificarea sexului; persoane care refuză caracterizarea în termeni binari 
— barbat/femeie. 

În al doilea rând, sintagma identitatea genului, forjată prin opoziţia la identitatea 
biologică. Această categorie ar permite înscrierea persoanlor transidentitare în limbajul 
dreptului. Dar identitatea genului trimite si la un proces de inedit de subiectivare, prin 
raportarea la materialitatea biologică și ereditară a corpului. 

În al treilea rând, modificarea procedurii de menţiune a sexului în starea civilă. În 
momentul de fata, această procedura este posibilă, dar nereglementată (pentru că tine de 
jurisprudenţa curților la nivel local). Durata procedurii este extrem de lungă (până la 9 
ani) și implică investigații menită să verifice întemeierea revendicării (din punct de 
vedere medical, psihologic, psihiatric, etc.). 

Avizul CNCDH pledează în favoarea introducerii noţiunii de identitate a genului 
în condificarea juridică şi a modificării, în sensul simplificării, demedicalizării şi 
dejuridizării parțiale a procedurii de schimbare a sexului în starea civilă. Prima 
recomandare decurge în mod implicit din ideea că dreptul nu este chemat să prescrie 
identități sexuale, ci să codifice realități (perspectiva fiind, în acest caz, una asumat- 
pozitivistă). A doua recomandare se referă explicit la modalităţile guvernării. Statul 
stabileşte, recurgând la autoritatea medicinei, în ce măsura revendicarea unei persoane 
transsexuale este legitimă. 


1 A A v . m m 
Pe care il vom denumi, în cele ce urmează, „CNCDH”, pentru o simplificare a lecturii. 

Avizul CNCDH se bizuie pe ipoteza conform cáreia persoanele transsexuale sunt 
singurele in másurá sá spuná adevárul despre ele insele. O definitie, deci, aproape 
performativá a subiectului individual — în pofida „naturii” (codificare genetică a 
substratului biologic) şi a discursului ştiinţific despre natură, cel puţin aşa cum este el 
chemat să participe la procesul guvernării (printr-o acţiune mai degrabă normalizatoare). 
Această relaţie inedită la sine (în care corpul apare ca fiind străin, asupra căruia se cere o 
intervenţie modificatoare), devenită revendicare politică este exemplul de la care porneşte 
acest studiu. Perspectiva metodologică abordată este cea a teoriei politice (dar nu neapărat 
într-un sens normativ). Teza demersului ar putea fi rezumată în felul următor: la 
intersecţia dintre guvernare (ale cărei modalităţi sunt contestate) şi diferitele sfere ale 
autorităţii (cea individuală, autoritatea ştiinţifică, autoritatea formal-politica) se 
renegociază statutul subiectului. Un aspect merită reţinut: în primul rând relaţia inedită de 
auto-cunoastere din care nu izvorăşte un curent „revoluţionar”; ceea ce se contestă nu este 
autoritatea per se, ca formă de alienare a unei libertăţi inalienabile, sau guvernarea ca 
organizare istorică a relaţiilor de putere (şi cunoaştere). Modalităţile concrete de 
subiectivare (prin medicină sau drept) fac obiectul contestării. 


Ipostazele subiectului politic 


„Vreme de milenii întregi omul a rămas ceea ce era el pentru Aristotel: un animal 
viu şi în plus capabil de o existenţă politică; omul modern este un animal în a cărui 
politică este pusă în cauză viaţa sa de fiinţă vie.” (Foucault 1976, 188). Acest citat din 
primul volum al Istoriei sexualității, poate unul dintre cele mai cunoscute din întreaga 
operă a lui Michel Foucault, are meritul de a reproblematiza, într-o formulă sintetică, 
diferenţa dintre curentele majore ale gândirii politice occidentale. În mod tradiţional, 
aceste „curente” erau circumscrise de către hermeneutica al cărei obiect sunt textele 
consacrate politicului în categoriile „Anticilor” şi „Modernilor” — diferenţa specifica 
fiecăruia dintre ele articulându-se îndeobşte în jurul unor concepte precum libertatea, 
egalitatea sau drepturile, gratie cărora devenea posibilă o definiţie a politicii (în sensul de 
capacitate sau activitate umană) sau a politicului (ca spaţiu privilegiat în care se consumă 
cea dintâi). Spre deosebire de acest efort, normativ în esenţa sa, ipoteza biopoliticii, asa 
cum a fost enunțată de către Foucault, permite articularea dintre politică (sau guvernare) 
şi corpul uman. Meritul acestei perspective este dublu. În mod pozitiv, datorită faptului că 
evidențiază specificul biopoliticii, a guvernării moderne al cărei subiect şi obiect este un 
individ care nu mai este conceput sub specie strict juridică (depozitarul unor drepturi 
fundamentale sau punct de imputabilitate al legilor şi normelor): viata biologică, țesutul 
natural al omului devine obiectul guvernat. Dar şi în mod negativ, căci ipoteza biopoliticii 
închide în sine ideea că până la apariția guvernării moderne, existenţa biologică a 
oamenilor nu a avut o relevanţă politică propriu-zisă. 

Deşi încercarea de a identifica definiții specifice politicului în epoci istorice si 
curente de gândire diferite isi arată limitele euristice din simplul motiv cá semnificantul 
generic are semnificate imposibil de unificat într-o sinteză structurală (Sartori 1973), 
putem stabili o departajare între diversele teorii ale politicului, articulând-o în jurul 
relevantei corpului uman. Dacă alegem să definim, în mod desigur arbitrar, subiectul ca 

imagine reflectata de oglinda politicii, ca element constitutiv pentru oranduirea existentei 
in comun a oamenilor, va trebui să așteptăm apariția Modernitatii pentru a surprinde 
includerea materialitatii biologice a omului în acest ordin al relevantei. Athropos physei 
zoon politikon, definiţia aristotelică a omului ca „animal politic” este, probabil, exemplul 
cel mai celebru care poate fi invocat — cu atât mai mult cu cât este adesea interpretat în 
mod eronat. Căci „politic” nu este nicidecum un atribut intrinsec „omului” (Arendt 1972, 
passim). Această definiţie se încadrează, din punct de vedere al construcţiei sale logice şi 
formale, într-un demers ontologic — înţeles in sens larg ca modalitate euristică, cadru de 
inteligibilitate a lumii, dar si ca „revoluţie a gândirii, ale cărei consecinţe se resimt și în 
ziua de azi” (Manent 2008, 45) — a cărui caracteristică este de a stipula că lucrurile există 
în conformitate cu propria lor definiție. Politica însă nu se numără printre atributele care 
ar putea fi înscrise într-o ontologie a omului. Altfel spus, omul este capabil de o existenţă 
politică, dar acest lucru nu reprezintă un imperativ. Politicul, în sensul pe care grecii 
antici îl dădeau acestui concept (care ar putea fi tradus cu mai multă acuratețe în termeni 
moderni prin „social”) este exterior omului. Politicul se naşte în spaţiul de întâlnire între 
oameni asemenea (cetăţenii, acei membri ai Politeei capabili de o existenţă politică) şi 
egali (isoi şi onimoi). În termenii Hannei Arendt, „politica decurge din faptul pluralitatii: 
Dumnezeu a creat omul, dar oamenii sunt un produs „uman”, terestru” (Arendt 1995, 39). 
lar apartenenţa la acest subiect politic colectiv presupune, în termenii gândirii politice 
antice, eliberarea de necesităţile corpului. Subiectivitatea politică antică se construieşte 
prin antiteză cu materialitatea biologică a omului, iar „libertatea” nu are o acceptiune 
strict juridică, căci este vorba de e-liberarea de oikos (domeniul necesităţii, al reproducerii 
corpurilor şi a vieţii biologice, a omului indistict ca parte integrată a naturii). Două 
elemente de natură lingvistică sunt susceptibile să clarifice această definiţie a subiectului 
politic conceput de Antici. Pe de-o parte, dinstinctia între doi termeni care ar putea fi 
tradusi prin substantivul „viaţă”, bios si zoe. În vreme ce zoe se referă la simplul fapt de 
„a fi în viaţă”, de a trăi, în accepțiunea strict biologică a termenului, bios trimite la o 
formă de viaţă calificată. Bios este viaţa calificată din punct de vedere politic sau 
filosofic. Bios, altfel spus, este un termen care suportă, în jargonul aristotelic, atributul 
„politic”: bios politikos, dar în niciun caz zoe politike (Agamben 1997, 9; Aristotel 1990). 
Pe de altă parte, substantivul „corp” nu are un echivalent în greaca veche. Brotos, 
termenul cel mai apropiat, desemnează cadavrul (Manent 2010; Foucault 2009 b). Totul 
se petrece ca si cum în spaţiul politicii, structurat de logos (rațiune dar şi limbaj) si 
acţiune există o singură ocurenta care transformă corpul într-un obiect potentialmente 
relevant: moartea’. 

O privire superficială asupra gândirii politice medievale ar putea să inducă 
concluzia că subiectul politic configurat de teologia creștină se construiește nu atât prin 
excluderea totală a materialitatii biologice a corpului, cât prin relativizarea importanţei 
acesteia. „Cetatea lui Dumnezeu” nu este, în definit, organizarea politică efectivă a 
existenței, ci o formă de structurare etică a subiectului. Este vorba, în termeni 
augustinieni, de mântuirea subiectului care alege să îl iubească pe Dumnezeu în mod 
absolut şi necondiţionat, ignorându-și totodată sinele lumesc. Pelerin in hac lacrimorum 


? Mai exact moartea pentru cetate, sacrificiul care încoronează acţiunile curajoase ale eroului. Rásplata 
acestuia va fi ne-murirea, viata prelungită prin intermediul limbajului comun si prin suportul memoriei. 

valle care este lumea terestră, crestinul trăiește într-o relaţie dialectică: el este, pe de-o 
parte subiectul resemnat al puterii politice, necesarmente imperfecte si corupte, care 
orânduieşte această lume; pe de altă parte, el se face receptaclul singurei suveranitati 
autentice, care este cea a lui Dumnezeu (Elshtain 2010). 

Dar, în egală măsură, în epoca medievală apare o nouă formă de putere, care isi 
are originile în religiile orientale şi se hrăneşte din creștinism, o putere care, nefiind 
politică în esenţa sa, imprimă un raport de supunere a corpurilor înţelese ca suprafaţă de 
înscriere a solicitudinii: „puterea pastorală”. Interesul puterii pastorale rezidă în caracterul 
său, deopotrivă paradoxal şi productiv. Paradoxul este subsumat de principiul omnes et 
singulatim: puterea pastorală este o putere care se exercită asupra unei ,,multiplicitati in 
mişcare” (Foucault 2009 a, 112), turma oamenilor, a credincioşilor, care trebuie salvată 
(condusă, altfel spus, pe drumul al cărui terminus este mântuirea). Dar salvarea presupune 
subzistenta, astfel încât puterea pastorală este o putere tămăduitoare. Or, obiectul acţiunii 
salvatoare este deopotrivă colectiv şi individual, turma în ansamblul său şi fiecare 
membru în parte. Puterea pastorală este o putere individualizantă. Deşi natura sa nu este 
una politică, puterea pastorală apare ca un „preludiu al guvernării moderne” (Foucault 
2009 a, 159): călăuzirea sufletelor presupune o „intervenţie permanentă în gestiunea 
cotidiană a corpurilor, conduitei, vieţii şi bunurilor” (Foucault 2009 a, 135), o construcţie 
a subiectului, subordonat în reţele continue de supunere care se instaurează sub lege 
(Foucault 2009 a, 159-160). 

Începând cu secolul al XVII-lea, o nouă ipostază se adaugă la istoria subiectului. 
În contextul unei (re)inventári a istoriei, caracteristică pentru Modernitate (Manent 1994; 
Strauss 1994), teoriile dreptului natural și ale contractului social reprezintă exemple 
paradigmatice ale unei filosofii a politicului în centru căreia se află individul. Ceea ce îl 
transformă pe acesta din urmă din obiect al puterii suverane — legitimată printr-un discurs 
teologic, care îi trasează originile în dreptul divin (Filmer 1860; Locke 1824) — în subiect 
sunt drepturile, concepute ca fiind naturale (Renaut 1998). Conceput deci sub specie 
filosofico-juridică, individul este subiectul par excellence al modernităţii politice liberale, 
deoarece se află la originea construcţiei politicului (contractul social este momentul 
instituirii, prin autorizare, a orânduirii politice legitime). În acelaşi timp, individul este 
instanța care trasează limita exerciţiului puterii legitime. Or, în această construcție 
intelectuală a liberalismului clasic, viaţa naturală a omului joacă, probabil pentru prima 
oară în istoria gândirii politice, un rol politic fundamental. Asistăm la o inversare a logicii 
Anticilor, deoarece ceva de ordinul vieţii, în sensul de zoe, devine relevant din punct de 
vedre politic. 

Ceea ce nu înseamnă, însă, că liberalismul politic ar fi o teorie ordonată în jurul 
materialitatii, a naturalitatii biologice, înţeleasă în sensul obiectiv al ştiinţei moderne. 
Liberalismul este o teorie a guvernării, fără să recurgă la o ipoteză „bio-politică”. Viaţa 
individului joacă un rol important în construcţia politicului, dar este vorba de viaţa filtrată 
prin perspectiva dreptului natural. Viaţa, altfel spus, este una din formele proprietății 
care, la rândul său, face parte din drepturile „naturale”, inalienabile, ale individului”. Pe 


? Cf. spre exemplu capitolul V, paragraful 27 din Al doilea tratat despre guvernare: „Cu toate că pământul şi 
creaturile inferioare sunt în posesia comună a tuturor oamenilor, se poate spune că fiecare om are proprietate 
asupra propriei sale persoane, asupra căreia nimeni, în afara sa, nu are vreun drept. Munca corpului său şi 
lucrările mâinilor sale îi aparţin.” (Locke 1824) 

de altă parte, în logica proprie teoriei liberale, politicului îi este impusă o finalitate, care îi 
limitează posibilităţile de acţiune. Este vorba de garantarea drepturilor fundamentale ale 
individului, printre care se numără şi dreptul la viaţa. Viaţa nu se află, încă, „în politică”, 
ci constituie limita acesteia. 

Figura subiectului juridic individual — punct de origine, dar şi de limitare a 
politicului — este dublată pe această cale de o noua ipostază a subiectului, politic de 
această dată, în accepțiunea cea mai modernă a acestui atribut. Un subiect artificial, 
construit pe fundamentul imperativelor dreptului natural: Statul. Conceptul care îl 
transformă pe acesta în subiect politic este securitatea (Gros 2012). Statul modern este 
subiectul politic a cărui finalitate este garantarea, prezervarea, securizarea drepturilor 
naturale. Putem constata o dublă valorizare a vieţii biologice a oamenilor. Prima, pe care 
am amintit-o mai sus, se datorează filtrării vieţii prin criteriul dreptului natural: viata ca 
proprietate inalienabilă, viaţa ca obiect al dreptului de proprietate. A doua valorizare a 
vieţii poate fi dedusă dintr-o concepţie inedită despre istorie, care ar putea fi rezumată sub 
specia sfârşitului teleologiei. Spre deosebire de concepţia antică a timpului, care era 
istorică doar în măsura în care acţiunile oamenilor introduceau o dimensiune lineara în 
ciclicitatatea temporalitatii naturii (o temporalitate an-istorică, marcată de eterna 
reîntoarcere, de regenerarea perpetuă a vieţii biologice — zoe, prin urmare, fiind viaţa 
anonimă, indistinctá, înscrisă în ciclurile întotdeauna asemenea ale nașterii şi morţii), 
filosofia creştină a Evului-Mediu concepe timpul prin înscrierea într-un continuum linear, 
originánd în Creaţie si atingánd-si apogeul în momentul Judecăţii ultime. Între cele două 
puncte ale liniei se desfăşoară „istoria”, o istorie ordonată (de voinţa divină) unui telos — 
mântuirea anunţată în Scripturi. Or, din această concepţie a istoriei rezultă o raportare la 
viaţa lumească în termenii, tutelari, ai solicitudinii: intervenţia permanentă a păstorului 
asupra turmei oamenilor, care trebuie condusă pe calea mântuirii. În egală măsură, există 
o dimensiune propriu-zis politică a acestei teleologii: istoria Statelor este comandată de 
ideea „restaurării Imperiului” —  restauratio imperii. Semnificantul îşi schimbă 
semnificatul, imperiul roman (ca matrice conceptuală) devenind „imperiul ultimelor zile”; 
unificarea teritorială este concepută ca preconditie sau chiar ca moment de coincidenţă cu 
instaurarea Cetăţii lui Dumnezeu pe Pământ (Kantorowicz 1984; Gros 2012). Viaţa, pe 
cale de consecinţă, este o viatá-in-asteptare, nicidecum un atribut al subiectului autonom. 
Viaţa biologică a omului este fie o suprafață de intervenţie a acţiunii păstorului, fie un 
motor de acţiune, menit să accelereze istoria, pentru a o aduce la terminus. Relevante in 
acest sens sunt curentele milenariste medievale — spre exemplu cruciadele zise „minore”, 
ale săracilor sau copiilor. Având ambiția de a cuceri cetatea Ierusalimului, aceste mişcări 
mobilizează un puternic mesaj social. Promisiunea care le animă este că la finele 
periplului se va instaura sfârșitul istoriei, regatul bunăstării si al păcii, in care vor fi 
dispărut sărăcia, boala, nedreptatea, suferinţa. „Duminica istoriei” reprezintă dezideratul 
unei securitati providentiale, o securitate a trupului eliberat, printr-o răsturnare dialectică, 
de necesitate și a sufletului, care comunică în mod nemijlocit cu divinitatea (Gros 2012). 

Or, timpul Modernitatii este un timp „dezvrăjit”, lipsit de o finalitate care să poată 
fi cunoscută sau anticipată de individ (Manent 2007; Weber 1963; Aron 1967). În absenţa 
unui trecut, care să restituie integral sensul prezentului, sau a unui viitor, susceptibil să 
comande articularea acestuia, Modernitatea se inventează pe sine prin raportarea la un 
timp care nu este eterogen (Aron 1967). Istoria se desfăşoară hic et nunc, ceea ce are 

meritul de a reconfirma importanta subiectului politic. A Statului, ca unic actor pe scena 
istoriei (Foucault 2009 a, 243-246) care nu se mai articulează sub specia, unificatoare, a 
escatologiei. Aceastá conceptie despre timp se rasfrange asupra perceptiei spatiului — un 
spatiu, la rándul sau, imposibil de unificat, structurat de multiplicitatea Statelor (singurii 
actori care il mai pot popula in mod legitim). Statul devine pe cale de consecinta un 
subiect politic autorefential, a cárui existentá nu mai poate fi garantatá de Istorie si a cárui 
securitate trebuie dobandita prin sporirea neincetatá a propriilor forte, in contextul unei 
permanente concurente, amenintatoare, cu celelalte state. 

Pe de altá parte, aceiasi conceptie a istoriei se rásfránge asupra subiectului 
individual. Din perspectiva teoriei politice, liberalismul clasic valorizeazá existenta-in- 
lume a individului prin relativizarea Universalilor care o devalorizau. Altfel spus, dacá nu 
existá un Principiu unic (Dumnezeu) care se aflá la originea lumii si a modurilor de 
existenţă a oamenilor, se poate deduce că indivizii sunt cei care îşi construiesc, ex nihilo, 
lumea în care trăiesc“. Viaţa, calificată prin prisma dreptului natural, se află la temelia 
acestei construcţii. Dintr-o perspectivă sensibilă la evoluţia guvernării (precum cea a lui 
Michel Foucault), se poate constata că apariţia Statului, ca subiect politic într-un timp 
lipsit de finalitate, se răsfrânge asupra individului, conceput nu atât sub specia drepturilor 
sale fundamentale, ci ca spaţiu de intervenţie a guvernării moderne. Corpul uman devine 
o resursă care trebuie guvernată — ordonată, disciplinată, încadrată, securizată; finalitatea 
guvernării nu are legătură cu drepturile naturale (sau cu orice altă concepţie de tipul 
Principia Naturae), ci cu Rațiunea de Stat. Or, Ratio Status nu este nimic altceva decât 
principiul guvernării moderne care, circumscrisa în planul imanentei, este obligată să isi 
găsească propria raționalitate (Foucault 2009 a, 199). 

În fine, o ultimă perspectivă, de această dată de factura istorică şi sociologică, 
dezvăluie o ipostază a individului ca subiect al unei politici — şi guvernări — care si-a 
schimbat, de-a lungul ultimelor decenii, în mod radical modalitățile de acţiune. O analiză 
a acquis-urilor democratiilor liberale s-ar dovedi o încercare imposibil de sintetizat în 
limitele demersului de faţă. Putem însă să reținem două aspecte, relevante pentru optica 
pe care am utilizat-o în acest capitol. 

În primul rând, o analogie structurală cu teoria politică a liberalismului clasic, 
care ar putea fi subsumată (desigur, în mod reductionist) conceptului de constructivism. 
Regimurile democratice contemporane își extrag legitimitatea din principiul reprezentării 
care, rezumat la esenţa sa, poate fi tradus prin ideea conform căreia indivizii cu drept de 
cetate se află, fie şi în mod simbolic, la originea lumii politice pe care o locuiesc. O 
relaţie de cauzalitate directă între teoria politică şi democratizarea regimurilor politice 
occidentale (adesea paradoxală) nu are cum să fie trasată. Rămâne însă ideea 
tocquevilliană conform căreia gândirea politică, teoria sau filosofia politicului exercită o 
influenţă, indirectă, insidioasă, asupra „lucrurilor politice” (Tocqueville 1866). Evoluţia 
statutului subiectului politic individual poate fi restituită în această optică. Dreptul de 
cetate evoluează, de la o acceptiune strict juridică, constând în recunoașterea drepturilor 
fundamentale, la o ipostază propriu-zis politică (extinderea drepturilor politice, prin 


^ Este sugestivă aici ideea hobbesiana a omului ca matter şi artificer. În această a doua calitate, individul este 
conceput ca o forţa de creaţie atotputernică — omul-artificer dezvoltă in lume o energie creatoare asemenea 
hybris-ului divin în raport cu spațiul lipsit de formă al Genezei (Manent 1984). 


254 


A guverna/ a fi guvernat. Ipostaze ale raportului dintre stat si cetatean 


instaurarea sufragiului universal), dar si socialá (gratie evolutiei drepturilor de a doua 
generaţie). Definiţia cetăţeniei in termenii drepturilor civile, politice si sociale este 
binecunoscută (Marshall). Această dinamică evolutivă a drepturilor ne spune însă ceva şi 
despre viaţa subiectului, ca materialitate biologică: de la limită a politicului, ea devine, 
prin intermediul drepturilor sociale şi legitimată, totodată, de universalizarea 
reprezentării, opozabilă Statului. Decenta, sănătatea, educaţia, bunăstarea (sau măcar 
protecţia de sărăcia extremă) devin tot atâtea calificări ale vieţii care pot fi opuse Statului. 
Or, după cum am arătat în introducerea acestui articol, revendicările drepturilor sociale 
stau la baza demersului al cărui scop este introducerea noţiunii de „identitate a genului” 
în dreptul civil francez. 

Putem remarca, în al doilea rând, că politica democratică a celei de-a doua 
jumătăţi a secolului XX se construieşte (şi) prin raportarea la experienţele totalitare. Unul 
din elementele inedite ale sistemelor totalitare, care le diferenţiază în raport cu regimurile 
politice care au putut fi înscrise, în trecut, în categoriile „tiraniei” sau „despotismului”, 
este un topos al excepţiei absolute, în care puterea suverană s-a exercitat asupra vieții 
nude (Agamben 2003). Lagărul de concentrare este acel spaţiu în interiorul căruia viaţa a 
fost redusă la stadiul de zoe. Nu este vorba aici de privarea de drepturi, ci de faptul ca 
lagărul a produs figura „Musulmanului”, a omului care, deşi trăia în accepțiunea 
biologică a termenului, se afla deja „în moarte” (Levi 1987). „Demnitatea omului este 
intangibilă”, întâiul articol al preambulului constituţiei Republicii Federale Germane, pare 
să fie leitmotivul care subîntinde reconstrucția politicii occidentale în lumina experienţei 
totalitare. Făcând abstracţie de conceptul demnităţii, în care rezonează ecourile unei etici 
creștine, putem constata că raportarea politicii contemporane la viaţă a încetat să mai fie 
una de extracţie strict liberală. Bioetica, ca dezbatere academică, socială şi politică, 
precum şi drepturile omului de a treia generaţie indică o voinţă de calificare a vieţii 
biologice a omului. Raportat la aceasta din urmă, rolul Statului încetează să mai fie unul 
de simplu garant. Miza politicului este însuşi statutul omului de fiinţă vie — imperativul 
demnităţii, sau a calificării vieţii participând la configurarea unei ipostaze paternaliste a 
exerciţiului puterii politice care ajunge să acţioneze, adeseori, în pofida voinţei 
individuale a subiectului. 


Guvernarea ca mod de producţie a subiectului 


În cele ce urmează vom încerca să abordăm al doilea concept central al acestui 
demers — conceptul de guvernare. Dacă în prima secţiune, perspectiva pe care am ales-o 
se apropia de teoria sau filosofia politică (în încercarea de a sonda relevanta vieții 
biologice a individului-subiect, în calitate de entitate prinsă în relaţii de putere structurate 
în jurul binomului comandă-supunere), vom încerca în această secțiune să reordonăm 
problema subiectului în jurul unei abordări diferite, care se construiește pornind de la 
conceptul de guvernare. Inaugurata de Michel Foucault, în cursurile pe care acesta le-a 
ţinut la College de France în 1978 si 1979 (Securitate, teritoriu, populaţie şi Naşterea 
biopoliticii), precum şi în primul volum al Istoriei sexualității, şi dezvoltată în ultimele 
două decenii cu precădere în spaţiul anglosaxon, „analitica guvernamentalitatii” are un 

dublu merit (pentru o perspectivá asupra evolutiei acestui santier intelectual, vezi 
Demetrescu, Taut 2013). 

In primul rand acela de a propune o clarificare conceptualá a notiunii de 
guvernare. Utilizata in mod recurent in practicile politice, in polemici si dezbateri de 
societate, adesea confundată sau suprapusă noțiunii paronime de ,,guvernanta”, diluată in 
contextul organizarii spatiului politic supra-statal, guvernarea tinde din ce in ce mai mult 
să devină un concept esențialmente contestat. Subiectul si obiectul guvernării, cine 
guvernează, cine sau ce este guvernat, cum sau în ce mod se guvernează, care sunt 
nivelurile la care se consumă acţiunea guvernării, care sunt limitele acesteia şi cine le 
stabilește — iată tot atâtea întrebări ale căror răspunsuri variază în funcţie de perspectiva 
adoptată. Natura relaţiei dintre cetăţean şi cetate are legătură cu guvernarea (să ne 
amintim că una din cele mai cunoscute definiții ale democraţiei, propusă de Aristotel în 
Politica, problematizează relaţiile de supunere şi comandă în termenii guvernării: 
„democraţia este regimul politic în care fiecare cetăţean este, concomitent, guvernant şi 
guvernat”)? Dacă răspunsul este afirmativ, atunci „politică” este sinonim cu „guvernare”? 
Ce semnificaţie are in acest caz ideea „guvernării sufletelor” sau a guvernării familiei/a 
sinelui? Perspectiva foucauldiană clarifică întrucâtva aceste probleme. Guvernarea este 
tratată, în primul rând, ca o modalitate de exercitare a puterii, care nu se rezumă la 
problemele consensului sau ale violenţei (Lemke 2000, 3). 

În al doilea rând, conceptul de guvernare se constituie, în economia demersului 
foucauldian, ca element de legătură între tehnicile sinelui şi tehnicile de dominație, între 
constituirea subiectului și formarea Statului. Întrebarea care subîntinde cursul din 1978 
este „cine guvernează şi ce se guvernează?” iar răspunsul este că, până în secolul al XVII- 
lea ceea ce nu se guvernează sunt Statul, teritoriul şi populaţia (Foucault 2009 a, 108). 
Odată constituită, perspectiva lui Michel Foucault ne permite să regândim guvernarea 
modernă în raport cu conceptele de subiect şi obiect, sau cele de Stat şi individ — care vor 
apărea ca tehnici de guvernare (Statul) sau elemente productive ale unui câmp discursiv, 
autoreferential, în care exerciţiul puterii apare ca fiind rational (Lemke 2000, 8). Vom 
încerca, în acest capitol, să retrasăm premisele metodologice care stau la baza studiului 
guvernamentalitátii, pentru putea sesiza, mai apoi, modul in care guvernarea modernă se 
exercită asupra corpurilor umane. Miza aici va fi de a verifica modalităţile prin care 
guvernarea încorporează în tehnicile sale un discurs științific, graţie căruia puterea poate 
interveni asupra corpurilor. Vom încerca să arătăm că, odată prinsă în mecanismul de 
guvernare, autoritatea discursului ştiinţific (înţeleasă ca autoritate fodantă în competenţa 
subiectului locutor) se dizolvă. În momentul în care este chemată să guverneze, ştiinţa îşi 
pierde caracterul retrospectiv; ea nu mai intervine asupra unui obiect dat (bunăoară corpul 
uman), ci produce subiectul guvernat, inserându-l într-un cadru de inteligibilitate. 

O lectură a şedinţei din 8 februarie 1978 (a cursului Securitate, teritoriu, 
populaţie) ne permite să sesizám articularea logică și metodologică a şantierului 
foucauldian dedicat problemei guvernării moderne. Rezumând premisele studiilor sale 


5 Conceptul esențialmente contestat, essentially contested concept, nu este un concept, o idee a cărei 
contestare să se consume, activ, în sfera politică sau socială. Este vorba de acele concepte utilizate în mod 
recurent de limbajul comun, dar şi de jargonul specializat, în absenţa unei definiţii care să facă autoritate şi să 
fie, pe cale de consecință, unanim acceptate. Un exemplu de concept esențialmente contestat este cel de 
„capodoperă” (Gallie 1956). 

anterioare, Michel Foucault observa cá discursul despre discipline implica o „triplă 
deplasare in exterior" (Foucault 2009 a, 102). In primul rand, o trecere spre exteriorul 
instituţiei, al cărei sens poate fi decelat în contextul unui proiect general de societate. 
Puterea, studiatá ca tehnologie, presupune o analiza genealogicá, al cárei scop nu este de 
a retrasa o filiatie (instituţională), ci de a reconstitui o reţea. În al doilea rând, o trecere 
spre exterior în raport cu funcția. O depășire, altfel spus, a perspectivei ,,functionaliste”. 
Odată ce a fost încadrată într-o economie generală a puterii, instituţia este înscrisă în 
tactici care sunt capabile să includă, în articularea lor, însuşi eşecul funcțional. În fine, o a 
treia trecere spre exterior, în raport cu obiectul: nu există obiecte gata construite, „date” 
ca atare, susceptibile să funcționeze ca norme pentru instituţii, practici sau forme de 
cunoaştere. Interogatia se referă aici la „mișcarea prin care s-au construit, prin 
intermediul tehnicilor dinamice, un câmp de adevăr cu obiecte ale cunoașterii” (Foucault 
2009 a, 104). 

Trei moduri de analiză (din punctul de vedere al tehnologiilor, o analiză 
strategică; o analiză a constituirii câmpurilor și domeniilor de cunoaștere) care fac 
posibilă „trecerea spre exterior” în raport cu instituţiile, funcţiile, obiectele din 
perspectiva, totalizantă, a disciplinelor. Or, întrebarea pe care Foucault o pune este în ce 
măsură este posibil acelaşi tip de operaţie în raport cu Statul. Poate fi încadrat Statul 
modern într-o tehnologie generală a puterii, care i-ar fi asigurat dezvoltarea, mutatiile, 
modurile de funcţionare? Există ceva de ordinul ,,guvernamentalitatii” care ar fi, în raport 
cu Statul, ceea ce disciplinele sunt în raport cu instituţiile? (Foucault 2009 a, 105) 

Acest tip de abordare îi permite lui Michel Foucault să departajeze între două 
denotatii ale conceptului de guvernare. Jalonul istoric în care este identificată cezura 
corespunde secolelor al XVI-lea şi al XVII-lea. Până în acel moment, guvernarea avea o 
multitudine de obiecte şi denotatii, unificate prin caracterul lor a-politic. „A guverna” (a 
cărui etimologie pare să se afle în substantivul grec kybernetes, cârma sau kybernao, a 
cârmui, a dirija) însemna, în sens restrâns, „a conduce”, a duce pe drumul cel bun. Într-un 
sens mai larg, a guverna se refera la buna gestiune a unui oraș sau a unei familii. În sens 
spiritual, guvernarea era legată de conducerea cuiva pe calea „cea bună” — conducerea 
sufletului către mântuire. A guverna mai putea însemna a trata, bunăoară un bolnav, a-i 
impune un anumit regim. În accepțiunea sa morală, guvernarea era sinonimă cu conduita. 
În fine, ca noţiune relationalá, guvernarea putea să mai descrie o relaţie inter-umană — a 
guverna, în secolul al XV-lea semnifica a întreţine pe cineva, a discuta (Foucault 2009 a, 
106-107). 


Observăm că acest cuvânt „a guverna”, înainte de a-şi căpăta semnificaţia propriu- 
zis politică, acoperă un domeniu semantic foarte larg (...). Oricum, prin intermediul 
acestor sensuri, un lucru se conturează cu claritate, anume că nu se guvernează 
niciodată un stat, nu se guvernează niciodată un teritoriu, nu se guvernează niciodată 
o structură politică. Cei guvernati sunt lumea, oamenii, sunt indivizii sau 
colectivitatile. (Foucault 2009 a, 108) 


Rezumand, putem vedea ca pana in secolele XVI-XVII, guvernarea nu reprezinta, 
sub nicio forma, o modalitate de gestiune a unei structuri politice (guvernarea orasului, 
bunăoară, se referă la capacitatea de a oferi locuitorilor mijloace de subzistentá, dar nu la 
gestiunea unui aranjament politic efectiv). Guvernarea trimite, deci, la guvernarea sinelui, 

la o serie de relatii de putere al cáror obiect erau conduitele. Acceptiunea politica a 
guvernării apare în momentul unei modificări a modalitatilor puterii, care se va declina ca 
acţiune asupra unor obiecte care trebuie întâi construite, pentru a putea fi mai apoi 
,guvernate", într-o manieră indirectă (de conduită a conduitelor). Conceptul de putere dă 
seama de specificitatea guvernării moderne: puterea ca guvernare a formelor de auto- 
guvernare, ca modalitate de structurare a câmpului de posibilităţi al acţiunii subiecţilor 
(Lemke 2000, 4). 

Operationalizarea conceptului de putere merită reţinută in acest punct, deoarece 
guvernarea modernă ca organizare a relaţiilor de putere produce procese de subiectivare. 
O scurtă paranteză, în care ne vom raporta la puterea (pre-modernă, în sensul de pre- 
politică) pastorală, este relevantă în măsura în care pastorala creștină pote fi interpretată 
ca un „preludiu al guvernării” (Foucault 2009 a, 159-160). Miza şi totodată inovaţia 
pastoralei nu constă în mobilizarea ideilor de mântuire, lege sau adevăr, ci în producerea 
unei noi forme de putere, cu moduri specifice de individualizare. Individualizare prin 
identificare analitică, prin supunere şi prin subiectivare. 


Şi el (pastoratul) preludează de asemenea guvernamentalitatea prin construirea atât 
de specifică a unui subiect, a unui subiect ale cărui merite sunt identificate într-un 
mod analitic, a unui subiect care este subordonat în reţele continue de supunere, a 
unui subiect care este subiectivat de exacerbarea de adevăr care i se impune. 
(Foucault 2009 a, 159) 


Privita din acest unghi, istoria procedurilor de individualizare umana in Occident 
este angajata de istoria pastoratului — aici nefiind vorba de nimic altceva decat de istoria 
subiectului. Or, formulatá din perspectiva analiticii guvernamentalitatii, ráspunsul la 
întrebarea „ce este subiectul?", asa cum am formulat-o in mod implicit în primul capitol, 
nu este relevantá. Genealogia subiectului implica ráspunsul la intrebarea ,,in ce mod 
devine subiectul o problemá intr-un anumit moment istoric si ce solutii au fost gásite?" 
(Bróckling, Krasmann, Lemke 2011, 14-15) Pentru Foucault, analiza guvernárii moderne 
se realizeazá prin conexiunea dintre tehnicile sinelui si tehnicile de dominatie, intre 
formele de autocontrol individual si cele ale guvernárii politice sau economice. 
Guvernarea ráspunde problemei genalogiei subiectului deoarece guvernarea produce 
cámpurile de posibilitate in care se consumá tehnicile de subiectivare. Altfel spus, nu 
existá o figura originara a subiectului. Subiectul este produsul tehnicilor de subiectivare, 
fiind întotdeauna deja-inscris în câmpul guvernării. Guvernarea moderna produce 
subiectul. 

Guvernarea, pe de altă parte, mobilizează o formă specifică de cunoaștere — dar 
nu în sensul unui demers de producere a adevărului ,stuntific" despre realitatea 
guvernată. Guvernarea articulează, la intersecţia dintre politică şi cunoaştere, o formă de 
raționalitate propriu-zis politică, a cărei miză nu constă în adecvarea, legitimatoare, a 
puterii la o Raţiune situată în planul transcendentei. Rationalitatea guvernării este un 
concept pur instrumental, legat de practici istorice şi relaţii sociale; nu cunoaştere „pură” 
sau „obiectivă” care ar „reprezenta” realitatea şi nici un mod de cunoaştere exterior 
guverării, ci un element al guvernării, care produce un câmp discursiv, în cadrul căruia 
exerciţiul puterii apare ca fiind raţional (Lemke 2000, 8). Este bine ştiut că guvernarea 
modernă înclude în structurile, tehnicile şi strategiile sale forme ale cunoașterii care își au 

originea in exteriorul sáu (spre exemplu statistica sau medicina). Însă, odată mobilizate in 
cadrul guvernării, aceste forme ale epistemei îşi pierd caracterul propriu-zis științific. Ele 
nu mai sunt producţii discursive obiective, neutre, care trebuie să „facă autoritate” prin 
adecvarea la rigorile unei metode specifice şi asupra unei comunități care este de acord cu 
premisele care îi stau la bază. Rationalitatea guvernării devine un element care produce o 
politică a adevărului şi noi forme de cunoaştere, noţiuni şi concepte care contribuie la 
extinderea guvernării asupra unor domenii în permanenţă redefinite, care trebuie 
regularizate şi asupra cărora trebuie intervenit. 

Analitica guvernamentalitatii permite evidenţierea caracterului strategic al 
guvernării. Avem, pe de-o parte, o formă de raționalitate situată în planul imanentei, un 
mod pur formal de cunoaştere. Pe de altă parte, există domeniul realității, asupră căruia 
trebuie intervenit in mod constant. Distincția dintre rationalitati şi tehnologiile de 
guvernare nu este însă tot una cu confruntarea dintre un program („lumea discursivă”) şi 
„realitate” (ansamblul practicilor) în termenii aplicării sau ai transferului. Perspectiva 
funcționalistă, care se cere depășită, confruntă de regulă programele cu aplicarea lor 
efectivă asupra realităţii; puritatea programului ar fi minată de imperfectiunea realului, 
ceea ce produce cel mai adesea eşecul (parţial sau total) al celui dintâi. În optica 
foucauldiană, diferența dintre scopul unui program si efectele sale trimite la realități 
diferite şi strategii eterogene: istoria nu este realizarea unui program, ci se joacă între 
aceste niveluri — rationalitatile fiind parte a unei realităţi caracterizate de eşecul 
permanent al programelor (Lemke 2000, 9-10). 

Odată parcurse aceste etape, putem înţelege modul în care s-a configurat una din 
cele mai interesante porţiuni ale şantierului foucauldian, dedicată „biopoliteii”. „Omul 
modern este un animal în a cărui politică este pusă în cauză viata sa de fiinţă vie” 
(Foucault 1976, 188). Tradusă în termenii specifici ai guvernării, această idee trimite la 
un moment inedit în istoria Occidentului, în care biologicul este gândit pentru prima oară 
în politică. Faptul de a-fi-in-viaté nu mai reprezintă un substrat inaccesibil, a cărui 
relevanţă emerge în momentele nașterii şi morţii, supuse în întregime hazardului. Odată 
cu progresul cunoaşterii (a vieţii în general, a modurilor de ameliorare a tehnicilor de 
subzistență, a observaţiilor şi intervențiilor al căror obiect este nu atât viata, cât 
supraviețuirea oamenilor), faptul vieţii biologice trece în mod integral în câmpul 
controlului cunoaşterii şi al intervenţiei puterii (Foucault 1976, 187). 


Acest (câmp al controlului prin cunoaştere şi al intervenţiei puterii) nu va mai avea 
de-a face doar cu subiecţi de drept asupra cărora moartea este modalitatea ultimă de 
intervenţie, ci cu fiinţe vii asupra cărora trebuie intervenit la nivelul vietii-insesi; 
această intervenţie asupra vieţii (...) permite accesul puterii la corpul uman. 
(Foucault 1976, 188) 


Prin conceptul de biopolitică, Michel Foucault isi rafinează şi întregeşte analiza 
puterii. Palierelor suveranităţii (puterea ca ameninţare a vieţii, ca drept de a condamna la 
moarte) şi disciplinarului (,,anatomo-politica” indivizilor, puterea care se exercită asupra 
„corpurilor docile", în scop disciplinar) i se adaugă cel al biopoliticii populațiilor, prin 
care este desemnat tocmai faptul intrării vieţii si a mecanismelor sale în domeniul 
calculelor explicite, momentul în care puterea şi cunoaşterea devine un agent 
transformator al vieții umane. „Pragul modernităţii biologice” nu înseamnă, totuşi, cá 

viata umană intra, sui generis si în integralitatea ei, in politică. Ci, mai degrabă, cá 
asistám la o schimbare a modurilor de reprezentare ale societatilor, datoratá cu precádere 
includerii speciei umane in strategiile politice. 


Subiectul si problema autoritatii 


Ín sectiunea anterioará ne-am referit la problema subiectului ca productie a 
mecanismelor de guvernare. Tehnicile de subiectivare, inscrierea intr-un spatiu de 
interventie al puterii si cunoasterii sunt elemente analitice care pot da seama de caracterul 
strategic, productiv al unei guvernări capabile să îşi redefineascá in permanenţă 
modalităţile de gestiune a realității — în care este înscrisă (şi descompusă) inclusiv viaţa 
biologică a oamenilor. Retinem, pe de-o parte, dimensiunea epistemică a guvernării, care 
include acquis-ul ştiinţei în modalităţile sale de funcţionare. Pe de altă parte, apare ca 
relevant faptul că guvernarea, conjugând puterea si cunoaşterea, își defineşte subiectul si 
obiectul. Statul, individul, populaţiile nu sunt obiecte eterogene, deja construite, care s-ar 
cere supuse intervenţiei guvernării, ci sunt produse ale acesteia din urmă. Statul, spre 
exemplu, este o tehnică de guvernare, iar populaţiile, indivizii, materialitatea biologică a 
vieţii devin obiecte ale guvernării odată ce au fost incluse în câmpul de intervenţie 
structurat de raționalitatea politică. 

În această secţiune vom încerca să analizăm problema subiectului raportându-ne 
la conceptul de autoritate. Vom opta, în acest scop, pentru o perspectivă similară celei 
abordate în prima secţiune a articolului — o perspectivă mai degrabă normativă în 
articularea sa, pe care am putea-o califica ca aparţinând teoriei politice. Prima parte a 
acestei secţiuni va fi dedicată unei tentative de clarificare conceptuală. Bizuindu-ne pe 
definițiile conceptului de autoritate care „fac autoritate” fără să atragă însă consensul 
comunităţii academice, vom stabili o serie de repere de inteligibilitate susceptibile să ne 
permită o operationalizare lipsită, pe cât se poate, de ambiguitati. În a doua parte, vom 
trata autoritatea ca modalitate de subiectivare. Revendicările persoanelor transsexuale (în 
cazul francez, pe care l-am invocat) ne vor servi pentru a degaja un raport inedit de 
„autoritate”, în care obiectul supus cunoaşterii sau, mai degrabă auto-cunoasterii, este 
corpul uman, în materialitatea sa biologică. În virtutea acestui principiu de autoritate, 
persoanele transsexuale contestă mecanismele prin intermediul cărora corpul lor 
dobândește o relevanţă politică. Modalitatile guvernării sunt, altfel spus, puse sub semnul 
întrebării. Două acceptiuni ale autorităţii sunt semnificative în cadrul acestui proces. Pe 
de-o parte, noua formă de subiectivare care izvorăşte din raportul de autocunoastere pune 
sub semnul întrebării autoritatea cunoaşterii științifice mobilizate în cadrul mecanismelor 
de guvernare. Redefinindu-și sau reorganizându-și materialitatea biologică (în moduri si 
profunzimi variabile, care merg de la amendarea, strict estetică $i efemeră, a aparentei 
până la modificarea, violentă, durabilă şi ireversibilă, a structurii corpului), subiectul se 
exclude din câmpul de intervenţie şi din spaţiul de adevăr al guvernării. Finalitatea acestei 
acţiuni nu pare însă să fie una de natură revoluţionară. Auto-excluderea coincide cu 
momentul revendicării politice a recunoaşterii noii identități (o identitate „în pofida 
naturii biologice”). Recunoastere (nu ,tolerantf", care ar suporta o definiţie, relativ 
cinică, de „solicitudine condescendentă”, de raport de inegalitate între cel care alege să 

tolereze si celálalt, care se multumeste cu statutul de ,tolerat" ) deci recalibrare a 
mecanismelor de guvernare. Ceea ce ne indicá ca nu guvernarea, ca modalitate de 
organizare a intervenţiei puterii este pusă sub semnul întrebării, ci o porţiune a epistemei 
care participă la configurarea spaţiului de intervenţie. Al doilea aspect pe care îl vom 
reţine decurge din această ipoteză: din punct de vedere politic, autoritatea formală care 
conferă legitimitate structurilor politice şi administrative nu este negată sau contestată. 
Subiectul se negociază şi re-defineste la intersecţia dintre sferele autorităţii si 
mecanismele de guvernare. 

Spre deosebire de concepte precum suveranitatea, puterea, forța sau violenta, 
cărora le-a fost dedicat un corpus exegetic impresionant prin dimensiuni şi perspective 
analitice, autoritatea face notă discordantă. Conceptul de autoritate, ca principiu de 
inteligibilitate al structurării politice a existenţei în comun a oamenilor rămâne în mare 
măsură străin de preocupările teoriei, filosofiei sau ştiinţei politice — cu excepţia unui 
număr restrâns texte, remarcabile prin calitatea lor (Weber 1922; Arendt 1972; Kojéve 
2004, numărându-se printre cele mai cunoscute). Problema autorităţii, sesizată din 
perspectiva istoriei ideilor politice, este similară cu cea a politicului, ambele concepte 
născându-se şi fiind definite în contexte (istorice şi politice) cât se poate de îndepărtate şi, 
de aceea, străine lumii contemporane. Spre deosebire de „politică” — concept care a fost 
în permanenţă redefinit şi articulat — autoritatea rămâne o noţiune care, în pofida unei 
aparente familiaritati, întreţine relaţii ambigue şi variate de sinonimie cu concepte precum 
puterea legitimă (sau ilegitimă, caz în care se discută despre caracterul ,autoritar"), 
instituţia (ca modalitate de a sedimenta în timp anumite tipuri de raporturi), ierarhia sau 
competenţa. Or, această ultimă noţiune pare să fie cea mai problematică, autoritatea ad 
originem excluzând din sfera sa orice relaţie fundamentată în competenţă. 

Principiul autorității desemnează, în Roma antică, un raport de putere 
indiscutabil: 


Relaţia de autoritate între cel care comandă și cel care se supune nu se bazează nici 
pe o rațiune comună, nici pe puterea celui care comandă; elementul comun este 
însăşi ierarhia, pe care ambii o recunosc ca fiind legitimă şi justă şi care le 
predetermină poziţionarea (Arendt 1972, 123). 


Caracterul aparte al relaţiei de autoritate a avut meritul, dacă urmăm interpretarea 
Hannei Arendt, să concilieze ideea de ierarhie cu cea de libertate — ultima fiind 
consubstantiala definiției pe care Anticii o dădeau politicii. Autoritatea politică nu se 
bizuie pe o inegalitate care izvorăște dintr-o disimetrie de cunoaștere sau competenţă 
(între cel care comandă şi cel care se supune). Autoritatea, în sensul său politic, este 
legată de credinţa în caracterul sacru al actului fondator al cetăţii; derivând din verbul 
augere, a „augmenta”, a spori, auctoritas este principiul în virtutea căruia orice acţiune 
reprezintă o augmentafio, o „sporire” a temeliei cetăţii (Arendt 1972, 158-160; Revault 
d'Allonnes 2006, 70 sq). Această logică, anevoie accesibilă reperelor politice 
contemporane, are meritul de a concilia noţiunile de ierarhie, comandă şi supunere cu 
principiul libertăţii, excluzând totodată din ecuaţie recursul la forță, violență sau 
persuasiune. Ceea ce privirea contemporană nu trebuie să omită este că pentru Antici 
libertatea este libertatea de a acţiona (mai apropiată de conceptul „libertăţii pozitive” 

decât de ,libertatea-autonomie" a liberalilor). În ierarhia structurată de principiul 
autorităţii, acţiunile sunt legitime (în ambele registre, al comenzii şi supunerii) pentru ca 
raportate la momentul fondator al cetăţii; „augmentarea”, sporirea temeliilor reprezintă un 
mod de a lega cetăţeanul de trecut şi de a conferi, pe această cale, permanenţă orânduirii 
politice. 

Merită reţinută, în economia demersului de faţă şi pentru un plus de precizie, 
distincţia dintre auctor şi artifex. Acesta din urmă este „arizanul”, cel care creează 
artefacte în virtutea competenţei sale dar care, în accepțiunea romană, nu dispune de nicio 
autoritate. Aritifex este opusul lui auctor — care întemeiază şi augmentează o construcție 
(Arendt 1972, 161). Pentru Antici, dar si pentru Hannah Arendt, ideea unei persoane care 
revendică libertatea (şi recunoaşterea politică a acesteia) de a deveni artifex, suveran, în 
raport cu propriul său corp înţeles ca suprafață de impact al unui constructivism 
potentialmente radical şi, în orice caz, definitoriu, ar părea, pur şi simplu, un non-sens. 
Ideea antică de autoritate are la fel de puţin de-a face cu substratul biologic al omului ca 
ideea de politică sau cea de libertate. lată de ce teoretizarea arendtiană a autorităţii în 
termeni asumat-normativi îşi revelează limitele explicative. 

Liberalismul politic ne oferă o naraţiune despre autoritate care ne este mai 
accesibilă și promite, totodată, posibilitatea operationalizarii. După cum am reamintit în 
primul capitol, liberalismul clasic consacră apariţia subiectului individual prin calificarea 
acestuia într-un sens juridic. Vom reţine în acest punct caracterul eminamente 
constructivist al acestor teorii — iar exemplul cel mai evident este cel hobbesian. Pentru 
Hobbes, individul în starea de natură este concomitent matter şi artificer, substrat pasiv şi 
potentialitate creatoare absolută. În termenii lui Pierre Manent, individul hobbesian este 
precum Dumnezeu în raport cu universul lipsit de formă al Genezei (Manent 1984). Altfel 
spus, în individul liberalilor coexistă, fără contradicții, auctor-ul şi artifex-ul. Individul 
întreţine cu lumea un raport de paternitate — raport care produce o mutație în definiţia 
politicului. Acesta nu se mai naşte, cum era cazul la Antici, în spatiul-dintre-oameni ci, 
bizuindu-se pe figura (ipotetică) a unui individ originar, corent în singularitatea sa, este 
conceput ca un artefact, ca o construcție emantá dintr-un act de voinţă unic si primordial 
(contractul social). Individul-subiect face lumea politică în care va trăi, impunându-i ca 
finalitate securizarea drepturilor sale fundamentale. Autoritatea acestei construcţii isi 
trage, desigur, esenţa din actul originar de autorizare, dar există ca atare doar în măsura în 
care corpul politic isi menţine limitele impuse de contract. Autoritatea devine, din acest 
moment, sinonimă cu puterea legitimă; logica democratică, care a fost grefată în mod 
progresiv pe structura liberalismului politic leagă legitimitatea puterii de actul scrutinului 
universal. Altfel spus, graţie principiului reprezentării, autoritatea instituită este 
relegitimată prin votul devenit prerogativă politică a tuturor persoanelor cu drept de 
cetate. 

Există, desigur, numeroase critici ale modelului liberal sau, aşa cum am arătat în 
cea de-a doua secţiune, perspective analitice indiferente față de problemele drepturilor 
„naturale” (şi, în general, de orice tipare deduse din Principia Naturae), ale autorităţii sau 
puterii legitime. Putem însă să reținem cá, prin intermediul reprezentării, construcția 
liberalismului clasic isi păstrează o anumită relevanţă (fie ea și de ordin strict simbolic) în 
legitimarea exerciţiului puterii politice în statele democratice contemporane. 

O a treia naraţiune despre autoritate poate fi regăsită în sociologia weberiană. În 
Economie şi societate, Max Weber defineşte autoritatea ca fiind puterea sau dominaţia 
(după cum ar putea fi tradus, fără conotaţii marxizante, conceptul german de Herrschaft) 
care se exercită în mod legitim (Weber 1922). Citit în cheie sociologică, conceptul de 
autoritate nu are ambiţii normative ci, mai degrabă, comprehensive: ,legitimitatea" 
puterii nu se măsoară în termenii, filosofici, ai adecvării la o ordine naturală sau la 
termenii unui contract originar. Exercitiul puterii este legitim în măsura in care este 
capabil să genereze supunerea, voluntară dar în niciun caz necesară sau imperativă. 
Întrebarea fundamentală la care conceptul sociologic al autorităţii este menit să răspundă 
se referă la ratiunile care pot explica supunerea sau, invers, succesul comenzii şi al 
puterii. 

Or, răspunsul la această întrebare nu are cum să fie unic. Nu există o raționalitate, 
o logică mono-cauzală susceptibilă să dea seama de orice relaţie de putere ca fiind 
legitimă sau o autoritate. Pentru a răspunde provocării lansate de complexitatea realităţii, 
Weber apelează la modelul „tipului ideal”. Acest model explicativ răspunde la provocare 
comprehensivă a demersului sociologic ca formă de ştiinţă. Dacă, în cazul ştiinţelor 
naturale, înțelegerea (Verstehen) rezultă din observarea unor regularitatii, prin intermediul 
propozitiilor matematice (în forma şi natura lor), o înțelegere mediată deci prin concepte, 
în cazul ştiinţelor sociale comprehensiunea este i-mediată. Pe de altă parte, caracterul 
imediat al înţelegerii nu este sinonim cu omniscienta: actorii nu sunt, adeseori, capabili să 
înțeleagă toate motivele care i-au determinat să acţioneze într-un anumit mod iar 
observatorii acestor acţiuni, oamenii de ştiinţă, savanții, cu atât mai putin. Tipul ideal, 
într-o explicație simplificatoare, permite înţelegerea unui fenomen, restituind totodată 
realităţii complexitatea. Este vorba, deci, de o ,,rationalizare utopică”, un mod de a 
înţelege si explica obiectiv realitatea, fără să existe însă suprapunere între ordinea logică a 
demersului comprehensiv şi cea, factuală, a realului (Aron 1967, 504-506). 

Trei astfel de tipuri ideale au fost concepute de Weber pentru a clasifica și explica 
puterea legitimă sau autoritatea. Citite în cheie foucauldiană, ele trimit la tot atâtea tipuri 
şi tipare de subiectivare. Autoritatea harismatică este tipul ideal care explică supunerea în 
termenii devotamentului zelos si ai fascinaţiei oarbe în fata extraordinarului si al 
miraculosului. Atunci când supunerea are drept mobil obisnuinta, dispoziţia pasivă (de 
ordinul resemnării), autoritatea este una de tip traditional. În fine, autoritatea rational- 
legală explică supunerea în acele cazuri în care subiecţii sunt convinşi de caracterul 
raţional (în sensul de conform legii, înţeleasă ca formalizare şi codificare a raţiunii) al 
comenzii şi al exerciţiului puterii (Gros s.a., 3). 

În fine, ne rămâne să redăm o ultimă acceptiune a conceptului de autoritate, 
oarecum tehnică în construcţia sa. Cuvântul „autoritate” poate desemna pe de-o parte o 
persoana (A este o autoritate) sau o proprietate (B are o mare autoritate). Date fiind 
dificultățile stabilirii genului proxim al autorităţii, se poate încerca stabilirea categoriei 
(lucruri, proprietăţi sau relaţii) de care aparţine autoritatea. Autoritatea apare ca fiind o 
relaţie, ceea ce implică necesarmente existenţa unui purtător al autorităţii, a unui subiect 
şi a unui domeniu. P (purtătorul) este o autoritate pentru S (subiectul) în domeniul D 
(Bochenski 2006, 18-26). Autoritatea poate fi gândită ca o relaţie în trei termeni: „P este o 
autoritate pentru S în domeniul D atunci când S recunoaşte în principiul drept adevărat tot 
ce-i este comunicat de către P şi face parte din domeniul D" (Bochenski 2006, 28). Ceea 

ce marcheazá diferenta specifica dintre autoritate si orice alta structurá formalá a 
comunicării sunt ideile de ,,asertiune” si „adevăr”. Astfel spus, o persoană devine 
purtătoare a unei autorităţi atunci când există cel puţin o a doua persoană, subiectul, care 
recunoaşte asertiunile emise de prima (într-un domeniul dat) ca fiind adevărate 
(Bochenski 2006, 31). 

În același siaj poate fi nuanţată dinstinctia dintre a fi o autoritate (A este o 
autoritate pentru B într-un domeniu D, atâta vreme cât: A dispune de o competenţă în 
domeniul respectiv, recunoscută ca atare de către B) şi a avea autoritate (noţiune care 
trimite la înscrierea într-un registru institutionalizat și ordonat al puterii, care s-a 
sedimentat în timp, institutionalizandu-se; autoritatea are aici un sens formal, procedural 
şi un caracter autonom in raport cu persoanele concrete care beneficiază, la un anumit 
moment şi pentru un anumit interval temporar de posesiunea ei). Autoritatea unui 
profesor într-un anumit moment este limitată de timpul de viata al acestuia (sau de alti 
factori endogeni, precum capacităţile mentale). Dar instituţia profesoratului dispune în 
principiu de o autoritate (intrinsecă asupra studentului), care este autonomă în raport cu 
persoanele care poartă titlu de profesori. 


Concluzii: problema identităţii genului si operationalizarea conceptului de 
autoritate 


lată, deci, patru naratiuni sau explicaţii posibile ale conceptului de autoritate. În 
ce măsură pot fi ele operationalizate în studiul de caz la care ne referim? Cum pot relaţiile 
de autoritate să dea seama de particularitatile situaţiilor în care se regăsesc persoanele 
transsexuale şi în ce măsură autoritatea este capabilă să ne spună ceva despre o posibilă 
redefinire a subiectului? 

Prima explicaţie pe care o vom tenta este legată de autoritate şi subiectivare. 
Autoritatea poate fi problematizata aici în accepțiunea de „a fi o autoritate”. După cum 
am indicat mai sus, „a fi o autoritate” presupune existenţa, stăpânirea (dar si 
recunoaşterea) unui anumit domeniu al competenţei sau al cunoaşterii. Dar, în cazul 
persoanelor trans-sexuale, domeniul cunoașterii sau al competenţei pare să coincidă cu 
persoana purtătorului. Acest raport de auto-cunoastere gripeazá întrucâtva schema 
tridimensională a autorităţii, pentru că P coincide cu D. Să revenim asupra termenilor în 
care Consiliul Naţional Consultativ pentru Drepturile Omului pune problema: conceptul 
de transidentitate subsumează decalajul resimţit de anumite persoane între identitatea lor 
biologică şi (ceea ce este sau ar trebui să fie) identitatea lor „psiho-socială”. Avem de-a 
face cu un raport de auto-cunoastere, de auto-perceptie si definire a propriei identități care 
prescrie o raportare aparte la corpul biologic. S-ar putea obiecta, în mod justificat, că 
raportarea individului la propriul său corp nu constituie, mai cu seamă în zilele noastre, 
un element inedit. Ajunge să aruncăm o privire asupra oricăror publicaţii al căror obiect 
este estetica cotidiană a vieţii pentru a observa ceea ce știam deja, în mod mai mult sau 
mai puţin intuitiv, anume că trăim într-o epocă a „cultului corpului”, în care adecvarea 
tiparelor noastre biologice, fiziologice, vestimentare, etc. la anumite modele dominante 
constituie, per se, o realizare. Cum să trăim mai mult şi mai sănătos, care sunt 
instrumentele estetice (de orice factură) în măsură să palieze neajunsurile noastre 

constitutive, cum sa ne construim o identitate capabilá sá genereze o proiectie a propriului 
sine, susceptibilá sa fie recunoscutá si validatá in si de societate ca un exemplu al 
„succesului”? Iată tot atâtea întrebări care ne indică că materialitatea corpurilor noastre 
este departe de a avea o relevanţă pur politică sau guvernamentală şi că factorul subiectiv, 
psihologic, are un impact decisiv asupra acesteia. Ceea ce marchează diferenţa specifică 
în cazul persoanelor trans-identitare este faptul ca din raportul de auto-cunoaștere rezultă 
o intervenţie asupra corpului al cărei vector referential nu mai este exclusiv. Nu doar 
lumea socialului, ci natura, naturalitatea biologică devin instanţe în pofida cărora se 
construieşte identitatea genului. Altfel spus, intervenţia asupra corpului (în moduri şi 
profunzimi diverse şi variabile) este operația de adecvare a substratului material la 
identitatea resimţită, psiho-socială, la identitatea genului. Suntem, deci, în prezenţa unui 
mod de subiectivare activ sau performativ, care se consumă prin raportarea la corp înţeles 
ca spaţiu de intervenţie şi care se construieşte prin opoziţie la sau prin contestarea 
categoriilor naturalitatii biologice (a codului genetic — desi, fie spus în treacăt, natura nu 
este, per se, o sursă de obiectivitate şi, cu atât mai puţin, una de normalizare; deşi 
majoritatea persoanelor se nasc având fie sexul feminin, fie cel masculin, este bine ştiut 
că această „identitate” este incerta și indistinctă în momentul apariției embrionului; mai 
mult decât atât, natura nu este un ordin al perfecțiunii — ajunge să ne gândim la persoanele 
intersexuale sau hermafrodite). Să reținem, sintetizând, următoarea idee: raportul de auto- 
cunoaştere care stă la baza identităţii genului permite o acţiune, potentialmente violentă 
sau invazivă asupra corpului ca suprafaţă de modelare și adecvare. Individul este artifex 
al propriului său corp și auctor al noii sale identități. 

A doua explicaţie pe care o vom tenta pentru a elucida problema renegocierii 
statului subiectului are legătură cu conceptul de natură. Natura (cu majusculă, ca 
universal, ca ordin al Ratiunii si Dreptului) face autoritate într-o construcţie filosofică. Pe 
de altă parte, un anumit tip de discurs comprehensiv despre natură (înţeleasă de această 
dată ca ordin al materialitatii si imanentei) este acceptat ca având autoritate (în sensul lui 
„a fi o autoritate”) şi este mobilizat, ca atare, în mecanismele guvernării. Odată 
consumată, această includere operează o transformare în logica autorităţii, în direcția unei 
formalizări a acesteia: „autoritatea” nu mai relevă de competenţa subiectului locutor, de 
recunoaşterea de care acesta din urmă se bucură în cadrul comunităţii ştiinţifice, sau de 
caracterul verificabil al rezultatelor ei euristice, ci de instituirea (politică sau în cadrul 
structurilor de guvernare). Transformarea autorităţii în guvernare implică o nouă raportare 
la realitate, care se va consuma in termenii rationalitátii politice (în accepțiunea pe care o 
regăsim la Michel Foucault). Altfel spus, această nouă raportare la lumea realului devine 
una potentialmente normativă, problema punându-se nu în termenii lui „ceea ce este” 
(sein), ci a „ceea ce ar trebui să fie" (sollen). 

Or, revendicările persoanelor trans-sexuale vizează tocmai acest ordin al 
cunoașterii, precum și ordonarea, guvernarea realităţii care îi este implicit. Nu guvernarea 
în sine, nici autoritatea, formală, a instituţiilor politice, ci modalităţile guvernării sunt cele 
care se cer recalibrate şi regândite. Revendicările persoanelor transsexuale nu vizează 
medicina, anatomia sau genica qua ştiinţe (sau a dreptului ca modalitate de codificare a 
relaţiilor sociale), ci a medicinei, anatomiei si geneticii ca forme de autoritate politică, 
incluse, ca atare, în mecanismele guvernării. 

Ne putem intreba, in final, in ce másura autoritatea care deriva din raportul de 
auto-cunoastere nu inchide in sine un paradox. In ce másurá se poate utiliza conceptul de 
autoritate in absenfa interlocutorului social, pe de-o parte, si a Statului/politicului, de 
cealaltă parte? In măsura in care acest tip de subiectivare derivă dintr-o formă de 
autoritate, trebuie sá existe cu necesitate figura tertului. Identitatea genului este (aparent) 
o construcţie psiho-socială; or, corpul este nu doar o suprafaţă de înscriere a puterii sau o 
suprafaţă de intervenţie suverană a individului, ci si o proiecție implicită în lumea 
socialului. În măsura în care există o relevanţă politică a acestui proces, trebuie să existe 
cu necesitate un subiect al autorităţii politice care să recunoască (şi să guverneze) noua 
ipostază a subiectivitatii individuale. Paradoxul „sferelor autorităţii” pare să confirme 
ipoteza anunţată în titlul acestui articol: renegocierea şi redefinirea statutului subiectului 
devine posibilă şi se consumă la intersecţia dintre raporturile de autoritate şi mecanismele 
guvernării. 

E 


„Protecţia este arhetipul dominaţiei” 
(Horkheimer 1974) 


Suveranitate, guvernare şi delegarea violenţei 


Noţiunea modernă de suveranitate derivă din două principii afirmate pentru prima 
dată în negocierile care au dus la Pacea de la Augsburg (1555) şi reluate în Tratatul de la 
Westphalia (1648): rex imperator in regno suo şi cujus regio, ejus religio. Primul dintre 
aceste principii se referă la exclusivitatea jurisdicției asupra unui teritoriu dat, în timp ce 
al doilea postulează non-interventia în afacerile interne ale altui stat. La rândul său, 
exclusivitatea de jurisdicție implică monopolul violenţei legitime (Weber 1978). Atunci 
când au acceptat să fie legaţi prin contractul social, susține această teorie care subîntinde 
logica societăţilor moderne, oamenii aflaţi în starea de natură au renunţat şi la dreptul lor 
de a exercita anumite competenţe — precum a-şi face dreptate sau a se apăra singuri — în 
favoarea statului, care a preluat aceste competenţe în sarcina sa. Printre acestea, 
exercitarea violenţei legitime, cu cele două dimensiuni ale sale: cea internă, a 
operaţiunilor de poliție, şi cea externă, a operaţiunilor militare şi a capacităţii de a purta 
războaie. Aceste două competenţe se află în nucleul dur al suveranităţii statelor. De fapt 
însă, după cum au argumentat unii teoreticieni ai relațiilor internaţionale, violenţa este 
constitutivă statului suveran, în sensul că acesta isi afirmă identitatea mai ales prin 
capacitatea sa de a delimita prin mijloace coercitive un spaţiu politic interior sau 
domesticit fata de unul străin, în care domneşte anarhia si pericolul războiului tuturor 
împotriva tuturor (Devetak 2001, 191). Violenţa „construieşte refugiul comunităţii 
suverane”, şi în acelaşi timp „este condiţia de care trebuie protejaţi cetăţenii comunităţii 
respective” (Campbell şi Dillon 1993). Exercitarea violenţei în societăţile democratice 
aparţine, prin natura sa, sferei publice. Atunci când statul îşi deleagă capacitatea de a 
purta războaie și de a asigura ordinea publică, el conferă unor actori privaţi un drept care 
i-a fost concedat de către popor. Acest lucru transformă firmele militare şi firmele de 


* Această lucrare a fost realizată în cadrul proiectului POSDRU/159/1.5/S/133675 „Inovare şi dezvoltare în 
structurarea şi reprezentarea cunoaşterii prin burse doctorale şi postdoctorale (IDSRC — doc postdoc)”, 
cofinantat de Uniunea Europeană şi Guvernul României din Fondul Social European prin Programul 
Operaţional Sectorial Dezvoltarea Resurselor Umane 2007-2013. 

securitate privată! in membri privilegiati ai societăţii, care se bucură de anumite drepturi 
pe care alti actori privaţi sau cetăţenii nu le au: exercitarea violenţei legitime. Acest fapt 
pune sub semnul întrebării esenţa principiului democratic al egalităţii în drepturi a 
membrilor unei comunităţi politice. 

Vom argumenta că cele două ipostaze esenţiale ale suveranităţii statale care au 
drept instrumente armata si poliţia sunt subminate astăzi de un fenomen din ce în ce mai 
răspândit: dezvoltarea unor companii militare sau de securitate private şi practica 
subcontractării (outsourcing), adică „procesul de contractare externă către firme private a 
unor sarcini care obișnuiau să fie performate de membrii armatei naţionale” (Pan 2004). 
Pe scurt, există dovezi consistente ale tendinței guvernelor de a contracta firme militare 
private pentru operaţiuni militare în afara graniţelor (cazul Irakului este doar cel mai 
celebru, dar nicidecum unul singular) (Isenberg 2009), precum şi pentru operaţiuni de 
poliţie în interiorul statului (Ministry of Defence of Great Britain 2010). Fenomenul 
subcontractării de către guverne a capacităţii lor de a exercita violenţa este şi mai comun 
în Africa (Roessler 2001). Este vorba de un proces relativ recent, aflat în plină 
desfăşurare şi care ia amploare, dar care nu a fost încă cercetat suficient. De aceea, 
întrebarea în jurul căreia gravitează demersul nostru este: care sunt efectele privatizării 
armatei și poliţiei — şi, într-o manieră mai generală, ale privatizării funcţiilor statului? Un 
prim efect ce se face simţit la nivel intern, care a fost deja identificat (Verkuil 2007), este 
atrofierea graduală a statului, din punctul de vedere al capacităţii sale de a adresa 
probleme de securitate în mod independent în viitor. Dar un efect si mai important la 
nivel intern este pervertirea mecanismelor democratice care survine în urma 
subcontractării operaţiunilor militare şi de poliţie: emergenta unor actori privaţi 
privilegiați care exercită violenta legitimă în numele statului; lipsa de transparenţă a 
contractărilor, care nu trec prin controlul parlamentar; precum si lipsa de responsabilitate 
democratică (accountability) a firmelor private. 

Există însă şi efecte internaţionale ale „subcontractării războiului” (Singer 2005), 
precum ponderea din ce în ce mai mare a companiilor militare private ca actori 
internaţionali; acestea ar putea, în viitor, să se plaseze în competiţie cu statele în politica 
internațională. Firmele private pot fi contractate atât de guverne, cât şi de alţi actori 
privaţi si pot servi așadar în același timp interesele unor guverne şi pe cele ale unor 
entități private. Ori, actorii privaţi nu sunt parti la Tratatele și Conventiile internationale 
care obligă statele să respecte legile războiului; prin urmare aceștia (ca entităţi private) 
sau cei care le contractează (ca indivizi) nu pot fi aduşi în fata tribunalelor pentru 
încălcarea jus in bello. Este, de asemenea, „greu de spus” ce drept naţional se aplică 
contractantilor (Pan 2004), din moment ce ei au un statut de civili, nu sunt neapărat 
cetăţeni americani — astfel încât să cadă sub incidenţa jurisdicției SUA, de exemplu, şi nu 


! Există o distincție cu caracter mai degrabă tehnic între firmele de securitate privată, care efectuează 
operațiuni de poliție, şi firmele militare private, care, în plus fata de primele, iau parte şi la ostilitáti, uneori în 
mod direct. Această distincţie a fost operată la începutul cercetării acestui fenomen (Singer 2003, de 
exemplu) dar mai recent se foloseşte titulatura generală de „companii militare şi de securitate privată” 
(CMSP) (de ex., Cameron şi Chetail 2013). Din punctul de vedere al reflectiei noastre, distincţia dintre firme 
de securitate şi firme militare private nu este utilă, deoarece atât operaţiunile de poliție, cât şi cele militare fac 
parte din nucleul dur al competenţelor statului. 

se supun nici legilor statelor in care opereazá, beneficiind cel mai adesea de imunitate 
jurisdictionala. 

Acestea sunt doar cateva dintre problemele ridicate de fenomenul subcontractarii 
violentei legitime, exercitate in mod traditional de state, catre firme private. Reflectia 
noastră va adresa problema efectelor privatizării funcțiilor militare si de securitate ale 
statului, cu o atentie specialá cátre modul in care aceasta evolutie afecteazá interesul 
public, precum si democratia si drepturile omului. Daca suveranitatea poate fi inteleasa si 
drept capacitatea de a decide asupra exceptiei (Schmitt 1988), si dacá subcontractarea a 
fost, in perioada sa de inceput din anii 90 si la inceputul anilor 2000, o exceptie, ea tinde 
fie invocată din ce in ce mai frecvent de către o putere politică aflată „pe pragul de 
indeterminare dintre democraţie şi absolutism” (Agamben 2005). 

Fiind un atribut al nucleului suveranităţii, exercitarea violenţei legitime în interior 
şi în exterior este în același timp obiectul unor practici de guvernare. Există așadar pe de 
o parte o dimensiune politică a subcontractării capacităţilor de apărare și ordine publică, 
ce are reverberatii asupra naturii raporturilor dintre guvernanti si guvernati, şi pe de alta 
parte o dimensiune tehnică a modalitatilor prin care se operează acest nou tip de 
exercitare a violenţei legitime. De aceea, pentru înţelegerea fenomenului în complexitatea 
sa, cercetarea de fata se vede nevoită să examineze ambele registre. Prin urmare, obiectul 
teoretic care ne preocupă este modul cum se transformă statul şi guvernarea ca relaţie 
între stat şi cetăţean. Obiectul empiric al cercetării sunt însă mecanismele şi practicile 
asociate fenomenului subcontractării asigurării securităţii, ceea ce ne îndreaptă către a 
încerca să înţelegem ce sunt şi cum funcţionează firmele de securitate privată, conform 
căror reguli juridice, precum şi care este relaţia lor juridică şi funcțională cu statul. 
Pornind de la aceste caracteristici ale firmelor de securitate privată şi ale raporturilor lor 
cu statul, vom putea să construim ulterior o reflecţie despre efectele sau consecinţele 
acestor practici de guvernare asupra naturii relaţiilor între stat şi cetăţean. 

Dacă emergenta companiilor militare private a început să atragă interesul 
cercetătorilor cu câțiva ani în urmă (Singer 2005; Avant 2005; Chesterman si Lehnardt 
2007; Verkuil 2007), reflectiile care li s-au dedicat până acum au avut în vedere mai ales 
descrierea şi înţelegerea fenomenului, studierea unor cazuri particulare (de ex., Dinnen, 
May si Regan, 1997; Dorney 1998; Howe 1998; Avant 2005; Scahill 2011), şi mai putin 
punerea sa într-o perspectivă mai largă, care să-i evalueze impactul asupra evoluţiei 
generale a suveranităţii statului. Mai mult decât atât, mulţi dintre proprietarii companiilor 
de securitate sau comandanții trupelor pe teren au publicat propriile lor versiuni asupra 
activităţilor companiilor pe care le-au condus, care au devenit chiar best-seller-uri (Spicer 
1999; Barlow 2010; Van Heerden 2012; Prince 2013). 

Abia mai recent au început să fie ridicate şi problemele teoretice legate de 
existenţa acestor companii, dreptul care le este aplicabil (Cameron și Chetail 2013; Percy 
2007) şi perspectiva filosofiei etice asupra lor (Alexandra, Baker şi Caparini 2008; 
Carmola 2010; Pattison 2014). Aceste producţii teoretice însă, după cum vom încerca să 
sugeram în contribuţia noastră, nu fac decât să confirme câteva intuitii de bun simţ legate 
de acest fenomen: anume că acesta există și nu poate fi ignorat, că nu există prevederi 
legale care să interzică subcontractarea folosirii forţei, sau că utilizarea forţei de către 
instanţele publice este preferabilă utilizării ei de către firmele private. Impactul 
fenomenului asupra transformării statului, guvernării și suveranității este, după părerea 

noastra, eludat in majoritatea lucrarilor care s-au ocupat de firmele militare private. 
Asadar, contributia noastra va porni de la cercetarile facute pana acum despre emergenta 
companiilor militare si de securitate private pentru a avansa un argument despre 
semnificatia acestei evolutii pentru artele de guvernare (post)moderne. 

O ultima remarca legata de sursele pe care le-am folosit in aceasta cercetare: pe 
alocuri, ar putea párea cá evenimentele pe care le vom descrie mai jos fac parte dintr-o 
teorie a conspiratiei neverosimilá in lumea reală. De aceea, am acordat o mare atenţie 
verificării surselor şi am făcut referinţe doar la cercetări ai căror autori sunt cunoscuţi in 
lumea academică pentru seriozitatea lor. Scrierile celor direct implicaţi în evenimente nu 
au fost luate drept sursă de informaţie, ci au fost folosite doar pentru a exemplifica modul 
în care ei înşişi s-au raportat la propriile lor acţiuni. De asemenea, surse publice oficiale, 
cum sunt site-urile Congresului american sau Parlamentului britanic, au fost folosite 
pentru confirmarea unora dintre informaţiile pe care le-am găsit și în alte surse. În sfârșit, 
atunci când am extras informaţia din presă, am avut grijă să ne referim doar la publicaţii 
sau agenţii a căror seriozitate este dincolo de orice suspiciune (BBC, The Independent, 
The Guardian etc.). 

Pana in acest moment, nu avem cunostintá de existenta in spatiul románesc a unei 
preocupări pentru cercetarea acestui fenomen. De aceea, contribuţia de fata ar putea 
constitui o bazá pentru cercetári ulterioare asupra cazurilor autohtone, stiind cá si in 
România avem de a face cu o întreagă pletorá de firme de securitate, unele dintre ele 
destul de dezvoltate si de renumite (cum este cazul BGS, de exemplu), care si-au 
dezvoltat, pe lângă capacităţile specifice de protecţie a bunurilor și persoanelor, şi o 
ramură medicală. Sentimentul nostru este că se vorbeşte extrem de puţin în spaţiul public 
românesc despre acest fenomen şi despre consecinţele sale. Or, pentru a ne contura o 
idee, fie şi destul de vagă, despre amploarea lui, este suficient să consultăm portalul 
afacerilor cu firme militare private accesibil pe internet încă din anul 1999 
(www.privatemilitary.org). 

In paginile care urmeazá, vom incepe prin a construi un profil al companiilor 
militare si de securitate private (CMSP), încercând să vedem cine sunt întemeietorii lor si 
de unde îşi recrutează angajaţii, cu ce tipuri de activităţi se ocupă, să trasám o schiţă 
generală a evoluţiei dinamice a peisajului acestui domeniu la nivel internaţional, precum 
şi să facem o estimare aproximativă a anvergurii fenomenului. Vom exemplifica cu două 
cazuri menite să faciliteze cititorului o imagine de ansamblu asupra tipului de activităţi pe 
care aceste firme le desfăşoară şi problemelor pe care acestea le implică în ceea ce 
priveşte relaţia lor cu statele. 

O a doua parte a acestui studiu va fi dedicată analizei problemelor de 
reglementare juridică, internaţională şi națională, pe care le generează explozia 
fenomenului CMSP. Vom prezenta pe scurt câteva din întrebările juridice care nu şi-au 
aflat, până în acest moment, un răspuns clar din partea legislatorilor şi nici măcar a 
teoreticienilor dreptului. Aceste întrebări ne vor directiona, de fapt, către substratul politic 
al chestiunii, pe care urmează să-l detaliem în cea de-a treia secţiune a studiului nostru. 

Profilul CMSP 


Companiile de securitate si militare private se comportá, mai mult sau mai putin, 
ca orice business in lumea globalizatá. Adicá, cel putin in aparentá, existenta lor este 
destul de transparentá, au website-uri unde isi promoveazá activitatea, scot posturi la 
concurs prin ofertá publicá — cu alte cuvinte, sunt firme care oferá servicii pe piata liberá 
globalá. Din punct de vedere economic, existenfa si activitatea lor nu pun probleme 
speciale. 

Angajafi. Un anume sentiment de disconfort incepe sá apará insá atunci cánd 
examinám mai indeaproape aceste companii. Majoritatea au drept angajati soldati trecuti 
in rezervá ale unor contingente nationale de elita. Douá dintre cele mai celebre rezervoare 
de recruti sunt Serviciile Speciale Aeriene Britanice (SAS) si fosta South African 
Defence Force, armata regimului de apartheid din Africa de Sud, desfiinţată în 1994. În 
unele state mai ales din Africa, existenţa CMSP a rezolvat o problemă socială: cea a 
existenţei unui număr mare de foşti soldati fără mijloace de trai si fără loc de muncă. 
Fenomenul este de fapt caracteristic sfârşitului Războiului Rece, care a fost însoţit de un 
val de reduceri ale personalului militar si de trecerea de la armate de conscriptie 
universală la armate profesioniste, mult mai mici şi, aparent, mai eficiente. Acest lucru a 
creat un rezervor de cadre militare din care CMSP îşi pot recruta personalul. Pe de altă 
parte însă, CMSP păstrează un număr destul de mic de angajaţi permanenţi, dar dispun de 
baze de date cu persoane pe care le recrutează pentru misiuni specifice (Avant 2005, 16). 
Aceşti profesionişti liberi de contract figurează de obicei în bazele de date ale mai multor 
să lucreze cu localnici, deoarece aceştia au o cunoaştere mai bună a terenului, culturii si 
structurilor sociale din zona de operaţiuni. Este, de exemplu, cazul Armor Group, 
contractată în 2007 să asigure securitatea unui şantier al firmei ECC care construia o bază 
aeriană pentru armata SUA în Afganistan. Neavând personal suficient, Armor Group a 
contractat doi warlorzi locali, porecliti cinic, dar nu lipsit de un anume simţ al umorului, 
Mr. Pink si Mr. White”. La un moment dat, aceștia intră in conflict și are loc o reglare de 
conturi între oamenii lor, ceea ce scoate la iveală faptul că ambii lucrau şi pentru talibani, 
furnizându-le informaţii despre construirea bazei aeriene americane. Incidentul este 
menţionat în Raportul asupra firmelor militare private din Afganistan, elaborat de un 
comitet al Senatului american în 2010 (apud Cameron și Chetail 2013, 6). Aşadar, 
loialitatea angajaţilor temporari ai CMSP este departe de a fi mai presus de orice îndoială. 

Misiuni. Activităţile CMSP acoperă o arie destul de largă. Este vorba de protecţia 
personalului international şi a convoaielor, pregătirea forțelor armate si de poliţie locale, 
dezvoltarea de strategii militare, intelligence, poliţie, logistică, transporturi aeriene locale, 
curăţarea câmpurilor minate, programarea şi întreţinerea armelor de înaltă tehnologie, 
service pentru vehicule, elicoptere şi avioane, şi, mai rar, participare directa la ostilitati 
(Singer 2003, 88-100). După cum vom explica mai jos, această din urmă activitate este 
cea mai problematică din punct de vedere al legislaţiei internaţionale. Mai mult, distincţia 
între acest tipuri de misiuni este uneori destul de greu de făcut, în condiţiile în care, într- 


? Este o referinţă la filmul lui Quentin Tarantino Reservoir Dogs. 

un teatru de rázboi, protectia persoanelor poate implica in situatii de crizá angajarea 
directa in ostilitati, de exemplu. 

Metamorfoze, fuziuni, absorbfii si preluări. Pesajul actionariatului acestor firme, 
ca şi al transferurilor lor dintr-un holding în altul, este destul de fluctuant. Preluările unor 
firme de către altele şi schimbarea numelui sunt frecvente. De asemenea, apariţia unor 
personaje în mai multe firme şi situaţii controversate. Astfel, în cele mai multe cazuri, 
este necesară o cercetare amănunţită pentru a reconstitui istoria acestor firme si 
continuitatile care există între ele. Odată reconstituite însă, aceste istorii, precum si 
cartografia legăturilor dintre firmele militare private si alte tipuri de business oferă un 
peisaj fascinant. Vom da aici câteva exemple fără nicio pretenţie de exhaustivitate, ci doar 
pentru a contura o idee a complexităţii pesajului industriei militare private, urmând ca 
unele dintre ele să fie discutate mai în detaliu ulterior. 

Defence Systems Ltd. (DSL) este o firmă britanică fondată în 1981 de Generalul 
David Ramsbotham. După un incident în Columbia, unde fusese angajată să protejeze 
conductele British Petroleum (BP), firma a fost cumpărată de Armor Holdings 
(înregistrată în SUA) în 1997 şi s-a transformat în Armor Group, firma implicată în 
scandalul din Afganistan relatat mai sus. Firma a lucrat pentru ONU, British Petroleum, 
Bechtel, De Beers, Shell sau Chevron. Ea a fost absorbită de G4S în 2008, aceasta din 
urmă fiind astăzi cea mai mare firmă de securitate privată din lume (Pingeot 2012, 11), 
titulara, în prezent, a mai multor contracte cu guvernul britanic, având ca obiect 
privatizarea închisorilor. 

Blackwater, companie înfiinţată în 1997 și principalul contractannt al guvernului 
american în timpul războiului din Irak, este vândută de fondatorul său în anul 2009, după 
un scandal internaţional ce a avut loc în 2007, şi redenumită Xe Services; un nou transfer 
de active către un alt grup de investitori şi o nouă schimbare a numelui are loc în 2011 
(noul nume este Academi), iar în 2014 firma este revândută holdingului Constellis 
Group/Triple Canopy, CMSP americană existentă din 2003 şi care a deţinut la rândul său 
contracte cu diferite ramuri ale guvernului american în Irak. 

Executive Outcomes (EO) a fost fondată în 1989 de Eeben Barlow împreună cu 
un grup de foşti ofiţeri in South African Defence Forces şi ale SAS. Printre membrii 
fondatori se numără Tony Buckingham si Simon Mann. Tony Buckingham a colaborat 
ulterior si cu firma de securitate Sandline International (SL), fiind prieten vechi cu Tim 
Spicer, fondatorul acesteia. EI a fost de asemenea unul din acţionarii cei mai importanţi la 
Branch Energy, firma care a obţinut concesiunile câmpurilor diamantifere din Sierra 
Leone eliberate de Executive Outcomes (Howe 1998). A fondat, la începutul anilor 90, 
compania Heritage Oil, care a deţinut concesiuni la început în Angola (zonă în care au 
acţionat atât EO, cât şi SL), apoi in Uganda, iar mai târziu în Libia (Benghazi), Irak (zona 
kurdă) şi Mali. Coincidentá sau nu, toate aceste regiuni fuseseră teatre de război înainte 
de obţinerea concesiunilor de către Heritage. 

Simon Mann a fost şi unul din fondatorii Sandline, împreună cu Tim Spicer. De 
altfel, se pare că SL şi EO împărțeau aceeași clădire de birouri la Londra. În 2004, el este 
artizanul unei lovituri de stat eşuate în Guineea Ecuatorială, lovitură de stat care a fost 
finanțată de Mark Thatcher, fiul lui Margaret Thatcher, si in care se pare că a fost 
implicat şi autorul de ficțiune Jeffrey Archer (Roberts 2006, xii). De altfel, sursele de 
presă susţin că „există dovezi că guvernul britanic și-a dat aprobarea tacită pentru lovitura 

împotriva preşedintelui Teodoro Obiang Nguema...” (The Independent 2011). După 
dejucarea loviturii, Mann a fost condamnat in Zimbabwe la 7 ani de inchisoare; extrádat 
cátre Guineea Ecuatorialá in 2008, a fost judecat si acolo si condamnat la 34 de ani de 
inchisoare (BBC 2008). In 2009, a fost gratiat de acelasi presedinte impotriva cáruia 
organizase lovitura de stat, pe considerente umanitare, devenind apoi consultant al 
acestuia (The Independent 2011). Trebuie să menţionăm cá unii dintre membrii 
Parlamentului britanic s-au interesat în câteva rânduri la Secretarul Foreign Office de 
soarta lui Mann în închisorile din Zimbabwe şi Guineea Ecuatorială (House of Commons 
2008). Desigur, se poate argumenta că lovitura de stat din Guineea Ecuatorială nu a fost 
organizată de o firmă militară privată: nu am încercat să insinuăm acest lucru, ci doar să 
exemplificăm modul în care personajele cheie din industria militară privată circulă între 
mai multe companii si mai multe tipuri de activități. 

Legătura dintre EO şi SL nu este clară, însă unii autori susţin cá SL nu este nimic 
altceva decât o emanatie a EO (O'Brian 2000, 60-61). În orice caz, numele celor două 
personaje evocate mai sus, d-nii Buckingham si Mann, apar în legătură cu ambele 
companii. Celălalt fondator principal al SL, Tim Spicer, a fondat mai târziu compania 
Aegis, acum numărul 2 mondial dupa G4S ca procent din industrie (Pingeot 2012, 11). 

Anvergura fenomenului. Dacă în anul 2003, proporţia de angajaţi privaţi în 
efectivele americane din Irak era de 1 la 10 (Avant 2005, 1), această proporţie ajunge la 1 
la 1 în 2008 (Kinsey 2009, 33). În Afganistan, proporţia aceasta este si mai mare, anume 
de 1,6 angajaţi civili la un soldat (Perry 2012, 45). Numărul personalului contractat în 
Irak doar de către Statele Unite se ridica, în 2015, la 155 000 de persoane (Scwartz si 
Swain 2011, 2). O estimare exactă a anvergurii fenomenului de contractare a CMSP nu 
există însă în acest moment. Ele sunt contractate de state, organizaţii internaționale, 
ONG-uri transnationale, firme şi persoane private. Explozia fenomenului a avut loc la 
mijlocul anilor 90 in Africa; unii autori estimează cá în anul 1997, pe teritoriul african si 
mai ales în Angola, un fel de zonă de experiment pentru aceste companii, activau cca. 90 
de armate private (O'Brien 2012, 51). În 2000 însă, numărul CMSP înregistrate în Africa 
de Sud atingea 2700 (O'Brien 2012, 63). Un alt exemplu, de data aceasta având ca 
protagonistă chiar ONU: în anul 2010, organizaţia a semnat contracte cu CMSP în 
valoare de 76 mil. $, dar „înşişi oficialii ONU nu pot face o estimare a totalului 
contractelor de securitate din sistemul ONU si nici o listă completă a companiilor 
angajate. Aceasta sugerează că sistemul nu poate fi controlat sau tras la răspundere” 
(Pingeot 2012, 7). 

O estimare precisă a anvergurii fenomenului firmelor militare private este așadar, 
în acest moment, imposibilă. Principalul impediment se dovedește a fi lipsa de 
transparență a domeniului, faptul că, în democratiile consolidate precum SUA, unele 
dintre contractele statului cu aceste companii sunt secretizate, iar în regimurile autoritare 
nici nu poate fi vorba de transparenţă în privinţa contractărilor. Pe de altă parte, lipsa unor 
cadre legislative naţionale care să reglementeze domeniul face imposibilă indexarea 
acestor firme şi a activităţilor lor la nivel naţional. Frecventele metamorfoze CMSP face 
dificilă urmărirea personajelor-cheie si a capitalurilor care le însoțesc. Nu în ultimul rand, 
de cele mai multe ori firmele respective preferă să nu atragă prea mult atenţia publică. 
Cele câteva cazuri în care numele unor CMSP au devenit notorii se datorează mai ales 
scandalurilor în care ele au fost implicate şi imaginii negative pe care au căpătat-o în 

presá si in opinia publica. In cele ce urmeazá, vom detalia douá astfel de cazuri, cele mai 
celebre, de altfel: firma sud-africaná Executive Outcomes si firma americaná Blackwater. 
Optiunea pentru aceste cazuri se datoreazá exclusiv existentei unei cantitati mai mari de 
informatii despre acestea, in conditiile in care o cercetare de teren asupra firmelor militare 
private care actioneazá in acest moment este mult deasupra mijloacelor noastre. 


Executive Outcomes 

Executive Outcomes este o poveste de succes care párea cá relanseazá practica 
mercenariatului sau a rázboiului privat sub auspicii bune. Compania a fost fondatá in 
1989 si inregistratá in Africa de Sud de cátre un personaj cu un trecut interesant: Eeben 
Barlow. Acesta detinuse o functie importantá in fortele speciale ale armatei Africii de Sud 
în perioada apartheidului, mai precis în așa-numitul „Birou de cooperare civilă”, brigadă 
armată citată frecvent în raportul Comisiei pentru Adevăr şi Reconciliere din Africa de 
Sud pentru crimele comise de membrii săi (Truth and Reconciliation Commission 1998). 
DI. Barlow pare să fi fost acuzat de coordonare a operaţiunilor în atentatul Lockerbie din 
1988, zvon pe care îl dezminte pe blogul său personal (http://eebenbarlowsmilita 
ryandsecurityblog.blogspot.ro/201 1/08/lockerbie-bombing-another-blog-another.html). 
Unul din criteriile de angajare la EO este fosta apartenenţă la South African Defence 
Force, armata regimului de apartheid desființată în 1994, iar angajaţii au făcut parte cu 
precădere din anumite batalioane cunoscute ca fiind „vârful de lance al Africii de Sud 
pentru destabilizarea militară a zonei de sud a Africii pe parcursul anilor 80” (Howe 
1998, 310). 

Imediat după fondarea companiei Executive Outcomes, aceasta este contractată de 
unul din cei mai mari comercianţi de diamante din lume, firma De Beers, pentru 
consultanţă în intelligence şi servicii de securitate (Barlow 2010; O'Brian 2000, 50). 
Legătura cu industria diamantelor pare să fie puternică în cazul acestei companii: unul din 
membrii săi fondatori, Tony Buckingham, avea și acţiuni în firma Branch Energy. 

În 1993, EO obţine un contract de 40 milioane $ in Angola, cca 9% din bugetul 
total de apărare al acestei tari la vremea respectivă (Howe 1998, 318). Misiunile pentru 
care sunt angajaţi includ antrenarea trupelor angoleze, consilierea, dar şi implicarea 
directă în ostilitati. EO trimite la fata locului un contingent de 570 de soldaţi, care obţin 
un succes rapid împotriva gherilelor UNITA, suferind doar 20 de pierderi în propriile 
rânduri. EO a fost contractată imediat după ce UNITA ocupase câmpurile petrolifere 
angoleze. Contractul dintre guvernul Angolei si EO a fost intermediat de Tony 
Buckingham şi Simon Mann, iar după sfârşitul ostilităţilor, firma Heritage Oil a obţinut 
concesiuni pentru exploatarea petrolului (Roberts 2006, 6-7). 

Ca urmare a acestui succes, EO este angajată de guvernul din Sierra Leone, în 
1995, pentru a ţine piept grupării de gherilă RUF (Revolutionary United Front). Gruparea 
acţiona din anul 1992, pusese stăpânire asupra câmpurilor de diamante din Sierra Leone 
şi reușea să se finanţeze din vânzarea ilegală a acestora, şi comisese atrocități greu de 
descris pentru a sili populaţia locală să lucreze în minele de diamante pe care le exploata 
(Bill Brummel Productions 2006). Din cauza războiului civil, situaţia economică ajunsese 
catastrofală, cu o inflaţie de 35% si o scădere a PIB cu 10% în anul 1995 (Howe 1998, 
313). Forţele armate din Sierra Leone erau incapabile să facă față acestei grupări, fiind 
slab pregătite, subfinantate şi adeseori de partea rebelilor, care plăteau mai bine decât 

statul leonez. EO a acţionat ca „force multiplier” (Howe 1998, 314), având rezultate 
pozitive şi reuşind să scoată tara din haos şi să contribuie la restabilizarea economică. 

Ambele intervenţii ale EO au fost de scurtă durată, limitate, eficiente şi s-au 
desfăşurat într-o manieră general apreciată ca fiind etică (deoarece au lucrat doar pentru 
guverne legitime) şi fără să încalce drepturile omului. Ca nivel de eficienţă, aceste 
intervenţii s-au situat deasupra celor de peace-keeping ale ONU în situaţii similare (Howe 
1998, 324). 

Ulterior însă, firmele in care Tony Buckingham avea participatii, respectiv 
Heritage Oil şi Branch Energy, au obţinut contracte de concesiune atât în Angola, cât şi în 
Sierra Leone. Această coincidenţă însă nu a intrat sub incidenţa niciunei legislații care să 
o interzică, motiv pentru care activităţile tuturor firmelor implicate sunt considerate, până 
în ziua de astăzi, legale: nu există nicio dovadă care să incrimineze pe vreunul din 
protagoniștii acestor evenimente. Unii autori consideră cá strategia iniţială a lui 
Buckingham, atunci când a fondat companiile Branch Energy și Heritage Oil, a fost 
tocmai aceasta: de a se prezenta ca intermediar între guvernele statelor deţinătoare de 
resurse naturale, pentru a obţine mai apoi dreptul de concesiune asupra acestor resurse. 

Deşi o afacere de succes, EO a fost desfiinţată în 1998, după o implicare total 
lipsită de glorie în aşa-numita „afacere Sandline”, în care firma SL a ratat în Papua Noua 
Guinee preluarea controlului asupra regiunii separatiste Bougainville, în 1997 (Howe 
1998, 322-23). Dar unele dintre subsidiarele derivate din firma iniţială, precum Saracen 
International, continuă să activeze și să fie implicate în scandaluri în Africa. 


Blackwater 

Un alt caz de companie militară privată extrem de controversată este Blackwater. 
Totuşi, despre această companie s-a scris chiar mai puţin decât despre Executive 
Outcomes, sau despre Sandline, principala sursă fiind monografia lui Jeremy Scahill 
(2011), contestabilă la rândul ei din cauza unui parti-pris evident al autorului, jurnalist de 
profesie, împotriva companiilor militare private. O a doua sursă ar fi chiar volumul 
autobiografic al fondatorului companiei (Prince 2013), însă, în mod evident, este necesară 
multă precauţie din partea noastră în exploatarea acestei surse. 

Blackwater este o companie fondată in 1997 de Erik Prince, fost ofițer de marina 
în trupele SEAL, principala forţă de operaţiuni speciale din marina americană și rezervor 
de cadre pentru CIA (Waller 2003). În această calitate, Prince a participat la războaiele 
din Balcani în anii 90 şi, conform propriei mărturii, a realizat importanţa forțelor militare 
private în astfel de războaie precum acesta sau cel din Rwanda, desfășurat în aceeași 
perioadă (Prince 2013). 

Primul contract al firmei obținut de la guvernul american a debutat in 2000 si a 
vizat securizarea şi antrenamentul marinarilor militari ai armatei SUA, după atacul 
sinucigaş cu bombă împotriva distrugătorului de rachete USS Cole în largul coastelor 
Yemenului. Începând cu anul 2003, compania a obţinut și contracte pe teatrul de 
operaţiuni din Irak, fiind principalul contractant în această regiune pe tot parcursul 
războiului. Contractele obţinute de compania Blackwater de la guvernul american în 
perioada 1997-2010 au o valoare de aproximativ 2 miliarde de dolari, unele dintre ele 
fiind clasificate ca secrete. Compania a acţionat si în interiorul SUA, in New Orleans, 
unde a asigurat menţinerea ordinii publice în urma dezastrului provocat de uraganul 

Katrina in anul 2005. Existá zvonuri conform cárora Blackwater a fost angajatá si de guvernul 
grec pentru a ţine sub control manifestatiile antiguvernamentale din perioada crizei 
economice, insá nu am putut identifica nici o sursá oficialá care sá confirme acest fapt. 

Blackwater a intrat in vizorul presei si al opiniei publice in 2004, dupa ce patru 
angajati a1 companiei au fost omoráti intr-o ambuscadá la Fallujah. Trupurile lor au fost 
arse, táráte pe străzile oraşului si in final suspendate deasupra unui pod. Acesta a 
constituit ,momentul Mogadishu al rázboiului din Irak" (Scahill 2011, 171), fiind urmat 
de o intensificare fárá precedent a atacurilor americane asupra orasului Fallujah, care au 
radicalizat şi mai mult sentimentele antiamericane ale localnicilor. 

Incidentul cel mai faimos însă s-a petrecut in anul 2007 la Bagdad. Angajaţii 
firmei însoțeau un convoi când, crezându-se într-o ambuscadă, au deschis focul asupra 
civililor aflaţi în calea convoiului în piaţa Nisour, provocând 17 victime, printre care 
femei şi copii. Ancheta ulterioară iniţiată de FBI a demonstrat că nu existaseră provocări, 
iar convoiul nu se afla în niciun pericol (Zielbauer 2007). Ca urmare, patru angajaţi ai 
firmei au fost condamnaţi cu titlu individual de curțile americane pentru ucidere în masă 
şi crimă cu premeditare în 2014 (Roberts 2014). Cu ocazia incidentului din Piaţa Nisour 
însă, opinia publică a constatat că aceştia erau imuni faţă de jurisdicţia irakiană, iar 
statutul lor din punct de vedere al jurisdicției americane era neclar. Incidentul a 
determinat oficialii irakieni să ridice problema interzicerii activităţii firmelor militare 
private în Irak şi a dus la tensiuni diplomatice cu SUA. Acestea s-au rezolvat însă prin 
negocieri şi, în cele din urmă, nu au existat nici un fel de repercusiuni asupra activităților 
în domeniu. Imaginea negativă creată firmei în urma acestui incident însă a fost decisivă 
pentru decizia fondatorului Erik Prince de a se retrage și de a vinde compania în anul 
2009. Ea a fost preluată de un grup de investitori care îl includea pe fostul Procuror 
general al SUA John Ashcroft şi pe fostul director al National Security Agency, Bobby 
Ray Inman (Fishel 2011), şi a făcut eforturi de a-și crea coduri de etică şi responsabilitate 
corporatistă. 


Probleme de reglementare juridică 


O primă problemă tehnică ce apare odată cu răspândirea practicii de 
subcontractare a unor servicii de securitate şi apărare către firme private este legată de 
cadrul juridic ce reglementează existenţa si natura lor, relaţia lor cu contractantul (în acest 
studiu, vom fi interesaţi cu precădere de relaţia firmelor cu statul; dar există şi cazuri când 
acest contractant este o organizaţie internaţională sau o altă entitate privată), precum si 
aplicabilitatea unor prevederi de drept international care se referă la situaţiile de conflict 
armat în cazul acestor entităţi private. Mai precis, apar o serie de neclaritati, dintre care 
vom enumera doar câteva, cu specificatia că schiţele de răspunsuri pe care le vom contura 
în această secţiune se referă strict la dimensiunea legală, si nu la cea morală sau 
filosofică, a problemelor ridicate: 

O primă întrebare la care s-au străduit să răspundă juriştii internaţionali, mai mult 
pentru a adresa criticile care s-au adus practicii de subcontractare, este următoarea: este 
posibilă, din punct de vedere al dreptului internațional, subcontractarea de către stat a 
folosirii forţei? Această întrebare a fost ridicată în mai multe studii recente asupra 

fenomenului (Cameron și Chetail 2013; Pattison 2014), probabil ca reacţie la valul de 
indignare pe care l-a stârnit proliferarea practicilor de subcontractare şi incidentele legate 
de acestea (printre criticii privatizării forţei armate, Avant 2005; Leander 2005; Mehlum, 
Moene și Torvik 2002). Şi, odată ce se ştie că tot ceea ce nu este interzis explicit prin lege 
este permis, teoreticienii dreptului internaţional nu au dificultăţi în a demonstra că nu 
există nici o prevedere a acestuia care să interzică subcontractarea utilizării legale si 
legitime a forţei de către state sau organizaţii internaţionale, atunci când această utilizare 
se face în concordanţă cu prevederile Cartei ONU (dreptul la auto-apărare legitimă): „Am 
constatat că nu există nicio regulă generală, explicită sau implicită, care să interzică 
recursul la CMSP, dar că există anumite limite importante” (Cameron și Chetail 2013, 
133). Aceste limite se referă la faptul că statele nu pot delega dreptul de a decide inițierea 
utilizării forței împotriva altui stat şi nici aplicarea justiţiei sau dreptul de a face arestări. 
Limitele specificate de cei doi autori sunt însă destul de ambigue în practică: există cazuri 
în care firme private sunt contractate pentru interogarea deţinuţilor suspectaţi de terorism. 
Unul din cazurile care a iscat un scandal internaţional este cel al închisorii Abu Ghraib 
din Irak, în care angajaţii firmelor CACI International si Titan Corp. au comis abuzuri 
fizice şi sexuale asupra deținuților (Greenberg si Dratel 2005); aceştia nu au putut fi aduşi 
în faţa justiţiei, fiind consideraţi agenţi ai statului contractant care beneficiau de o 
imunitate în exercițiul functiunii, bazată pe doctrina preemptiunii în teatrele de război. Un 
apel la acest proces era încă în desfăşurare în vara anului 2014 (Stempel 2014). Scandalul 
iscat în acest caz a dus la limitarea practicii de a asimila contractantii privaţi cu forţele 
armate ale statului contractant, chestiune pe care o vom aprofunda mai jos. În sfârşit, 
legislaţia internațională prevede că statele trebuie să se ghideze după principiul bunei 
credinţe în raporturile lor cu firmele militare şi de securitate privată (Cameron și Chetail 
2013, 133). 

O altă serie de neclaritati juridice planează in jurul statutului angajaţilor firmelor 
de securitate privată. Pot fi aceştia asimilați mercenarilor? Dar forţelor armate ale statului 
care încheie contractul? (prin urmare, ei sunt militari sau civili? Întrebarea este pertinentă 
mai ales pentru a determina corpusul juridic care le este aplicabil). 

O bună parte din literatura care tratează fenomenul privatizării războiului, mai 
ales cea scrisă în anii 90, folosește cuvântul „mercenar” pentru a desemna pe angajaţii 
CMSP. Desigur, cuvântul are o conotaţie negativă, iar folosirea lui mai ales după 2000 
indică o poziţie critică faţă de fenomenul subcontractării securităţii. Însă, pe fondul 
amplorii acestui fenomen si a necesităţii de a normaliza această practică din ce în ce mai 
utilizată de guverne si de organizaţiile internationale, putem constata recent cá o serie de 
teoreticieni, mai ales jurişti, încearcă să construiască distincţia conceptuală între 
mercenariat şi companiile militare private, precum gi să demonstreze că dreptul 
internațional aplicabil mercenarilor nu se aplică şi în cazul CMSP (lucru acceptat, de 
altfel, astăzi). Este vorba, în principal, de Protocolul Aditional I la Conventiile de la 
Geneva din 1977 şi de Convenţia Internaţională împotriva Recrutării, Folosirii, Finantarii 
şi Pregătirii Mercenarilor, semnată în 1989 si intrată în vigoare in 2001. Articolul 47 al 
Protocolului menţionat precizează că statutul de prizonier de război nu se poate aplica 
mercenarului, care este definit după cum urmează: 

„Orice persoană care: 

a) este recrutată în mod special, local sau din afara ţării, pentru a lupta într-un 
conflict armat; 

b) ia parte in mod efectiv si direct la ostilitáti; 

C) este motivata sá participe la ostilitati mai ales de dorinta de cástig personal, si i 
se promite efectiv, de cátre sau in numele unei Parti la conflict, o compensatie materialá 
substantial mai mare decát cea promisá sau plátitá combatantilor cu grade si functii 
similare din fortele armate ale Pártii respective; 

d) nu este cetăţean al niciuneia din Părţile la conflict şi nici rezident pe teritoriul 
controlat de vreuna dintre ele; 

e) nu este membru al fortelor armate ale unei Parti la conflict; si 

f) nu a fost trimis de cátre un Stat care nu este Parte la conflict in misiune oficialá 
ca membru al fortelor sale armate" (Conventia de la Geneva, 1977, Protocolul Aditional 
I, art. 47). 


Conditiile de mai sus trebuie indeplinite in mod cumulativ pentru ca cineva sá fie 
considerat mercenar. Este evident cá unele din aceste conditii au fost negociate pentru a 
exclude de sub incidenţa definiției unele contingente precum Legiunea Străină a Franţei 
sau regimentul Gurkha al Marii Britanii. O butadă frecvent citată în literatura despre 
CMSP spune că unul din marii proprietari de firmă militară ar fi declarat, într-un rând, că 
un angajat de companie militară privată ar trebui să fie realmente un fraier ca să cadă sub 
incidenţa definiției si să poată fi pedepsit pentru activități de mercenariat (Percy 2007, 
369). Cele două texte juridice amintite mai sus se aplică, de altfel, doar mecenarilor 
individuali, nu şi firmelor (astfel că, dacă un angajat al unei CMSP ar fi judecat ca fiind 
mercenar, acest lucru nu ar antrena în niciun fel responsabilitatea companiei). Datorită 
lipsei de relevanţă a acestei legislații în contextul fenomenului firmelor militare private, 
Sarah Percy conchide că în ciuda existenţei unei norme puternice şi general acceptate 
împotriva mercenariatului, acest corpus juridic se dovedeşte a fi destul de slab („strong 
norm, weak law”), şi că există o cezură între codificarea juridică a normelor şi aplicarea lor 
în practică (Percy 2007, 386). În plus, nici unul din statele în care sunt înregistrate 
majoritatea CMSP nu este parte la Convenţia împotriva mercenariatului menţionată mai sus 
(SUA, Marea Britanie, Africa de Sud). Pe de altă parte, o legislaţie internaţională care să 
reglementeze activitatea CMSP ca atare nu există încă în acest moment, si nici nu pare să 
fie posibilă într-un interval previzibil. Dimpotrivă, termenii în care se discută la Adunarea 
Generală a ONU despre posibilitatea reglementării domeniului sunt mai degrabă 
descurajanti. Nici tentativele la nivel european, supervizate de Comisia de la Venetia a 
Consiliului Europei, nu sunt mai promițătoare (Cameron şi Chetail 2013, 572-3). 

Si problema asimilării contractantilor privaţi (private contractors) cu forţele 
militare ale statului contractant a fost indelung dezbátutá. Acest lucru ar garanta scoaterea 
angajatilor lor de sub incidenta legislatiei anti-mercenariat si le-ar conferi dreptul la 
statutul de prizonier de rázboi. Ínsá, desi in teoretic acest lucru este posibil pentru cazurile 
în care contractantii privati participă in mod direct la ostilitati (Cameron si Chetail 2013, 
223), consecinta acestui fapt ar fi aceea cá statul contractant ar deveni responsabil pentru 
actiunile acestora, ceea ce statele de obicei doresc sa evite, atat din cauza posibilelor 

consecinţe legale, cát si mai ales din cauza deficitului de imagine publică antrenat de 
aceste scandaluri. 

Aceasta problema ne conduce cátre cel de-al treilea tip de intrebare la care 
legislaţia internațională ar trebui să dea un răspuns, si anume: care sunt procedurile si 
regulile care reglementează responsabilitatea si mai ales posibilitatea de a trage la 
răspundere? aceste firme? 

Situatiile de conflict cad sub incidenţa a mai multe tipuri de legislaţie 
internațională. Există un corpus de norme cu privire la condiţiile în care pot demara 
ostilitățile (jus ad bello), precum şi unul care specifică normele de comportament ale 
combatantilor în timpul războiului (jus in bello). Apoi, în orice conflict, există o obligaţie 
de a respecta dreptul internaţional al drepturilor omului. În al patrulea rând, un alt corpus 
juridic, de dată relativ recentă (dar fondat pe Conventiile de la Geneva din 1949) şi aflat 
în plină evoluţie este dreptul internațional umanitar. Toate aceste corpusuri juridice se 
adresează in principal statelor, deoarece statele sunt semnatarele Conventiilor si 
Tratatelor interationale care codifică acest drept. În calitate de organ al statului, armatele 
naţionale ce operează în zone de conflict sunt obligate să respecte dreptul asumat de stat; 
actele militarilor care contravin acestor norme juridice sunt imputabile statului. Ce se 
întâmplă însă în cazul contractantilor privati, în cazul în care aceştia nu sunt asimilați 
armatelor naţionale? 

Distinctiile juridice aplicabile sunt fine, mergând de la tratarea diferită a cazurilor 
de conflict internaţional propriu-zis şi a celor de război civil intern, până la examinarea 
relaţiei contractuale a statului contractant cu firma. De cele mai multe ori însă, angajaţii 
firmelor militare private au un statut de civili, şi nu de combatanți, în aceste conflicte 
(Cameron şi Chetail 2013, 430). De aceea, în cazul in care sunt capturați de inamic, ei nu 
au un statut de prizonieri de război şi pot fi judecaţi, conform legilor statului teritorial, 
pentru folosirea ilegală a forţei. Pe de altă parte, această evoluţie este considerată 
problematică de specialiştii dreptului internaţional: 


„Îngrijorarea noastră cu privire la utilizarea din ce în ce mai frecventă a unor 
persoane care nu sunt nici combatanți, nici luptători în situaţii de conflict armat în 
roluri care le implică în ostilități este aceea că, probabil, această participare 
contribuie in mod inevitabil la o fragilizare a principiului distinctiei. Atunci când nu 
este clar cine poate este tinta legală într-un război, pericolul este ca toată lumea să 


devină o potenţială ţintă” (Cameron şi Chetail 2013, 538). 


De cele mai multe ori, atunci când se ajunge la tribunal, angajaţii firmelor de 
securitate privată invocă legitima apărare ca principal argument pentru a nu fi incriminati. 
Este şi cazul angajaţilor Blackwater în incidentul din Bagdad în 2007, când au fost ucişi 
17 civili (Scahill 2011). Aceasta este de fapt o strategie privilegiată a companiilor private, 
consiliată probabil de avocaţii lor, şi care dă, de obicei, rezultate, deoarece este foarte 
greu de probat lipsa amenințării (ameninţarea este până la urmă şi o chestiune de 


percepţie). 


? Limba engleză face distincţia între două sensuri ale termenului românesc de „răspundere”: responsibility şi 
accountability. Ambele sensuri ale termenului vor fi luate în considerare aici. 

O categorie specialá de drept aplicabil este dreptul penal international, al cárui 
subiecti sunt indivizii, si nu statele. Acest corpus juridic general ar fi cel care se aplica in 
mod nemijlocit (si) angajatilor PMSC. El se referá insá doar la violárile cele mai grave 
ale drepturilor omului, si in acest moment este aplicabil doar indivizilor, nu si 
companiilor ca persoane juridice, desi existá opinii printre juristii internationali conform 
cărora un drept penal care să se adreseze direct entităților corporatiste ar trebui să se 
constituie (Cameron şi Chetail 2013, 583-4). Prin urmare, dacă în unele cazuri statele 
contractante pot fi trase la răspundere în conformitate cu dreptul internațional, iar 
angajaţii individuali ai PMSC pot avea răspundere penală cu titlu individual, firmele ca 
entităţi juridice par să eludeze complet orice prevedere legală care le-ar putea plasa într-o 
situaţie în care să poată fi trase la răspundere. 

Cât despre dreptul naţional, se pare că există extrem de puţine cazuri în care 
există legislație naţională cu privire la reglementarea activităţii companiilor militare 
private (Schreier şi Caparini 2005, 104-115), însă în unele cazuri este aplicabilă legislaţia 
ce reglementează companiile de securitate privată. Totuşi, această legislaţie se referă la 
companiile care asigură servicii de pază și securitate pe teritoriul statului respectiv, nu si 
la oferirea acestor servicii în alte state. Din acest punct de vedere, este relevantă distincţia 
între statul contractant, statul teritorial şi statul de reședință al companiei. Presupunem 
următorul caz ipotetic: SUA angajează o firmă înregistrată în Africa de Sud să ofere 
servicii de securitate în Irak. Dreptul cărui stat ar trebui aplicat? Reglementarea 
domeniului ar presupune crearea unui sistem de licenţe acordate de statul de reşedinţă, 
care să permită companiei furnizarea de servicii pe plan internaţional; reglementări din 
partea statului contractant prin care să se asigure că doar firmele posesoare de licenţă pot 
fi contractate; legislație care să permită controlul subcontractărilor, în cazurile în care 
firmele angajate de un guvern decid să subcontracteze către alte firme; în sfârşit, un 
sistem de licenţe din partea statului teritorial care să permită monitorizarea activităţilor 
companiilor străine. Progresele extrem de limitate făcute în toate aceste domenii 
demonstrează disponibilitatea limitată a statelor de a reglementa această zonă ambiguă 
care le permite o mare libertate de mișcare tocmai datorită vidului legislativ. 
activitatea lor, aceasta este extrem de limitată. Există, foarte rar, cazuri în care se poate 
demara o procedură legală împotriva statului contractant, şi mai frecvent posibilitatea 
pedepsirii individuale a angajaţilor CMSP sub incidenţa dreptului penal internaţional. 
Companiile ca entităţi corporatiste, însă, par să scape oricărui drept aplicabil existent 
până în acest moment. 

Din păcate, opusul magistral al lui Lindsey Cameron și Vincent Chetail (2013) nu 
reuşeşte, în cele 758 de pagini ale sale, să dea răspunsuri tranşante la multe din întrebările 
schitate mai sus. Pe parcursul cărţii, autorii fac apel în numeroase rânduri la aplicarea 
„principiului bunei credinţe”, principiu cutumiar consacrat al dreptului internațional. 
Acest tip de discurs este însă specific unei epoci revolute: cunoscând cazurile de abuzuri 
în care au fost implicate CMSP, evocarea bunei credinţe pare a fi la limita cinismului. 
diversitatea cazurilor întâlnite în practică, dar si de o anumită predilecție a statelor de a 
accepta un statut ambiguu din punct de vedere juridic pentru acest domeniu, statut care le 
permite o marjă de manevră mai mare pentru îndeplinirea eficientă a obiectivelor lor fără 

a fi trase la ráspundere. Nevoia de eficienta pare sa primeze, in logica gestiunii situatiilor 
internationale actuale, in fata nevoii de legalitate. Aceasta este una din ipostazele 
guvernárii contemporane. Pe de alta parte, nici una din cercetarile publicate pana acum nu 
a adresat rezistența companiilor însele la reglementare, sub forma de lobby, înregistrare in 
paradisuri fiscale etc., or, banuim că acesta ar fi un teren de investigaţie destul de fertil. 


Privatizarea funcţiei de apărare şi asigurare a securităţii naţionale 


Dezbaterea dintre criticii şi susţinătorii procesului de privatizare a forţei armate 
este un dialog al surzilor. O parte din critici pun accentul pe problemele de 
responsabilitate (accountability) democratică a acestor firme şi a angajaţilor lor 
(Silverstein 2000); alții, pe efectele negative legate de utilizarea forţei armate private în 
scopuri nedemocratice sau pur şi simplu imorale. Există şi demonstraţii conform cărora 
aceste firme private sunt legate de alte interese de afaceri în holding-uri, care acţionează 
concertat: în timp ce firma militară asigură securitatea unui perimetru bogat în resurse 
minerale, celelalte firme din concern preiau contracte de concesiune pentru exploatarea 
resurselor respective. Este ceea ce s-a întâmplat în cazul minelor de diamant din Sierra 
Leone sau a petrolului din Irak. De partea cealaltă, susţinătorii acestei evoluţii spun că 
recursul la armatele private este cea mai eficientă economic (dar şi simbolic) opţiune a 
unor state nevoite să poarte războaie departe de propriul teritoriu și împotriva unei opinii 
publice ostile, dar servind interese naţionale mai bine înţelese de elite decât de această 
opinie publică prea puţin informată (Cohen 2000). În plus, s-ar părea că eficienţa CMSP 
este mai mare decât cea a forţelor de peace-keeping ale ONU: „spre deosebire de 
grupurile de menţinere a păcii multilaterale, EO are un lanţ de comandă clar, nu 
adăposteşte interese naţionale aflate în conflict şi nu are seturi de echipamente sau 
doctrine militare non-complementare" (Howe 1998, 326). Orientarea către eficienţă în 
defavoarea legalității si legitimitatii pare să fie o caracteristică a modernităţii târzii 
(Neumann 1996), însă ea nu face decât să oblitereze substratul politic al tuturor acţiunilor 
întreprinse de stat prin intermediul companiilor de securitate privată. Caracterul neutru, 
tehnic al acestora pare să plaseze într-o zonă a gestiunii depolitizate a unor probleme 
precise cu care se confruntă anumite societăţi; or, pe fond, natura problemelor în care sunt 
implicate aceste firme este profund politică. De exemplu, ne putem întreba în ce măsură 
este legitim ca un guvern să folosească banii publici pentru a angaja o firmă de securitate 
care să înăbușe manifestatiile populare împotriva sa? Practic, manifestantii înşişi ar fi cei 
care plătesc aceste costuri. Cazul Greciei/Blackwater nu este confirmat, însă scenariul 
este extrem de probabil în statele autoritariste. Mai mult decât atât, în mod frecvent în 
statele africane, guvernele, temându-se de loviturile de stat ale armatei, sabotează în mod 
intenționat dezvoltarea acesteia (Schatzberg 1988), preferând să lucreze cu companiile 
private. 

O altă dimensiune tehnică, dar cu consecinţe politice, a practicii subcontractării 
securităţii este legată de scăderea capacităţilor forţelor publice naţionale pentru securitate 
şi apărare. De fapt, avem aici un cerc vicios: companiile private sunt contractate pentru 
că armata sau poliţia naţională nu sunt suficient de dotate sau pregătite pentru a performa 
anumite sarcini; ulterior însă, chiar alocarea de resurse către firmele private în detrimentul 

fortelor publice nationale le fragilizeazá si mai mult pe acestea din urmá. In statele in care 
lobby-ul este reglementat, in mod evident vor exista presiuni mari pentru oferirea de 
contracte unor firme private aflate în proprietatea unor mari ho/ding-uri, în timp ce lobby- 
ul pentru armata publică va fi, cel mai probabil, limitat. Pe termen lung, această evoluţie 
duce la transferul din ce în ce mai multor sarcini de la armată și poliţie către firmele 
private. 

În societăţile contemporane, monopolul violenței legitime aparţine statului 
învestit cu o autoritate rational-legala (Weber 1978, 212-54). Legitimitatea însăşi a 
statului şi a guvernării se bazează, prin urmare, pe existenţa unui corpus juridic clar si 
precis. Ori, caracterul dereglementat al situaţiei firmelor militare private si lipsa de interes 
a statelor pentru reglementarea acestui domeniu este o primă pistă ce ne conduce către 
concluzia că legitimitatea practicilor de guvernare bazate pe subcontractarea securităţii 
către firme private este foarte îndoielnică, în însăşi logica dreptului. Dar dimensiunea 
juridică nu este de fapt decât vârful unui aisberg. Ceea ce se întâmplă dincolo de 
suprafaţă este că modificarea mecanismelor și practicilor de guvernare pe dimensiunea lor 
tehnică (în speţă, privatizarea forţei), evoluţie pe care am încercat să o descriem în acest 
studiu, duce, în realitate, la modificarea guvernării în dimensiunea ei de raport între 
guvernanti $i guvernati. Fiind vorba de guvernare ca ansamblu de practici prin care sunt 
gestionate problemele societăţii, de fapt este întotdeauna vorba, în mod implicit, și de 
guvernare ca raport între stat şi cetățean, doar că această din urmă dimensiune pare să fie 
întotdeauna eludată în dezbaterile despre eficienţa politicilor publice în general şi a 
chestiunii subcontractării forței, în cazul de faţă. Acest lucru nu pare să fie constientizat 
pe deplin de către elitele politice şi nici nu pare să fie explicat pe deplin de către 
cercetători. 


Concluzii 


Argumentul dezvoltat în acest studiu este parte a unei reflecții mai vaste pe care o 
întreprindem asupra transformării suveranităţii statelor în secolul al XXI-lea. Într-o serie 
de articole pe care le-am publicat pe parcursul anului 2012 (Ivan 2012a, 2012b etc.) am 
încercat să demonstrăm că suveranitatea statală este pusă sub presiune și fragilizată de 
mai multe fenomene aflate în derulare la nivel international, precum emergenta unor 
instituţii internaţionale a căror logică se află în tensiune cu noţiunea de suveranitate 
(justiția penală internaţională sau responsabilitatea de a proteja), sau permeabilizarea 
frontierelor şi fenomenul migraţiei. Studiul de faţă reprezintă un pas suplimentar in 
examinarea impactului pe care subcontractarea securităţii şi a funcţiilor militare către 
companii private îl are asupra coerentei statului. Astfel, am încercat să punem în evidenţă 
modul în care subcontractarea securităţii devine o practică de guvernare din ce în ce mai 
răspândită, în ciuda faptului că, pe de o parte, ea pune probleme mari de legitimitate 
democratică, iar pe de altă parte se desfăşoară într-o zonă extrem de dereglementată si 
dificil de controlat a acţiunilor statului. 

Deşi studiul de faţă se limitează la politicile militare şi de securitate, aflate în 
nucleul dur al suveranității statelor şi a căror privatizare mai problematică decât a altor 
domenii, credem că unele dintre problemele politice și etice ridicate aici se pot translata si 

cátre alte zone, precum educatia, sánátatea sau infrastructurile, zone in care privatizarea 
pare sa fie o tendintá de neoprit a ultimelor decenii. 

Abstract 


Although the problem of governance and government is often addressed, either 
directly or indirectly, by the majority of researches in political science, legal studies, or 
history, it is seldom consciously and explicitly assumed. By proposing this direction of 
reflexion, we are precisely making an attempt to shed some light on what is implicit in all 
these researches, through what we conceived as a challenge to examine the implications 
of the problem of governance/government for a large spectrum of issues of concern for 
social sciences and humanities. Thus, the aim of the research team who participated in the 
writing of this volume is to understand the relation between the state and its citizens 
through an investigation of the mechanisms and practices associated to governance. At 
first sight, it would seem that this aim addresses to two different levels of the political: the 
relations between the state and citizens would pertain to the register of legitimacy, 
inasmuch as they are impregnated with considerations of power and authority, and are 
strictly dependent on the legal framework that circumscribes their exercise. On the other 
hand, governance is about the technical operations of managing territories, individuals 
and populations. As we will try to suggest, the second level proves to be a very 
interesting key in understanding the legitimacy problematique. 

The emergence of the modern state during the 16" century, following the 
dismantlement of the feudal structures, the centralization of states and the reconfiguration 
of power structures in Europe according to the model of a territorial state with fixed 
boundaries, inside which power is evenly exercised, also leads to a change of paradigm in 
what concerns the management of subjects by the political authority. This is the moment 
when the problem of modern governance takes shape and when we can observe a 
transformation in the philosophical approach to the act of governing: the body of 
medieval literature known as ,,mirrors of the princes" shifts to a body of treatises and 
manuals of the art of government. The latter more and more becomes a science with 
precise rules. The phenomenon is closely linked to the transformation of the way in which 
political authority is exercised and the shift from the medieval pyramid to the centralized 
sovereign state. The purpose of governance becomes the perpetuation of the state, but 
also the management of a new type of (bio)political subject: population. 

No doubt that the problem of government/governance changes its hypostases 
from the 16" century until now, but it does not change its overall purpose. In particular, 
the transformations linked to globalization, the emergence of new forms of de- 
territorialized (even virtual) political communities, the increasing permeability of borders 
change the way governance is managed. The difference between government and 
governance emerges, the latter being — at least on a declarative level — a-political, since it 
suggests a governance without government. In this context, the hypostases of the act of 
governing branch out to a multitude of different directions, strategies and techniques 
which call for investigation in order to understand the relation between the state and its 
citizens. 

Abstract 


The proposed research in this volume reunites contributions at the intersection of 
fields such as history, political science, political philosophy, political economy, law and 
international studies, with the common purpose of bringing different perspectives on the 
enactment of operations of governance. How are these practices evolving historically? 
How are they shaping the relations between the governing and the governed? How do 
power discourses operate in order to produce and maintain these relations? Which are the 
instruments used by the state to produce the legitimacy of governance? These are only a 
few of the questions that we encountered during our research and to which we tried to 
propose some answers. 

This book has been conceived as an attempt to investigate, with an archaeological 
method, the way in which government/governance is produced and operated in Western 
societies, in order to identify some elements of its inner structure. The authors were 
confronted with the difficulty of constructing a unitary and coherent narrative that might 
account for the evolution of modern government; they finally opted for a construction of 
the subject from bits and pieces — or different hypostases — of government. This approach 
is not meant to produce an effect of unity, but we hope that it will indicate, at least, a few 
directions that one can investigate when he tries to understand governance and 
government. 

Thus, the two contributions in the first part of the volume look at two ways in 
which specific types of society are producing mechanisms of governance. In the 
contribution of Vasile Plesca, the contemporary Romanian society is analyzed, as well as 
the way in which a certain type of decision-making — that is usually referred to as 
“deliberative democracy” - can be instituted. The article signed by Mihai Lupu addresses 
the problem of the transformations infiltrated into processes of democratization by the 
post-totalitarian heritage. 

The second part of the volume takes into account the way in which governance 
constitutes its own objects. The relationship between state and society is double-edged: 
on one hand, the society produces the state, with its institutions and mechanisms of 
governance. But at the same time, the process of governing produces and orders, 
according to its inner logic, certain types of governing objects. The mutations suffered by 
modern societies as an effect of governing practices have been documented in the works 
of Michel Foucault; in this volume, Mihai Laurentiu Fuiorea reflects upon new forms of 
governmentality on the footsteps of the great French thinker. Either in the form of 
ideologically-adequate citizens produced by the communist governance (in the chapter 
signed by Emanuel Copilas), or of techniques of risk governance (in the contribution of 
Codrin Táut), or again of the translation of the processes of governance from national to 
global level (in the article of Liana Ionita), the objects of governance follow a trajectory 
which is already inscribed in the internal logic of the necessity of managing phenomena 
and processes specific to certain historical contexts. 

One of these necessities any type of governance has to deal with is its own 
survival and reproduction. This is why the third part of the volume addresses some ways 
in which governance and government reproduce itself. These mechanisms are, in their 
turn, particular to different types of societies. The contribution of Ecaterina Artiomov 
speaks of totalitarian societies, but other forms of reproduction mechanisms exist in 
democratic societies as well. An example is the phenomenon of elite continuity, which is 

facilitated by practices like parliamentary immunity. This is the subject of the article 
written by Ciprian Negoitá, who documents the historical evolution of this practice in the 
Western space. In the same line of argumentation, the contribution of Roxana Marin 
addresses the structuring of power networks at the local level in Central and Eastern 
European small towns. 

The final part of the volume presents a few elements that can lay at the basis of a 
critical approach towards (post)modern governance. Dan Cuzmici interprets the critics of 
government made by Marx and Nietzsche, while Matei Demetrescu investigates the 
problematic way in which the political subject defines itself in postmodernity, in a way 
that appears to elude political authority. Finally, the article that closes the volume, signed 
by Ruxandra Ivan, points to a contradiction of the liberal-democratic systems of 
government, in which privatization touches the very essence of the reason to be of the 
state allegedly created by social contract. 

